
NOVO TESTAMENTO 


na lingua Nyengatu 





MATEU 
Nyenga purangawaa Mateu umpinimawaa 


Jesus ramunyaita rera 


1Asui kua papera umbeu sese kua Jesus Kristu Davi rimiariru 

E kua Jesus, asui Abraão rimiariru kua Davi. 

?Abraao raira kua Izaki, Izaki raira kua Jaku, Jaku raira kua 
Judá, kuaita yuiri Judá imuita. 

3Juda rimiriku kua Tamara asui tairaita kua Periz Zeraa yuiri, 
Periz raira Esirumi, Esirumi raira kua Arão. 
“Arño raira kua Aminadabi, Aminadabi raira Nasumi, Nasumi 
raira kua Salmo, 
5Asui Salmo raira kua Buazi irumu kua ximiriku Raabi, Buazi 
raira kua Ubedi ximiriku Ruti irumu, Ubedi raira kua Jese, 
6 Jese raira kua aintaruixawa Davi. Asui aintaruixawa raira kua 
Salumão irumu kua Uria ambira rimiriku. 
7Asui Salumão raira kua Rubuao, Rubuão raira kua Abia, Abia 
raira kua Aza, 
8Aza raira kua Juzafa, Juzafa raira kua Jurão, Jurão raira kua 
Uzia. 
”Asui Uzia raira kua Jutao, Jutão raira kua Akazi, Akazi raira kua 
Ezekia, 

10 Asui Ezekia raira kua Manase, Manase raira kua Amom, Amom 
raira kua Juzia. 

"Asui Juzia raira kua Jekunia imuita yuiri aintaruanyanaita 
aintaurasu irumu ainta Babilunia kiti. 

12 Asui aintaurasu rire ainta Babilunia kiti Jekunia raira Salatiel 
unaseri, Salatiel raira kua Zurubabel. 

33Zurubabel raira kua Abiude, Abiude raira kua Eliaki, Eliaki raira 
kua Azuru. 

14Asui Azuru raira kua Saduki, Saduki raira kua Aki, Aki raira 
kua Eliude. 

15Eliude raira kua Eliazaru, Eliazaru raira kua Mata, Mata raira 
kua Jaku. 

16 Asui Jaku raira Juze imena kua Maria Jesus unaseriwaa isui 
kua aintauserukawaa Kristu. 

17 Asui katurzi aintauyumukiriarisawa Abraão rakakuera 
senundere unaseri kua Davi, asui katurzi aintaumukiriarisawa 
Davi rakakuera senundere aintaruanyanaita urasu ainta Babilunia 
kiti, asui katurzi aintauyumukiriarisawa aintaurasu rire ainta 
Babilunia kiti senundere unaseri kua Kristu. 


MATEU 1—2 4 
Unaseri kua Jesus Kristu 
18Kuiri hambeu penye arama maye unaseri umaa ara kua 
Jesus Kristu. Kuxima Juze upurandu kua Maria Jesus maya 
aramawaa, asui uriku imembira Espiritu Santu irumu tiramere 
Juze usasawa irumu. 
#Purangawaa umanduarisawa kua Juze ape timaa uputari 
aintaumanduari puxuwera sese kua kunya, kuaita miraita, ape 
umanduari umuyuiri kua kunya isui uyumimisawa upe miraita sui. 
2Asui umanduari pukusaware umuyuiri arama isui kua kunya 
yaneruixawa anju upuamu suaki ikerupiwaa upe umbeu ikupe: 
—Inde Juze Davi rimiariru teresikie reyuka kua Maria nerimiriku 
aramawaa, nyase Espiritu Santu uxariwaa kua taina imarika upe. 
NA Unaseri kuri isui kua imembira asui rexari kuri sera arama Jesus, 
nyase umukaturu kuri imiraita aintapekadu sui. 
22 Jsasawana panye kuaye umbeuwaa yawe yaneruixawa 
kuximare iyuru sui kua utitikawaa. 
3Yawe umbeu, uriku kuri imembira kua kunya pisasuwaa 
nunkarewaa usasawa apigawa irumu, unaseri kuri imembira 
aintaumuseruka kuri ae Emanuel, yawesawa sera, yaneirumute Deus. 
4 Asui Juze upaka rire ikerupiwaa sui upuamu umunya kuaye 
yaneruixawa anju umbeuwaa yawe ixupe, asui uyuka kua kunya 
ximiriku arama. 
23 Maa timaa usasawa irumu kua ximiriku senundere unaseri isui 
kua imembira, asui uxari sera arama Jesus. 


Ukuawawaita umaa Jesus ipiri 


1Jesus umaa ara Bele Judeya kiti aintaruixawa ramere kua 
Erudi asui apigawaita ukuawawaita uri kurasi usemuwaa 
banda sui Jeruzale kiti. 
2?Yawe aintaupurandu: 

—Mametaa kua pisasuwaa unaseriwaa judewita ruixawa? 
Yamaa iyara estrela yanerendawa Urienti sui, ape yayuiriana 
yamunya arama ixupe arama benditu. 
3Usendu rame aintaumbeuwaa tiupuderi uiku timaarese kua 
aintaruixawa Erudi, nê kuaita yuiri Jeruzalewaraita panye. 
#Asui Erudi usenui ainta muiri kuaita saserdutita ruixawa 
umpinimawaita yuiri upurandu arama usendu aintairumu 
mametaa unaseri umaa ara kua aintausaruwaa Kristu. 
5Asui aintaumbeu ikupe: 

—Unaseri kuri umaa ara tetama upe sera Belê Judeya kitiwaa, 
kuaye umpinimawaa yawe papera upe kua utitikawaa, 

“Yawe umbeu, inde Pelē, inde tetama Judeya kitiwaa timaa 
kuaira xingawaa inde aintasui Judeya kitiwaita, nyase uri kuri 
nesui kua usaruwaa usaru aramawaa semiraita Israelitaita. 

7 Asui Erudi usenui rire uyumimisawa upe kuaita ukuawawaita 
upurandu arama ainta mairametaa uyupiru umuturi kua estrela. 
8Asui umundu aintausu Belë kiti umbeu ainta supe: 

—Pesu pesikari kua taina, asui pewasemu rire kuri ae peyuiri 
kuri pembeu ixe arama hasu arama kuri ipiri hamunya arama 
yuiri ixupe arama benditu. 

9 Aintausendu rire Erudi inyenga aintausu aintarapee rupi, asul 
kua estrela aintaumaa aintarendawa urienti sui usu aintarunde 
kiti aintauwasemu arama kua taina, asui kua estrela uyari iwate 
kuayentu taina iarupi. 

WAsui aintaumaa irumu kua estrela suuri aintapia turusu. 

"Asui aintauwike uka upe aintaumaa kua taina imaya Maria 
irumu, asui aintauwapika aintarinipia irumu aintaumee ikupe 
purangawaa, asui aintaupirari aintamaleta aintaumee ikupe uru 
prezenti, insensu sakuenawaa yuiri, pumada yuiri serawaa mirra, 
12Asui Deus umbeu ainta aintakerupiwaa upe tiarama aintauyuiri 
aintaumaa Frudi ipiri, ape aintauyuiri arama aintarendawa kiti 
amu pee rupi. 


Juze uyawawa Egitu kiti 

BAsui aintauyuiri rire kuaita ukuawawaita yaneruikawa anju 
upuamu Juze umaa ikerupiwaa upe umbeu ikupe: 

—Repuamu resuana rerasu kua taina imaya irumu reyawawa 
Egitu kiti reiku arama akiti ate mairame hasenui inde, nyase kua 
Erudi uputari uyuka kua taina. i 
4 Asui Juze upuamu urasu kua taina pituna rame imaya irumu 
Egitu kiti. 

15 Ape uiku ate mairame umanu kua Erudi kuaye yaneruikawa ' 
umbeuwaa yawe iyuru sui kua utitikawaa yawe umbeu, hasenui 
seraira Egitu sui. 

Erudi uyuká tainaita 

16 Ąsui ipiaiwa kua Erudi umaa rame aintauganani ae kuaita 
ukuawawaita ape umundu aintauyuká panye tainaita apigawaita 
Bele upe panye suakintuwaraita yuiri kuaita urikuanawaita 
mukui akayu kuaita yuiri ipuiwaitare kuaye usenduwaa yawe 
estrela resewara aintauyupiru irumu aintaumaa ae kuaita 
ukuawawaita. 


| 

17 Aintaumunya kuaye umbeuwaa yawe kua utitikawaa serawaa 
Jeremia, 
18 Yawe ar ; : 

Yawe umbeu yapuderi yasendu aintausasemu Rama upe, 
aintauyaziu kirimbawa Rakel uyaxiu imembiraita rese tiawa 
upuderi umusuuri ainta nyãse tiana aintaumaa aintamembiraita. 


Uyuiri Egitu sui 
 PAsui umanu rire kua Frudi yepe anju upuamu Juze ruaki 
ikerupiwaa upe Egitu upe. 
HUmbeu ixupe: 

—Repuamu rerasu kua taina Israel kiti imaya irumu kuxima 

umanu kua uputariwaa uyuká kua taina. 
"Asui upuamu urasu kua taina imaya irumu aintausu arama 
Israelitaita retama kiti. 
”#Asui usendu rame aintaruixawa kua Arkelau ipaya ambira Frudi 
rakakuera Juze usikie usu akiti, asui usu Galileya kiti kuaye Deus 
umbeuwaa yawe ixupe ikerupiwaa upe. 
“Asui usuana uiku arama tetama kiti sera Nazare kuaye 
aintautitikawaa yawe kuaita utitikawaita, yawe aintaumbeu 
aintaumuseruka kuri ae Nazare suiwara. 


Juao Batista umbue 
3 'Asui Juão Batista uwata umbue kampu rupi Judeya upe. 
“Umbeu ainta supe: 
—Petrukari pemanduariwaa pemanduari sasiyara pepekadu 
nyase kuayentuana perunde pesikari arama peruixawa arama kua 
iwaka ruixawa. 
3 mp 

Aete kua umbeuwaa sese kua utitikawaa Izaia umbeu ainta 
supe, yepe umbeu kuri kirimbawa kampu rupi, umbeu kuri 
pemukaturu peruixawa rapee pemusatambika puranga 
peruixawa rapee. 
2 ; ; 

Asui kua Juão kamelu rawa suiwara irupa, asui isinturão suu 
Pirera suiwara, umbau tukura ira yuiri. 
EEE AAA e AA 3 ; 

Asui aintauri ipiri kuaita Jeruzalewaraita, panye Judeyawaraita 
yii, panye kuaita uikuwaita Jurdão ruakintuwaita. 

Asui Juão ubatizari ainta Jurdão upe aintaumbeu irumu 
aintapekadu. 
aa ; . ; ya Aa 

Umaa rame aintauri kuaita farizewita sadusewita yuiri siyawaita 
Ubatizari arama ainta, umbeu ainta supe: 

—Penye buya rairaita, awataa umundu peyawawaa pepekadu 
sui tarama pepurara pepekadu resewara? 

ŝKuiri pemunya puranga yakuawa arama sasiyara pemanduari 
pepekadu yakuawa arama yuiri petrukariana pemanduariwaa 
pepekadu sui. 

Tepembeu purangawaa penye pepia irumu pepaya resewara kua 
Abraão, maa hambeu penye Deus uputari rame maa upuderi maa 
umunya Abraão supe arama imiraita aintairumu kua itaita. 
10Kuiri pruntuana imaxadu uyutika arama mira rapu rese, 
umunuka aintauwari panye kuaita tiwaita uriku iya umburi 
arama ainta tata kiti. 


Juao umbeu Kristu resewara 


“Ixe habatizari penye irumu petrukari resewara pemanduariwaa 
pepekadu sui, maa kirimbawa piri sesui kua uriwaa kuri 
serakakuera, timaa purangawaa ixe harasu arama isapatu, aete 
kuri ubatizari penye Espiritu Santu irumu tata irumu yuiri. 
12Ipu upe kua utiari aramawaa utiari arama panye awati sui sawa, 
umuatiri arama awati suka upe, maa usapi kua sawaita kuera tata 
kiti tiwa uwewaa. 


Juao ubatizari Jesus 

BAsui Jesus uri Galileya sui Juao ipiri Jurdao kiti uxari arama 
ubatizari ae. 

Maa timaa Juao uputari ubatizari ae, umbeu ikupe: 

—Harikute hapurandu inde rebatizari ixe marantaa reyuiri 
repurandu ixe habatizari arama inde? 
15Asui Jesus umbeu ikupe: 

— Kuiri remunya kuaye hambeuwaa yawe inde arama nyase 
yarikute yamunya panye purangawaa. Asui Juão ubatizari ae. 
16Asui ubatizari rire Jesus usemu parana sui, asui iwaka 
uyupirari, umaa Deus iEspiritu uwiye sese kuaye pumba yawe. 
1 Asui usendu yepe inyenga iwaka sui, yawe umbeu: 

—Aete seraira haputariwaa suuri hamaa ixupe. 


Yurupari uganani putari Jesus 
4 1Asui Espiritu urasu Jesus kampu kiti, asui Yurupari uri 


uputari uganani ae. 
2Asui Jesus kuarenta ara kuarenta pituna timaa nungara umbau, 
asui sasi ikupe yumasi. 
3Asui uri ipiri kua ugananiwera umbeu ixupe: 
—Deus raira rame inde remuyereu inde arama pão kua itaita 
rembau arama. 

Maa Jesus umbeu ikupe: 

—Yawe aintaumpinima timaa kuri aintauiku pao resepawa 
kuaita miraita, maa aintauiku kuri Deus inyenga rese kua 
usemuwaa Deus iyuru sui. 

*Asui Yurupari urasu ae aintaretama Jeruzale kiti templu rakapi 
rupi iwate kiti. 
SUmbeu ikupe: 

—Deus raira rame inde repuri templu sui, nyase yawe 
aintaumpinima kuzima uxari kuri ianjuita usaru inde aintausupiri 
kuri aintaipu irumu inde tiarama renupa neipi ita rese. 

7 Jesus usuaxara ae: 

—Kuzima aintaumpinima yuiri, teremuserana putari 
neruixawa Deus. 
8Asui Yurupari urasu ae iwitera rese iwatewaa umukame 
umaa panye kua tetamaita uikuwaita kua mundu upe panye 
ipurangasawa yuiri, 

Umbeu ikupe: 

—Haxari kuri inde arama panye kua hamukamewaa remaa 
remunya rame ixe arama benditu. 
"Asul Jesus usuazara ae unyee ikupe: 

—Resu sesui inde Yurupari, nyase yawe aintaumpinima 
kuzima rerikute remunya benditu neruikawa Deus supe, rerikute 
remunya kultu ikupe panye sui. 

“Asui Yurupari uxari ae, asui anjuita uri ipiri aintawajudari ae. 


Jesus uyuiri Galileya kiti 

"2 Asui Jesus usendu irumu aintaumprezu Juão, uyuiri Galileya 
kiti. 
#Asui usuana Nazare sui, uri uiku Kafarnaum upe kua uikuwaa 
lagu rimbiwa kiti Zebulum upewaa Naftali upewaa yuiri. 
“Umunya kuaye umbeuwaa yawe kuximare kua utitikawaa Izaia, 
yawe umbeu, 
“Kua iwi sera Zebulum kua yuiri iwi Naftali lagu turusuwaa 
ruakiwaa Jurdão ruaxara kiti, aete Galileya tiwaita judeu retama, 
'ekuaita miraita uikuwaita pitunawasu upe aintaumaa yepe turi 
kirimbawawaa, umuturiana aintarese kuaita miraita uikuwaita 
manusawa piterupi sasiyarawaa upe. 

VAsui Jesus uyupiru umbue miraita umbeu ainta supe: 
—Petrukari pemanduarisawa pemanduari sasiyara pepekadu, 
nyãse kuayentuana perunde pesikari arama peruixawa arama kua 

iwaka ruixawa. 

Usenui kuaita umbuewaita 


iBAsui Jesus uwata lagu Galileya ruaki umaa mukui apigawaita 
kua Simão Pedru kua yuiri imu Andre, aintaupisaitika aintauiku 
paraname nyãse upisaitikawaita ainta. 
1 Asui umbeu ainta supe: | ae 
—Peyuiriana serakakuera haxari arama pepisaitika miraita 
Yurupari sui. 
20 Asui kutara aintauxari aintapisa aintausu arama Jesus 
rakakuera. 
21 ĄAsui Jesus usu xingare umaa yuiri mukui apigawa kua Zebedeu 
raira Tiagu imute Juão yuiri aintauwapika aintaigara upe 
aintapaya Zebedeu irumu aintaumukaturu aintauiku aintapisa, 
asui Jesus usenui ainta. 
22 Asui aramete aintauxari aintaigara aintapaya yuiri aintausu 
arama sakakuera. 


Umbue Galileya upe 

23 Asui Jesus usu panye Galileya kiti umbue ainta aintasinaguga 
upe, umbeu ainta supe kua inyenga purangawaa aintaru ixawa 
arama kuri kua Deus, umburi yuiri panye masi aintasui kuaita 
miraita. 
24Asui sesewara usika aintarese panye kuaita Siria upewaralta, ape 
aintaururi ipiri kuaita uikuaiwawaita, masiwerawaita yuiri, kuaita 
upurarawaita yuiri, demuniu upukuariwaita yuiri, kuaita urikuwaita 
masi puxuwerawa, pituawaita yuiri, asui umukaturu ainta. 
25 Asui aintauri sakakuera siya miraita Galileya suiwaraita, 
Dekapuli suiwaraita yuiri, Jeruzalē suiwaraita yuiri, Judeya 
suiwaraita yuiri, kuaita yuiri Jurdao ruaxara suiwaralta yuiri. 


Suuriwaita kuri 

'Umaa irumu kuaita miraita siyawaita Jesus uyupiri iwitera 
5 rese, asui uwapika asui umbuewaita uri ipiri. 
2Asui uyupiru umbue ainta, umbeu ainta supe: ; 
3—Suuri kuri kuaita umanduariwaita pirasua ainta aintapia upe 
nyase aintaruixawa kua iwaka ruixawa. ni 
4 Suuri kuri kuaita uyaxiuwaita nyase Deus kuri umusuuri arinta. 
5— Suuri kuri kuaita tiwaita ipiaiwa nyāse aintayara kuri kua ara. 
6—Suuri kuri kuaita usikariwaita kua purangawaa nyase 
teresemu kuri aintapia. y fuk 
7—Suuri kuri kuaita uajudariwaita pirasuawaita nyase pirasua 
aintaumaa ainta supe. 

?—Suuri kuri kuaita urikuwaita aintaumanduarisawa ikiaimawaa 
nyase aintaumaa kuri Deus. 

”—Suuri kuri kuaita uzariwaita amuita aintauyumaa puranga 
nyase Deus rairaita kuri yaseruka ainta. 

10—Suuri kuri kuaita aintaumuruanyanawaita purangawaa 
resewara nyase aintaruixawa kua iwaka ruixawa. 

Si kuri Penye aintauyakawa rame penye seresewara suuri 
kuri penye aintaumuruanyana rame penye aintauganani rame 
perese panye pukuwerawa. 

'?—Suuri kuri peyumaa peyumusuuri kuri nyase periku kuri 
turusu purangawaa iwaka kiti nyase yawe aintaumuruanyana 
kuaita utitikawaita perundere. 


Kua mundu yukira 


'3—Penyete kua mundu yukira usasawa rame yukira sui 
sembikasawa, mayetaa maa yapuderi yaxari umusembika yuiri 
ae? Maa timaa arama ae anyunte maa yamburi ae yaneipi iwira 
kiti yapiru sese. | 


Kua mundu turi 
i aa ai ua 
—Penyete kua mundu turi timaa yapuderi yayumimi kua 

tetama uikuwaa iwitera rese, 
15T; l ; ; 

Timaa yamundeka lamparina yaxari arama ae kaya upe maa 
yakari ae uwapika sendawa upe umuturi arama panye uka upe. 

Ape pexari peturi umuturi aintarese kuaita miraita irumu 
kua purangawaa pemunyawaa aintaumaa aintaumee arama 
purangawaa yanepaya supe iwaka kiti. 


Jesus umbeu Muize inyenga rese 
TE ; 
~ —lepemanduari hayuiri hamukanyemu arama Muize 
inyenga aintanyenga yuiri kuaita utitikawaita. Timaa hayuiri 
hamukanyemu aintanyenga, hayuiri hamunya arama kuaye 
aintautitikawaa yawe kuzima. 
18 ; aati ; 

Supiwa hambeu Penye timaa kuri yepe letra ukanyemu isui 
kua aintautitikawaa sese senundere hamunya panye. Aintaupawa 
kuri kuaita estrela kua ara yuiri senundere usasawa kua 
aintautitikawaa sese, 

19 i - 7 

Ape kuri kua Uwa uruyari panye Deus umunduwaa aintauruyari 
umbue yuri amuita Harama aintauruyari panye kuaira miriwaa 
aintauseruka ae aintasui kuaita iwaka ruixawa imiraita. Maa 
kua uruyariwaa Deus nyenga puranga umbue yuiri kuri amuita 

aintauruyari arama purangawaa kuri aintauseruka ae kua iwaka 
ruizawa imiraita. 
2Hambeu penye tirame puranga pemanduarisawa aintasui kuaita 
umpinimawaita kuaita yuiri farizewita timaa kuri iwaka ruixawa 
imiraita penye. 

Inyenga kuximawara: Tereyuka mira 


21Pesenduana maye aintaumbeu kuxima: 

—Tereyuká mira Deus kuri umbeu sesewara kua uyukawaa mira. 
22Kuiri hambeu penye arama, Deus kuri umbeu sesewara kua 
umaawaa puxi imu kua yuiri kua umpuxuwerawaa imu, asui kua 
vuiri umbeuwaa imu supe tenyuntuwara inde, urikute umaa isui 
yawaite usu tata kiti. 

23 Ape kuri remanduari rame puxi nemu umaa inde arama remee 
irumu prezenti Deus supe. 

24Resu remukaturu neirumu ae kua nemu umaawaa inde arama 
puxi senundere remee prezenti Deus supe. 

235Remukaturu neirumu ae kua umbeuwaa puxi nerese resuwaa 
upe reiku irumu delegadu ipiri yawaite uxari inde serakuenawaa 
supe yawaite serakuenawaa uxari inde suraraita supe 
aintaumprezu arama inde. 

2 Supiwa hambeu inde: 

—Timaa kuri uyurawa inde kadeya sui tirame repagari ixupe 
panye redeveriwaa. 


Mendasaraita rese 


27 Pesenduana maye aintaumbeu kuzima: 

—Teresikari amu kunya nerimiriku sui, teresikari amu apigawa 
nemena sul. 
28 Asui kuiri hambeu penye arama, warixiwaa kua umaamaawaa 
kunya rese umunyate puxuwera kua kunya irumu ipia upe. 
29Neresa katusawa uxari rame remunya puxuwera purangate 
remusaka remburi nesui ae, maa purangate maa ukanyemu nesui yepe 
neresa tiarama aintaumburi inde panye nepira irumu infernu kiti. 
3Reputari rame remunya puxi neipu katusawa suiwara irumu 
purangate remunuka ae remburi arama nesui ae, puranga maa 
ukanyemu yepe neipu tiarama aintaumburi inde panye nepira 
irumu infernu kiti. 
N Yawe aintaumbeu kuzima: 

—Awa uputari umuyuiri isui ximiriku urikute umpinima ikupe 
arama papera umuyuiriwaa rupiara ae. 

32 Maa kuiri hambeu penye arama: 

— Awa umuyuiri isui ximiriku tirame umunya puxuwera 
warixiwaa yawe aintaumaa ae, awa rame uyuka ximiriku aramawaa 
ae kua amu umuyuiriwaa anyunte warixiwaa yawe aintaumaa ae. 


Tepembeu inyenga kirimbawawaa 


3 Pesenduana maye aintaumbeu kuzima: 

—Terembeu tenyuntuwara rese Deus ukuawate supiwa 
senyenga, maa remunya Deus supe kuaye rembeuwaa yawe. 

34 Asui kuiri hambeu penye arama: 

—Tepembeu Deus ukuawate supiwa hambeu, tiyuiri pembeu 
paraizu rese supiwa penyenga, nyase Deus uwapikawaa rendawa ae. 
3Timaa yuiri pembeu kua mundu rese supiwa hambeu, nyase 
Deus ipi ibanku ae kua mundu, timaa yuiri Jeruzalė rese nyase | 
setama ae kua yaneruixawa kirimbawawaa. 
3Timaa yuiri pembeu peakanga rese, supiwa senyenga, nyãse 
timaa pepuderi pemuyereu yepe peawa murutinga arama tiyuiri 
pixunawaa. 
>" Pepurungita rame penye pembeu supiwa u ĉë u pembeu umbaa, 
puzuwera kua yambeuwaa senunde kiti piri. 


Yagustari yaneruanyanaita 

38Pesenduana maye aintaumbeu kuzima: 

— Amu unupa rame neresa upe rerikute renupa sesa upe yuiri, 
amu unupa rame neranya rerikute renupa yuiri sanya. 
3Maa hambeu penye: 

—Teremunya puxuwera neruanyana supe unupa rame inde 
neratipi rese remuyereu suaxara sui unupa arama sese. 
Kua umbeuwaa puxi nerese serakuenawaa supe uyuka arama 
nesui nekamixa rexari ixupe ae nepupekawa yuiri. 
“Kua uafursariwaa resu arama irumu yepe punta rerikute resu 
irumu mukur punta. 
“Kua upuranduwaa neirumu rexari ikupe kua uputariwaa. Kua 
uputariwaa upuru neirumu teresaisu isui ae. 


Yagustari yaneanama 


#Pesenduana maye aintaumbeu kuzima: 

—Rerikute regustari nemu puxi remaa kua neruanyana. | 
“Maa hambeu penye: 

—Pegustari kua peruanyanaita, pepurandu Deus irumu 
aintarese kuaita umuruanyanawaita penye. 

“Pemunya puranga ainta supe panye taira arama kuri penye kua 
yanepaya iwaka kiti, nyãse uxari kurasi umuturi aintarese kuaita 
purangawaita puxuwerawaita yuiri, uxari yuiri amana uwari 
aintarese kuaita purangawaita puxuwerawaita yuiri. 

“Pegustari rame ainta kuaita ugustariwaita penye, maataa kuri 
sikuyara penye arama? Maitaa tiaintaumunya yawete yuiri kuaita 
publikanu puxuwerawaita? 

“Pesuanti rame peanamaitantu amuita sui, maitaa pemunya 
puranga piri amuita sui? Maitaa timaa yuiri aintaumunya yawete 
kuaita tiwaita uruyari? 

“Ape kuri pesikari purangawaa pemanduarisawa 
umanduarisawa yawe kua pepaya iwaka kitiwara. 


Maye yamunya arama puranga 
6 'Pemaa pesui yawaite pemunya puranga Deus supe 
uyukuawasawa upe panye miraita umaa arama, yawaite 
maa peputari aintaumbeu peresewara puranga, peputari rame 
aintaumbeu perese puranga timaa kuri pepaya iwaka kitiwara 
upagari penye. 


Mayetaa yamee prezenti 


“Ape remee rame kuri prezenti pirasuawaita supe terexari 
yepe upeyu trumbeta nerunde kiti miraita umaa arama kuaye 
aintaumunyawaa yawe sinaguga upe ukara kiti yuiri kuaita 
retentuwaita. Supiwa hambeu penye arama: 

—Aintaurikuana sikuyara kua aintaumunyawaa. 

*Maa inde remunya rame puranga pirasuawaita supe terexari 
nekanyuntu ukuawa maa umunyawaa kua nekatusawa. 
*Remunya uyumimisawa upe puranga ainta supe kuaita 
pirasuawaita asuiwana kuri nepaya Deus umaawaa inde arama 
uyumimisawa upe upagari kuri inde. 


Maitaa yambeu Deus 


*Repurandu rame Deus irumu teremunya aintayawe kuaita 
retentuwaita nyäse suuri aintaupuamu aintaumbeu Deus sinaguga 
upe ukara kiti yuiri miraita umaa arama ainta. Hambeu penye 
arama supiwa aintaurikuana sikuyara kua aintaumunyawaa. 
“Maa inde repurandu rame Deus irumu rewike nerukapi kiti 
resikindawa asui repurandu nepaya irumu uyumimisawa upe, 
asuiwana kuri nepaya umaawaa inde uyumimisawa upe uxari 
kuri inde arama kua repuranduwaa irumu. 


-EAP AA kai 

7Asui pepurandu rame Deus irumu tepemuyumuyuiri penyenga 
aintayawe kuaita tiwaita ukuawa Deus inyenga, aintaumaite 
Deus usendu ainta supe aintaumbeu resewara siya viaji 
aintanyenga. 

3Ape kuri tepemunya aintayawe nyase pepaya Deus ukuawate 
kua watariwaa penye arama senundere pepurandu irumu. 


Yapurandu arama Deus irumu 


?Ape kuri pepurandu Deus irumu kuaye hambeuwaa yawe: 
—lInde yanepaya iwaka kiti, purangawaa nerera, 
VReyuiriana yanepiri yaneruixawa arama inde, rexari yamunya 
kuaye reputariwaa yawe ike kua mundu upe aintayawe kuaita 
iwaka kitiwaraita. 
"Remee yande arama yambau arama muiri ara. 
2Reperduari yande neirumu isui kua yamunyawaa inde arama 
puxuwera kuaye yaperduariwaa yawe yaneirumu kuaita 
umunyawaita yande arama puxuwera. 
#Tererari amu uganani yande yamunya arama puxuwera maa 
reyuka yande isui kua pukuwerawa. Nyase indete yaneruikawa 
kirimbawawaa purangawaa yawewarawate, amem. 
'Peperduari rame peirumu kuaita umunyawaita puxi penye 
arama ape kuri pepaya iwaka kiti uperduari kuri penye. 
15Tirame peperduari peirumu kuaita umunyawaita penye 
arama puxi, yawete yuiri kuri pepaya tiuperduari penye 
pemunyawaa puxi. 


Uyukuaku rese 

16 Asui peyukuaku rame peiku Deus rese penye tepemunya 
aintayawe kuaita retentuwaita, sasiyara aintauyumaa miraita 
ukuawa arama aintauyukuaku Deus rese. Supiwa hambeu penye, 
aintaurikuana sikuyara kua aintaumunyawaa. 
17Maa inde reyukuaku rame reiku remukaturu neawa uleu irumu 
remuyasuka neruwa. 
'8Tiarama miraita ukuawa reyukuaku reiku inde maa nepaya umaa 
inde yumimisawa upe asui kua nepaya umaawaa inde yumimisawa 
upe uxari kuri inde arama kua repuranduwaa irumu. 


Yanemaa iwaka kiti 


Tepesikari pemuatiri peyara arama turusu ike mundu 
upe yawaite kupii umbau ae, yawaite feruju ae, yawaite 
mundawasuita upirari siru aintaumunda arama pesui ae. 

Maa pesikari pemuatiri peyara arama iwaka kiti akiti kuri timaa 
kupii umbau ae, tiyuiri feruju ae, timaa yuiri mundawasuita 
umunda pesui ae. 

"Mame remuatiriwaa neyara arama apete yuiri rexari nepia. 


Turi pitunawasu yuiri 
2 Yaneresa aete yanepira turi, purangawaa rame neresa 
umuturi kuri puranga panye nepira upe, 
“Maa puxuwerawa rame uiku kuri pitunawasu upe. Yawete yuiri 
pitunawasu rame kua neturi pitunawasu kuri ae turusu. 


Mukui yaneruixawa 
““Tiawa upuderi upuraki mukui patrão supe, ugustari rame 
yepe amu sui puxi kuri umaa ixupe, uruyari rame amu inyenga 
timaa kuri usendu amu supe. Tipepuderi pepuraki Deus supe 
pesikari rame peganyari mundu iyara. 


Tiarama yayuka yanepia mundu rese 


Ape hambeu penye: 

—Tepeyuka pepia kua mundu rese, tepembeu penye arama, - 
maataa kuri yambau yau yuiri? Tepembeu, maataa kuri yanerupa 
arama? Maitaa pemanduari timaa arama kua yanerikuesawa 
timbiu sui? Maitaa pemanduari timaa arama kua yanepira 
yanerupa sui? 

*%#Pemaa kuaita wiraita timaa nungara aintauyutima, timaa yuiri 
aintaupuu, tiaintaumukaturu aintaumbau arama aintaruka upe, 
maa yanepaya iwaka kitiwara uxari aintaumbau arama. Maitaa 
pemanduari tipuranga penye wiraita sui? 

?7 Awataa pesuiwara upuderi uyukiriari ipuku xinga uyuka 
resewara ipia sese? 

“SAsui marantaa peyuka pepia perupa rese? Pemaa maye 
aintauyukiriari kuaita putira kampu upe timaa aintaupuraki 
tiyuiri aintaumunya fazenda. 

Maa hambeu penye, puranga piri putira purangasawa irupa sui 
kua Salumao rikuwaa kuera. 

#Deus uxari putiraita supe aintapurangasawa kampu upe, kuaita 
aintausapi aramawaa, uxari yuiri puranga piri perupa aramawaa, 
yawe hambeu penye arama penye kuairawaita uruyari. 

31 Ape kuri tepeyuka pepia tepembeu: 

—Maataa kuri yambau? Maataa kuri yau arama? Maataa kuri 
yamundeu? 

32 Nyase kuaita tiwaita ukuawa Deus inyenga aintausikari panye 
maa, maa kua pepaya iwaka kitiwara ukuawate panye maa 
peputariwaa. 

33Perikute pesikari panye sui peruixawa arama kua Deus pesikari 
yuiri kirimbawa umanduarisawa pepia upe, asui uxari kuri penye 
arama panye maa ae. 

34 Ape kuri tepeyuka pepia wirande rese, ne pemanduari sese kua 
pesikariwaa wirande nyase usikana pemanduari uyi ara rese. 


Tepembeu amu rese 


7 VTepembeu amu rese yawaite aintaumbeu perese. 

Maa yawe pembeuwaa yawe aintarese yawete yuiri 
aintaumbeu perese. Kuaye pemeewaa ainta supe amuita yawete 
yuiri kuri aintaumee penye arama. 

3Marantaa remaa mirá kuairawaa nerumuara resa upe 
tipukusawa remaa kua mira turusuwaa neresa upe? 

*Marantaa rembeu nemu supe rexari hayuka nesui kua mira 
kuairawaa neresa sui reriku pukusawa turusuwaa mira neresa upe? 
“Inde retentuwaa, primeru reyuka mirá turusuwaa neresa sui 
asuiwana kuri remaa puranga reyuka arama mirá kuairawaa 
nemu resa sul. 


Santuwaa kua Deus inyenga 


śTepexari yawara supe Deus iyara santuwaa, tepexari perula 
tayasu supe yawaite upiru ae ipi irumu yawaite uyereu usuu inde. 


Jesus uputari upurandu Deus 


7Pepurandu rame uxari kuri penye arama kua pepuranduwaa 
irumu, pesikari rame asui pewasemu kuri pesenui rame uyupirari 
kuri penye arama. 
SNyase muiri kuaita upuranduwaita aintauriku kuri kua 
aintaupuranduwaa, asui kuaita uputariwaita aintauwasemu kuri 
kua aintauputariwaa, asui kua upuranduwaita uwike arama uxari 
kuri aintauwike. 
?Awataa pesuiwara apigawa umeewaa ita taira supe upurandu 
rame irumu pão? 
WAsui upurandu rame irumu pirá, maitaa umee ikupe arama 
buya? 
"Penye puxuwerawaita pekuawate pemee purangawaa perairaita 
supe, asui maitaa pemanduari pepaya iwaka kitiwara tiumee 
purangawaa ainta supe kuaita upuranduwaita irumu? 

"Ape kuri pemunya amuita supe kuaye peputariwaa yawe 
aintaumunya arama penye arama. Maa kuaye Muize umpinimawaa 
yawe kuaita yuiri utitikawaita kuzima. 


Pee kuairawaa 


"Pewike kua ukena kuairawaa rupi, nyase larguwaa kua ukena 
larguwaa yuiri kua pee urasuwaa yande yakanyemuwaa kiti, siya 
kuaita uwikewaita arupi. 

"Kuaira kua ukena kuairawaa kua pee urasuwaa yande yawike 
arama mundu tiwa upawa kiti, yepeyepe uwasemu kua pee. 


Utitikawaita ugananiwaita 


#Pemaa pesui kuaita utitikawaita ugananiwaita aintauri pepiri 
kuaye uvelya tiwa inyaruwaa yawe maa yawarate inyaruwaa 
yawe ainta aintapia upe. 

'“Aintaiya irumu pekuawa kuri aintarese. Maitaa yapuderi yapuu 
uva iya purangawaa isui kua mira urikuwaa yuu, Maitaa yapuderi 
yapuu figu iya purangawaa kukuna sui? 
Kua mira purangawaita aintauxari aintaiya purangawaa, maa 
kua mirá tenyuntuwaraita aintauxari aintaiya pukuwerawa. 
“Kua mirá purangawaa tiupuderi uxari iya puxuwerawaita, kua 
mirá tenyuntuwara tiupuderi uxari iya purangawaita. 
"Kuaita mirá tiwaita uxari aintaiya purangawaita anyunte 
aintaumunuka ainta aintaumburi arama ainta tata kiti. 
20 Ape kuri aintaiya irumu pekuawa aintarese. 
*“Timaa kuri imiraita ainta kua iwaka ruixawa muiri kuaita 
umbeuwaita ixe arama, inde seruixawa, inde seruixawa, maa 
aintauwike kuri kuaita umunyawaita maye uputariwaa yawe kua 
sepaya iwaka kitiwara. 
“Nya ara upe kuri siya aintaumbeu ixe arama, inde seruixawa, 
inde seruixawa, maitaa tiyambue nerera rese, yamburi yuiri 
demuniu nerera rese? Siya yamunya milagri nerera rese. 
”“Asuiwana kuri hambeu uyukuawawaa ainta supe: 

—Timaa hakunyeseriwaita penye; pesuana sesui penye 
pemunyawaita pepuxuwerasawa. 


Mukui uka 


““Muiri kuaita usenduwaita senyenga uruyari arama ae umunya 
kuaye apigawa ukuawawaa yawe umunyawaa suka ita rese. 
3Asui amana uwari, asui parana uwike, asui iwitu upeyu 
kirimbawa uka rese, asui timaa uwari nyãse santa upuamu ita rese, 

26 Asui muiri kuaita usenduwaita senyenga tiwa uruyari ae 
umunya kuaye kua apigawa tiwa ukuawawaa yawe umunyawaa 
suka arama praya rese. 

27 Asui amana uri, asui parana uwike, asui iwitu upeyu kirimbawa 
uka rese, asui uwari asui puxuwerana ae panye. 

28 Asui upurungita rire Jesus aintaakayemu aintaumaa ikupe 
kuaita miraita siyawaita umbuewaa resewara. 

z2Umbue ainta kirimbawa kuaye serakuenawaa ukuawawaa yawe 
timaa aintayawe kuaita umpinimawaita. 


Umukaturu yepe lepruzu 


1Uwiye irumu iwitera sui siya miraita uri sakakuera. 
8 2Asui yepe lepruzu uri suaki umunya ixupe benditu umbeu 
ikupe: 

—Seruikawa sa reputari rame rexari ikiaima ixe. 

3 Asui Jesus uxari sese ipu umbeu: 

—E€ haputari ikiaimawaa inde. Asui aramete ikiaima ae lepra sui. 
4Asui Jesus umbeu ixupe: 

—Terembeu ně awa supe, maa resu nerapee rupi remukame 
nepira saserduti umaa, remee prezenti Deus supe kuaye Muize 
umunduwaa yawe aintaumee aintaukuawa arama nerese kuaita 
miraita. 


Umukaturu surara ikriadu 


5Asui Jesus uwike irumu Kafarnaum kiti yepe suraraita ikapitao 
uri ipiri upurandu arama irumu. 
sUmbeu ikupe: 

—lInde seruizawa yepe sekriadu imembekawaa ipira uyenu 
uiku seruka upe upurara turusu. 
7 Asui Jesus umbeu ikupe: 

—Hasu kuri hamukaturu ae inde arama. 
sAsui kua suraraita kapitao umbeu: 

—Seruirawa, timaa purangawaa ixe rewike arama seruka 
upe, anyunte rembeu yepe inyenga asui kuri purangana kua 
kurumiwasu. 
aIxete serakuenawaa supe aramawaa, ixete suraraita ruixawa, 
hamundu rame yepe arama urikute usu, asui hamundu rame yepe 
uri sepiri uri sepiri, hamundu rame sekriadu, remunya ae, asui 
umunya ae. 
10Asui Jesus usendu irumu inyenga iakayemu umaa ixupe umbeu 
ainta supe kuaita uriwaita sakakuera: 

—Supiwa hambeu penye arama: 

—Umbaare hawasemu yepe aintasuiwara kuaita Israelitaita 
uruyariwaa kirimbawa iyawe kua apigawa. 

“Asui hambeu penye arama: 

—Aintauri kuri siyawaita tumasawaa sui yapira sui yuiri, 
aintauwapika kuri meza ruaki aintairumu kuaita Abraão Izaki yuiri 
Jaku yuiri aintaruixawa irumu kuri kua iwaka ruixawa. 

Maa Deus imiraita kuerawaa yepe aintaumburi kuri isui ainta 
pitunawasuwaa kiti, aintauyaxiu kuri aintausuu kuri aintaranya 
aintapiaiwasawa irumu. 

BAsui Jesus umbeu ixupe: 

—Kua suraraita kapitão, resuana nerapee rupi hamunya kuri 
inde arama maye reruyariwaa yawe nepia upe. Asui aramete 
ikatuana kua ikriadu. 


Umukaturu Pedru sugra 


MAsui Jesus uwike irumu Pedru ruka upe umaa isugra uyenu 
uiku saku ipira takua irumu. 
HAsui upisika ipu, asui takua uxari ae. Asui Pedru sugra upuamu 
umunya timbiu aintaumbau arama. 


Jesus umukaturu kuaita siyawaita 
6Asui karuka rame aintaururi ipiri siya demuniu upukuariwaita 
asui inyenga irumute umburi aintasui kuaita demuniwita, 
umukaturu yuiri kuaita imasiwaita panye. 
"Jesus umunya kuaye utitikawaa yawe kua Izaia yawe umbeu: 
—Aepawate uyuka yanesui yanepituasawa, aepawate yuiri 
urasu yanesui kua masi. 


Usuwaita sakakuera 

'SAsui Jesus umaa irumu siya miraita umundu aintausu lagu 
ruaxara kiti. 

MAsui yepe umpinimawaa uri Jesus ipiri umbeu ikupe: 

—Inde umbuesarawaa hasu kuri nerakakuera maa kiti 
resuwaa. 

20 Jesus unyee ixupe: 

—Kuaita paka aintaurikute aintaruka iwi upe, kuaita yuiri 
wiraita aintaurikute aintaninyu, maa kua unaseriwaa umaa kua 
ara timaa uriku upituwaa rendawa. 

%1 Asui yepe umbuewaa umbeu ixupe: 
—seruikawa, rexarire hasaru hamaa umanu kua sepaya. 

22 Asui Jesus umbeu ikupe: l 
—Reyuiriana serakakuera, rexari umanuwaita umburi kuaita 
umanuwaita aintasuiwara. 


Umpitu iwitu 

23 Asui uwiye igara upe asui umbuewaita aintauwiye irumu. 

24 Asui anyunte kirimbawawaa iwitu upeyu aintarese gapenu 

upeteka uwike aintaigara kiti lagu turusuwaa piterupi, maa Jesus 

ukiri uiku. 

25 Asui umbuewaita aintaumbaka ae aintaumbeu ikupe: 
—Yaneruixawa, remukaturu yande aiwana yayupipika. 

26 Asui umbeu ainta supe: 

—Marantaa pesikie penye kuairawaita peruyari? Asul upuamu 
umbeu kirimbawawaa inyenga irumu iwitu supe parana supe 
yuiri, asui upitu iwitu gapenu yuiri. 

27 Asui aintaakayemu aintaumaa kuaita apigawaita, 
aintauyupurungita aintapawa, aintaunyee: 

—Awataa kua apigawa aintauruyari arama inyenga iwitu 
parana yuiri? 


Umukaturu urikuwaita demuniu 


28 Asui usikana lagu ruaxara kiti aintarendawa upe kuaita 
Gadarenuwaita asui mukui apigawa urikuwaita demuniu aintapia 
upe aintauri semiteriu sui ipiaiwawaita ainta ape tiawa upuderi 
usasawa pee rupi. 

29 Asui aintaumaa irumu Jesus anyunte aintausasemu kirimbawa 
aintaumbeu: 

—Maataa resikari yaneirumu inde Deus raira? Maitaa 
reyuiriana rexari yapurara senundere usika yanerangawa? 

30 Ape siya tayasu umbau kampu upe kuayentu aintasui. 
31 Ape kuaita demuniwita aintaupurandu Jesus aintaumbeu ikupe: 

—Remburi rame yande apigawaita sui rexari yawike tayasu 
ipia upe. 

32 Asui umbeu ainta supe: 

—Pesuana. Asui kuaita demuniwita aintausemu rire 
apigawaita sui aintauwike tayasu ipia upe panye, asui anyunte 
aintauyana aintauwari barera kiti lagu turusuwaa upe 
aintaukanyemu arama, 

33 Ąsui kuaita usaruwaita tayasu aintauyawawa aintatawa kiti 
aintaumbeu arama panye kua Jesus umunyawaa aintaumbeu 
yuiri maye aintausasawa kuaita urikuwaita demuniu. 

34Asui aintauri Jesus ipiri kuaita tawa upewaita panye aintaumaa 
irumu ae aintaupurandu ae kirimbawa uyuiri arama aintarendawa sui. 


Umukaturu yepe imembekawaa ipira 
G 1Asui uwiye igara upe usu arama lagu ruaxara kiti setama kiti. 
“Asui aintaurasu Jesus ipiri yepe apigawa imembekawaa 
ipira uyenu uiku kama upe, asui Jesus umaa irumu mayetaa 
aintauxari aintapia sese umbeu ikupe kua imembekawaa ipira; 
—Seraira suuri reiku hamburi nesui nepekadu. 
3Ąsui yepeyepe umpinimawaita aintauyupurungita aintapawa 
aintaumbeu: 
—Tenyuntu umbeuwaa kua apigawa. 
*Asui Jesus ukuawa aintaumanduariwaa, ape umbeu ainta supe: 
—Marantaa puxuwera pemanduari pepia upe? 
“Maitaa iwasuima xinga hambeu hamburi nesui nepekadu u 
iwasuima xinga hambeu repuamu rewata? 
ŝSKuiri haxari pekuawa arama upuderi umburi aintapekadu kuaita 
mundu puraita kua unaseriwaa umaa kua ara, asui umbeu ixupe 
kua imembekawaa: 
—Repuamu repisika nekama resuana neruka kiti. 
7Asui upuamu usuana suka kiti. 
8Aintaumaa irumu Jesus umunya kua milagri aintausikie isui kua 
miraita siyawaita, asui aintaumee purangawaa Deus supe uxari 
resewara ukuawasawa kirimbawawaa apigawaita supe. 


Usenui Mateu 


?Asui Jesus usu irumu aintasui umaa yepe apigawa sera Mateu 
uwapika uiku kuleturia upe. Asui Jesus umbeu ixupe: 
—Reyuiriana serakakuera, asui upuamu sakakuera. 


Umbau publikanuita irumu 


WAsui Jesus uwapikare uiku umbau uka upe aintauri ipiri 
siya publikanuita pekaduruita yuiri aintauwapika Jesus irumu 
umbuewaita yuiri. 

"Kuaita farizewita umaa irumu aintaumbau Jesus irumu 
aintaumbeu umbuewaita supe: 

—Marantaa umbau aintairumu kuaita publikanuita 
pekaduruita yuiri kua umbuewaa penye? 
12Maa Jesus usendu irumu aintaupurungita, umbeu ainta supe: 

—Timaa ikatuwaita usikari umpusangasara maa masiweraita 
aintausikari ae. 

3 Ape pemanduari sese mayesawataa kua inyenga: 

—Haputari pirasua peyumaa, timaa haputari peirumu uvelya 
pesapi aramawaita, maa timaa hayuiri hasenui purangawaita 
maa hayuiri hasenui pekaduruita. 


Marantaa aintauyukuaku 


14Asui aintauri ipiri kuaita Judo umbuewaita aintaumbeu ixupe: 


—Marantaa yayukuaku yande siya viaji kuaita yuiri farizewita 
maa timaa aintauyukuaku kuaita rembuewaita? 
15 Ąsui Jesus umbeu ainta supe: 

—Maitaa aintaupuderi aintauiku sasiyara kuaita umaawaita 
kazamentu uiku ramere aintairumu kua nuivu? Maa yepe ara kuri 
aintaurasu aintasui kua nuivu, nyã ara upe kuri aintauyukuaku. 
16Tiawa uremendari panu pisasuwaa irumu irupa kuximawara 
rese yawaite pisasua umusuruka kuzimawara yawaite uxari 
turusu piri ikuara upita puxuwera. 

VTiyuiri yaxari vinyu pisasuwaa siru kuximawara upe uvelya 
pirera suiwarawaa yawaite usuruka siru yawaite vinyu 
uyuyusena yawaite siru uyumuaiwa, maa yaxari vinyu pisasua 
siru pisasuwaa upe puranga arama viņyu siru yuiri. 


Serakuenawaa upurandu irumu 


18 Jesus upurungitare uiku ainta supe uri yepe serakuenawaa 
ipiri umunya benditu umbeu ixupe: 

—Kuirintu umanu serayera reyuiriana rexari neipu sese upaka 
arama kuri ae. 


Umukaturu yepe kunya 

YAsui Jesus upuamu usu arama sakakuera kuaita yuiri umbuewaita. 
20 Asui yepe Kunya uri Jesus rakakuera duzi akayu upurara umaa 
tuwi, asui upisika Jesus irupa rakapira rese. 
21Nyãse umbeuwana ipia upe hapisika rame irupa rese ape kuri 
purangana ixe. 
22 Asui Jesus uyereu umaa ikupe umbeu: 

— Inde serayera, timaarese inde, rexariana nepia serese ape 
purangana inde. Aramete ikatuana kua kunya. 


Usupiri umbaka Jairu rayera 
233 Asui Jesus uwike irumu serakuenawaa ruka upe umaa kuaita 
upeyuwaita membi kuaita yuiri uyaxiuwaita kirimbawa panye 
miraita irumu. 

24 Jesus umbeu ainta supe: 

—Petirika timaa umanu kua taina anyunte ukiri uiku, asui 
aintaupuká sese. 
235 Asui umusemu rire kua miraita ukara kiti uwike uka upe 
upisika ipu rese, asui usupiri kua kunyatai. 
26 Asui aintausendu sesewara kua umunyawaa panye aintaretama kiti. 


Umukaturu mukui sesaimawaita 


2 Asui Jesus usuwaa upe aintasui, asui mukui apigawaita 
sesaimawaita aintauri sakakuera aintausenui ae aintaumbeu ikupe: 
—Inde Davi rimiariru pirasua remaa yande, 
238 Asui Jesus uwike rire uka upe aintauri ipiri kuaita apigawaita 
sesaimawaita, asui Jesus umbeu ainta supe: 
—Maitaa pemanduari hapuderi hamunya penye arama kua 
peputariwaa seirumu? Asui aintausuaxara ae: 
—Fē yaneruixawa, yaruyari. 
2 Ape uxari ipu aintaresa rese umbeu: 
—Hamunya penye arama kuaye peruyariwaa yawe pepia upe. 
30 Asui aintaumaawana, asui Jesus umbeu ainta supe satambika: 
—Kuiri pemaa pesui tiarama pexari amuita ukuawa kuayewaa 
perese. 
3Maa aintauyuiri isui aintaumbeu sesewara panye tetama kiti. 


Umukaturu yepe inyengaimawa urikuwaa demuniu 


32Miraita usu irumu isui aintaururi ipiri yepe apigawa 
muduwaa uriku demuniu. 
33 Asui Jesus umburi rire isui kua demuniu upurungitana puranga 
kua muduwaa kuera, asui aintaakayemu aintaumaa Jesus kuaita 
miraita siyawaita, aintauyupurungita aintapawa: 

— Tire awa umaa kuayewaa Israel upe. 
34Maa kuaita farizewita aintaumbeu: 

—Umburite demuniwita ukuawasawa irumu kua demuniu ruixawa. 


Jesus umunya puranga 


3 Jesus uwata umaa panye aintaretama turusuwaita 
kuairawaita yuiri umbue ainta sinaguga upe umbue ainta kua 
inyenga purangawaa maye aintaruixawa arama kuri kua Deus. 
Asui Jesus umburi aintasui panye masi. 

Umaa irumu kuaita miraita siyawaita sasiyara ipia 
nintarese nyase tiaintaupuderi aintauiku timaarese ainta 
nintauyusupariwaita ainta kuaye uvelya iyaraimawaa yawe. 

37 Asui umbeu ainta supe kuaita umbuewaita: 

—Turusuwaa kua Deus upuuwaa rendawa maa muiriira kuaita 
upurakiwaita ixupe. 
38 Ape kuri pepurandu irumu kua upuuwaa ruixawa umundu 
arama upurakiwaita aintaupuu arama ixupe iyaraita. 


Uparawaka kuaita duziwaita 


1 0 1Asui usenui ipiri kuaita umbuewaita duziwaita, asui uxari 
ainta supe ukuawasawa aintaumburi arama demuniu 

aintaumburi yuiri panye masi. 

2Yawe aintarera kuaita duziwaita umunduwaita, primeru kua 

Simão sera yuiri Pedru, asui imu Andre, asui Zebedeu raira Tiagu 

imute yuiri Juao. 

3 Asui Filipe, asui Bartulumeu yuiri, asui Tume, asui Mateu kua 

publikanuwaa yuiri, asui Alfeu raira Tiagu, asui Tadeu. 

4Asui Simão Zelute yuiri, kua yuiri kua Juda Iskariute 

uentregariwaa Jesus suanyanaita supe. 


Umbue kuaita umunduwaita 


5Jesus umundu kuaita duziwaita umbeu ainta supe: 
—Tepewike aintaretama kiti kuaita tiwaita judeu tiyuiri pewike 
aintaretama upe kuaita Samaria upewaita. 
6Maa pesu pesikari kuaita uvelya uyusupariwaita Israel upe. 
7Asui pesuwaa upe peiku pembue kuaita miraita pembeu 
ainta supe, kuayentuana sangawa peruixawa arama kua iwaka 
ruizawa. 
8Pemukaturu masiweraita, pembaka umanuwaita, pemukaturu 
vuiri kuaita lepruzuita, pemburi demuniwita. Perikuanate 
sikuyaraimawaa ape kuri pemee amuita supe sikuyaraimawaa 
yuiri. 
Teperasu peirumu uru timaa yuiri prata tiyuiri kubri pebulsu 
upe. 
10Teperasu pesaku peviaji rupiara, timaa yuiri mukui 
pepupekawa, tiyuiri sapatu tiyuiri pebatuna, kua upurakiwaa 
uwasemu kuri umbau arama upurakiwaa upe. 
“Maa kiti pewike tetama turusuwaa upe kuairawaa upe yuiri 
pepurandu pesendu awataa purangawaa ape asui peiku suka upe 
ate mairame kuri peyuiri sendawa sui. 
12Pewike irumu suka upe pemukuema kuaita uka puraita. 
BPuranga rame kuaita suka puraita pexari timaarese ainta peirumu, 
tirame puranga ainta pemuyuiri petimaaresesawa aintasui. 

"Tirame awa usuanti penye tiyuiri uruyari penyenga pesemu 
irumu suka sui sendawa sui yuiri pepiri iwi peipi sui pesemu 
irumu aintasui. 
Supiwa hambeu penye arama aintarese kuaita tiwaita uruyari 
penyenga: 

—Aintaupurara kuri turusu piri aintasui kuaita Sudumawaraita 
Gumurawaraita yuiri nya ara Deus uxari kuri aintaupurara 
aintapekadu resewara. 


Umbue ainta aintausu rundere 


"SI kete hamundu pesu arama kuaye uvelya usuwaa yawe 
aintapiterupi kuaita suu inyāruwaita, ape kuri pemaa pesui 
peruanyana ukuawawaa yawe kuaye buya umaawaa yawe isui, 
maa peiku aintapiterupi kuaye pumba yawe. 

“Pemaa pesui kuaita apigawaita nyãse aintauxari kuri penye 
aintaruixawaita supe aintaunupa kuri penye sinaguga upe. 
'8Aintaurasu kuri penye aintapiri kuaita guvernuita, aintapiri 
yuiri kuaita aintaruixawaita kirimbawawaita pembeu arama kuri 
ainta supe testemunyu ainta supe yuiri kuaita tiwaita judeu. 
#Aintaumprezu rame kuri penye tepeyuka pepia mayetaa 
pembeuwaa ainta supe nyase Deus uxari kuri penye arama 
pembeu arama ainta supe. 

“ONyase timaa penye kua pepurungitawaa maa pepaya espiritu 
kuri upurungita pesui. 

“Yepeyepe uxari kuri aintauyuka imu, asui aintapayaita 
aintauxari kuri aintauyuká taira, asui aintarairaita aintaupuamu 
kuri aintapaya ruaxara aintauyuká arama ainta. 

2Asui kuaita miraita panye puxi kuri aintaumaa penye serera 
resewara maa kua santawaa uiku ate anyu arama uyumukaturu kuri. 
> Aintaumuruanyana rame kuri penye amu tendawa kiti 
peyawawaa aintasui amu kiti, nyase supiwa hambeu penye arama 
timaa kuri pembawa pembue panye kuaita tetama Israel upewaita 
senundere uri kua unaseriwaa umaa kua ara. 


Yarikute yaiku arama santa 
“Kua uyumbuewaa timaa iara kiti umbuesara sui ae, kua 
upurakiwaa timaa iara kiti piri suixawa sui ae. 
*Usikana ikupe kua uyumbuewaa uiku arama iyawe kua 
umbuesara ae, usikana ixupe kua upurakiwaa uiku arama 
suixawa iyawe. Aintaumbeu rame Yurupari kua uka iyara 
aintaumbeu yuiri puxuwera piri aintarese kuaita suka puraita. 

26 Ape tepesikie aintasui, nyase kua aintauyumimiwaa yaneresa 
sui yamaa kuri ae asui kuaita umunyawaita puzuwera 
uyumimisawa upe yakuawa kuri aintarese. 

27 Kua hambeuwaa penye arama pitunawasu upe pembeu kuri ae 
ara upe, kua hambeuwaa penye arama merupiara peapisa upe 
pembeu kuri ae iwate sui aintausendu arama panye. 

28Tepesikie aintasui kuaita uyukawaita yanepira kuaita tiwaita 
upuderi uyuka yaneanga maa pesikie isui kua upuderiwaa uxari 
yakayemu infernu kiti panye yanepira yaneanga yuiri. 
29Sipiwasuimawaa kuaita wira mirita yavenderi mukui yepe 
kruzeru rikuyara maa uwari rame yepe aintasuiwara iwi upe 
yanepaya Deus ukuawa sese. 

30Ukuawa muiri siyasawa yaneawa yaneakanga rese. 

Si Ape kuri tepesikie, nyase sipiwasu piri penye aintasui wira 
mirita siyawaita. 

32Ape awa uxari apigawaita ukuawa suixawa ixe hambeu kuri 
sesewara sepaya supe iwaka upewaa. 

33Maa awa uyumimi seresewara apigawaita sui hayumimi kuri 
yuiri sesewara sepaya sui iwaka upewaa. 


Yapurara Kristu resewara 


3#Tepemanduari hayuiri haxari tiarama maa rese kuaita 
mundu puraita, timaa hayuiri haxari arama timaarese ainta, 
maa hayuiri haxari arama ainta supe seespada. 
35Hayuiri hamutirika apigawaita aintapayaita sui, hamutirika 
kunyaita aintamayaita sui, hamutirika inura yuiri isugra sui. 
36 Asuiwana kuri apigawaita ruanyanaita kuaita suka puraita. 
37 Kua ugustariwaa ipaya imaya yuiri sesui timaa supiwa 
seyawewaa ae, kua ugustariwaa taira tayera yuiri sesui timaa 
supiwa, seyawewaa ae. 
3sKua tiwa upisika ikurusa uri arama serakakuera timaa supiwa, 
seyawewaa ae. 
39Kua usikariwaa sikuesawa ukanyemu kuri isui sikuesawa, kua 
uxariwaa ukanyemu isui sikuesawa seresewara uwasemu kuri 
sikuesawa supiwa. 


Yamunyawaa rikuyara 
40Kua usuantiwaa penye usuanti yuiri ixe, kua usuantiwaa ixe 
usuanti yuiri kua umunduwaa ixe. 
“Kua usuantiwaa yepe umbuewaa umbue resewara senyenga 
Deus kuri upagari ae kuaye upagariwaa yawe kua umbuesara. 

upagariwaa yawe kua purangawaa. 
“Supiwa hambeu penye arama tikuri ukanyemu isui sikuyara kua 
umeewaa taina uu arama ii uruyari resewara senyenga. 


Umbue siya tetama upe 


7 7 | Jesus umbue rire umbuewaita duziwaita usu umbue arama 
aintarendawa kiti. 


Juao umundu ainta Jesus ipiri 


“Asui kua Juao uikuwaa kadeya upe usendu irumu Jesus 
umunyawaita resewara ape umundu umbuewaita aintausu arama 
aintaupurandu Jesus. 

3 Aintaunyee Jesus supe: 

—Mlaitaa indete kua reyuiri aramawaa, u maitaa yasarure amu 
nesui? 

“Jesus usuaxara ainta, umbeu ainta supe: 

—Peyuiri pembeu Juão supe kua pesenduwaa serese kua 
pemaawaa yulri. | 
“Aintaumaawana kuaita sesaimawaita, aintauwatana puranga 
kuaita alejaduita, purangana aintapira kuaita lepruzuita, 
aintausenduana kuaita iapisaimawaita, aintausemu aintaupaka 
umanuwaita, aintausenduana kua inyenga purangawaa kuaita 
pirasuawaita. 
5Suuri kuri kua tiwa umanduari puxuwera serese. 


Kua usuantiwaa yepe purangawaa Deus kuri upagari ae kuaye 
| 


Jesus umbeu Juão resewara 

7 Asui aintauyuiri irumu isui Jesus uyupiru umbeu Juão 
resewara ainta supe kuaita miraita, umbeu: 

—Maataa pesu pemaa kampu kiti? Maitaa pesu pemaa iwitu 
upeyu uwiwa rawa rese? 
“Marantaa pesu pemaa? Maitaa pesu pemaa yepe apigawa 
urikuwaa irupa purangawaa? Aete hambeu penye arama 
aintauiku guvernaduru ruka upe kuaita urikuwaita aintarupa 
purangawaa. 
"Ape marantaa pesu pemaa kampu kiti? Maitaa pesu pemaa yepe 
utitikawaa? Ee, utitikawaa ae, asui hambeu penye arama puranga 
piri utitikawaa sui kua pesuwaa pemaa. 
UNyase aete kua aintaumpinimawaa sese kuzima, ikete hamundu 
yepe umbeusara nerunde umukaturu arama nerapee nerunde. 
"Supiwa hambeu penye arama: 

—Aintasuiwara kuaita unaseriwaita umaa kua ara timaa 
yamaa amu iara kiti xingawaa kua Juao Batista sui, maa puranga 
piri kua aintawira kitiwaa kuaita iwaka ruixawa imiraita. 
12Kuximare Juão Batista umbue rame kuera ate kuiri yuiri kirimbawa 
aintauputari imiraita arama ainta kua iwaka ruixawa, asui kuaita 
kirimbawawaita aintaumuserana ae imiraita arama ainta. 

Kuzima aintautitika kuaita utitikawaita panye, Muize 
umpinimawaa utitika yuiri ate Juao rese. 

“#Asui peputari rame pesendu hambeu penye arama, aete Elia kua 
aintaumbeuwaa sese uriwaa kuri. 

15 Awa uriku iapisa kuara urikute usendu. 

16Maa awa yawetaa haseruka kuaita miraita kuiriwaraita? 
Haseruka ainta tainaita yawe uikuwaita ukara kiti aintausenui 
aintarumuaraita, aintaunyee: 

17— Yapeyu penye arama membi maa tipepurasi, yambeu penye 
arama nyenga sasiyarawaa maa tipeyaxiu. 

18 Juão uri pepiri, timaa umbau tiyuiri uu asui aintaumbeu uriku 
demuniu. 

Kua unaseriwaa umaa kua ara uri pepiri umbau uu yuiri asui 
aintaumbeu, ike yepe apigawa turusuwaa umbau ukauwera yuiri 
uajudari publikanuita puxuwerawaita yuiri. Yawe aintaunyee; 
maa yapuderi yakuawa panye aintaumanduarisawa ipupe kua 
aintaumunyawaa. 


Puxuwera kuri aintarese 


20 Asui Jesus umbeu aintaresewara kuaita sidadi umunyawaa 
ape milagri, nyase tisasiyara aintaumanduari aintapekadu. 
nUnyee aintarese: 

—Puxuwera kuri inde sidadi Kurazim, puxuwera kuri inde 
tetama Betisaida, hamunya rame maa milagri Tiru upe Sidum upe 
yuiri kuaye hamunyawaa yawe penye arama kuximare sasiyara 
maa aintaumanduari aintapekadu resewara, aintaumuyari maa 
aintaakanga rese saku aintaumuyapumiwaa sinza upe yakuawa 
arama maa sasiyara ainta. 
22Maa hambeu penye arama, pepurara kuri turusu piri aintasui 
kuaita Tiru upewaraita Sidum upewaraita yuiri nya ara kuri Deus 
uxari arama aintaupurara aintapekadu resewara. 

23 Asui inde sidadi Kafarnaum maitaa reyusupiri aintasui ate 
iwaka kiti, asui rewiye yuiri ate infernu kiti, hamunya rame maa 
milagri Suduma upe kuaye hamunyawaa yawe inde arama uikure 
maa ate kuiri. 

2#Maa hambeu inde, repurara kuri turusu piri Suduma sui nya 
ara upe uriwaa kuri Deus umbeu arama aintapekadu. 


Jesus umukaturu pirasuawaita 


25 Asui aramete Jesus unyee: 

—Hamee inde arama purangawaa inde sepaya iwaka 
ruixawa ara ruixawa yuiri, nyãse rexari tainaita ukuawa 
mayesawataa kua nenyenga reyumimiwaa aintasui kuaita 
ukuawawaita. 

25 Ya wete remunya inde sepaya nyase yawe reputari remunya. 

2? Kuzima sepaya uxari ixe arama panye maantu, ne awa 
ukunyeseri Deus raira anyunte ipaya ukunyeseri ae, tiyuiri awa 
ukunyeseri sepaya anyunte taira ukunyeseri ae, kuaita yuiri kuri 
ukunyeseri ae kuaita taira uxariwaita ukunyeseri arama ae. 


Peyuiriana sepiri 

23Peyuiriana sepiri muiri penye pekuerewaita, peyuiriana 
sepiri penye perasuwaita ipusewaa haxari arama kuri pepitu 
puranga. 
29Perari hamprezu penye pesu arama seirumu peyumbue seirumu 
nyase timaa ipiaiwawaa ixe merupiara hapurungita penye arama 
ape kuri timaarese pepia. 
3Nyãse iwasuima yawata seirumu, ipuseimawaa harasuwaa. 


Sauru iyara kua Jesus 


1 2 1Asui sauru rame Jesus usasawa kupixawa rupi asui sasi 
ainta supe yumasi kuaita umbuewaita ape aintaumpena 
awati aintaumbau arama. 
2 Asui kuaita farizewita aintaumaa mayetaa aintaumunya, asui 
aintaunyee ikupe: 

—Remaa kuaita rembuewaita aintaumunya kua aintausaisuwaa 
yamunya sauru rame. 
sMaa Jesus unyee ainta supe: 

—Maitaa tire sera peleri Davi resewara sasi rame ikupe yumasi 
kuaita yuiri sumuaraita? 
4aUwike Deus ruka kiti uu arama kua meyu Deus usaisuwaa 
uu aintayuiri kuaita sumuaraita, nyãse saserdutita umbau 
aramawaa ae. 
5Maitaa tiserá peleri kuera Muize umpinimawaa maye 
aintaupuraki templu upe sauru rame kuaita saserdutita, maa 
tiawa upuderi umbeu puxi aintarese? 


a a i a 

“Kuiri hambeu penye arama, aikue yepe uikuwaa pepiterupi 
puranga piriwaa templu sui. 
"Haputari pirasuawaa peyumaa, timaa haputari peirumu kua 
yasapi aramawaa uvelya, pekuawa rame maa kua hambeuwaa 
timaa pembeu puxi sese kua tiwa uriku pekadu. 
#Aete sauru iyara kua unaseriwaa umaa ara. 

langaiwarawaa ipu 

?Asui usu aintasui uwike aintasinaguga kiti. 

OA ikue yepe apigawa iangaiwarawaa ipu. Asui aintaupurandu Jesus: 

—Maitaa yapuderi yamburi masi sauru rame? Yawe aintaunyee 
ikupe nyase aintauputari aintaumbeu sese puxi. 

"Asui unyee ainta supe; 

—Awataa pesuiwara urikuwaa uvelya uwari rame maa iwi 
kuara kiti sauru rame maitaa tisera maa usupiri ae nya ara? 
12Puranga piri apigawa uvelya sui ape yapuderi yamunya ainta 
supe puranga muiri ara sauru rame yuiri. 

“Asui unyee ikupe kua apigawa: 

—Resupiri neipu. Asui usupiri ipu, asui purangana ae maye 
suazara ipu yawe. 

“Asui aintausu ukara kiti kuaita farizewita, aintauyumuatiri 
aintaupurungita Jesus rese aintauyuká arama ae. 


Jesus uyuiri aintasui 


“Maa Jesus ukuawa aintarese ape usu aintasui, asui siya 
miraita uri sakakuera, asui umburi aintasui panye masi. 
6Asui umundu tiarama aintaumbeu sesewara. 

"Yawe Jesus umunya, umunya arama kuaye umbeuwaa yawe kua 
utitikawaa Izaia. 
18Yawe unyee: 

—Pemaa kua ixe aramawaa haparawakawaa kua haputariwaa, 
kua hamaawaa ixupe arama suuri. Haxari kuri ikupe arama 
seespiritu, uxari arama kuri aintaukuawa aintauriku aintapekadu 
kuaita tiwaita judeu. 

Umbaa kuri uyakawa ainta, timaa kuri usasemu ainta supe, 
tikuri awa usendu kirimbawa upurungita ukara kiti. 

?0Timaa kuri umpena pindaiwa upena putariwaa, timaa kuri 
umuweu lamparina yawaitentuanawaa uweu senundere uxari 
purangawaa umuserana ainta. 

”Asuiwana kuri sera rese aintausaru aintaumaa purangawaa 
kuaita tiwaita judeu. 

Umukaturu sesaimawaa urikuwaa demuniu 


22 A sui aintaururi ipiri yepe urikuwaa demuniu sesaimawaa ae 
muduwaa ae, asui umukaturu ae ape umaawana upurungitana 
yuiri kua sesaimawaa muduwaa. 
233Asui kuaita miraita siyawaita aintaakayemu aintaumaa Jesus 
asui aintaunyee: 

—Maitaa aete Davi rimiariru? 

24 Asui kuaita farizewita aintausendu inyenga, asui aintauyupurungita: 

—Anyunte umburi aintasui demuniu Yurupari ukuawasawa 
irumu kua demuniwita ruixawa. 

25 Jesus ukuawa aintaumanduariwaa ape unyee ainta supe: 

—Aintaruixawa umburi rame imiraita aintaupawa maa, yawete 
yuiri panye tetama puraita aintarukapuraita yuiri, aintaumaramunya 
rame maa anyunte aintaupawa maa. 

25 Yurupari umburi rame maa Yurupari uyumburi maa aepawate 

maitaa upuderi uiku Yuruparisawa upe. 

2 Hamburi rame maa demuniwita Yurupari ukuawasawa irumu 

awa ukuawasawa irumutaa aintaumburi ainta kuaita perairaita? 

Aintate kuri umbeu peresewara. 

238Maa hamburi rame demuniwita Deus Espiritu irumu pekuawa 

kuri usikana perese peruixawa arama kua Deus. 

2 Maitaa yepe upuderi uwike kirimbawawaa ruka upe umunda 

arama iyara tirame upukuari ae senundere umunda iyaraita? Asui 

upukuari rire ae urasu panye. 

30Kua tiwa uiku seirumu umuruanyana ixe kua tiwa umuatiri 

seirumu ainta umusai ainta. 

3 Ape hambeu penye, Deus kuri uperduari aintasui panye 

aintapekadu panye yuiri aintaumbeuwaa puxi sese uperduari 

kuri aintasui ae kuaita mundu puraita, maa kua aintaumbeuwaa 

puxi Espiritu Santu rese timaa kuri uperduari aintasui ae. 

32Deus kuri uperduari aintasui panye puxi aintaumbeuwaa sese kua 

unaseriwaa umaa kua mundu, maa kua aintaumbeuwaa puxi Espiritu 

Santu rese timaa kuri uperduari aintasui ae nē kuiri nē mairame kuri. 
Mira iya 

3Pexari purangawaa kua mirá ape puranga kuri iya u pexari 
rame puxuwerawa kua mirá ape kuri puxuwerawaita iya, nyase 
iya irumu yapuderi yakunyeseri kua mirá. 

“Penye buyaita, maitaa pepuderi pepurungita purangawaa 
puxuwerawaita pukusawa penye? Nyāse pepia suiwara kua 
pemusemuwaa peyuru sul. 

> Yepe apigawa purangawaa uyuka imaa purangawaa imaa riru 
purangawaa sui, maa kua apigawa puxuwerawa uyuka imaa 
puxuwerawa imaa riru puxuwerawa sui. 

3% Kuiri hambeu penye arama: 

—Mairame kuri Deus uxari aintaupurara arama aintapekadu 
resewara aintaumbeu kuri sesewara panye kua aintaumbeuwaa 
tenyuntu. 

*Nyase nenyenga resewara puranga kuri inde, asui nenyenga 
resewara yuiri repurara kuri nepekadu resewara. 


Juna 

33 Asui yepeyepe umpinimawaita farizewita yuiri aintaunyee ikupe: 

—Inde rembuewaa yaputari remunya yamaa remukame 
aramawaa ipupe. 
32Asui Jesus unyee ainta supe: 

—Kuaita miraita kuiriwaraita pukuwerawaita warixiwaita 
aintaupurandu hamunya arama aintaumaa hamukame aramawaa 
ipupe, maa tihamunya ainta supe ae, anyunte hamunya kuaye 
umunyawaa yawe kua utitikawaa Juna. 

“#Kuaye Juna uikuwaa yawe pira turusuwaa marika upe musapiri 
ara pituna yuiri, yawete yuiri kuri uiku iwi kuara kiti kua 
unaseriwaa umaa kua mundu. 

“Mairame kuri Deus umbeu pekadu resewara aintaupuamu kuri 
kuaita Ninive upewaraita aintaumbeu Deus uxari arama pepurara 
pepekadu resewara, nyase kuzima sasiyara aintaumanduari 
aintapekadu aintausendu irumu Juna inyenga, aikue yepe 
pepiterupi puranga piriwaa Juna sui. 

Kua kunya Sul suiwara aintaruixawa ae, umbeu yuiri kuri Deus 
uxari arama pepurara penye miraita kuiriwaraita pepekadu 
resewara umbeu irumu kuri pepekadu, nyase kuzima uri apekatu 
sui usendu arama Salumão ukuawasawa, maa kuiri yepe uiku 
pepiterupi puranga piriwaa Salumão sui. 


Demuniu resewara 


#Usemu rire apigawa sui kua demuniu ikiawaa uwata tikangawaa 
upe uputari timaarese ae maa tiupuderi. 
4 Asui unyee kua demuniu: 

—Hayuiri kuri seruka kiti hayuiriwaa sui, asui uri umaa 
iyaraimawaa ae upiriana ae umukaturuana senunde ae. 
““Asui kua demuniu usu urasu irumu seti demuniu puxuwera 
piriwaita isui, asui aintauwike aintauiku arama ipia upe kua 


aa waana P E 


33 MATEU 12 — 13 


apigawa. Asui puxuwera piri uiku kua apigawa kuximawaa sui 
uiku ramere yepe demuniu irumu. Yawete yuiri kuri aintauiku 
puxi kuaita miraita kuiriwaraita. 


Jesus familiaita 


16 Jesus upurungitare uiku aintauri aintaupuamu ukara kiti 
kuaita imaya imuita yuiri, aintauputari aintaupurungita irumu. 
Asui yepe unyee ikupe: 

—Xukui nemaya ukara kiti nemuita yuiri aintauputari 
aintaupurungita neirumu. 
a8 Asui Jesus unyee ikupe, kua umbeu aintaresewara: 

— AAwataa semaya, awataa kuaita semuita? 

#Asui umukame ipu aintarese kuaita umbuewaita unyee: 

—Aintate semaya semuita yuiri. 
sONyase panye kuaita umunyawaita kuaye sepaya iwaka kitiwara 
uputariwaa yawe aintate semuita serendiraita yuiri semaya yuiri. 


Inyenga uyutimawaa resewara 


1 3 TAsui nya ara Jesus usemu uka sui usu uwapika lagu 
rimbiwa kiti. 

2? Asui siya miraita aintauri aintauyumuatiri suaki, ape uwiye igara 
upe uwapika arama ape, asui aintaupuamu lagu rimbiwa upe 
kuaita miraita panye. 
3 Asui umbeu ainta supe siya inyenga irumu umbue aramawaa 
ipupe ainta, umbeu ainta supe: 

—Yepe uyutimawaa usu uyutima. 
1Asui uyutima rame uiku yepeyepe mitima karusu uwari isui pee 
rupi, asui aintauri aintaumbau ae kuaita wira mirita. 
"Yepeyepe mitima karusu uwari itatiwa upe kuaira iwi ape, asui 
mitima uyukiriari kutara nyase timaa tiipi iwi ape. 
6 Asui kurasi usemu umuturi saku mitima rese asui uxirika 
tiresewara uriku sapu. 
7Asui yepeyepe mitima karusu uwari yuutiwa upe asul yuu 
uyukiriari kutara piri isui asui uyuka ae. 
#Yepeyepe mitima karusu uwari puranga iwi rese asui uriku iya 
puranga, yepeyepe mitima uxari sem iya, yepeyepe uxari sesenta iya, 
yepeyepe uxari trinta iya. 
?Awa uriku iapisa kuara pexari usendu. 


Mayesawataa inyenga uyutimawaa rese 
10 Asui umbuewaita aintauri ipiri aintaupurandu ae: 





MATEU 13 34 


—Marantaa repurungita ainta supe nenyenga irumu rembue 
aramawaa ipupe? 

“Asui umbeu ainta supe: 

—Hazari pekuawa arama kua nyenga hayumimiwaa sese kua 
iwaka ruixawa imiraita, maa timaa aintaukuawa kuaita amuita. 
Kua urikuwaa yamee zinga ikupe uriku arama turusu maa kua 
tiwa uriku yayuka isui kua urikuwaa. 

#Hapurungita ainta supe nyenga irumu hambue aramawaa ipupe 
ainta aintaumaa arama aintaresa irumu maa timaa nungara 
aintaumaa, aintausendu arama aintaapisa irumu maa timaa 
nungara aintausendu, tiyuiri aintaukuawa mayesawataa ae. 
“MAintaumunya maye Izaia utitikawaa yawe kuzima, yawe unyee: 

—Pesendu peapisa irumu maa timaa pekuawa mayesawataa ae, 
pemaa peresa irumu maa timaa pekuawa mayesawataa ae. 
#Nyase santawaa aintapia kuaita miraita uyusikindawa 
aintaapisa kuara aintausapumi aintaresa tiarama aintaumaa 
aintaresa irumu, yawaite maa aintausendu aintaapisa irumu, 
yawaite maa aintaukuawa aintapia upe, yawaite aintautrukari 
aintapia hamukaturu arama ainta. 

'sSuuri kuri penye nyase peresa umaa, suuri kuri penye nyase 
peapisa kuara usendu. 
'Supiwa hambeu penye arama: 

—Siya utitikawaita siya purangawaita yuiri aintauputari 
kuera aintaumaa kua pemaawaa maa timaa aintaumaa ae, 
aintauputari kuera aintausendu kua nyenga pesenduwaa maa 
timaa aintausendu ae. 

#Ape pesendu puranga mayesawataa kua nyenga uyutimasara rese. 
Panye kuaita usenduwaita kua nyenga maye aintaruixawa 
arama kua Deus, tirame aintaukuawa mayesawataa ae uri kuri 
aintarese kua puxuwerawa usiki arama aintapia sui kua nyenga 
uyutimawaa. Aete kua uyutimawaa pee rimbiwa kiti. 

2#Kuaye mitima karusu uwariwaa yawe itatiwa upe kua 
usenduwaa kua nyenga asui aramete suuri usuanti ae. 

"Maa sapuimawaa ae ape kutara uxari ae nyase upurara rame 
uiku aintaumuruanyana ae senyenga resewara anyunte ipiaiwa ae 
uxari ae. 

Kuaye mitima karusu uwariwaa yawe yuutiwa upe kua 
usenduwaa kua nyenga uyukawaa ipia kua mundu rese, asui kua 
mundu iyara uyuwika kua nyenga isui, asui uiku iyaima. 

3 Asui kua mitima karusu uwariwaa purangawaa iwi rese aete 
kua usenduwaa kua nyenga ukuawa mayesawataa ae, asui 

uriku iya, amu uriku sem iya, amu uriku sesenta amu uriku 
trinta iya, 


Nyenga tenyuntuwara rese 


24 Asui umbeu ainta supe yepe inyenga umbue aramawaa ipupe 
ainta, yawe umbeu: 

—lIwaka ruixawa imiraita yawe kua apigawa uyutimawaa 
mitima purangawaa ikupixawa upe. 

25 Asui aintaukiri pukusawa uri kua suanyana uyutima arama 
tenyuntuwaa mitima trigu pitera rupi, asui usuana. 

26 Asui usemu rire kua imitima uriku iya usemu yuiri kua 
tenyuntuwara. 

27 Asui upurakiwaita ixupe aintauri ipiri kua uka iyara aintaumbeu 
ikupe: 

—Īnde yaneruixawa maitaa tireyutima mitima purangawaita 
nekupixawa upe, maa suitaa uri kuaita tenyuntuwaraita? 
#Umbeu ainta supe: 

—Seruanyana hakuawa kua umunyawaa yawe. Asui 
upurakisaraita aintaunyee ikupe: 

—Maitaa reputari yasiki yamburi kuaita tenyuntuwaraita? 

2 Asui unyee ainta supe: 

—Umbaa, yawaite maa pemburi yuiri trigu pesiki rame maa 
pemburi kuaita tenyuntuwaraita. 
30Pexari aintauyukiriari yepewasu ate mairame kuri yapuu 
ainta, asui hambeu kuri ainta supe kuaita upuusaraita peyupiru 
pemuatiri kuaita tenyuntuwaraita pepukuari pesapi ainta maa 
pemuatiri kua trigu seruka upe. 


Nyenga mustarda karusu rese 

31 Asui umbeu ainta supe yepe inyenga umbue aramawaa ipupe 
ainta, yawe unyee: 

—Kua iwaka ruizawa imiraita iyawe kua yepe apigawa 
Uyutimawaa mitima mustarda karusu ikupizawa upe. 
XKuaira miri panye mitima karusu sui kua mustarda karusu, maa 
iwate piri uyukiriari panye mitima sui, uyukiriari kuaye mirá 
yawe, asui aintauri kuaita wirá mirita aintaumunya aintaruka 
sakanga rese. 


Nyenga maniaka membeka rese 
3 Asui umbeu ainta supe yepe inyenga umbue aramawaa ipupe 
ninta, yawe unyee: 

—Kua iwaka ruixawa imiraita iyawe kua kunya ukitikawaa 
maniaka pisasuwaa umunani maniaka membeka irumu ate sai 
ae panye. 


Marantaa umbeu kua inyenga 


34 Jesus umbue kuaita siyawaita miraita inyenga irumu umbue 
aramawaa ipupe ainta, timaa umbue ainta inyenga uyukuawawaa 
irumu. 

#sUmunya kuaye yepe utitikawaa yawe sese hapirari kuri seyuru 
hambeu arama nyenga hambue aramawaa ipupe ainta, hambeu 
kuri kua inyenga hayumimiwaa aintasui kua mundu uyupiru 
irumu ate kuiri. 


Mayesawa kua inyenga tenyuntuwaraita rese 

36 Asui Jesus uxari aintauyuiri isui kuaita miraita siyawaita. 
Asui uwike uka kiti, asui umbuewaita aintauri ipiri aintaunyee 
ikupe: 

—Rembeu yande arama mayesawataa kua inyenga rembeuwaa 
tenyuntuwaraita rese kupizawa upewaita. 
3TUmbeu ainta supe: 

—Kua uyutimasara mitima purangawaa aete kua unaseriwaa 
umaa kua ara. 
ss Kua mundu aete kua kupixawa, Deus imiraita kuaita mitima 
purangawaita, pukuwerawa rairaita kuaita tenyuntuwaraita. 
3Yurupari kua suanyana uyutimawaa kuaita tenyuntuwaraita, 
upuu aramawaa kua anyu aramawaa ara, anjuita kuaita upuu 
aramawaita. 
Kuaye aintaumuatiriwaa yawe kuaita tenyuntuwaraita 
aintausapi arama ainta, yawete yuiri kuri anyu aramawaa ara upe. 
“kua unaseriwaa umaa kua ara umundu kuri ianjuita aintausu 
arama aintaumutirika imiraita pitera sui panye kuaita uxariwaita 
amuita umunya puzuwera kuaita yuiri umunyawaita tenyuntu, 
%2 Asui aintaumburi kuri ainta tata kiti, aintauyaxiu kuri ape, 
aintausuu kuri aintaranya. | 
BAsui kuaita purangawaita aintaumuturi kuri kuaye kurasi 
umuturiwaa yawe aintaruixawa irumu kuri aintapaya. Pexari 
aintausendu kuaita urikuwaita aintaapisa. 


Uru uyumimiwaa rese 
“Kua iwaka ruixawa imiraita iyawe kua uru aintauyumimiwaa 
yawe kupixawa upe, suuri ipia kua apigawa uwasemu irumu ae. 

Asui uyumimi yuiri ae, asui usu uvenderi arama panye imaa 
upiripana arama kua iwi. 


Nyenga perula rese 
45 Asui kua iwaka ruikawa imiraita iyawe kua usikariwaa 
upiripana arama perula purangawaita. 
46 wasemu irumu yepe perula sipiwasuwaa usu uvenderi panye 
imaa upiripana arama ae. 


Nyenga pisa rese 

47 Asui kua iwaka ruixawa imiraita iyawe kua aintapisa 
aintaumburiwaa paraname upisika aramawaa panye mayewaa pira. 
48 Asui teresemuana aintapisa kuaita upisaitikawaita aintausiki 
ae praya rese, asui aintauwapika aintauparawaka kuaita pira 
purangawaita aintasextu upe, maa kuaita puxuwerawaita 
aintaumburi ainta. 
aYawete yuiri kuri anyu aramawaa ara upe aintauri kuri kuaita 
anjuita aintautiari arama puxuwerawaita purangawaita sui. 
50Aintaumburi kuri ainta tata upe akiti kuri aintauyaxiu aintausuu 
kuri aintaranya. 


Pisasuwaa kuximawara yuiri 


51 Jesus umbeu ainta supe: 

—Maitaa pekuawa mayesawa panye kua hambeuwaa? 
Aintaunyee ikupe: 

—E€ yaneruixawa yakuawate. 
sUmbeu ainta supe: 

—Panye kuaita umpinimawaita ukuawawaita iwaka ruixawa 
imiraita rese aintaumunya iyawe kua uka iyara uyukawaa imaa 
pisasuwaa kuximawara yuiri imaa riru sui. 


Umbue Nazare upe 


53 Jesus umbeu rire kua inyenga umbue aramawaa ipupe ainta 
usu asui. 
54Asui usika irumu setama upe umbue ainta aintasinaguga upe, 
ape aintaakayemu aintausendu aintaunyee: 

—Maa suiwarataa ukuawasawa kua apigawa umunya aramawaa 
kuaita milagri? 
s5Maitaa timaa aete kua karapina raira? Maitaa timaa imaya kua 
serawaa Maria? Maitaa timaa imuita kua Tiagu Juze yuiri Simao 
yuiri Juda yuiri? 

"“Asui kuaita sendiraita yuiri maitaa timaa yanerumuaraita panye 
ainta? Ape maa suiwarataa panye kua ukuawasawa? 
7 Asui puxi aintaumaa ikupe, ape Jesus umbeu ainta supe: 

—Kua utitikawaa aintaurespetari ae, maa sendawa suka puraita 
tiaintaurespetari ae. 
58 Ape timaa upuderi umunya siya milagri tiresewara 


aintauruyari. 
1 4 'Asui nya tempu aintaruixawa kua Erudi usendu Jesus resewara. 
“Asui umbeu ainta supe kuaita upurakisaraita ikupe: 
—Aete Juão Batista uyuiriwaa upaka manusawa sui sesewara 
umunya kuaita milagri ukuawasawa irumu. 
“Kuzima Erudi umundu suraraita aintaupisika arama kua Judo 
aintaupukuari ae aintaumburi arama ae kadeya kiti sesewara kua 
imu Filipe rimiriku sera Erudia. 
“Nyase Juao umbeu ixupe kua Erudi: 
—Timaa repuderi reyuka nerimiriku arama ae. 
“Ape uputari uyuka ae maa timaa upuderi nyase usikie miraita 
sui nyãse aintaumanduari utitikawaa kua Juão. 
ŝAsui yepe ara aintaumunya arama festa aintaumanduari 
aramawaa ipupe iakayu kua Erudi, asui kua Erudia membira uri 
upurasi aintaumaa arama, asui suuri Erudi umaa ixupe. 
7Ape inyenga kirimbawawaa irumu umbeu ixupe: 
—Upurandu arama irumu maa uputariwaa irumu. 
8Asui upurandu irumu kuaye imaya umbeuwaa yawe ixupe, unyee 
ixupe: 
—Kuiri remee ixe arama Juão Batista akanga pratu upe. 
?Asui sasiyara ipia kua aintaruixawa, maa sesewara kua 
umbeuwaa kirimbawa aintaresewara yuiri kuaita uwapikawaita 
umbau irumu, asui umundu aintaumee ixupe ae. 
Ape uxari aintaumunuka Judo Batista akanga isui kadeya upe. 
“Asui aintaurasu iakanga pratu upe aintauxari arama ixupe ae 
kua kunyamuku, asui urasu ae imaya supe. 
12Ąsui aintauri kuaita Juão Batista umbuewaita kuera aintaurasu 
arama ipira aintauyutima arama ae iwi upe, asui aintausu 
aintaumbeu sesewara Jesus supe. 


Umanu Juão Batista 





Umee sinku mili pesua umbau 


3 Asui Jesus usendu irumu Juão resewara, uwiye igara 
upe usu arama iyaraimawaa kiti, asui kuaita miraita aintauri 

aintarendawa sui panye aintausu arama pee rupi Jesus ruaxara 
aintausendu irumu usuana. 

4Asui Jesus usemu irumu igara sui umaa kuaita miraita 
siyawaita, asui pirasuawaa umaa ainta supe ape umukaturu 
kuaita imasiwaita. 

15Asui karukana ainta, umbuewaita umbeu ikupe: 

—Karukana yande ike iyaraimawaa upe remundu aintauyuiri 
nesui aintaupiripana arama aintaumbau arama tetama kiti kuaita 
siyawaita. 
16Asui Jesus umbeu ainta supe: 

—Timaa arama yamundu aintausu ainta, penyete pemee 
aintaumbau arama. 

17 Asui aintaumbeu ikupe: 

—Anyunte yariku sinku pao mukui pirá yuiri. 
18 Asui umbeu ainta supe: 

—Peruri ixe arama ainta. 
1Asui Jesus umundu aintauwapika kapi tiwa upe kuaita 
miraita, asui upisika sinku pão mukui pirá yuiri, umaa iwate 
kiti uabensuari ainta, asui upartiri kua pao asui umee ainta 
supe kuaita umbuewaita aintaumee arama ainta supe kuaita 
miraita siyawaita. 

20 Asui aintaumbau aintaapu muiri ainta. Asui aintaumuatiri 
simirera duzi sextu. 

23Sinku mili aintasiyasawa kuaita apigawaita umbauwaita, asui 
kunyaita tainaita yuiri. 


Jesus uwata lagu ara rupi 


22 Asi Jesus uxari umbuewaita uwiye igara upe aintausu arama 
senunde suaxara kiti umundu irumu aintauyuiri isui kuaita 
siyawaita. 

23 Asui Jesus uxari irumu aintauyuiri isui kuaita miraita siyawaita 
usu iwitera rese yepenyu upurandu arama ipaya irumu. Ape 
uikure anyuira ate pituna. 

24 Asui aintaigara uyatikure uiku lagu piterupi, kirimbawa gapenu 
upetepeteka aintaigara rese, nyase iwitu upeyu aintaruaxara. 

25 Asui pituna xingare Jesus usu aintapiri, uwata parana ara rupi. 
26 Asui kuaita umbuewaita aintaumaa irumu uwata parana ara 
rupi aintausikie turusu, aintaunyee: 

—Aete ianga. Asui aintausasemu aintausikie resewara isui. 

27 Asui anyunte Jesus upurungita ainta supe umbeu ainta: 

—Timaarese penye ixete kua, tepesikie. 

233 Asui Pedru unyee ikupe: 
—Seruixawa inde rame kua remundu hasu nepiri parana ara 
rupi. 
#Asui Jesus umbeu ixupe: 
—Reyuiriana, asui Pedru usemu igara sui uwata parana ara 
rupi usu arama Jesus ipiri. 
Maa umaa irumu kirimbawa iwitu upeyu usikie, asui uyupiru 
usu tiipi kiti paraname, asui usenui Jesus umbeu:; 
—Seruikawa remukaturu ixe. 
31Asui aramete Jesus uri usupiri ae ipu irumu umbeu ikupe: 
—Inde apigawa kuairawaa reruyari, marantaa mukui 
remanduariwaa? 
“Asu! aintauwiye irumu igara upe aramete upituana iwitu. 
3 Asui aintaumee purangawaa Jesus supe kuaita uikuwaita igara 
upe aintaumbeu ixupe: 
—óupiwa Deus raira inde. 


Jesus uiku Genezare upe 


3 Asui aintausu irumu suaxara kiti aintauyari iwi rese sera 
Genezare. 
3 Asui kuaita apigawaita apewaraita aintaumaa irumu Jesus 
ae aintausu aintaumbeu panye tetama kiti, asui aintaururi ipiri 
panye masiweraita. 
*#Asui aintaupurandu ae uyari arama aintaupisika irupa rimbiwa 
rese, asul purangana panye kuaita upisikawaita sese. 


Tuyuweita ikustumi 
1 5 'Asui aintauri Jesus ipiri yepeyepe umpinimawaita 
farizewita yuiri Jeruzale suiwaraita. 
“Aintaunyee ikupe: 

—Marantaa tiaintaumunya tuyuweita ikustumi kuaita 
rembuewaita? Marantaa tiaintaumuyasuka aintaipu aintaumbau 
rundere? 

*Asui Jesus unyee ainta supe: 

—Marantaa tiperuyari Deus umunduwaa yaruyari arama 
peramunyaita inyenga sui? 

Fi m - - . Š ao oa 
Nyase Deus umbeu kuzima, perespetari pepaya pemaya yuiri 
pexari umanu kua umbeuwaa puxi ipaya rese imaya rese yuiri. 

“Maa penye pembeu: 

—Awa umbeu ipaya supe imaya supe yuiri, kua peputariwaa 

seirumu hamee aramawaa kuri Deus supe ae. 

6 Asui ae timaa kuri urespetari ipaya imaya yuiri. Ape penyenga 
resewara pemutenyuntuwa kua Deus nyenga. 
"Penye retentuwaita, supiwa utitika perese kua Izaia. 
Yawe unyee: 
—Kuaita miraita aintaumee purangawaa ixe arama aintayuru 
rimbiwa irumu maa apekatu aintaumanduariwaa sesui. 
Timaa arama ixe arama kua aintaumbeuwaa purangawaa ixe 
arama kuaita umbuewaita apigawaita nyenga senyenga sui. 
WAsui Jesus umuatiri ipiri kuaita miraita, unyee ainta supe: 
—Kuiri pesendu kua hambeuwaa pekuawa arama mayesawataa ae. 
"Timaa umuaiwa apigawaita umanduariwaa kua uwikewaa 
aintayuru upe, maa kua usemuwaa aintayuru sui umuaiwa 
aintaumanduarisawa. 
2Asui umbuewaita aintauri aintaumbeu ikupe: 
—Maitaa rekuawate puxi aintaumaa inde arama kuaita 
farizewita aintausendu resewara rembeuwaa? 
13 Jesus usuazara ainta, Unyee ainta supe: 
—Sepaya iwaka kitiwara umburi kuri panye kuaita mitima 
tiwaita uyutima. 
14Timaarese peiku aintasui pexari ainta, nyãse umbuewaita 
sesaimawaita ainta kua yepe sesaimawaa urasu rame yepe 
sesaimawaa aintauwari kuri barera kiti. 
HAsui Pedru unyee ikupe: 
—Rembeu yande mayesawataa kua nyenga rembuewaa 
aramawaa ipupe yande, 
16 Asui Jesus unyee ikupe: 
—Maitaa penye tire sera pekuawa? 
17Maitaa tire pekuawa kua uwikewaa yaneyuru upe uwike yuiri 
yanemarika kiti, asui usemu yanesui? 
1#Maa kua nyenga usemuwaa yaneyuru sui usemu yuiri yanepia 
sui aete umuaiwa yande. 
#Nyase usemu yanepia sui panye yamanduariwaa tenyuntu, 
uxari yaputari yayuka mira, urari yaputari amu kunya 
yanerimiriku sui, uxari yayumuwarizi, uxari yaputari yamunda, 
uxari yaganani amuita rese, uxari yambeu puxuwera tenyuntu. 
20 Aete umuaiwa miraita umanduarisawa, maa yambau rame 
tiyamuyasuka yaneipu timaa umuaiwa yande. 


Kanaa suiwara 
7 Asui Jesus uyuiri aintasui usu arama Tiru kiti Sidum kiti 
yuiri. 

2 Asui uri ipiri yepe kunya Kanaa suiwara kirimbawa umbeu ikupe: 


—lInde seruixawa, inde Davi rimiariru pirasua remaa ixe 
arama, kirimbawa demuniu uiku sembira ipia upe. 
3 Asui timaa Jesus usuaxara ae, asui umbuewaita aintaunyee 
ixupe: 


—Remundu uyuiri yanesui nyãse usenui uiku yanerakakuera sui. 


24 Asui Jesus umbeu: 
—Anyunte sepaya umundu ixe aintapiri kuaita uvelya 
uyusupariwaita aintasuiwara kuaita Israel rimiariruita. 
235 Asui nya kunya uri umunya benditu ikupe umbeu: 
—5Seruixawa reajudari ixe. 
26 Asui Jesus umbeu ikupe: 
—Timaa puranga yayuka meyu tainaita sui yamburi arama 
yawara mirita supe ae. 
27 Asui umbeu ixupe: 
—Supite seruikawa maa kuaita yawara mirita aintaumbau 
meyu uwariwaa aintayara meza wira kiti. 
28 Asui Jesus umbeu ikupe: 
—lInde kunya kirimbawa reruyari nepia upe ape hamunya 
inde arama kuaye reputariwaa yawe. Asui aramete ikatuana 
imembira. 


Jesus uyuiri lagu Galileya kiti 

29 Asui Jesus uyuiri asui, asui uri kuayentu lagu Galileya 
rimbiwa upe. Asui uyupiri iwitera rese ape uwapika. 
30 Asui aintauri ipiri siya miraita, aintaururi aintairumu 
puzuwerawaita aintaretima, alejaduita yuiri sesaimawaita yuiri 
tiwaita upurungita yuiri, siya amuita yuiri, asui aintauxari Jesus 
ipi ruaki ainta, asui umukaturu ainta. 
31 Ape aintaakayemu aintaumaa Jesus supe kuaita miraita 
aintaumaa irumu upurungitana kuaita tiwaita upurungita, asui 
purangana kuaita puxuwerawaita aintaretima, asui aintauwatana 
kuaita alejaduita asui aintaumaawana kuaita sesaimawaita, ape 
aintaumee purangawaa ikupe kua Israelitaita Deus. 


Umee kuatru mili pesua umbau 


32 Asui Jesus usenui ipiri kuaita umbuewaita umbeu ainta supe: 

—Pirasua hamaa ainta supe kuaita miraita siyawaita nyase 
aintaurikuana musapiri ara aintauiku seirumu asui tiaintauriku 
aintaumbau arama, ape tihaputari hamundu aintauyuiri sesui 
yumasi irumu yawaite aintauwari pee rupi. 

3 Asui aintaumbeu ixupe kuaita umbuewaita: 

—Mametaa maa yapuderi yawasemu pao ike iyaraimawaa upe 
aintaumbau arama panye kuaita miraita? 
34 Asu Jesus umbeu ainta supe: 

—Muiritaa periku pão? Aintaunyee ikupe: 

—Yariku seti pão yepeyepe pira miri yuiri. 
35Asui umundu aintauwapika iwi upe kuaita miraita. 
3%Upisika kuaita seti pao pirá mirita yuiri, asui umee grasa sese, 
asui upartiri ainta umee ainta supe kuaita umbuewaita aintaumee 
arama miraita supe. 
37 Asui aintaumbau ae aintaapu ainta panye, asui aintaumuatiri 
simirera seti sextu teresemu. 
38Kuatru mili aintasiyasawa kuaita apigawaita umbauwaita, asui 
kunyaita tainaita yuiri. 
39 Asui Jesus uxari aintauyuiri isui kuaita siyawaita uwiye igara 
upe usu arama Magadā kiti. 


Aintauputari aintaumaa milagri 

1 TAsui aintauri ipiri kuaita farizewita aintairumute kuaita 

6 sadusewita aintaupurandu umunya arama aintaumaa 
milagri iwaka suiwarawaa. 
2Asui umbeu ainta supe: 

—Kurasi uwike irumu pembeu, timaa kuri amana wirande 
nyase ipirangawaa kua iwaka rese. 
3 Asui kurasi usemu irumu pembeu, amana kuri yande nyase 
ipiranga kua iwaka. Penye pekuawa mayesawataa kua pemaawaa 
iwaka rese, marantaa tipekuawa mayesawataa kua pesenduwaa 
pemaawaa yuiri uriwaa pepiri kua mundu kiti? 
4Aintauputari aintaumaa milagri kuaita miraita kuiriwaraita 
pukuwerawaita warixiwaita maa timaa hamunya ainta supe 
yawe, anyunte hamunya kuaye umunyawaa yawe kua Juna. Asui 
Jesus uxari ainta uyuiri aintasui. 


Farizewita inyenga saiwaa 


5Asui aintausikana suaxara kiti kuaita umbuewaita timaa 
aintaurasu pao nyase timaa aintaumanduari aintaurasu, 
6Asui Jesus umbeu ainta supe: 

—Pemaa pesui aintamaniaka membeka saiwaa kuaita 
farizewita sadusewita yuiri. 
7Asui aintauyupurungita aintapawa, maitaa yawe unyee 
tiresewara yaruri yambau arama pão. 

sAsui Jesus ukuawa aintaumanduariwaa umbeu ainta supe: 
—Penye apigawaita kuairawaa peruyari, marantaa 

peyupurungita penye tiresewara peruri pão? 

?Maitaa tire pekuawa, maitaa tipemanduari kuaita sinku pao 

mayetaa aintaapu kuaita sinku mili miraita, muiri sextutaa yuiri 

pemuatiri simirera? 

VMaitaa timaa pemanduari kuaita seti pao maye aintaapu kuaita 

kuatru mili miraita, muiri sextutaa yuiri pemuatiri? 

"Marantaa timaa pekuawa tihambeu penye arama sese kua pão, | 

maa hambeu penye pemaa pesui aintamaniaka membeka saiwaa | 

kuaita farizewita sadusewita yuiri? 

12 Asui aintaukuawa timaa uputari aintaumaa aintasui maniaka 

membeka saiwaa meyu rupiara maa uputari aintaumaa aintasui 

aintaumbuewaa kuaita farizewita sadusewita yuiri. 










Pedru umbeu Kristu kua Jesus 

"Asui Jesus usika irumu Sezareya kiti Filipe upe upurandu 
kuaita umbuewaita, mayetaa aintaumbeu kuaita miraita awataa 
kua unaseriwaa umaa kua ara? 
“Asui aintaumbeu ikupe: 

— Amuita umbeu Juao Batista ae, amuita umbeu Elia 
ae, amuita umbeu Jeremia ae u amu aintasuiwara kuaita 
utitikawaita. 
HAsui umbeu ainta supe: 

—Maa penye maitaa pembeu serese? Awataa ixe? 
16 Asui Simão Pedru umbeu ikupe: 

—lIndete Kristu, indete taira kua Deus upakawaa. 
1 Asui Jesus umbeu ixupe: 

—Suuriwaa kuri inde Simão Juna raira, nyase timaa apigawa 

uxari rekuawa serese maa sepaya iwaka kitiwarawaa uxari 
| rekuawa serese. 

18 Asui hambeu inde: 

—Indete Pedru, asui hamunya kuri seingreja sese kua ita, asui 
timaa kuri manusawa upuderi umbawa ae. 
Haxari kuri inde arama kua xavi ipupe aramawaa imiraita 
arama ainta kua iwaka ruixawa. Panye remunduwaa 
aintaumunya kua mundu upe purangate aintaumaa ae iwaka kiti. 
Panye rexariwaa tiarama aintaumunya ae kua mundu upe tiyuiri 
aintaumunya ae iwaka kiti. 
2 Asui Jesus umbeu umbuewaita kirimbawa tiarama aintaumbeu 
sesewara aete kua kristu. 


IA ai aaa AA 

Umbeu mayetaa kuri umanu ae 


21 Asui yawe rire Jesus uyupiru uxari umbuewaita ukuawa 
urikute usu arama Jeruzalė kiti aintauxari arama upurara kuaita 
tuyuweita saserdutita taruixawaita yuiri umpinimawaita yuiri, 
umbeu ainta maye aintauyuká arama ae asui musapiri ara rire 
upaka usemu iwi kuara sui. 

2 Asui Pedru usenui ae amu kiti umbeu kirimbawa ixupe: 

—Seruikawa pirasua reyumaa inde arama terexari aintaumunya 
inde arama kuaye rembeuwaa yawe. 
3B Asui Jesus uyereu umaa Pedru supe umbeu ikupe: 

—Resu sesui inde Yurupari, remuapatuka ixe nyãse timaa 
repurungita Deus ukuawasawa irumu maa repurungita apigawa 
ukuawasawa irumu. 


Yarikute yasupiri yanekurusa 

24 Asui Jesus umbeu ainta supe kuaita umbuewaita: 

—Awa uputari usu seirumu urikute uyuxari aepawate urikute 
upisika ikurusa usu serakakuera. 
Maa kua uputariwaa uyumukaturu sikuesawa upepawa 
ukanyemu kuri isui ae, awa uxari ukanyemu sikuesawa 
seresewara uwasemu kuri sikuesawa. 
Maataa kuri uriku kua apigawa uganyariwaa panye kua mundu 
iyara asui ukanyemu kuri ianga isui? Maa upetaa apigawa 
upuderi upagari ianga rikuyara? 
Uri kuri umuturi purangawaa ipaya iyawe kua unaseriwaa umaa 
kua ara anjuita irumu asui kuri upagari ainta supe kuaita mundu 
puraita aintayaweyawe kuaye aintaumunyawaa yawe ikupe. 
BSupiwa hambeu penye arama, yepeyepe pesuiwara uikuwaita 
ike timaa kuri aintaumanu senundere aintaumaa kua unaseriwaa 
umaa kua ara uri aintaruixawa yawe. 


Ipira uyutrukari 
1 7 'Asui seis ara rire Jesus usu miraita sui iwitera rese 
 iwatewaa, urasu Pedru irumu Tiagu yuiri imute Juão yuiri. 

Asui uyutrukari ipira purangawaa aintaumaa, asui suwa 
umuturi kuaye kurasi umuturiwaa yawe, asui irupa umuturi 
murutingawaa kuaye turi umuturiwaa yawe. 
3Asui aintauri Muize Flia yuiri aintaupurungita Jesus irumu. 
1#Asui Pedru unyee Jesus supe: 

—Seruizawa purangawaa yaiku ike, reputari rame yamunya 
musapiri baraka ike, yepe inde arama, yepe Muize supe, yepe Elia supe. 


wi wi aa ama aa ———mum—mum—auu— 

SAsui upurungita ramere uiku ae yepe nuve umuturiwaa uri 
kuayentu aintaarupi asui aintausendu yepe nyenga usemu nuve 
piterupi yawe unyee: 
—Aete seraira haputariwaa, suuri hamaa ikupe, pesendu ikupe 
arama, 
Ss Aintausendu irumu kua inyenga aintauwari iwi upe aintaupisika 
aintaruwa kuaita umbuewaita aintausikie turusu. 
7Asui Jesus uri ukari ipu aintarese umbeu ainta supe: 
—Pepuamu tepesikie. 
8 Asui aintausupiri aintaakanga aintaupirari aintaresa aintaumaa 
arama maa tiawa aintaumaa anyunte aintaumaa Jesus. 


Elia uri 

”Asui aintauyuiri irumu aintauwiye iwitera sui Jesus umbeu 
ainta supe: 

—Tepembeu awa supe sese kua pemaawaa senundere uyuiri 
upaka manusawa sui kua unaseriwaa umaa kua ara. 

0 Asui umbuewaita umbeu ixupe: 

—Marantaa aintaumbeu kuaita umpinimawaita Elia urikute 

uri primeru? 
NAsui Jesus umbeu ainta supe: 

—Supiwa Elia uri kuri umukaturu arama panye. 
Maa hambeu penye arama: 

—Uriana kua Elia, maa timaa aintaukuawa aete ae, ape 
aintaumunya ikupe kuaye aintauputariwaa yawe, yawete yuiri 
kuri aintauxari upurara kua unaseriwaa umaa kua ara. 

3 Asui umbuewaita aintaukuawa umbeu sese kua Juao 
Batista. 


Umukaturu kurumiwasu urikuwaa demuniu 


14Asui Jesus usika aintapiri kuaita miraita siyawaita asui yepe 
apigawa uri ipiri, uyurinipia ixupe. 
“Unyee ikupe 

—lInde seruixawa, pirasua remaa seraira nyãse uriku ataki, 
upurara turusu, siya viaji uwari tata upe parana kiti yuiri. 
16 Ape haruri ae aintapiri kuaita rembuewaita maa timaa 
aintaupuderi aintaumukaturu ae. 
17 Asui Jesus umbeu ainta supe: 

—Penye miraita kuiriwaraita tiwaita uruyari tiwaita 
umanduari, muiri arataa kuri haikure peirumu muiri arataa kuri 
haaguentari peirumu? Peruri ixe arama kua taina. 

'#Asui kirimbawa Jesus umundu usu kua demuniu, asui usemu 
taina sui asui aramete ikatuana kua taina. 
Asui umbuewaita aintauri aintaupurandu Jesus uyumimisawa 
upe miraita sui, aintaumbeu ixupe: 

—Marantaa tiyapuderi yamburi isui kua demuniu? 
%Asui Jesus umbeu ainta supe: 
-= —Timaa pemburi ae nyase kuairare peruyari nyãse supiwa 
hambeu penye peruyari rame puranga kuaye mustarda karusu 
yawe pembeu kuri ixupe kua iwitera, resu amu kiti, asui kuri usu. 
Pepuderi kuri pemunya panye maantu. 
?"Yamburi arama demuniu iyawewaa yarikute yapurandu Deus 


irumu yayukuakuwaa upe. 


Mukuisawa umbeu umanu kuri ae 
“2 Asui aintauyumuatiriwaa upe Galileya kiti Jesus umbeu ainta 
supe: 
—Aintauzari kuri apigawaita ipu upe kua unaseriwaa umaa 
kua ara. 
> Aintauyuka kuri ae, asui musapiri ara rire uyuiri kuri upaka. 
Asul kuaita umbuewaita sasiyara aintapia turusu. 


Jesus upagari impustu 

* Asuji aintauri irumu Kafarnaum kiti aintauri Pedru ipiri 
kuaita umuatiriwaita dinyeru templu rupiara aintaumbeu 
ixupe: 

—Maitaa timaa neruixawa umee ainta supe kua dinyeru 
aintauputariwaa irumu? 

3 Asui Pedru umbeu ikupe: 

—E€ umeete. Asui uwike uka kiti maa Jesus upurandu ae 
senunde sui unyee: 

—Īnde Simão mayetaa remanduarisawa? Awa suitaa 
aintauyuka dinyeru kuaita mundu puraita ruixawa? Maitaa 
aintauyuka ae aintarairaita sui u amuita sui? 

2% Asui Pedru umbeu ikupe: 

—Aintauyuka ae amuita sui. Asui Jesus umbeu ixupe: 

—Ape kuri timaa arama aintaupagari kuaita aintarairaita. 
“Maa tiarama yampiaiwa ainta ape resu parana rimbiwa kiti | 
repinaitika, resiki kua primeruwaa pirá repirari iyuru Asui 
vewasemu kuri kua dinyeru uikuwaa iyuru kuara upe reyuka isui 
ae rerasu ainta supe ae repagari arama kua aintaupuranduwaa 
neirumu seirumu yuiri. 








CPE a ————— 

Awataa puranga piriwaa 
1 9 1Asui aintauri Jesus ipiri kuaita umbuewaita aintaumbeu 
| ikupe: 

—Awataa kua puranga piriwaa aintapiterupi kuaita iwaka 
ruixawa imiraita? 
2Asui Jesus usenui ipiri yepe taina kuairawaa uxari upuamu 
aintapiterupi aintaumaa arama panye. 
3Asui umbeu: 

—Supiwa hambeu penye arama, tirame petrukari 
pemanduarisawa tirame pemanduari taina yawe tikuri pewike 
iwaka ruixawa imiraita irumu. 
4Maa awa uyumukuaira umanduarisawa iyawe kua taina aete 
puranga piri aintasui panye kuaita iwaka ruixawa imiraita. 
5Awa usuanti yepe taina iyawe kua serera rese usuanti yuiri 
kuri ixe. 


Uxariwaita amuita umunya puxi 


6 Awa uxariwaa aintaumunya puxi kuaita ipuiwaita uxariwaita 
ipia serese purangate maa yapukuari iayura upe ita ipusewaa 
yamburi arama ae parana kiti tiipiwaa upe. 
7Puxi kuri aintarese kuaita mundu puraita, nyase aintauxari 
amuita uganani ainta aintaumunya arama puxi. Maa aintaurikute 
aintauganani xingare ainta, maa upurara kuri kua uxariwaa 
amuita aintaumunya aintapukuwerasawa. 
8Ape kuri yepe neipi u yepe neipu uputari rame remunya puxi 
remunuka ae remburi arama nesui ae, puranga piri rewike 
mundu nunkawaa upawa kiti ipiimawaa inde, ipuimawaa yuiri 
tiarama aintaumburi inde tata kiti nunkawaa uwewaa upe mukui 
ruaxara neipi neipu yuiri. 

SYepe ruaxara neresa uxari rame remunya puxi repikuï remburi nesui 
ae puranga piri rewike mundu tiwa upawa kiti yepe ruaxara neresa 
irumu tiarama aintaumburi inde tata kiti mukui neresa irumu. 


Uvelya uyusupariwaa 

10Pemaa pesui yawaite pemutenyuntu kuaita ipuiwaita, kuiri 
hambeu penye arama, kuaita anjuita usaruwaita ainta aintaumaa 
sepaya ruwa yawewarawate iwaka kiti. 
“Maa uriana kua unaseriwaa umaa kua ara umukaturu arama 
kuaita uyusupariwaita. 
2Maitaa pemanduari sese kua apigawa urikuwaa sem uvelya, 
uyusupari rame aintasuiwara yepe uvelya, maitaa tiuxari kuaita 

nuventa nuvi uvelya usu arama iwitera kiti usikari arama kua 
uyusupariwaa? 

Harmbeu penye arama, sã uwasemu rame kua uyusupariwaa suuri 
umaa ixupe panye aintasui kuaita nuventa nuvi tiwaita uyusupari isui. 
“Yawete yuiri pepaya iwaka kitiwara tiuputari yepe ukanyemu 
aintasuiwara kuaita ipuiwaita. 


Yepe umunya rame puxi 

#Umunya rame inde arama puxi kua nemu resu ipiri rembeu 
ixupe ipekadu uyumimisawa upe miraita sui, usendu rame inde 
arama remuyuiriana ae Deus supe arama. 

"Maa tirame usendu inde arama rerasu neirumu ipiri mukui 

u musapiri uruyariwaita aintausendu arama maye umbeu kua 
umunyawaa inde arama puxi. 

"Tirame usendu ainta supe rembeu sesewara ainta supe kuaita 
ingreja puraita, tirame usendu ainta supe kuaita ingreja puraita 
perikute pemaantu ixupe kuaye pemaawaa yawe ainta supe 
kuaita tiwaita uruyari publikanuita puxuwerawaita yuiri. 
'8Supiwa hambeu penye: 

—Muiri kuaita pepukuariwaita kua mundu upe upukuari 
yuiri kuri ainta iwaka kiti. Asui muiri kuaita peyurawawaita kua 
mundu upe uyurawa kuri yuiri ainta iwaka kiti. 

HAsui hambeu yuiri penye: 

—Sepaya iwaka kiti umunya kuri ainta supe kuaye 
aintauputariwaa yawe kuaita mukuiwaita pesuiwara kua 
mundu upe yepewasu rame aintaumanduariwaa sese kua 
aintaupuranduwaa irumu. 

Mame aintauyumuatiri serera rese u mukui u musapiri haiku 
kuri aintapiterupi. 


Muiri viajitaa yayuperduari 
"1 Asui Pedru umusuaki Jesus unyee ikupe: 
—Inde seruixawa, muiri viajitaa kuri haperduari seirumu kua 
Umunyawaa ixe arama puxi, seti viaji sera? 
22 Jesus umbeu ixupe: 
—Tihaxari reperduari ate seti viaji neirumu ae, maa setenta 
viaji seti. 


Upurakiwaa puxuwera 


3 Ape kua aintaruixawa kuaita iwaka ruixawa imiraita umunya 
lyawe kua tuixawa umaawaa imiraita kunta. 

24 Asui usenui ainta ipiri asui aintaururi ikupe yepe udeveriwaa 
dezi mili. 

235 Asui tiuriku dinyeru upagari arama kua ikunta, ape suixawa 
umundu aintauvenderi ae ximiriku irumu, tairaita irumu yuiri 
panye imaaita yuiri upagari arama ikunta. 

26 Asui kua upurakiwaa ixupe uyurinipia suixawa supe upurandu 
irumu: 

—lInde seruixawa resarure hapagari arama kuri inde arama 
panye hadeveriwaa. 

27 Asui pirasua suixawa umaa ikupe, asui uyurawa ae 
umukanyemu isui panye udeveriwaa. 

28 Asui kua upurakiwaa usuana suixawa ruka sui, asui uwasemu 
yepe upurakiwaa irumu udeveri ixupe arama sem dinyeru mirita, 
asui upisika ikurukawa upe uyuwika ae umbeu ixupe: 

—Repagari ixe arama kua redeveriwaa ixe. 

29 Asui kua sumuara udeveriwaa ixupe uyurinipia ikupe upurandu 
irumu sasisawa rupite unyee ikupe: 

—Resarure hapagari kuri inde arama ae. 

30 Asui tiuputari usaru asui umburi ae kadeya kiti upagari arama 
kua udeveriwaa. 

31 Asui kuaita amuita upurakiwaita aintaumaa maye umunya 
puxi ikupe kua aintarumuara asui sasiyara aintapia turusu, asui 
aintausu aintaruixawa ipiri aintaumbeu arama sesewara panye. 
32 Nsui aintaruixawa usenui ae, asui umbeu ikupe: 

—lInde repurakiwaa puxuwerawa hamukanyemuana panye 
nesui kua redeveriwaa ixe repurandu resewara seirumu. 
3Maitaa timaa puranga pirasua remaa nerumuara kuaye 
pirasuawaa yawe hamaa inde? 

34 Asui suixawa ipiaiwa umaa ixupe, asui uxari ainta supe ae 
kuaita unupawaita ate upagari panye kua udeveriwaa. 
35Yawete yuiri kuri umunya penye arama kua sepaya iwaka 
kitiwara tirame peperduari peirumu peimuita pepia sui. 


Usu Jurdao ruaxara kiti 


1 9 1Asui umbue rire kua inyenga Jesus uyuiri Galileya sui usu 
f arama Jurdão ruaxara kiti Judeya kiti. 
2Asui siya miraita usu sakakuera asui ape umburi aintasui masi. 


Maitaa yamuyuiri yanesui yanerimiriku 
3 Asui aintauri ipiri yepeyepe farizewita aintauputari 
aintaukuawa maye umanduariwaa ape aintaumbeu ixupe: 

—Maitaa apigawa upuderi umuyuiri isui Kimiriku maa 
resewarantu? 

*Asui Jesus umbeu ainta supe: 

—Maitaa tipeleri maye uyupiru umunya apigawa kunya yuiri 
kua umunyawaa kua mundu? 
“Asui umbeu ainta supe: 

—Kuiri kuri uxari ipaya imaya yuiri uiku arama ximiriku 
irumu kua apigawa yepenyu arama kuri kuaita mukuiwaita. 
“Ape timaa mukuiwaita ainta maa yepenyuana ainta. Asui kuaita 
Deus uxariwaita aintauiku aintapawa tiawa upuderi umutirika ainta. 
7 Asui aintaumbeu ikupe: 

—Ape marantaa Muize umundu aintaumpinima papera 
aintaumuyuiriwaa rupiara aintarimiriku? 

Jesus umbeu ainta supe: 

—Muize uxari pemuyuiri pesui perimiriku santa resewara 
pepia, maa timaa Deus uxari yawe uyupirungawa upe. 
Kuiri hambeu penye: 

—Wariziwaa kua umuyuiriwaa isui ximiriku uiku arama amu 
kunya irumu tirame umunya isui puxi. 

VYAsui aintaumbeu Jesus supe kuaita umbuewaita: 

—Aintauiku rame aintarimiriku irumu kuaye rembeuwaa yawe 
kuaita apigawaita asui purangate tiaintaumendari. 
"Asui umbeu ainta supe: 

—Tiaintaupuderi aintauruyari kua nyenga kuaita apigawaita 
panye, maa aintauruyari kuri kuaita haxariwaita aintauruyari ae. 
12Nyāse yepeyepe unaseri eunuku ainta, asui yepeyepe apigawaita 
uxari eunuku ainta, asui yepeyepe aintauyuxari eunuku ainta 
sesewara kua iwaka ruixawa. Awa upuderi uruyari nyenga pexari 
uruyari ae. 


Uabensuari tainaita 


RAsui aintaururi Jesus ipiri tainaita uxari arama ipu aintarese 
upurandu arama ipaya irumu aintarese maa umbuewaita 
aintausaisu aintauri. 

MAsui Jesus unyee ainta supe arama: 

—Pezari aintauri sepiri kuaita tainaita, tepesaisu aintauri 
sepiri, nyase iwaka ruixawa imiraita yawewaita ainta. 
BAsui uxari rire ipu aintarese usuana. 


Kurumiwasu rikuwaa 
16 Asui yepe uri umbeu ixupe: 

—Inde umbuewaa maataa kuri hamunya purangawaa hariku 
arama mundu tiwa upawa? 
17 Jesus umbeu ixupe: 

—Marantaa repurandu ixe sese kua purangawaa? Yepenyute 
purangawaa kua Deus, reputari rame rewike mundu tiwa upawa 
kiti remunya kuri kua Deus umuduwaa yamunya. 

18 ĄAsui upurandu Jesus: 

—Maataa? Jesus umbeu ixupe: 

—Tereyuká mira, teresikari amu kunya nerimiriku sui, 
teremunda, tereganani amuita rese, 

Rerespetari nepaya nemaya yuiri, asui regustari neanamaita 
kuaye reyugustariwaa yawe indepawa. 
20 Asui kua kurumiwasu umbeu ixupe: 

—Hamunyanate panye kua rembeuwaa; maa xingataa watari 
serunde? 

21 Asui Jesus umbeu ikupe: 

—Reputari rame purangawaa inde resu revenderi panye nemaa 
remee arama kuri sikuyara pirasuawaita supe asui reriku kuri 
nemaa iwaka kiti, asui reyuiri serakakuera. 
22Asui kua kurumiwasu usendu rire kua nyenga sasiyara uyuiri 
asui, nyase rikuwaa ae. 


Yawaite yanemaa uganani yande 


3 Asui Jesus umbeu ainta supe kuaita umbuewaita: 

—Supiwa hambeu penye arama, iwasu yepe rikuwaa usikari 
arama suixawa arama kua iwaka ruixawa. 

24 Asui hambeu yuiri penye: 

—lIwasuima xinga kamelu uwike awi resa kuara rupi kua 
rikuwaa usikari arama suixawa arama kua iwaka ruixawa. 
25Umbuewaita aintausendu rame inyenga turusu aintaakayemu 
aintausendu ixupe. Asui aintaumbeu: 

—Yawe rame maa, awataa upuderi uyumukaturu? 

26 Asui Jesus umaa ainta supe unyee: 

—Apigawaita tiaintaupuderi, maa Deus upuderi. 
27 Asui Pedru unyee ixupe: 

—Remaa yande yaxariana panye maa yasu arama nerakakuera; 
asui maitaa kuri yande? 

28 Asui Jesus umbeu ainta supe: 

—Supiwa hambeu penye, nya mundu pisasuwaa upe mairame 
kuri uwapika itrunu upe purangawaa kua unaseriwaa umaa kua 
ara penye usuwaita serakakuera pewapika kuri yuiri duziwaita 

trunu upe purangawaita pembeu arama aintaresewara kuaita 
duzi tribu Israelitaita. 

2 Asui muiri kuaita uxariwaita aintaruka seresewara, aintaimuita 
yuiri, aintarendiraita yuiri, aintapayaita yuiri, aintamayaita yuiri, 
aintarairaita yuiri, aintakupixawa yuiri, aintauriku kuri siyapiri 
isui kua aintauxariwaa serera resewara, asui aintauriku kuri 
mundu nunkawaa upawa. 

3Asui siya kuaita uputariwaita aintarunde kitiwara 

ainta maa aintate aintarakakuerawara ainta, asui kuaita 
aintarakakuerawaraita aintate aintarunde kitiwaraita ainta. 


Upurakiwaita kupixawa upe 
20 1Nyãse iwaka ruixawa imiraita iyawe kua yepe uka iyara 
da= usuwaa yawe kuemaite usikari arama upurakiwaita 
ikupixawa upe. 
2Umbeu ainta supe: 

—Yepe ara rikuyara yepe dinyeru kuaita upurakiwaita, asui 
umundu aintausu ikupixawa kiti. 
3Asui usu yuiri nuvi ura rame umaa amuita aintauikuntu ukara 
kiti, timaa nungara aintaupuraki. 
1Ape umbeu ainta supe: 

—Penye yuiri pesu pepuraki sekupixawa kiti, asui hapagari 
kuri penye sikuyara kua pepurakiwaa. Asui aintausuana. 
5Asui yandara kurasi usu uwasemu yuiri upurakiwaita, asui tres 
ura rame usu yuiri uwasemu amuita upurakiwaita. 

SAsui sinku ura rame usu yuiri uwasemu amuita aintauikuntu 
timaa nungara aintaupuraki, ape umbeu ainta supe: 

—Marantaa peikuntu ara pukusawa, marantaa tipepuraki? 
7Asui aintaumbeu ikupe: 

—Tiawa usenui yande. Ape umbeu ainta supe: 

—Penye yuiri pesu sekupixawa kiti. 
8Asui karuka rame kua kupixawa iyara umbeu ixupe kua 
usaruwaa alinta: 

—Resenui kuaita upurakiwaita repagari primeru kua 
upurakiwaa anyu aramawaa aintarakakuera asui amuita asui ate 
primeruwaa upuraki. 

?Asui aintauri kuaita uyupiruwaita upuraki sinku ura asui uxari 
ainta supe yepe dinyeru aintayaweyawe. 

WAsui aintauri kuaita uyupiruwaita upuraki aintarunde 
aintaumanduari uxari ainta supe turusu piri aintasui kuaita 
Amuita, maa uxari ainta supe yepe dinyeru aintayaweyawe. 

UM Asui aintaupisika rire kua umeewaa ainta supe aintaupurungita 
puxi sese kua uka iyara. 
12Asui aintaumbeu izupe: 

—Kuaita anyu aramawaita anyunte aintaupuraki inde arama 
yepe ura maa remaa ainta supe yepewasute yaneirumu yande 
yapurarawaita yapuraki inde arama ara pukusawa kurasi wirupi. 
BAsui umbeu ikupe kua yepe aintasuiwara: 

—Seanama tihamunya inde arama puxuwera. Maitaa timaa 
rembeu ixe arama reputari repuraki ixe arama yepe dinyeru 
usikasawa? 

14 Ape repisika neyara resuana, nyase haputari haxari itupe kua 
anyu aramawaa kuaye haxariwaa yawe inde arama. 

13Maitaa tihapuderi hamunya semaaita irumu kuaye haputariwaa 
yawe? Maitaa puxi remaa ixe purangawaa resewara ixe? 

16Asui siya kuaita uputariwaita aintarunde kitiwara 

ainta maa aintate aintarakakuerawara ainta, asui kuaita 
aintarakakuerawaraita aintate aintarunde kitiwaraita ainta. 


Umbeu yuiri umanu arama kuri 


17 Asui Jesus usu irumu Jeruzale kiti, urasu kuaita duziwaita 
miraita. Asui, umbeu ainta supe: 
18 —Kuyiri yasu Jeruzalē kiti, ape kuri aintawentregari kua 
unaseriwaa umaa kua ara ainta supe kuaita saserdutita 
aintaruizawaita, umpinimawaita supe yuiri, asui aintauxari kuri 
aintauyuká ae. 
19Asui aintauxari kuri ae ainta supe kuaita tiwaita judeu 
aintaukasuari arama ae aintausurari ae asui aintaunupa uyari 
kurusa rese, asui musapiri ara rire uyuiri kuri upaka. 


Tiagu, Juão aintamaya upurandu Jesus 


20 Asui uri Jesus ipiri imembira irumu kua Zebedeu rimiriku, 
umunya ixupe benditu upurandu irumu maa uputariwaa. 
MN Asui umbeu ixupe: 

—Maataa reputari seirumu? Ape unyee ixupe: 

—Kuaita sembira mukuiwaita rexari kuri aintauwapika 
neirumu tuixawa rame kuri inde, yepe nekatusawa sui yepe 
nekanyuntu sui. 

22 Asui Jesus umbeu: 

—Timaa pekuawa mayesawataa kua pepuranduwaa seirumu, 
maitaa pepuderi peu kua hauwaa? Aintaunyee ixupe: 

—Yapuderi. 

2 Asui umbeu ainta supe: 

—Supiwa peu kuri seirumu; maa tihapuderi haxari pewapika 
sekatusawa sui sekanyuntu sui yuiri, maa aintauwapika kuri 
seirumu kuaita sepaya uxariwaita uwapika ape. 

%4 Asui kuaita amuita umbuewaita deziwaita aintaipiaiwa aintaumaa 
ainta supe kuaita Zebedeu rairaita mukuiwaita aintausendu irumu 
kua aintaupuranduwaa Jesus irumu. 

25 Asui Jesus usenui ipiri ainta, umbeu ainta supe: 

—Pekuawate maye kuaita tiwaita judeu ruixawaita kirimbawa 
aintaumundu aintamiraita, asui kuaita yuiri serakuenawaita 
aintaumundu yuiri ainta. 

2% Maa pepiterupi tipuranga yawewaa, nyase kua uputariwaa 
umundu ainta, urikute uajudari ainta panye. 

Kua uputariwaa umundu amuita urikute upuraki ainta supe panye. 
“Bfyawe kua unaseriwaa umaa kua ara timaa uri uxari 
aintaupuraki ikupe, maa upuraki ainta supe, umanu arama 
aintaresewara kuaita siyawaita uyurawa arama ainta, 


Umukaturu mukui sesaimawaita 

2 Asui aintauyuiri irumu Jeriku sui siya miraita usu irumu. 
30 Asui mukui apigawa sesaimawaita aintauwapika pee rimbiwa 
upe, aintausendu irumu Jesus kua usasawawaa aintausenui ae 
kirimbawa: 

—Inde yaneruixawa, inde Davi rimiariru pirasua remaa yande 
arama. 
31 AĄsui kuaita miraita siyawaita aintauyakawa ainta 
aintaumukiriri arama, maa kirimbawa aintausenui aintaunyee: 

—lInde yaneruixawa, inde Davi rimiariru pirasua remaa yande 
arama. 
32 Ąsui Jesus upita upuamu usenui ainta, asui umbeu ainta supe: 

—Maataa peputari hamunya penye arama? 
3Aintaunyee ikupe: 

—Yaneruixawa, rexari uyupirari yaneresa. 
“Asui pirasua Jesus umaa ainta supe, ape uxari idedu aintaresa 
upe, asui aramete aintaumaawana aintaresa irumu, asui aintausu 
Jesus rakakuera. 


Suuri aintausuanti ae Jeruzale upe 
21 1Asui aintauri kuayentu Jeruzale sui Betifaje kiti asui 
aintausika irumu iwitera rese sera Ulivera Jesus umundu 
mukur umbuewaita. 

2Umbeu ainta supe: 

—Kuiri pesu nya tetama kiti uikuwaa perunde kiti, pewasemu 
kuri ape yepe jumentu aintaupukuariwaa upuamu imembira 
irumu, peyurawa ae asui peruri ainta ike arama. 
3Yepe upurandu rame kuri penye, marantaa peyurawa ae, 
pembeu kuri ikupe, yaneruizawa uputari ainta. Asui umundu kuri 
ize arama ainta. 

“Jesus umunya kuaye umbeuwaa yawe kua utitikawaa kuzima, 
yawe unyee: 

>—Kuiri rembeu ixupe kua Sião rayera, remaa ike uri nepiri kua 
neruixawa pirasuawaa yawe uri uwapika jumentu rese jumentu 
upurakiwaa imembira rese yuiri. 

SAsui umbuewaita usu aintaumunya kuaye Jesus umunduwaa yawe. 
7 Aintaururi ixupe kua jumentu imembira irumu, asui aintauxari 
aintapupekawa uyenu sese asui Jesus uwapika iarupi. 

8Asui siya miraita aintaupirari aintapupekawa pee rupi amuita 
umunuka kaa aintaumburi uyenu pee rupi. 

?Asui kuaita siyawaita miraita usuwaita Jesus runde kiti uriwaita 
sakakuera yuiri kirimbawa aintaunyengari aintaumbeu: 

—UZzana ikupe kua Davi rimiariru, purangawaa kua uriwaa 
yaneDeus rera rese, aintaunyengari ikupe uzana iwaka kiti. 
WAsui uwike irumu Jeruzale kiti aintauyana aintaumaa ikupe 
panye kuaita Jeruzalēwaraita aintaunyee: 

—Awataa nya? 

NAsui aintaumbeu kuaita siyawaita: 
—Aete Jesus nya utitikawaa Nazare Galileya suiwara. 


Umburi ainta templu sui 
12 Ąsui Jesus uwike irumu templu upe ape umusemu panye 
kuaita uvenderiwaita templu sui, kuaita yuiri upiripanawaita, | 
umuyereu aintameza kuaita utrukariwaita dinyeru, umuyereu i 


yuiri aintabanku kuaita uvenderiwaita pumba. 


:Umbeu ainta supe: 
—Yawe aintaumpinima aintaumuseruka urasão ruka kua 
seruka, maa penye pexari mundawasuita ruka ae. 


Umbue templu upe 
“Asui aintauri Jesus piri templu kiti kuaita sesaimawaita 
alejaduita yuiri, asui umukaturu ainta. 
15 Asui aintaipiaiwa aintaumaa Jesus kuaita saserdutita 
aintaruixawaita umpinimawaita yuiri aintaumaa irumu 

umunya kuaita milagri, aintaipiaiwa aintausendu irumu tainaita 
unyengari templu upe: 

—Uzana ixupe kua Davi rimiariru, 

WAsui aintaumbeu ikupe: 

—Maitaa resendu kua aintaunyengariwaa nerese? Asui Jesus 
umbeu ainta supe: Eë hasendute; penyetaa maitaa tire peleri 
aintaumpinimawaa kuxima, purangawaa kua aintaumbeuwaa 
nerese puranga kuaita tainaita ipuiwaita yuiri. 

TAsui usu aintasui usu arama Betania kiti, akiti usasawa pituna. 


Mirá figera iyaimawaa 

'8Asui kuemaite uyuiri irumu Jeruzalē sui sasi ikupe yumasi. 
MAsui umaa mirá figera senunde kiti pee arukanga upe, asui uri 
umaa tiyamaa iya anyunte umaa sawa. Asui umbeu ixupe: 

—Timairame kuri reriku neiya. Asui aramete utikanga kua 
figera. 
2Asui aintaumaa irumu kua mira aintaakayemu kuaita 
umbuewaita aintaumbeu ikupe: 

—Kutara utikanga kua figera. 

“Maa Jesus umbeu ainta supe: 

—Supiwa hambeuwaa penye arama, peruyari rame tirame 
mukui pemanduariwaa umunya kuri penye arama turusu piri 
isui kua hamunyawaa figera supe, pembeu rame iwitera supe 
repuamu repuri parana kiti Asui kuri upuri. 

“Panye kua pepuranduwaa Deus irumu peruyari resewara uxari 
kuri penye arama ae. 


Upurandu ainta Juão batizmu rese 


#Asui Jesus usika irumu templu upe aintauri ipiri kuaita 
saserdutita aintaruixawaita tuyuweita yuiri aintaupurandu ae 
umbuewaa upe uiku: 

—Awa ukuawasawa irumutaa remunya kua remunyawaa, 
awataa uxari inde arama kua rekuawasawa? 

*Asui Jesus umbeu ainta supe: 

—lxe yuiri hapurandu penye, pembeu rame ixe arama kua 
hapuranduwaa penye, asui hambeu kuri penye awa ukuawasawa 
irumu hamunya kua hamunyawaa. 

"Maa suiwarataa Juao batizmu iwaka suiwara u apigawa 
suiwara? Asui aintauyupurungita aintapawa, yambeu rame 
maa iwaka suiwara ae ape maa umbeu yande arama, marantaa 
tiperuyari ae? 

26Tiyapuderi yambeu apigawa ukuawasawa ae nyase yasikie 
aintasui kuaita miraita nyase aintaumanduari utitikawaa kua Juao. 
27 Asui aintaumbeu Jesus supe: 

—Tiyakuawa. Asui Jesus umbeu ainta supe: 

—lIye yuiri tihambeu penye awa ukuawasawa irumu hamunya 
kua hamunyawaa. 


Mukui tairaita 

28 Asui maitaa pemanduari sese kua apigawa urikuwaa taira 
mukui, umbeu ixupe kua taira tuyuwewaa: 

—Inde seraira kuiri resu repuraki sekupixawa kiti. 

2 Asui umbeu ipaya supe: 

—Fre, asui tiusu. 

30 Asui umbeu yuiri imu tainasawa supe yawete; asui usuaxara 
ipaya: 

—Umbaa hasu, asui arire umanduari usute. 

31 Awataa aintasuiwara kuaita mukuiwaita umunya maye 
aintapaya uputariwaa yawe? Aintaunyee Jesus supe: 

—Kua tainasawa. Asui Jesus umbeu ainta supe: 

—Supiwa hambeu penye kuaita publikanuita kunyaita 
warixiwaita yuiri aintauwike kuri perunde kiti aintaruikawa 
arama kua Deus. 

32 Kuzima Juão uri pepiri pee purangawaa upe maa timaa 
peruyari ae, maa aintauruyari inyenga kuaita publikanuita 
kunyaita wariziwaita yuiri, maa penye pemaa irumu yawewaa 
timaa petrukari pemanduariwaa peruyari arama ae. 


Puxuwerawaita usaruwaita kupixawa 


33KĶuiri pesendu yepe nyenga hambue aramawaa ipupe penye: 
—Yepe apigawa uka iyara usu uyutima ikupixawa upe, asui 
umukurara ae, asui umunya mirawaka uwapika rendawa, 
asui umunya yepe ture, asui uxari upurakiwaita usaru arama 
ikupixawa upe, asui usuana apekatu kiti. 
34 Asui usikana sangawa aintaupuu arama iya kua mitima umundu 
upurakisaraita aintapiri kuaita usaruwaita ikupixawa aintauxari 
arama ainta supe iya. 
35 Asui kuaita usaruwaita ikupixawa aintaupisika aintaipu irumu 
kuaita umunduwaita, aintaunupa yepe, aintauyuká yepe, asui 
aintauyapi ita irumu yepe. 
36 Asui umundu aintapiri siya xinga upurakisaraita, asui 
aintaumunya ainta supe yawete yuiri. 

37 Asui anyu arama umundu aintapiri taira, uyumbeu aepawa: 
—Aintaurespetari kuri seraira. 
38Asui aintaumaa irumu taira kuaita usaruwaita aintauyupurungita | 
aintapawa: | 
—Aete kua upisika aramawaa panye imaa, yasu yayuka ae 
yapita arama kuri panye imaa irumu. 
»Asui aintaupisika aintaipu irumu ae, aintausiki kupixawa sui ae 
aintauyuka ae. 
WAsui Jesus upurandu ainta: 
—Mairame kuri uri kua kupixawa iyara maitaa kuri umunya 
ainta supe kuaita usaruwaita? 
“Aintaumbeu ixupe: 
—Umburi kuri kirimbawa kuaita puxuwerawaita, asuiwana 
kuri uxari amuita usaru ikupixawa upe kuaita upuu aramawaita 
umee ikupe imitima iya usika rame sangawa. 
#2 Maitaa tiserá peleri kua aintaumpinimawaa? Kua ita 
aintaumburiwaa kuaita umunyawaita uka sesete aintaumunya 
santa kua uka. Aete Deus umunyawaa ape puranga yamaa ae. 
Kuiri hambeu penye: 
—Sesewara kuri tiuxari peruixawa arama kua Deus uxari 
arama kuri amuita ruixawa arama ae kuaita umeewaita iya 
purangawaa ixupe. 
“Asui kua uwariwaa sese kua ita upepena kuri, maa kua ita | 
uwariwaa sese umukurui kuri ae. 
HAsui kuaita saserdutita aintaruixawaita farizewita yuiri 
aintausendu irumu kua inyenga aintaukuawa umbeu aintarese 
irumu kua umbeuwaa. 
WAsui aintauputari aintaupisika Jesus aintaumprezu arama 
ae maa aintausikie aintasui kuaita miraita siyawaita nyase 
aintaumanduari utitikawaa ae. 


Yepe umumendari taira 


2 2 1Asui Jesus umbeu yuiri inyenga irumu umbue aramawaa 
ipupe ainta, yawe umbeu ainta supe: 

1.—Iwaka ruixawa imiraita iyawe kua yepe tuixawa 

Umumendariwaa taira umunya festa ikupe. 

1Asui umundu upurakisaraita aintausu arama aintausenui kuaita 

uputariwaita aintauri arama aintaumaa kua kazamentu festa 

yuiri; maa tiaintauputari aintauri. 

'Asui umundu yuiri aintapiri amuita upurakisaraita umbeu ainta 

supe: 

—Hambauwana hamukaturu panye pembau arama, hayukana 
setapira serimbawaita ikirawaita yuiri pembau arama, pruntuana 
panye kazamentu rupiara ape peyuiri pemaa festa. 
sAsui timaa arama aintauputari ae, asui aintausuana, amu usu 
upuraki ikupizawa upe, amu usu upiripana. 
6Asui kuaita amuita aintaupisika aintaipu irumu ainta kuaita 
umunduwaita aintaukasuari ainta aintauyuká ainta. 
7Asui ipiaiwa kua aintaruixawa ape umundu suraraita 
aintaumburi arama muiri kuaita uyukawaita upurakiwaita ikupe, 
asui aintausapi aintarendawa. 
sAsui umbeu ainta supe kuaita upurakiwaita ikupe: 

—Pruntuana kua kazamentu festa yuiri maa kuaita hasenuiwaita 
timaa puranga ainta. 

?Ape pesu panye pee uyusasawawaita ipiterupi pesenui muiri 
pewasemu aintauri arama aintaumaa kua yayumuatiriwaa upe. 

1 A sui aintausuana panye pee rupi kuaita upurakiwaita 
aintaumuatiri panye muiri kua aintauwasemuwaa puxuwerawaita 
purangawaita yuiri, ape teresemuana kua sala aintaumbau 
aramawaa upe aintairumu aintausenuiwaita. 

“ Asui uri kua aintaruixawa umaa arama kuaita 
aintauwasemuwaita meza ruaki, asui umaa ape yepe apigawa 
tiwa uriku sese rupa kazamentu rupiara. 

12Ąsui aintaruixawa upurandu ae: 

—Īnde seanama, mayetaa rewike ike tiwa reriku nerupa 
kazamentu rupiara? Asui ukiririntu. 

133 Asui aintaruixawa unyee sumuaraita supe: 

—Pepukuari ipu ipi yuiri perasu ae yanesui pitunawasuwaa 
kiti, akiti kuri aintauyaxiu aintausuu aintaranya. 

“Siya kuaita usenuiwaita maa muiriira ainta kuaita uparawakawaita. 


Maitaa yapagari impustu 

“Asui kuaita farizewita aintausu isuli aintauyatiri aintaumbeu 
Jesus rese aintauputari aintaukuawa maye aintaupuderi 
aintaupisika ae inyenga resewara. 

16 Asui aintaumundu ipiri aintaumbuewaita aintairumu kuaita 
erudianuita aintaunyee ikupe: 

—Īnde umbuewaa, yakuawate supiwa inde, yakuawate rembue 
Deus rapee rese supiwa, timaa arama inde arama awa supentu 
rembeu, tireparawaka miraita. 

1 Ape rembeu yande, maitaa remanduari, maitaa purangate 
yamee Sezar supe kua impustu uputariwaa yaneirumu u tiyamee? 

18 Jesus ukuawa aintaumanduariwaa puxuwerawa, ape umbeu 
ainta supe: 

—Penye retentuwaita, marantaa peputari pesaã ixe? 
YPemukame hamaa yepe dinyeru impustu rupiara, asui 
aintaururi ixupe yepe dinyeru. 

20 Jesus upurandu ainta: 

—Maa rangawataa kua uyariwaa dinyeru rese, awa rerataa kua 
uyariwaa dinyeru rese? 
3 Aintaumbeu ikupe: 

—Sezar rangawa ae. Asui umbeu ainta supe: 

—Pemee Sezar supe Sezar iyara, asui pemee Deus supe Deus iyara. 
22 Aintausendu irumu Jesus umbeuwaa aintaakayemu aintausendu 
ikupe, ape aintauxari ae aintausu isui. 


Sadusewita rese 

23 Asui nya ara aintauri ipiri kuaita sadusewita umbeuwaita 
tikuri yasemu manusawa sui, aintaupurandu Jesus: 

24— Inde umbuewaa, Muize umbeu umanu rame yepe apigawa 
tairaimarewaa asui imu uyereu uyuka kua viuva kuera 
umukiriari arama tairaita sakakuera. 

235Kuxima seti kuaita yepe apigawa rairaita yanepiterupi asui 
uyuka zimiriku kua aintatuyuwesawa maa tire uriku taira umanu 
ae asui kua kunya upita imu supe. 

26 Yawe aintausasawa kua mukuisawa kua musapirisawa yuiri ate 
aintaupawa kuaita setiwaita. 

27 Asui anyu arama umanu aintarakakuera kua kunya. 

28 Asui aintausemu rameana kuri manusawa sui awataa kuri 
aintasuiwara kuaita setiwaita rimiriku ae? —Nyase muiri ainta 
aintarimiriku ae. 

29 Asui Jesus usuazara ainta, umbeu ainta supe: 

—Pepurungita apekatu kiti nyase tipekuawa mayesawataa 
aintaumpinimawaa kuzima tiyuiri pekuawa kua Deus 
kirimbawasawa. 

30 Nintausemu irumu kuri manusawa sui tikuri aintauyuka 
aintarimiriku arama tiyuiri kuri aintauzari aintaumendari arama 
maa aintauiku kuri aintayawe kuaita anjuita iwaka kiti. 

3 Pepuderi pekuawa aintausemu kuri kuaita umanuwaita, maitaa 
tipeleri kua Deus umbeuwaa penye arama sese? 

2? Yawe unyee: 

—Īxete Abraão Deus, Izaki Deus yuiri, Jaku Deus yuiri, ae 
timaa umanuwaita Deus maa upakawaita Deus ae. 

3 Aintausendu irumu Jesus nyenga kuaita miraita siyawaita 


aintaakayemu aintaumaa ikupe sesewara kua inyenga umbuewaa. 


Inyenga purangawaa 

3Asui kuaita farizewita aintausendu irumu Jesus resewara 
umukiriri kuaita sadusewita, asui aintauyumuatiri aintausika 
ipiri. 
> Asui yepe ukuawawaa puranga kua Muize umpinimawaa 
upurandu Jesus usaa arama ae, 
36Yawe unyee: 

—lInde umbuewaa mayewataa turusu piri Deus uputari 
yamunya inyenga kuximawara upe? 
37 Jesus umbeu ixupe: 

—Rerikute regustari neruixawa Deus panye nepia sui panye 
neanga irumu panye remanduarisawa irumu yuiri. 
38 Aete kua primeru umunduwaa turusuwaa. 
"?Yepewasu irumu kua mukuisawa umunduwaa, regustari 
neanamaita maye reyugustariwaa yawe indepawa. 
“Panye Muize umpinimawaa panye yuiri aintaumpinimawaa 
kuaita utitikawaita uwapika sese santa kua mukui Deus 
umunduwaa yamunya. 


Davi rimiariru kua Kristu 


“Aintauyumuatiri rame kuaita farizewita Jesus upurandu ainta. 
“Umbeu ainta supe: 

—Maitaa pemanduari kua Kristu, awa rimiarirutaa ae? 
Aintaunyee ikupe: 

—Davi rimiariru ae. 
#3 Asui Jesus umbeu ainta supe: 

—Ape marantaa Davi umbeu Espiritu irumu suixawa ae? 
“Davite umbeu Espiritu Santu irumu yawe unyee: 

—Yaneruizawa umbeu seruixawa supe rewapika sekatusawa 
upe ate mairame kuri hamburi neruanyanaita neipi wira kiti. 
"Davi umbeu rame maa suixawa ae, ape mayetaa maa 
ximiarirute ae? 
*Asui tiawa upuderi usuaxara ae kua Jesus upuranduwaa, ape 
yawewaa rire aintausikie aintaupurandu ae. 


Umbeu umpinimawaita supe farizewita yuiri 


23 1Asui Jesus umbue kuaita siyawaita miraita kuaita yuiri 
umbuewaita. 

2Umbeu ainta supe: 

—Kuaita umpinimawaita farizewita yuiri aintauwapika Muize 
uwapikawerawaa upe. 
3Ape kuri peruyari kua nyenga aintaumunduwaa peruyari, 
maa tepemunya kuaye aintayawe nyãse timaa aintauruyari kua 
nyenga aintaumbuewaa. 
4Aintaupukuari ipusewaa aintauxari apigawaita aintausupiri 
aintaapa rese maa tiaintawajudari ainta nē aintadedu irumu. 
5sAnyunte aintauputari apigawaita aintaumaa ainta supe, 
ape aintaumunya largu kuaita versikulu uyari aramawaa 
aintaupukuari ae aintarupa rese, asui aintaumupuku aintasaya. 
6 Aintaugustari aintauwapika purangawaita ibanku rese 
aintaumbauwaa upe sinaguga upe yuiri. 
7 Aintaugustari aintausendu miraita umukuema ainta ukara kiti, 
aintaugustari aintausendu aintauseruka umbuewaita ainta. | 
8sMaa penye tepembeu umbuesarawaita penye nyase yepenyute 
umbuewaa penye, asui peimuita muiri penye. 
STepeseruka pepaya yepe kua mundu pura supe nyase yepenyute 
pepaya iwaka kitiwara. 
10Tepexari aintauseruka pekuawawaita perasu penye nyase 
yepenyute kua Kristu urasuwaa penye. | 
"Maa kua kirimbawawaa pesuiwara urikute uajudari muiri penye. 
12Kua uputariwaa ukuawapiri aintasui aintawira kitiwara kuri ae, 
maa kua uyuzariwaa aintawira kiti simutara aintauzari kuri ae 
aintaara kiti. 

Puxuwera uri aintarese 

13 —Puxuwerawa usika kuri perese penye umpinimawaita | 
farizewita yuiri, penye retentuwaita, penye pesaisuwaa 
aintaruixawa arama kua iwaka ruixawa kuaita apigawaita, tikuri 
peruixawa ae penye yuiri, nyãse tipexari aintaruixawa ae kuaita 
uputariwaita aintaruixawa arama ae. 
14 —Puxuwerawa usika kuri perese penye umpinimawaita 
farizewita yuiri, penye retentuwaita, nyase peyuka aintasui 
aintamaa kuaita viuvaita asui pembeu Deus aintarese uikupuku 
aintaumanduari arama aintauzari aintamaa Deus rese, asui kuri 
kirimbawa piri pepurara pepekadu resewara. 
15—Puzuwerawa usika kuri perese penye umpinimawaita 
farizewita yuiri, penye retentuwaita, pesu panye parana rupi panye 
iwi kiti yuiri peruri arama yepe pepiri uruyari arama peyawe, 
pewasemu rire ae pexari infernu raira ae puxuwera piri pesui. 

!?—Puzuwerawa usika kuri perese penye perasuwaita 
Sesaimawaita, penye pembeuwaita timaa arama kua yambeuwaa 
Deus ruka rese, maa urikute umunya kua umbeuwaa uru rese 
Deus ruka upewaa. 

“Penye tiwaita pekuawa sesaimawaita, maitaa puranga piri kua 
uru isui kua Deus ruka uxariwaa purangawaa kua uru? 

BAsui pembeu: 

—limaa arama kua yepe umbeuwaa prezenti uikuwaa 
rendawa rese, maa urikute umunya kua umbeuwaa prezenti rese 
uikuwaa ape. 

"Penye sesaimawaita, maitaa puranga piri kua prezenti isui kua 
uikuwaa rendawa uxariwaa purangawaa kua prezenti? 

“Kua umbeuwaa prezenti uikuwaa rendawa rese umbeu yuiri 
sese panye kua uikuwaa ape. 

”Asui kua umbeuwaa Deus ruka rese umbeu yuiri sese panye kua 
uikuwaa ape. 

” Asui kua umbeuwaa iwaka rese umbeute Deus uikuwaa rese 
sese yuiri kua uikuwaa ape. 

?—Puzuwerawa usika kuri perese penye umpinimawaita 
farizewita yuiri, penye retentuwaita, pemee dizimu urtela 
suiwara endru suiwara kuminyu suiwara yuiri, maa timaa 
pemunya kua Deus umunduwaa pemunya kirimbawa. Kirimbawa 
umundu pemunya purangawaa uputari pirasuawaa pemaa 
amuita, kirimbawa uputari pexari pepia sese supiwa, asui 
arirewara pepuderi pemee ixupe prezenti. 

“Penye perasuwaita sesaimawaita, kirimbawa pemuatiri bati 
Irumu pesui meru mirita maa pemukuna kua kamelu turusuwaa. 
"?—Puzuwerawa usika kuri perese penye umpinimawaita 
farizewita yuiri, penye retentuwaita, kirimbawa pemuyasuka 
pekupu pepratu yuiri aintakupe rupi maa pexari ikiawaa 
aintakuara upe gananisawa irumu pepuxuwerasawa irumu yuiri. 
Inde farizeu sesaimawaa, reyupiru remuyasuka nekupu kuara 
upe ikiaima arama ae ikupe rupi yuiri. 

7—Puzuwerawa usika kuri perese penye umpinimawaita 
larizewita yuiri, penye retentuwaita, penyete aintayawe kuaita 
umanuwaa ambiraita uikuwaa upe murutinga aintaarupi, 
purangawaa yamaa ainta maa teresemu ainta umanuwaita 
ambira kawera irumu, panye ikiawaa irumu yuiri. 

“#Yawete yuiri penye, purangawaita yawe penye apigawaita umaa 
maa teresemu penye retentuwaa irumu pepuxuwerasawa irumu 
VULI, 





65 MATEU 23 — 24 


29—Puzuwerawa usika kuri perese penye umpinimawaita 
farizewita yuiri retentuwaita, nyase pemunyate umanu ambiraita 
ruka arama kuaita utitikawaita ambira, asui pemputira aintaarupi 
kuaita purangawaita ambira. 
Pembeute, yaiku rame maa yaneramunyaita irumu timaa 
yawajudari ainta aintaumburi irumu aintaruwi kuaita 
utitikawaita kuera. 
3 Yawe pembeu peresewara penyete aintarairaita kuera kuaita 
uyukawaita kuaita utitikawaita ambira. 
32 Ape kuri peyumuteresemu pepukuwerasawa irumu aintayawe 
kuaita peramunyaita ambira. 
3Penye buyaita, penye yararaka rairaita, maitaa kuri pepuderi 
peyumukaturu isui kua pepurarawaa kuri infernu kiti? 
#Sesewara hamundu kuri pepiri umbuewaita ukuawawaita 
vuiri umpinimawaita yuiri, asui kuri peyuka yepeyepe, penupa 
kuri aintauyari kurusa rese yepeyepe aintasuiwara, penupa kuri 
yepeyepe sinaguga upe, pesu kuri aintarakakuera pemuruanyana 
arama ainta panye tendawa yaweyawe, 
3sUwari kuri perese aintaruwi kuera panye kuaita 
aintauyukawaita kuera purangawaita kua mundu upe, uwari 
kuri perese suwi yuiri kua purangawaa Abel panye yuiri amuita 
ate Zakaria Barakia raira kua aintauyukawaa Deus ruka upe 
aintausapiwaa nimbawa ruaki. 
36Supiwa hambeu penye: 

—Panye kua hambeuwaa uri kuri aintarese kuaita miraita 
kuiriwaraita. 

Sasiyara umaa Jeruzale 

37Inde Jeruzalē, inde Jeruzale, inde reyukáwaa kuaita 
utitikawaita, inde reyukáwaa ita upe kuaita hamunduwaita nepiri, 
tiyakuawa muiri viaji haputari hamuatiri nerairaita maye sapukaya 
umuatiriwaa yawe imembiraita ipepu wirupi maa tipeputari. 
38 Ape kuri iyaraimawaa panye peruka. 
3Hambeu penye arama: 

—Timaa kuri pemaa ixe ate pembeu irumu kuri suuriwaa kua 
uriwaa yaneDeus rera rese. 


Aintaumburi kuri kua templu 


2 4 1Asui Jesus usu templu sui usu arama aintasui, asui 
" umbuewaita uri ipiri aintaumukame umaa panye kuaita 


uka turusuwaita templu rupiara. 

*Maa Jesus umbeu ainta supe: 
—Maitaa pemaa puranga panye kua ukaita? Supiwa hambeu 
penye arama tikuri yepe ita uiku sendawa upe tiwa aintaumburi. 


Aintauyupiru aintaupurara 

3? Asui Jesus uwapika irumu iwitera rese sera Ulivera aintauri 
kuaita umbuewaita aintapawantu aintaupurandu ae aintaunyee 
ixupe: 

—Rembeu yande arama mairametaa kuri usasawa kua 
rembeuwaa? Maataa kuri rexari yamaa nerangawa reyuiri arama 
yuiri sangawa yuiri kua anyu aramawaa ara? 

#Asui Jesus usuaxara ainta: 

—Pemaa pesui yawaite amu uganani penye. 

“Aintauri kuri siya serera resete yepe, aintaumbeu kuri, Kristute 
ixe. Ape aintauganani kuri siya miraita. 

ePesendu kuri aintaupurungita kera rese pesendu yuiri 
aintaumanduari kera, pemaa pesui yawaite maa pesikie nyase 
yawe aintaurikute aintaumunya kua mundu upe maa timaare 
anyu aramawaa ae. 

”Asui aintaupuamu kuri aintaruaxara aintauyumuruanyana amu 
miraita ruaxara, yepe guvernu kuri umuruanyana amu guvernu, 
aintarimbiu upawa kuri, uriri kuri iwi yepeyepe tetama upe. 
“Yawe kuri aintauyupiru aintaupurara. 

“Asui aintauxari kuri pepurara, aintauyuka kuri penye, puxi kuri 
aintaumaa penye serera resewara kuaita mundu puraita panye. 
Asuiwana aintauwari kuri siya, ape kuri aintaumbeu 
aintarumuaraita resewara, puxi kuri aintauyumaa. 
“Aintaupuamu kuri siya utitikawaita ugananiwaita aintauganani 
kuri siya. 

"Aintaumunya kuri aintapuxuwerasawa turusu piri, ape kuri 
aintakuere aintauyugustari kuaita siyawaita miraita. 


"Maa kua santawaa uiku ate anyu aramawaa upe uyumukaturu kuri. 


MAintaurikute aintaumbue kua nyenga purangawaa maye 
aintaruixawa arama kua Deus panye mundu kiti aintaukuawa 
arama kuaita miraita panye. Asuiwana kuri upawa kua ara. 


Aintaupurara kuri turusu 


“Pemaa irumu kuri kua umuaiwawaa puzuwerawa uwapika 
kuri Deus ruka upe kuaye Daniel utitikawaa yawe, pexari 
aintaukuawa kuaita uleriwaita. 

'Pekari aintauyawawa isui iwitera rese kuaita Judeya upewaita. 

"Asui kua uikuwaa uka ipewaa rese tepexari uwiye uwike suka 
upe urasu arama imaa. 

18Kua yuiri uikuwaa kupixawa upe tepexari uyuiri uyuka ikapa. 
19Puxuwera kuri usika aintarese kuaita ipuruawaita kuaita yuiri 
uxariwaitare aintamembira uu aintakambi nyã ara upe. 
2Pepurandu Deus irumu tiarama peyawawaa paranawasu rame 
tiyuiri sauru rame. 

21Nyåse nya ara upe aintaupurara kuri turusu, mundu 
uyupirungawa upe tikuera aintaupurara iyawe ate kuiri, asui 
tiana kuri aintaupurara arirewara iyawe. 

2Tirame maa Deus umuatuka kua ara timaa awa 
uyumukaturu, maa umuatuka kua ara aintaresewara kuaita 
uparawakawaita. 

23 Asui amu umbeu rame penye arama: 

—Aete Kristu kua u Kristute nya, teperuyari inyenga. 
zaNyase aintauri kuri siya ugananiwaita umbeuwaita Kristute 
ainta, siya yuiri utitikawaita ugananiwaita aintaumunya 
kuri siya milagri siya yuiri purangawaita tirewaita yamaa sã 
aintaupuderi rame aintauganani kuaita uparawakawaita. 
235Hambeuwana penye yawewaa runde. 

26 Ape aintaumbeu rame kuri: 

—Aete Kristu nyã uikuwaa kampu upe tekuri pesu akiti. 
Aintaumbeu rame: 

—Uiku ukapi upe teperuyari aintanyenga. 

27 Kuaye truvao werawaa yawe umuturi kurasi usemuwaa asui 
ate kurasi uwikewaa akiti yawete kuri uri rame kua unaseriwaa 
umaa kua ara. 

28Urubuita aintauyumuatiri umanuwaita inemawaita rese. 


Uri kuri mukuisawa 

29 Asuiwana kuri aintaupurara rire anyunte kuri pitunawasu 
kua kurasi asui tikuri umuturi kua yasi, asui aintauwari iwaka 
sui kuaita estrela, asui aintaukataka kuri kuaita kirimbawawaita 
kuaita uikuwaita iwaka rese. 
30 Asuiwana aintaumaa iwaka upe sangawa kua unaseriwaa 
umaa kua ara asui sasiyara kuri ainta, asui aintaumaa kua 
unaseriwaa umaa kua ara uri kuri nuve irumu iwaka suiwara, 
ikirimbawasawa irumu igluria irumu yuiri. 
31 Asuiwana kuri umundu kuaita anjuita aintaupeyu trumbeta 
kirimbawa aintaumuatiri arama uparawakawaita panye mundu 
kiti panye mundu arukanga rupiwaita. 

32Peyumbue sese kua figera pemaa irumu kuri usemu 
pisasusawa pekuawa kuri kuayentuana kurasi ara. 
33 Yawete penye, pemaa irumu kuri uri kua hambeuwaa pekuawa 
kuri kuayentuana ae. 
3Supiwa hambeu penye arama: 

—Tikuri aintaupawa kuaita miraita kuiriwaraita senundere kua 
hambeuwaa. 
35 Aintaupawa kuri panye iwaka panye ara yuiri maa senyenga 
tikuri upawa. 
36 Maa tiawa ukuawa mairame sangawa nē anjuita iwaka 
upewaita në Deus raira, maa anyunte sepaya ukuawa. 
3? Kuaye Nue tempu rame yawete yuiri kuri uri rame kuri kua 
unaseriwaa umaa kua ara. 
38 Kuzima senundere parana uwike aintarese anyunte 
aintaumanduari aintaumbau arama aintauu arama yuiri, 
aintauyuka aintarimiriku aintauxari aintarayeraita umendari ate 
Nue uwike batelão upe. 
3Timaa aintaumanduari sese ate parana uwike aintarese urasu 
ainta panye, yawete yuiri kuri uri rame kua unaseriwaa umaa 
kua ara. 
Mauku kuri upuraki kupixawa upe uyuka kuri yepe uxari kuri yepe. 
“Muku kunya ukitika maniaka uyuka kuri yepe uxari kuri yepe. 
42 Ape pesaru puranga nyãse tipekuawa mairame uri kua 
peruixawa. 
43Kuiri pesendu kua hambeuwaa sese kua uka iyara ukuawa 
rame maa sangawa kua mundawasu usaru maa ae tiarama uwike 
suka kiti. 
“Yawete penye pesaru kua unaseriwaa umaa kua ara 
yawewarawate nyase uri kuri yepe ara tiwa upe pemanduari. 


Upurakiwaa purangawaa puxuwerawa yuiri 

45 Awataa kua upurakiwaa purangawaa ukuawawaa yawe, 
suixawa uxari usaru suka puraita uxari arama aintaumbau usika 
rame sangawa? 
46 Ape suuri kuri ae suixawa usika rame umaa umunya kuaye 
umbeuwaa yawe. 
“Supiwa hambeu penye: 

—Suixawa uxari kuri usaru panye kuaita iyaraita. 
48Maa puxuwerawa rame kua upurakiwaa uyupurungita aepawa: 

—Seruixawa uikure uikupuku sesui. 

#Ape unupa sumuaraita umbau uu yuiri ukauwaita irumu. 
50Uri kuri kua suixawa kua upurakiwaa yepe ara upe tiirumu 
usaru ae, uri kuri yepe ura tiwa upe umanduari ae. 

1 Asuiwana kuri suixawa uxari upurara umburi kuri ae isui 
aintairumu kuaita retentuwaita aintauyaziu akiti aintausuu kuri 
aintaranya. 


Deziwaita kunyaita 


2 5 1Asui Jesus unyee: 

—Kuaita iwaka ruixawa imiraita aintayawe kuaita dezi 
kunyamukuita aintaupisika aintalamparina aintausu arama 
aintausuanti kua nuivu. 

2Sinku tiwaita ukuawa ara, sinkute ukuawawaita. 

3Kuaita tiwaita ukuawa ara aintaurasu aintalamparina maa 
tiaintaurasu keruzeni aintairumu. 

4Maa kuaita ukuawawaita aintaurasu aintalamparina keruzeni 
yuiri siru upe. 

sAsui uikupuku xinga uri kua nuivu asui tipusi usika aintarese 
asui aintaukiri panye. 

“Asui pituna piterupi aintausasemu, aintaunyee: 

—Aikue uri kua nuivu pesuana pesuanti ae. 
7Asui aintaupuamu kuaita kunyamukuita aintaumukaturu 
aintalamparina. 
8Asui kuaita tiwaita ukuawa aintaunyee ukuawawaita supe: 

—Pemee yande arama keruzeni nyãse upawana yanesui. 
Maa kuaita ukuawawaita aintaumbeu ainta supe: 

—Umbaa, yawaite tiusika yande arama penye arama yuiri, 
maa pesu aintapiri kuaita uvenderiwaita pepiripana arama penye 
arama. 

WAsui aintausu irumure aintaupiripana aintayara arama usikana 
kua nuivu asui aintauwike irumu aintauyumuatiriwaa upe 
kazamentu rupiara kuaita usaruwaita ae, asui aintausikindawa 
ukena. 

"Asui aintarakakuera aintauri kuaita amuita kunyamukuita 
(waita ukuawa aintaumbeu: 

—Yaneruixawa, yaneruixawa repirari yande arama ukena 
yawike arama. 

Maa umbeu ainta supe: 

—Supiwa hambeu penye tihakunyeseri penye. 

Ape pesaru puranga ae nyase tipekuawa maa ara upetaa uri në 
pëkuawa maa ura upetaa uri. 

Upisikawaita dinyeru 
'Umunya kuri iyawe kua apigawa usuwaa apekatu kiti, usu 


rundere usenui upurakisaraita ipiri uxari arama aintausaru imaa. 


15Asui umee sinku dinyeru amu supe, asui umee mukui 
dinyeru amu supe, asui umee yepe dinyeru amu supe kuaye 
aintaupuderiwaa yawe, asui usuana aintasui apekatu kiti. 

16 Aramete kua upisikawaa sinku dinyeru usu unegusiari ipupe 
asui uganyari sinku dinyeru ipupe. 

VAsui yawete umunya kua upisikawaa mukui dinyeru ape 
uganyari mukui dinyeru ipupe. 

18 ĄAsui kua upisikawaa yepe dinyeru usu upikui iwi uyumimi 
arama suixawa dinyeru iwi upe. 

19Asui uikupuku xinga uri kua aintaruixawa kuaita upurakiwaita 
umunya arama aintakunta. 


2 Ape uri kua upisikawaa sinku dinyeru uxari ikupe sinku umbeu ikupe: 


—Seruixawa rexariana ixe arama kua sinku dinyeru kuiri remaa 
kuaita haganyariwaa irumu sinkute yuiri. 
7 ĄAsui suikawa umbeu ikupe: 

—lInde upurakiwaa ixe arama purangawaa, puranga remunya 
ixe arama resarute puranga kua kuairawaa haxariwaa resaru ape 
kuri haxari resaru seyaraita siyawaita. Kuiri rewike rewapika 
suuri neruixawa irumu. 

2 Asui uri yuiri suixawa ipiri kua upisikawaa mukui dinyeru 
umbeu ixupe: 

—Seruixawa rexariana ixe arama mukui dinyeru asui remaa 
kuaita mukui haganyariwaa. 

233 Asui suixawa umbeu ikupe: 

—lInde upurakiwaa ixe arama purangawaa, puranga remunya 
ixe arama, resaruana puranga kua kuairawaa haxariwaa resaru, 
ape kuri haxari resaru seyaraita siyawaita. Kuiri rewike rewapika 
suuri neruixawa irumu. 

2% Asul uri kua upisikawaa yepe dinyeru umbeu ikupe: 

—Seruixawa, hakuawate apigawa kirimbawawaa inde, 
hakuawate repuu kuaita tiwaita reyutima, hakuawate remuatiri 
kuaita tiwaita remunuka. 

25 Ape hasikie resewara nesui hayumimi nedinyeru iwi upe. Kukui 
hamuyuiri inde arama neyara. 
23 Asui suixawa umbeu ixupe: 

—Inde upurakiwaa puxuwerawa, inde yatima mayawaa. 
Rekuawate hapuu kua tiwa hayutima, rekuawate hamuatiri kua 
tiwa hamunuka. 

??Ape purangate reruri ae ainta supe kuaita usaruwaita dinyeru, 
asui hayuiri rame maa hayuka uganyariwaa irumu kua seyara. 
8 Ape peyuka isui kua yepe dinyeru pexari arama ikupe ae kua 
urikuwaa dezi dinyeru. 

?#Nyase panye kua urikuwaa uriku kuri turusu piri, uriku kuri 
turusu piri isui kua uputariwaa. Asui kua tiwa uriku aintauyuka 
kuri isui kua urikuwaa yepe. 

30Asui pemburi yanesui kua upurakiwaa tiwa maa arama 
pitunawasu kiti, ape kuri aintauyaxiu aintausuu aintaranya. 


Umbeu kuri aintarese 


TI Asui Jesus unyee: 

—Uri rame kuri umuturi kuri yanerese purangawaa irumu kua 
unaseriwaa umaa kua ara aintauri yuiri kuri irumu kuaita anjuita 
purangawaita asui uwapika kuri itrunu upe igluria irumu. 

32 Asui aintauyumuatiri kuri umaa arama muiri kuaita mundu 
puraita asui umutirika kuri yepeyepe amuita sui kuaye usaruwaa 
uvelya umutirikawaa yawe kuaita kabritu uvelya sui. 

Yawete yuiri kuri uzari iuvelyaita upuamu ikatusawa sui asui 
uxari kuri yuiri kabrituita upuamu ikanyuntu sui. 

3Asui kua yaneruixawa umbeu ainta supe kuaita upuamuwaita 
ikatusawa upe: 

—?Peyuiriana penye sepaya uabensuariwaita pewike perendawa 
kiti hamunyawaa penye arama ara rundere. 

Kuxima hapurara yumãsi asui pexari hambau arama, kuzima 
seisi asui pexari hau arama ii, kuzima hayuiri pepiri apekatu sui 
asui pesuanti ixe puranga. 

3 Kuxima rupaima ixe asui pexari ixe arama serupa arama, 
kuzima masi upisika ixe asui peajudari ixe, kuzima aintaumprezu 
ixe asui peyuiri pemaa sepiri. 

37 Asui kuri aintaunyee ikupe kuaita purangawaita: 

—lInde yaneruixawa mairame kuerataa yaxari rembauwaa 
Arama repurara rame yumasi? Mairame kuerataa yamee reu 
Arama ii neisi rame reiku? 

WMairame kuerataa yasuanti inde reyuiri irumu apekatu sui? 
Mairame kuerataa yaxari inde arama nerupa rupaima rame inde? 
#HMairame kuerataa yasu yamaa inde nemasi rame reiku, 
Nntaumprezu rame yuiri inde? 

WAsuiwana kuri kua yaneruixawa umbeu ainta supe: 

—Supiwa hambeu penye arama, kua pemunyawaa ainta supe 
kuaita semu ipuiwaita pemunya yuiri ixe arama. 

“Asuiwana kuri umbeu ainta supe, kuaita upuamuwaita 
ikanyuntu sui: 

—Penye hambeuwaita perese puxuwera, pesuana sesui tata 
kiti ninkawaa uweu kiti hamunyawaa ikupe kua Yurupari 
idemuniwita supe yuiri. 
42Maa hapurara rame kuera yumasi tipemee hambau arama, seisi 
rame haiku kuera tipemee hau arama ii. 

4 Hayuiri pepiri apekatu sui maa timaa pesuanti ixe, rupaima rame 
kuera ixe tipemee ixe arama serupa arama, semasi rame kuera ixe 
aintaumprezu rame kuera ixe maa tipeyuiri pemaa sepiri. 

44 Asuiwana kuri aintaumbeu ikupe: 

—Yaneruizawa mairame kuerataa tiyawajudari inde repurara 
rame reiku yumasi, neisi rame yuiri, apekatu suiwara inde, 
nerupaima rame inde, nemasi rame inde aintaumprezu rame 
inde? 

45 Asuiwana kuri umbeu ainta supe: 

—Supiwa hambeu penye, kua tiwa pemunya ainta supe kuaita 
ipuiwaita tiyuiri pemunya ixe arama. 

46 Asuiwana kuri aintaupurara yawewarawate, maa kuaita 
purangawaita aintauwike kuri ara nunkawaa upawa kiti. 


Aintauputari aintauyuka Jesus 


2 6 1Asui umbue rire ainta kua Jesus umbeuwaa ainta supe 
SaS kuaita umbuewaita: 
2—Pekuawate mukui ara rire aintaumunya kuri kua festa paskua, 
ape aintauxari kuri suanyanaita supe kua unaseriwaa umaa kua 
ara aintaunupa arama kuri uyari kurusa rese. 
3Asui kuaita saserdutita aintaruixawaita, umpinimawaita yuiri 
tuyuweita yuiri aintauyumuatiri suka upe kua saserdutita 
ruixawa sera Kaifa. 
#Asui aintauyupurungita aintapawa aintaumprezu arama ae 
aintaugananisawa irumu aintauyuká arama ae. 
“Maa aintauyumbeu aintapawa: 

—Tiyapuderi yapisika ae festa ara upe yawaite 
aintaumaramunya kuaita miraita. 


Uyusena sakuenawaa sese 


sAsui Jesus uikure Betania upe suka upe kua Simão leprusu. 
7Uri ipiri yepe kunya, ururi kua siru aintaumunyawaa alabastru 
suiwara teresemu ipupe sakuenawaa. Asui uyusena ae Jesus 
akanga rese uwapikawaa upe meza ruaki, 

#Asui puxi aintaumaa ikupe kuaita umbuewaita aintaunyee: 
—Marantaa uyusenapawa kua sipiwasuwaa? 
Maa yapuderi maa yavenderi kua sakuenawaa yayuka arama 
dinyeru turusu sikuyara yamee arama pirasuawaita supe. 
10 Jesus ukuawa mayetaa aintauyupurungita aintapawa, ape 
umbeu ainta supe: 
—Marantaa peputari pemuapatuka kua kunya? Purangawaa 
kua umunyawaa ixe arama. 
N"Kuaita pirasuawaita aintauiku kuri peirumu yawewarawate maa 
ixe tikuri haiku peirumu yawewarawate kua ara upe. 
2Uri uyusena serese kua sakuenawaa umukaturu arama sepira 
aintaumburi arama ae iwi kuara kiti. 
#Supiwa hambeuwaa penye: 
—Maa kiti kuri aintaumbue kua nyenga purangawaa panye ara 
kiti aintaumbeu kuri sesewara kua kunya umunyawaa ixe arama 
kuayewaa aintaumanduari arama sese. 


Juda Iskariute 


14Asui yepe aintasuiwara kuaita duziwaita sera Juda Iskariute 
usu aintapiri kuaita saserdutita ruikawaita. 
'SUmbeu ainta supe: 

—Muiritaa pemee ixe arama dinyeru haentregari arama 
penye arama kua Jesus? Asui aintaupagari ae trinta dinyeru 
prata. 
t6Asui arire usaru sangawa sertuwaa uentregari arama ainta supe 
Jesus. 


Aintaumukaturu aintaumbau arama paskua rame 


1 Asui festa uyupirungawa upe aintaumbau seēwaa 
Umbuewaita uri Jesus piri aintaupurandu ae? —Maa kititaa 
reputari yamukaturu rembau arama paskua rame. 

18 Asui umbeu ainta supe: 

—Pesu tetama kiti ipiri kua yepe apigawa pembeu ixupe, yawe 
umbeu yaneruixawa, serangawa usikana, kuiri hambau neruka 
upe paskua rame hambuewaita irumu. 

Asui aintaumunya kuaye Jesus umunduwaa yawe, 
nintaumukaturu aintaumbau arama paskua rupiara. 


Umuyukuawa kua uentregariwaa ae 


20 Asui pituna irumu Jesus uwapika meza ruaki aintairumu 
kuaita duziwaita umbuewaita. 

21 Asui aintaumbau irumu umbeu ainta supe: 
—Supiwa hambeu penye yepe kuri pesuiwara uentregari ike 
seruanyanaita supe. 
22 Asui sasiyara aintapia asui aintaupurandu ae aintayaweyawe: 
—Seruikawa maitaa ixe sera? 
23 Asui Jesus umbeu ainta supe: 
—Uxari kuri ixe seruanyanaita supe kua umundeuwaa ipu 
seirumu yepe pratu upe. 
24Maa kua unaseriwaa umaa kua ara usu kuri kuaye 
aintaumpinimawaa yawe sese, maa pirasuawaa kua uxariwaa 
suanyanaita supe kua unaseriwaa umaa kua ara, purangate maa 
tikuera maa unaseri umaa kua ara. 
235Asui kua Juda uentregariwaa ae upurandu ae: 
—Inde umbuewaa, maitaa ixe será? Asui Jesus umbeu ikupe: 
—Ee indete kua rembeuwaa. 


Santa Seya 

26 Asui aintaumbau irumu Jesus upisika yepe pão uabensuari 
ae, asui upartiri ae uxari arama ainta supe ae kuaita umbuewaita, 
umbeu ainta supe: 

—Pepisika pembau aete sepira. 
27 Asui upisika kupu umee grasa Deus supe sese Asui umee 
umbuewaita supe ae umbeu ainta supe: 

—Peu ae muiri penye. 
28 Aete seruwi uxari aramawaa santa ipupe kua hambeuwaa penye 
arama, kua haxariwaa uyusena aintaresewara kuaita siyawaita 
hamburi arama aintasui aintapekadu. 
2Kuiri hambeu penye: 

—Tiana mukuisawa hau kuri kua mirá iya yukise senundere 
hau pisasuwaa peirumu peruixawa irumu kua sepaya. 
30 Asui aintaunyengari rire yepe inu aintausu iwitera rese sera 
Ulivera. 


Aintauyumimi kuri Kristu rese 


31 Ąsui Jesus umbeu ainta supe: 

—Kua pituna kuri puxi kuri pemaa ixe kuaye aintautitikawaa 
yawe aintapapera upe kuxima, yawe aintaunyee: 

—Hanupa kuri kua usaruwaa uvelya asui aintaumusai kuri 
panye iuvelyaita usaruwaita. 
32 Asui hasemu rire kuri iwi kuara sui hasu kuri perunde Galileya 
kiti. 





75 MATEU 26 


3 Asui Pedru umbeu ikupe: 

—Aintaumaa rame puxi inde arama panye kuaita amuita ixe 
tikuri puxi hamaa inde. 
34 Jesus umbeu ikupe: 

—Supiwa hambeu inde arama kua pitunate musapiri viaji kuri 
reyumimi seresewara senundere galu unyengari. 
3Pedru umbeu ixupe: 

—Aintauputari rame aintauyuká ixe neirumu tikuri hayumimi 
neresewara. Yawepawate aintaumbeu panye kuaita umbuewaita. 


Jesus Getisemani upe 

3 Asui Jesus usika amu kiti sera Getisemani unyee umbuewaita supe: 

—Pewapika ike hasu pukusawa hapurandu sepaya irumu mikiti. 
37 Asui anyunte urasu sumuara kua Pedru kuaita yuiri Zebedeu 
rairaita mukui, asui sasiyara ae upurara ipia upe. 
8Asui umbeu ainta supe: 

—Sasiyara sepia turusu yawaite maa hamanu sesewara, kuiri 
pewapikare ike pesaru seirumu. 
P#Asui usu aintasui apekatu xinga uyawika uyenu iwi rese 
upurandu arama ipaya irumu umbeu: 

—lInde sepaya reputari rame rexari sekupu usasawa sesui 
maa teremunya kuaye haputariwaa yawe maa remunya kuaye 
reputariwaa yawe. 
WAsui uyuiri umbuewaita ipiri uwasemu aintaukiri uiku isui, ape 
umbeu Pedru supe: 

—Maitaa tipepuderi pesaru seirumu yepe ura? 
“Pesaru pepurandu irumu yawaite Yurupari uganani penye 
pemunya arama puxi, supiwa pepia uputari maa pepira 
pituawaa ae. 
12Asui Jesus usu upurandu Deus irumu mukuisawa umbeu: 

—ÎĪnde sepaya tirame sekupu upuderi usasawa sesui senundere 
hau ae remunya kuri kuaye reputariwaa yawe. 
“3 Asui uyuiri uwasemu ainta aintaukiri aintauiku mukuisawa 
nyase tipusi aintaresa. 
MAsui Jesus uyuiri yuiri aintasui upurandu arama musapirisawa 
kuaye upuranduwaa yawe primeru. 
WAsui uyuiri yuiri umaa aintapiri kuaita umbuewaita umbeu 
ninta supe: 

—Maitaa pekirire, maitaa pepiture peiku? Kuiri usikana 
sangawa aintauxari arama puxuwerawaita ipu upe kua unaseriwaa 
umaa kua ara. 

46Kuiri pepuamu yasuana aikuewana kua uxariwaa ixe seruanyana 
supe. 


Aintaumprezu Jesus 


47 Jesus upurungita ramere uiku usika ipiri kua Juda kua yepe 
aintasuiwara kuaita duziwaita, ururi irumu siya apigawaita 
espada irumu kaseti irumu yuiri aintaumunduwaita kuaita 
saserdutita aintaruizawaita tuyuweita yuiri. 
48Kua uentregariwaa Jesus suanyanaita supe umbeuwana ainta 
aintaukuawa arama Jesus ae umbeu ainta supe: 

—Aete kuri Jesus kua habejariwaa satipi rese, pepisika kuri ae. 
19 Ape usika irumu Jesus ipiri umusuaki ae umbeu ixupe: 

—īnde será, inde umbuewaa; asui ubejari ae satipi rese. 
sOMaa Jesus unyee ikupe: 

—Inde seanama, maataa remunya? Asui aintauri aintaupisika 
aintaipu irumu Jesus aintaumprezu ae. 

51 Asui yepe aintasuiwara kuaita Jesus rumuaraita usiki iespada 
siru sui unupa yepe saserdutita ruixawa ikriadu umunuka isui 
inambi. 

52 Asui Jesus umbeu ikupe: 

—Remuyuiri neespada siru kiti, aintaukanyemu kuri espada 
irumu panye kuaita umaramunyawaita espada irumu. 

53 Maitaa tirekuawa, haputari rame maa hapurandu sepaya irumu 
umundu arama maa ixe arama kuiri siyapiri maa duzi mili sui anjuita? 
54Maa hasenui rame maa ainta, maitaa maa hapuderi hamunya 
kuaye aintautitikawaa yawe kuxima aintapapera upe? 

55 Asui aramete Jesus umbeu ainta supe kuaita siyawaita: 

—Maitaa peyuiri pepisika ixe espada irumu kaseti irumu yuiri 
kuaye pepisikawaa yawe mundawasu? Kuxima haiku peirumu muiri 
ara hambue rame haiku templu upe, asui tikuera pemprezu ixe. 
56Maa yawe aintaumunya; aintaumunya arama kuaye 
aintaumpinimawaa yawe aintapapera upe kuaita utitikawaita. Asui 
kuaita umbuewaita aintauxari ae muiri ainta, aintauyawawa isui. 


Jesus upuamu serakuenawaita umaa 
57 Asui kuaita upisikawaita Jesus aintaururi ae suka kiti kua 
saserdutita ruixawa sera Kaifa ape aintauyumuatiriana kuaita 
umpinimawaita tuyuweita yuiri. 
58 Asui Pedru usu apekatu xinga Jesus rakakuera suka kiti kua 
saserdutita ruixawa asui uwike uwapika serakuenawaa ikriaduita 
irumu umaa arama mayetaa kuri usemu. 

"9 Asui kuaita saserdutita ruixawaita panye serakuenawaita yuiri 
aintauputari aintausendu gananisawa Jesus rese aintauyuká 
arama ae. 

6 Maa timaa nungara aintauwasemu puxuwera sese kua 
aintaumbeuwaa kuaita ugananiwaita sese. Asui aintauri mukui 
ugananiwaita aintauganani arama sesewara. 

61 Aintaunyee: 

—Kua apigawa umbeu kuera, hapuderi hamburi kua Deus ruka 
asui hapuderi yuiri hasupiri ae musapiri ara upe. 

62 Asui upuamu kua saserdutita ruikawa unyee Jesus supe: 

—Maitaa tirepuderi resuaxara ainta sesewara kua aintaumbeuwaa 
puxi nerese? 

6; Maa Jesus ukiririntu usendu ainta supe asui kua saserdutita 
ruikawa umbeu ikupe: 

—Kuiri haputari rembeu yande usendu arama kua Deus upakawaa, 
maitaa inde kua Kristu Deus raira? 

64 Jesus umbeu ikupe: 

—l|zete. Maa hambeu penye: 

—Pemaa kuri kua unaseriwaa umaa kua ara uwapika kuri 
ikatusawa sui kua kirimbawawaa, pemaa kuri uri nuve piterupi 
iwaka sui. 

65 Asui ipiaiwa kua saserdutita ruikawa umusuruka ipupekawa 
umbeu: 

—Puxuwera umbeu Deus rese, marantaa yaputari amu umbeu 
sesewara? Penyete pesendu kuiri kua umbeuwaa puxuwera. 

66 Mayetaa penye sese? Asui aintaumbeu: 

—Urikute umanu. 
67 Asui aintautumuna Jesus ruwa upe, aintausuapeteka ae, asui 
aintaunupa ae aintaipu irumu. 
68 Aintaunyee ikupe: 

—lInde Kristu readivinyari awataa unupa inde. 


Pedru uyumimi Jesus rese 


69 Asui Pedru uwapikare uka kuara piterupi kua uka turusuwaa, 
asui uri yepe kriada unyee ixupe: 
—lIndete sumuara kua Jesus Galileya suiwara. 
70 Asui Pedru uyumimi sesewara panye aintasui umbeu ikupe: 
—Tihakuawa nya rembeuwaa. 
71 Asui Pedru usu kupiara kiti, asui kua amu kriada umaa ae asui 
umbeu ainta supe kuaita upuamuwaita ape: 
—Kua apigawa aete sumuara kua Jesus Nazare suiwara. 

72Ąsui Pedru uyumimi yuiri sesewara nyenga kirimbawawaa irumu; 
umbeu: 

—Tihakunyeseri kua apigawa rembeuwaa. 
73Asui uikupuku xinga aintauri aintaumusuaki Pedru kuaita 
uikuwaita ape aintaunyee ikupe: 

—Supiwa indete yepe aintasuiwara nyãse repurungita aintayawe. 
74 Ape uyupiru umbeu: 

—Deus kuri umpurarakari ixe tirame supiwa kua hambeuwaa 
asui umbeu Deus rese, tihakunyeseri kua apigawa rembeuwaa. 
Asui aramete galu unyengari. 

75 Asui Pedru umanduari Jesus umbeuwaa ixupe: 

—Musapiri viaji kuri reyumimi seresewara senundere galu 

unyengari. Asui Pedru usu ukara kiti uyaxiu kirimbawa. 


Aintaurasu Jesus Pilatu ipiri 


27 1Asui kuemaite aintauyupurungita Jesus rese aintauyuka 
arama ae panye kuaita saserdutita ruixawaita tuyuweita 
yuiri panye. 

?Asui aintaupukuari rire Jesus aintaurasu ae aintauxari arama 

ixupe kua aintaruixawa sera Pilatu. 


Juda uyuyuká simutara 

3Asui kua Juda uxariwaa Jesus suanyanaita supe sasiyara ipia 
umaa irumu aintaurasu aintauyuká arama ae, ape umuyuiri kua 
trinta dinyeru prata ainta supe kuaita serakuenawaita saserdutita 
ruixawaita tuyuweita yuiri. 
4Umbeu ainta supe: 

—Hamunyana puxi haxari resewara penye arama kua tiwa 
umunya puxi. Asui aintaunyee ikupe: 

—Timaa arama yande arama kua remunyawaa puxi, inde 
aramapawate ae. 
5Asui Juda umburi isui kua dinyeru prata templu kiti, asui uyuiri 
aintasui usu uyupiri arama mira rese iwate upukuari iayura upe 
tupasama upuri arama uyatiku. 
“Asui aintaupisika kua dinyeru prata kuaita saserdutita 
ruixawaita kua umburiwaa aintaumbeu: 

—Tipuranga yaxari uferta riru upe kua dinyeru nyase sikuyara 
ae kua yepe apigawa ruwi. 
7 Ape aintaupurungita rire aintausu aintaupiripana ikampu kua 
Umunyasara pratu aintaumburi arama ape aintapira kuaita 
umanuwaita apekatu suiwaraita. 

sApe tuwi kampu aintauseruka kua kampu aintaupiripanawaa ate 
kuiri. 

?Aintaumunya kuaye utitikawaa yawe kuzima kua utitikawaa 
sera Jeremia yawe umbeu: 

—Aintaurasu kuri kua trinta dinyeru prata sikuyara kua 
aintauxariwaa sese isipiwasusawa kuaita yepeyepe Israel rimiariruita. 
10 Aintaupiripana ikampu kua umunyasara pratu kuaye seruixawa 
umunduwaa yawe hambeu. 


Pilatu umaa Jesus 


“Asui Jesus upuamu aintaruixawa umaa arama, asui kua 
tuixawa upurandu ae unyee ixupe: 

—Maitaa inde kua judewita ruixawa? Jesus usuaxara ae: 

—Īxete kua rembeuwaa. 
12Ąsui aintaumbeu irumu puxuwera Jesus rese kuaita saserdutita 
ruixawaita tuyuwetta yuiri ne maa nungara usuaxara. 
13 Asui Pilatu umbeu ikupe: 

—Maitaa timaa resendu muiritaa kua aintaumbeuwaa puxi 
nerese? 
MAsui timaa nungara Jesus usuaxara ne yepe nyenga, ape kua 
aintaruixawa turusu iakayemu umaa ixupe. 
15Asui akayu yaweyawe Pilatu uyurawa ainta supe yepe prezuwaa 
festa rame awantu miraita uputari irumu. 
16Ape yepe aintaumprezuwaa sera Baraba panye ukunyeseriwaa. 
1 Asui aintauyumuatiriwaa upe kuaita miraita Pilatu upurandu 
ainta; 

—Mayewataa peputari hayurawa penye arama u Baraba u kua 
Jesus aintauserukawaa Kristu? 
'8Yawe umbeu kua Pilatu nyase ukuawa aintauentregari ikupe 
kua Jesus aintaumuasi resewara ae. 
YAsui uwapika serakuenawaa banku rese ximiriku umundu izupe 
kuekatu yawe unyee ixupe: 

—Tereajudari aintaumunya puxi ikupe kua purangawaa nyase 
uyi pituna sekerupi hapurara turusu sesewara. 
WAsui kuaita saserdutita ruixawaita tuyuweita yuiri 
aintaumukirimbawa miraita aintaupurandu arama uyurawa ainta 
supe Baraba uxari arama umanu kua Jesus. 
“ Asui upurandu mukuisawa ainta kua aintaruixawa: 

—Awataa peputari hayurawa aintasuiwara kuaita mukuiwaita? 
Aintaumbeu ikupe: 

—Baraba! 

22Pilatu umbeu ainta supe: 

—Maitaa hamunya ixupe kua Jesus aintauserukawaa Kristu? 
— AAsui aintausuazara muiri ainta; 

—Rexari aintaunupa uyari kurusa rese. 
23 Asui upurandu ainta kua aintaruikawa: 

—Maataa umunya puxuwera? —Asui kirimbawa aintausasemu 
aintaunyee: 

—Rexari aintaunupa uyari kurusa rese. 
24 Asui Pilatu umaa tiupuderi utrukari aintaumanduariwaa apete 
aintauyupiru aintaumaramunya ainta, ape upisika ii basia upe 
umuyasuka arama ipu aintaumaa arama kuaita siyawaita umbeu 
ainta supe: 

—Timaa hariku kulpa aintaumburi arama suwi maa penyete 
perikute kulpa. 
25 Asui aintausuaxara ae panye kuaita miraita aintaumbeu: 

—Suwi uwari yanerese yanerairaita rese yuiri. 
26 Asui Pilatu uyurawa ainta supe kua Baraba. Asui usurari 
rire Jesus uxari ainta supe ae aintaunupa arama uyari kurusa 
rese. 


Aintauxari suraraita supe ae 


27 Asui aintaurasu Jesus aintauyumuatiriwerawaa upe sera 
preturiu kuaita aintaruixawa suraraita, asui aintauyumuatiri 
panye suraraita aintaumaa arama Jesus. 

28 Asui aintauyuka isui kua irupa aintauxari arama sese 
ipupekawa pirangawaa. 

29 Asui aintauyupe yuu suiwara aintaumunya ruda aintaumundeu 
arama uyari iakanga rese ikurua arama, asui aintauxari pindaiwa 
ipu upe, asui aintauyurinipia ixupe aintaukasuari ae, asui 
aintaumukuema ae aintaunyee ixupe: 

—Purangawaa inde judewita ruixawa. 

30 Asui aintautumuna sese asui aintaupisika kua pindaiwa 
aintaunupa arama iakanga rese. 

31 Asui aintaukasuari rire ae aintauyuka isui ipupekawa aintauxari 
arama sese irupaita, asui aintaurasu ae aintaupregari arama uyari 
kurusa rese. 


Simão urasu Jesus kurusa 
32 Asui aintausuwaa upe aintauiku aintauwasemu yepe 
apigawa Sireni suiwara sera Simão, asui aintaumundu usupiri 
Jesus kurusa. 

Aintaupregari Jesus uyari 
kurusa rese 


3 Asui aintausika amu kiti sera Golguta, yawesawa sera mira 
akanga kawera rendawa. 

%Aintauputari aintaumee uu mira iya yukise saiwaa irawawaa 
irumu ape usaã ae asui tiuu ae. 

3 Asui aintaunupa rire uyari kurusa rese aintaupisika 
aintayaweyawe imaa kua aintaumburiwaa surti sese. 

36 Asui aintauwapika ape aintausaru ae. 

37 Asui iakanga arupi aintauxari yepe nyenga aintaumbeuwaa 
arama ipupe sesewara yawe aintaumpinima sese: 

—Aete Jesus judewita ruixawa. 

3 Aintaumuyari mukui mundawasuita kurusa rese suaki, yepe 
ikatusawa sui yepe ikanyuntu sui 

3Asui kuaita usasawawaita ape aintaumbeu puxi sese 
aintaumukataka aintaakanga ixupe. 

WAintaumbeu: 

—lInde reputariwaa remburi templu resupiri arama ae musapiri 
ara upe, kuiri reyumukaturu indepawate, Deus raira rame inde 
rewiye kurusa sui. 

“Yawete yuiri aintaukasuari ae kuaita saserdutita ruixawaita 
umpinimawaita yuiri tuyuweita yuiri. 
Yawe aintaunyee: 

—Umukaturuana amuita maa tiupuderi uyumukaturu simutara, 
aete Israelitaita ruixawa urikute uwiye kurusa sui yaxari arama 
yanepia sese. 
sUxariana ipia Deus rese ape kuri Deus urikute umuye ae kuiri 
ugustari rame ae, nyāse yawe unyee: 

—Deus raira ixe. 

“Yawete yuiri aintaukasuari ae kuaita mundawasuita 
aintaumuyariwaita kurusa rese suaki. 


Jesus umanu 


+ Asui pitunawasuana kurasi yandara rame panye kua mundu 
upe ate musapiri ura rame. 
#6 Asui musapiri ura rame Jesus usenui kirimbawa unyee: 

—HEli, eli, lema, sabakitani, yawesawa umbeu, seDeus, seDeus, 
marantaa rexari ixe? 
VAsui aintausendu irumu unyeewaa kuaita yepeyepe 
upuamuwaita suaki aintauyupurungita ainta supe, usenui uiku 
Elia. 

48 Asui yepe aintasuiwara uyana kutara umuyapumi espunja vinagri 
upe uxari arama pindaiwa rakapi rupi usupiri arama uxari arama 
Jesus uu arama. 
49 Asui aintaunyee kuaita amuita: 

—Rezarire, yamaa sa Elia uri umukaturu ae. 
s0 Asui kirimbawa Jesus usenui yuiri ape uzari ianga usemu ipira 
sui. 
51 Asui kua panu aintauxariwaa usikindawa templu rukena 
usuruka simutara iwate sui ate supita kiti, asui uriri panye kua 
iwi asui upupuka kuaita itaita. 
52 Asui uyupirari kuaita iwi kuaraita aintausemu kuaita 
purangawaita ambira pira kuaita ukiriwaita. 
53 Asui aintausemu iwi kuara sui usemu rire kua Jesus asui 
aintauwike aintaretama Jeruzalē kiti aintauyumuyukuawa siya. 
54Asui kua suraraita kapitao kuaita yuiri irumuwaita usaruwaita 
Jesus aintaumaa irumu uriri kua iwi panye yuiri kua usasawawaa 
aintaakayemu turusu ape aintaunyee: 

—Supiwa Deus raira ae. 
55 Apete siya kunyaita upuamuwaita aintaumaa Jesus apekatu 
sui kuaita uriwaita Jesus rakakuera Galileya sui aintawajudari 
arama ae. 
56Yepe aintasuiwara kua Maria Madalena, amu yuiri Maria 
aintamaya kuaita Tiagu Juze yuiri, amu yuiri Zebedeu 
rimiriku. 


Juze uyutima Jesus ipira 


57 Asui karuka rame uri yepe rikuwaa Arimateia suiwara sera 
Juze, Jesus umbuewate ae. 
58Usu Pilatu ipiri upurandu arama Jesus ipira asui Pilatu umundu 
aintauxari ixupe ae. 
59Asui Juze umuye rire ipira upupeka ae fazenda murutingawaa 
irumu. 
6 Asui umburi ae ita kuara upe uxariwaa aintaupikui pisasuwaa, 
asui usikindawaita turusuwaa irumu, asui uyuiri. 
1 Asui Maria Madalena uwapika umaa ita kuara ruaki sumuara 
kua amu Maria. 


Suraraita usaru ita kuara 


62 Asui nya ara rakakuera aintaumukaturu festa rupiara 
aintausu Pilatu ipiri kuaita saserdutita ruixawaita farizewita 
yuiri. 

6 Aintaumbeu ikupe: 

—Yaneruizawa, yakuawa upaka ramere kua ugananiwaa, yawe 
umbeu ainta supe: 

—Hayuiri kuri hapaka musapiri ara rire. 
ŝApe kuri rexari aintausikindawa santa kuaita kuara rukena 
ate usasawa musapiri ara yawaite aintauri kuaita umbuewaita 
aintaumunda arama ipira, yawaite aintaumbeu miraita supe, 
uyuiri upakaita ikuara sui, yawaite maa uganani kirimbawa piri 
miraita maye uyupiruwaa yawe kuera uganani. 
65Pilatu umbeu ainta supe: 

—Perikute pesuraraita, kuiri pesu pesikindawa santa kua ita 
kuara rukena kuaye peputariwaa yawe. 
96 Ape aintausu aintausikindawa kua ita kuara rukena asui 
aintauzari aintasuraraita usaru ita kuara rukena ruaki. 


Jesus uyuiri upaka manusawa sui 


28 1Asui sauru rire kuemaite mitu rame uri umaa ita kuara 
kua Maria Madalena kua amu Maria yuiri. 

?Asui kirimbawa uriri kua iwi nyase yaneDeus anju uwiye iwaka 
sui uri umutirika ita kuara rukena sui kua ita turusuwaa, asui 
uwapika sese. 

Kirimbawa suwa umuturi kuaye truvão werawaa yawe, 
murutingawaa irupa kuaye ii tiesawa murutingawaa yawe. 
*Asui aintauriri kuaita usaruwaita kua ita kuara aintausikie resewara 
isui, asui aintauwari aintauyenu iwi upe kuaye umanuwaa yawe. 
“Maa kua anju umbeu ainta supe kuaita kunyaita: 

—Tepesikie penye, nyase hakuawate pesikari kua Jesus 
aintaunupawaa uyari kurusa rese. 
oTiana yamaa ike ae, uyuiriana upaka kuaye umbeuwaa yawe. 
Peyuiri pemaa kua uyenuwaa kuera upe. 

"Pesuana kutara pembeu arama umbuewaita supe: 

—Uyuiriana upaka manusawa sui, asui kuiri usu arama perunde 
Galileya kiti, akiti kuri pemaa ae, anyunte hambeu penye arama. 
#Asui kutara aintauyuiri ita kuara sui aintausikie maa suuri aintapia 
turusu, aintauyana aintaumbeu arama umbuewaita supe ae. 

?Asui Jesus uri aintaruaxara umbeu ainta supe: 

—Ssuuri penye, asui aintausu suaki aintaupisika ipi rese, 
aintaumee ixupe purangawaa. 
10 Ape Jesus umbeu ainta supe: 

—Tepesikie, pesu pembeu semuita supe aintausu arama 
Galileya kiti, akiti kuri aintaumaa ixe. 

"Asui aintausuwaa upe anyunte yepeyepe usaruwaita ita kuara 
aintausu tetama kiti aintaumbeu saserdutita ruixawaita supe kua 
usasawawaa ita kuara upe. 

12 ĄAsui aintauyumuatiri aintauyupurungita arama kuaita 
serakuenawaita tuyuweita irumu, asui aintauxari turusu dinyeru 
ainta supe kualita suraraita. 

13 Aintaumbeu ainta supe: 

—Kuiri kuri pembeu ainta supe kuaita miraita, umbuewaita 
umunda ipira pituna rame yakiri pukusawa. 

'“Usendu rame peresewara pekiri kua peruikawa yambeu kuri 
peresewara puranga tiarama kuri uxari pepurara. 

15Ąsui aintaupisika kua dinyeru kuaita suraraita, asui 
aintaumunya kuaye aintaumbeuwaa yawe ainta supe, ape kuaita 
judewita aintaumbeu kua nyenga aintausenduwaa ate kuiri yuiri. 


Jesus umaa umbuewaita 


16Asui kua unzi umbuewaita aintausu Galileya kiti, aintausu 
aintausaru Jesus yepe iwitera rese umbeuwaa kiti. 
17 Asui aintaumaa irumu Jesus aintaumee ixupe purangawaa, maa 
yepeyepe mukui aintaumanduariwaa. 


Jesus umundu ainta 

18Asui Jesus uri aintapiri umbeu ainta supe: 

—Umeewana ixe arama panye ikirimbawasawa panye iwaka 
kiti panye kua ara upe yuiri. 
19 Ape pesu arama pembue panye kua mundu upe pebatizari ainta 
sera rese kua sepaya taira Espiritu Santu yuiri. 
2Pembue ainta aintauruyari arama panye kua nyenga 
hamunduwaa peruyari, ape peirumute kuri ixe yawewarawate, 
ate mairame upawa kua mundu. 


PEE 


MARKU 


Nyenga purangawaa Marku umpinimawaa 


Yawe uyupiru kua inyenga purangawaa Jesus Kristu rese kua 
Deus raira. 


Juão Batista 

?Yawe umpinima kuxima kua utitikawaa Izaia: 

—Aete kuri hamundu nerunde kiti yepe umbeu aramawaa 
umukaturu arama nerapee. 

“Yawe usasemu kampu upe: 

—Pemukaturu yaneruixawa rapee, pemusatambika sapee. 
“Juao Batista usika kampu upe, umbue miraita ubatizari ainta 
sasiyara resewara aintaumaa aintapuxuwerasawa Deus umburi 
arama aintasui ae. 

“Asui siya miraita aintausu ipiri panye Judeya suiwaraita panye 
Jeruzale suiwaraita yuiri aintauxari ubatizari ainta aintaumbeu 
irumu aintapekadu. 

6 Juão kamixa kamelu rawa suiwara, isinturão kamelu 

pirera suiwara, umbau tukura ira yukise yuiri mirá kuara 
pura. 


Juão umbeu Kristu rese 


"Yawe unyee Judo umbuewaa upe ainta: 

—Kuviri kuri amu uri serakakuera kirimbawa piri sesui uri 
kuri pepiri serakakuera, tikuri hapuderi hayawika hayurawa 
arama ipi sui isapatu, nyãse puranga piri sesui ae. 
sHabatizari penye ii irumu, maa ae kuri ubatizari penye Espiritu 
Santu irumu. 


Ubatizari Jesus 


?Asui Jesus uri Nazare sui Galileya upewara, uxari Juão 
ubatizari ae parana Jurdao upe. 
WAsui usemu irumu parana sui umaa iwaka uyupirari 
umaa Espiritu Santu uwiye sese kuaye pumba uwiyewaa 
yawe. 
"Asui usendu yepe inyenga iwaka sui, umbewaa: 
—Indete seraira haputariwaa, suuri hamaa inde. 


Yurupari uganani putari Jesus 
12 Asui anyunte Espiritu uxari usu kampu kiti. 

#Kuarenta ara uiku kampu upe suu uikuwaa upe, asui Yurupari 
uputari uganani Jesus umunya arama puxuwerawa, asui kuaita 
anjuita aintawajudari ae. 


Uyuiri Galileya kiti 
'#Asui aintaumprezu rire Juão Jesus usu Galileya kiti umbue 
kua inyenga purangawaa Deus rese. 
SUnyee ainta supe: 
—Usikana sangawa peruixawa arama kua Deus, ape sasiyara 
pemanduari pepekadu, peruyari inyenga purangawaa. 


Usenui umbuewaita 

16Asui Jesus uwata lagu rimbiwa rupi sera Galileya umaa 
Simão imu Andre yuiri aintaumburi aintapisa paraname nyase 
upisaitikawaita ainta. 
17 Jesus unyee ainta supe: 

—Peyuiriana serakakuera haxari arama pepisaitika apigawaita 
Yurupari sui. 
18 Asui aintauxari aintapisa aintausu arama Jesus rakakuera. 
1 Asui uwata xingare umaa Zebedeu raira Tiagu imu 
Juão yuiri, aintauwapika aintaigara upe aintaumukaturu 
aintapisa. 
20 Asui Jesus usenui ainta, asui aintauxari aintapaya Zebedeu 
aintairumu kuaita upurakiwaita ixupe, asui aintausu 
sakakuera. 


Umukaturu urikuwaa demuniu 


21 Asui aintausu Kafarnaum kiti, asui sauru rame uwike 
sinaguga upe umbue arama ainta. 

22 Asui aintausikie aintausendu ikupe nyase umbue puranga maye 
ukuawawaa yawe tiainta yawe kuaita umpinimawaita. 

23 Asui yepe apigawa urikuwaa yepe demuniu ikiawaa uwike 
sinaguga upe. 

24 Jsasemu kirimbawa: 

—Mlaataa resikari yaneirumu, inde Jesus Nazare suiwara? 
Maitaa reyuiri remukanyemu arama yande? Hakuawate awa inde, 
indete kua purangawaa Deus suiwara. 

235 Asui Jesus umukiriri ae, unyee ikupe: 

—Rekiririntu inde, resemu isui kua apigawa. 

26 Asui kua demuniu ikiawaa uzari uriri kirimbawa kua apigawa, 
asui usasemu rame uiku usemu isui. 

%7 Asui kuaita miraita aintausikie aintaumaa Jesus supe, 
aintaupurungita aintapawa: 

—Maataa kua? Maitaa yepe inyenga pisasuwaa ae? Nyase 
kirimbawa umundu kua demuniu ikiawaita asui aintaumunya 
kuaye umbeuwaa yawe ainta supe arama. 

?8Asui kutara aintausendu sesewara muiri kuaita Galileyawaraita. 


Umukaturu Pedru sugra 


2 Asui usemu sinaguga sui, asui uwike aintaruka upe kua 
Simão Andre yuiri, aintairumu Tiagu Juão yuiri. 
Kua Simão sugra imasi uiku saku ipira, asui aintaumbeu 
sesewara Jesus supe. 
SI Asui Jesus uri upisika ipu usupiri ae, asui takua uxariana ae, 
asui umunya aintaumbau arama. 


Umukaturu siya miraita 


3 Asui kurasi uwike irumu aintaururi Jesus ipiri panye 
masiweraita kuaita yuiri urikuwaita demuniu. 
3 Asui panye kua tetama puraita aintauyumuatiri ukara kiti. 
3Asui Jesus umukaturu siya masiweraita, umburi aintasui panye 
masi, umburi siya demuniwita, asui tiuxari aintaupurungita 
kuaita demuniwita nyãse aintaukuawana ae. 


Upurandu Deus irumu 


3 Asui ara uri irumu pituna xingare Jesus upuamu usu amu kiti 
anyuira umbeu arama Deus ape. 
36ĄAsui Simão usu sakakuera, kuaita yuiri sumuaraita panye. 
37 Asui aintauwasemu ae, aintaunyee ikupe: 

—Aintauputari inde panye kuaita miraita. 
38 Asui unyee ainta supe: 

—Yasuana amu kiti tetama suakintuwaita hambue arama ape 
yuiri nyãse sesewara hayuiri. 
3Asui umbue ainta sinaguga upe panye Galileya kiti, umburi 
yuiri aintasui demuniwita. 


Umukaturu yepe leprusu 
WAsui yepe leprusu uri Jesus ipiri upurandu irumu kirimbawa, 
uwapika sinipia irumu ixupe, unyee: 
—Reputari rame repuderi rexari ikiaima ixe. 
“Pirasua Jesus umaa ikupe, uxari ipu sese unyee ikupe: 
—Haputariana, reiku ikiaimawaa inde. 

2Asui aramete iperewa ukai, asui purangana ae. 
3 Asui umundu rame usu umundu ae inyenga kirimbawa irumu. 
“Unyee ikupe: 

—Terembeu seresewara ainta supe kuaita miraita, maa resuana 
remukame saserduti umaa inde, asui remee uferta Deus supe 
uxari resewara ikiaimawaa inde kuaye Muize umbeuwaa yawe 
miraita ukuawa arama nerese. 

45 Asui usu umbeu Jesus resewara panye miraita supe, ape Jesus 
tiupuderi uwike aintarendawa kiti uyukuawasawa upe, maa usu 
uiku mame tiwa yamaa miraita, asui miraita uri ipiri panye sui. 


Umukaturu yepe mira imembekawaa ipira 


1Asui amu ara rundere Jesus uyuiri Kafarnaum kiti, asui 
kuaita miraita aintausendu sesewara usika suka kiti. 

2 Asui aintauyumuatiri ipiri kuaita miraita siyawaita, 
aintaumuteresemu panye ukena panye ukara kiti yuiri. 
3Asui umbue ainta kua inyenga. Asui aintauri ipiri aintaururi 
yepe imasiwaa membekawaa ipira, kuatru apigawaita ururi ae. 
“Tiaintaupuderi aintaumusuaki Jesus miraita siyawaita resewara, 
asui aintaumukuara uka Jesus iarupi, asui aintaumukuara rire 
uka aintaumuye ipiri kua imãsiwaa membekawaa ipira. 
5Jesus umaa irumu maitaa aintauxari aintapia sese unyee ikupe 
arama kua imasiwaa: 

—Inde seraira hamburi nesui nepekadu. 
6Yepeyepe umpinimawaita aintauwapika ape, aintaunyee aintapia 
upe: 
7—Marantaa umbeu kuaye kua apigawa? Upurungita puxi Deus 
rese. Awataa upuderi umburi yanesui yanepekadu isui kua Deus? 
8 Asui Jesus ukuawa aintaumanduari puxi sese aintapia upe asui 
unyee ainta supe arama: 

—Marantaa pemanduari puxi pepia upe? 
Maataa iwasupiri? Hambeu izupe kua imasiwaa: 

—Hamburi nepekadu nesui u hamundu repuamu repisika 
nekama rewata arama? 
10Ķuiri pekuawa arama kuri upuderi umburi aintasui aintapekadu 
kua unaseriwaa umaa kua mundu umbeu ixupe kua imäsiwaa: 
1— Repuamu repisika nekama resu neruka kiti. 
12 AĄsui upuamu upisika ikama usemu ukara kiti aintaumaa 
ixupe panye, asui aintaupita aintaumanduari, asui aintaumee 
purangawaa Deus supe arama, aintaunyee: 

— Tire yamaa yawewaa. 

13 Asui Jesus usu yuiri mukuisa lagu rimbiwa kiti, asui 
aintauyumuatiri ipiri kuaita miraita siyawaita, asui umbue 
ainta. 

“Asui usasawa irumu umaa kua Alfeu raira sera Levi uwapika 
impustu meza ruaki, unyee ikupe: 

—Reyuiri serakakuera. Asui upuamu usu sakakuera. 


Jesus umbau puxuwerawaita irumu 


15 Asui Jesus uwapika umbau Levi ruka upe umbuewaita irumu 
aintauri ipiri siya publikanuita pekaduruita yuiri, nyase siya 
aintauri sakakuera. 

'SAsui kuaita umpinimawaita farizewita yuiri aintaumaa Jesus 
umbau aintairumu kuaita publikanuita pekaduruita yuiri, 
aintaunyee umbuewaita supe: 

—Marantaa umbau aintairumu kuaita publikanuita pekaduruita 
yuiri? 

17 Jesus usendu irumu aintanyenga unyee ainta supe arama: 

—Tiīaintauputari umpusangasara kuaita tiwaita imasi, maa 
kuaita imãsiwaita aintauputari ae, timaa hayuiri hasenui 
purangawaita maa hayuiri hasenui kuaita pekaduruita. 


Uyukuaku rese 


'#Kuaita Juao umbuewaita aintauyukuaku kuaita farizewita 
umbuewaita yuiri, asui aintauri ipiri aintaupurandu ae: 

—Marantaa aintauyukuaku Juão umbuewaita farizewita 
umbuewaita yuiri maa kuaita rembuewaita tiaintauyukuaku? 

19 Jesus unyee ainta supe: 

—Maitaa aintaupuderi aintauyukuaku kuaita 
aintausenuiwaita kazamentu festa upe uiku pukusaware 
aintairumu kua nuivu? Tiaintaupuderi aintauyukuaku aikue 
rame aintairumu kua nuivu. 
20Maa amu ara kuri aintaurasu aintasui kua nuivu asui kuri 
aintauyukuaku. 

21 Tiyapuderi yaremendari kuximawara fazenda pisasuwaa 
irumu yawaite usuruka kua kuximawara asui puxuwera panye 
yanemaa. 

22Tiyaxari vinyu pisasuwaa siru kuximawara uvelya pirera 
suiwara upe yawaite vinyu riru usuruka kuximawarawaa, 
yawaite ukanyemu kua vinyu siru yuiri. Maa yaxari vinyu 
pisasuwaa siru pisasuwaa upe. 

23 Asui yepe sauru rame Jesus usasawa kupixawa rupi asui 
umbuewaita aintaumpena awati. 
24 Asui kuaita farizewita aintaunyee ikupe: 

—Remaa, marantaa aintaumunya kua tiwa puranga yamunya 
sauru ara upe? 
25 Asui Jesus unyee ainta supe: 

—Maitaa tire peleri Davi resewara upurara irumu yumasi? 
26 Ae uwike Deus ruka kiti saserduti ruikawa pukusawa kua 
Abiataru, umbau meyu aintauxariwaa Deus supe, anyunte 
saserdutita upuderi umbau ae, asui uxari aintaumbau arama 
kuaita sumuaraita yuiri. 
27 Asui Jesus unyee ainta supe: 

—Deus umunya sauru aintaresewara kuaita miraita, timaa 
umunya miraita sauru resewara. 
28 Ape sauru ruixawa yuiri kua unaseriwaa umaa kua mundu. 


Ipu iangaiwara 
1Asui Jesus uwike sinaguga kiti ape uwasemu yepe apigawa 

3 iangaiwara yepe ruaxara ipu. 
2 Asui aintaumaa Jesus supe arama yawaite maa umukaturu ae 
sauru rame nyãse aintauputari aintaumbeu puxi sese. 
3 Asui Jesus unyee ikupe kua iangaiwara ipu: 

—Reyuiriana. 
#Asui unyee ainta supe arama: 

—Maitaa yapuderi yamunya puranga sauru upe u 
puxuwera yuiri? Maitaa yapuderi yayuká u yamukaturu? Asui 
aintaukiririntu. 
SAsui puxi Jesus umaa ainta supe, sasiyara ipia nyase santa 
aintaumanduariwaa, unyee ixupe arama kua iangaiwarawaa ipu: 

—Resupiri neipu! Asui purangana ipu. 
6 Asui kuaita farizewita aintausemu ukara kiti aintauyumuatiri 
erudianuita irumu aintaupurungita arama Jesus rese mayetaa 
aintauyuká arama ae. 


Umukaturu siya lagu rimbiwa kiti 
7 Asui Jesus usu aintasui lagu rimbiwa kiti umbuewaita irumu, 
siyawaita Galileya suiwaraita aintausu sakakuera, siya Judeya 
suiwaraita yuiri. 
Ss Aintauri ipiri yuiri siya Jeruzale suiwaraita, Idumeia suiwaraita 
vuiri, Jurdao ruaxara suiwaraita yuiri, Tiru suiwaraita yuiri, siya 

Sidum suiwaraita yuiri, aintauri sakakuera aintausendu resewara 
Umunyawaita resewara. 
?Asui umundu umbuewaita umukaturu ikupe arama yepe igara 
uiku aramawaa ipupe yawaite aintaukamirika ae kuaita miraita 
siyawaita. 
TONyase umukaturuana siya masi sui ainta, ape 
aintauyumuyana siya aintauputari aintauzari aintaipu sese 
kuaita urikuwaita masi. 
“Asui kuaita demuniu ikiawaita aintauwari iwi kiti Jesus runde 
sui aintaumaa irumu ae, aintaunyee ikupe: 

—Deus raira inde. 
2 Asui umbeu ainta kirimbawa tiarama aintaumbeu sesewara. 


Uparawaka kuaita duziwaita 


#Asui usu iwatewaa iwi rese, usenui aintauri arama sakakuera 
muiri kuaita uputariwaita, asui aintauri sakakuera. 

MAsui uparawaka duzi aintasuiwara aintauiku arama irumu 
umundu arama aintausu aintaumbue inyenga. 

“Ukari ainta supe arama ukuawasawa aintaumburi arama 
demuniwita. 

16Ąsui uxari sera rakapira Pedru kua Simão. 

Asui Tiagu Zebedeu raira asui Juão itainasawa yuiri umuseruka 
ainta Buanerges, yawesawa truvão rairaita ainta. 

1'8Asui uparawaka yuiri Andre, Filipe yuiri, Bartulumeu, Mateu, 
Tume, Tiagu Alfeu raira, Tadeu, Simão Zelute yuiri. 

YAsui Juda Iskariute yuiri kua umuentregariwaa Jesus 
suanyanaita supe. Kuaita umpinimawaita aintaumbeu puxi sese 
%0 Asui uyuiri suka kiti, asui siya miraita aintauyumuatiri akiti, 
asui tiupuderi umbau umbuewaita irumu. 

” Aintausendu irumu sesewara kuaita sumuaraita aintauri 
aintauyuka aintasui ae, nyase aintaunyee sese, tiukuawa ara. 

?2 Asui kuaita umpinimawaita uriwaita Jeruzale sui aintaunyee: 

—Yurupari uiku ipia upe demuniwita ruixawa ukuawasawa 
irumu umburi demuniwita. 

SAsui Jesus usenui ainta ipiri, unyee ainta supe arama yepe 
inyenga umbue aramawaa ipupe, unyee: 

—Maitaa maa Yurupari upuderi uyumburi aepawa? 
“Aintauyumburi rame maa kuaita miraita yepe tetama upe 
anyunte aintaupawa kuri. 
aa rame aintauyumaa amu uka puraita anyunte aintaupawa 
curi. 

25Yawete yuiri kua Yurupari, umuruanyana rame sumuaraita 
tikuri upuderi uiku yawewarawate maa ukanyemu kuri panye 
sumuaraita irumu. 
27Tiawa upuderi uwike kirimbawawaa ruka upe umunda arama 
iyaraita tirame upukuari kua kirimbawawaa asui upuderi 
umunda iyara uikuwaa kua uka upe. 
28Supiwa hambeu penye: 

—Deus kuri umburi aintasui panye aintapekadu, panye yuiri 
umbeuwaa puxuwera Deus rese umburi kuri sui ae. 
2Maa kua umbeuwaa inyenga puxuwerawa Espiritu Santu Deus 


umburi isui ipekadu, maa ipekadu uiku kuri sesewara yawewarawate. 


30 yawe unyee Jesus nyase aintaumbeu uriku demuniu ikiawaa. 


Jesus imaya imuita yuiri 
31 Asui aintauri ipiri imaya imuita aintaupuamu ukara kiti, 
aintaumundu usenui ae. 


32 Asui kuaita miraita siyawaita uikuwaita suaki aintaunyee ikupe: 


—Remaa nemaya nemuita nerendiraita aintauiku ukara kiti, 
aintausikari inde. 
33 Asui usuaxara ainta: 

—Awataa kua semaya? Awataa kuaita semuita? 
3Umaa ainta supe kuaita uwapikawaita suaki unyee: 

—Kuaitate semaya semuita yuiri. 
35 Muiri kuaita umunyawaita kuaye Deus uputariwaa yawe aintate 
semu serendira semaya yuiri. 


Uyutimasara rese 

4 1Asui uyupiru umbue ainta lagu rimbiwa upe. Asui siya 

F miraita uyumuatiri suaki, ape uwiye igara upe uyatiku, asui 
panye kuaita miraita siyawaita aintauiku parana rimbiwa iwi rese. 
?2Asui umbue ainta inyenga irumu umbue aramawaa ipupe ainta, 
unyee ainta supe: 
3—Pesendu senyenga; yepe apigawa usu uyutima. 
+Asui uyutima rame uiku yepeyepe mitima karusu uwari pee 
rimbiwa kiti, asui kuaita wirá miri umbau ae. 
“Asui yepeyepe mitima karusu uwari itatiwa upe, kuaira iwi ape 
asui usini kutara maa tiipiima iwi ape. 
6 Asui kurasi usemu umuturi saku asui ukukui maniwa nyase 
tiuriku sapu. 
7Asui yepeyepe mitima karusu uwari puxuwerawa upe, asui sipu 
uyukiriari umamana ae, ape timaa uriku iya. 

8Asui yepeyepe mitima karusu uwari purangawaa upe iwi, 
uyukiriari puranga asui uriku iya puranga, yepeyepe uxari trinta 
iya, yepeyepe sesenta asui yepeyepe uxari sem iya. 
“Asui unyee: 

—Kua urikuwaa iapisa kuara urikute usendu. 


Mayesawa kua nyenga uyutimawaa rese 


10 Asui Jesus uiku rame yepenyu aintasui kuaita miraita siyawaita 
asui kuaita uikuwaita suaki umbuewaita irumu aintaupurandu 
irumu sese kua inyenga umbuewaa. 

"Unyee ainta supe: 

—Haxari pekuawa arama kua nyenga aintauyumimiwaa 
kuxima maye Deus imiraita arama ainta, maa kuaita amuita 
hambue ainta inyenga irumu hambue aramawaa ipupe ainta. 

32 Aintaumaa arama maa timaa aintaukuawa maataa kua 
aintaumaawaa, aintausendu maa timaa aintaukuawa mayesawataa 
ae, yawaite maa aintautrukari aintaumanduarisawa hamburi 
arama aintasui aintapekadu. 

13 Asui unyee ainta supe: 

—Maitaa tiserá pekuawa mayesawataa kua inyenga hambeu 
aramawaa ipupe? Maitaa kuri pekuawa mayesawa panye 
hambeuwaa? 

Kua apigawa hambeuwaa sese yawesawa uyutima kua inyenga 
purangawaa. 

IsKuaita uwariwaa pee rimbiwa kiti yawesawa kuaita 
usenduwaita kua inyenga asui Yurupari uri uyuka aintasui kua 
inyenga purangawaa. 

"6 Yawesawa kuaita uwariwaita itatiwa upe aintausendu rame kua 
inyenga suuri aintausuanti ae. 

17Maa tiaintauriku aintarapu aintapia upe, tisanta aintauiku, asui 
puxuwerawa usika aintarese, asui amuita umuruanyana ainta 
sesewara kua inyenga anyunte aintauxari ae. 

18Kua uyutimawaita yuutiwa upe kuaye aintayawe kuaita 
usenduwaa kua inyenga purangawaa. 

1#Maa anyunte aintaumanduari kua mundu rese, seë 
aintaumanduari aintamaa rese, asui kua aintaumanduariwaa 
umamana kua inyenga aintapia upe asui timaa uriku iya. 

20Kua uyutimawaita iwi purangawaa upe aintate kuaita 
usenduwaita kua inyenga asui aintauriku aintaiya, yepeyepe 
uxari trinta iya, yepeyepe urari sesenta iya asui yepeyepe uxari 
sem iya. 

Inyenga kua turi rese 

21 Asui upurandu ainta: 

—Maitaa puranga yaxari yaneturi kaxa upe u yanemakira 
uirupi? Maitaa tipuranga yasupiri uwapika sendawa upe iwate? 
““Panye kua uyumimisawa upewaa yamaa kuri ae, asui muiri kua 
aintaumunyawaa uyumimisawa upe uyukuawa kuri. 

Kua urikuwaa iapisa urikute usendu. 
+ Asui unyee ainta supe: 

—Pesendu puranga kua pesenduwaa, kuaye pemediriwaa 
yawe amu supe yawete yuiri kuri aintaumediri penye arama, asui 
aintauxari kuri turusu piri penye arama. 
>Nyase kua urikuwaa aintaumee kuri ixupe, asui kua tiwa uriku 
aintauyuka kuri isui kua urikuwaa kuaira. 


Inyenga mitima karusu rese 

26Asui unyee: 

—Yaneruixawa Deus uikuwerawaa upe iyawe kua apigawa 
umusaiwaa mitima karusu iwi upe. 
“Asui usu ukiri, asui upuamu pituna rame ara rame yuiri, asui 
kua mitima karusu usemu asui uyukiriari maa timaa ukuawa 
mayetaa. 
#8 Asui iwi uxari uyukiriari uyupiru asui usemu sawa asui iya asui 
ikarusu yakira. 
”Asui tiaru rameana iya anyunte uyutika ae nyase usikana sangawa. 


Inyenga mustarda karusu rese 

30 Asui unyee xingare: 

—Maa yawetaa kua yaneruixawa Deus uikuwaa upe? Maa 
inyenga upetaa yambue sese? 
“"Iyawe kua mustarda karusu yayutimawaa iwi upe, kuaira xinga 
ae panye mitima karusu sui kua mundu upe. 
#2 Yayutima rame ae uyukiriari ipukupiri panye mitima sui, 
uyukiriari sakanga ipuku asui wirá miri umunya suka arama 
sakanga rese. 


Inyenga umbue arama ipupe ainta 
*#Asui umbue ainta inyenga irumu umbue arama ipupe ainta 
kuaye aintaupuderiwaa yawe aintausendu. 
“Anyunte umbue ainta inyenga irumu umbue arama ipupe ainta, 


asui umbeu ainta supe umbuewaita puranga mayesawataa ainta 
anyuirawaa upe. 

35Nyã ara karuka rame Jesus umbeu umbuewaita supe: 
—Yasuana lagu ruaxara kiti. 
36 Asui aintaumbeu aintaresewara ainta kuaita siyawaita asul 
aintaurasu ae uikure igara upe ae, yepeyepe igara usu sakakuera. 
37 Asui usika iwitu aintarese, asui gapenu upeteka kirimbawa kua 
igara rese, asui parana uwike umuteresemu aintaigara. 
38 Maa Jesus uyenu uiku igara yakuma (ganti) upe ukiri traveseru 
rese, asui aintaumbaka ae aintaunyee ikupe: l 
—IĪnde rembuewaa yande, maitaa timaa arama reputari yasu 
tiipi kiti? e 
WAsui Jesus upaka umundu kirimbawa kua iwitu asui unyee 
parana supe: j 
—Repituwana. Asui iwitu upitu asui parana uikuntuana. 
WAsui unyee ainta supe: | 
—Marantaa pesikie? Marantaa tiperuyari Deus? 
MAsui aintausikie aintauyupurungita aintapawa: Ne 
—Awataa kua apigawa aintauruyari arama inyenga kua iwitu 
parana yuiri? 


Umukaturu urikuwaita demuniu 


= 1 Asui aintauyari lagu ruaxara kiti aintaretama upe kuaita 
5 gerazenuita. . 
1Aintausemu irumu igara sui uri alintaruaxara yepe apigawa 
semiteriu sui uriku demuniu ikiawaa ipia upe. 
| Yawewarawate uiku semiteriu upe, tiawa upuderi upukuari ae 
kurenti irumu. LA | 
ANyase siya viaji aintaumprezu ae feru irumu ipi rese asui kurenti 
[rumu yuiri, maa umpena kua feru asui umusaka kua kurenti. 
Tiawa upuderi umpiaiwaima ae. itn fies 
"Uwata pituna rame ara rame yuiri usasasemu semiteriu kiti 
|witera rese yuiri, uyumperewa ita irumu. 
iUmaa irumu Jesus apekatu suire uyana upurandu irumu. 
"Usasemu tiapu, unyee: na 

—Maitaa ixe neirumu inde Jesus taira kua Deus puranga piriwaa 
panye sui? Hapurandu inde Deus rese tiarama rempurarakari ixe. 
|Nyase Jesus umbeuwana ikupe: 

—Inde demuniu ikiawaa resemu isui kua apigawa. 
YAsui upurandu ae: 

—Maataa nerera? Usuaxara ae: 

— Serera siyawaa nyase siyawaita yande. 

MAsui upurandu sasisawa rupite tiarama Jesus umundu aintausu 
aintaretama sui. 

"Ape siya tayasu aintaumbau iwitera rese. 

"Asui kuaita demuniu ikiawaita aintaupurandu Jesus, 
aintaunyee:; 

m —Remundu yande yawike arama tayasu ipia upe. 

MAsui Jesus uxari yawe, ape aintausemu kuaita demuniu 
ikiawaita aintauwike arama tayasu ipia upe asui kuaita tayasu 
duis mili aintasiyasawa aintauyana tiipiwaa kiti lagu upe 
aintaumanu arama parana kiti. 

"Asuji kuaita usaruwaita tayasu aintauyawawa tetama kiti 
aintaumbeu panye miraita supe kampu kiti yuiri. Asui aintauri 
kuaita miraita aintaumaa arama mayetaa. 


Tiaintauputari Jesus 


AEE O Wns na o Aa 
Asui antauri aintaumaa Jesus ipiri kua urikuwaa kuera siya 

demuniu uwapikana umundeuwana irupa ukuawana ara, asui 

aintausikie. 

16 + .” ä = 

Asui kuaita umaawaita kuera maye kua urikuwaa kuera 
demuniu aintaumbeu panye miraita supe arama, aintaumbeu 
yiri maitaa kuaita tayasu. 

Asui kuaita miraita aintaupurandu Jesus uyuiri arama 
aintaretama sui. 
mT E A wi me ; 

Asui Jesus uwiye igara kiti, upurandu ae kua urikuwaa kuera 
demuniu uxari arama usu irumu. 

"Maa Jesus usaisu usu irumu, unyee Ikupe arama: 

—Resu neruka kiti nerumuaraita ipiri rembeu ainta supe arama 
maitaa neruixawa umunya inde arama maitaa yuiri pirasua umaa 
inde arama. 

WA E 
Asui usu uyupiru umbeu Dekapuli kiti panye Jesus umunyawaa, 
asul panye kuaita miraita aintaupita aintaumanduari. 


Imasi uiku Jairu rayera 

 “Asui Jesus uyuiri rire igara upe lagu ruaxara sui, 
aintauyumuatiri ipiri siya miraita lagu rimbiwa upe. 
“Asui uri ipiri yepe usaruwaa sinaguga sera Jairu, asui umaa 
irumu Jesus uyawika ipi ruaki. 
Sasisawa rupite upurandu Jesus unyee: 

—Serayera tiana maa arama uiku, reyuiriana rexari neipu sese 

remukaturu ae sikue arama ae. 
“Asui Jesus usu irumu, asui siya miraita usu irumu suaki. 


R 

Yepe kunya imãsiwaa 

25 Asui yepe kunya upurarawaa duzi akayu tuwi usu isui. 
26Turusu upurara umpusangasaraita rese, umburi panye imaaita 
maa tiaintawajudari ae, arampiri uikuaiwa ae. 
27 Usenduana Jesus resewara ape uri sakakuera siyawaita 
aintapiterupi uxari ipu irupa rese. 
28Nyãse umbeuwana: 

—Haxari rame kuri seipu irupa rese puranga kuri ixe. 
29 Asui anyunte upitu tuwi isui asui purangana ae uyusaa ipira 
masi sui. 
3Asui Jesus ukuawa ukuawasawa usemu isui asui uyereu 
upurandu kuaita siyawaita: 

—Awataa upisika serupa rese? 
“Asui umbuewaita unyee ikupe: 

—Remaa kua siyawaa miraita aintauyari nerese marantaa 
rrembeu? Awataa upisika ixe? 
32Asui uyereu umaa suaki umaa arama awataa kua upisikawaa ae. 
3 Ape kua kunya usikie uriri nyãse ukuawana umukaturuana 
ae, asui uri suaki uyawika senunde umbeu ixupe supiwa panye 
usasawawaa. 
3Asui unyee ikupe: 

—Serayera, purangana inde rexari resewara nepia serese, 
resuana puranga, reikuana puranga masi sui. 


Umbaka Jairu rayera 

35 Jesus upurungita rame uiku aintauri ipiri yepeyepe suka sui 
kua usaruwaa sinaguga aintaunyee ixupe: 

—Umanuana nerayera, marantaa remuapatuka kua umbuewaa 
vyande. 
36Maa Jesus tiusendu ainta supe, Unyee ikupe kua usaruwaa sinaguga: 

—Teresikie rexari nepia puranga. 
37Maa timaa uxari amuita usu irumu, anyunte uxari usu irumu 
kua Pedru asui Tiagu imute yuiri Juao. 
38 Aintausika rame suka kiti kua usaruwaa sinaguga Jesus umaa 
siya tiapu ainta, yepeyepe uyaxiu yepeyepe usasemu. 
3 Uwike rame unyee ainta supe: 

—Maitaa peiku tiapu penye, marantaa peyaxiu? Kua kunyatai 
tiumanu ae anyunte ukiri. 
4 Asui aintaupuká sese asui umundu aintausemu ukara kiti panye 
asui urasu irumu kua kunyatai ipaya imaya yuiri asui kuaita yuiri 
uriwaita irumu, asui uwike mame uyenuwaa upe. 

®“Asui upisika ipu unyee: 

—Talita kumi, yawesawa umbeuwaa kunyatai kuiri hamundu 
repuamu. 
*Aramete upuamu kua kunyatai uwata nyãse urikuana duzi 
akayu, asui aintausikie aintaumaa rame yawewaa. 
#Asui Jesus umundu tiarama aintaumbeu amuita ukuawa 
yawewaa rese. Asui umundu aintaumee arama umbau kua 
kunyatai. 


Umbue Nazare upe 


1Asui Jesus usu aintasui kuaita umbuewaita irumu setama 
kiti. 
“Asui sauru rame umbue ainta sinaguga upe, siyawaita kuaita 
usenduwaa ae aintausikie aintausendu sesewara, aintaunyee: 
—Maa suitaa uri kua ukuawawaa? Maataa kua ukuawasawa 
urikuwaa? Mayetaa umunya panye kua milagri ipu irumu? 
*Umbaa sã aete kua karapina, imembira kua Maria, 
aintatuyuwesawa kuaita Tiagu Juze yuiri, Juda yuiri Simão yuiri? 
Tiserá aintauiku yanepiterupi kuaita sendiraita? Asui aintaipiaiwa 
aintaumaa ixupe arama. 
*Asui Jesus unyee ainta supe: 
—Kuaita utitikawaita aintaurespetari ainta apekatu kiti, 
maa kuaita aintarendawa upewaraita aintarumuaraita yuiri 
aintarukapuraita yuiri, timaa aintaurespetari ainta. 
*Asui timaa upuderi umunya milagri ape, anyunte uxari ipu 
aintarese kuaita imãsiwaita yepeyepe umukaturu arama ainta. 
“Asui iakayemu umaa ainta tiresewara aintauruyari. Asui umbue 
panye tendawa yaweyawe. 


Umbue kuaita duziwaita 


"Jesus usenui ipiri kuaita duziwaita umundu aintausu 
mukumukui, umee ainta supe arama ukuawasawa aintaumburi 
arama demuniu ikiawaita. 

“Umundu tiarama aintaurasu nē maa nungara aintaviaji rupi, 
anyunte aintaurasu yepe aintabatuna, nē pão yuiri, n aintasaku 
yuiri, në dinyeru yuiri, 

“Ukari aintaumundeu aintasapatu, maa tiuxari aintaumundeu 
mukui aintakamiza. 

WAsui unyee ainta supe: 

—Mame kuri pesika aintaruka upe ape kuri peiku ate peyuiri 
aintarendawa sui. 

"Mame rame kuri tiaintausuanti penye tiyuiri aintausendu penye 


arama, mairame pesu aintasui pepiri iwi peipi sui amuita ukuawa 


arama aintarese. 

ZAsui aintausu umbue kuaita miraita sasiyara arama 
aintaumanduari aintapekadu. 

BAintaumburi siya demuniwita, aintauxari azeti aintaakanga rese 
siya imasiwaita rese aintaumukaturu arama ainta. 


Umanu Juao Batista 


"Asui aintaruixawa Erudi usendu Jesus resewara nyase 
aintausendu sesewara panye miraita. Yepeyepe unyee: 

—Juao Batista upaka manusawa sui nyase uriku ukuawasawa 
kirimbawawaa. 
“Yepeyepe unyee: 

—-Elia ae, yepeyepe unyee: 

—Aete aintasuiwara kuaita utitikawaita kuzima. 
leMaa Erudi unyee: 

—Juão ae, kua haxariwaa aintaumunusuka iakanga aete upaka 
yuiri mukuisawa. 
'"Nyase kua Erudi uxari kuera aintaumprezu Juão aintaupukuari 
ae kadeya upe sesewara kua imu Filipe rimiriku Erudia, nyase 
Erudi uyuka isui ae zimiriku arama. 
'#Nyase Judo umbeu ikupe tirepuderi reyuka kua nemu rimiriku. 
19AĄsui ipiaiwa kua Erudia, uputari umundu aintauyuka ae, maa 
tiupuderi. 
20 Asui Erudi usikie Juao sui nyase ukuawa apigawa 
purangawaa ae tiwa umunya ipekadu asui umukaturu putari 
ae. Asui usendu rame ae tiukuawa mayetaa nyãse suuri yepe 
usendu ixupe. 
21 Asui yepe ara uwasemu maye uputariwaa yawe Erudi 
umunya rame festa umanduari arama unaseri rame kuera uxari 
aintaumbau turusu kuaita sumuaraita panye suraraita ruixawa 
yuiri panye serakuenawaita Galileya upe. 
22 ĄAsui uwike aintapiri kua Erudia membira asui upurasi 
aintaumaa, asui suuri Erudi umaa ixupe, kuaita yuiri sumuaraita. 
Asui aintaruixawa unyee ixupe kua kunyamuku: 

—Kuiri repurandu seirumu maa reputariwaa ape kuri hamee 
inde arama. 
23 Asui unyee ikupe arama: 

—Supiwa Deus ukuawate, repurandu rame maa pitera rupi 
seretama hamee maa inde arama. 

24 Asui usemu usu upurandu imaya, unyee: 
—Maataa kuri hapurandu irumu? Imaya usuaxara ae: 
—Repurandu Juao Batista iakanga. 

> Aramete uyuiri aintaruixawa ipiri kutara, unyee: 


—Haputari remee ixe arama kuiri pratu upe Juão Batista iakanga. 


26 Asui sasiyara ipia turusu kua aintaruixawa, maa umbeuwaa 
resewara sumuaraita resewara yuiri tiupuderi usaisu isui ae. 
3 Asui kutara umundu yepe surara usu arama uyuka Juão 
akanga, asui usu umunusuka isui iakanga. 

?8Asui urasu iakanga pratu upe uxari arama ikupe kua 
kunyamuku asui uxari imaya supe ae. 

2 Asui aintausendu irumu sesewara kuaita Juão umbuewaita 
aintauri aintauyuka ipira aintauxari arama ae iwi kuara upe. 


Uyupui sinku mili miraita 

#Asui aintauyuiri ipiri kuaita Jesus umunduwaita aintaumbeu 
ixupe panye aintaumunyawaa panye aintaumbuewaa yuiri. 
3 Asui unyee ainta supe: 

—Peyuiriana seirumu pepitu arama seirumu kuaira tiwa upe 
yamaa mira. Nyase timaye aintaumbau arama siya resewara 
miraita uriwaita aintapiri. 

32 Asui aintausu amu kiti aintapawa iyaraimawaa upe. 

3Maa kuaita siyawaita aintaumaa aintausu ape aintaukuawa 
ainta, asui aintauyana akiti aintarunde kiti panye tendawa sui 
asui aintausika aintarunde. 

3 Asui uyari irumu Jesus umaa siya miraita asui pirasua umaa 
ainta, nyase uvelya yawe ainta tiwaita yawe uriku usarusara. Asui 
umbue ainta turusu. 

3 Asui karuka rame aintauri ipiri kuaita Jesus umbuewaita 
aintaunyee ikupe: 

—lyaraimawaa upe yaiku, aiwana pituna yande. 

%Rexari aintausu aintausasawa arama kua kampu tetama kiti 
kuayentuwaa aintaupiripana aintaumbauwaa arama. 
?7 Maa usuaxara ainta: 

—Penyete pemee aintaumbau. Asui aintausuaxara ae: 

—Maitaa maa yasu yapiripana meyu duzentu dinyeru irumu 
yaxari arama aintaumbau? 

38 Asui unyee ainta supe: 

—Muiritaa periku meyu? Pesu pemaa. Asui aintaukuawa 
muiritaa aintauriku aintaunyee ixupe: 

—Yarikute sinku meyu mukui pirá. 

IP Asui Jesus umundu aintauwapika banduwaita kapi tiwa upe. 
40 Nsui aintaumunya kuaye umbeuwaa yawe, aintauwapika 
sinkuentawaita seiwaita yuiri. 

MN Asui upisika kuaita sinku meyu mukui pirá yuiri umaa iwate 
kiti uabensuari ae, asui umpena umee ainta supe umbuewaita 
aintaupartiri arama ainta supe ae, yawete yuiri upartiri ainta supe 
mukui pirá. 

12 Asui aintaumbau panye ainta ate aintaapuana. 

BAsui aintaumuatiri duzi sextu aintaumbauwaa rimirera meyu 
pira yuiri. 

“Kuaita umbauwaita meyu sinku mili aintasiyasawa kuaita 
apigawaita. 


Uwata parana ara rupi 


45 Asui anyunte Jesus umundu umbuewaita uwiye igara kiti 
aintausu arama lagu ruaxara kiti Betisaida kiti urari ramere 
aintausu isui kuaita siyawaita. 

16 Asui uxari rireana aintausu asui usu iwitera kiti upurandu 
Deus irumu. 

77 Asui pituna ainta igara upe aintauiku lagu piterupi yepenyu 
Jesus uiku iwi rese. 

%8 Asui ara uri irumu Jesus umaa ainta aintaupurara 
aintauyapukui nyãse kirimbawa iwitu upeyu aintaruaxara asui 
Usu aintapiri parana ara rupi, uputari usasawa ainta. 

4 Asui aintaumaa uwata parana ara rupi aintaumaite ianga ae, 
ape aintausasemu, 

5Asui aintausikie kirimbawa aintaumaa rame ae, asui Jesus 
unyee ainta supe: 

—Timaarese penye, ixete kua, tepesikie. 

NAsui uwiye aintairumu igara upe asui upitu iwitu. Asui aintausikie 
nintaumaa ae. 

“#Nyase timaa aintaukuawa mayesawataa Jesus uxari siya 
uyukuawa kua meyu nyase santawaa aintapia. 


Jesus uiku Genezare kiti 


3 Asui aintauyasawaa lagu ruaxara kiti aintausika Genezare kiti 
nsui aintauyari ape. 
“MAsui aintausemu igara sui asui kuaita miraita aintaukunyeseri 
Jesus. 
YAsui aintauyana kuaita miraita panye aintarendawa kiti asui 
Mntaururi imasiwaita aintakama upe maa kiti aintausenduwaa Jesus, 

"eMaa rupi Jesus uwata tendawa upe tetama upe u kampu 

upe yuiri aintaumusemu imasiwaita ukara kiti aintaupurandu 
irumu uxari arama aintaupisika irupa rimbiwa rese, asui kuaita 
upisikawaita irupa rimbiwa rese purangana ainta. 


Tuyuweita kustumi 

7 1Asui aintauyumuatiri Jesus ipiri kuaita farizewita yepeyepe 

umpinimawaita yuiri uriwaita Jeruzalē sui 
*Asui aintaumaa umbuewaita yepeyepe aintaumbau 
tiaintaumuyasuka aintaipu. 
“Nyase kuaita farizewita kuaita yuiri judewita aintaumaite 
puranga tuyuweita kustumi tiaintaumbau tirame 
aintaumuyasuka aintaipu. 
*Aintauruyari siya tuyuweita kustumi tiaintaupuderi 
aintaumbau aintauyuiri rire aintaupiripanawerawaa sui tirame 
aintaumuyasuka puranga, aintaurikute aintaumuyasuka puranga 
kupu panye aintakamuti yuiri aintapanela yuiri. 
*Asui kuaita farizewita umpinimawaita yuiri aintaupurandu Jesus: 

—Marantaa tiaintauruyari tuyuweita kustumi kuaita 
rembuewaita maa aintaumbau tiaintaumuyasuka aintaipu? 
“Usuaxara ainta: 

—Supiwa umbeu perese kua Izaia penye ugananiwaita, 
umpinima, kuaita miraita aintaumbeu purangawaa serese 
aintayuru irumuntu maa apekatu aintaumanduarisawa sesui. 
"Tenyuntu aintaumee ixe arama purangawaa, aintaumbue 
apigawaita inyenga kuaye Deus inyenga yawe. 
3Asui Jesus unyee ainta supe: 

—Tiana maa rese peiku isui Deus umbeuwaa maa suuri 
pemanduari apigawaita inyenga. 

?Asui umbeu zinga ainta supe arama: 

—Ukuawaita yawe penye pexari pesui Deus umbeuwaa 
peruyari arama peramunyaita kustumi. 
To Nyase Muize unyee: 

—Rerespetari puranga nepaya nemaya yuiri, asui awa umbeu 
puxi ipaya supe imaya supe yuiri pexari aintauyuka ae. 
"Maa penye pembeu: 

—Yepe apigawa umbeu rame ipaya supe imaya supe yuiri kua 
peputariwaa seirumu Kurba kuri ae yawesawa hameewaa kuri 
Deus supe. 
12Maa umbaa xingate pexari aintaumunya puranga aintapaya 
supe aintamaya supe yuiri. 

3Pemutenyuntuwara kua Deus inyenga penyenga irumu 
pembuewaa, siya xinga pemunya kuaye kua pemunyawaa yawe. 
“'Asui umuatiri yuiri kuaita miraita siyawaita, unyee ainta supe 
arama: 

—Pesendu ixe arama muiri penye pekuawa arama ae. 
Timaa nungara uwike aintayuru upe kuaita miraita umuaiwa 
arama ainta, maa panye kua usemuwaa aintayuru sui umuaiwa 
ainta. 
16Awa uriku iapisa kuara urikute usendu. 

Uwike irumu uka kiti uxari kuaita siyawaita, asui umbuewaita 
upurandu isui sese kua inyenga umbue arama ipupe. 
'8Asui unyee ainta supe: 

—Maitaa penye tiwaita ukuawa? Maitaa tiserá pekuawa kua 
uwikewaa miraita yuru upe tiumuaiwa ainta? 
19Nyãse tiuwike aintapia kiti maa uwike aintamarika kiti asui 
usemu aintasui. Yawe uxari aintaukuawa purangate yambau 
panye maa. 
20Nyãse kua usemuwaa miraita ipia sui umuaiwa ainta. 
21Nyãse aintapia upe aintaumanduari puxuwera kuaita miraita, 
warixi ainta, aintaumunda, aintauyuká mira yuiri, aintauxari 
aintarimiriku aintausikari arama amu, 

22 Aintaumuasi, aintaumunya panye puxuwera, aintauganani, 
aintaukuawa pukusawa, aintaumuasi amuita ukuawasawa, 
aintaupurungita marandua, aintauputari aintaumuserana, 
tiaintaukuawa aintaumanduari. 

23 Asui panye kua puxuwerawa usemu miraita ipia sui asui 
umuaiwa ainta. 


Kunya Sirufenisia suiwara 

24 Asui upuamu usu Tiru kiti, ape uiku yepe uka upe tiuputari 
miraita ukuawa aikue ae, maa tiupuderi uyumimi aintasui. 

25 Ape yepe kunya imembira uriku demuniu ikiawaa ipia upe 
usendu sesewara uri ipiri uyawika ipi ruaki. 

26 Aete kua kunya greguwaa ae Sirufenisia suiwara, upurandu 
Jesus umburi arama demuniu imembira sui. 

27 Maa Jesus unyee ikupe: 

—Rexari aintaumbau primeru kuaita tainaita, tipuranga 
yayuka tainaita sui aintameyu yamburi arama yawara miri supe. 
3Maa usuaxara ae: 

—Supiwa seruixawa, maa kuaita yawara mirita aintaumbau 
tainaita umukukuiwaa meza wira kiti. 

”Asui unyee ikupe: 

—sesewara kua nyenga rembeuwaa repuderi reyuiri nyase 
demuniu usemuana nembira sui. 
“Asui uyuiriana suka kiti uwasemu imembira uyenu kama upe 
nyase demuniu usuana isui. 


Umukaturu iapisaimawaa gaguwaa 


"TAsui mukuisawa uyuiri Tiru sui usu arama Sidum kiti, asui 

usasawa Dekapuli pitera rupi usuwaa upe uiku lagu Galileya kiti. 

“Asui aintaururi ikupe yepe iapisaimawaa gaguwaa, asui 

aintaupurandu Jesus uxari arama ipu sese., 

33Asui urasu ae amu kiti miraita sui, asui uxari idedu iapisa kuara 

upe asui utumuna asui uxari idedu iapeku rese. 

*Asui usupiri sesa umaa iwaka kiti asui usiki ianga, unyee ixupe: 

—-Efata, yawesawa reyupirari. | 

3sAsui uyupirariana iapisa kuara iapeku uyurawana, asui 

upurungita puranga. 

#Asui umundu ainta tiarama aintaumbeu sesewara maa 

kirimbawa piri aintaumbeu sesewara. 

“Asui kirimbawa aintaakayemu aintaumaa, aintaunyee: 
—Purangawaa umbue uxari iapisaimawaita usendu uxari 

amtaupurungita kuaita gaguwaita. 


Uyupui kuatru mili miraita 
8 'Asui amu ara aintauyumuatiri mukuisawa kuaita miraita 
siyawaita, timaa aintauriku aintaumbau arama, asui Jesus 
usenui ipiri kuaita umbuewaita unyee ainta supe; 
*—Pirasua hamaa kuaita miraita nyase aintaurikuana musapiri 
ara aintauiku seirumu timaa nungara aintaumbau. 
*Hamundu rame maa aintauyuiri aintaruka kiti tirame maa 
aintaumbau aintauwari maa pee rupi nyãse apekatu sui aintauri 
amuita. 
Maa kuaita umbuewaita usuaxara ae: 
 —Maa suitaa maa yawasemu meyu ike iyaraimawaa upe 
aintaumbau arama aintaapu arama? 
“Jesus upurandu ainta; 
—Muiritaa periku meyu? Aintausuaxara ae: 
—Yariku seti meyuita, 
“Asui Jesus umundu aintauwapika iwi upe kuaita miraita. Asui 
upisika seti meyu Umee grasa asui upikama ainta umee arama 
umbuewaita supe aintaupartiri ainta supe kuaita siyawaita, 

7Aintauriku yepeyepe pirá kuairawaa umee rire grasa aintarese 
umundu aintaupartiri yuiri ainta supe kuaita siyawaita. 

#Asui aintaumbau aintaapu, asui aintaumuatiri seti sextu 
aintaumbauwaa rimirera. 

?Aikue yamanduarintu kuatru mili miraita. Asui Jesus uxari aintausu. 
VAsui yawewaa rire uwiye igara upe umbuewaita irumu usu 
arama amu kiti iwi sera Damanuta. 


Farizewita uputari umaa milagri 
"Asui uri kuaita farizewita aintauputari aintauyutemari irumu 
asui aintauputari aintausaã ae aintaupurandu irumu milagri 
iwaka suiwara. 
Asui Jesus usiki ianga arama turusu, asui unyee: 

—Marantaa kuaita miraita kuiriwaita aintausikari umaa 
milagri? Supiwa hambeu penye arama, kuaita miraita kuiriwaita 
tikuri aintaumaa milagri. 

133 Asui uxari aintauwiye yuiri igara upe usu arama sendawa kiti. 


Farizewita maniaka membeka 


14 Asui tiaintaumanduari aintaurasu aintameyu arama, anyunte 
aintauriku aintaigara upe yepenyu meyu. 
is Asui Jesus umbeu ainta supe: 

—Pemaa pesui aintamaniaka membeka kuaita farizewita, 
imaniaka membeka yuiri kua Erudi. 
16Ąsui aintauyumbeu aintapawa: 

—Yawe unyee tiresewara yarasu meyu. 
17 Ąsui Jesus ukuawa aintaumbeuwaa upurandu ainta: 

—Marantaa pembeu penye arama tiresewara perasu meyu? 
Maitaa tire pemaa? Maitaa tire pekuawa? Maitaa santawaa pepia? 
18Periku peresa, maitaa tipemaa? Periku peapisa kuara, maitaa 
tipesendu? Maitaa tipemanduari? 
YMaitaa tipemanduari kua sinku meyu hapixamawaa ainta supe 
kuaita sinku mili miraita, muiritaa sextu pemuatiri aintaumbauwaa 
rimirera? Aintaumbeu ixupe: 

—Duzi sextu. 
20Maitaa tipemanduari hapizamawaa kuera seti meyu ainta supe 
kuaita kuatru mili miraita, muiritaa sextu simirera pemuatiriwaa? 
Aintaunyee ikupe: 

== Seti sex 
21 Asui Jesus unyee ainta supe: 

—Maitaa tire pekuawa? 

2 Asui aintausika Betisaida kiti, asui aintaurasu ikupe yepe 
sesaimawaa aintaupurandu Jesus uxari arama ipu sese. 
233 Asui Jesus upisika ipu urasu ae tetama sui asui utumuna sesa 
upe uxari ipu sese asui upurandu ae; 

—Maitaa remaawana? 
2 Asui umaawana, Unyee ikupe: 

—Hamaa apigawaita maye mira yawe, aintauwata. 
>Asul uxari mukuisawa ipu sesa upe, asui umukaturuana sesa 
asui umaawana puranga. 
2% Asui Jesus umundu usu suka kiti asui umbeu ikupe: 

— Teresu tetama kiti kuiri. 


Pedru umbeu Kristu kua Jesus 


7 Asui Jesus usu umbuewaita yuiri, aintausu tetama kiti 
Sezareya Filipe kiti, asui pee rupi upurandu ainta: 

—Mayetaa aintaupurungita serese kuaita apigawaita, awataa 
ixe? 

28 Asui aintausuaxara ae: 

—Amuita umbeu —Juão Batista inde, amuita umbeu —Elia inde, 
maa amuita umbeu —Inde yepe aintasuiwara kuaita utitikawaita. 
2 Asui upurandu ainta: 

—Penyetaa, maitaa peseruka ixe? Asui Pedru usuaxara ae 
unyee ixupe: 

—Indete Kristu. 
3Asui Jesus umbeu ainta supe: 

—Tepembeu seresewara yawewaa. 


Umbeu ainta supe umanu kuri ae 


31 Asui uyupiru umbue ainta: 

—Kkua Deus raira urikute upurara turusu, urikute uxari 
aintaumburi ae kuaita tuyuweita kuaita yuiri saserduti 
ruikawaita umpinimawaita yuiri urikute uxari aintauyuka ae, 
asui musapiri ara rire upaka yuiri kuri. 

32 Yawe unyee ainta supe uyukuawawaa irumu. Asui Pedru usenui 
ae amu kiti, umbeu ixupe: 

—Terembeu yawewaa. 

33 Asui Jesus uyereu umbuewaita kiti kirimbawa umbeu Pedru 
supe: 

—Resu sesui inde Yurupari, timaa remanduari Deus yawe maa 
apigawa yawe. 

3Asui umuatiri yuiri kuaita siyawaita umbuewaita yuiri, unyee 
ainta supe: 

—Awa uputari usu seirumu urikute uyuxari aepawa urikute 
usupiri ikurusa usu arama seirumu. 
35Maa kua ugustariwaa kua ara, kua ara ukanyemu kuri isui, 
kua tiwa ugustari kua ara seresewara senyenga resewara yuiri 
uriku kuri ara nunkawaa upawa. 
36Maataa kuri sikuyara ikupe kua apigawa uganyariwaa 
panye kua mundu iyara asui ukanyemu kuri isui mundu 
nunkawaa upawa? 
3 Maa irumutaa apigawaita upuderi upiripana kua mundu 
nunkawaa upawa? 
38 Mayewaa aintasuiwara kuaita miraita kuiriwaita 
uyumuwarixiwaita puxuwerawaita utiiwaa rame ae seresewara 
senyenga resewara yuiri, utii yuiri kuri umaa suaxara kua 
unaseriwaa umaa kua ara uri rame kuri iwaka sui umuturi 
ipaya iyawe aintairumu kuaita anjuita purangawaita. 
©) 1Asui unyee ainta supe: 

—Supiwa hambeu penye arama, yepeyepe pesuiwara 

timaa kuri aintaumanu senundere aintaumaa aintauxariana 
aintaruixawa arama kirimbawa kua Deus. 


Jesus ipira uyutrukari 


2 Asuji seis ara rire Jesus urasu irumu Pedru Tiagu Juao yuiri, 
urasu ainta iwitera rese akiti ipira uyutrukari aintaumaa. 
3Asui irupa umuturi kirimbawa purangawaa murutinga piri 
panye sui, tiyamaa ike mundu upe upetekawaa murutinga piri 
isui. 
4Asui aintaumaa Elia Muize yuiri, aintaupurungita Jesus 
irumu. 
5Asui Pedru unyee Jesus supe: 

—lInde umbuewaa yande, purangate yaiku ike, purangate 
yamunya musapiri baraka, yepe inde arama amu Muize supe amu 
Elia supe. 

“Tiukuawa mayesawataa umbeu nyase aintausikie. 
7Asui yepe nuvē uwiye aintaarupi asui aintausendu yepe inyenga 
nuve pitera sui, umbeu: 

—Aete seraira hagustariwaa, pesendu ikupe. 
8Asui kutarantu aintauyereu aintaumaa aintaruaki ne awa 
aintaumaa anyunte Jesus. 

°Asui aintauwiye iwitera sui Jesus umbeu ainta Harama awa 
supe aintaumbeu kua aintaumaawaa anyunte kuri aintaumbeu 
ae usemu rire kuri manusawa sui kua usemuwaa umaa kua ara. 
WAsui aintauyumimi ainta supe arama aintapia upe ae, asui 
aintaupurandu aintapawa mayesawataa kua umbeuwaa usemu 
manusawa sui, 

"Asui aintaupurandu ae: 

—Marantaa kuaita umpinimawaita umbeu urikute uri primeru 
kua Elia? 
12Asui umbeu ainta supe: 

—Kua Elia urikute uri umukaturu arama panye, nyase yawe 
aintaumpinima sese kua usemuwaa umaa kua ara urikute 
upurara urikute uxari aintaumutenyuntu ae. 
133Maa ixe hambeu penye arama: 

—Uriana kua Flia asui aintaumunya ixupe kuaye 
aintauputariwaa yawe maye aintaumpinimawaa yawe sese kuxima. 


Umukaturu yepe kurumi urikuwaa demuniu 


14Asui aintauyuiriana kuayentuana aintasui amuita umbuewaita 
aintaumaa siya miraita aintaruaki, asui kuaita umpinimawaita 
aintauyusuaxara ainta inyenga irumu. 
15Asui anyunte kuaita siyawaita aintaumaa rame Jesus 
aintaakayemu asui aintauyana ipiri aintausuanti ae. 

16 Asui Jesus upurandu ainta: 

—Maa resewarataa peyusuaxara? 

17 Asuji yepe aintasuiwara kuaita siyawaita usuaxara ae: 

—Inde rembuewaa, haruri nepiri seraira uriku yepe demuniu 
uxari inyengaimawa ae. 
18Mame uwari sese umburi uwari iwi upe tie usemu iyuru sui 
usuu sanya uyumpiranta ipira, asui hapurandu rembuewaita 
aintaumburi arama ae maa timaa aintaupuderi. 

#Asui Jesus unyee ainta supe: 

—Penye miraita kuiriwaita tiwaita peruyari, ate mairametaa 

haikure peirumu peruyari arama? Ate mairametaa hawaguentari 
peirumu? Peruri ixe arama ae. 
20 Asui aintaururi ikupe ae, demuniu umaa irumu Jesus uxari taina 
uriri kirimbawa asui uwari iwi upe uyereyereu asui tie usemu isui. 
31 Asui Jesus upurandu taina ipaya unyee ikupe: 

—Mairame kuerataa uyupiru ixupe? Asui ipaya unyee: 

—Tainare rame ae. 


Wa 

25iya viaji umburi uwari tata kiti parana kiti yuiri uyuka arama 
ae, repuderi rame ape pirasua remaa yande arama reajudari yande. 
23 Ąsui Jesus unyee ikupe: 

—Marantaa rembeu repuderi rame maa? Kua uruyariwaa 
upuderi umunya panye maa. 

24 Aramete taina paya usuaxara ae: 

—Haruyari, reajudari ixe haruyari arama puranga piri. 

235 Jesus umaa irumu kuaita siyawaita uyumuatiri ipiri umundu 
kua demuniu ikiawaa unyee ixupe: 

—īnde demuniu rexariwaa inyengaimawa iapisaimawaa yuiri 
ae, hambeu inde resemu isui kua taina, tikuri mairame rewike 
mukuisawa ipia upe. 
26Usasemu rire umuriri rire kirimbawa ae asui usemu isui, asui 
kua taina uyenu umanuwaa yawe asui siya miraita umbeu, 
umanuana. 
27Maa Jesus upisika ae ipu irumu usupiri upuamu. 

28 Asui uwike irumu uka kiti umbuewaita upurandu ae anyuirawaa 
upe: 

—Marantaa tiyapuderi yamburi isui kua demuniu? 

29 Asui unyee ainta supe: 

—Kuaita iyawewaita timaa yapuderi yamburi ainta tirame 

yapurandu Deus irumu. 


Mukuisawa umbeu umanu kuri 


30 Asui aintausemuana asui, aintausasawa Galileya piterupi, 
timaa uputari miraita ukuawa maa kiti usu. 

31 Nyase umbue kuaita umbuewaita, unyee ainta supe: 

—Kua usemuwaa umaa ara uyuxari kuri ainta supe kuaita 
apigawaita aintauyuká arama ae asui musapiri ara rire umanu 
rire uyuiri kuri upaka. 
32Maa tiaintaukuawa mayesawa kua umbeuwaa, asui aintausikie 
aintaupurandu ae. 


Awataa serakuena piriwaa aintasui 


33 Asui aintausikana Kafarnaum kiti uiku aintairumu uka kiti 
upurandu ainta kuaita umbuewaita unyee ainta supe: 

—Maa resetaa pepurungita pee rupi? 
34Maa aintaukiririntu nyase pee rupi aintauyupurungita 
aintapawa awataa serakuena piri aintasui. 
35 Asui Jesus uwapika usenui ipiri kuaita duziwaita umbeu ainta 
supe: 


aaa a———— 

—Kua uputariwaa serakuena piri ae urikute 
aintarakakuerawara kuri ae, urikute uiku aintamiraita yawe 
uajudari arama ainta panye. 

Asuji ururi yepe taina uxari ae aintapiterupi asui uyumana ae 
umbeu ainta supe: 

37—Awa usuanti yepe taina iyawe seresewara usuanti kuri 

ixe, awa usuanti ixe timaa ixe usuantiwaa maa usuanti ae kua 
umunduwaa ixe. 


Tepesaisu aintaumunya puranga 

38 Juão umbeu Jesus supe: 

—lInde umbuesarawaa yande yamaa yepe apigawa umburi 
demuniu nerera rese ape yasaisu umunya yawewaa nyãse 
tiyanerumuara ae, 
3Maa Jesus usuaxara: 

—[Īepesaisu ae nyãse kua umunyawaa milagri serera rese timaa 
upuderi umbeu puxi serese. 

0 Awa tiumuruanyana yande yanerumuarate ae. 

“Nyäse kua umeewaa peu arama ii yepe kupu serera rese Kristu 
iyaraita resewara penye, supiwa hambeu penye arama urikute 
kuri sikuyara. 


Uxariwaita amuita umunya puxuwera 


“Kua uxariwaa aintaumunya puxuwera aintasuiwara kuaita 
tainaita uruyariwaita purangate maa yapukuari jayura upe ita 
turusuwaa yamburi arama ae parana piterupi. | 
#Yepe ruaxara neipu uxari rame remunya puxi remunuka nesui 
ae, maa puranga piri rewike iwaka kiti yepe ruaxara neipu 
yawaite rewike infernu kiti mukui ruaxara neipu irumu tata kiti 
tiwa uwewaa. 

“Mame tiwa aintaumanu kuaita tapuru, tiyuiri uwewaa kua 
tata ape. 

“Yepe ruaxara neipi uxari rame remunya puxuwera remunuka 
nesui ae, maa puranga rewike iwaka kiti yepe ruaxara neipi irumu 
yawaite aintaumburi inde infernu kiti mukui ruaxara neipi irumu. 
Mame tiwa aintaumanu kuaita tapuru, tiyuiri uwewaa kua tata 
ape. 

“Yepe ruaxara neresa uxari rame remunya puxuwera repikui 
nesu! ae, maa puranga arama rewike kua yaneruixawa Deus 
uikuwaa kiti yepe ruaxara neresa irumu yawaite aintaumburi 
inde infernu kiti mukui ruaxara neresa irumu. 

48 Mame tiwa aintaumanu kuaita tapuru, tiyuiri uwewaa kua 


tata ape. 


Mundu yukira 
49Maa aintaumusembika kuri penye tata irumu muiri penye, 
50Purangawaa kua yukira, usasawa rame isui isembikasawa, 
mayetaa maa yapuderi yaxari sembika yuiri ae? Perikute yukira 
perese ape perikute peiku timaarese muiri penye. 


Usu Jurdão ruaxara kiti 


1 0 1Asui Jesus upuamu usu Judeya kiti Jurdao ruaxara kiti. 
| Ape aintauyumuatiri yuiri kuaita miraita siyawaita, ape 
umbue yuiri ainta maye umbuewerawaa yawe ainta. 


Maitaa puranga yaxari yanerimiriku 

2Asui aintauri ipiri kuaita farizewita aintauputari aintausaa ae, 
aintaunyee ikupe: 

—Maitaa puranga apigawaita aintaumuyuiri aintarimiriku? 
3 Asui usuaxara ainta; 

—Maitaa Muize umundu? 
#Aintaunyee ikupe: 

—Muize uxari apigawa umpinima papera aintaumuyuiriwaa 
rupiara aintarimiriku aintasui. 
5Asui Jesus unyee ainta supe arama: 

—Umpinima penye arama kua inyenga yawewaa santa 
resewara pepia. 
6Maa uyupirungawa upe Deus umunya panye maa umunya yepe 
apigawa yepe kunya. 
7Yawewaa resewara apigawa uxariana ipaya imaya yuiri. 
sUiku arama ximiriku irumu yepenyu arama ainta kuaita 
mukuiwaita, ape timaa mukuiwaita ainta maa yepenyuana 
ainta. 
Maa kuaita Deus uxariwaita aintauiku aintapawa tiawa upuderi 
utiari ainta. 
WAsui uka upe kuaita umbuewaita aintaupurandu ae sese kua 
umbuewaa. 
"Asui unyee ainta supe: 

—Awa umuyuiri isui ximiriku uyuka arama amu umunya kuri 
ixupe puxuwera kua uxariwaa kuera. 
12Kunya uxari rame imena uiku arama amu apigawa irumu 
puxuwera kuri umunya ixupe kua uxariwaa kuera. 

#Asui aintaururi ikupe tainaita uxari arama ipu aintarese maa 
kuaita umbuewaita aintausaisu aintauri. 
"Maa Jesus umaa rame yawewaa ape tiupita ugustari, asui 
umbeu ainta supe: 

—?Pexari aintauri sepiri kuaita tainaita tepesaisu aintauri nyase 
iyaraita ainta kua yaneruixawa Deus, 
“Supiwa hambeu penye arama: 

—Kua tiwa uputari suixawa arama kua Deus kuaye taina 
uputariwaa yawe ae timaa kuri suixawa kua Deus. 
'6Asui upisika kuaita tainaita iwá rese uxari ipu aintarese 
uabensuari ainta. 


Yepe rikuwaa 


v Asui Jesus uyupiru uwata pee rupi yepe apigawa uyana 
suaxara umunya benditu ikupe upurandu ae: 

—lInde umbuesarawaa purangawaa, maataa kuri hamunya 
hariku arama mundu nunka upawa? 

18 Asui Jesus usuaxara ae: 

—Marantaa rembeu purangawaa ixe? Tiyamaa awa purangawaa 
anyunte yepenyu Deus. 

Rekuawate maye Deus umbeu kuzima: 

—Tereyuká mira, terexari nerimiriku nemena yuiri, teremunda, 
tereganani amuita rese, tereganani reyuka amu iyara, regustari 
nepaya nemaya yuiri. 

201 /suarara ae: 

—lInde rembuewaa, haruyariana panye kua Deus umbeuwaa 
setaina suiwarate. 

7 Asui Jesus umaa ikupe ugustari ae asui umbeu ikupe: 

—Yepentuana nerunde, resuana revenderi panye rerikuwaa, 
remee sikuyara pirasuawaita supe ape kuri reriku neyara iwaka 
kiti asui reyuiri serakakuera. 

22 Asui kua inyenga usenduwaa umusasiyara ae, asui sasiyara 
uyuiri nyase rikuwaa ae. 


Yawaite mundu iyara uganani yande 
*3Asui Jesus umaa suaki umbeu umbuewaita supe: 
—l|wasu aintauxari aintaruixawa arama kua Deus kuaita rikuwaita. 
24 Asui kuaita umbuewaita aintaakayemu aintausendu kua 
inyenga umbeuwaa. Maa Jesus umbeu yuiri ainta supe: 
—Serairaita iwasu yaxari yaneruikawa arama kua Deus. 

235 Maa iwasuima kamelu uwike awi resa kuara rupi isui kua 
rikuwaa uxari suixawa arama kua Deus. 

2% Asui aintaakayemu aintausendu ikupe, asui aintauyupurungita 
aintapawa: 

—Awataa maa upuderi uyumukaturu? 

Jesus umaa ainta supe asui unyee: 

—Kuaita miraita tiaintaupuderi, maa Deus upuderi, nyase Deus 
upuderi umunya panye maa. 

#Asui Pedru uyupiru umbeu ikupe: 

—Remaa yande, yaxariana panye maa yasu arama nerakakuera. 
29 Jesus umbeu: 

—Supiwa hambeu penye arama, kua uxariwaa sendawa, 
imuita, sendiraita, imaya yuiri, ipaya yuiri, tairaita yuiri, 
ikupizawa yuiri seresewara senyenga resewara, 
30Uriku kuri sem viaji suka, imuita, sendiraita, imayaita, tairaita, 
ikupixawa, asui aintaumuruanyana kuri ae asui uriku kuri kua 
mundu nunka upawa. 

3 Maa siya kuaita uputariwaita aintarunde piri ainta 
maa aintarakakuerawaraita kuri ainta, maa kuaita 
aintarakakuerawaraita aintarundewaraita kuri ainta. 


Jesus umbeu umanu kuri 

32 Ąsui aintausuwaa upe pee rupi Jeruzale kiti Jesus usu 
aintarunde kuaita umbuewaita, asui aintaakayemu aintausendu 
ixupe, kuaita yuiri usuwaita sakakuera aintausikie isui, asui 
uyumuyukuawa ainta supe panye uriwaa kuri sese. H 
33Umbeu ainta supe: 

—Pemaa, kuiri yasu Jeruzalē kiti, asui kua usemuwaa umaa 
kua ara uyuxari kuri saserdutita ruixawa supe ainta supe yuiri 
kuaita umpinimawaita aintaukundenari arama ae asui aintauxari 
kuri ae tiwaita judeu supe. 

3 Ape kuri aintaukasuari sese, aintautumuna sese, aintausurari ae 
asui aintauyuká ae, maa musapiri ara rire uyuiri upaka. 


Tiagu Juão yuiri 
3 Asui aintausu Jesus ipiri kuaita Tiagu Juao Zebedeu rairaita 
aintaumbeu ixupe: 
—lInde umbuewaa yaputari rexari yande arama maa 
yapuranduwaa neirumu. 
36 Asui unyee ainta supe: 
—Maataa peputari hamunya penye arama? 

37 Asui aintaunyee ikupe: 

—Rezari yawapika neirumu purangawaa upe yepe uwapika 

nekatusawa sui yepe uwapika nekanyuntu sui. 

33 Maa Jesus umbeu ainta supe: 

=- —Timaa pekuawa maa pepurandu, maitaa pepuderi peu kua 
hauwaa kuri? Maitaa pepuderi pexari aintaubatizari penye kuaye 
ainta batizariwaa yawe kuri ixe? 

3 Asui aintaunyee ikupe: 

—Yapuderite. Asui Jesus unyee: 

—Peu kuri kua hauwaa, aintaubatizari kuri penye kuaye seyawe. 
“Tihapuderi hazari pewapika sekatusawa sui kanyutu sui yuiri 
maa aintauwapika kuri ape sepaya uxariwaita. 

“Asui kuaita dezi umbuewaita aintausendu irumu kua yawewaa 
alntaipiaiwa aintaumaa Tiagu Juao yuiri. 
MAsui Jesus usenui ipiri ainta, umbeu ainta supe: 

—Pekuawate maye kuaita mira ruixawaita kirimbawa 
aintaumundu aintamiraita kuaita yuiri kua aintakirimbawawaita 
aintaumundu yuiri ainta. 

“Maa pepiterupi tipuranga yawewaa, nyase kua uputariwaa 
umundu ainta, urikute uajudari ainta panye. 

“Kua uputariwaa umundu amuita urikute upuraki ainta supe 
panye. 

*Nyāse yawete yuiri kua usemuwaa umaa kua ara timaa uri 
uxari aintaupuraki ixupe, maa upuraki ainta supe, umanu arama 
aintaresewara kuaita siyawaita uyurawa arama ainta. 


Umukaturu sesaimawaa Jeriku upe 


Asui aintausika Jeriku upe. Asui uyuiri irumu Jeriku sui 
umbuewaita irumu kuaita siyawaita yuiri, uwapika pee rimbiwa 
upe kua upuranduwaa dinyeru sesaimawaa sera Bartimeu Timeu 
raira. 

“Usendu irumu Jesus Nazare suiwara ae uyupiru usenui, unyee: 

—lInde Jesus Davi rimiariru pirasua remaa ixe arama. 

*8Asui siya miraita uyakawa ae ukiriri arama, maa kirimbawa piri 
usenui, Unyee: 

—lInde Davi rimiariru pirasua remaa ize arama. 

MAsui Jesus usika upuamu unyee: 

—Pesenui ae, asui aintausenui kua sesaimawaa, aintaunyee 
ixupe: 

—Repita suuri, repuamu nyase usenui inde. 

Asu umburi isui ipupekawa upuri upuamu asui uri Jesus ipiri. 

TAsui Jesus upurandu ae: 

—Maataa reputari hamunya inde arama? Asui kua sesaimawaa 
usuakara ae: 

—Seruizawa rexari hamaa. 
s2Ąsui Jesus unyee ikupe: 

—Resuana, purangana inde reruyari resewara ixe. Asui 
purangana umaa asui usu Jesus rakakuera pee rupi. 


Suuri uwike Jeruzalė kiti 
1 1 1Asui kuayentuana aintausika arama Jeruzale sui Betifaje 
Betania yuiri asui iwitera uyupirungawa upe sera Ulivera 
Jesus umundu mukui umbuewaita. 
2Unyee ainta supe: 

—Pesuana suaxara kiti tendawa kiti ape kuri pewike irumu 
kuri pewasemu jumentu miri aintaupukuariwaa upuamu, tire awa 
uwapika sese, peyurawa peruri ixe arama ae. 
3Aintaupurandu rame penye: 

—Marantaa peyurawa ae? Pembeu kuri ainta supe arama, 
yaneruixawa uputari ae, asui kuri umundu peirumu kua kiti ae, 
4Asui aintausu aintauwasemu jumentu miri aintaupukuariwaa 
upuamu ukara kiti pee rupi, asui aintauyurawa ae. 
5Asui yepeyepe apewaraita aintaunyee ainta supe: 

—Marantaa peyurawa kua jumentu miri? 

“Asui aintaumbeu ainta supe maye Jesus unyeewaa ainta supe, 
asui aintauxari aintausu. 

7Asui aintaurasu Jesus ipiri kua jumentu miri, asui aintauxari 
aintaupupekawaa jumentu miri iarupi asui Jesus uwapika sese. 
8Asui siya aintauxari aintaupupekawaa pee rupi amuita 
aintaumunuka kaa kampu kiti asui aintauxari aintauyenu pee rupi. 
9Asui kuaita usuwaita sunde kuaita yuiri usuwaita sakakuera 
aintausasemu kirimbawa: 

—Uzana, purangawaa kua uriwaa yaneDeus rera rese. 
10Purangawaa kuri kua Davi guvernu uriwaa, uzana 
aintaunyengari ixupe iwate kiti iwaka kiti. 

NAsui aintauwike Jeruzale kiti usu umaa templu kiti, asui 
umaa rire panye usu Betania kiti aintairumu kuaita duzi nyase 
karukana ainta. 


Figera tiwa uriku iya 


12Asui wirande kiti aintausu irumu Betania sui sasi ikupe 
arama yumasi. 

BAsui apekatu sui umaa yepe figera urikuwaa sawa, asui usu 
umaa sã uriku iya, asui kuayentuana umaa tiuriku iya anyunte 
sawa nyase tire usika sangawa uriku arama iya. 
“Asui Jesus unyee ikupe: 

—Tikuri awa uu neiya. Asui umbeuwaita usendu umbeuwaa. 


Umusemu ainta templu sui 


15 AĄsui aintausu Jeruzale kiti. Asui uwike irumu templu kiti 
uyupiru umusemu ainta kuaita uvenderiwaita kuaita yuiri 
upiripanawaita templu upe, asui umuyereu aintameza kuaita 
utrukariwaita dinyeru aintauwapika arama yuiri kuaita 
uvenderiwaita pumba. 

16 Asui usaisu aintaururi maantu templu kiti. 
1 Asui umbue ainta, umbeu: 

—kKuxima aintaumpinima, kua seruka yapuranduwaa 
arama Deus irumu panye kuaita mundu puraita, maa pexari ae 
mundawasu uikuwerawaa. 

"8Asui kuaita saserdutita ruikawaita kuaita yuiri umpinimawaita 
aintausendu umbeuwaa aintauputari aintaumaa maye aintauyuká 
arama ae, aintausikie isui, nyase kuaita siyawaita aintaakayemu 
aintausendu kua umbuewaa. 

?Asui pitunana aintausu tendawa sui. 


Kirimbawa yaruyarisawa 


20 Asui kuemaite aintausu irumu pee rupi aintaumaa kua mirá 
figera umanuana panye sapu yuiri. 
aAsui Pedru umanduari sese asui unyee Jesus supe: 

—IĪnde rembuewaa remaa kua figera rembeuwaa ixupe arama 
puxuwera umanuana. 

2? Asui Jesus unyee ikupe: 

—Perikute pexari pepia Deus rese. 
233 Supiwa hambeu penye arama: 

—Kua umbeuwaa iwitera supe arama repuamu repuri parana 
kiti, umunya kuri ixupe arama kuaye umbeuwaa yawe tirame 
mukui umanduariwaa. 

24 Ape hambeu penye arama: 

—Maa kuri pepurandu Deus irumu perikute pekuawa pepia 
upe asui uxari kuri penye arama ae. 

35 Asui pepurandu rame Deus irumu sã puxi rame pemanduari 
amu rese peperduari peirumu ae uperduari arama kuri penye kua 
yanepaya iwaka kiti pepuxuwerasawa sui. 

2% Maa tirame peperduari peirumu ainta timaa kuri pepaya iwaka 
kitiwara uperduari penye pepuxuwerasawa sui. 


Upurandu ainta Juão batizmu rese 

27 Asui aintauyuiri Jeruzalē kiti. Asui uwata irumu templu upe 
aintauri ipiri kuaita saserduti ruixawaita umpinimawaita yuiri 
serakuenawaita yuiri. 

28 Asui aintaupurandu ae: 

—Awa ukuawasawa irumutaa remunya kuaita remunyawaita? 
Awataa uxari inde arama rekuawasawa remunya aramawaa ainta? 
Asu Jesus unyee ainta supe: 

—Ixere hapurandu penye, pesuaxara ixe ape kuri hambeu 
penye arama awa ukuawasawa irumu hamunya kuaita 
hamunyawaita. 

3 Maa suiwarataa Juão batizmu u iwaka suiwara u apigawaita 
suiwara? Pesuaxara ixe. 
31 Asui aintauyupurungita aintapawa: 

—Yambeu rame ixupe iwaka suiwara ae umbeu kuri yande 
arama, marantaa tiperuyari ae? 

32 Maitaa yambeu apigawa suiwara ae. Aintausikie miraita sui 
nyãse panye miraita aintaumanduari utitikawaa kua Juão. 
3 Ąsui aintausuaxara Jesus: 

—Tiyakuawa. Asui Jesus unyee ainta supe: 

—Ape tihambeu penye arama awa ukuawasawa irumu 
hamunya kuaita hamunyawaita. 


Usarusaraita kupixawa puxuwerawaita 


1 2 1Asui Jesus uyupiru umbue ainta inyenga irumu umbue 
aramawaa ipupe: 

—Yepe apigawa uyutima ikupixawa, asui umukurara ae, asui 
umunya mirawaka, asui umunya iture, asui uxari amuita usaru 
ikupixawa, asui usu apekatu kiti amu kiti. 

?Asui sangawa upe aintaupuu arama iya umundu yepe 
upurakiwaa ikupe aintapiri kuaita usaruwaita ikupixawa ururi 
arama aintasuiwara kuaita aintaupuwaita. 

3 Asui aintaupisika aintaunupa ae asui aintaumundu uyuiri yawentu. 
#Asui umundu yuiri yepe upurakiwaa ikupe aintapiri, asui 
aintaunupa ae iakanga rese aintaukasuari ae. 

SUmundu yuiri aintapiri amu, asui aintauyuka ae, asui umundu 
aintapiri siya xingana, yepeyepe aintaunupa ainta yepeyepe 
aintauyuká ainta. 

6Aikuere yepe irumu aete taira uputariwaa, asui anyu arama 1?—Inde umbuewaa, kuxima Muize umpinima yande arama, 
umundu aintapiri ae unyee: umanu rame yepe apigawa tirewaa uriku taira asui imu uyuka 
—AĄintaurespetari kuri seraira. yuiri ximiriku sakakuera umukiriari arama taira irumu imu 
7Asui kuaita usaruwaita kupixawa aintaupurungita aintapawa: ambira rakakuera. 
—Aete kua upita arama ixupe iyara, yasu yayuka ae yaneyara 20 Asui seti kuera kuaita imuita aintapawa, asui umendariana 
arama kuri kua iyara. kua aintaimu tuyuwewaa asui tire uriku taira umanuana ae. 
8s Asui aintaupisika aintauyuka ae, asui aintaumburi ipira 2 Asui mukuisawa imu umendari irumu kua viuva, asui 
ikupixawa sui. umanu isui tiuriku taira, asui yawete yuiri musapirisawa 
Maataa kuri umunya kua kupixawa iyara? Uri kuri uyuka arama aintaimu. 
usaruwaita ikupixawa uxari arama amuita usaru ikupixawa. %2 Asui yawepawa aintaumanu kuaita setiwaita tiaintauriku 
10Maitaa timaa peleri kua aintaumpinimawaa? Kua ita aintaraira. Asui anyu arama umanu kua kunya aintarakakuera. 
aintaumburiwaa aintasui kuaita umunyawaita uka, sesete 23 Asui aintausemu rame manusawa sui awa rimirikutaa kuri ae? 
aintaumunya arama uka santawaa kuiri. Nyase kuaita setiwaita kuera rimiriku ae. 
"Aete Deus umunyawaa ape purangawaa yamaa ikupe. 24 Jesus umbeu ainta supe: 
12 Ape aintauputari aintaupisika ae nyase aintaukuawa umbeu —Maitaa apekatu será pembue tiresewara pekuawate 
aintarese irumu kua inyenga umbuewaa arama ipupe, maa aintaumpinimawaa tiyuiri pekuawa Deus kirimbawasawa? 
aintausikie aintasui kuaita siyawaita asui aintauxari ae 25 Aintausemu rire manusawa sui timaa kuri aintaumendari 
aintausuana isul. kuaita apigawaita kunyaita yuiri, maa aintauiku kuri anjuita 
yawe iwaka kiti. 
Impustu rese 2%Peputari rame pekuawa aintausemu manusawa sui peleri 
BAsui aintaumundu ipiri yepeyepe aintasuiwara kuaita farizewita pemaa kua Muize umpinimawaa upe umbeuwaa upe maye Deus 
erudianuita yuiri aintaupisika arama ae inyenga resewara. upurungita mirá sui unyee: 
'#Asui aintauri ipiri aintaunyee ikupe: —Īxete Abraão Deus, ixete Izaki Deus, ixete Jaku Deus yuiri. 
—Inde umbuewaa yakuawate supiwa inde timaa reparawaka 2 Timaa umanuwaita Deus ae maa upakawaita Deus ae. Turusu 
remaa kuaita miraita, yepewasute remaa ainta, supiwa rembue peyawi. 
Deus rapee rese, maitaa puranga yapagari impustu Sezar supe u 
timaa puranga? Maitaa yarikute yapagari ae u tiyapagari? Umundusawa purangawaa 
15Maa ukuawate retentuwaa aintanyenga, ape umbeu ainta supe: 28 Asui yepe umpinimawaa uri aintapiri usenduanate maye 
—Marantaa peputari pesaa ixe? Peruri ixe arama yepe prata aintaupurungita asui umaa puranga Jesus usuaxara ainta, 
hamaa arama ae. upurandu ae: 
16 Asui aintaururi ikupe ae. Asui upurandu ainta: —Maataa kua Deus umunduwaa yamunya puranga piri panye 
— Maa rangawataa kua uyariwaa sese? Maataa sera kua sui? 
aintaumpinimawaa sese? Aintaumbeu ikupe: 29 Jesus usuaxara ae: 
—Sezar. —Pesendu penye Israelitaita yaneruikawa kua Deus, yepenyute 
7Asui Jesus unyee ainta supe: yaneruixawa. 
—Pemee Sezar supe Sezar iyara pemee Deus supe Deus iyara. %Rerikute regustari neruixawa Deus panye nepia upe 
Asui turusu aintausikie aintausendu ixupe. panye neanga irumu panye remanduarisawa irumu panye 


: nekirimbawasawa irumu yuiri. 
Sadusewita rese 3 Asui mukuisawa umundu, rerikute regustari nerumuaraita 
18 Asui aintauri ipiri kuaita sadusewita umbeuwaita tikuri kuaye reyugustariwaa yawe indepawa. Tiyamaa puranga piriwaa 
yapaka manusawa sui aintaupurandu ae, aintaumbeu ixupe: Deus umunduwaa yamunya aintasui kua hambeuwaa. 

32 Asui kua umpinimawaa umbeu ixupe: 

—Puranga, inde umbuewaa, supiwa rembeu yepenyute 
yaneDeus, tiyamaa amu isul. 
33 Asui puranga piri yagustari Deus panye yanepia sui panye 
yamanduarisawa irumu panye yanekirimbawasawa irumu, 
yagustari yuiri yanerumuaraita kuaye yayugustariwa yawe 
yandepawa isui kua yameewaa Deus supe arama yanerimbawa 
yasapi arama ae Deus supe prezenti yuiri. 
#Asui Jesus umaa irumu sese ukuawawaa yawe usuaxara ae 
umbeu ixupe kua umpinimawaa: 

—Kuairantuana nerunde neruixawa arama kua Deus yawe rire 
aintausikie aintaupurandu ae. 


Davi rimiariru kua Kristu 

3 Asui Jesus umbuewaa upe uiku templu upe umbeu ainta supe: 

—Maitaa aintaumbeu kuaita umpinimawaita Davi rimiariru 
kua Kristu? 
36Davite umbeu Espiritu Santu irumu, yawe unyee: 

—Yľaneruixawa umbeu seruixawa supe, rewapikare reiku 
sekatusawa upe ate mairame kuri hamburi neruanyanaita neipi 
wira kiti. 
3 Davite useruka suixawa ae, ape maitaa maa ximiarirute ae? 
Asui kuaita miraita siyawaita suuri aintausendu ixupe. 


Jesus umbeu umpinimawaita rese 


38 Asuji Jesus umbue ainta, umbeu ainta supe: 

—Pemaa katu pesui kuaita umpinimawaita ugustariwaita 
uwata aintasaya ipukuwaa upe aintaugustari miraita umukuema 
ainta ukara kiti. 

3 Aintaugustari aintauwapika serakuenawaita banku rese 
sinaguga upe aintaugustari aintauwapika purangawaita ibanku 
rese aintafesta upe. 

WAsui aintauganani aintauyuka aintamaa aintasui kuaita viuvaita. 
Aintaupurara kuri turusu piri sikuyara kua aintaumunyawaa. 


Viuva umeewaa uferta 


“Asui Jesus uwapika uferta riru ruaki umaa kuaita miraita 
siyawaita aintauxari aintadinyeru kua uferta riru upe. Asui kuaita 
rikuwaita aintauxari turusu aintadinyeru. 

42 Asui uri yepe viuva pirasuawaa uxari mukui dinyeru kubri 
uferta riru upe. 

®8Asui Jesus usenui ipiri kuaita umbuewaita umbeu ainta supe: 

—Supiwa hambeu penye arama, kua viuva pirasuawaa 
uxariana turusu aintasui panye kuaita amuita uxariwaita dinyeru. 
“Nyāse muiri kuaita amuita aintauxari kua tiwa uwatari ainta 
supe, maa kua viuva pirasuawaa uxari panye kua uwatariwaa 
ixupe upiripana aramawaa ipupe umbau arama. 


Jesus umbeu aintaumburi kuri templu 


1 3 1Asui Jesus usemu rame templu sui yepe aintasuiwara 
kuaita umbuewaita umbeu ixupe: 

—Remaa inde rembuewaa yande, remaa kuaita ita 
purangawaita, kua ukaita itasuiwaraita yuiri. 
?Asui Jesus usuaxara ae, umbeu ikupe: 

—Maitaa remaa kua ukaita turusuwaita? Aintauwari kuri 
panye kuaita itaita, tikuri yamaa yepe ita sendawa kuera upe 
tiwa aintaumburi. 


Aintauyupiru aintaupurara 

Asui Jesus uwapika uiku iwitera rese sera Ulivera templu 
ruaxara kiti, asui aintaupurandu ae anyuirawaa upe kuaita Pedru, 
Tiagu, Juao, Andre yuiri: 
?—Rembeu yasendu, mairametaa kuri usasawa kua rembeuwaa? 
Maataa kuri yamaa yakuawa arama usika sangawa? 
“Asui Jesus umbeu ainta supe: 

—Pemaa pesui yawaite amu uganani penye, 
6Siya kuri uri serera rese aintaumbeu kuri: 

—l|yete Kristu, aintauganani kuri siya miraita. 
"Maa pesendu rame kuri aintaumbeu kera rese aintaumunya kuri 
kera, tekuri pesikie nyase yawe kuri aintaumunya maa umbaare 
upawasawa. 
Asul aintausu aintaumunya kera amu miraita irumu, yawete 
yuiri guvernuita aintarapikara amuita guvernu irumu. Asui 
uriri iwi siya tetama, yumasi kuri yuiri, yawe kuri aintauyupiru 
aintaupurara. 
?—Maa pemaa katu pesui, nyase aintaurasu kuri penye 
serakuenawaita ipiri aintaumbeu arama perese, ape kuri 
aintaunupa penye sinaguga upe, asui kuri aintaurasu penye 
guvernuita ipiri tuikawaita ipiri yuiri seresewara pembeu arama 
petestemunyu supiwa perese. 
Maa aintaurikute aintaumbue primeru kua inyenga purangawaa 
ainta supe panye kuaita miraita mundu kiti. 

"Asui aintaurasu irumu kuri penye aintaumbeu arama 
peresewara tepemanduari mayetaa pepurungita ainta supe 
senundere pepurungita, nyase pembeu kuri kua Deus uxariwaa 
penye arama nyase timaa kuri penye pepurungita maa kua 
Espiritu Santu upurungita. 

2Asui amu uentregari kuri aintauyuka arama imu, asui ipaya 
urari aintauyuka taira, asui tairaita upuamu kuri aintapayaita 
ruaxara aintauyuka arama ainta. 

BAsui kuaita miraita panye puxi kuri aintaumaa penye serera 
resewara. Maa kua uaguentariwaa ate umanu Deus umukaturu 
kuri ae. 


Aintaupurara kuri turusu 

“Maa pemaa irumu kuri kua puxuwerawa umuaiwawaa 
uiku mame kua tiwa upe upuderi uiku, pexari aintaukuawa 
kuaita uleriwaita, asui kuaita uikuwaita Judeya upe pexari 
aintauyawawa iwitera kiti. 
15KĶua uwapikawaa uka iarupi ipewaa upe tepexari uwiye uwike 
suka kiti urasu arama iyara. 
16Asui kua uikuwaa ikupixawa upe tepexari uyuiri suka kiti 
uyuka arama ipupekawa. 
17Pirąasuawaa kuri kuaita ipuruawaita kuaita yuiri uxarirewaita 
aintamembira uu kambi. 
18Pepurandu Deus irumu tiarama kuri kua puxuwerawa usika 
perese paranawasu rame. 
19Nyãse kirimbawa kuri aintaupurara nya ara upe, nyase 
tikuerare aintaupurara yawe Deus uyupiru irumu umunya 
kua ara ate kuiri, asui tiana kuri aintaupurara mukuisawa 
yawe. 
20Tirame maa Deus umuatuka kua ara puxuwerawa timaa awa 
uyumukaturu, maa aintaresewara kuaita uparawakawaita 
umuatuka kua ara puxuwerawa. 
2 Amu umbeu rame penye arama: 

—Aete Kristu kua, u aete Kristu nya, tepesendu ikupe. 
22 Ape kuri kuaita umbeuwaita Kristu ainta, amuita umbeu 
utitikawaita ainta aintaumunya kuri tiwaitare yamunya, 
aintaumunya kuri yuiri purangawaita yawe aintaumukame 
miraita umaa aintauganani arama ainta, sa maa aintaupuderi 
rame aintauganani Deus uparawakawaita. 
23Pemaa pesui hambeuwana panye penye arama senundere uri 
perese. 

24 Asui kuri nya ara aintaupurara rire pitunawasu kuri kua 
kurasi asui yasi tikuri umuturi. 
25 Asui kua estrelaita aintauwari kuri iwaka sui asui kuaita 
kirimbawawaita uikuwaita iwaka rese aintauriri kuri. 
26 Asuiwana kuri aintaumaa kua unaseriwaa umaa kua ara uri kuri 
nuvē piterupi panye ukuawasawa kirimbawa igluria irumu yuiri. 
277 Asui umundu kuri anjuita aintaumuatiri arama kuaita 
uparawakawaita panye kua mundu sui panye kurasi usemuwaa 
asui kurasi uwikewaa asui yuiri. 


Yarikute yasaru puranga 

2 Peyumbue sese kua figera, pemaa irumu kuri uyumpisasuwa 
sawa pekuawa kuri kuayentuana kurasi ara. 
2Yawete yuiri penye pemaa irumu kuri uri kua hambeuwaa 
pekuawa kuri kuayentuana ae. 
30Supiwa hambeu penye arama, tikuri aintaupawa kuaita miraita 
kuiriwaraita senundere kua hambeuwaa. 
31Upawa kuri iwaka ara yuiri maa senyenga tikuri upawa. 
32Tikuri awa ukuawa mairame sangawa, nê anjuita iwaka kiti, në 
Deus raira yuiri, anyunte yanepaya ukuawa. 
3Pemaa pesui, pesaru puranga, nyase tipekuawa mairame kuri 
sangawa usika. 
3Maye yepe apigawa usuwaa yawe apekatu kiti uxari suka ainta 
supe arama kuaita imiraita, uxari ainta supe arama aintamuraki 
arama aintayaweyawe, kua usaruwaa ukena umundu usaru 
puranga ae. 
3Sesewara pesaru puranga nyase tipekuawa mairame uyuiri kua 
uka iyara u karuka rame u pituna piterupi u galu unyengari rame 
u kuemaite. 
3% Yawaite uri tipukusawa maa rese penye, yawaite uwasemu 
penye pekiri pukusawa. 
3 Ape kua hambeuwaa penye arama hambeu ainta supe arama 
panye, pesaru arama puranga ae. 


Aintausikari aintauyuká Jesus 
1 4 1Asui mukui ara paskua runde, kua ara yuiri senundere 
aintaumbau pão seĉwaa, asui kuaita saserdutita ruixawaita 
kuaita yuiri umpinimawaita aintauputari aintaukuawa 
maye aintaupuderi aintauganani aintaumprezu arama Jesus 
aintauyuká arama ae. 

“Nyase aintaumbeu: 
—Tiyapuderi nya ara yayumuatiri pukusawa nyase yawaite 
aintaumaramunya yaneirumu kuaita miraita. 


Yepe kunya uyusena sakuenawaa Jesus rese 


3 Asui uiku irumu Betania upe suka upe kua Simão lepruzu, 
uwapika meza ruaki umbau, asui uri yepe kunya ururi yepe 
siru alabastru suiwara ipupe sakuenawaa riru sipiwasuwaa sera 
nardu, asui umpena siru uyusena arama Jesus iakanga rese. 
4Asui ipiaiwasawa irumu aintaupurungita yepeyepe aintaunyee: 

—Marantaa umburi kua sakuenawaa? 
5Nyãse yapuderi maa yapagari kua sakuenawaa sipiwasuwaa 
trezentu dinyeru yaxari arama sikuyara pirasuawaita supe. Asui 
puxi aintaumaa ixupe kua kunya. 

“Maa Jesus unyee: 

—Pexari ae, marantaa pemuapatuka ae, umunya ixe arama 
purangawaa? 

?#Kuaita pirasuawaita peirumute ainta yawewarawate mairamentu 
peputari pemunya ainta supe arama purangawaa, maa ixe tiana 
peirumu ixe yawewarawate. 

SUmunya maa uputariwaa umunya umukaturuana sepira 
aintaumburi runde ae. 

Supiwa hambeu penye arama: 

—Maa kiti kuri aintaumbue kua nyenga purangawaa panye kua 
ara kiti aintaumbeu kuri sese kua umunyawaa aintaumanduari 
arama kuri ae. 


Juda Iskariute 


10 Asui Juda Iskariute yepe aintasuiwara kuaita duziwaita usu 
aintapiri kuaita saserdutita ruixawaita uxari arama ainta supe 
Jesus. 

" Asui aintausendu irumu umbeuwaa suuri aintapia asui 
aintauprumeteri ixupe dinyeru, asui usu usikari mayetaa 
upuderi uxari ainta supe ae. 


Aintaumukaturu paskua runde 


12 Asui primeru ara aintaumbau arama kua pão sečwaa 
aintauyuká yuiri kua kurderu paskua rupiara, asui umbuewaita 
umbeu ixupe: 

—Maa kititaa reputari yamukaturu rembau arama paskua 
rame? 

3 Asui umundu mukui aintasuiwara umbuewaita umbeu ainta 
supe: 

—Pesu tetama kiti akiti kuri pewasemu yepe apigawa urasu ii 
kamuti upe. 
“Pesu sakakuera, asui maa kiti uwike uka kiti pembeu uka iyara 
supe, kua umbuewaa yande upurandu inde: 

—Mametaa nesala hambau arama paskua rame hambuewaita 
irumu? 
15Asui umukame kuri pemaa yepe sala turusuwaa iwate kitiwaa 
pruntuwaa panye uka rupiara, ape kuri pemukaturu yanerunde. 
16Asui aintausu kuaita umbuewaita tetama kiti, asui | 
aintauwasemu kuaye Jesus umbeuwaa yawe ainta supe, asui 
aintaumukaturu aintaumbau arama paskua upe. 


Uyumuyukuawa kua uentregariwaa 
17 Asui pituna irumu Jesus uri umbeuwaita irumu. 
18 Asui aintauwapika meza ruaki aintaumbau arama, Jesus umbeu 
ainta supe: 
—Supiwa hambeu penye arama, yepe pesuiwara umbauwaa 
seirumu uxari kuri ixe seruanyanaita supe. 
#Asui aintauyupiru sasiyara ainta, asui aintaupurandu ae 
aintayaweyawe: 
—Maitaa ixe será? 
2 Asui usuaxara ainta: | 
—Pesuiwarate penye duziwaita aete kua umuyapumiwaa pao 
seirumu yepe pratu upe. 
1 Nyase kua usemuwaa umaa kua ara urikute usu kuri senunde 
kiti kuaye aintaumpinimawaa yawe sese, maa pirasuawaa 
kua uxariwaa ae suanyanaita supe kua usemuwaa umaa ara. 
Purangate maa tikuera unaseri kua apigawa uentregariwaa ae. 


Santa Seya 


22 Asui aintaumbau irumu Jesus upisika yepe pao uabensuari ae 
asui upartiri ae umee ainta supe asui umbeu ainta supe: 

—Pepisika ae aete sepira. 
23 Asui Jesus upisika yepe kupu asui umee grasa sese asui umee 
ainta supe ae, asui aintauu ae muiri ainta. 
24 Asui umbeu ainta supe: 

—Aete seruwi kua uxari aramawaa uiku santa kua Deus 
umbeuwaa, kua seruwi haxariwaa aintaresewara kuaita 
siyawaita. 

##Supiwa hambeu penye arama: 
—Timaa kuri yuiri hau kua mira iya yukise ate nya ara kuri 
hau pisasua ae aintaruizawa irumu kua Deus. 
o aintaunyengari rire yepe kansão aintausu iwitera kiti sera 
ivera. 


Aintauyumimi kuri Jesus resewara 


%7 Asui Jesus umbeu ainta supe: 

—Muiri penye puxi kuri pemaa ixe nyãse yawe aintaumpinima 
kuxima hayuká kuri kua usaruwaa uvelya asui kuaita uvelyaita 
aintauyusãi kuri. 

"Maa hayuiri rire hapaka hasu kuri perunde Galileya kiti. 
Pedru unyee ikupe: 

—Puxi rame aintaumaa inde panye maa ixe timaa kuri. 
#Asui Jesus usuaxara ae: 

—Supiwa hambeu inde arama, kua pituna musapiri viaji kuri 
reyumimi seresewara senundere galu unyengari mukui viaji. 
“Maa umbeu kirimbawa xinga: 

—Aintauyuka rame ixe neresewara tikuri hayumimi nerese, 
yawe aintaumbeu panye kuaita umbuewaita. 


Jesus Getisemani upe 


32 Asuji aintausu amu kiti sera Getisemani asui umbeu 
umbuewaita supe: 

—Pewapika ike hasu pukusawa hapurandu Deus. 
3Urasu irumu Pedru Tiagu Judo yuiri, asui uyupiruana sasiyara 
turusu ae upurara ipia upe. 
34Asui umbeu ainta supe: 

—Turusu sasiyara ixe, yawaite uyuká ixe, pewapikare ike 
pesaru puranga. 
>Asui usu aintarunde kiti xinga, uyenu iwi rese upurandu Deus 
irumu upuderi rame uxari usasawa isui kua usikawaa sese. 

3; Umbeu: 

—Inde sepaya repuderi remunya panye maa rexari usasawa 
sesui kua sekupu irawawaa, maa teremunya maye haputariwaa 
yawe maa remunya kuaye reputariwaa yawe. 
¥Asui uyuiri aintapiri uwasemu aintaukiri uiku asui upurandu Pedru: 

—Maitaa rekiri reiku? Maitaa tirepuderi resaru yepe ura? 
“#Pesaru puranga, pepurandu Deus irumu tiarama Yurupari 
uganani penye pemunya arama puxuwera, nyase supiwa pepia upe 
peputari maa pepira pituawaa ae. 

3Asui usu yuiri mukuisawa umbeu arama Deus kuaye 
uyupiruwaa yawe upurandu. 

Uyuiri aintapiri uwasemu aintaukiri uiku yuiri nyase tipusi 
aintaresa, asui tiaintaukuawa maye aintausuaxara ae. 

MAsui uri aintapiri musapirisawana umbeu ainta supe: 

—Maitaa pekirire peiku? Maitaa pepiture peiku? Usikana, 
nyãse usikana sangawa aintauxari arama puxuwerawaita ipu upe 
kua usemuwaa umaa kua ara. 
42Pepuamu, yasuana, pemaa kuayentuana kua uxariwaa ixe 
seruanyanaita supe. 


Aintaumprezu Jesus 

43 Asui upurungita upere uiku Jesus uri ipiri kua Juda amu 
aintasuiwara kuaita duziwaita irumute kua miraita siyawaita 
uriwaita aintasui kuaita saserdutita ruixawaita umpinimawaita 
yuiri serakuenawaita yuiri aintaururi aintaespada kaseti yuiri. 
44 Asuji kua uentregariwaa Jesus ainta supe umbeuwana ainta 
supe, aete kuri kua habejariwaa, pepisika ae perasu ae peirumu 
pesaru ae puranga. 
4; Asui usika ipiri umusuaki ae unyee ikupe: 

—Inde seruixawa. Asui ubejari ae. 
46 Asui aintaupisika aintaipu irumu ae aintaumprezu ae. 
47 Asui yepe upuamuwaa umaa ainta supe usiki iespada umunuka 
saserduti ruixawa impregadu inambi. 
48 Asui Jesus umbeu ainta supe: 

—Marantaa peyuiri pepisika ixe espada irumu kaseti irumu 
yuiri kuaye pepisikawaa yawe mundawasu? 
4Muiri ara hambue penye templu upe asui timaa pepisika 
ixe. Nyãse yawe pemunya ixe arama pemunya arama maye 
aintaumpinimawaa yawe serese kuxima. 
50 Asui aintauxari ae kuaita umbuewaita asui aintauyawawa isul. 


Yepe kurumiwasu usu Jesus rakakuera 


IT Asui yepe kurumiwasu usu irumu uyupupeka panu 
murutingawaa irumu, asui aintaupisika ae. 
52Asui umburi isui ipupekawa uyawawa aintasui irupaima. 


Jesus upuamu serakuenawaita umaa arama 


53 Asui aintaurasu Jesus saserdutita ruikawaita ipiri, asui 
aintauyumuatiri panye kuaita saserdutita ruixawa, serakuenawaita 
yuiri, umpinimawaita yuiri. 

>? Asui Pedru usu sakakuera apekatu xinga uwike satambika 
saserdutita ruixawa ruka kiti uwapika aintapiterupi kuaita 
saserdutita imiraita uyumuaku tata. 

5 Asui kuaita saserdutita ruixawa panye serakuenawaita yuiri 
aintauputari miraita umbeu puxuwera Jesus rese aintauyuká 
arama ae, maa timaa nungara aintauwasemu sese. 

> Maa siya miraita uganani Jesus resewara maa timaa yepewasu 
aintaumbeu. 

” Asui yepeyepe upuamu aintauganani sese, aintaunyee: 
?8—Yasendu umbeu, hamburi kuri kua templu aintaumunyawaa 
aintaipu irumu asui musapiri ara rire kuri hasupiri yuiri yepe 
templu tiwa aintaumunya aintaipu irumu. 

>> Maa ainta tiyepewasu aintaumbeu. 

0 Asui kua saserdutita ruixawa upuamu aintapiterupi upurandu 
Jesus: 

—Maitaa timaa nungara rembeu neresewara sese kua 
aintaumbeuwaa puxuwera nerese? 

SI Asui ukiririntu ae timaa nungara usuaxara, asui kua saserdutita 
ruixawa upurandu mukuisawa ae: 

—Maitaa Kristu inde? Maitaa taira inde kua Deus 
purangawaa? 

62 A sui Jesus usuaxara ae: 

—lLyete, asuiwana kuri pemaa kua unaseriwaa umaa kua ara 
uwapika ikatusawa upe kua Kirimbawawaa uri rame kuri iwaka 
sui nuve piterupi. 

SAsui kua saserdutita ruixawa umusuruka irupa, asui umbeu: 

—Marantaa yasikarire amuita umbeu sesewara? 
ŝ“Pesenduana umbeuwaa puzuwera Deus rese, maitaa yamunya 
ixupe? Asui kua miraita aintausuaxara: 

—Purangate yayuka ae. 

“> Asul yepeyepe aintauyupiru aintautumuna sese, asui 
aintaumusikindawa suwa asui aintapeteka ae aintaunyee 
ikupe: 

—Rembeu yasendu, awataa unupa inde? Asui kuaita suraraita 
aintaunupa ae, aintaupisika irumu ae. 


Pedru uyumimi Jesus resewara 


65 Asui Pedru uwapikare uiku saserdutita ruixawa ruka upe uri 
ipiri yepe saserdutita ruikawa ikriada. 
67 Asui umaa Pedru uyumuaku tata umaa ikupe umbeu: 

—lIndete sumuara kua Jesus Nazare suiwara. 

68Asui uyumimi sesewara asui unyee ikupe: 

—Tihakunyeseri ae tiyuiri hakuawa mayesawataa rembeuwaa. 
Asui usemu usu kupiara kiti. 
69 Asui kua ikriada umaa, ae umbeu ainta supe kuaita upuamuwaita 
umaa: 

—Kua apigawa aete aintasuiwara Jesus umbuewaita. 

70 Asui Pedru mukuisawa uyumimi sesewara, asui uikupuku xinga 
kuaita upuamuwaita umaa aintaumbeu Pedru supe: 

—Supiwa indete yepe aintasuiwara nyãse Galileya suiwara inde. 
7 Asui Pedru uyupiru umbeu: 

—Deus uxari kuri hapurara tirame supiwa kua hambeuwaa, 
asui kirimbawa umbeu Deus rese, timaa hakunyeseri kua apigawa 
pembeuwaa sese. 

72 Asui aramete galu unyengari mukuisawa asui umanduari Jesus 
umbeuwaa ixupe: 

—Senundere mukuisawa galu unyengari musapiri viaji 
reyumimi seresewara. Asui uyaxiu turusu. 


Jesus upuamu Pilatu umaa 


= 1Asui kuemaite aintauyumuatiri kuaita saserdutita ruixawaita 
1 5 aintairumu kuaita serakuenawaita aintayuiri kualita 
umpinimawaita, aintauputari aintaukuawa maye aintaumunya 
Jesus supe, asui aintaupukuari Jesus aintaurasu ae Pilatu ipiri. 
?Asui Pilatu upurandu ae: 

—Maitaa indete judewita ruixawa? Asui usuaxara ae umbeu 
ikupe: 

—l|zete rembeuwaa. 
3Asui kuaita saserdutita ruixawaita aintaumbeu umunya turusu 
puxuwera. 
4Asui Pilatu upurandu ae mukuisawa: 

—Maitaa timaa repuderi resuaxara ainta? Remaa maye 
aintaumbeu puxuwera nerese. 
5Asui nē maye Jesus usuaxara ainta inyenga irumu, asui Pilatu 
upita iakayemu umaa ixupe. 
6Asui akayu yaweyawe aintauyumuatiri rame festa upe uyurawa 
ainta supe yepe prezu mayewaa aintaupurandu irumu. 
7 Ape yepe, prezu umuruanyanawaa guvernu sera Baraba, uyuka 
yepe apigawa aintaumaramunyawaa upe. 
8Asui kuaita miraita siyawaita aintauri Pilatu ipiri aintauyupiru 
aintaupurandu ae umunya arama ainta supe kuaye umunyawaa 
yawe ainta supe akayu yaweyawe. 

?Asui Pilatu usuaxara ainta, umbeu ainta supe: 

—Maitaa peputari hayurawa penye arama kua judewita 
ruixawa? 
0Nyäãse Pilatu ukuawa puxuwera kuaita saserdutita ruixawaita 
umaa Jesus, puranga resewara panye miraita umaa ae aintasui, 
ape aintauxari ae ixupe. 
"Maa aintaumpiaiwa kuaita siyawaita aintauputari arama 
uyurawa ainta supe Baraba Jesus sui. 
7? Asui Pilatu umbeu mukuisawa unyee ainta supe: 

—Maataa peputari hamunya ixupe kua peserukawaa judewita 
ruikawa? 
BAsui aintausasemu ikupe: 

—Rezari aintaupregari uyari kurusa rese. 
4Asui Pilatu umbeu ainta supe: 

—Maa aramataa, maataa puxuwerawa umunya? Maa 
aintausasemu mukuisawa: 

—Rexari aintaupregari uyari kurusa rese. 
15Asui Pilatu uputari umusuuri kuaita siyawaita ape uyurawa 
ainta supe kua Baraba, asui uxari rire aintausurari Jesus uxari 
aintaurasu ae aintaupregari arama ae kurusa rese. 


Aintauxari Jesus suraraita supe 


16 Asui kuaita suraraita aintaurasu ae aintaruixawa ruka 
kiti sera preturiu, asui aintauyumuatiri muiri ainta amu 
suraraita. 

VAsui aintaumundeu ikupe ipupekawa pirangawaa, asui 
aintauyupe ixupe ikurua yuu suiwara, asui aintaumundeu uyari 
iakanga rese. 

18Asui aintaumukuema ae aintaumbeu ikupe: 

—Purangawaa inde judewita ruixawa. 

1 Asui aintaunupa ae iakanga rese mirai irumu, asui 
aintautumuna sese asui aintauwapika aintarinipia irumu ixupe 
aintaumee arama ixupe arama purangawaa. 

0 Asui aintaukasuari rire ae aintauyuka isui kua ipupekawa 
pirangawaa, asui aintauxari sese iyara. Asui aintaurasu ae uka 
kiti aintaupregari arama uyari kurusa rese. 


Simão usupiri Jesus ikurusa 
1 Asui kua Simão Sireni suiwara usasawa ape uyuiri upe 
kupixawa sui aintapaya ae kuaita Alexandre Rufu yuiri, asui 
kuaita suraraita aintawafursari usupiri Jesus ikurusa. 

22 Asui aintaurasu ae amu kiti sera Gulguta, yawesawa sera mira 
akanga kawera rendawa. 

23 Asui aintauputari aintaumee uu kua vinyu uyumunaniwaa 
pusanga serawaa mirra, maa timaa uputari uu ae. 

24 Asui aintaupregari uyari ae kurusa rese, asui aintaumburi surti 
irupa rese aintaukuawa arama mayetaa aintauyuka aintaupisika 
ae aintayaweyawe. 

25 Asui nuvi ura aintaupregari uyari kurusa rese. 

26 Asui iarupi aintaumuyari aintaumpinimawaa maa resewarataa 
aintauyuka ae, yawe aintaumpinima: 

—Aete judewita ruixawa. 

27 Asui suakite aintaumuyari kurusa rese mukui mundawasuita, 
yepe ikatusawa sui yepe ikanyuntu sui. 

28 Asui aintaumunyana kuaye aintaumpinimawaa yawe kuzima, 
yawe aintaumpinimawaa, aintaumaa ae kuaye yamaawaa yawe 
kuaita puxuwerawaita. 

29 Asui kuaita usasawawaita ape aintaukasuari ae aintaumukataka 
aintaakanga ikupe, aintaumbeu ikupe: 

—Remaa inde rembeuwaa remburi templu asui musapiri ara 
rire resupiri yuiri ae. 
30Kuiri reyumukaturu indepawate, rewiye kurusa sui. 

1 Yawete yuiri kuaita saserdutita ruixawaita umpinimawaita yuiri 
aintaukasuari sese aintapawa, aintaunyee: 

—Umukaturuana amuita maa timaa upuderi uyumukaturu aepawa. 
32Pexari uwiye kurusa sui simutara kua Kristu Israelitaita ruixawa 
yamaa arama yaxari arama yuiri yanepia sese, yawete yuiri kuaita 
aintaumuyariwaita kurusa rese suaki aintaukasuari sese. 


Umanu Jesus 


33 Asui yandara kurasi pitunawasuana panye kua ara ate musapiri 
ura. 
34 Asui musapiri ura karuka rame Jesus usenui kirimbawa inyenga rupi: 
—HElui elui lema sabakitani, yawesawa umbeuwaa, seDeus, 
seDeus, marantaa rexari ixe? 
35 Asui yepeyepe upuamu umaa aintausendu ikupe, aintaunyee: 
—Pemaa usenui Elia. 
36 Asui yepe aintasuiwara uyana umuyapumi espunja vinagri upe 
uxari arama mirai rakapi rupi umuyari arama iyuru upe uu arama, 
asui unyee; 
—Yasaru yamaa sa Elia uri umuye ae. 





MARKU 15 — 16 132 


3 Asul Jesus usasemu kirimbawa uxari irumu ianga, 
38 Asui kua panu aintauxariwaa usikindawa templu rukena 
usuruka simutara iwate sui ate supita kiti. 
3 Asui kua suraraita kapitao upuamu umaa ikupe umaa irumu 
Jesus umanu umbeu: 

—Supiwa Deus raira kua apigawa. 
WApete yepeyepe kunyaita upuamuwaita umaa apekatu 
sui, aintapitera rupite kua Maria Madalena, kua yuiri Maria 
aintamaya kua Tiagu itainasawa Juze yuiri, asui kuawaa yuiri 
kua Salume. 
“Aintate kuaita usuwaita Jesus irumu Galileya upere ae 
aintawajudari ae, apete yuiri siya amuita kunyaita uriwaita Jesus 
irumu Jeruzalē kiti. 


Aintauxari Jesus iwi kuara upe 


22 Asui karuka irumu nya ara aintaumukaturu festa rupiara 
sauru rundere. 
BAsui usika kua Juze Arimateia suiwara yepe serakuenawaa 
purangawaa usikariwaa aintaruixawa arama kua Deus, asui 
umuturusu ipia usu Pilatu ipiri upurandu irumu Jesus ipira. 
4 Asui Pilatu upita iakayemu usendu rame umanuana Jesus, asui 
usenui suraraita kapitão upurandu usendu sa umanuana Jesus. 
“Asui aintakapitão umbeu rire Pilatu supe umanuana Jesus 
uentregari Juze supe ipira. 
16 Asui usu upiripana yepe fazenda murutingawaa larguwaa, asui 
umuye ipira kuera upupeka arama irumu, asui uxari ae iwi kuara 
kiti kua aintaupikuiwaita piterupi, asui umuyereu urasu yepe ita 
turusuwaa umusikindawaa arama ita kuara rukena. 
17 Asui kua Maria Madalena kuawaa yuiri kua Maria Juze imaya 
aintaumaa maa kiti uxari ipira kuera. 


Jesus usemu iwi kuara sui 


1 6 'Asui sauru rire kua Maria Madalena kuawaa yuiri kua 
amu Maria Tiagu imaya kuawaa yuiri Salume, aintausu 
aintaupiripana pusanga sakuenawaa aintauxari arama Jesus rese. 

?Asui kurasi usemu irumu mitu rame aintausu iwi kuara kiti. 
3Asui aintaupurungita aintapawa, aintaunyee: 

—Awataa kuri umutirika yande arama kua ita turusuwaa ita 
kuara rukena sui? 
#Asui apekatu suire aintaumaa kua ita turusuwaa uyenuana amu 
kiti nyase turusuwaa ae. 

5Asui aintauwike iwi kuara kiti aintaumaa yepe kurumiwasu 
uwapika katusawa banda sui iwi kuara upe, murutingawaa 
ipupekawa ipukuwaa, asui turusu aintaakayemu aintaumaa. 
6Asui umbeu ainta supe: 

—Tepeakayemu hakuawate pesikari Jesus Nazare suiwara 
aintaupregariwaa uyari kurusa rese, usemuana, tiana yamaa ae 
ike, pemaa sendawa mame aintauxariwaa uyenu. 
7Pesuana pembeu umbuewaita supe arama Pedru supe yuiri usu 
arama perunde Galileya kiti akiti kuri pemaa ae kuaye umbeuwaa 
yawe penye arama. 
8Asui aintausemu aintauyawawa iwi kuara sui, asui aintauyupiru 
aintauriri aintausikie resewara, asui tiawa supe aintaumbeu 
aintausikie resewara. 


Jesus umaa Maria Madalena 

9Asui usemu rire iwi kuara sui mitu kuemaite uyupiru 
uyukuawa ixupe kua Maria Madalena, kua umburiwaa kuera isui 
seti demuniu. 
06Asui usu umbeu ainta supe kuaita Jesus rumuaraita kuera 
sasiyara rame kuera ainta aintauyaxiu. 
" Aintausendu rame upaka ae uxari yuiri umaa timaa 
aintauruyari inyenga kua kunya. 


Umaa mukui umbuewaita 
12 Asui yawewaa rire uyukuawa ainta supe amu yawe kuaita 
mukuiwaita aintausuwaa upe uiku kampu kiti. l 
133 Asui aintausu aintaumbeu amuita supe arama yul, maa umaa 
aintauruyari aintanyenga kuaita mukuiwaita. 


Umundu aintausu arama aintaumbue 


#Asui anyu arama Jesus uyukuawa ainta supe kuaita 
unziwaita aintauwapikawaa upe meza ruaki, asui umbeu 
ainta nyase tiaintauruyari santa yuiri aintapia nyase timaa 
aintauruyari aintaumbeuwaa kuaita umaawaita ae uyuiri rire 
upaka. 

15 Asui umbeu ainta supe: 

—Pesuana panye kua mundu upe pembue arama ainta panye 
ainta supe kua inyenga purangawaa. 
le6Kua uxariwaa ipia serese uxari yuiri aintaubatizari ae 
hamukaturu kuri ae, maa kua tiwa uruyari ipuxuwerasawa uiku 
kuri sese. 

VYAsui kuaita uruyariwaita kuri aintaumunya kuri tiwaita 
yamunya, aintaumburi kuri demuniwita serera rupi, 
aintaupurungita apekatuwaraita inyenga rupi, 

18Aintaupisika buya aintaipu irumu, aintauu rame venenu timaa 
kuri umunya ainta supe puxuwera, aintauxari rame aintaipu 
aintarese kuaita mãsiweraita ikatu kuri ainta. 


Jesus usu iwaka kiti 
Ape upurungita rire yaneruixawa Jesus uyusupiri ae iwaka 
kiti uwapika arama Deus katusawa upe. 
2 Asui aintausu aintaumbue panye mundu upe, yaneruixawa 
uajudari ainta, asui umukirimbawa ainta supe inyenga 
aintaumunya pukusawa milagri aintaukuawa arama supiwa ae. 


LUKA 
Nyenga purangawa Luka umpinimawaa 


Uyupiru umpinima 

7 1Nyãse siya uputariwaita umpinima sese kua usasawawaa 

yanepitera rupi, 
?Kuaye aintaumbeuwaa yawe yande arama kuaita uyupiruwaita 
umaa ae kuaita yuiri kuaita umbuewaita kua inyenga, 
3Yawete yuiri hamanduari puranga hampinima inde arama inde 
Teufilu, hamaa rire panye uyupirungawa suiwara. 
'Rekuawa arama supiwa kua yambuewaa inde. 


Zakaria 


5Aintaruixawa rame kuerare kua Erudi kuaita Judeyawaraita, 
ape aikue yepe saserduti sera Zakaria Abia rimiariru ae, asui kua 
ximiriku sera Izabel Arão rimiariru ae. 
6Asui kuaita mukuiwaita aintauiku puranga Deus umaa 
aintauruyari puranga panye yaneruixawa umbeuwaa ae, 
7Tiaintauriku aintaraira nyãse kua Izabel tiupuderi uriku 
imembira tuyuweana ainta. 


Juao Batista rundere 


8Asui upuraki irumu saserduti yawe Deus supe sumuaraita 
irumu. 

Yawe aintaumunyawera uxariwaa yawe uwike yaneruixawa 
ruka upe usapi arama insensu. 

10Asui kuaita miraita siyawaita aintauiku ukara kiti aintaumbeu 
Deus usapi pukusawa insensu. 

"Asui uri ipiri yepe yaneruixawa anju upuamu insensu uikuwaa 
rendawa ruaki ikatusawa sui. 

2Asui Zakaria umaa irumu ae nē ukuawa maye uiku, asui usikie 
turusu isuli. 

BMaa kua anju umbeu ikupe: 

—Teresikie inde Zakaria, nyãse Deus usendu inde arama kua 
repuranduwaa irumu, asui kua nerimiriku Izabel uriku kuri 
imembira, asui rexari kuri sera arama Juao. 

Ape suuri kuri inde turusu, siya yuiri suuri aintapia unaseri 
resewara umaa kua ara. 

I5Asui yaneruixawa umaa kuri aintaara kiti ae tikuri uu vinyu 
furtiwaa tiyuiri uu kawi teresemu kuri ae Espiritu Santu irumu 
imaya marika upe pukusaware ae. 

16 Asuiwana kuri umuyereu siya Israel rimiariruita aintaruixawa 
Deus supe. 

“Usu kuri senunde kiti iespiritu irumu ukuawasawa irumu yuiri 
kua Elia umuyereu arama kuri aintapayaita pia aintarairaita 
supe, umuyereu yuiri kuaita tiwaita uruyari aintausikari arama 
aintaukuawasawa kuaita purangawaita umukaturu arama 
yaneruixawa supe imiraita umukaturuwaita. 

'BAsui Zakaria upurandu kua anju: 

—Mayetaa kuri hapuderi hakuawa supiwa kua rembeuwaa? 
Nyase tuyuweana ixe, asui kua serimiriku waimiana ae. 

#Asui kua anju umbeu ikupe: 

—l|zete Gabriel, ixete kua upuamuwaa Deus runde kiti, asui 
umundu ixe hapurungita arama neirumu hambeu arama inde 
arama kua kuekatu purangawaa. 

Ape kuiri repita kuri mudu (inyengaimawa) inde, tikuri repuderi 
repurungita ate usasawa kuri panye kua hambeuwaa nyase 
tireruyari senyenga kua usasawawaa kuri sangawa upe. 

”"Asui kuaita miraita aintausaru Zakaria aintaumanduari, 
marantaa uiku uikupuku templu upe. 

22 Asui usemu irumu tiana upuderi upurungita ainta supe, asui 
aintaumanduari umaa yepe manungara templu upe, asui ipu 
irumu umukame uxari arama aintaukuawa, asui muduwaa upita. 
3 Asui umbawa rire upuraki templu upe uyuiri suka kiti. 


Suuri kua Izabel 


4 Asui yawewaa rire ipurua kua Izabel asui uyuyumimi miraita 
sui sinku yasi. 
a Unyee: 

—Yawe umunya ixe arama kua seruixawa, pirasuawaa umaa 
ixe arama, uyuka sesui kua puxuwerawa miraita umaawaa serese. 


Anju umbeu Jesus unaseri kuri 


0 Asui seis yasi rire Deus umundu kua anju sera Gabriel yepe 
tetama kiti Galileya upewaa sera Nazare, 
“7 |piri yepe kunya tirewaa usasawa apigawa irumu upuranduwaa 
ximiriku arama yepe ximiariru kua Davi sera Juze, asui kua 
kunya sera Maria. 
8 Asui kua anju uwike suka upe umbeu ikupe: 

—Suuri inde, inde purangawaa, yaneruixawa uiku neirumu. 
“?Asui usendu irumu kua nyenga turusu uyumuapatuka asui 
umanduari mayesawataa kua umukuemawaa. 

3Asuj kua anju umbeu ikupe: 

—Teresikie Maria nyãse Deus umaa puranga inde arama. 
31Asui reriku kuri nembira inde, asui unaseri nesui yepe kurumi 
asui rexari kuri sera arama Jesus. 
32Turusu piri kuri aintaara kiti ae, aintauseruka ae taira kua 
kirimbawa piriwaa panye sui, asui yaneruixawa Deus uxari kuri 
uwapika itrunu upe kua samunya Davi, 

33 Asui aintaruixawa kuri ae yawewarawate kuaita Jaku 
rimiariruita, asui tikuri mairame upawa aintaruixawa arama ae. 
3Asui Maria umbeu anju supe: 

—Maitaa maa panye kua, nyãse tihaiku apigawa irumu. 

35 Asui kua anju usuazara: 

—Uwiye kuri nerese kua Espiritu Santu asui ukuawasawa kua 
kirimbawa piriwaa umusuaki kuri inde, asui kua purangawaa 
unaseri kuri, aintauseruka kuri Deus raira ae. 
36Nyãse kua neprima Izabel yawete uriku yuiri imembira waimi 
rameana ae urikuana seis yasi kua aintaumbeuwaa tiwa uriku 
imembira ae. 

37 Nyase tiyamaa kua tiwa Deus upuderi umunya. 
38 Asui Maria umbeu: 

—lIkete ixe seruixawa iyara, rexari umunya ixe arama kuaye 

rembeuwaa yawe. Asui kua anju uyuiriana isui. 


Maria usu umaa Izabel ipiri 


39 Asui kua Maria uyumukaturu usu arama kutara yepe tetama 
kiti Judá upewaa iwitera rese. 
40 Asui uwike suka kiti kua Zakaria asui umukuema kua Izabel. 
MN Asui usendu irumu Maria umukuema ae ukataka imembira 
imarika upe asui teresemu kua Izabel Espiritu Santu irumu, 
42 Asui kirimbawa umbeu: 

—Deus uabensuariwaa inde panye aintasui kuaita kunyaita 
uabensuariwaa yuiri kua unaseriwaa kuri nesui. 
43 Ape marantaa uxari uri umaa sepiri imaya kua seruixawa. 
s4Nyãse hasendu irumu remukuema ixe suuri ukataka sembira 
semarika upe. 
45 Asui suuri kuri kua kunya uruyariwaa umunya kuri ikupe 
arama panye kua umbeuwaa ixupe kua yaneruixawa. 


Maria umee purangawaa Deus supe 


46 Asui kua Maria unyee: 
—Sepia upe hamuturusu kua seruixawa. 

“Suuri sepia hamanduari seDeus kua umukaturuwaa ixe. 
8Nyāse umaawana kua kunya ikupe aramawaa aintawira 


kitiwaa, Kuiri kuri suuri kuri aintaumaa ixe panye kuaita miraita. 


#Nyase kua kirimbawawaa umunya ixe arama turusu 
purangawaa. 


Purangawaa kua sera 


%Pirasua umaa panye kuaita usikiewaita isui panye kuaita 
miraita kuiriwaita panye aintarakakuerawaraita yuiri. 
5Kirimbawa upuraki iyuwa irumu umusãi arama kuaita 
umanduariwaita aintapia upe puranga ainta amuita sui, kuaita 
umanduariwaita tenyuntu. 
>2Umburi ainta aintatrunu sui kuaita kirimbawawaita, asui 
usupiri kuaita aintawira kitiwaraita. 

3 Umuteresemu purangawaa irumu kuaita sasiwaita ikupe 
yumasi, asui umundu isui kuaita rikuwaita timaa nungara 
aintaurasu. 

sUajudari kua ikupe aramawaa Israel umanduari arama pirasua 
umaa ae. 

>” Yawe umunya Abraão resewara panye ximiariruita resewara 
yuiri yawewarawate kuaye umbeuwaa yawe yaneramunyaita 
supe. 

56 Asui Maria uiku musapiri yasi irumu kua Izabel, asui uyuiri 
suka kiti. 


Unaseri Juão Batista 


57 Asui usikana sangawa kua Izabel asui unaseri isui kua 
imembira. 
58 Asui kuaita uikuwaita sendawa upe panye yuiri kuaita 
ianamaita aintausendu irumu pirasua yaneruikawa umaa ikupe 
asui aintauyumusuuri irumu. 
>? Asui uitu ara rire aintausu aintausirkunsidari kua kurumi, asui 
aintauxari putari sera Zakaria ipaya rapixara. 
60 Asui imaya umbeu: 

—Umbaa, tiyawe, yaxari sera arama Juão. 
6 Asui aintaunyee ikupe: 

—Tiyamaa peanamaita piterupiwaa serawaa Juão. 
6Asui aintaipu irumu aintaupurandu taina ipaya, maataa uputari 
aintauxari sera arama. 
3 Asui upurandu aintairumu papera umpinima arama, asui 
umpinima, sera kuri Juão. Asui aintaakayemu panye. 

64 Apete uyupirari iyuru uyuyurawa iapeku asui upurungitana 
umee purangawaa Deus supe. 
65 Asui aintausikie panye kuaita sendawa puraita asui sesewara 
usika aintapiri panye kuaita uikuwaita iwitera rese Judeya 
upe. 
66 Asui panye kuaita usenduwaita sesewara aintaumanduari 
aintapia upe, aintaunyee: 

—Awataa kuri nya kurumi? Asui Deus ipu uiku irumu puranga. 


Zakaria umee purangawaa 

67 Asui ipaya Zakaria teresemu ae Espiritu Santu irumu utitika, 
unyee: 
6 Purangawaa Israelitaita aintaruixawa Deus, nyase, uri umaa 
umukaturu arama imiraita, 
69Nyase usupiriana yande arama yepe umukaturu aramawaa 
yande kirimbawawaa aintasuiwara kuaita ximiariruita kua Davi 
Deus supe aramawaa, 
"Kuaye umbeuwaa yawe aintayuru sui kuaita utitikawaita 
purangawaita, 
nUyurawa arama yande yaneruanyanaita sui, aintaipu sui yuiri 
panye kuaita ipiaiwawaita umaa yande arama. 
72Pirasua arama umaa yaneramunyaita supe umanduari arama 
kua purangawaa umbeuwaa ainta supe, 
BUmanduari arama kua umbeuwaa kirimbawa ikupe kua 
yaneramunya Abraão. 
”Uyurawa arama yande aintaipu sui kuaita yaneruanyanaita 
yapuderi arama yamunya ixupe arama benditu tiwa irumu 
yasikie, 
75Yamunya arama benditu ikupe yamanduarisawa ikiaimawaa 
irumu, purangawaa yawe umaa yande muiri ara ate yamanu. 
76Asui inde kurumi aintauseruka kuri inde utitikawaa uriwaa isui 
kua kirimbawa piriwaa, nyãse reyuiri yaneruixawa runde kiti 
remukaturu arama ixupe sapee, 
77 Rexari arama kuri imiraita aintaukuawa arama umukaturu 
ainta umburi resewara aintasui aintapekadu, 
78Pirasua resewara umaa yande kua yaneDeus, ape uri kuri umaa 
yanepiri kua umuturiwaa iwate sui, 
3Umuturi arama aintarese kuaita uikuwaita pitunawasuwaa upe 
aintarese yuiri kuaita uikuwaita manusawa piterupi sasiyarawaa 
upe, uxari arama yaneipi uwata kua pee purangawaa rupi 
uxariwaa timaarese yaiku. 


0 Mer r ET 

8 Asui kua kurumi uyukiriari puranga asui ukuawasawa 
kirimbawawaa. Asui uiku kampu upe ate usika sangawa 
uyumuyukuawa Israelitaita supe. 


Unaseri Jesus Kristu 

1Asui nya ara aintaruikawa Sezar Augustu umundu aintaupapari 

muiri aintasiyasawa panye kuaita mundu puraita iyaraita. 
Yawe aintauyupiri aintaupapari muiri aintasiyasawa, 
guvernaduru rame Siria upe, kua Kirinu. 
3Asui panye miraita aintausu aintaretama kiti, aintauxari arama 
aintaupapari ainta. 
*Asui Juze yuiri usemu Nazare sui Galileya upewara usu arama 
Judeya kiti Bele kiti, kua Davi retama, nyase, Davi rimiariru ae. 
Urari arama aintaupapari ae, ximiriku Maria irumu ipuruawaa ae. 

éApe pukusawa aintauiku, usika sangawa unaseri arama isui 

kua imembira. 
7 Asui unaseri imembira primeruwaa, asui upupeka ae panu 
irumu asui uxari uyenu nimbawa umbauwaa riru upe, nyase, 
tiaintauwasemu aintaukiri arama uka upe siya resewara miraita. 


Anjuita unyengari 


sAsui kuayentu tetama sui kuaita usaruwaita uvelya aintauiku 
kampu upe, aintausaru uvelyaita pituna rame. 
?Asui yepe yaneruixawa anju uwiye aintapiri, asui yaneruixawa 
umuturi aintarese kirimbawa, ape aintausikie turusu isui. 
1Asui kua anju umbeu ainta supe: 

—Tepesikie nyãse haruri penye arama kuekatu purangawaa 
suuriwaa ainta supe arama panye kuaita mundu puraita. 
"1Nyãse uyi ara unaseri umaa ara, peresewara Davi retama upe 
yepe umukaturu aramawaa penye, aete kua Kristu yaneruixawa. 
12Pepuderi kuri pekuawa supiwa kua hambeuwaa, nyase, 
pewasemu kuri kua taina aintapupekawa panu irumu, uyenu 
nimbawa umbauwaa riru upe. 
13 Ąsui kutarantu aintauiku irumu kua anju siya anjuita iwaka 
upewaita aintaumee purangawaa Deus supe, aintaunyee: 
14—Pemee purangawaa Deus supe iwaka kiti, asui pexari 
timaarese kuaita miraita kua mundu upe, kuaita ugustariwaita. 
15Ape aintausu irumu aintasui iwaka kiti, kuaita anjuita, kuaita 
usaruwaita uvelya aintauyupurungita aintapawa: 

—Yasuana yamaa Bele kiti yamaa arama kua usasawawaa akiti, 
kua yaneruizawa uxariwaa yakuawa. 

16 Asui aintausu kutara, ape aintauwasemu Maria Juze yuiri asui 
kua taina uyenu uiku nimbawa umbauwaa riru upe. 

VAsui aintaumaa irumu ae, aintaumbeu amuita supe, panye 
aintausenduwaa sesewara kua taina. 

18 Asui muiri kuaita usenduwaita aintaumbeuwaa kuaita 
usaruwaita uvelya aintaakayemu aintausendu. 

"Maa Maria umukaturu ipia upe panye kua aintaumbeuwaa asui 
umanduari sese. 

20 Asui kuaita usaruwaita uvelyaita aintauyuiri aintaumee 
purangawaa Deus supe aintaumuturusu ae yuiri sesewara panye 
kua aintaumaawaa aintausenduwaa kuaye anju umbeuwaa yawe 
ainta supe. 


Aintausirkunsidari Jesus 


MN Asui uitu ara rire aintauxari irumu aintausirkunsidari ae 
aintauzari sera arama Jesus kuaye anju umbeuwaa yawe senundere 
uyupiru imaya marika upe. 


Aintaurasu Jesus templu upe 


2? ĄAsui ikatuana imaya kuaye Muize umbeuwaa yawe 
aintaurasu ae Jeruzale kiti aintauxari arama ae yaneruixawa 
supe, 

233 Kuaye yaneruikawa umpinimawaa yawe inyenga upe, perikute 
pexari ixe arama panye apigawaita primeruwaita unaseri 
aintamaya sui. 

2Perikute pexari pesapi aramawaita kuaye kua inyenga 
umbeuwaa yawe mukui rula u mukui pumba. 


Simeão umee purangawaa Deus supe 

"Ape yepe apigawa Jeruzale upe sera Simeão, purangawaa 
kua apigawa yawewarawate umanduari Deus usaru umaa Deus 
uxari Israelitaita supe kua umbeuwaa, Espiritu Santu uiku irumu. 
26 Asui Espiritu Santu uxari ukuawa tikuri umanu ae senundere 
umaa kua Kristu yaneruixawa Deus suiwara. 
27 Asui kua Espiritu uxari usu templu kiti asui ipaya imaya 
aintaurasu kua taina Jesus aintaumunya arama ixupe kuaye 
inyenga kuximawara umunduwaa yawe, 
28 Asui Simeão upisika ae iyuwa rese asul umee purangawaa Deus 
supe, unyee: 
29 Kuiri inde seruixawa rexari kua inde aramawaa usu timaarese 
kuaye rembeuwaa yawe. 

30Nyase hamaawana seresa irumu kua remukaturu aramawaa ipupe. 


3 Kua remunyawaa aintaumaawana panye kuaita miraita, 

32 Kua turi aintaumaa aramawaa kuaita tiwaita judeu umuturi 
arama aintarese puranga kualita nemiraita Israelitaita. 

3 Asui kua taina ipaya imaya yuiri aintaakayemu aintausendu 
irumu kua umbeuwaa sese. 

34Asui kua Simeão uabensuari ainta, asui unyee ikupe kua Maria 
imaya kua kurumi: 

—Remaa kua kurumi resewara aintaukanyemu kuri siya asui 
aintausemu kuri siya Israelitaita suiwara, aintaumbeu kuri turusu 
puxi sese. 
3sUvukuawa arama kuri panye kua aintaumanduariwaa aintapia 
upe kuaita siyawaita, asui inde yuiri kuri maye kua espada 
ukutukawaa yawe nepia kiti. 


Ana rese 


36 Ape yepe kunya utitikawaa sera Ana, Fanuel rayera ae, Aseru 
imira ae, waimiana ae, seti akayu uiku kuera imena ambira 
irumu umendari rire. 
3?Viuvana kua kunya, uriku uitenta kuatru akayu, tiuxari templu 
anyunte umee purangawaa Deus supe muiri ara muiri pituna 
yuiri uyukuaku uiku upurandu arama Deus irumu. 

38 Asui uri nya ura umee purangawaa Deus supe, upurungita 
sesewara kua taina ainta supe kuaita Jeruzale upewara panye 
usaruwaita kua umukaturu aramawaa ainta ipupe. 


Jesus uyukiriari Nazare kiti 


3 Aintaumbauwaa rire aintaumunya panye yaneruixawa 
umunduwaa inyenga upe aintauyuiri Galileya kiti aintaretama 
kiti sera Nazare. 

WAsui kua taina uyukiriari puranga, asui uyumuteresemu 
ukuawasawa irumu, asui kua Deus grasa uiku sese. 


Jesus upita templu upe 

MN Asui muiri akayu yaweyawe ipaya imaya aintausu Jeruzale 
kiti aintaumaa arama festa paskua rame. 
42 Asui Jesus urikuana duzi akayu aintausu yuiri kuaye 
aintaumunyawerawaa yawe akayu yaweyawe aintaumaa arama 
paskua. 
BAsui paskua rire aintauyuiri irumu kua kurumi Jesus upita 
Jeruzalē upe, maa ipaya imaya tiaintaukuawa sese. 

“Maa aintaumanduari uiku aintapiterupi kuaita amuita 
uyuiriwaita asui aintausu yepe ara, asui aintauyupiru aintausikari 
ae aintapiterupi kuaita aintaanamaita aintapiterupi yuiri kuaita 
aintaukunyeseriwaita. 
HAsui tiaintauwasemu ae asui aintauyuiri Jeruzale kiti 
aintausikari arama ae. 

4Asui musapiri ara rire aintauwasemu ae templu upe uwapika 
aintapiterupi kuaita umbuewaita usendu ainta supe upurandu 
yuiri ainta. 
7 Asui panye kuaita usenduwaita ikupe aintaakayemu 
aintausendu ukuawasawa kua usuaxarawaa yuiri. 
38 Asui ipaya imaya umaa ae asui aintaakayemu yuiri aintausendu, 
asui kua imaya unyee ixupe: 

—Sembira, marantaa remunya yawe yande arama? Nepaya ixe 
yuiri sasiyara yande yasikari inde. 
VAsui usuaxara unyee ainta supe: 

—Marantaa pesikari ixe? Maitaa tipekuawa harikute haiku 
sepaya ruka upe? 
50 Ape tiaintaukuawa mayesawataa kua inyenga umbeuwaa ainta supe. 
SI Asui usu aintairumu Nazare kiti, asui uruyari ainta puranga. 
Maa kua imaya umukaturu ipia upe panye kua usasawawaa. 
5? Asui Jesus uyukiriari puranga uriku kua ukuawasawa 
purangawaa, puranga Deus umaa ae miraita yuiri. 


Juão Batista umbue ainta 


3 'Urikuana kinzi akayu aintaruixawa ae kua Tiberiu Sezar, 
guvernaduru rame uiku Judeya upe kua Punsiu Pilatu, 
asui Erudi aintaruikawa panye Galileya upe, asui imu Filipe 
aintaruikawa ae panye Itureia upe panye Trakunite upe yuiri, asui 
Lizania aintaruixawa ae Abilenë upe. 
2Asui saserdutita ruizawa ramere kuaita Anaa Kaifa yuiri, Deus 
nyenga uri ipiri kua Juão Zakaria raira kampu upe. 
?Asui uwata panye parana Jurdao ruaki umbue ainta sese kua 
batizmu sasiyara arama aintaumanduari aintapekadu Deus 
umburi arama aintasui aintapekadu. 
#Kuaye umpinimawaa yawe ilivru upe kua utitikawa Izaia: 

— Yawe usasemu kampu upe, pemukaturu yaneruixawa rapee, 
pemusatambika sapee. 
sUyumuteresemu kuri panye tiipiwaa upe, asui yepewasu kuri 
panye iwitera panye iwatewaa yuiri, asui panye pee yaparawaa 
umusatambika kuri ae. 

sAsui panye miraita umaa kuri kua Deus umukaturu aramawaa 
ipupe. 

7 Asui umbeu ainta supe kuaita miraita siyawaita uriwaita ipiri 
ubatizari arama ainta, unyee: 

—Penye buya rairaita! Awataa umundu peyawawaa isui kua 

ipiaiwasawa uriwaa kuri? 
8Kuiri perikute periku peiya purangawaa yakuawa arama sasiyara 
pemanduari pepekadu, tepembeu penye aramapawa Abraao kua 
yanepaya, nyase hambeu penye arama Deus upuderi umuyereu 
kuaita itaita Abraao supe arama ximiariruita arama. 
SKuiriana imaxadu umunuka kua mirá rapu, ape panye kua mirá 
tiwa uxari iya purangawaa umunuka ae umburi arama ae tata kiti. 
WAsui kuaita miraita siyawaita unyee umbuewaita supe: 

—Maataa kuri yarikute yamunya? 

“Asui usuaxara ainta: 

—Kua urikuwaa mukui ipupekawa urikute uxari yepe ikupe 
kua tiwa uriku, asui kua urikuwaa umbauwaa arama urikute 
umunya yawete yuiri. 

12 Asui kuaita publikanuita yuiri aintausu aintauzari ubatizari 
ainta aintaupurandu aintausendu: 

—Inde umbuesarawaa, maataa kuri yarikute yamunya? 

#Asui Juão usuaxara ainta: 

—Tepeyuka miraita sui dinyeru isui kua guvernu uxariwaa peyuka. 
14Asui kuaita suraraita yuiri aintaupurandu: 

Yandetaa maataa kuri yamunya? Asui umbeu ainta supe: 
Tepemunya puxuwera amuita supe, tepeganani amuita 
resewara, maa perikute peiku suuri irumu kua peganyariwaa. 








Juão umbeu Kristu resewara 


15 Asui aintausaru irumu aintaumaa panye kuaita miraita 
aintaumanduari aintapia upe sese kua Juão yakuawa será aete 
Kristu. 

16 Ąsui Juao umbeu ainta supe panye: 

—Habatizari penye ii irumu maa uri kuri yepe kirimbawa piriwaa 
sesuli, ixe tipurangawaa hapuderi arama hayurawa isapatu ipi sui, 
aete kuri ubatizari penye Fspiritu Santu irumu tata irumu yuiri. 
17Ipu upe kua utiari aramawaa ainta, utiari arama panye trigu sui 
sawa umuatiri arama suka kiti panye kua trigu, maa usapi kuri 
sawa tata nunkawaa upe uweu. 

18 Ape yawe siya nyenga kirimbawa irumu umbue kuaita miraita 
kua inyenga purangawaa. 

Maa Erudi kua aintaruixawa kirimbawa Juao umbeu ikupe 
ipukuwerasawa umunyawaa irumu kua Erudia imu rimiriku, 
umbeu yuiri ikupe panye kua umunyawaa puxi kua Erudi. 
OUmunya xinga ipuxuwerasawa umprezu resewara Juao. 


Ubatizari Jesus 


2% Asui ubatizari rire panye kuaita miraita ubatizari rire yuiri 
Jesus upuamure upurandu Deus uyupirari kua iwaka. 
2? Asui kua Espiritu Santu uwiye sese kuaye pumba yawe asui 
usendu yepe nyenga iwaka sui, unyeewaa: 

—/Īndete seraira haputariwaa, remusuuri ixe. 


Samunyaita rera 


233 Jesus urikuana trinta akayu uyupiru irumu umbue. 
Aintaumanduari Juze raira ae, Eli rimiariru. 
24Eli Mata raira ae, Mata Levi raira ae, Levi Melki raira ae, aete 
Janai raira, Janai Juze raira ae. 
> Juze Matatia raira ae, Matatia Armus raira ae, Amus Naum raira 
ae, aete Esli raira ae, Esli Nagai raira ae. 
% Nagai Maate raira ae, Maate Matatia raira ae, Matatia Semei 
raira ae, aete Juze raira ae, Juze Judá raira ae. 
27 Juda Juana raira ae, Juana Resaa raira ae, Resaa Zurubabel 
raira ae, aete Salatiel raira ae, Salatiel Neri raira ae. 
28Neri Melki raira ae, Melki Adi raira ae, Adi Kusā raira ae, aete 
Elmada raira ae, Elmada Eri raira ae. 
Eri Juzue raira ae, Juzue Eliezer raira ae, Eliezer Juri raira ae, 
aete Mata raira ae, Mata Levi raira ae. 
30 evi Simeão raira ae, Simeão Judá raira ae, Judá Juze raira ae, 
aete Juna raira ae, Juna Eliaki raira ae. 
1Eliaki Melea raira ae, Melea Menaa raira ae, Menaa Matata 
raira ae, aete Nata raira ae, Nata Davi raira ae. 
2Davi Jese raira ae, Jese Ubedi raira ae, Ubedi Buazi raira ae, 
aete Salaa raira ae, Salaa Naasumi raira ae. 
3Naasumi Aminadabi raira ae, Aminadabi Adimi raira ae, Adimi Arni 
raira ae, Arni Esrumi raira ae, aete Periz raira ae, Periz Judá raira ae. 
34 Judá Jaku raira ae, Jaku Izaki raira ae, Izaki Abraão raira ae, 
aete Teraa raira ae, Teraa Nakuru raira ae. 
Nakuru Seruki raira ae, Seruki Ragau raira ae, Ragau Faleke 
raira ae, aete Eber raira ae, Eber Salaa raira ae, 
36Salaa Kaina raira ae, Kaina Arfaxade raira ae, Arfaxade Semi 
raira ae, aete Nue raira ae, Nue Lameki raira ae. 

37Lameki Matuzalē raira ae, Matuzale Enuki raira ae, Enuki 
Jaredi raira ae, aete Maleleel raira ae, Maleleel Kaină raira ae. 
38Kainā Enu raira ae, Enu Seti raira ae, aete Adão raira ae, Adão 
Deus raira ae. 


Yurupari uputari uganani Jesus 
1Asui teresemu Jesus Espiritu Santu irumu uyuiri Jurdao sui, 
4 asui Espiritu urasu ae kampu kiti. 
2Asui kuarenta ara pituna yuiri Yurupari uputari uganani ae, 
asui nya kuarenta ara timaa umbau asui arirewara sasi ikupe 
yumasi. 
3Asui Yurupari umbeu ikupe: 

—Deus raira rame inde remuyereu inde arama kua ita pao 
arama. 
4#Maa Jesus umbeu ikupe: 

—Yawe aintaumpinima kuzima, tikuri sikue kuaita miraita pao 
resewarantu. 

#Asui Yurupari usupiri ae iwate kiti umukame umaa arama yepe 
viaji kutara panye tuixawaita rendawa aintamiraita yuiri panye 
mundu upe. 

6Asui Yurupari unyee ixupe: 

—Haxari kuri aintaruixawa arama inde haxari kuri inde arama 
panye aintamaa purangawaa nyãse seyaraita ainta, asui hamee 
kuri ixupe ae awa haputariwaa. 
7Neyara kuri ainta panye remunya rame ixe arama benditu. 
8Maa Jesus usuaxara ae umbeu ikupe: 

—Kuzima aintaumpinima, rerikute remunya benditu 
neruixawa Deus supe, rerikute repuraki ixupenyu panye sui. 
9Asui urasu ae, Jeruzale kiti uxari upuamu templu rakapira rese 
asui umbeu ixupe: 

—Deus raira rame inde repuri templu sui, 
10Nyãse kuxima aintaumpinima, uxari kuri ianjuita aintausaru 
inde. 

"Aintaumukaturu kuri inde aintaipu irumu yawaite renupa neipi 
ita rese. 
12 ĄAsui Jesus usuaxara: 

—Umbeu izupe: 

—Kuxima aintaumbeu yuiri, teresikari reganani neruikawa 
Deus. 

BAsui Yurupari umbawa rire uputari uganani ae panye 
ugananisawa irumu uyuiri isui ate amu ara kuri. 

14Asui Jesus uyuiri Galileya kiti Espiritu ukuawasawa irumu, 
asui sesewara usika aintapiri panye tetama kiti. 
15Asui umbue ainta sinaguga upe, asui panye aintaumbeu 
purangawaa sese. 


lanamaita tiaintauputari ae 

16Asui usu Nazare kiti mame uyukiriariwaa, asui sauru rame 
uwike sinaguga upe kuaye umunyawerawaa yawe, asui upuamu 
uleri arama. 

VAsui aintaumee ikupe ilivru kua utitikawaa Izaia, asui upirari 
irumu kua livru uwasemu kua umpinimawaa, 

'8Yaneruixawa espiritu uiku serese, nyase uxari hambeu kua 
nyenga purangawaa ainta supe kuaita pirasuawaita, umundu 
ixe hambeu arama ainta supe kuaita prezuwaita uyurawa kuri 
ainta, haxari arama aintaumaa kuaita sesaimawaita, hayurawa 
arama kuaita upurarawaita. 

Hambeu arama ainta usikana yaneruixawa rangawa umunya 
arama turusu purangawaa. 

20 Asui umusikindawa rire kua livru umuyuiri ae ikupe kua 
uajudariwaa ae, asui uwapika asui panye sinaguga upewaita 
aintaumaa izupe. 

%1 Asui Jesus umbeu ainta supe: 

—Uyi ara hamunya kuaye kua inyenga umbeuwaa yawe 
pesenduwaa upe muiri penye. 

22 Asui aintaumbeu purangawaa sese asui aintaakayemu 
aintausendu kua inyenga purangawaa usemuwaa iyuru sui, asui 
aintaupurandu: 

—Maitaa tisera Juze raira kua? 

33 Asui Jesus unyee ainta supe: 

—Hamanduari pembeu kuri ixe arama kua nyenga, inde 
umpusangasara reyumpusanga indepawate, panye kua yasenduwaa 
remunya Kafarnaum upe remunya yuiri kuri nerendawa upe. 

4 Asui umbeu xinga ainta supe: 

—Supiwa hambeu penye arama, kuaita utitikawaita 
tiaintausuanti ainta puranga aintarendawa upe. 

23 Supiwa hambeu penye arama siya kuera viuvaita Israel upe Elia 
tempu rame iwaka uyumusikindawa musapiri akayu seis yasi 
yuiri watari rame aintaumbau arama panye kua mundu upe. 

2% Maa timaa Elia usu aintapiri yepenyute usuwaa ipiri kua viuva 
Sarepita Sidum upewara. 

237Şiya kuera yuiri lepruzuita Israel upe itempu rame kua 
utitikawaa Elizeu, maa nē yepe aintasuiwara ikatu isui kua 
Naama Siria suiwara. 

28 Asuji aintaipiaiwa kuaita uikuwaita sinaguga upe kuaita 
usenduwaita kua inyenga. 

29 Asui aintaupuamu aintaumburi ae aintarendawa sui, asui 
aintaurasu ae iwitera rese aintaretama uikuwaa upe aintaumburi 
arama ae iwitera sui tiipi kiti. 

30Maa Jesus usu aintapitera sui uyuiri arama aintasui. 


Umukaturu urikuwaa demuniu 


31 Asui usu Kafarnaum kiti kua tetama Galileya upewaa asui 
umbue ainta sauru rame. 

32 Asui aintaakayemu aintausendu inyenga umbuewaa nyase 
upurungita ukuawawaa yawe. 

33 Ape sinaguga upe yepe apigawa urikuwaa yepe demuniu 
ikiawaa ipia upe asui usasemu kirimbawa. 

34Maataa reputari yaneirumu inde Jesus Nazare suiwara? Maitaa 
reyuiri remukanyemu yande? Hakuawate indete kua purangawaa 
Deus suiwara. 

35 Maa Jesus umukiriri ae umbeu ikupe: 

—Rekiririntu inde, resemu isui kua apigawa, asui kua demuniu 
umburi uwari kua apigawa iwi upe aintapiterupi panye, asui 
usemu isui tiana umunya ixupe puxi. 

36 Ape panye aintaakayemu aintaumaa, asui aintauyumbeu 
aintapawa: 

—Maataa kua inyenga? Nyase kirimbawa umundu kuaita 
demuniu ikiawaita asui aintausemu. 

37 Asui sesewara usika aintaretama kiti panye suakintuwaita. 


Umukaturu Pedru sugra 
33 Asui usemu sinaguga sui usu Simão ruka kiti. Ape imasi 
uiku kua Simao sugra uriku takua turusu, asui aintaupurandu 
ae sese. 
39 Asui uyawika iarupi umpitu kua takua asui takua uzariana ae, 
asui aramete upuamu uajudari ainta. 


Umukaturu siya miraita 


10 Asui kurasi uwike irumu panye kuaita urikuwaita 
aintaanamaita imasiwaita aintaurasu ainta ipiri, asui uxari ipu 
aintarese aintayaweyawe asui umukaturu ainta, 

MN Asui demuniwita yuiri aintausemu siyawaita sui, aintausasemu, 
aintaunyee: 

—Indete Deus raira. Maa Jesus umukiriri ainta nyase 
aintaukuawa Kristu ae. 


Jesus usu iyaraimawaa kiti 


22 Asui kuemaite usu asui iyaraimawaa kiti, asui kuaita miraita 
siyawaita aintausikari ae asui aintausu suaki, asui aintaupurandu 
ae Harama uxari ainta. 

“Maa umbeu ainta supe: 

—Harikute hambeu kua nyenga purangawaa sese mayetaa 
aintaruixawa arama kua Deus panye ainta supe kuaita amuita 
tetamaita yuiri, nyãse sesewara umundu ixe. 

“Asui umbue ainta sinaguga upe Judeya kiti. 


Aintaupisika siya pira 

5, 1Asui kuaita miraita siyawaita aintaumusuaki ae aintausendu 

arama Deus inyenga, uiku lagu Genezare rimbiwa kiti. 
2Umaa mukui igara kuaita upisaitikawaita ainta usemuwaa 
aintaigara sui aintaumuyasuka aintaapisa. 
3Asui uwiye irumu yepe igara upe Simão iyara upurandu ae usu 
arama kuayentu praya sui, asui uwapika igara upe umbeu kuaita 
miraita siyawaita. 

^Asui upurungitapawa rire umbeu Simão supe: 

—Resu lagu pitera kiti asui pemburi pepisa. 

?Simao usuaxara ae unyee: 

—lInde umbuewaa, pituna pukusawa yapisaitika maa ne maa 
nungara yawasemu, maa rembeuwaa resewara hamburi kuri sepisa. 
6Asui aintaumunya kuaye umbeuwaa yawe, aintauwasemu siya 
pira yawaiteana usuruka aintapisa. 
7Asui aintausenui aintaipu irumu aintarumuaraita amu igara 
upewaita aintauri arama aintawajudari arama ainta, asui aintausu, 
asui aintaumuteresemu mukui igara yawaiteana aintausu tiipi kiti. 
8Asui Simão Pedru umaa irumu yawewaa usu uyawika Jesus ipi 
ruaki unyee: 

—Īnde seruixawa, purangate resu sesui nyase puxuwerawa ixe. 
?Nyase iakayemu umaa panye irumuwaita yuiri sesewara kuaita 
siyawaita pira aintaupisikawaa, 

WAintaakayemu yuiri panye kuaita Tiagu Juao yuiri kuaita 
Zebedeu rairaita nyase aintarumuaraita ainta. Asui Jesus umbeu 
Simao supe: 

—Teresikie kuiri indete resu arama repisaitika apigawaita. 
VU Asui aintaumuyari aintaigara praya rese, aintauxari panye maa 
asui aintausu sakakuera. 


Umukaturu yepe lepruzu 

12Asui uiku ramere yepe sidadi kiti uri ipiri yepe urikuwaa 
lepra panye ipira rese, asui umaa irumu Jesus uyawika ate iwi kiti 
upurandu ae sasisawa rupite: 

—Īnde seruixawa, reputari rame repuderi rexari ikiaima ixe. 
BAsui Jesus usupiri ipu upisika ae unyee ikupe: 

—Haputari ikiaimawaa inde, asui aramete ukanyemu panye 
ilepra isui. 
14Asui Jesus umundu tiarama umbeu sesewara amuita supe, asui 
unyee ixupe: 

—Resuana, remukame saserduti umaa inde asui remee prezenti 
Deus supe nyase umukaturuana inde kuaye Muize umbeuwaa 
yawe aintaukuawa arama nerese kuaita miraita. 
15Maa turusu piri aintaumbeu sesewara, asui siyawaita miraita 
aintauyumuatiri ipiri aintausendu arama inyenga umburi arama 
yuiri aintasui masi. 
16Maa Jesus uyuiri aintasui iyaraimawaa kiti upurandu arama 
Deus irumu. 


Umukaturu imembekawaa ipira 

17 Asui yepe ara umbue ainta, apete yuiri farizewita aintate 
vuiri kuaita umbuewaita kua nyenga kuximawara uriwaita 
aintaretama sui Galileya sui Judeya sui yuiri, Jeruzale sui yuiri. 
Asui yaneruixawa Deus ukuawasawa uiku kirimbawa sese 
umukaturu arama ainta. 
18 Asui aintauri yepeyepe apigawaita aintaururi yepe imembekawaa 
ipira ikama upe, aintauputari aintauxari ae Jesus runde sui. 
19 Asui tiaintauwasemu aintauwike arama uka kiti miraita 
siyawaita resewara, asui aintauyupiri uka ara sui aintaumukuara 
arama ape aintaumuye arama kua imembekawaa Jesus runde sui. 
20 Jesus umaa irumu maye aintauruyari unyee ixupe kua 
imembekawaa: 

—lInde apigawa haperduari nesui nepekadu. 
21 Asui kuaita umpinimawaita farizewita yuiri aintauyupurungita 
aintapawa aintaunyee: 

—Awataa nya? Nyase umbeu puxi Deus rese. Awataa upuderi 
uperduari yanesui yanepekadu isui kua Deus? 

Maa Jesus ukuawa aintaumanduariwaa umbeu ainta supe: 
—Maataa pemanduariwaa pepia upe? 
3Maataa iwasuima xinga hambeu ixupe, haperduari nepekadu 
nesui u hambeu repuamu rewata? 
#Pekuawa arama uriku ikirimbawasawa kua mundu upe kua 
unaseriwaa umaa kua ara uperduari arama pekadu, umbeu ikupe 
kua imembekawaa: 
—Hambeu inde repuamu repisika nekama resuana neruka kiti. 
25 Asui aramete upuamu aintaumaa panye, asui upisika kua kama 
uyuiri suka kiti umee purangawaa Deus supe. 
2 Asui aintaakayemu turusu aintaumaa panye, asui aintaumee 
purangawaa Deus supe, asui aintausikie aintaumaa, aintaumbeu: 
—Uyi ara yamaa tirewaa yamaa. 


Usenui Levi 


27 Asul arirewara usu asui umaa yepe publikanu sera Levi 
uwapika kuleturia ruka upe, asui umbeu ixupe: 

—Reyuiri serakakuera. 
*8 Asui upuamu uxari panye maa asui usu sakakuera. 


Umbau pekaduruita irumu 


2 Asui Levi umunya timbiu turusu Jesus supe suka upe, ape 
siya publikanuita amuita yuiri uwapika aintairumu meza ruaki. 
3 Asui kuaita farizewita umpinimawaita ainta supe yuiri 
aintauyupurungita Jesus irumu umbuewaita rese, aintaupurandu ae: 

—Marantaa pembau peu yuiri aintairumu kuaita publikanu 
pekaduruita yuiri? 

31 Asui Jesus usuaxara ainta: 

—Kuaita ikatuwaita timaa arama aintausikari umpusangasara 
ainta maa kuaita masiweraita aintausikari ae. 
32Umbaa hayuiri hasenui purangawaita maa hayuiri hasenui 
kuaita pekaduruita sasiyara arama aintaumanduari aintapekadu. 


Maitaa yayukuaku 


33 Asui aintaumbeu ikupe: 

—Kuaita Juao umbuewaita farizewita umbuewaita yuiri siya 
viaji aintauyukuaku aintaupurandu Deus irumu yuiri, maa kuaita 
rembuewaita aintaumbau aintauu yuiri. 
3Asui Jesus umbeu ainta supe: 

—Maitaa pepuderi pexari aintauyukuaku kuaita usenuiwaita 
kazamentu upe uiku ramere aintairumu kua nuivu? 

35 A sui yepe ara upe kuri aintauyuka aintasui kua nuivu arame 
kuri aintauyukuaku. 

36 Asui umbeu ainta supe yepe inyenga umbuewaa rupiara ainta, 
unyee: 

—Tiawa upuderi umusuruka rupa pisasuwaa uremendari 
arama irupa kuximawara, yawaite umusuruka irupa pisasuwaa, 
asui kua remendu pisasuwaa tipuranga uiku sese kua irupa 
kuximawara. 

3 Tiyaxari vinyu pisasuwaa siru kuximawarawaa upe uvelya 
pirera nungara nyase kua vinyu pisasuwaa umusuruka siru 
kuximawara asui uyusena kua vinyu asui ukanyemu siru yuiri. 

383 Maa yarikute yaxari vinyu pisasuwaa siru pisasuwaa upe uvelya 
pirera nungara. 

3Tiawa uputari uu kua vinyu pisasuwaa, uu rire kua vinyu 
kuximawara. Nyāse unyee: 

—Puranga piriwaa kua vinyu kuximawara. 


Jesus aete sauru ruixawa 


6 1Asui sauru rame Jesus usasawa aintakupixawa piterupi asui 
WJ umbuewaita aintaumpena awati aintaumbau arama, asui 
aintaipu irumu aintaupuu isui sanya. 
2Asui yepeyepe farizewita umbeu ainta supe: 

—Marantaa pemunya kua tiwa puranga yamunya sauru rame? 
3Asui Jesus umbeu ainta supe: 

—Maitaa tisera peleri Davi rese kua umunyawaa sasi rame 
yumasi ikupe sumuaraita irumu? 
4Uwike Deus ruka upe upisika kua pao aintaumeewaa Deus 
supe asui umee ae ainta supe sumuaraita kua pao tiwa yapuderi 
yambau anyunte kuaita saserdutita upuderi umbau ae. 
> Asui umbeu xinga ainta supe: 

—Sauru ruixawa kua unaseriwaa umaa ara. 


Umukaturu iangaiwarawaa ipu 

6Asui amu saurut rame yuiri uwike sinaguga upe umbue arama, 
ape yepe apigawa iangaiwara ipu katusawa sui. 
7Asui kuaita umpinimawaita farizewita yuiri aintaumaa ikupe 
sa umukaturu sauru rame nyase aintauputari aintaumbeu puzi 
sese. 
sMaa Jesus ukuawa aintaumanduariwaa asui umbeu ikupe kua 
apigawa iangaiwarawaa ipu: 

—Repuamu reyuiri kua kiti. Asui usu upuamu akiti. 


153 LUKA 6 


?Asui Jesus umbeu ainta supe: 

—Maitaa pemanduari, maitaa yapuderi yamunya puranga 
sauru rame u yamunya puxi yuiri? Maitaa yapuderi yamukaturu 
yepe tiarama umanu u yapuderi yaxari umanu sauru rame? 
WAsui umaa ainta supe panye, asui umbeu ikupe: 

—Resupiri neipu, asui usupiri ae asui purangana ipu. 

Maa aintaipiaiwa ainta asui aintauyupurungita aintapawa 
mayetaa aintaumunya arama Jesus supe. 


Uparawaka duziwaita 


12 Asui Jesus usu iwitera kiti upurandu arama ipaya irumu, asui 
pituna pukusawa uiku ape umbeu Deus. 
BAsui kuemaite usenui ipiri kuaita umbuewaita asui uparawaka 
aintasuiwara duziwaita, asui uxari aintauseruka ainta iapustuluita, 
Simão uxariwaa sera rakapira Pedru, asui imu Andre, asui 
Tiagu Juão yuiri, asui Filipe Bartulumeu yuiri, 
15Asui Mateu Tume yuiri, asui Tiagu Alfeu raira, asui Simão 
aintauserukawaa Zelute, 
16Asui Juda Tiagu raira, asui Juda Iskariute kua uentregariwaa Jesus. 


Umburi siya masi 

VAsui uwiye aintairumu asui upuamu iwi ipewawaa upe ape 
siya umbuewaita siya miraita yuiri uriwaita panye Judeya sui 
Jeruzale sui yuiri, lagu turusuwaa rimbiwa suiwaita yuiri Tiru sui 
Sidum sui yuiri. 
18 Aintauri aintausendu arama ikupe aintauxari arama yuiri 
umukaturu ainta mãsi sui, kuaita yuiri upurarawaita demuniu 
ikiawaita resewara umukaturu ainta. 
13 Asui panye kuaita miraita siyawaita aintauputari aintaumuyari 
aintaipu sese, nyãse ukuawasawa usemu isui asui umukaturu 
ainta panye. 

Suuri kuri ainta 

0 Asui umaa umbuewaita supe unyee ainta supe: 

—Suuri kuri penye pirasuawaita nyase peyara kuri panye kua 
yaneruikawa Deus iyaraita. 
ASuuri kuri penye pepurarawaita yumasi kuiri nyase peapu kuri 
penye, suuri kuri penye uyaziuwaita kuiri nyase suuri kuri pepia. 
Suuri kuri penye puxi rame aintaumaa penye, aintaumutirika 
rame penye aintasui, aintaukasuari rame penye, puxi rame 
aintaumaa penye sesewara kua unaseriwaa umaa kua ara. 

233Pexari suuri pepia nya ara upe kuri pepupuri suuriwaa 
irumu, nyase perikuana turusu purangawaa iwaka kiti, nyase 
yawe kuera aintaramunyaita aintaumunya ainta supe kuaita 
utitikawaita kuera. 


Puxuwerawa kuri uri aintarese 


“Maa puxuwerawa uri kuri perese penye rikuwaita nyase 
perikuanate panye purangawaa peputariwaa kuiri. 
235Puxuwerawa uri kuri perese penye peapuwaita kuiri nyase yepe 
ara sasi kuri penye arama yumasi. Puxuwerawa uri kuri perese 
penye upukawaita kuiri nyase sasiyara kuri penye peyaxiu kuri. 
26Puxuwerawa uri kuri perese aintaumbeu rame purangawaa 
peresewara panye ainta nyãse yawete aintaumunya ainta supe 
kuaita utitikawaita ugananiwaita. 


Yagustari yaneruanyanaita 

27 Maa hambeu penye arama penye pesenduwaita ixe arama, 
pegustari kuaita peruanyanaita, pemunya puranga ainta supe 
kuaita umaawaita puxi penye arama. 
28Pembeu puranga aintarese kuaita umbeuwaita puxi perese, 
pepurandu Deus irumu aintarese kuaita ugananiwaita perese. 
2Kua usuapetekawaa inde neratipi rese rexari unupa suaxara 
sui yuiri, kua uputariwaa uyuka nesui nepupekawa rexari yuiri 
ikupe nekamixa. 
30Rexari ainta supe kuaita upuranduwaita neirumu, asui kua 
urasuwaa nesui nemaa terepurandu umuyuiri arama inde 
arama ae, 
31Kuaye peputariwaa yawe apigawaita umunya penye arama 
yawete yuiri pemunya ainta supe. 


Yagustari yaneanamaita 


32Pegustari rame kuaita ugustariwaita penye, maataa kuri 
periku sikuyara? Nyāse yawete yuiri kuaita pekaduruita 
aintaugustari kuaita ugustariwaita ainta. 
33Pemunya rame puranga ainta supe kuaita umunyawaita penye 
arama puranga, maataa kuri periku sikuyara? Yawete yuiri 
aintaumunya kuaita pekaduruita. 
34Pepuru rame aintaurasu arama pemaa kuaita umuyuiriwaita 
ae maataa kuri periku sikuyara? Yawete yuiri kuaita pekaduruita 
aintaupuru aintaurasu arama aintamaa kuaita umuyuiriwaita 
ainta supe ae. 

35 Ape pegustari kuaita peruanyanaita, pemunya puranga pepuru 
ainta supe pemaa tepesaru sikuyara pepuruwaa aintaurasu, ape 
kuri turusu periku kuri purangawaa, ape kuri tairaita penye kua 
kirimbawa piriwaa, nyase umunya ainta supe puranga kuaita 
tiwaita umee purangawaa ixupe kuaita yuiri puxuwerawaita. 
36Pirasuawaa pemaa amuita kuaye pirasuawaa yawe umaa penye 
kua pepaya. 


Tepembeu puxi amu rese 

3 Tepembeu amuita resewara tiarama kuri aintaumbeu 
peresewara, tepekundenari amuita tiarama kuri aintaukundenari 
penye, peperduari peirumu ainta aintauperduari arama kuri 
aintairumu penye. 
38Pemee ainta supe arama kuaita amuita asui kuri aintaumee penye 
arama aintaumediri penye arama puranga santa teresemu usasawa 
xinga, yawete yuiri kuri aintauxari penye arama muiri ainta. 


Sesaimawaa urasu amu sesaimawaa 


39 Asui umbeu ainta supe yepe inyenga umbuewaa rupiara 
ainta, unyee: 

—Maitaa yepe sesaimawaa upuderi urasu amu sesaimawaa. 
Maitaa tiaintauwari tiipiwaa kiti kuaita mukuiwaita. 
Kua umbuewaa timaa uiku iyara kiti piri isui kua 
umbuesarawaa ae maa panye kuaita uyumbuewaita puranga 
aintauiku kuri iyawe. 
“Marantaa remaa mirá kuairawaa sesa upe kua nemu tipukusawa 
remaa kua mirá turusuwaa uikuwaa neresa upe? 
Maitaa repuderi rembeu nemu supe, semu, rexari hayuka mirá 
kuairawaa neresa sui, tipukusawa remaa kua mirá turusuwaa 
uikuwaa neresa upe. Inde retentuwaa, reyupiru reyuka mirá 
turusuwaa neresa sui remaa arama puranga kua mirá kuairawaa 
uikuwaa nemu resa upe. 


Mirá iya 

#Tiyamaa mirá purangawaa uxariwaa iya puxuwerawa, tiyuiri 
yamaa mirá puxuwerawa uxariwaa iya purangawaa. 
“Nyãse aintaiya irumu yakunyeseri kuaita mirá. Tiyayuka figu 
mirå sui kua urikuwaa yuu, tiyuiri yayuka uva kukuna sui. 
“Kua apigawa purangawaa uyuka purangawaa ipia purangawaa sui, 
asui kua apigawa puxuwerawa uyuka puxuwerawa ipia puxuwerawa 
sui, nyase peyuru umusemu kua umuteresemuwaa pepia. 

Mukui uka rese 


46Marantaa pembeu ixe arama, seruixawa, seruixawa, 
tipukusawa pemunya kua hambeuwaa? 
47 Hamukame kuri pemaa awa yawe panye kuaita uriwaita sepiri 
aintausendu senyenga asui aintauruyari ae, 
48 Aintate iyawe kua yepe umunyawaa suka arama upikui tiipi 
umpuamu arama esteyu ate ita rese, asui parana uwike suka 
kiti maa timaa upuderi umburi uwari ae nyase santa umunya 
kua uka. 
49 Maa kua usenduwaa senyenga asui timaa umunya kuaye 
hambeuwaa yawe aete iyawe kua yepe apigawa umunyawaa suka 
arama timaa upikui tiipi iwi umpuamu arama esteyu, asui parana 
uwike suka kiti asui kutara uwari kua uka asui puxuwerana ae 
panye. 


Umukaturu kapitão kriadu 

1Asui umbawa rire panye kua inyenga umbeuwaa ainta supe 

kuaita miraita uwike Kafarnaum kiti. 
2Ape imãsi yepe suraraita kapitão ikriadu ugustariwaa. 
3Asui usendu Jesus resewara umundu yepeyepe tuyuweita 
aintasuiwara kuaita judewita aintausu arama aintaupurandu 
Jesus uri arama umukaturu arama ikriadu. 
4 Asui aintausikana Jesus ipiri aintaupurandu ae sasisawa rupite 
aintaumbeu: 

—Purangawaa kua apigawa remunya arama ixupe arama ae. 
5Nyãse ugustari yanemiraita asui umunya yuiri yande arama 
yanesinaguga. 
6Asui Jesus usu aintairumu. Asui kuayentuana suka sui ainta, kua 
kapitão umundu sumuaraita aintaumbeu arama ixupe: 

—Seruixawa, tereyuiri sepiri nyãse timaa purangawaa ixe 
rewike arama seruka kiti. 
7Sesewara timaa hayuiri nepiri nyase timaa purangawaa ixe. Maa 
rembeu yepe nenyenga asui purangana kuri kua sekriadu. 
SNyase ixe yuiri harikute haruyari seruixawaita inyenga, asui ixe 
yuiri hamundu sesuraraita, asui hambeu yepe supe, resu, asui 
usu, asui hambeu rame amu supe, reyuiri, asui uri, asui hambeu 
rame sekriadu supe, remunya kua asui umunya ae. 
9Asui iakayemu Jesus usendu irumu inyenga uyereu ainta kiti 
kuaita miraita siyawaita uriwaita sakakuera umbeu ainta supe: 

—Supiwa hambeu penye arama, tire hawasemu yepe 
aintasuiwara kuaita Israelitaita uruyariwaa kuaye iyawe. 

WAsui aintauyuiri uka kiti kuaita umunduwaita asui 
aintauwasemu purangana kua ikriadu. 


Umbaka yepe taina manusawa sui 


1 Asui yepe ara rire Jesus usu yepe tetama kiti serawaa Naim, 
asui aintausu irumu kuaita umbuewaita miraita siyawaita yuiri. 
12 Asui aintaumusuaki kua tetama rukena aintaumaa aintaururi 
yepe umanuwaa aintaumburi arama ae, imembira kua viuva 
yepenyuwanate, asui siya miraita tetama suiwaraita aintausu 
BAsui yaneruixawa pirasua umaa ikupe umbeu ikupe: 

—Tereyaxiu. 
14Asui uri aintapiri asui upisika kua umanuwaa kaixão asui 
aintaupita aintaupuamu kuaita urasuwaita ae, umbeu ikupe: 

—Kurumiwasu, hambeu inde arama, repuamu. 

15 Asui kua umanuwaa kuera uwapika asui uyupiru upurungita 
asui Jesus urasu ae imaya ipiri. 

I6Asui aintausikie panye kuaita miraita, asui aintaumee Deus supe 
purangawaa aintaunyee: 

—Yepe utitikawaa kirimbawawaa upuamu yanepiterupi, Deus 
uri umaa imiraita ipiri. 

17 Asui sesewara usika aintapiri panye tetama kiti Judeya upe. 


Juão umundu aintaupurandu Jesus 


18Asui Juão umbuewaita aintaumbeu ikupe Jesus umunyawaita 
resewara yuiri, asui Juão usenui ipiri mukui umbuewaita. 

19 Asui umundu aintausu yaneruixawa ipiri aintaupurandu arama 
ae, maitaa indete kua uriwaa u yarikute yasaru amu uri arama? 
20 Asui aintausika irumu ipiri aintaumbeu ixupe: 

—Juao Batista umundu yande yapurandu arama inde, maitaa 
indete kua uriwaa u yarikute yasaru amu uri arama? 

21 Asui aramete Jesus umukaturu siya imasiwaita, asui kuaita 
vuiri urikuwaita demuniu, asui uxariana aintaumaa siya kuaita 
sesaimawaita. 

22 Asui Jesus usuaxara ainta, umbeu: 

—Pesuana pembeu Judo supe kua pemaawaa pesenduwaa 
yuiri, aintaurikuana aintaresa kuaita sesaimawaita, 
aintauwatana kuaita alejaduita, ikiaima kuaita lepruzuita, 
aintausenduana kuaita iapisaimawaita, aintaupuamu kuaita 
umanuwaita, asui kuaita pirasuawaita aintausenduana kua 
inyenga purangawaa. 
23Suuri kuri kua tiwa umanduari puxuwera serese. 

Jesus umbeu Juao resewara 


24 Asui aintauyuiri rire isui kuaita Juão umbuewaita Jesus 
umbeu miraita Juao resewara, unyee: 

—Marantaa pesu pemaa kampu kiti? Maitaa pesu pemaa iwitu 
upeyu uwiwa rese? 
235 Maataa pesu pemaa? Maitaa pesu pemaa yepe apigawa 
urikuwaa irupa purangawaa? Kuaita urikuwaita irupa 
purangawaa kuaita uikuwaita purangawaate aintauiku tuixawa 
ruka upe. 
26 Asui maataa pesu pemaa? Maitaa pesu pemaa yepe utitikawaa? 
Aete, hambeu penye arama: 

—Puranga piriwaa utitikawaa sui ae. 
27 Aete kua aintaumpinimawaa sese kuzima, ikete hamundu yepe 
umbeusara nerunde umukaturu arama nerapee nerunde. 
23Supiwa hambeu penye arama aintasuiwara kuaita unaseriwaita 
umaa kua ara timaa yamaa amu iara kiti xingawaa kua Juão sui, 
maa puranga piri kua aintawira kitiwaa kuaita iwaka ruixawa 
imiraita. 
22 Asui panye kuaita usenduwaita ae kuaita yuiri kuaita 
publikanuita aintaumbeu purangawaa kua Deus nyase 
aintauxariana Juao ubatizari ainta ibatizmu irumu. 
3Maa kuaita farizewita kuaita ukuawawaita kua Deus inyenga 
kuximawara yuiri aintaumburi aintasui kua Deus inyenga ainta 
supe aramawaa tiresewara aintauxari Juão ubatizari ainta. 
31 Awa yawetaa haseruka kuaita apigawaita kuiriwaraita? Awa 
yawetaa ainta? 
32 Tainaita yawe ainta uwapikawaita ukara kiti aintausenui 
aintarumuaraita, yamuapu penye arama pepurasi arama maa 
tipepurasi, yambeu penye arama nyenga sasiyarawaa maa timaa 
peyaxiu. 
3 Nyāse Juao Batista uri timaa umbau pao tiyuiri uu vinyu, asui 
pembeu, uriku demuniu ipia upe. 
3Asui uri kua unaseriwaa umaa kua ara umbau uu yuiri, asui 
pembeu, pemaa yepe umbauwaa turusu uuwaa yuiri vinyu, 
uajudari kuaita publikanuita pekaduruita yuiri. 
35 Maa kua ukuawasawa yakuawa purangawaa ae tairaita 
irumu. 


Uyusena sakuenawaa ipi rese 


36 Asui yepe farizeu usenui ae umbau arama irumu asui Jesus 
uwike farizeu ruka kiti uwapika meza ruaki. 

V Ape yepe kunya uriwaa tetamawara pekaduruwaa ukuawa 
irumu Jesus uwapika meza ruaki farizeu ruka upe ururi 
sakuenawaa siru upe alabastru suiwara. 

%8 Asui uiku kuayentu sakuera sui ipi ruaki, uyaxiu umururu ipi 
sesa yukise irumu asui umutikanga ae iawa irumu asui ubejari ipi 
asui uyusena ipi rese nyã sakuenawaa ae. 

3 Asui umaa irumu ae kua farizeu usenuiwaa Jesus umbau irumu 
Unyee ipia upe: 

—Utitikawaa rame maa kua apigawa ukuawa maa mayewataa 
kua kunya upisikawaa ae nyāse pekaduru ae. 
^0Asui Jesus usuaxara ikupe kua farizeu umbeu ixupe: 

—Simao, haputari hambeu inde arama yepe nyenga. Asul 
usuaxara, rembeu inde umbuesarawaa. 

MMukui apigawa udeveriwaa ikupe yepe upuruwaa ainta supe 
dinyeru, yepe udeveri ixupe kinyentu dinyeru asui yepe udeveri 
sinkuenta dinyeru. 

aTiresewara aintaupuderi aintaupagari ae umukanyemu aintasui 
aintakunta kuaita mukui. Kuiri awataa aintasuiwara ugustari ae 
turusu xinga? 

#Asui Simão usuaxara: 

—Hamanduari kua umukanyemuwaa isui turusu. Asui Jesus 
unyee ikupe: 

—Supiwa rembeuwaa. 

MAsui uyereu umaa kua kunya rese asui unyee Simao supe: 

—Maitaa remaa kua kunya, hawike neruka upe asui tirexari 
ixe arama ii hamuyasuka arama seipi, maa kua kunya umururu 
seipi sesa yukise irumu asui umutikanga iawa irumu ainta. 
45Tirebejari ixe maa kua kunya tiikuere ubejari seipi hawike rire 
neruka upe. 
46Timaa reyusena seakanga rese azeti maa kua kunya uyusena 
seipi rese kua sakuenawaa ae 
“Ape hambeu inde arama: 

—Haperduariana isui ipekadu turusuwaa, ape ugustari ixe 
turusu, maa kua haperduariwaa isui kuaira, kuaira ugustari ixe. 
BAsui umbeu ikupe kua kunya: 

—Haperduariana nesui nepekadu. 

YAsui kuaita uwapikawaita irumu meza ruaki aintauyupiru 
aintauyupurungita aintapawa aintaunyee: 

—Awataa kua apiga umburi arama pekadu? 

Maa Jesus umbeu ikupe kua kunya: 
—Hamukaturu inde reruyari resewara, resuana timaarese. 

Kunyaita uajudariwaita ae 

Q 1Asui Jesus usu tetama kiti turusuwaita kuairawaita yuiri 
umbue ainta kua inyenga purangawaa rese imiraita arama 

ainta kua Deus, kuaita duziwaita aintausu irumu. 

?Aintausu yuiri irumu yepeyepe kunyaita umburiwaita aintasui 

demuniu puzuwerawaita masi yuiri, kua Maria sera rakapira 

Madalena kua usemuwaa isui seti demuniu. 

3Asui Juana kua Kuza rimiriku kua upurakiwaa Erudi ruka upe, asui 

Suzana asui siya xinga kuaita uajudariwaita ae aintamaa irumu. 


Nyenga uyutimawaa rese 


tAsui aintauri ipiri siya miraita panye aintaretama sui, asui Jesus 
umbue ainta inyenga irumu ipupe aramawaa umbue ainta, unyee: 
?—Yepe uyutimasara usu uyutima, asui uyutima irumu yepeyepe 
mitima karusu uwari pee arukanga rupi, asui aintaupiru ae 
kuaita miraita asui kuaita wira mirita uwewewaita iwaka rese 
aintaumbau ae. 
śsAsui yepeyepe mitima karusu uwari itatiwa upe asui uyukiriari 
rire uxirika ae nyãse watari ixupe iruruwaa. 
"Asui yepeyepe uwari yuutiwa upe asui uyukiriari yepewasu asui 
yuu umamana ae. 
“Asui yepeyepe uwari purangawaa iwi upe, asui uyukiriari asui 
iya ae, asui aintayaweyawe aintauxari aintaiya sem. Awa uriku 
iapisa urikute usendu. 


Mayesawataa nyenga uyutimawaa rese 


?Asui kuaita umbuewaita aintaupurandu ae aintaunyee: 
—Mayesawataa kua nyenga. 
10 Asui Jesus usuazara ainta: 

—Haxari pekuawa arama kua nyenga aintauyumimiwaa maye 
Deus imiraita arama ainta, maa kuaita amuita hambue ainta 
nyenga irumu hambuewaa rupiara ainta, aintaumaa pukusawa 
tiarama aintaukuawa maataa aintaumaawaa, aintausendu 
pukusawa tiaintaukuawa mayesawataa ae. 

"Yawesawa kua nyenga hambuewaa rupiara ainta. Deus inyenga 
kua mitima karusu. 

Kua uwariwaa pee rimbiwa rupi aete kuaita usenduwaita asui 
uri kua Yurupari usiki arama aintapia sui kua nyenga tiarama 
aintauruyari ae yawaite aintauyumukaturu. 

“Kua uwariwaa itatiwa upe aete kuaita usenduwaita kua 
nyenga asui suuri aintausuanti ae, maa tiaintauriku aintarapu, 

kuaira aintauruyari, asui puxuwera usika rame aintarese 
nintauzari ae. 

"Kua uwariwaa yuutiwa upe aete kuaita usenduwaita asui 
arirewara aintauyuka aintapia aintamaa rese aintauputari yuiri 
nintauyumusuuri asui panye nya umamana ainta asui timaa 
tiaru puranga aintaiya. 

Kua uwariwaa purangawaa iwi upe aete kuaita usenduwaita kua 
nyenga aintaumukaturu ae aintapia supiwa purangawaa irumu 
aintauriku aintaiya puranga santa resewara aintauiku. 


Nyenga turi rese 


'sTiyasikindawa yaneturi lata kuara upe yamundeka rire ae 
tiyuiri yaxari ae yanekama wirupi, maa yaxari ae uwapika arama 
sendawa upe umuturi arama aintaumaa panye kuaita uwikewaita 
uka upe. 
7Tiyamaa kua yayumimiwaa tiwa kuri yamaa, tiyuiri yamaa kua 
aintauyumimiwaa tiwa kuri yakuawa sese maa uyukuawa kuri ae. 
\8Pemaa pesui puranga maye pesendu, nyase kua urikuwaa imaa 
aintauzari kuri ixupe turusu piri asui kua tiwa uriku aintauyuka 
kuri isui kua umanduariwaa yepe uriku. 


Jesus familia 

Asui aintauri ipiri imaya imuita yuiri maa tiaintaupuderi 
aintausika suaki miraita siyawaita resewara. 
20 Asui yepe umbeu ikupe: 

—Nemaya nemuita yuiri aintaupuamu ukara kiti aintausikari 
aintaumaa inde. 
Maa usuaxara ainta: 

—Semaya semuita yuiri aintate kuaita usenduwaita Deus 
nyenga asui aintaumunya kuaye umbeuwaa yawe, 


Jesus umpitu iwitu 

22 Asili yepe ara uwiye igara upe umbuewaita irumu, asui 
umbeu ainta supe: 

—Yasuana lagu ruaxara, asui aintausuana. 
23 Asui aintausuwaa upe Jesus ukiri. Asui uri aintaruaxara trevada 
kirimbawa kuairantu aintausu tiipi kiti. 
24 Asui aintausu ipiri aintaumbaka ae aintaumbeu ixupe: 

—Yaneruizawa, yaneruixawa aiwana yasu tiipi kiti, asui upaka 
Jesus, asui umpitu iwitu gapenu yuiri asui aintaupituana, asui 
parana uikuntuana. 

25 Asui unyee ainta supe: 

—Maa resetaa pexari pepia? Asui aintausikie turusu 
aintaakayemu yuiri aintaumaa, asui aintauyupurungita, 
aintaunyee: 

—Awataa kua umpituwaa iwitu gapenu yuiri aintauruyari 
arama ae? 


Umukaturu yepe urikuwaa demuniu 


26 Asui aintausika aintaiwi kiti kuaita gerazenuita, kua iwi 
uikuwaa Galileya ruazara kiti. 
7 Asui aintausemu irumu igara sui uri aintaruaxara tetama sui 
yepe apigawa urikuwaa demuniu, kuximare tiumundeu irupa 
tiyuiri uiku uka upe maa anyunte uiku semiteriu upe. 
28 Asui umaa irumu Jesus uyawika senunde kiti usasemu asui 
umbeu inyenga kirimbawawaa irumu: 

—Maataa resikari seirumu inde Jesus? Inde taira kua 
Deus kirimbawa piriwaa panye sui! Hapurandu inde tiarama 
rempurarakari ixe! 
2 Nyāse Jesus umbeuwana kua demuniu ikiawaa usemu arama 


isui kua apigawa, nyase siya viaji upisika kirimbawa kua apigawa. 


Aintauputari rame aintaupukuari ae kurenti irumu feru irumu 


yuiri anyunte umusaka ae asui kua demuniu urasu ae kampu kiti. 


30 Asui Jesus upurandu ae: 

—Maataa nerera? Asui usuaxara: 

—Serera siyawaa, nyase siya demuniwita uwike ipia upe. 
31 Asui aintaupurandu ae tiarama umundu aintausu tiipi kiti. 
32 Ape siya tayasu aintaumbau iwitera rese, asui aintaupurandu 
Jesus uxari arama aintauwike tayasu ipia upe. Asui Jesus uxari 
aintausu. 
33 Asui kuaita demuniwita aintausemu rire isui kua apigawa 
aintauwike tayasu ipia kiti, asui panye kuaita tayasu siyawaita 
aintauyana aintauwari parana kiti asui aintaumanu panye. 
34Asui kuaita usaruwaita tayasu aintaumaa irumu maye 
aintausasawa aintauyawawa aintausu aintaumbeu panye 
aintaresewara tetama kiti panye kampu kiti yuiri. 


Gerazenuita tiaintauputari Jesus 


35 Asui kuaita miraita aintausu aintaumaa kua usasawawaa 
aintausu Jesus ipiri. Asui aintaumaa kua apigawa usemuwaa isui 
kuaita demuniwita umundeuwana irupa ukuawana ara, uwapika 
Jesus ipi ruaki, asui aintausikie turusu. 

16 Asui kuaita umaawaita panye kua usasawawaa aintaumbeu 
ainta supe yuiri maye ikatuana kua urikuwaa demuniwita. 

TAsui panye kuaita miraita uikuwaita aintaiwi upe kuaita 
gerazenuita aintaupurandu Jesus uyuiri arama aintasui nyase 
aintausikie turusu. Asui Jesus uwiye yuiri igara upe asui 
uyuiriana aintasui. 

38 Asui kua apigawa usemuwaa isui kuaita demuniwita upurandu 
Jesus uxari arama uiku irumu, maa Jesus umundu uyuiri arama 
asui unyee ikupe: 

39—Reyuiri neruka kiti rembeu neanamaita supe panye kua Deus 
umunyawaa inde arama, asui usu Umbeu panye setama kiti panye 
kua Jesus umunyawaa ixupe. 


Jairu upurandu Jesus 
4 Asui Jesus uyuiri irumu panye kuaita miraita siyawaita suuri 
aintausuanti ae nyase aintausaruana ae. 
“Asui uri ipiri yepe apigawa serawaa Jairu usaruwaa sinaguga, 
asui uyawika ipi ruaki, asui upurandu ae usu arama suka kiti. 
42 Nyãse umanu putariana uiku kua tayera yepenyuwaa, uriku duzi 
akayu. Asui aramete aintaumusuaki ae kuaita miraita siyawaita. 


Upurarawaa tuwi 

2 Ape yepe kunya urikuana duzi akayu upurara tuwi, asui 
tiawa upuderi umukaturu ae. 

WAsui uri sakakuera asui upisika irupa rakapira rese asui aramete 
upitu tuwi isui. 
45 Asui Jesus unyee: 

—Awataa upisika serese? Asui panye kuaita miraita 
aintaumbeu: 

—Tiyande. Asui Pedru umbeu: 

—lInde umbuewaa, kuaita siyawaita aintaumusuaki inde panye 
aintaupisika inde. 

Maa Jesus umbeu mukuisawa: 

—Yepe upisika ixe nyase hakuawa hakuawasawa usemu sesui. 
W7Asui kua kunya ukuawa tiupuderi uyuyumimi asui usu ipiri 
uriri, asui uyawika senunde uyumuyukuawa arama aintaumaa 
panye miraita maa resewarataa upisika ae, maye yuiri purangana 
ae aramete. 

BAsui umbeu ikupe: 

— Inde serayera, ikatuana inde reruyari resewara resuana 

timaarese. 

Usupiri Jairu rayera 
Upurungita ramere uiku Jesus uri ipiri yepe suka suiwara kua 
usaruwaa sinaguga umbeu: 
—Umanuana nerayera, teremuapatuka kua umbuesarawaa. 
50 Vaa Jesus usendu irumu inyenga umbeu ikupe: 
—Teresikie, reruyari, ape kuri ikatute ae. 
51 Asui usika irumu uka kiti tiawa uzari uwike irumu anyunte 
Pedru Judo Tiagu yuiri asui ipaya kua taina imaya yuiri. 
32 Asui panye ainta aintauyaziu aintausasemu maa Jesus umbeu 
ainta supe: 
—Tepeyaxiu timaa umanu ae, anyunte ukiri uiku. 
53 Asui aintaupuka sese nyase aintaukuawa umanuana ae. 
S4 Maa upisika ae ipu irumu umbeu ixupe kirimbawa: 
—Kunyatai, repuamu. 
55 Asui aramete ianga uyuiri ikupe, asui upuamu, asui umundu 
aintaumee umbau arama. 
56 Ąsui ipaya imaya aintaakayemu aintaumaa, maa Jesus umbeu 
ainta supe tiarama awa supe aintaumbeu kua umunyawaa. 


Umundu kuaita duziwaita 
9 1Asui Jesus usenui rire ipiri kuaita duziwaita uxari ainta 
supe ukuawasawa ikirimbawasawa yuiri aintaumburi arama 
demuniwita aintaumukaturu arama masiweraita yuiri. 
zUmundu yuiri aintausu aintaumbue arama sese kua Deus 
imiraita arama ainta, aintaumukaturu yuiri kuaita imasiwaita. 
3Asui umbeu ainta supe: 

—Timaa nungara perasu peviaji rupiara, tiyuiri pebatuna, 
timaa yuiri pesaku tiyuiri pão, në dinyeru yuiri, timaa kuri 
pepuderi perasu mukui pepupekawa. 
1Mayewaa uka upe pewike ape kuri peiku ate mairame peyuiri 
isui kua tendawa. 
sMame rame tiaintausuanti penye peyuiri rame isui kua tendawa 
pepiri peipi sui iwi aintaukuawa arama kuri aintarese. 

6 Asui aintausu isui, asui aintausu panye tetama kiti aintaumbeu 
ainta supe kua nyenga purangawaa asui aintaumukaturu 
imasiwaita panye tetama upe. 


Erudi uputari umaa Jesus 


7 Asui aintaruixawa Erudi usendu sesewara panye kua 
usasawawaa asui tiukuawa mayetaa umanduari, nyase amu 
miraita umbeu Juão uyuiri upaka manusawa sui. 

#Yepeyepe umbeu Elia kua usikawaa, amuita umbeu: 
—Usemuana yepe utitikawaa ambiraita suiwara. 
Maa Erudi umbeu: 
—Kuzima hamundu aintaumunuka Juao akanga, ape awataa 
nya hasenduwaa sese yawewaa? Asui kirimbawa uputari umaa ae. 


Jesus umusiya pao 


0Asui aintauyuiri irumu kuaita apustuluita aintaumbeu Jesus 
supe panye kua aintaumunyawaa. Asui urasu aintairumu usu 
miraita sui yepe tetama kiti serawaa Betisaida. 

"Asui aintausendu irumu sesewara kuaita miraita siyawaita 
aintausu sakakuera. Asui usuanti ainta, asui umbeu ainta supe 
Deus rese maye imiraita arama ainta asui umukaturu kuaita 
uputariwaita ikatu ainta masi sui. 

12: Asui karukana ainta. Asui aintauri ipiri kuaita duziwaita asui 
aintaumbeu ikupe: 

—Rexari aintauyuiri kuaita siyawaita tetama kiti 
kuayentuwaa kampu upe aintauwasemu arama aintaumbau 
aintaukiri arama yuiri nyase iyaraimawaa upe kua mame 
yaikuwaa. 
3Maa umbeu ainta supe: 

—Penyete pexari aintaumbau arama. Asui aintausuaxara: 

—Anyunte yariku sinku pao mukui pirá yuiri tirame yasu 
yapiripana aintaumbau arama panye kuaita miraita. 

'4Nyãse aikue kuaji sinku mili apigawaita, asui umbeu 
umbuewaita supe, pexari sinkuentapawa aintauwapika. 

15ĄAsui aintaumunya kuaye umbeuwaa yawe, asui aintauxari 
aintauwapika muiri ainta. 

I6Asui upisika kuaita sinku pão mukui pirá yuiri, asui umaa 
iwate kiti uabensuari ainta asui upartiri ainta asui uxari ainta 
umbuewaita supe aintaumee arama ainta supe kuaita miraita. 

17 Asui aintaumbau asui aintaapu muiri ainta. Asui aintaumuatiri 
aintaumbauwaa rimirera duzi sextu. 


Pedru umbeu Kristu kua Jesus 


18 Asui upuranduwaa uiku Deus irumu ipesua, irumute kuaita 
umbuewaita asui upurandu ainta: 

—Mayetaa aintaunyee serese kuaita siyawaita, awataa ixe? 
Asui aintausuaxara: 

—Juao Batista, maa amuita umbeu Elia, asui amuita umbeu 
usemuana yepe aintasuiwara kuaita utitikawaita ambira. 

20 Asui umbeu ainta supe: 

—Penyetaa, maataa peseruka ixe? Asui Pedru usuakara ae 
unyee: 

—lIndete Kristu Deus suiwara. 

Maa umundu ainta tiarama aintaumbeu sesewara yawewaa. 
22U mbeu: 

—Kua unaseriwaa umaa kua ara urikute upurara turusu, 
urikute uxari aintaumburi ae kuaita tuyuweita kuaita yuiri 
saserdutita ruixawaita umpinimawaita yuiri, urikute uxari 
aintauyuka ae, asui musapiri ara rire uyuiri upaka kuri ae, 


Usuwaita Kristu rakakuera 

23 Asui umbeu ainta supe panye: 

—Yepe uputari rame usu serakakuera urikute uyuzari 
aepawate, asui muiri ara usupiri ikurusa usu arama 
serakakuera. 
2AMaa kua uputariwaa uyumukaturu sikuesawa upepawa 
ukanyemu kuri isui ae, awa uxari ukanyemu sikuesawa 
seresewara uwasemu kuri sikuesawate. 

25 Maataa kuri uriku sikuyara kua apigawa uganyariwaa panye 
kua mundu iyara asui ukanyemu u uyumuaiwa aepawate? 

26 Awa kuri utiiwaa seresewara senyenga resewara yuiri utii 
kuri yuiri umaa ae kua unaseriwaa umaa kua ara uri rame 
kuri iwaka sui ipaya gluria irumu ianjuita purangawaita gluria 
irumu yuiri. 

27 Supiwa hambeu penye arama, yepeyepe pesuiwara tikuri 
aintaumanu senundere aintaumaa imiraita arama ainta kua 
Deus, 


Ipira uyutrukari 

28 Asui uitu ara umbuewaa rire kua inyenga urasu irumu Pedru 
Juão Tiagu yuiri yepe iwitera rese upurandu arama Deus. 
29 Asui upuranduwaa upe uiku uyutrukari suwa asui irupa 
umuturi murutinga piri panye sui. 
30 Asui mukui apigawaita aintaupurungita irumu, aete kua Muize 
Elia yuiri. 
31 Aintayuiri aintaumuturi, aintaupurungita maye Jesus usu arama 
umanu Jeruzale kiti. 
32 Asui Pedru sumuaraita yuiri tipusi aintaresa maa timaa 
aintaukiri, asui aintaumaa Jesus umuturi kuaita mukuiwaita 
yuiri irumuwaita. 

Umbeu yuiri umanu kuri ae 


3 Asui kuaita mukuiwaita aintauyuiri irumu Jesus sui Pedru 
unyee ikupe: 

—lInde umbuesarawaa purangate yaiku ike, purangate 
yamunya musapiri baraka, yepe inde arama, yepe Muize supe 
yepe Elia supe, maa tiukuawa mayesawataa umbeuwaa. 
MAsui upurungita ramere uiku ae uri yepe nuvë umusikindawa 
ainta, asui aintausikie turusu katu aintauwike irumu nuve piterupi. 
3 Asui aintausendu yepe nyenga nuve pitera sui umbeu: 

—Aete seraira haparawakawaa, pesendu ikupe arama. 

36 Asui upurungita rire kua nyenga nuvē pitera sui Jesus 
upita yepenyu, asui nyã ara upe aintaukiririntu tiawa supe 
aintaumbeu kua aintaumaawaa. 


Umukaturu urikuwaa demuniu 

37 Asui wirande kiti aintauwiye irumu iwitera sui aintauri Jesus 
ruaxara kuaita miraita siyawaita. 

38 Asui yepe apigawa aintasuiwara usenui kirimbawa, unyee: 

—lInde umbuewaa, hapurandu inde reyuiri remaa seraira piri 
nyase seraira yepenyuwaa ae. 
3Yepe demuniu upisika ae asui direpenti usasemu asui umburi 
uwari iwi upe asui uriri ipira rupi ate itiesawa usemu isui, asui 
iwasu uxari ae umpurarakari rire ae. 

WAsui hapurandu rembuewaita irumu aintaumburi arama ae maa 
tiaintaupuderi. 
“Asui Jesus usuaxara alinta: 

—Penye miraita kuiriwaraita tiwaita uruyari tenyuntuwaita, 
muiri arataa haikure peirumu haaguentari aramare peirumu? 
Reruri ixe arama neraira. 

42 Asui uri irumu kuayentu kua demuniu upisika ae umburi 
uwari iwi upe, umuriri ae, maa Jesus umundu kirimbawa kua 
demuniu ikiawaa, asui umukaturu kua taina asui uzari ipaya 
supe ae, 

43 Asui aintaakayemu aintaumaa panye ainta sesewara kua Deus 
ukuawasawa purangawaa. Asui aintaakayemu irumu aintaumaa 
panye Jesus umunyawaita, sesewara unyee umbuewaita supe: 
44—Pemukaturu santa peapisa upe kua hambeuwaa, aintauxari 
kuri apigawaita ipu upe kua unaseriwaa umaa kua ara. 

15 Maa tiaintaukuawa mayesawataa kuawaa, asui uyumimi 
aintasui ae yawaite ukuawa mayesawataa ae, asui aintausikie 
upurandu ae mayesawataa ae. 

Awataa puranga piriwaa 


46 Asui aintauyupurungita aintapawa awataa aintasuiwara 
ukuawa piriwaa aintaara kiti panye. 
47 Asui Jesus ukuawa irumu maye aintaumanduari aintapia upe 
upisika yepe taina uxari upuamu suaki. 
48Asui umbeu ainta supe: 

—Awa usuanti kua taina serera rese usuanti kuri yuiri ixe, awa 
usuanti ixe usuanti kuri yuiri kua umunduwaa ixe, nyase kua 
aintawira kiti piriwaa aete kuri aintaara kitiwaa. 


Yayumaa arama puranga 


WAsui Juao umbeu ixupe: 

—lInde umbuewaa, yamaa yepe apigawa umburi demuniwita 
nerera rupi, asui yasaisu umburi demuniu nyase timaa usu 
yaneirumu nerakakuera. 

"OMaa Jesus unyee ikupe: 
—Tepesaisu ae, awa tiumuruanyana penye perumuarate ae. 


Samariawaraita tiaintausuanti Jesus 


1 Asui kuayentuana sangawa usu arama iwaka kiti kirimbawa 
uputari usu Jeruzale kiti, asui umundu aintaumbeu sesewara 
senunde kiti. 

52 Asui aintausu aintauwike yepe tetama kiti Samaria upewaa 
aintaumukaturu arama ixupe ukiri rendawa. 

5 Maa tiaintausuanti ae nyase aintaukuawa usu Jeruzale kiti. 
4 Asui Tiagu Juão yuiri aintaumaa irumu yawewaa 
aintaupurandu Jesus: 

—Yaneruikawa maitaa reputari yapurandu tata uwari iwaka sui 
usapi arama ainta? 
55Maa Jesus uyereu aintabanda kiti umukiriri ainta. 

56 Ąsui aintausu amu tetama kiti. 


Umbeu satambika kuaita 
usuwaita sakakuera 

57 Asui aintausuwaa aintauiku pee rupi yepe apigawa umbeu 
ixupe: 

—Hasu kuri nerakakuera maa kiti resu. 
ss Maa Jesus unyee ixupe: 

—Kuaita paka aintaurikute aintaruka iwi upe, kuaita yuiri wira 
mirita aintaurikute aintaninyu, maa kua unaseriwaa umaa kua 
ara tiuriku upituwaa rendawa. 

5 Asui Jesus umbeu amu supe, reyuiri serakakuera. Maa usuaxara: 

—Rexarire hasu hasaru hamburi arama sepaya. 

6 Asui umbeu ikupe: 

—Rexari kuaita umanuwaita aintaumburi kuaita 
aintarumuaraita umanuwaita, maa inde resu rembue sese kua 
Deus imiraita arama ainta. 

S1 Asui amu umbeu ikupe: 

—S5Seruizawa, hasu kuri nerakakuera maa rexarire hasu 
hambeu seresewara serukapuraita. 
6 Maa Jesus unyee ikupe: 

—Awa upuraki ixe arama uyereu rame umaa sakakuera kiti 
timaa pruntu ae imira arama ae kua Deus. 


Jesus umundu setenta 
1 0 TAsui yawewaa rire Jesus uparawaka setenta yuiri, asui 
| umundu aintausu arama senunde mukumukui panye 
tetama kiti maa kiti usu aramawaa. 
2Asui umbeu ainta supe: 

—Turusuwaa kua Deus upuuwaa rendawa maa muiriira kuaita 
upurakiwaita ikupe, ape kuri pepurandu irumu kua upuuwaa 
rendawa ruixawa umundu arama kuri upurakiwaita aintaupuu 
arama ixupe iyaraita. 
3Pesuana. Kuiri hamundu penye pesu arama kuaye uvelya usuwaa 
yawe aintapiterupi kuaita suu nyaruwaita. 

VTeperasu peirumu dinyeru riru, tiyuiri pesaku, tiyuiri pesapatu, 
tepemukuema amuita pee rupi. 

*Pewike rame yepe uka upe peyupiru pembeu ainta supe tiarama 
maa rese aintauiku. 

6 Aikue rame yepe uputariwaa timaarese uiku ape kuri pexari 
timaarese ae, tirame yamaa ae anyunte kuri uyuiri penye 
aramate kua timaaresesawa. 

7Ape kuri peiku kua uka upe pembau aintairumu peu aintairumu 
nyāse panye upurakiwaa uganyari sikuyara, tepetirika ukaita rupi. 
#Pewike rame aintaretama kiti asui aintausuanti penye pembau 
kua aintaumeewaa pembau arama. 

?Pemukaturu kuaita masiweraita ape, asui pembeu ainta supe, 
kuayentuana pesui kua Deus usikari imiraita arama penye. 

Maa pewike rame yepe tetama kiti asui tirame aintausuanti 
penye pesemu aintasui ukara kiti, pembeu ainta supe, 

VYapiri peruaxara iwi yaneipi sui perendawapura, maa pekuawa 
arama kuayentuana pesui kua Deus usikari imiraita arama penye. 

12Maa hambeu penye arama: 
—Nya ara upe kuri turusu piri upurara kua sidadi Suduma sui. 


Tetama puxuwerawaita 

BAsui umbeu yuiri: 

—Puxuwera kuri inde sidadi Kurazim, puxuwera kuri inde 
tetama Betisaida, hamunya rame maa milagri Tiru upe Sidum upe 
yuiri kuaye hamunyawaa yawe penye arama kuximare sasiyara 
maa aintaumanduari aintapekadu resewara, aintaumuyari maa 
aintaakanga rese saku aintaumuyapumiwaa sinza upe yakuawa 
arama maa sasiyara ainta. 

“Maa pepurara kuri turusu piri aintasui kuaita Tiru upewaraita 
Sidum upewaraita yuiri nya ara kuri Deus uxari arama 
aintaupurara aintapekadu resewara. 

15 Ąsui inde tetama Kafarnaum maitaa reyusupiri aintasui ate 
iwaka kiti, asui rewiye yuiri ate infernu kiti, hamunya rame maa 
milagri Suduma upe kuaye hamunyawaa yawe inde arama uikure 
maa ate kuiri. 

16 Awa usendu penye arama usendu ixe arama yuiri, awa umburi 
isui penye umburi ixe yuiri, asui awa umburi isui ixe umburi 
yuiri kua umunduwaa ixe. 


Setentawaita uyuiri 


7 Asui suuri aintauyuiri kuaita setentawaita aintaumbeu: 

—Inde yaneruixawa kuaita demuniwita aintauruyarite yande 
nerera resewaraā. 
18Asui umbeu ainta supe: 

—Hamaa kua Yurupari uwari iwaka sui kuaye truvao werawaa 
yawe. 
UHazariana penye arama hakuawasawa pepiru arama buya rese 
lakraya rese yuiri sese yuiri panye yaneruanyana ukuawasawa 
yuiri, asui tikuri awa umunya penye arama puxuwera. 
20 Ape peyumusuuri, maa timaa aintauruyari resewara penyenga 
kuaita demuniwita, maa peyumusuuri hampinima resewara 
perera iwaka kiti. 


Usikari pirasuawaita 
M Asui nya ura Jesus uyumusuuri Espiritu Santu irumu unyee: 
—Hamee inde arama purangawaa inde sepaya, inde iwaka 
ruixawa kua mundu ruixawa yuiri nyase reyumimi kuera kua 
nyenga aintasui kuaita ukuawawaita maa remukuawana ae 

ainta supe kuaita ipuiwaita. Eë, sepaya yawe remunya nyãse 
yawe reputari. 

22 Sepaya uxariana ixe arama panye maa, tiawa ukuawa awataa kua 
taira yepenyute ipaya ukuawa, tiyuiri awa ukuawa awataa kua ipaya 
yepenyute taira ukuawa kua yuiri kua taira uxariwaa ukuawa ae. 

23 Asui uyereu aintabanda kiti kuaita umbuewaita umbeu ainta 
supenyu: 

—Ssuuri kuri aintaresa kuaita umaawaita kua pemaawaa. 
#ANyase supiwa hambeu penye arama, siya kuera kuaita 
utitikawaita tuixawaita yuiri aintauputari umaa kua pemaawaa 
maa timaa aintaumaa ae, aintauputari yuiri aintausendu kua 
pesenduwaa maa timaa aintausendu ae. 


Samariawara rese 


235 Asui yepe ukuawawaa Muize umpinimawaa upuamu 
upurandu Jesus usaã arama ae, unyee ixupe: 

—Inde umbuesarawaa maataa kuri hamunya hariku arama 
mundu nunkawaa upawa? 

26 Asui Jesus upurandu ae: 

—Mayetaa Muize umpinima inyenga upe? Maitaa remanduari 
sese? 
a7 Asui usuaxara: 

—Rerikute regustari neruixawa Deus panye nepia upe 
panye neanga irumu, panye nekirimbawasawa irumu panye 
remanduarisawa irumu yuiri, asui rerikute regustari nerumuaraita 
kuaye reyugustariwaa yawe indepawa. 

238 A sui Jesus unyee ixupe: 

—Supiwa resuaxara ixe, remunya ae ape kuri repakate inde. 
#Asui uputari resewara umbeu purangawaa sesepawate unyee 
Jesus supe: 

—Awataa serumuara? 

WAsui Jesus usuaxara: 

—Yepe apigawa usu Jeruzalē sui Jeriku kiti, asui aintaupisika 
ae kuaita mundawasuita aintauyuka isui panye imaa, asui 
aintaunupa ae, umanu putariana uiku aintausuana isui. 

MN Asui usasawa yepe saserduti pee rupi ape, asui umaa irumu ae 
anyunte usasawa ae pee ruaxara rupi. 

2Yawete yuiri usasawa pee rupi ape yepe levita, asui umaa ae ape 
usasawa isuli apekatu rupi. 

s Asui yepe Samaria suiwara usuwaa upe uiku pee rupi usasawa 
suakintu, asui umaa irumu ae, pirasua umaa ixupe. 

34 Asui usu ipiri ape upupeka isui iperewa, asui umburi sese azeti 
vinyu yuiri, asui uxari uwapika iburu rese urasu arama ae miraita 
ukiriwaa rendawa kiti, asui umukaturu ae puranga. 
35 A sui wirande kiti uyuka mukui dinyeru umee uka iyara supe, 
umbeu ixupe: 

—Resaru kua apigawa asui hayuiri rame kuri tirame usika kua 
dinyeru hapagari kuri inde panye. 
36 Asui Jesus upurandu aintasui: 

—Awataa aintasui kuaita musapirita, sumuara kua 
aintaunupawaa kuaita mundawasuita? 
37 Asuji kua ukuawawaa Muize umpinimawaa unyee: 

—Aete nya uajudariwaa ae pirasuawaa resewala umaa ae. Asui 
Jesus umbeu ikupe: 

—Resuana remunya iyawe. 


Marta Maria yuiri 

38 A sui aintausuwaa upe aintauiku aintarapee rupi Jesus uwike yepe 
tetama kiti, ape yepe kunya serawaa Marta uxari uiku suka upe. 
3Uriku iamu sera Maria uwapika yaneruixawa ipi ruaki usendu 
arama Jesus umbuewaa. 
40 Asui kua Marta turusu umanduari imuraki rese, asui uri Jesus 
piri unyee ikupe: 

— Seruikawa maitaa timaa arama inde arama seamu urari ixe 
hapuraki ixenyu? Remundu uri uajudari ixe. 
“Maa yaneruixawa usuaxara: 

— Marta, Marta reyukana nepia siyawaa rese. 
a2Watari inde arama yepe. Maria urikuana kua purangawaa, asui 
tikuri awa uyuka isui ae. 


Umbue yapurandu arama Deus 


1 1 1Asui Jesus upurandu Deus yepe tetama upe, asui 

È upurandupawa rire yepe umbuewaa upurandu ae unyee: 
—Yaneruikawa rembue yande yapurandu arama Deus kuaye 
Juão umbuewaa yawe aintaupurandu kuaita umbuewaita. 

2 Asui umbue ainta: 

—Pepurandu rame Deus irumu pembeu, inde yanepaya 
purangawaa nerera, reyuiriana yanepiri yaneruixawa arama inde, 
3Remee yande arama yambau arama muiri ara. 
4Reperduari yanesui yanepekadu, nyase yaperduari panye kuaita 
umunyawaita puxi yande arama. Terexari yepe uganani yande 
yamunya arama puxi. 

Yawajudari arama amuita 

5Asui umbeu ainta supe: 

—Awa pesuiwara uriku ianama asui usu ipiri pituna piterupi 
unyee ikupe: 
| —Seanama, repuru ixe arama musapiri meyu, 

“Nyase yepe seanama uwatawaa usika sepiri asui timaa nungara 
hariku hamee arama ixupe umbau arama. 
7Asui kua ianama usuazara ae uka sui: 

—Rexari ixe, nyãse hamusikindawana ukena, asui kuaita 
serairaita aintaukiriana seirumu, tihapuderi hapuamu hamee 
arama inde arama meyu. 
8Maa hambeu penye: 

—Tirame upuamu umee ixupe kua uputariwaa ianama 
resewara ae maa upuamu kuri umee arama ixupe panye maa 
uputariwaa usasawa resewara puxuwera. 


Uputari yapurandu Deus irumu 


SSesewara hambeu penye, pepurandu asui uxari kuri 
penye arama kua pepuranduwaa irumu, pesikari ae ape kuri 
pewasemu ae pesenui ukara sui asui upirari kuri penye arama. 
Nyăse panye kuaita upuranduwaita aintauriku kuri kua 
aintaupuranduwaa, asui kuaita usikariwaita aintauwasemu Kuri 
kua aintausikariwaa, asui kuaita upuranduwaita aintauwike 
arama uxari kuri aintauwike. 
“n Awataa pesuiwara perikuwaa perairaita, asui neraira 
upurandu rame neirumu pirá, maitaa será remee ixupe yepe 
buya? 
20 upurandu rame neirumu sapukaya rupia, maitaa remee ikupe 
yepe lakraya? 
13 Ape penye puxuwerawaita pekuawa rame pemee perairaita 
supe purangawaa, turusu piri kuri yanepaya iwaka kitiwara 
uxari kuri ainta supe kua Espiritu Santu kuaita upuranduwaita 
irumu ae. 


Umukaturu urikuwaa demuniu 


“Asui Jesus umburi yepe demuniu muduwaa yepe apigawa 
sui, asui kua muduwaa uyupiru upurungita, asui aintaakayemu 
aintaumaa kuaita miraita siyawaita. 
15Maa yepeyepe aintasuiwara aintaumbeu: 

—Pemaa, umburi demuniwita ukuawasawa irumu kua 
demuniu ruixawa Yurupari. 

16 Asui amuita aintauputari aintausaa ae asui aintaupurandu 

irumu milagri iwaka suiwara aintaumaa arama. 

17Maa ukuawa maye aintaumanduarisawa, unyee ainta supe: 
—Yepe tuixawa umburi rame imiraita anyunte maa 

aintaupawa kuaita imiraita asui uwari kuri aintaresepawa 

aintarukaita kuaita imiraita. 

1sSa Yurupari upuamu rame maa aintaruaxara kuaita 

idemuniwita, maitaa maa aintaupuderi aintauiku aintaruikawa 

irumu? Yawe hambeu nyase pembeu hamburi demuniu Yurupari 

ukuawasawa irumu. 

Hamburi rame maa demuniwita Yurupari ukuawasawa irumu, 

maa irumutaa maa aintaumburi ainta kuaita perairaita? Sesewara 

aintate kuri aintaumbeu peresewara. 

20Maa hamburi rame maa kuaita demuniwita Deus dedu irumu 

supiwate pekuawa usikana pepiterupi kua Deus peruixawa 

arama ae. 

Usaru rame suka puranga kua kirimbawawaa umaramunya 

rupiara irumu santa uiku panye imaa. 

22Maa uri rame yepe kirimbawa piriwaa umuserana ae asui 

utumari isui kua umaramunya rupiara uxariwaa ipia sese asui 

umunda isui imaa upartiri arama ae. 

23 Kua tiwa uiku seirumu umuruanyana ixe, kua tiwa umuatiri 

seirumu ainta umusãi ainta. 


Yurupari rese 


24 Yepe demuniu ikiawaa usemu rame apigawa sui uwata 
tikangawaa upe usikari upituwaa rendawa arama, asui tirame 
uwasemu umbeu: 

—Hayuiri kuri seruka kiti hasemuwaa kuera sui. 

25 Asui uri uwasemu ae umaa kuzima upiri umukaturu senunde ae 
kua apigawa. 

26 Asui kua demuniu usu urasu sumuaraita seti demuniu 
pukuwera piri isui, asui aintauwike aintauiku arama ipia upe 
kua apigawa. Asui puxuwera piri uiku kua apigawa isui uikuwaa 
kuera yepe demuniu irumu. 


Yepe kunya umbeu Jesus resewara 


27 Asui Jesus umbeu irumu kua inyenga yepe kunya aintasuiwara 
kuaita miraita siyawaita usasemu umbeu: 

—Suuri kuri kua uyupiruwaa inde imarika upe kua uxariwaa 
reu ikambi. 

2#Maa umbeu: 
—Suuri piri kuri kuaita usenduwaita Deus inyenga asui 
aintaumunya kuri kuaye umbeuwaa yawe. 


Juna rese 

29 Aintauri irumu siyapiri miraita Jesus uyupiru umbeu: 

—Kuaita miraita kuiriwaraita pukuwerawaita aintaupurandu 
hamunya arama aintaumaa mayewantu maa timaa hamunya 
ainta supe ae aintaumaa, anyunte hamunya kuaye Juna 
umunyawaa kuera yawe. 
30Nyase kuaye Juna umukamewaa yawe aintaumaa kuaita Ninive 
upewaraita yawete yuiri kuri kua unaseriwaa umaa kua ara 
umukame aintaumaa arama kuaita miraita kuiriwaraita. 
"Kua kunya Sul suiwara aintaruixawa ae umbeu yuiri Deus uxari 
kuri pepurara penye miraita kuiriwaraita pepekadu rese umbeu 
irumu kuri pepekadu rese, nyãse kuxima uri apekatu sui usendu 
arama Salumão ukuawasawa maa kuiri aikue yepe upuamu 
pepiterupi puranga piriwaa Salumao sul. 
32Mairame kuri Deus umbeu pepekadu rese aintausemu kuri 
kuaita Ninive upewaraita aintaumbeu Deus uxari arama pepurara 
pepekadu resewara nyãse kuxima sasiyara aintaumanduari 
aintapekadu aintausendu irumu Juna nyenga, aikuete yepe 
pepiterupi puranga piriwaa Juna sui. 


Nyenga turi rese 

33Tiyamundeka lamparina yayumimi arama ae tiyuiri yaxari 
kaxa upe ae, maa yaxari uwapika sendawa upe umuturi arama 
aintaumaa panye kuaita uwikewaita uka upe. 
3Neresa aete nepira turi, puranga rame neresa umuturi puranga 
panye nepira upe, maa puxuwera rame neresa panye nepira uiku 
pitunawasu upe. 
$5 Ape remaa nesui yawaite pitunawasu neturi. 
36 Ape umuturi rame panye nepira upe timaa kuri yamaa 
pitunawasuwaa, umuturi kuri inde arama kuaye turi 
umuturiwaa yawe. 


Umbeu farizewita rese 


37 Asui Jesus upurungita ramere uiku yepe farizeu uri usenui ae 
usu arama umbau irumu asui uwike uwapika meza ruaki. 
WAsui iakayemu umaa ae umaa irumu timaa Jesus umuyasuka 
ipu umbau runde. 

39 Asui yaneruikawa umbeu ikupe: 

—Penye farizewita pemuyasuka pekupu pepratu yuiri 
ikupe sui maa pepia upe teresemu penye ugananisawa irumu 
pepuzuwerasawa yuiri. 
Penye tenyuntuwaita, maitaa tisera kua umunyawaa ikupe sui 
tisera ae yuiri umunyawaa ikuara upe? 
“Maa pemee Deus supe prezenti isui kua perikuwaa asui 
ikiaimawaa penye arama panye maa. 
#2 Maa puxuwera usika kuri perese penye farizewita, nyase pexari 
dizimu urtela rese aruda rese yuiri panye petemperuita rese 
yuiri asui pemutenyuntu Deus purangasawa ugustarisawa yuiri, 
perikute pemanduari Deus puranga asui pemunya yuiri nya amu. 
BPuzuwera usika kuri perese penye farizewita, nyãse pegustari 
pewapika banku puranga piriwaita rese sinaguga upe asui 
pegustari aintaumukuema penye ukara kiti. 
44Puxuwera usika kuri perese nyase kuaye semiteriu yawe 
penye tiwa yamaa, asui kuaita miraita usasawa iara rupi maa 
tiaintaukuawa. 


Ukuawawaita nyenga kuximawara 


“Asui yepe ukuawawaa Muize umpinimawaa usuaxara ixupe: 

—Īnde umbuesarawaa, remusasiyara yande irumu kua 
rembeuwaa. 

16 Asui Jesus umbeu ikupe: 

—Puxuwera uri kuri perese yuiri penye ukuawawaita Muize 
umpinimawaa, nyase pexari ainta supe kuaita apigawaita 
ipusewaa aintausupiri arama maa penye tipeajudari ainta 
aintausupiri arama ae, nē kuaira peajudari ainta pededu irumu. 
#Puxuwera uri kuri perese nyãse pemunya umanuwaita ruka 
ainta supe kuaita utitikawaita kuera peramunyaita uyukawaita. 
#Irumu pemukame yamaa peramunya ambiraita umunyawaita 
asui pexari yamanduari puranga pemaa ainta, nyãse aintauyuka 
kuaita utitikawaita kuera asui penye pemunya ainta supe 
aintaruka arama umanuwaita ambira. 

49 Ape Deus ukuawasawa umbeu: 

—Hamundu kuri ainta supe utitikawaita apustuluita yuiri, asui 
aintauyuká kuri yepeyepe asui amuita aintaumuruanyana kuri 
ainta. 

SoKuaita miraita kuiriwaraita, aintaurikute aintaupagari 
aintaruwi panye kuaita utitikawaita kuera aintaumburiwaa 
kuxima kua mundu uyupirungawa sui ate kuiri. 

5Supiwa hambeu penye arama: 

—Kuaita miraita kuiriwaraita aintaurikute kuri aintaupagari 
panye aintaruwi Abel sui ate Zakaria nya aintauyukawaa Deus 
ruka upe aintausapi aramawaa nimbawa rendawa ruaki. 
2Puzuwera usika kuri perese penye pekuawawaita Muize 
umpinimawaa, perikuanate panye pekuawasawa maa tikuri 
pewike asui pesaisu yuiri aintauwike kuaita uputariwaita uwike. 


Aintauputari aintauyuká Jesus 
53 Asui usu irumu aintasui kuaita umpinimawaita farizewita 
yuiri aintauyupiru aintawafursari ae umbeu arama siya inyenga, 
##Nyase aintauputari aintaumbeu puxi sese irumu kua inyenga 
umbeuwaa. 


Farizeu maniaka saiwaa rese 
12 1Asui aintauyumuatiri kuaita miraita siyawaita ainta 

d yawaite aintauyukamirika aintauwari, asui Jesus uyupiru 
umbeu ainta supe kuaita umbuewaita, unyee ainta supe: 

—Pemaa pesui aintamaniaka saiwaa kuaita farizewita nyase 
retentuwaa ae. 

Nya aintauyumimiwaa yaneresa sui yamaa kuri ae, asui kuaita 
umunyawaita puxi uyumimisawa upe yakuawa kuri aintarese. 
3Nyãse panye nya pembeuwaa uyumimisawa upe aintausendu kuri 
uyukuawawaa upe, asui nya pembeuwaa merupiara peapisa upe 
uka upe aintaumbeu kuri ae iwate sui aintausendu arama panye. 
4Ape hambeu penye arama penye seanamaita: 

—Tepesikie aintasui kuaita uyukawaita yanepira asui arirewara 
timaa nungara aintaupuderi aintaumunya. 
$Maa hambeu penye arama: 

—Awa sui pesikie arama, pesikie isui kua upuderiwaa umburi 
penye infernu kiti uyuká rire penye. Supiwa, hambeu penye 
arama: 

—Pesikie isui. 

6Maitaa tiyavenderi sinku wira mirita mukui kruzeru rikuyara? 
Maa Deus tisesarai yepe aintasuiwara. 
7Ukuawate muiritaa isiyasawa peawa peakanga upe, tepesikie, 
sipiwasu piri penye wira mirita siyawaita sui. 

#Ape hambeu penye arama: 

—Awa umbeu seresewara apigawaita usendu arama umbeu 
yuiri kuri sesewara kua unaseriwaa umaa kua ara aintausendu 
nrama kuaita Deus anjuita. 

Maa awa uyumimi seresewara apigawaita sui hayumimi yuiri 
kuri sesewara Deus anjuita sui. 

Deus kuri umburi isui ipekadu kua umbeuwaa yepe nyenga 
pukuwerawa sese kua unaseriwaa umaa kua ara, maa kua 
umbeuwaa puxi Espiritu Santu rese tikuri Deus umburi isui 
ipekadu. 

" AĄintaurasu rame kuri penye sinaguga kiti aintapiri kuaita 
guvernuita kirimbawawaita yuiri tepeyuka pepia sese mayetaa 
pesuaxara ainta maye yuiri pembeu arama ainta supe. 

'2Nyase nya ura kuri Espiritu Santu umbue penye pembeu 
aramawaa ainta supe. 


Yanemaa rese 

BAsui yepe apigawa uikuwaa aintapiterupi kuaita siyawaita 
umbeu ixupe: 

—Īnde umbuesarawaa, rexari semu umee ixe arama pitera rupi 
sepaya ambira imaa. 

Maa Jesus usuaxara: 

—Īnde apigawa, awataa uxari ixe hambeu aramawaa perese? 
15Asui umbeu ainta supe: 

—Pemaa pesui yawaite peyumuasi pemaa resewara, nyase 
tiapigawaita upaka aintamaa resewara. 
16Asui umbeu ainta supe arama yepe inyenga umbuewaa rupiara 
ainta: 

—Yepe apigawa rikuwaa urikuwaa ikupixawa asui iya 
ikupixawa turusu. 

v Asui umanduari ipia upe, maataa kuri hamunya? Nyase timame 
haxari panye seiyaita. 
18Asui unyee: 

—Yawe kuri hamunya, hamukukui serukaita, asui hamunya 
yuiri turusuwaita, ape kuri hamukaturu panye iya panye semaa 
yuiri uka upe. 

#Asuiwana kuri hambeu seanga irumu, inde apigawa rerikuana 
neruka upe turusu nemaa umee arama siya akayu, kuiri 
timaarese inde, rembau reu yuiri, asui reyumusuuri. 

20Maa Deus umbeu ikupe: 

—Jnde tiwa ukuawa ara, kua pituna remanu kuri, asui awa 
iyarataa kuri panye nemaa remukaturuwaa inde arama? 

23 Yawete kua umukaturuwaa imaa ikupe arama maa timaa nungara 
uriku Deus irumu. Tepeyuka pepia mundu rese 
22 Asui unyee umbuewaita supe: 

—Tepeyuka pepia peresepawa, tiyuiri pembawa rese tiyuiri 
pepira rese maataa kuri pemundeu arama. 
23Nyase puranga piri yanerikuesawa timbiu sui, asui puranga piri 
yanepira yanerupa sui. 
2Pemaa kuaita urubuita, timaa aintauyutima tiyuiri maa 
aintaupuu tiyuiri aintauriku aintaruka aintaumukaturu arama 
aintaumbau arama, maa Deus uxari aintaumbau arama. Sipiwasu 
piri penye wiraita sui. 
235Mayewataa pesuiwara upuderi uyukiriari iwate piri uyuka 
resewara ipia? 
26 Ape tirame pepuderi pemunya nya kuaira xingawaa, marantaa 
peyuka pepia sese nyã amu? 
277 Pemaa kuaita putira tiaintaupuraki tiyuiri aintaumunya fazenda 
maa hambeu penye arama puranga piri aintarupa panye irupa 
purangawaa sui kua Salumão. 
28 Ape Deus uxari rame aintaumundeu aintarupa purangawaa 
kuaita putira upakawaita kampu upe kuiri asui wirande 
aintaumburi ainta tata kiti, maitaa tiserá uxari kuri penye arama 
perupa arama, penye tiwaita peruyari puranga. 
2Tepesikari kirimbawa pembau arama peu arama yuiri tepeyuka 
pepia aintarese. 
30Nyase panye kuaita tiwaita judeu kua mundu upe aintausikari 
nya, asui pepaya ukuawate watari penye arama nya nungaraita. 
3Perikute pesikari panye runde sui peruixawa arama kua Deus 
asuiwana kuri uxari penye arama panye peputariwaa. 
32Tepesikie penye muiriirawaita, nyāse suuri pepaya uxari 
imiraita arama penye. 
3Pevenderi pemaa asui pexari sikuyara pirasuawaita supe, 
pesikari pexari pemaa tiwa upawa iwaka kiti tiwa upe tuyuwe ae, 
ape timundawasu umunda ae tiyuiri trasa umbau ae. 
“Nyãse mame pemukaturu pemaa akiti yuiri kuri pexari pepia. 


Usaruwaa purangawaa 


35Pexari pepira pruntu pepuraki arama pexari umuturi peturi. 
36Pemunya aintayawe kuaita apigawaita usaruwaita aintaruikawa 
uyuiri kazamentu sui aintaupirari arama ikupe ukena usenui 
irumu ainta. 
Suuri kuri kuaita upurakiwaita aintaruixawa uwasemuwaita 
aintaupakate usika irumu kuri, supiwa hambeu penye arama 
uyumukaturu kuri uajudari arama aintauxari kuri aintauwapika 
meza ruaki asui uri kuri aintapiri uxari arama aintaumbau. 

38Suuri kuri kuaita uwasemuwaita usaruwaita ae usika rame 
pituna rame u kuema rame. 
3Hambeu pekuawa arama: 

—Kua uka iyara ukuawa rame maa ura usika kua mundawasu 
timaa uxari uwike suka upe. 

40 Ape kuri pesaru ae nyãse uri kuri kua unaseriwaa umaa kua ara 
yepe ura tiwa upe kuri pesaru ae. 
MN Asui Pedru upurandu: 

—Seruixawa, maitaa rembeu yande arama nya nyenga 
rembuewaa rupiara u rembeu ainta supe panye? 
42 Asui yaneruikawa unyee: 

—Awataa kua upurakiwaa purangawaa ukuawawaa yawe 
suikawa uxari usaru suka puraita uxari arama aintaumbau 
sangawa upe? 
43Suuri nya upurakiwaa suixawa uwasemuwaa usika rame 
umunya kuaye umbeuwaa yawe. 

#14Supiwa hambeu penye arama, uzari kuri usaru panye imaa. 
a5Maa uyumbeu rame aepawa kua upurakiwaa, seruixawa 
uikure sesui uikupuku, asui uyupiru unupa kuaita upurakiwaita 
apigawaita kunyaita yuiri asui umbau uu yuiri asui ukau. 

46 Agui usika kuri suixawa kua upurakiwaa yepe ara tiwa upe 
usaru ae yepe ura tiwa upe ukuawa asui umpurarakari kuri ae 
umburi kuri ae aintairumu kuaita tiwaita uruyari. 

47 Asui aintaunupa kuri ae turusu kua upurakiwaa ukuawawaa 
maataa suixawa uputari umunya maa timaa uyumukaturu 
umunya arama kuaye uputariwaa yawe. 

as Maa kuairantu umpurarakari nya umunyawaa puxi tipukusawa 
ukuawa suixawa nyenga. Aintausaru aintaumaa turusu piri 
purangawaa irumu nya urikuwaa turusu, asui nya aintauxariwaa 
ikupe turusu, turusu piri aintaupurandu kuri irumu. 


Jesus ururi tata kua mundu kiti 

aHayuiri hamburi tata kua mundu kiti haputari maa sendi 
arama ae kuiri. 
50 Ape yepe batizmu aintaubatizari arama ixe irumu, asui 
hapurara hasaru aintaumunya arama ae. 
5tMaitaa pemanduari hayuiri haxari timaarese ainta kua mundu upe? 
Umbaa, hambeu penye arama supiwa hayuiri hamutirika ainta. 
52Ņyãse kuiri kuri aintauyumutirika kuaita sinkuwaita yepe 
uka puraita musapiri upuamu mukuiwaita ruaxara, mukuiwaita 
upuamu musapiriwaita ruaxara. 

53 Aintauyumutirika kuri aintapawa, ipaya taira ruaxara, taira 
ipaya ruaxara, imaya imembira ruaxara, imembira imaya ruaxara, 
isugra inura ruaxara asui inura isugra ruaxara. 


Kua ara rese 


54 Asui umbeu yuiri ainta supe kuaita siyawaita: 
— Pemaa irumu nuvē uri kurasi uwikewaa sui ape pembeu: 
—Amana kuri yande, asui amana uwari. 
55 Asui pemaa irumu iwitu upeyu kurasi iarukanga sui ape pembeu: 
—Saku kuri, asui sakuana ae. 
56Penye retentuwaita, pekuawate mayesawataa kua pemaawaa 
kua ara ape iwaka rese yuiri maa tipekuawa mayesawataa nya 
pemaawaa kuiri? 
57 Ape marantaa tipenyepawate pekuawa maataa nya purangawaa? 
ssRemukaturu neirumu kua umbeuwaa puxi nerese pesuwaa upe 
serakuenawaa ipiri yawaite usiki uentregari inde delegadu supe 
umprezu arama inde. 
59Supiwa hambeu inde arama: 
—Tikuri resemu asui ate mairame repagari panye redeveriwaa. 


Pilatu uyuká Galileya suiwaraita 
1 3 1Apete yepeyepe nyã tempu aintaumbeu Jesus supe 

að aintarese kuaita Galileya suiwaraita Pilatu uyukawaita 
aintausapiwaa upe nimbawa Deus supe. 
2Maa umbeu ainta supe: 

—Maitaa pemanduari aintaumunya turusu piri aintapekadu 
arama aintasui kuaita amuita Galileya upewaita nyãse 
aintaupurara yawewaa? 
3Umbaa, asui hambeu penye arama, tirame sasiyara pemanduari 
pepekadu rese pekanyemu kuri kuaye aintayawe. 
^Maitaa pemanduari puxuwera piri kuaita dezuitu apigawaita 
ture uwariwaa aintarese aintasui panye kuaita amuita Jeruzale 
upewaita? 

#Umbaa, asui hambeu penye arama, tirame sasiyara pemanduari 
pepekadu rese pekanyemu kuri maye aintayawe. 


Figera iyaimawaa 
6Asui Jesus umbeu ainta supe yepe inyenga umbuewaa rupiara | 
ainta, unyee: 

—Yepe apigawa uyutima yepe figera ikupixawa upe, asui uri 
Usikari iya maa timaa uwasemu. 

7Asui umbeu kupizawa usarusara supe, musapiri akayu hasikari 
iya maa timaa hawasemu remunuka ae, marantaa yaxari 
umuapatuka retentu kua iwi? E 
sAsui usuaxara ikupe, seruixawa, rexarire ae yepe akayu hapikui 
arama supita hamburi arama iwi ukaiwaa pisasuwaa supita upe. 
Asui iya rame ae yepe akayu upe purangate, tirame iya ae asui 
repuderi rexari aintaumunuka ae. 


Umukaturu yepe kunya masiwerawaa 


10 Asui Jesus umbue ainta yepe sinaguga upe sauru rame. 

11 Apete yepe kunya demuniu uzariwaa imasi dezuitu akayu 
anyunte uyawika uwata tiupuderi upuamu satambika ipira. 
12 Asui Jesus umaa irumu ae, umbeu ixupe: 

—Kunya, hayurawa inde nemasisawa sui. 

BAsui uxari ipu sese asui aramete uyumusatambika ipira asui 
umee purangawaa Deus supe. 

14 Asui kua usaruwaa sinaguga ipiaiwa ae umaa irumu Jesus 
umukaturu imasiwaita sauru rame, asui umbeu ainta supe kuaita 
miraita: 

—Aikuete seis ara yapuraki arama peyuiri pexari umukaturu 
penye seis ara upe, maa tepeyuiri sauru rame. 
15Asui yaneruixawa umbeu ikupe: 

—Penye retentuwaita, maitaa timaa peyurawa perimbawa 
tapira jumentu yuiri sauru rame perasu arama ae uu ii. 
16Marantaa tiyapuderi yayurawa kua kunya Abraão rimiariru 
sauru ara rame, nyase dezuitu akayu Yurupari umprezuwaa ae? 
7 Asui umbeu irumu kua inyenga aintauyumutii kuaita 
suanyanaita panye. Maa panye kuaita miraita suuri aintaumaa 
kua purangawaa Jesus umunyawaa. 


Nyenga mustarda karusu rese 
18Asui umbeu: 
—Maa yawetaa kuaita Deus imiraita? Maa yawetaa haseruka 
ainta? 
'#Tyawe ainta yepe mitima mustarda karusu yawe yepe apigawa 
uyutimawaa ikupixawa upe, asui uyukiriari kuaye mira yawe, asul 
kuaita wirá mirita aintauri aintaumunya aintaruka sakanga rese. 


Nyenga maniaka saiwaa rese 


2Asui umbeu xinga: 
—Maa yawetaa haseruka kuaita Deus imiraita? 

yawe ainta kua maniaka saiwaa upisikawaa yepe kunya asui 
umunani ae ukitikawaa irumu ate sai arama ae panye. 


Ukena kuairawaa 


22 Asui Jesus usasawa aintaretama turusuwaa kuairawaa yuiri 

umbue ainta, usuwaa upe Jeruzale kiti. 
3 Asui yepe upurandu ae: 

—Seruixawa, maitaa muiriira kuaita uyumukaturuwaita? 
24 Asui umbeu ainta supe: 

—Pesikari kirimbawa pewike arama ukena kuairawaa rupi, 
nyase hambeu penye arama siya kuri usikari uwike maa timaa 
kuri aintaupuderi. 
25Upuamu rire kua uka iyara usikindawa arama ukena, asui 
penye pepuamu ukara kiti peyupiru kuri pesenui, pembeu ixupe: 

—Yaneruixawa repirari yande arama ukena. Asui usuaxara 
kuri penye arama: 

—Tihakuawa maa suiwarataa penye. 

26 Asui pembeu kuri ikupe: 

—Yambau yau yuiri neirumu, asui rembue yande yanerendawa 
upe. 

"Maa umbeu kuri penye arama: 

—Tihakuawa maa suiwaraita penye pesuana sesui panye penye 
umunyawaita puxuwera. 

28 Ape kuri peyaxiu pesuu peranya pemaa irumu kuri Abraão 
Izaki yuiri Jaku yuiri panye kuaita utitikawaita yuiri maa penye 
aintaumburi kuri penye. 

#Siya kuri aintauri kurasi usemuwaa sui uwikewaa sui yuiri 
panye mundu iarukanga asui yuiri aintauwapika kuri meza ruaki 
Deus imiraita irumu. 

#oMaa siya kuaita aintarakakuerawaita aintarundewaraita kuri 
ainta, asui kuaita aintarundewaraita aintarakakuerawara kuri 
ainta. 


AA AAA ARI AA AA 


Sasiyara Jesus Jeruzale rese 

»Asui nya ura aintauri yepeyepe farizewita aintaumbeu ixupe: 

—Purangate reyuiri yanesui, resuana yanesui nyase Erudi 
uputari uyuka inde. 
Maa usuaxara ainta: 

—Pesu pembeu izupe nya yawarate hamburi kuri demuniu uyi 
ara wirande yuiri hamukaturu kuri mãsiweraita asui musapiri ara 
"ire hambauwaa kuri. 


| 

33Maa harikute hawata uyi ara wirande yuiri amu wirande yuiri 
nyase tiyapuderi yaxari yepe utitikawaa umanu Jeruzalē sui. 
34jnde Jeruzale, inde Jeruzalē, inde uyukáwaa kuaita 
utitikawaita, inde uyukáwaa itaita upe kuaita hamunduwaita 
nepiri, siya viaji haputari hamuatiri nerairaita kuaye sapukaya 
umuatiriwaa yawe imembira ipepu wirupi maa timaa peputari. 


35Ape iyaraima kuri peruka panye. Supiwa hambeu penye arama, 


tikuri pemaa ixe ate pembeu rame kuri, suuriwaa kuri kua 
uriwaa yaneruixawa Deus rera rese. 


Umukaturu ipungawaa 
1 4 1Asui yepe sauru rame Jesus uwike suka upe yepe 
' farizewita ruixawa umbau arama irumu, asui panye 
aintaumaa ixupe. 
2 Apete yepe imãsiwaa ipungawaa ipira. 
3 Asui Jesus umbeu ainta supe kuaita ukuawawaita Muize 
umpinimawaa kuaita yuiri farizewita: 
—Maitaa yapuderi yamukaturu imasiwaita sauru rame u 
tiyapuderi? 
4Maa aintaukiririntu. Asui Jesus upisika ae ipu irumu asui 
umukaturu ae, asui uxari usu. 
5Asui umbeu ainta supe: 
—Awataa pesuiwara tiuyuka ijumentu u itapira uwari rame iwi 
kuara kiti sauru ara upe? 
6Asui tiaintaukuawa maye aintausuaxara ae. 


Banku purangawaita 


7Asui umbeu ainta supe yepe inyenga umbuewaa rupiara 
aintaumaa irumu mayetaa aintausikari aintauwapika arama 
banku purangawaa rese kuaita usenuiwaita aintaumbau arama 
irumu. 
8Ape unyee: 

—Yepe usenui rame inde kazamentu kiti teresikari rewapika 
purangawaa banku rese yawaite uri yuiri yepe usenuiwaa 
puranga piriwaa nesui, 

Yasui uri kua usenuiwaa inde umbeu kuri inde arama, rexari 
nebanku ikupe nya, asui reyumutii kuri inde resu rewapika anyu 
aramawaa banku rese. 

10Maa usenui rame inde kazamentu kiti resu rewapika anyu 
aramawaa banku rese, asui uri kuri nepiri kua usenuiwaa inde 
umbeu inde arama, seanama resu rewapika purangawaa banku 

rese asui suuri kuri aintaumaa kuri inde panye kuaita amuita 
uwapikawaita neirumu. 

Ti Nyãse muiri kuaita uputariwaita turusu ainta amuita sui 
aintawira kiti kuri ainta, asui kuaita aintawira kitiwaita turusu 
aintaara kiti kuri ainta. 

12 Asui umbeu yuiri ikupe kua usenuiwaa umbau: 

—Remunya rame rembauwaa arama teresenui kuaita 
neanamaita u kuaita nemuita u kuaita nerumuaraita rikuwaita 
yawaite aintausenui yuiri inde aintaumbau aramawaa kiti, asui 
rerikute sikuyara. 
3Maa remunya rame rembau aramawaa resenui kuaita 
pirasuawaita alejaduita yuiri tiwaita upuderi uwata yuiri 
sesaimawaita yuiri. 
14Suuri kuri inde nyase timaa aintaupuderi aintaupagari inde 
sikuyara. Asui reriku kuri sikuyara aintausemu rame kuri kuaita 
purangawaita, 


Nyenga umbauwaa rese 


15Asuj yepe uwapikawaa Jesus irumu meza ruaki usendu irumu 
kua inyenga umbeu: 

—Suuri kuri kua umbauwaa Deus imiraita irumu. 
16Maa Jesus usuaxara: 

—Yepe apigawa umunya yepe umbau aramawaa turusuwaa 
asui ukunvidari siya. 
VAsui usikana sangawa aintaumbau arama umundu upurakiwaa 
ixupe umbeu arama kuaita ukunvidariwaita, peyuiriana, 
pruntuana panye. 
18Maa aintauyupiru aintaumbeu muiri ainta aintaresewara. Asui 
kua primeruwaa umbeu: 

—Hapiripana yepe kupixawa harikute hasu hamaa ae, ape 
hambeu inde tiarama resaru ixe. 
YAsui amu umbeu: 

—Hapiripana dezi bui hasure hamaa ainta ape hambeu inde 
tiarama resaru ixe. 
20 Asui amu umbeu ikupe: 

—Hamendariana ixe sesewara tihapuderi hasu nepiri. 
231 Asui upurakisara uyuiri umbeu suixawa supe panye. Asui 
ipiaiwa kua uka iyara umbeu upurakiwaa supe: 

—Resuana kutara tetama kiti reruri ukara upewaita pee 
rupiwaita yuiri kuaita pirasuawaita yuiri kuaita tiwaita upuderi 
uwata kuaita sesaimawaita yuiri alejaduita yuiri. 

22 Asui arirewara upurakisara umbeu ikupe: 

—Seruixawa hamunya kua rembeuwaa maa tire teresemu 
neruka. 
23 Asui suixawa umbeu ikupe: 

—Resuana panye pee rupi turusuwaa remundu aintauwike 
arama seruka. 
24Nyãse hambeu penye arama, timaa yepe apigawa 
aintasuiwara kuaita hasenuiwaita umbau kuri kua hambauwaa 
upe. 


Uriwaita Kristu rakakuera 


25 Asui siyawaita miraita aintausu irumu, asui uyereu umaa 
ainta kiti umbeu ainta supe: 
26 Mayewaa uri sepiri tirame ugustari kuaira xinga sesui kuaita 
ipaya, imaya ximiriku, imuita, sendiraita, aepawate yuiri, timaa 
upuderi hambuewaa ae. 
2? Mayewaa tiupisika ikurusa uri arama serakakuera timaa 
upuderi hambuewaa ae. 
28 Asui mayewaa pesuiwara uputariwaa umunya yepe ture, maitaa 
tiuwapika umanduari muiritaa kuri ugastari sã uriku umbawa 
arama ae? 
2Yawaite uyupiru rire umunya ae tiupuderi umbawa asui 
aintaukasuari ae. 
30 Aintaunyee kuri sese: 

—Kua apigawa uyupiru umpuamu iture arama asui timaa 
upuderi umbawa ae. 
31 Mayewaa tuixawa uputariwaa umunya kera amu tuixawa 
ruaxara, maitaa tiuwapika umanduari sã upuderi dezi mili 
apigawaita irumu umuserana arama kua uriwaa suaxara vinti 
mili apigawaita irumu? 
32 Asui tirame upuderi umundu ikupe kuekatu apekatu suire ae 
upurandu arama irumu ukuawa arama mayetaa aintaupuderi 
timaarese ainta. 
3: Yawete yuiri mayewaa pesuiwara tirame uxari panye maa 
urikuwaa tiupuderi hambuewaa ae. 


Kua mundu yukira 


34Purangawate kua yukira, ape usasawa rame isui kua 
isembikasawa, maitaa maa yapuderi yaxari sembikate ae? 
35Timaa arama ae, tiyuiri maa arama ae iwi supe, anyunte 
yamburi ae. Awa uriku iapisa urikute usendu. 

Jesus usuanti puxuwerawaita 


1 5 1Asui aintaumusuaki Jesus panye kuaita publikanuita 
panye pekaduruita yuiri. 
? Asui aintauyupuruneita kuaita farizewita kuaita umpinimawaita 
yuiri aintaunyee: 
—Kua apigawa usuanti kuaita pekaduruita asui umbau 
aintairumu. 


Uvelya uyusupariwaa 


3Asui Jesus umbeu ainta supe kua inyenga umbuewaa rupiara 
ainta, 
^Mayewataa apigawa pesuiwara urikuwaa sem uvelya asui 
uyusupari rame yepe aintasuiwara, maitaa tiuxari kuaita 
amuita nuventa nuvi iyaraimawaa upe usu arama usikari nya 
uyusupariwaa ate uwasemu ae? 

“Asui uwasemu rame ae usupiri ae, suuri ipia turusu. 
#Asui uyuiri suka kiti umuatiri ianamaita sumuaraita yuiri umbeu 
ainta supe: 

—Peyumusuuri seirumu nyase hawasemuana seuvelya 
Uyusupariwaa. 

"Hambeu penye arama: 

—Yawete yuiri suuri piri kuri kuaita iwaka upewaita sesewara 
yepe pekaduru sasiyarawaa umanduari ipekadu aintasui kuaita 
nuventa nuvi purangawaita tiwaita sasiyara aintaumanduari 
aintapekadu. 


Prata ukanyemuwaa 


#Mayewataa kua kunya urikuwaa dezi prata ukanyemu rame 
yepe aintasuiwara, tiserá umundeka ituri, asui upiri suka usikari 
arama ae ate uwasemu ae. 

YAsui uwasemu rire ae umuatiri panye iamuita sumuaraita yuiri 
umbeu: 

—Peyumusuuri seirumu nyãse hawasemuana kua prata 
ükanyemuwaa. 

VYawete yuiri, hambeu penye arama: 

—Suuri kuri Deus anjuita sesewara yepe pekaduru sasiyarawaa 

umanduari ipekadu. 


Taira uxariwaa ipaya 


“Asui umbeu: 
—Yepe apigawa uriku mukui taira. 

12 Asui kua taira tainawaa umbeu ipaya supe: 

—Sepaya, rexari ixe arama seyara arama nemaa suiwara. Asui 
upartiri ainta supe ae. 
BAsui nêre siya ara rire imu tainawaa umuatiri panye imaa 
usu arama yepe tetama kiti apekatu, akiti umburi panye imaa 
ipuxuwerasawa rese. 
14 Asui umburi rire panye imaa aintaupurara yumasi panye nya 
tetama upe, asui uyupiru yuiri upurara ae. 
15 Ąsui usu uiku irumu yepe apigawa apewara, asui umundu ae 
kampu kiti usaru arama tayasu. 
16 Asui suuri yepe umanduari umbau arama tayasu rimbiu maa 
tiawa uzari ikupe arama. 
17 Ąsui ukuawana umanduari ikupe umbeu ikupe aramate: 

—Muiri kuaita upurakiwaita sepaya supe aintauriku turusu 
pao usikasawa panye ainta supe, maa ixe hapurara haiku ike 
yumasi. 
'#Hapuamu kuri hasu sepaya ipiri asui hambeu kuri ikupe, 
hamunya puzi Deus supe inde arama yuiri. 
Kuiri tipuranga ixe reseruka arama neraira ixe, kuiri remaa ixe 
aintayawe kuaita upurakiwaita inde arama. 
2 Asui upuamu usu ipaya ipiri, asui usu apekatu xingare ipaya 
umaa ae, asui pirasuawaa umaa ixupe asui uyana suaxara 
uyumana ae ubejari ae. 
21 Asui taira unyee ikupe: 

—Sepaya, hamunya puzi Deus supe inde arama yuiri, tipuranga 
reseruka neraira ize. 
?> Maa ipaya umbeu ainta supe kuaita upurakiwaita: 

—Peruri kutara rupa purangawaa pemundeu ikupe, asui pexari 
anelu idedu rese, asui peruri sapatu pemundeu ipi rese. 
233 Asui peruri nya vaka miri ikirawaa peyuka ae, asui yambau 
arama ae asui yayumusuuri arama. 
24Nyāse kua seraira umanuwaa kuera ae kuiri upakana ae, 
kuzima uyusupari ae kuiri yawasemuana ae. Asui aintauyupiru 
aintauyumusuuri. 
25 Asui kua imu tuyuwesawa uikure kupixawa kiti asui uyuiri irumu 
kuayentuana uka sui usendu aintaunyengari aintaupurasi yuiri. 
26 Asui usenui yepe upurakiwaa upurandu ae, maataa aintaumunya 
uiku. 
237 Asui umbeu ikupe: 

—Nemu uyuiriana asui nepaya uxari aintauyuká kua vaka miri 
ikirawaa nyãse taira uyuiriana purangate usuanti ae. 

28 Asui ipiaiwa ae, asui tiuputari uwike aintairumu, asui ipaya 
usemu ipiri upurandu ae uwike arama. 
29Maa usuaxara ipaya siya akayu hapuraki inde arama ne yepe 
viaji tihasuaxara nenyenga, maa næ yepe viaji rexari ixe arama 
yepe kabritu hambau arama hayumusuuri arama seanamaita 
irumu. 
30Maa uyuiri rame kua neraira umburiwaa nemaa aintarese 
kuaita kunyaita warixiwaita anyunte rexari aintauyuká kua vaka 
miri ikirawaa. 
31 Asui umbeu ixupe: 

—Seraira, seirumute inde yawewarawate, neyarate panye maa 
semaa. 
32 Ape yarikute yayumusuuri turusu nyase kua nemu umanuwaa 
kuera ae asui upakana ae, uyusupariwaa kuera ae asui 
yawasemuana ae. 


Upurakiwaa pukuwerawa 


1Asui umbeu yuiri umbuewaita supe: 
1 6 —Yepe apigawa rikuwaa uriku yepe impregadu usaruwaa 
imaa, asui aintaumbeu puxuwera sese umburi ipatrão iyara. 
2Asui umundu aintausenui ipiri ae, umbeu ikupe: 

—Maataa kua hasenduwaa nerese? Remunya kunta kuiri 
remukame hamaa mayetaa remunyawaita nyãse kuiri tirepuderi 
resaru semaa. 
3Asui kua usaruwaa imaa uyumanduari aepawate uyumbeu: 

— Maataa kuri hamunya nyase tiana sepatrão uxari hasaru 
imaa? Tihapuderi hapikui iwi tiyuiri hapuderi hapurandu 
hambau arama yawaite hayumutii. 

Kuiri hakuawana maitaa kuri hamunya aintausuanti arama 
ixe aintaruka upe sepatrão umbeu rireana tihapuderi hasaru 
imaa. 

5Asui usenui kuaita udeveriwaita ipatrão supe umbeu izupe kua 
primeruwaa: 

—Muiritaa redeveri sepatrão supe? 

SUsuazara ae: 

—Hadeveri sem lata azeti. Asui umbeu: 

—Repisika nekunta kutara rempinima sinkuenta. 
7Asui upurandu amu: 

—Muiritaa redeveri? Ape umbeu: 

—Sem lata trigu. Asui umbeu ikupe: 

—Repisika nekunta rempinima uitenta. 

3 Asui ipatrão umbeu nyenga purangawaa sese kua usaruwaa 
puzuwera nyase umunya puranga ukuawawaa yawe. Nyase kuaita 
mundu rairaita ukuawawaita ainta aintasui kuaita turi rairaita. 
?Asui hambeu penye arama: 

—Pesikari penye arama peanamaita arama pemunya resewara 
ainta supe puranga pedinyeru ugananiwaa irumu ape kuri watari 
rame penye arama ae aintausuanti kuri penye aintaruka upe 
yawewarawate. 

Kua umunyawaa puranga uriku rame kuaira umunya kuri yuiri 
puranga uriku rame turusu, kua ugananiwaa uriku rame kuaira 
uganani yuiri kuri uriku rame turusu. 

"Ape peganani rame irumu kua pedinyeru ugananiwaa, awataa 
kuri uputari uxari pemaa arama supiwa? 

2 Ape tirame pemunya puranga amuita imaa irumu, awataa kuri 
uxari penye arama peyara arama? 

3 Nē awa upuderi upuraki mukui patrão supe, nyãse puxi umaa 
amu supe asui ugustari kua amu, u uruyari amu inyenga asui 
tiuruyari kua amu inyenga. Tipepuderi pepuraki Deus supe 
pepuraki pukusawa pedinyeru arama. 


Umbeu farizewita supe 

"4 Asui kuaita farizewita ugustariwaita aintadinyeru 
aintausendu irumu panye kua inyenga aintaukasuari ae. 
Maa Jesus umbeu ainta supe: 

—Penyete pemunya puranga apigawaita umaa arama penye, maa 
Deus ukuawate pepia upe, nyase kua aintausupiriwaa aintaumaa 
arama kuaita apigawaita puxuwerawa yawe Deus umaa ae. 

16 Aintauruyari Muize umpinimawaa utitikawaita nyenga yuiri ate 
Juao tempu rame, asui arire aintaumbue ainta supe kua nyenga 
purangawaa imiraita arama ainta kua Deus, asui panye kuaita 
miraita aintausikari aintauwike arama. 

"Iwasuima xinga usasawa panye iwaka panye kua mundu yuiri 
isui ukanyemu yepe letra Muize umpinimawaa sui. 


Tepexari perimiriku 
18Awa umuyuiri rame ximiriku umendari arama amu kunya 
irumu wariziwaa ae, asui warixiwaa yuiri nya umendariwaa 
irumu kua kunya imena uxariwaa. 
Lazaru rese 
PAsui umbeu yuiri ainta supe: 


UU AA AA AA MA MA TA Ma Ma Aa kW AA AA aa usu AALAAAAaAAA 


191 LUKA 16 — 17 


—Yepe apigawa rikuwaa umundeu fazenda pirangawaa 
purangawaa asui muiri ara umbau turusu purangawaa. 

20 Asuji ukara kiti uyenu yepe pirasuawaa urikuwaa iperewa sera 
Lazaru. 

MN Asui usikari umbau kuaita umukukuiwaita kua rikuwaa meza 
sui, asui aintauri kuaita yawara aintausereu iperewa. 

22 Asui umanu kua pirasuawaa asui kuaita anjuita aintaurasu 

ae Abraao putia ruaki, asui umanu yuiri kua rikuwaa asui 
aintaumburi ae iwi kuara upe. 

23 Asui upurarawaa upe uiku infernu upe kua rikuwaa kuera usupiri 
jakanga umaa apekatu kiti Lazaru uwapika Abraao putia ruaki. 
AAsui usasemu Unyee: 

—Īnde seramunya Abraão pirasuawaa remaa ixe arama remundu 
Lazaru uri umuyapumi idedu rakapira ii upe umururu arama 
seapeku, nyase, turusu hapurara haiku ike tata upe. 
25Maa Abraão umbeu ixupe: 

— Inde seraira, remanduari panye kua purangawaa rerikuwaa 
repaka ramere inde, yawete yuiri kua Lazaru uriku kuera panye 
puxuwera maa kuiri ae uyumusuuri, asui inde repurara. 
26Asui Deus uxari yanepiterupi tiipiwaa tiarama aintaupuderi 
usasawa nepiri kuaita uputariwaita usu akiti, tiarama yuiri 
aintaupuderi aintauri yanepiri kuaita uikuwaita ape. 

27 Asui unyee: 

—lInde seramunya, hapurandu inde remundu arama ae sepaya 
ruka kiti. 
38BNyãse hariku sinku semuita umbeu arama ainta supe tiarama 
aintauri aintaupurara ike. 

Maa Abraão umbeu: 

—Aintaurikute Muize umpinimawaa utitikawaita yuiri, rexari 
aintausendu ainta supe. 
10Maa umbeu: 

—Tiyawe, inde seramunya Abraão, uri rame maa aintapiri yepe 
aintasuiwara kuaita umanuwaita aintautrukari maa aintapia. 
MAsui Abraão usuaxara ae: 

—Tirame aintauruyari Muize nyenga aintanyenga yuiri kuaita 
utitikawaita tiyuiri aintauruyari usemu rame maa yepe manusawa sui. 


Aintauyuganani 


17 1Asui Jesus unyee umbuewaita supe: 
Æ —Aintaurikute aintauyuganani xingare maa puxuwera kuri 
usika sese kua apigawa ugananiwaa ainta. 

2Purangate yapukuari iayura upe ita ipusewaa yamburi arama 
parana tiipiwaa kiti kua uxariwaa umunya puxi yepe aintasuiwara 
kuaita ipuiwaita. 


Muiri viajitaa yaperduari amuita 

3Pemaa pesui. Umunya rame inde arama puxi kua nemu 
rembeu ixupe ipekadu, sasiyara rame umanduari ipekadu ape 
reperduari ae neirumu. 

#Asui umunya rame puxi inde arama seti viaji yepe ara upe asui 
seti viaji uri nepiri umbeu inde arama sasiyara umanduari ipekadu, 
rerikute reperduari ae neirumu. 

SAsui aintaumbeu ixupe kuaita apustuluita: 

—Yaneruirawa rexari yaruyari turusu piri. 
6Asui yaneruizawa umbeu ainta supe: 

—Peruyari rame puranga kuaye mustarda karusu yawe pembeu 
kuri ixupe kua mirá amurera, resaka resu repuamu parana kiti, 
asui uruyari kuri penyenga. 

7 Mayewaa pesuiwara urikuwaa yepe upurakiwaa ikupe 
ikupixawa kiti u usaruwaa iuvelya, asui uyuiri irumu kupixawa 
sui umbeu kuri ixupe kua upurakiwaa, reyuiriana rewapika 
meza ruaki rembau? 

sMaa umbeu kuri ikupe, remunya hambau arama, asui 
remukaturu nerupa, asui resaru ixe hambau hauwaa upe, asui 
serakakuera rembau reu yuiri. 

?Maitaa kuri urikute umbeu ixupe kuekaturete umunya resewara 
kua umunduwaa umunya? 

Yawete yuiri penye pemunya rire kua umunduwaa pemunya, 
pembeu kuri upurakiwaita yande tiwaita maa arama yande, 
anyunte yamunya kua yarikute yamunya. 


Umukaturu dezi lepruzuita 


" Asui usuwaa upe Jeruzale kiti Jesus usu usasawa Samaria 
pitera rupi Galileya upe yuiri. 
12 Ąsui uwike irumu yepe tetama kiti aintauri suaxara dezi lepruzuita. 
BAsui aintaupuamu apekatu isui aintausasemu aintaumbeu: 

—lInde Jesus umbuewaa pirasuawaa remaa yande arama. 
“Asui Jesus umaa irumu ainta, umbeu ainta supe: 

—Pesu pemukame saserdutita umaa penye. Asui aintausuwaa 
upe ikatuana ainta. 
15Asui yepe aintasuiwara umaa irumu ikatuana ae, uyuiri umee 
arama turusu purangawaa Deus supe. 

16 Asui uyawika ate suwa uyenu iwi rese Jesus ipi ruaki, asui umee 
purangawaa ikupe. Samariawara ae. 
17 Asui Jesus upurandu ae: 

—Maitaa tideziwaita penye hamukaturuwaita, maa kititaa 
kuaita amu nuviwaita? 
18Maitaa timaa yepe uyuiri umee purangawaa Deus supe isui kua 
apekatu suiwara? 
19 Asui umbeu ixupe: 

—Repuamu resuana nyase reruyari resewara ikatuana inde. 


Deus miraita arama kuri ainta 


2 Asuji kuaita farizewita aintaupurandu irumu Jesus irumu 
Deus rangawa rese aintaruikawa arama ae umbeu ainta supe: 

—Tiyamaa yaneresa irumu maye yaneruizawa arama kua Deus. 
2Tiyuiri kuri aintaumbeu: 

—Pemaa ae ike u pemaa ae mikiti, nyase peruixawa arama ae 
pepia upe. 
22Asui umbeu ainta supe kuaita umbuewaita: 

—Yepe ara kuri peputari pemaa kua unaseriwaa umaa kua ara, 
maa tikuri pemaa ae. 
23 Asui aintaumbeu kuri penye arama, pemaa ae ike, pemaa ae 
mikiti. Tepesu ipiri tiyuiri pesu aintarakakuera. 
24Nyãse kua truvão wera umuturiwaa yawe panye iwaka arukanga 
rupi yawete yuiri kuri uri rame kua unaseriwaa umaa kua ara. 
25Maa senundere uri urikute upurara turusu aintaumburi kuri 
yuiri ae kuaita miraita kuiriwaraita. 
26 Kuaye aintaumunyawaa yawe kuera Nue tempu rame yawete yuiri 
kuri aintaumunya uri rame kuri kua unaseriwaa umaa kua ara. 
??Kuaita miraita aintaumbau aintauu, aintauyuka aintarimiriku 
aintauxari kunya apigawa supe, ate Nue uwike batelão upe asui 
parana uwike asui aintaukanyemu panye. 
28Yawete yuiri aintaumunya Lo tempu rame aintaumbau, aintauu, 
aintaupiripana, aintauvenderi, aintauyutima, aintaumunya 
aintaruka arama. 
29 Asui nya ara Lo usemu Suduma sui tata uwari inxufri irumu 
uyuká ainta panye. 
3Yawete yuiri uri rame kuri kua unaseriwaa umaa kua ara. 
31 Asui awa uiku uka arupi ipewawaa rese terexari uwiye uyuka 
imaa uka sui, yawete yuiri kua uikuwaa kupixawa upe terexari 
uyuiri. 
32Pemanduari kua Lo rimiriku rese. 

“Kua uputariwaa umukaturu isikuesawa ukanyemu kuri isui ae, 
maa kua umburiwaa isui isikuesawa uyumukaturu kuri ae. 
34Hambeu penye arama nya pituna mukui ukiriwaita kama upe 
uyuka kuri yepe asui uxari yepe. 
3 Aintaukitikawaita kuri mukui kunyaita uyuka kuri yepe asui 
uxari kuri amu. 
36 Mukut uikuwaita kuri kupixawa upe uyuka kuri yepe asui uxari 
kuri yepe. 
3 Asui unyee umbuewaita supe: 

—Yaneruizawa maa kititaa kuri kua rembeuwaa? Asui 
usuaxara ainta: 

—Aintauyumuatiri kuaita urubuita umanuwaa kuera rese. 


Serakuena puxuwerawa 


1 8 'Asui Jesus umbeu ainta supe yepe inyenga umbue aramawaa 
ipupe ainta aintaukuawa arama aintaurikute aintaupurandu 

Deus irumu yawewarawate tiarama aintakuere aintaupurandu. 
2 Ape unyee: 

—Yepe tetama upe yepe serakuenawaa tiusikie Deus sui tiyuiri 
urespetari amu apigawaita. 
3Apete yepe viuva kua tetama upe, yawewarawate usu ipiri 
upurandu umbeu: 

—Reajudari ixe isui nya umuruanyanawaa ixe. 
*Asui uyupirungawa upe tiuputari usendu ikupe maa arirewara 
uyumbeu ixupepawa: 

—Tihasikie Deus sui tiyuiri harespetari apigawaita, 
“Maa uri kua viuva umuapatuka ixe ape hawajudari kuri ae yawaite 
uri umuapatuka ixe yawewarawate. 
6Asui yaneruixawa umbeu: 


—Pemanduari sese kua umbeuwaa kua serakuenawaa puxuwerawa. 


7Maitaa tiserá Deus uajudari kuaita uparawakawaita 
upuranduwaita irumu ara rame pituna rame yuiri? Maitaa usaru 
uikupuku uajudari arama ainta? 

sHambeu penye arama, kutara kuri uajudari ainta. Ape maitaa 
kuri uwasemu aintauruyari puranga kuaita mundu puraita uri 
rame kuri kua unaseriwaa umaa kua ara? 


Farizeu publikanu yuiri 
?Asui umbeu ainta supe yepe inyenga umbue aramawaa ipupe 


ainta kuaita umanduariwaita purangawaita ainta asui puzi 
aintaumaa amuita rese, 

'OMukui apigawaita aintausu templu kiti aintaupurandu arama 
Deus, yepe farizeu yepe publikanu. 

" Asui kua farizeu upuamu upurandu Deus irumu ixupe 
aramantu, yawe unyee: 

—Inde Deus hamee inde arama purangawaa nyase tihamunya 
aintaumunyawaa yawe kuaita amu apigawaita mundawasuita, 
ugananiwaita, uxariwaita aintarimiriku, tiyuiri hamunya kuaye 
umunyawaa yawe kua publikanu. 

'2Tye hayukuaku mukui viaji yepe semana upe, asui hamee 
dizimu panye haganyariwaa suiwara. 

13 Asui kua publikanu upuamu apekatu tiumaa iwate kiti në 
kuaira, asui unupa iputia upe asui umbeu: 

—Īnde Deus pirasuawaa remaa ixe puxuwerawa. 

"Hambeu penye arama: 

—Kua publikanu uyuiri suka kiti tiana uriku ipekadu maa 
kua farizeu tiyawe, nyase kua uputariwaa aintaara kiti piriwaa 
ae aintawira kiti kuri ae, maa kua uputariwaa aintawira kiti ae 
aintaara kiti kuri ae. 


Uabensuari tainaita 


15 Asui aintaurasu ikupe tainaita uxari arama ipu aintarese, 
asui kuaita umbuewaita aintaumaa irumu aintausaisu 
aintauri. 
leMaa Jesus usenui ainta ipiri unyee: 

—Pezari aintauri sepiri kuaita tainaita tepesaisu ainta nyase 
imiraita arama ainta kua Deus. 

VSupiwa hambeu penye arama, awa tiusikari Deus imira arama 
ae kuaye taina usikariwaa yawe tikuri imira arama ae. 


Yepe rikuwaa 


18 Asui yepe serakuenawaa upurandu ae: 

—lInde umbuesarawaa purangawaa, maataa kuri hamunya 
hariku arama mundu nunkawaa upawa? 
13 Asui Jesus usuaxara: 

—Marantaa reseruka purangawaa ixe? Tiyamaa yepe 
purangawaa Deus sui. 
Rekuawate kua Deus umunduwaa, teresikari amu kunya 
nerimiriku sui, tereyuká mira, teremunda, terembeu marandua 
reganani amuita rese, rerespetari nepaya nemaya yuiri. 
231 Asui usuaxara: 

—Hamunyapawate ae panye setaina suiwara. 

22 Asui Jesus usendu irumu inyenga unyee: 

—Watari nerunde yepe, resu revenderi panye nemaa asui 
remee sikuyara ainta supe kuaita pirasuawaita, ape kuri reriku 
purangawaa iwaka kiti, asui reyuiri serakakuera. 

23 Asui usendu irumu kua inyenga sasiyara ipia nyase rikuwaa ae 
turusu. 


Yanemaa yawaitewaa 


24 Asui Jesus umaa irumu sasiyara kua rikuwaa umbeu: 

—l|wasu xinga aintausikari aintaruixawa arama kua Deus 
kuaita rikuwaita, 
2s|wasuima xinga kamelu uwike awi resa kuara rupi isui yepe 
rikuwaa usikari suixawa arama kua Deus. 

26 Asui kuaita usenduwaita aintaunyee: 

—Yawe rame awataa kuri upuderi uyumukaturu? 
27 Asui umbeu ainta supe: 

—Deus upuderi umunya kua tiwa apigawaita upuderi 
umunya. 

28 Asui Pedru unyee: 

—Remaa yande, yaxariana yaneruka yasu arama 
nerakakuera. 

2 Asui Jesus usuaxara ainta: 

—Supiwa hambeu penye arama, panye kuaita uxariwaita 
aintaruka, aintarimiriku, aintaimuita, aintapayaita, aintarairaita, 
Deus imiraita resewara, 

30 Aintauwasemu kuri turusu piri kuiri kua mundu upe asui 
aintauriku kuri kua mundu nunkawaa upawa. 


Jesus umbeu umanu kuri 


3 Asui urasu irumu kuaita duziwaita umbeu ainta supe: 
—kuiri yasu Jeruzalē kiti, asui akiti kuri aintaumunya ikupe 
kua unaseriwaa umaa kua ara panye kua aintaumpinimawaa 
sese kuaita utitikawaita. 
32 ĄAintauxari kuri ae ainta supe kuaita tiwaita judeu, 
aintaukasuari kuri ae, aintaumunya kuri panye puxuwerawa 
ikupe, aintautumuna kuri sese, 
33 Asui aintausurari rire kuri ae aintauyuká kuri ae, maa uyuiri 
kuri upaka musapiri ara rire. 
34Maa tiaintaukuawa mayesawataa kua umbeuwaa nyãse 
uyusikindawa aintasui panye kua nyenga umbeuwaa, sesewara 
tiaintaukuawa mayesawataa ae. 

Umukaturu sesaimawaa Jeriku upe 


35 Ąsui aintauriwaa upe kuayentu Jeriku sui yepe sesaimawaa 
uwapika pee rimbiwa upe upurandu miraita irumu esmula. 
36 Usendu irumu aintausasawa kuaita miraita siyawaita 
upurandu: 
—Awataa nya? 
37 Asui aintaumbeu ikupe: 
—Jesus nya usasawawaa Nazare suiwara. 
38 Asui usasemu: 
—Inde Jesus Davi rimiariru pirasuawaa remaa ixe arama, 
39 Asui kuaita miraita usuwaita aintarunde kiti aintaumukiriri ae, 
maa usasemu kirimbawa piri: 
—lInde Davi rimiariru pirasuawaa remaa ixe arama. 
40 Asuji Jesus usika upuamu asui umundu aintaururi ipiri ae, asui 
usika rire upurandu ae: 
“— Maataa reputari hamunya inde arama? Asui usuaxara: 
—Seruixawa rexari hamaa mukuisawa. 
42 Asui Jesus umbeu ikupe arama: 
—Haxari neresa umaa, reruyari resewara ikatuana inde. 
43 Asui aramete umaawana, asui usu sakakuera umee 
purangawaa Deus supe. Panye kuaita miraita yuiri aintaumaa 
irumu ae aintaumee purangawaa Deus supe. 


Zakeu 


1Asui Jesus uwike Jeriku kiti asui usasawa tetama piterupi. 
1 o) 2 Ape yepe apigawa sera Zakeu publikanuita ruixawa ae, 
rikuwaa ae. 
3Uputari umaa Jesus ukuawa arama awa ae, maa tiupuderi 
aintaresewara kuaita siyawaita miraita nyãse kuaira miri ae. 
4Asui uyana aintarunde sui uyupiri yepe mirá sikumuru rese 
umaa arama ae asui, nyãse usasawa kuri ape. 
5Asui Jesus usasawa irumu ape umaa iwate kiti umbeu ixupe: 
—Zakeu, rewiye kutara nyase kua ara hasu nepiri neruka 
kiti. 
6Asui uwiye kutara, asui suuri usuanti Jesus. 
7Asui aintauyupurungita kuaita umaawaita ae aintaunyee: 
—Usu uiku suka kiti yepe apigawa pekaduru. 
8Asui Zakeu upuamu umbeu yaneruixawa supe: 
—Seruixawa, kuiri haxari pitera rupi semaa pirasuawaita 
supe, asui hayuka rame aintasui gananisawa irumu aintadinyeru 
hamuyuiri kuri ainta supe kuatru viaji. 

?Asui Jesus umbeu ixupe: 

—Uyi ara salvasão usika neruka upe, nyase indete yuiri Abraão 
rimiariru inde. 
UV Nyase kua unaseriwaa umaa ara uri usikari umukaturu arama 
kuaita uyusupariwaita. 


Nyenga dezi dinyeru rese 

MAsui aintausendu irumu panye kua inyenga umbeu ainta supe: 

—Yepe nyenga umbuewaa rupiara ainta, nyãse kuayentuana 
ainta Jeruzale sui, nyãse aintaumanduari uyumuyukuawa kuiri 
aintaruikawa arama ae. 

Asui umbeu: 

—Yepe tuixawa usu apekatu tetama kiti usikari arama 
aintaruikawa ae, asui arirewara uputari uyuiri yuiri. 

MAsui usenui ipiri dezi upurakisaraita ikupe, asui umee ainta 
supe dezi dinyeru umbeu ainta supe: 

—Kuiri penegusiari irumu kua dinyeru ate hayuiri rame kuri. 

“Maa kuaita imiraita puxi aintaumaa ixupe, asui aintaumundu 
sakakuera yepeyepe aintaumbeu arama ixupe tiaintauputari 
aintaruixawa arama kua apigawa. 
LHAsui uyuiriwaa upe, aintaruixawa rireana ae amu tetama upe, 
umundu aintausenui kuaita upurakiwaita uxariwaa ainta supe 
nya dinyeru ukuawa arama maye aintaunegusiari aintayaweyawe. 
WAsui uri ipiri kua primeruwaa umbeu: 

—SsSeruikawa, kua nedinyeru uganyari dezi. 

VAsui suixawa umbeu ixupe: 

—Puranga, inde upurakiwaa purangawaa, nyãse puranga 
remunya irumu kua kuairawaa kuiri haxari resaru dezi tetama. 
18 Asui uri yepe sakakuera umbeu: 

—seruikawa, kua rexariwaa ixe arama dinyeru uganyari sinku. 
YAsui suixawa umbeu ixupe: 

—Resaru kuri sinku tetama. 

0 Asui amu uri umbeu: 

—Seruizawa, remaa ike nedinyeru hapupekawaa selensu irumu 
nerunde. 

"| Nyase hasikie nesui nyãse apigawa kirimbawawaa inde, repisika 
kua tiwa remuye, repuu kua tiwa reyutima. 
22 Asui umbeu ikupe: 

—lInde upurakiwaa puzuwera, nenyenga umbeu nerese 
puxuwera, inde rekuawate kirimbawawaa ixe hapisika kua tiwa 
hamuye, rekuawate yuiri hapuu kua tiwa hayutima. 

23 Marantaa tirexari sedinyeru ainta supe kuaita usaruwaita dinyeru 
asui hayuiri rame maa hayuka maa uganyariwaa irumu seyara? 
24 Asui umbeu ainta supe kuaita uajudariwaita ae, peyuka isui kua 
dinyeru asui pexari ikupe ae kua urikuwaa dezi dinyeru. 
25 Asui aintaunyee ikupe: 

—Yaneruixawa, urikuana dezi dinyeru. 
zeKuiri hambeu penye arama, panye kuaita urikuwaita aintauxari 
kuri ainta supe, maa kua tiwa uriku aintauyuka kuri isui nya 
urikuwaate. 
?7 Maa kuaita seruanyanaita tiwaita uputari aintaruixawa arama 
ixe, peruri ainta peyuká ainta hamaawaa upe. 


Suuri uwike Jeruzale kiti 


28 Asui umbeu rire kua inyenga usuana Jeruzale kiti. 

29 Asui kuayentuana ainta Betifaje sui kuayentuana Betania sui 
yuiri kuayentuana iwitera sui sera, ulivera, asui umundu mukui 
umbuewaita, 

30umbeu ainta supe: 

—Pesu tetama kuairawaa kiti yanerunde kitiwaa, asui pewike 
irumu pewasemu yepe jumentu miri tirewaa apigawa uwapika 
sese peyurawa peruri ixe arama ae. 
31Yepe upurandu rame penye; marantaa peyurawa ae? Pembeu 
kuri ixupe, yaneruixawa uputari ae. 

32 Asui aintausu kuaita umunduwaita aintauwasemu kuaye Jesus 
umbeuwaa yawe. 

3 Asui aintauyurawa irumu kua jumentu miri asui iyara umbeu 
ainta supe: 

—Marantaa peyurawa ae? 

34 Asui aintaumbeu izupe: 

—Nyase yaneruizawa uputari ae l 
35 Asui aintaurasu ae aintauxari aintaupupekawaa sese asul 
aintauwajudari Jesus uwapika iarupi. 

36 Asui aintausu aintaupirari aintaupupekawaa pee rupi. 

37 Asui aintauwike irumu iwitera sui sera Ulivera muiri kuaita 
siyawaita umbuewaita aintausasawa ae, asui aintauyumusuuri 
aintaumee purangawaa Deus supe nyenga tiapuwaa irumu sesewara 
panye kuaita milagrita aintaumaawaa. 

38 A intaunyee: 

—Purangawa kua tuixawa uriwaa yaneruikawa Deus rera 
rupi, timaarese aintauiku iwaka kiti, gluria ainta supe iwate 
kitiwaraita. 

3# Asui yepeyepe farizewita miraita piterupi aintaumbeu ikupe: 


—lInde umbuesarawaa, remundu aintaukiriri kuaita rembuewaita. 


“Maa usuaxara ainta: 
—Hambeu penye arama; aintaukiriri rame ape kuri 
aintaupurungita kuaita itaita. 


Sasiyara Jesus Jeruzalë rese 


“Asui uri kuayentu umaa tetama uyaziu. 
42 Asui unyee: 

—Rekuawa rame maa uyi ara maataa rerikute remunya 
tiarama maa rese inde maa uyumimi neresa sui kuiri. 
#Nyase uri kuri nerese yepe ara asui kuaita neruanyanaita 
aintaupikui kuri panye neruaki rupi, asui aintaumusikindawa 
kuri neretama. 
MAsui aintaunupa kuri inde iwi rese panye nerairaita yuiri, tikuri 
aintauxari ita uwapika sendawa upe, nyãse tirekuawa usikana 
nerangawa kuiri. 


Umburi ainta templu sui 
“Asui uwike templu kiti uyupiru umburi kuaita 
uvenderiwaita. 
“Umbeu ainta supe, maa yawe aintaumpinima kuzima, seruka 
aete urasão ruka, maa penye pexari mundawasuita uikuwaa ape. 


Jesus umbue templu upe 


“7 Asui muiri ara umbue templu upe. Maa kuaita saserdutita 
ruikawaita kuaita umpinimawaita yuiri, kuaita miraita 
ruixawaita yuiri aintauputari aintauyuká ae. 

Maa tiaintaukuawa maye aintaumunya ikupe, nyase panye 
kuaita miraita aintaugustari aintausendu ixupe. 


Upurandu ainta Juão batizmu rese 


20 1Asui yepe ara umbuewaa upe uiku ainta, umbeu irumu 
miraita supe kua nyenga purangawaa templu upe, 
aintauri ipiri kuaita saserdutita ruixawaita umpinimawaita yuiri 
tuyuweita irumu. 
2 Aintaunyee ikupe: 

—Rembeu yasendu awa ukuawasawa irumu remunya panye 
remunyawaita, awataa uxari inde arama rekuawasawa? 
3Asui usuaxara ainta: 

—[Ixe yuiri hapurandu penye pembeu hasendu, 

4Maa suiwarataa Juão batizmu iwaka suiwara u apigawaita suiwara? 
5Asui aintauyupurungita aintapawa, aintaunyee: 
—Yambeu rame iwaka suiwara ae, ape maa umbeu yande 
arama; marantaa tiperuyari ae? 
6Yambeu rame apigawa suiwara ae aintauyuka maa yande ita 
irumu kuaita miraita, nyase, aintaumanduari utitikawaa kua 
Juão. 
7Asui aintausuaxara ae aintaunyee: 
—Tiyakuawa maa suiwarataa ae. 
8Asui Jesus unyee ainta supe: l 
—Ixe yuiri tihambeu penye arama awa ukuawasawa irumu 
hamunya kua hamunyawaa. 


Upurakiwaita puxuwerawaita 


9Asui uyupiru umbeu ainta supe yepe nyenga umbuewaa 
rupiara ainta, unyee: 
—Yepe apigawa uyutima ikupixawa upe, asui uxari ae ainta 
supe kuaita upurakiwaita aintausaru arama ae, asui usu aintasul 
apekatu kiti uiku aramare aintasui uikupuku. 
0Asui sangawa upe umundu yepe upurakiwaa aintapiri kualita 
usaruwaita ikupixawa aintaumee arama ixupe iya, maa kuaita 
usaruwaita aintaunupa ae arire aintaumundu uyuiri yawentu. 
"Asui umundu yuiri yepe upurakiwaa, maa aintaunupa yuiri ae 
asui aintaukasuari rire ae aintaumundu uyuiri yawentu. 
12 Asui musapirisawa umundu yuiri yepe, asui aintaumperewa 
yuiri ae asui aintaumburi ae kupixawa sui, 
BAsui umbeu kua kupixawa iyara, maataa kuri hamunya? 
Hamundu kuri aintapiri seraira hagustariwaa, hakuawa ae kuri 
aintaurespetari. 
"Asui aintaumaa irumu ae kuaita usaruwaita kupixawa 
aintauyupurungita aintapawa, aete kua upisika aramawaa imaa 
yasu yayuká ae yaneyara arama kuri panye imaa. l 
15 Asui aintaumburi ae kupixawa sui, asui aintauyuka ae. Maitaa 
kuri umunya ainta supe kua kupixawa iyara? 
I6Uri kuri umukanyemu kuaita usaruwaita asui uxari kuri 
ikupikawa amuita supe, asui aintausendu irumu ae aintaunyee: 
—Tiyaputari yawe. 
Maa Jesus umaa ainta supe umbeu: 
—Mayesawataa kua aintaumpinimawaa kuxima? Kua ita 
nintaumburiwaa kuaita umunyawaita uka, sesete aintaumunya 
santa kua uka. 

#Asui kua uwariwaa sese kua ita upepena kuri, maa kua ita 
uwariwaa sese umukurui kuri ae. 


Impustu rese 


YAsui nya urate aintauputari aintaupisika ae kuaita saserdutita 
ruikawaita maa aintausikie miraita sui, nyase aintaukuawa 
umbeu kua inyenga aintarese. 

20 Asul aintausaru aintaumaa ae, asui aintaumundu ipiri yepeyepe 
uputariwaita aintauxari Jesus umanduari purangawaita ainta 
aintaupisika arama ae inyenga irumu aintaupuderi arama 
aintauentregari ae serakuenawaa supe guvernaduru supe yuiri. 

1 Asui unyee umbuewaita supe: 

—lInde umbuewaa, yakuawate supiwa rembeu rembue yuiri 
tireparawaka remaa kuaita miraita, maa rembue Deus rapee rese 
supiwa. 

2 Maitaa purangate yamee Sezar supe kua impustu uputariwaa 
yaneirumu? 

Maa Jesus ukuawa aintauputari aintausaã ae, umbeu ainta supe: 
24—Pemukame hamaa yepe dinyeru. Maa rangawataa kua 
uyariwaa dinyeru rese, awa rerataa kua uyariwaa sese? 
Aintaumbeu ixupe: 

—Sezar iyara. Asui unyee ainta supe: 

23 — Ape pemee Sezar supe Sezar iyara, asui pemee Deus supe 
Deus iyara. 
*% Asui tiaintaupuderi aintaupisika ae inyenga irumu miraita 
umaawaa upe, asui aintaakayemu aintausendu ixupe, asui 
aintaukiriri. 

Sadusewita rese 

2 Asui aintauri ipiri yepeyepe sadusewita kuaita umbeuwaita 
tiyapaka manusawa sui. 
28 Aintaupurandu ae: 

—lInde umbuewaa, kuzima Muize umpinima yande arama yepe 
inyenga, umanu rame yepe apigawa tiuriku taira, imu uyuka yuiri 
ximiriku arama kua viuva umukiriari taira imu ambira supe. 
“Seti aintasiyasawa yepe apigawa rairaita, asui aintaimu uyuka 
ximiriku arama asui umanu ae tiuriku taira. 

XAsui yawete yuiri imu, asui imute yuiri, asui aintayaweyawe 
aintauyuka aintarimiriku ae. 

31 Asui yawepawa aintaumanu kuaita setiwaita tiaintauriku 
aintaraira. 





p 


~ 
E 
E 
p 
é 


e i s >A bi Taa aa aa a a i 


203 LUKA 20 


12Asui anyu arama umanu yuiri kua kunya. 

BAsui aintaupaka rame kuri manusawa sui awa rimirikutaa kuri 
ae? Nyãse, aintarimiriku kuera ae kuaita setiwaita. 

JA Asui Jesus umbeu ainta supe: 

—Kuaita mundu puraita aintauyuka aintarimiriku, kunyaita 
aintauriku aintamena yuiri. 

15 Maa kuaita purangawaita umaawaita kuri nya amu mundu, 
kuaita upakawaita manusawa sui, tikuri aintauriku aintarimiriku 
liyuiri aintauriku aintamena. 

36 Ape tikuri aintaupuderi aintaumanu, nyase yepewasu kuri ainta 
anjuita irumu, Deus rairaita ainta, nyase upakawaa rairaita ainta. 
'"Kuaita miraita aintaupaka kuri manusawa sui maye Muize 
Umpinimawaa upe maye kuera Deus upurungitawaa ixupe mira 
sui, asui umbeu: 

—Abraão Deus ae, Izaki Deus ae, Jaku Deus yuiri ae. 
38Tiumanuwaita Deus ae kua Deus, maa ainta Deus ae kuaita 
upakawaita, nyase upakawaita ainta panye ikupe. 

9 Asui yepeyepe umpinimawaita Unyee ixupe: 

—lInde umbuewaa, puranga resuaxara ainta supe. 
Asuji arirewara tiaintaupuderi aintaupurandu ae. 


Davi rimiariru kua Kristu 


“Maa Jesus upurandu ainta: 

—Maitaa aintaupuderi aintaumbeu Davi rimiariru kua Kristu? 
#Nyase Davi umbeu livru upe serawaa Salmu, yaneruikawa 
umbeu seruixawa supe, rewapikare sekatusawa sui, 

43 Ate mairame kuri hamburi neruanyanaita neipi banku arama. 
“Davite umbeu kuera suixawa ae, ape maitaa maa ximiarirute ae? 


Umbeu umpinimawaita supe 

45 Asui umbeu ainta supe kuaita umbuewaita aintausenduwaa 
upe panye kuaita miraita. 
A6Pemaa pesui kuaita umpinimawaita ugustariwaita uwata 
aintasaya ipukuwaa irumu ukara kiti miraita umukuema 
arama ainta, aintaugustari aintauwapika banku purangawaa 
rese aintasinaguga upe, aintaugustari yuiri aintauwapika 
serakuenawaita banku rese aintaumbauwaa upe. 
VAsui aintauganani aintaupisika aintaruka aintasui kuaita 
viuvaita asui aintaumunya urasão uikupuku tiarama uyukuawa 
aintarese, aintate aintaupurara kuri turusu piri sikuyara kua 
aintaumunyawaa. 

21 'Asui Jesus umaa kuaita rikuwaita aintauxari aintadinyeru 
uferta riru upe templu upe. 
2Asui umaa yuiri yepe kunya viuva uxari mukui dinyeru mirita. 
3Asui umbeu: 

—Supiwa hambeu penye arama, kua viuva pirasuawaa umee 
turusu aintasui kuaita amuita. 
ANyase panye kuaita amuita aintaumee isuiwara kua aintadinyeru 
tiwa watari ainta supe, maa kua kunya umeepawa isui kua 


watariwaa ixupe, umeepawa kua upiripana aramawaa ipupe ixupe. 


Aintaumukurui kuri templu 


SAsui yepeyepe upurungita templu rese aintaumaa maye 
purangawaa ae ita purangawaita irumu panye miraita umeewaita 
ufertaita irumu yuiri. 
6Asui umbeu: 

—Panye kua pemaa, uri kuri yepe ara aintaumburi kuri panye 
ae tikuri yamaa yepe ita upuamu sendawa upe. 


Aintauyupiru aintaupurara 

7Asui unyee umbuewaita supe: 

—Inde umbuewaa, mairametaa kuri usasawa kua rembeuwaa? 
Maataa rexari yamaa yakuawa arama sangawa usika? 
sAsui umbeu ainta supe: 

—Pemaa pesui yawaite yepe uganani penye, nyase aintauri 
kuri siya serera rese, aintaumbeu kuri: 

—Txete ae, aintaumbeu yuiri kuri: 

—Usikana sangawa. Tepesu aintarakakuera. 
?Asui pesendu rame kuri aintaupurungita kera rese, 
aintaumaramunya yuiri kuri aintarendawa upe, tepesikie nyase 
yawe aintaurikute aintaumunya, maa tire usika upawa arama. 
WAsui aintaupuamu amu miraita aintaumuruanyana arama amu 
miraita, asui amu guvernuita aintaumuruanyana amu guvernu. 
“1 Asui uriri kuri iwi kirimbawa, aintamasi kuri siya, asui 
aintaupurara kuri yamãsi siya tetama rupi, asui aintauyumusikie 
turusu kuaita miraita asui aintaumaa kuri tiwaitare aintaumaa 
iwaka rese. 
12Maa senundere panye kuayewaa aintaupisika kuri penye 
aintaumuruanyana kuri penye, aintauxari kuri penye sinaguga 
upe kadeya upe yuiri, asui aintaurasu kuri penye aintapiri kuaita 
tuixawaita guvernuita yuiri serera resewara. 

“Yawe kuri pesasawa pembeu arama kuri testemunyu seresewara. 
hý Maa perikute pemanduari santa pepia upe tiarama kuri peyuka 
pepia sese mayetaa pesuaxara arama ainta, 

13 Nyãse ixe kuri hamee penye arama peyuru pekuawasawa 

yuiri, ape tikuri aintaukuawa aintausuaxara penye panye 
peruanyanaita. 

16Asui kuaita pepayaita, peimuita yuiri, pemiraita yuiri panye 
peanamaita yuiri aintauentregari kuri penye peruanyanaita supe, 
asui aintauyuka kuri yepeyepe pesuiwara. 

vPuxi kuri aintaumaa penye panye ainta serera resewara. 

18Maa tikuri ukanyemu nē yepe peawa peakanga sui. 

1 Asui santa resewara peiku pepaka kuri. 


Aintaumukurara Jeruzalë 


2Asui pemaa rame kuri aintaumukurara Jeruzalē suraraita 
irumu pekuawa kuri kuayentuana sangawa aintaumburi arama ae. 
%3 Asui pexari kuri aintauyawawa iwitera kiti kuaita Judeya 
upewaita, asui kuaita tetama upewaita pexari aintauyawawa 
isui, asui kuaita uikuwaita kupixawa upe tepezari aintauyuiri 
tetama kiti. 
72Nyäse yawe kuri Deus uxari aintaupurara aintapekadu resewara 
aintaumunya arama kuri kuaye aintaumpinimawaa yawe kuxima 
papera upe. 
3Puxuwera kuri usika aintarese kuaita ipuruãwaita kuaita yuiri 
uxariwaitare aintamembira uu kambi nya ara kuri, aintaupurara 
kuri turusu kuaita mundu puraita, asui ipiaiwasawa usika kuri 
aintarese kuaita miraita. 
“Aintauyuka kuri ainta espada irumu, asui aintaurasu kuri prezu 
ainta panye kua mundu kiti, asui kuaita tiwaita judeu aintaupiru 
kuri Jeruzalē rese ate aintarangawa usika. 


Jesus uri mukuisawa 


3Asui aintaumaa kuri tiwaitare aintaumaa kurasi rese yasi 
rese estrela rese yuiri, asui kuaita mundu puraita aintausikie kuri 
nyase tiapu kua gapenu parana turusuwaa upe. 
*Pituana kuri siya apigawaita aintausikie resewara turusu panye 
kua usasawawaa kua mundu upe, asui kuaita kirimbawawaita 
iwaka rese aintaukataka kuri. 
”Asuiwana kuri aintaumaa kua unaseriwaa umaa kua ara, 
uri nuvē rese panye ikirimbawasawa irumu, igluria turusuwaa 
irumu yuiri. 

28 Asui mairame kuri aintauyupiru aintausasawa kua hambeuwaa 
pesupiri peakanga pemaa iwate kiti nyase kuayentuana perunde 
uyurawa arama penye. 


Yarikute yasaru 


29 Asui umbeu ainta supe yepe inyenga umbuewaa rupiara 
ainta, unyee: 

—Pemaa kua mira figera panye mira yuiri. 
30Pemaa irumu usemu sawa pisasua pekuawa kuri kuayentuana 
kurasi ara. 
31 Yawete yuiri pemaa irumu usasawa panye kua hambeuwaa 
pekuawa kuri kuayentuana perunde peruizawa arama kua Deus. 
322Supiwa hambeu penye arama, tire kuri aintaupawa kuaita 
miraita kuiriwaraita senundere usasawa panye kua hambeuwaa. 
3Upawa kuri panye iwaka panye ara yuiri maa senyenga tikuri 
upawa. 
34Pemaa pesui yawaite peyuka pepia peresepawantu, yawaite 
pekau, yawaite peyuka pepia kua mundu rese, yawaite nya ara 
uriwaa umuyusana penye kutara. 
35Nyāse usika kuri aintarese panye kuaita uikuwaita mundu upe. 
36Pesaru pemaa yawewarawate pepurandu Deus irumu uxari 
arama penye arama kirimbawasawa pepuderi arama peyawawaa 
isui panye kua usasawawaa kuri, pepuderi arama kuri pepuamu 
umaa nya unaseriwaa umaa kua ara. 


Aintauri aintausendu ixupe 


37 Asui umbue ainta templu upe muiri ara, maa pituna rame usu 
uiku iwitera rese sera Ulivera. 
38 Asui kuemaite aintauri ipiri templu kiti panye kuaita miraita 
aintausendu arama ixupe. 


Aintauputari aintauyuka Jesus 
22 1Asui kuayentuana aintarunde kua ara aintaumbau arama 
pao seēwaa festa upe serawaa paskua. 
2 Asui kuaita saserdutita ruixawaita kuaita umpinimawaita yuiri 
aintauputari aintaukuawa maye aintaupuderi arama aintauyuka 
Jesus nyase aintausikie miraita sui. 


Yurupari uwike Juda ipia upe 


3 Asui Yurupari uwike Juda ipia upe kua aintauserukawaa 
Iskariute, aete yepe aintasuiwara kuaita duziwaita. 

“Asui usu aintapiri kuaita saserdutita ruixawaita ikapitaoita yuiri 
upurungita aintairumu mayetaa upuderi uentregari ainta supe 
Jesus. 

` Asui suuri aintapia, asui aintaumee ikupe dinyeru. 

6 Asui umunya kuaye aintauputariwaa yawe asui arire usaru 
sangawa puranga uentregari arama Jesus ainta supe tiwa upe 
miraita umaramunya. 


Aintaumukaturu paskua runde 


7Asui usika nya ara aintaumbau arama pão seewaa 
aintaumanduari arama paskua. 

#Asui Jesus umundu Pedru Juão yuiri unyee: 

—Pesu pemukaturu yambau arama paskua. 
?Asui unyee umbuewaita supe: 

—Maa kititaa reputari yamukaturu ae? 
WAsui umbeu ainta supe: 

—Pewike irumu tetama kiti pewasemu kuri yepe apigawa 
urasuwaa ii kamuti upe, pesu sakakuera uka kiti maa kiti 
uwikewaa. 

“Asui pembeu uka iyara supe; 

—Nya umbuewaa yande umundu yapurandu inde; mametaa 
ukapi hambau aramawaa ape paskua hambuewaita irumu? 
x2 ĄAsui umukame kuri pemaa yepe ukapi turusuwaa iwate 
kitiwaa urikuwaa panye maa uka rupiara, ape kuri pemukaturu 
yanerunde. | 
BAsui aintausu aintauwasemu kuaye Jesus umbeuwaa yawe, asui 
aintaumukaturu paskua rupiara. 


Aintaumbau paskua anyu aramawaa 


#Asui sangawa upe Jesus uwapika meza ruaki kuaita 
apustuluita irumu. 
15Asui umbeu ainta supe: 

—Turusu hasaru hambau arama peirumu kua paskua 
senundere hapurara. 
leNyase hambeu penye arama, timaa mukuisawa hambau ae ate 
sangawa usika rame aintaruixawa arama kua Deus. 
VAsui upisika yepe kupu asui umee grasa sese umbeu: 

—Pepisika ae pepartiri ae penye arama. 
'#Nyase hambeu penye arama, kuiri arirewara tiana mukuisawa 
hau mirá iya yukise ate usika rame kuri sangawa aintaruixawa 
arama kua Deus. 

Santa Seya 

19Asui upisika yepe pão, asui umee rire grasa upartiri ainta 
supe ae umbeu: 

—Aete sepira hameewaa peresewara, pemunya yawe 
pemanduari arama ixe. 
2Yawete yuiri umunya umbau rire upisika yepe kupu umbeu: 

—Kua kupu aete kua nyenga pisasuwaa seruwi rese 
Uyuyusenawaa peresewara. 
21Pemaa ipu kua uentregariwaa ixe uwapika seirumu meza ruaki. 
22Nyase kua unaseriwaa umaa kua ara usu usasawa kuaye 
aintaumpinimawaa yawe sese, maa puxuwera usika kuri sese kua 
uentregariwaa ae. 
23 Asui aintauyupiru aintaupurandu aintapawa awataa 
aintasuiwara umunya kuri nya. 


Awataa kua aintaara kiti piriwaa 

24 Asui aintauyupiru aintauyupurungita aintapawa, awataa 
aintaara kiti piriwaa aintasui. 
25Maa Jesus umbeu ainta supe: 

—Kuaita tiwaita judeu ruixawaita aintaumundu ainta 
kirimbawa asui kuaita umunduwaita aintauseruka uajudariwaita 
ainta. 

25 Maa tikuri yawe pepiterupi, maa kua aintaara kiti piriwaa 
urikute kuaye kua aintawira kitiwaa, asui kua umunduwaa 
urikute uajudari ainta panye. 

27 Awataa aintaara kiti piriwaa u nyã uwapikawaa meza ruaki 
umbau u nya uajudarisara ae? Maitaa timaa aintaara kiti piri nya 
uwapikawaa meza ruaki? Maa pepiterupi ixete kua uajudariwaa 
penye. 

28Penyete kuaita peikuwaita santa seirumu hapurara pukusawa 
puxuwera. 

29 Kuaye sepaya uxariwaa yawe ixe arama aintaruixawa arama ixe 
yawete yuiri haxari penye arama, 

30Pembau arama peu arama seirumu meza upe aintaruixawa 
irumu kuri ixe, asui pewapika kuri petrunu upe pembeu arama 
kuri aintarese panye kuaita duzi tribu Israelitaita. 


Pedru uyumimi kuri Jesus rese 


31 Asui unyee Pedru supe: 
—Simao, Simão, kua Yurupari uputari penye kirimbawa 
umuawa arama penye trigu yawe. 

*#Maa hapuranduana nerese tiarama nekuere reruyari, ape kuri 
retrukari rire nepia remukirimbawa arama nemuita. 
33Asui unyee ikupe: 

—Seruixawa, pruntuana ixe prezu arama ixe neirumu hamanu 
arama yuiri ixe neirumu. 
3Maa Jesus, umbeu ikupe; 

—Hambeu inde arama, Pedru, musapiri viaji reyumimi serese 
tirekunyeseri ixe uyi ara senundere galu unyengari. 


Mukui espada rese 


3 Asui Jesus umbeu ainta supe: 

—Hamunduwaa kuera pesu tiarama perasu dinyeru riru 
tiyuiri pesaku tiyuiri pesapatu. Maitaa watari penye arama maa 
nungara? Aintaunyee ixupe: 

—Timaa watari. 

36 Asui umbeu ainta supe: 

—Maa kuiri awa uriku dinyeru riru urikute urasu ae isaku 
yuiri, asui kua tiwa uriku espada urikute uvenderi ipupekawa 
upiripana arama yepe espada. 

3 Nyãse hambeu penye arama, yarikute yamunya kuaye 
aintaumpinimawaa yawe serese, aintaumaa ae puxuwerawa 
yawe. Asui nya aintaumpinimawaa serese hamunya ae. 
38 Asu aintaunyee ikupe: 
Tn remaa mukui espada ike. Asui umbeu ainta supe: 
—Usika. 


Jesus Getisemani upe 


3Asui usu tetama sui iwitera kiti sera Ulivera kuaye 
umunyawerawaa yawe, asui kuaita umbuewaita aintausu 
sakakuera. 

WAsui usika irumu usuana akiti Jesus umbeu ainta supe: 

—Pepurandu Deus irumu tiarama kuri awa uputari uganani penye. 
“Asui usu aintasui apekatu xinga maye yayapiwaa yawe ita 
uwariwaa akiti, asui uyurinipia upurandu Deus irumu. 

“Umbeu: 

—Sepaya, reputari rame rexari usasawa sesui kua sekupu, maa 
teremunya kuaye haputariwaa yawe, remunya kuaye reputariwaa 
yawe. 

BAsui uri ipiri yepe anju iwaka sui umukirimbawa ae. 
MAsui upurara ipia upe asui upurandu kirimbawa piri. Asui siyai 
ae tuwi irumu asui uwari isui iwi rese. 

45 Asui upurandupawa upuamu usu umbuewaita ipiri uwasemu 
aintaukiri aintauiku nyase sasiyara ainta. 
46 Asui umbeu ainta supe: 

—Marantaa pekiri? Pepuamu pepurandu Deus irumu tiarama 
awa uputari uganani penye. 


Prezu Jesus 

47 Asui upurungita ramere uiku ae aintauri ipiri kuaita siyawaita 
miraita, asui yepe aintasuiwara kuaita duziwaita uri aintarunde, 
sera Juda, asui umusuaki Jesus ubejari ae. 

48 Asui Jesus umbeu ikupe: 

—Juda maitaa rexari suanyanaita supe kua unaseriwaa umaa 
kua ara rebejariwaa resewara ae? 

49 Asui kuaita upuamuwaita kuayentu suaki aintaumaa irumu nya 
usasawawaa aintaupurandu isui: 

—Yaneruixawa maitaa yanupa ainta espada irumu? 

50 Asui yepe aintasuiwara unupa saserdutita ruixawa ikriadu asui 
umunuka inambi katusawa sui. 
51 Maa Jesus unyee: 

—Pevari, usikana. Asui upisika inambi umukaturu ikupe ae. 
52 Asui Jesus umbeu ainta supe: 

—Kuaita saserdutita ruixawaita templu kapitaoita yuiri 
tuyuweita yuiri kuaita uriwaita umprezu ae, maitaa peyuiri 
pepisika ixe espada irumu kaseti irumu yuiri kuaye pepisikawaa 
yawe yepe mundawasu? 
s3Muiri ara haiku peirumu templu upe maa tipepisika ixe. Maa 
kuiri usikana perangawa pitunawasuwaa rangawa yuiri. 


Pedru uyumimi Jesus resewara 


54 Asui aintaumprezu ae aintaurasu ae saserdutita ruixawa ruka 
kiti. Asui Pedru usu sakakuera apekatu xinga. 
55 Asui aintaumundeka rame tata ukapi piterupiwaa upe 
aintauwapika suaki panye asui Pedru usu uwapika aintapiterupi. 
56 Asui uri kua yepe kunya umaa Pedru uyumuaku tata, umaa 
ikupe unyee: 

—Aete sumuara yuiri. 
57Maa Pedru uyumimi sesewara unyee: 

—Kunya tihakunyeseri ae. 
ss Asui uikupuku xinga yepe uri yuiri umaa ae unyee ikupe: 

—lIndete yepe aintasuiwara. Maa Pedru unyee: 

—lInde apigawa, ixe timaa. 

>?Asui yepe ura rire amu yuiri umbeu: 

—sSupiwa sumuara ae nyase Galileya suiwara ae. 
6Maa Pedru umbeu: 

—lInde apigawa, tihakuawa mayesawataa rembeuwaa. Asui 
upurungita pukusaware uiku galu unyengari. 
61 Asui yaneruizawa uyereu umaa Pedru supe, asui Pedru 
umanduari yaneruixawa umbeuwaa ixupe, uyi ara musapiri viaji 
reyumimi seresewara galu unyengari rundere. 
62Asui Pedru usu aintasui asui uyaxiu turusu. 


Suraraita aintaukasuari Jesus 


6 Asui kuaita apigawaita upisikawaita Jesus aintaukasuari ae 
asui aintaunupa ae, 
#Asui aintausikindawa isui sesa aintaunyee ikupe: 

—Rembeu kuiri; awataa unupa inde? 
> Asui siya xinga nyenga puxuwerawa aintaumbeu ixupe 
sesewara. 


Aintaurasu ae serakuenawaita ipiri 


cc Asui kuemaite aintauyumuatiri kuaita tuyuweita saserdutita 
ruirawaita yuiri umpinimawaita yuiri, asui aintaurasu ae 
serakuenawaita ipiri asui aintaunyee ixupe: 
®#— Kristu rame inde rembeu yasendu. Maa Jesus usuaxara ainta: 

—Hambeu rame maa penye arama ae timaa peruyari ixe. 
SB Asui hapurandu rame penye timaa nungara pesuaxara ixe arama. 
$ Asui kuiri kuri kua unaseriwaa umaa kua ara uwapika kuri 
ikatusawa sui kua Deus kirimbawawaa panye sui. 
70 Asui muiri ainta aintaupurandu ae: 

—Maitaa Deus raira inde? Asui usuaxara ainta: 

—Penyete pembeu ixete ae. 
”Asui aintaunyee: 

—Maa zingataa yaputari yasendu sese? Yandete yasendu 
umbeuwaa iyuru suite. 


Aintaurasu Jesus Pilatu ipiri 
2 3 1Asui aintaupuamu panye kuaita uyatiriwaita asui 
aintaurasu Jesus Pilatu ipiri. 
?Asui aintauyupiru aintaumbeu puxi sese, aintaunyee: 
—Yawasemu kua apigawa umunya puxi yaneretama upe, 
usaisu aintaupagari impustu Sezar supe, asui umbeu Kristu ae, 
mntarulxawa ae. 

3Asui Pilatu upurandu ae: 

—Maitaa judewita ruixawa inde? Asui Jesus usuaxara: 

—lIndete rembeu yawe. 
aAsui Pilatu umbeu ainta supe kuaita saserdutita ruixawaita ainta 
supe kuaita miraita siyawaita yuiri: 

—Timaa hawasemu ipuxuwerasawa sese kua apigawa. 
sAsui kirimbawa xinga aintaumbeu: 

—Ukzari aintaumaramunya putari kuaita miraita, umbue 
ainta panye Judeya upe panye Galileya upe yuiri panye ike 
yuiri. 

6 Asui Pilatu usendu irumu aintaumbeuwaa upurandu ainta: 

—Maitaa Galileya suiwara ae? 

7 Asui usendu irumu Erudi retama suiwara ae umundu ipiri ae, 
nyase, Erudi uiku Jeruzale upe nya ara. 


Erudi ukasuari Jesus 


8Asui Erudi umaa irumu Jesus suuri ipia nyase kuzima 
uputari umaa ae nyãse usendu aintaumbeu sesewara, asui 
uputari yuiri umaa umunya milagri. 
°Asui siya upurandu ae, maa Jesus tiusuaxara ae. 
10 Asuji kuaita saserdutita ruixawaita kuaita umpinimawaita yuiri 
uikuwaita akiti kirimbawa aintaumbeu sese. 
" Asui tenyuntu Erudi umaa ikupe panye kuaita suraraita yuiri, 
ape aintaukasuari sese, asui aintaumundeu sese yepe ipupekawa 
purangawaa, asui umuyuiri Pilatu supe ae. 
12 Asui nya arate puranga yuiri aintauyumaa, nyase, puxi 
aintauyumaa kuera Erudi Pilatu irumu. 


Umaa mukuisawa Pilatu piri 


BAsui Pilatu umuatiri panye kuaita saserdutita ruixawaita 
panye serakuenawaita yuiri panye miraita yuiri, 
asui unyee ainta supe: 

— Peyariana ixe arama kua apigawa kua pembeuwaa uxari 
aintaumaramunya putari kuaita miraita, asui hapurandu ae 
puranga maa timaa hawasemu sese kua puxi pembeuwaa. 
15Timaa yuiri Erudi uwasemu puxi sese nyase umuyulri yande 
arama ae. Ape yakuawate timaa nungara umunya puxi yayuka 
arama ae. 

16 Ape hampurarakari kuri ae asui hayurawa kuri ae. 
17 Asui urikute uyurawa ainta supe yepe prezu aintaumunya 
pukusawa festa. 

1#Maa panye kuaita miraita aintausasemu: 

—Remburi kua apigawa, reyurawa yande arama nya Baraba. 
Kuzima prezu ae nyase uxari aintauyunupa kuaita miraita 
tetama upe asui uyuka resewara yuiri mira. 

20 Asui Pilatu umbeu yuiri mukuisawa nyase uputari uyurawa kua 
Jesus. 
21 Maa kirimbawa piri aintausasemu: 
—Renupa uyari kurusa rese, renupa uyari kurusa rese. 
22 Asui musapirisawa upurandu ainta: 

—Maataa umunya penye arama puxuwera? Tihawasemu sese 
puxuwerasawa hayuká arama maa ae, ape hampurarakari rire 
kuri ae hayurawa kuri ae. 

23 Asui aintausasemu yuiri kirimbawa aintauputari uxari 
aintaunupa uyari kurusa rese. Asui aintaumuserana ae 
aintausasemu resewara kirimbawa. 

24 Asui Pilatu umunya kuaye aintauputariwaa yawe. 

25 Asui uyurawa ainta supe kua uxariwaa aintauyunupa kuaita 
miraita, kua uyukawaa yuiri miraita, kuaye aintaupuranduwaa 
yawe, maa uxari ainta supe arama kua Jesus aintaumunya arama 
ixupe kuaye aintauputariwaa yawe. 


Simão urasu Jesus kurusa 


26 Asui aintaurasu irumu ae aintawafursari yepe apigawa Sireni 
suiwara sera Simão uyuiri irumu kampu sui, asui aintauxari 
usupiri Jesus kurusa sakakuera. 


Aintaurasu ae Kauvariu kiti 


237 Asui aintauri sakakuera siya miraita kunyaita yuiri 
aintaunupa aintaputia upe sasiyara resewara ainta Jesus rese. 
28 Maa Jesus uyereu umbeu ainta supe: 

—Tepeyaxiu serese, penye Jeruzale rayeraita, maa peyaxiu 
peresepawate pemembiraita rese yuiri, 

??Nyase, amu ara kuri aintaumbeu kuri, suuri kuri kuaita tiwaita 
uriku imembira kuaita tiwaita umukiriari imembira kuaita 

yuiri kuri tiwaita uriku imembira aintauxari arama aintauu 
aintakambi. 

30 Asui aintaumbeu kuri iwitera supe: 

—Rewari yanerese, aintaumbeu kuri iwi iwatewaa supe 
reyumimi yande. 

3 Aintaumunya rame yawe sikue ramere kua mirá, maitaa maa 
aintaumunya tikanga rameana kuri ae? 

32 Asui aintaurasu mukui puxuwerawaita aintauyuka arama 
irumu ainta. 


Aintaunupa Jesus uyari kurusa rese 


33 Asui aintausika rire yepe tendawa kiti sera Kauvariu 
aintaunupa uyari kurusa rese kuaita yuiri puxuwerawaita yepe 
aintauxari Jesus katusawa sui yepe kanyutu banda sui. 
34Maa Jesus umbeu: 

—lInde sepaya reperduari ainta neirumu nyase timaa 
aintaukuawa maataa aintaumunya. Asui aintauyuka surti 
aintauyupartiri arama irupa rese. 

35 Asui kuaita miraita aintaupuamu suaki aintaumaa. Kuaita yuiri 
serakuenawaita aintaukasuari sese, aintaunyee: 

—Umukaturu amuita kuiri pexari uyumukaturu aepawate 
Kristu rame ae kua Deus uparawakawaa. 

36 Asui kuaita suraraita yuiri aintaukasuari sese, asui aintauri 
aintaururi ikupe vinagri uu arama, asui aintaunyee: 

37 Judewita ruixawa rame inde reyumukaturu indepawate. 

38 Asui aintaumuyari iarupi aintaumpinimawaa maa resewarataa 
aintauyuka ae, yawe aintaumpinima, aete judewita ruixawa ae. 


Mukui puxuwerawaita 


39 Asui yepe puxuwerawa aintaumuyariwaa kurusa rese umbeu 
puxi sese unyee: 

—Maitaa umbaa sã Kristu inde? Ape reyumukaturu indepawate 
yande yuiri. 

4 Asui kua amu aintaumuyariwaa unyee ikupe: 

—Maitaa tiserá resikie Deus sui, nyase repurara reiku iyawe? 
“Maa yande yapurara yamunya resewara puxuwera, maa kua 
apigawa timaa nungara umunya puxuwera. 

42 Asui unyee Jesus supe: 

—Remanduari ixe aintaruixawa rame kuri inde. 
43 Asui Jesus unyee ikupe: 

—Supiwa hambeu inde arama uyi ara reiku seirumu paraizu 
kiti. 

Umanu Jesus 


44 Asui kuaji yandara rame kurasi pitunawasu kua kurasi, asui 
pitunawasu ae ate tres ura rame. 
45 Asui kua panu aintaumuyariwaa templu rukena upe usuruka 
iwate sui piterupi simutara ate supita kiti. 

46 Asui Jesus usasemu kirimbawa unyee: 

—lInde sepaya haxari neipu upe seanga. Asui umbeu rire yawe 
umanu. 
4 Asui kua suraraita kapitao umaa irumu kua umaawaa asui 
umee purangawaa Deus supe unyee: 

—Supiwa purangawaa kua apigawa. 
8 Asui panye kuaita miraita uyumuatiriwaita aintaumaa arama, 
aintaumaa irumu kua aintaumaawaa aintauyuiri isul, sasiyara 
ainta aintaunupa aintaputia. 
#Asui panye kuaita Jesus ukunyeseriwaita kunyaita yuiri uriwaita 
irumu Galileya sui aintaupuamu aintaumaa apekatu suintu. 


Juze uyutima Jesus ipira 


5 Asui yepe serakuenawaa purangawaa tiwa umunya pukuwera 
sera Juze. 
5S'Timaa uajudari ainta amuita serakuenawaita kua 
aintaumunyawaa, Arimateia suiwara ae judewita retama, aete 
yuiri usaru miraita ruixawa arama kua Deus. 
52Usu Pilatu ipiri upurandu irumu Jesus ipira. 
53 Asui umuye ipira kurusa sui, asui upupeka ae panu 
murutingawaa irumu, asui uxari ae aintaupikuiwaa ita kuara upe 
tire yamaa amu ipira kuera ape. 
54 Asui nya ara aintauyumukaturu aintausaru arama festa sauru 
rundere. 
55 Asui kuaita kunyaita uriwaita Jesus irumu Galileya sui aintausu 
irumu aintaumaa kua aintaupikuiwaa ita kuara aintaumaa yuiri 
mayetaa uxari ipira kuera. 
56 Asui aintauyuiri aintaumukaturu arama sakuenawaa pumada yuiri. 
Asui sauru rame aintaupitu maye Deus nyenga umbeuwaa yawe. 


Jesus upuamu manusawa sui 


2 4 'Asui mitu rame kuemaite aintausu ita kuara kiti 
aintaurasu kua sakuenawaa aintaumukaturuwaa. 

2Asui aintauwasemu apekatuana kua ita uyenu ita kuara sui. 
3Maa aintauwike irumu ita kuara upe timaa aintauwasemu Jesus 
ipira kuera. 
4Asui sasiyara ainta sesewara, asui aintauri aintapiri mukui 
apigawaita kirimbawa aintarupa umuturi. 
#Asui aintausikie asui aintauyawika aintaumaa iwi kiti, asui 
kuaita apigawaita aintaunyee ainta supe: 

—Marantaa pesikari kua upakawaa umanuwaita piterupi? 

‘Tiana yamaa ae ike nyase upuamuana. Pemanduari mayetaa 
umbeu penye arama Galileya upe ramere penye. 
7Umbeu: 

—Aintaurikute aintauxari puxuwerawaita ipu upe kua 
usemuwaa umaa kua ara asui aintaurikute aintaunupa uyari 
kurusa rese asui musapiri ara rire urikute upuamu. 
8Asui aintaumanduari kua umbeuwaa. 
sAsui aintauyuiri ita kuara sui aintaumbeu ainta supe panye 
kuaita unziwaita panye aintarumuaraita supe yuiri. 

10 Aintate Maria Madalena, Juana yuiri, Maria yuiri kua Tiagu 
imaya, kuaita yuiri amuita kunyaita umbeuwaita panye kua 
aintaumaawaa ainta supe arama kuaita apustuluita. 

"Maa aintaumanduari retentuwaa aintaumbeuwaa asui 
tiaintauruyari aintanyenga. 

12 AĄsui Pedru upuamu uyana ita kuara kiti. Asui usika uyawika 
umaa ita kuara upe maa nê maa nungara umaa ape anyunte kua 
fazenda murutingawaa, asui uyuiri uka kiti umanduari sese kua 
maitaa usasawa. 


Mukui pesua uwata pee rupi 


133 Asui nya ara upete mukui aintasuiwaraita aintausu amu tetama 
kiti sera Emaus, kuaji dezi kilumetru iapekatusawa. 


14Asui aintausuwaa rupi aintaupurungita sese kua maitaa usasawawaa. 


15 Asui aintaupurungita pukusaware Jesus uri aintapiri uwata 
aintairumu. 

16Maa timaa Jesus uxari aintaresa umaa ae puranga ape 
tiaintaukuawa awataa ae. 

177 Asui Jesus upurandu ainta: 

—Awa resetaa pepurungita pesuwaa rupi? Asui aintausika 
aintaupuamu sasiyara ainta. 

18 Asui yepe serawaa Kleupa usuaxara: 

—Unyee: 

—Maitaa yepenyuwaa inde reyuiriwaa remaa Jeruzale kiti, 
tiwa rekuawa maitaa kua usasawawaa kuiri? 

19 Asui unyee ainta supe: 

—Ąwataa ae? Asui aintaunyee ikupe: 

—Sese kua Jesus Nazare suiwara, kua apigawa utitikawaa ae, 
kirimbawa umunyawaita umbuewaita yuiri Deus umaa miraita 
umaa yuiri. 

20 Asui kuaita saserdutita ruizawaita yaneruikawaita yuiri 
aintauxari aintauyuka ae kurusa rese. 

21 Maa yande yasaru uyurawa arama Israel. Asui kuiri urikuana 
musapiri ara mayetaa usasawa rire. 
22 Asui yepeyepe kunyaita yanesuiwaraita aintausu kuemaite ita 
kuara kiti, 
23 Asui timaa aintauwasemu ipira kuera, maa aintauyuiri aintaumbeu 
aintaumaa anjuita aintaumbeu ainta supe Jesus upakate. 
24 Asui yepeyepe yanesuiwara usu ita kuara kiti asui aintaumaa 
supiwa aintaumbeuwaa kuaita kunyaita, maa tiaintaumaa ae. 
25 Asui Jesus unyee ainta supe: 

—Penye tiwaita ukuawa penye santawaita pepia peruyari 
arama panye aintaumbeuwaa kuaita utitikawaita. 
2% Maitaa tisera Kristu urikute upurara uwike arama igluria kiti? 
?? Asui uyupiru umbeu ainta supe maitaa aintaumpinima kuzima 
panye Muize nyenga panye aintanyenga yuiri kuaita utitikawaita. 
28 Asui aintauri kuayentu tendawa ruaki aintausu ipiri asui uxari 
aintaumanduari usu xingare. 
29 Maa aintausaisu usu, aintaunyee ikupe: 

—Karukana yande repita yaneirumu. Asui uwike aintairumu 
uka kiti. 
3 Asui uwapika irumu meza ruaki aintairumu upisika yepe pao 
uabensuari ae asui umpena ae umee ainta supe ae. 
31 Asui aintaresa uyupirariana asui aintaukunyeseri ae, asui 
ukanyemu aintaresa sui. 
32 Asui aintauyupurungita aintapawa, aintaunyee: 

—Maitaa tiserá saku yanepia umbeuwaa irumu yande arama 
pee rupi panye aintaumpinimawaa kuxima? 
33Asui nya urate aintauyuiri Jeruzale kiti aintauwasemu kuaita 
unziwaita aintauyumuatiri amuita irumu. 
34A sui kuaita siyawaita aintaumbeu: 

—Yaneruizawa upuamuana asui uxari Simão umaa ae. 
35Asui kuaita mukuiwaita aintaumbeu panye kua umunyawaa pee 
rupi mayetaa yuiri aintaukunyeseri arama ae umpena irumu pao. 





Umaa umbuewaita ipiri 


36 Asui aintaupuruneita pukusaware sese aramete Jesus upuamu 
aintapiterupi unyee ainta supe: 

—Timaarese penye. 
37 Asui aintaakayemu aintaumaa aintausikie turusu isui nyase 
aintaumanduari aintaumaa yepe anga kuera. 
38Asui unyee ainta supe: 

—Marantaa pesikie? Marantaa mukui pemanduarisawa? 

32Pemaa seipu seipi yuiri pekuawa arama ixete kua, asui 
pepisika pesaã ixe pekuawa arama kuri ixete kua, nyãse yepe 
anga kuera timaa uriku sukuera timaa yuiri ikawera maye 
pemaa harikuwaa yawe. 
WAsui umbeu irumu kua inyenga umukame aintaumaa ipu ipi yuiri. 
MN Asui suuri resewara ainta timaa aintauruyari inyenga aete ae, 
aintaakayemu yuiri aintaumaa, asui unyee ainta supe: 

—Maitaa aikuete hambau arama? 
42 Asui aintaumee ikupe arama pira mixiri. 
#Asui umbau aintaumaa arama panye. 


Umbeu mayesawataa aintaumpinimawaa 


44 Asui Jesus unyee ainta supe: 

—Aete senyenga hambeuwaa penye arama haiku rame kuerare 
peirumu, nyãse harikute hamunya panye kua aintaumpinimawaa 
serese Muize inyenga upe aintanyenga upe yuiri kuaita 
utitikawaita Salmu upe yuiri. 

#Asui upirari aintaumanduariwaa aintaukuawa arama panye kua 
aintaumpinimawaa kuxima. 
46 Asui unyee ainta supe: 

—Nyase aintaumpinima kuera urikute upurara kua Kristu asui 
urikute upuamu manusawa sui musapiri ara rire. 

47 Asui aintaurikute aintaumbue sera rese panye miraita sasiyara 
arama aintaumanduari aintapekadu Deus umburi arama aintasui 
ae, aintaurikute aintauyupiru Jeruzale kiti. 

48Penyete kuri pembeu testemunyu sese kua. 

49 Asui hamundu kuri penye arama kua sepaya umbeuwaa. Peiku 
kuri tetama upe ate uwari kuri perese kua ukuawasawa iwate sui. 


Usu iwaka kiti 
50 Asui urasu ainta Betania kiti asui usupiri ipu uabensuari ainta. 
51 Asui uabensuari irumu ainta usu iwaka kiti. 
52 Asui aintaumee ikupe arama purangawaa, asui aintauyuiri 
Jeruzale kiti suuri aintapia turusu. 
53 Asui aintauiku templu upe yawewarawate aintaumee 
purangawaa Deus supe. 


JUAO 
Nyenga purangawaa Judo umpinimawaa 


Nyenga upakawaa 


1 1Ara uyupirungawa rundewara kua nyenga upakawaa, Deus 
irumuwara kua nyenga, Deus kua nyenga upakawaa. 
Deus irumuwara ae uyupirungawa rame, 

3Aete umunya panye maa, tiyamaa maa tiwa umunya. 
*Sikuesawa uiku irumu, asui kua sikuesawa aete apigawaita 
turi. 

“Kua turi umuturi pitunawasu upe, asui kua pitunawasuwaa 
tiupuderi umuweu kua turi. 

“Ape yepe apigawa Deus umunduwaa sera Juão. 

7Uri kuaye umbeuwaa yawe umbeu arama sese kua turi asui 
sesewara aintauri panye aintauruyari arama inyenga. 

$Timaa ae kua turi anyunte uri umbeu arama sese kua turi. 
Kua turi supiwa uriwaa kua mundu kiti umuturi aintapia kiti 
panye apigawaita. 

VUiku kua mundu upe, kua mundu umunyawaa, maa kuaita 
mundu puraita timaa aintaukunyeseri ae. 

NUri aintapiri kuaita iyaraita, maa kuaita iyaraita timaa 
aintausuanti ae. 

Maa panye kuaita usuantiwaita ae kuaita uxariwaita aintapia 
sera rese uxari ainta supe arama ukuawasawa Deus rairaita 
arama ainta. 

#Tiaintaunaseri tuwi irumu, timaa yuiri yanepira uputari 
resewara, timaa yuiri apigawaita uputari resewara, maa kuaye 
Deus uputariwaa yawe. 

“Asui kua nyenga upakawaa uyereu apigawa arama ae asui 
uiku yanepiterupi, teresemu ae purangawaa irumu supiwa 
irumu yuiri, asui yamaa igluria yanepaya Deus umeewaa taira 
yepenyuwaa supe arama. 


a AA AA AA AAA 


Juao umbeu Jesus resewara 


“Asui Juao umbeu sesewara unyee: | 
—Aete kua hambeuwaa sese uriwaa serakakuera maa 
serundewara piri ae nyase uiku serundere. | 
STeresemu ae purangawaa irumu asui uxariana yande arama 
isuiwara, uxari yande arama grasa turusu piri. 
VNyase Muize uxariana yande arama Deus nyenga kuzimawara, 
asui Jesus Kristu uxari grasa inyenga supiwa yuiri. 








JUAO1I 220 


18Tire awa umaa Deus, anyunte taira yepenyu uikuwaa yanepaya 
Deus ruaki uxari yakuawa sese. 


Juao umbeu mukuisawa Jesus rese 

19 Aete Juão umbeuwaa ainta supe kuaita judewita 
aintaumundu irumu ipiri Jeruzalē sui saserdutita levitaita yuiri 
aintaupurandu ae: 

—Awataa inde? 

20 Asuji umbeu ainta supe tiuyumimi aintasui, umbeu: 

—Timaa Kristu ixe. 

21 Asui aintaupurandu ae: 

—Awataa inde? Maitaa indete sera Elia? Asui unyee ainta supe: 

—Umbaa. Maitaa indete kua utitikawaa? Asui usuaxara ainta: 

—Umbaa. 

22 Asui aintaunyee ikupe: 

—Rembeu yasendu awataa inde yambeu arama ainta supe 
kuaita umunduwaita yande. Maitaa rembeu neresewara? 
23 Asui unyee ainta supe: 

—Txete kua yepe nyenga usasemuwaa kampu upe, 
pemusatambika yaneruixawa rapee, maye umbeuwaa yawe kua 
utitikawaa sera Izaia. 
24Kuaita aintaumunduwaita ipiri farizewita suiwaraita ainta. 

25 Asui aintaupurandu ae: 

—Marantaa rebatizari miraita tirame Kristu inde u tirame yuiri 
Flia inde u tirame yuiri inde kua utitikawaa? 

26 Asui Juao unyee ainta supe: 

—Habatizari ii irumu, maa aikue yepe uikuwaa pepiterupi tiwa 
pekunyeseri. 

27 Aete kua uriwaa serakakuera timaa purangawaa ixe hapuderi 
arama hayawika hayuka ipi sui isapatu. 

23Yawewaa usasawa Betania upe parana Jurdao ruaxara Juão 
ubatizariwaa ape. 


Deus kurderu 


29 Asui wirande kiti Juao umaa Jesus uri ipiri asui unyee: 
—Pemaa Deus kurderu, aete umburiwaa aintasui aintapekadu 
kuaita mundu puraita. 
30 Aete kua hambeuwaa sese, uri serakakuera yepe apigawa 
serundewara piri ae nyase uiku serundere. 
"Timaa hakunyeseri ae serupi, maa sesewara hayuiri habatizari ii 
irumu uyukuawa arama Israelitaita supe. 

Juão ubatizari Jesus 


32 Asui Juão umbeu: 

—Hamaate Espiritu uwiye iwaka sui sese maye pumba yawe 
asui uwapika sese. 
3Timaa hakunyeseri ae, maa aete kua umunduwaa ixe habatizari 
arama ii irumu umbeu ixe arama, awa rese remaa Fspiritu uwiye 
aete kuri ubatizari arama Espiritu Santu irumu. 
34 Asui supiwa hamaa ae, asui hambeute sesewara Deus raira ae. 


Mukui pesua usu Jesus rakakuera 


35 Asui yepe ara rire Judo uiku yuiri aintairumu mukui 
umbuewaita. 
36 Asui umaa Jesus usasawa asui unyee ainta supe: 
—Pemaa Deus kurderu. 
37 Asui kuaita mukui umbuewaita aintausendu resewara 
umbeuwaa ape aintausu Jesus rakakuera. 
38 Asui Jesus uyereu umaa aintauri sakakuera asui unyee ainta supe: 
—Maataa pesikari? Ape aintaunyee ixupe: 
—Seruixawa, mametaa reiku? 
33 Asui usuaxara ainta: 
—Peyuiriana pemaa. Asui aintausu aintaumaa Jesus uikuwaa 
akiti, asui aintauiku irumu nya ara nyase karukana ainta. 
40 Andre itainasawa kua Simao Pedru aete yepe aintasuiwara 
kuaita mukuiwaita usenduwaita Juao umbeuwaa asui aintausu 
Jesus rakakuera. 
MAsui uyupiru uwasemu imu Simão asui umbeu ikupe: 
—Yawasemu kua Mesia, yawesawa Kristu ae. 
22 Asui urasu ae Jesus ipiri. Asui Jesus umaa ae unyee ikupe: 
—Indete Simão Judo raira, kuiri kuri haseruka inde Sefa, 
yawesawa Pedru. 


Filipe Natanael yuiri 

43 Asui yepe ara rire Jesus usu putari Galileya kiti. Asui 
uwasemu Filipe asui unyee ixupe: 

—Reyuiriana serakakuera. 
4Betisaida suiwara kua Filipe aintarendawa kuaita Andre Pedru 
yuiri. 
45 Asui Filipe uwasemu Natanael asui unyee ikupe; 

—Yawasemu kua Muize umpinimawaa sese nyenga kuximawara 
rupi kua aintaumbeuwaa sese yuiri kuaita utitikawaita, aete Jesus 
Juze raira Nazare suiwara. 

46 Asui Natanael upurandu ae, unyee:; 
—Maitaa purangawaa upuderi usemu Nazare sui? Asui Filipe 
unyee ixupe: 
—Reyuiri remaa. 
47 Asui Jesus umaa Natanael uri ipiri asui umbeu sese: 
—Aete yepe Israewara tiwa uganani. 
8 Asui Natanael unyee ikupe: 
—Maa suitaa rekunyeseri ixe? Asui Jesus unyee: 


—Senundere Filipe usenui inde hamaa rewapika mirá figera wirupi. 


#Asui Natanael usuaxara ae: 

—lIndete rembuewaa, indete Deus raira, indete Israelitaita ruixawa. 
5 Asui Jesus unyee ikupe: 

—Maitaa reruyari hambeu resewara inde arama hamaa inde 
mirá figera wirupi? Remaa kuri puranga piriwaa isui. 
51 Asui umbeu piri ikupe: 

—supiwa hambeu inde arama remaa kuri iwaka uyupirari asui 
remaa kuri kuaita Deus anjuita aintauyupiri aintauwiye yuiri sese 
kua unaseriwaa umaa kua ara. 


Kazamentu Kanaa upe 


1Asui musapiri ara rire aintaumunya kazamentu Kanaa 
Galileya upe, apete yuiri Jesus imaya. 

?Aintaukunvidari yuiri Jesus umaa arama kazamentu 
umbuewaita yuiri. 
?Asui vinyu upawa rire aintasui Jesus imaya unyee ikupe: 

—Tiana aintauriku vinyu. 
#Asui Jesus unyee ikupe: 

—Inde kunya mayetaa inde seirumu, tire usika serangawa. 
SAsui imaya unyee empregaduita supe: 

—Pemunya panye kua umbeuwaa penye arama. 
“Aikue seis kamuti ita suiwara aintaumukaturuwaa ipupe ii 
kuaita judewita upisikawaita kuatru lata u seis lata ii. 
7 Asui Jesus unyee ainta supe: 

—Pemuteresemu ii irumu kamutiita. Asui aintaumuteresemu 
panye alinta. 
SAsui unyee ainta supe: 

—Peyuka isui ae perasu ikupe arama kua uka iyara. Asui 
aintaumunya kuaye umbeuwaa yawe. 
?Asui kua uka iyara usaã rire kua ii uyerewana vinyu arama 
tiukuawa maa suiwarataa ae, maa empregaduita uyukawaita 
kua ii aintaukuawa ae, asui usenui kua nuivu. 

10 Asui unyee ikupe: 

—Panye miraita aintauyupiru aintauzari kua vinyu purangawaa 
asui aintauu rire aintaapu asui aintauxari kua vinyu puzuwerawa, 
maa inde remukaturu kua vinyu purangawaa ate kuiri. 

"Yawe Jesus uyupiru umunya milagri Kanaã Galileya upe, 
umukame aintaumaa igluria, asui umbuewaita uxari ipia sese. 
12 Ąsui arire usu Kafarnaum kiti imaya irumu imuita yuiri 
umbuewaita yuiri, ape aintauiku yepeyepe ara. 


Umburi ainta templu sui 


BAsui kuayentuana judewita uyumuatiriwaa sera paskua Jesus 
usu Jeruzale kiti. 
#Asui uwasemu templu upe kuaita uvenderiwaita bui uvelya 
yuiri pumba yuiri asui kuaita yuiri utrukariwaita dinyeru 
aintauwapika meza ruaki. 
15 Asui umunya yepe xikuti tupasama suiwara asui umusemu 
panye ainta templu sui panye uvelya panye bui yuiri asui umburi 
aintadinyeru iwi kiti kuaita utrukariwaita asui umuyereu 
aintameza yuiri. 
16Asui umbeu ainta supe kuaita uvenderiwaita pumba: 

—Perasu ainta tepemunya negusiu sepaya ruka upe. 
1 Asui umbuewaita aintaumanduari kua aintaumpinimawaa 
kuzima, harikute hasaru kirimbawa neruka. 
BAsui kuaita judewita aintaupurandu ae: 

—Mayewataa milagri remukame arama yamaa maa 
resewarataa remunya kuaye? 
YAsui Jesus usuaxara ainta: 

—Pemburi kuri uwari kua templu asui musapiri ara rire kuri 
hampuamu kuri ae. 
20 Asui aintausuaxara kuaita judewita: 

—Kuzima aintaumunya kua templu kuarenta seis akayu upe, 
maa inde reputari resupiri ae musapiri ara upe. 
Maa ipira kua templu umbeuwaa sese. 
22 Asui Jesus upuamu rire manusawa sui kuaita umbuewaita 
âintaumanduari kua umbeuwaa, asui aintauxari aintapia Deus 
nyenga rese Jesus nyenga rese yuiri. 


Siya aintauruyari inyenga 
3BUiku pukusaware Jeruzalē upe aintafesta paskua upe siya 
miraita aintauxari aintapia sera rese aintaumaa resewara milagri 
Umunyawaita. 

“Maa timaa Jesus uxari ipia aintarese nyase ukuawate 
aintaumanduariwaa panye. 

3 Asui timaa presizu amu umbeu ikupe aintaresewara kuaita 
miraita nyase ukuawate aintapia upe panye miraita. 


Nikudemu umaa Jesus 


3 'Ape yepe apigawa aintasuiwara kuaita farizewita, judewita 
ruixawa ae, sera Nikudemu. 
Uri Jesus ipiri pituna rame unyee ikupe: 

—ÎIĪnde rembuewaa yakuawate Deus suiwara inde, nyase 
tiawa upuderi umunya milagri kuaye remunyawaa yawe tirame 
irumute Deus. 

3 Asui Jesus usuaxara ae: 

—Supiwa hambeu inde arama, tiawa upuderi umanduari 
suixawa arama kua Deus tirame unaseri pisasua. 
#Asui Nikudemu unyee ikupe: 

—Maitaa tuyuwewaa upuderi unaseri? Maitaa upuderi uwike 
imaya imarika kiti unaseri arama mukuisawa? 

“Asui Jesus unyee ikupe arama: 
—Supiwa hambeu inde arama, tirame awa unaseri ji irumu 


Espiritu irumu yuiri tiupuderi umanduari suixawa arama kua Deus. 


“Awa unaseri umaa kua mundu; mundu iyarate ae, maa awa 
unaseri Espiritu irumu Espiritu supe aramate ae. 
"Teneakayemu resendu kua hambeuwaa inde arama, perikute 
penaseri pisasua. 
s#Kua iwitu upeyu maa kitintu uputari, resendu ae maa tirekuawa 
maa suiwarataa ae timaa yuiri rekuawa maa kiti usu, yawete 
yuiri panye kuaita unaseriwaita Espiritu irumu. 
?Asui Nikudemu upurandu ae: 

—Mayetaa kua rembeuwaa? 
10Asui Jesus unyee ikupe: 

—lIndete rembuewaa kuaita Israelitaita, ape marantaa 
tirekuawa mayesawataa kua hambeuwaa? 
"Supiwa hambeu inde arama, yambeu penye arama kua 
yakuawawaa yambeu sesewara kua yamaawaa maa tiperuyari 
yanenyenga. 
2Hambeu rame maa penye arama sese kua mundu pura timaa 
peruyari senyenga, maitaa maa peruyari senyenga hambeu rame 
maa penye arama sese kua iwaka upewara? 
3Tire awa uyupiri iwaka kiti isui kua unaseriwaa umaa kua ara 
uwiyewaa asui. 

V'AMaye Muize usupiriwaa yawe buya kampu upe yawete yuiri 
aintaurikute aintausupiri kua unaseriwaa umaa kua ara. 
!'SAintauriku arama kuri mundu tiwa upawa panye kuaita 
uxariwaita aintapia sese. 


Maa resewarataa Jesus uri 


Maa Deus ugustari turusu kuaita mundu puraita, ape umundu 
ainta supe arama taira yepenyuwaa, tiarama kuri aintaukanyemu 
panye kuaita uxariwaita aintapia sese, maa aintauriku arama 
mundu nunkawaa upawa. 
17Nyãse timaa Deus umundu taira kua mundu kiti umbeu 
arama puxi aintarese kuaita mundu puraita maa umundu ae 
aintauyumukaturu arama sesewara. 

IBAwa uxari ipia sese tikuri umbeu puxi sese, maa awa tiuxari ipia 
sese umbeuwana puxi sese nyãse tiuxari ipia sera rese kua Deus 
raira yepenyuwaa. 

Asuji puxi umbeu aintarese nyase kua turi uri kua mundu kiti 
asui kuaita apigawaita aintaugustari aintauwata pitunawasu upe 
isui kua turi nyase puxuwera aintaumunyawaita. 

2 Maa panye kuaita umunyawaita puxuwera aintaipiaiwa 
aintaumaa kua turi asui tiaintauputari aintauri turi ruaki yawaite 
umuyukuawa aintaumunyawaita pukuwerawaita. 

“Maa kua umunyawaa supiwa uri umusuaki kua turi 
umuyukuawa arama umunyawaita purangawaita Deus rese. 


Juão Batista testemunyu 


22Asui arire Jesus usu Judeya kiti umbuewaita irumu, asui uiku 
akiti asui ubatizari. 

BAsui Juão ubatizari Enum kiti kuayentu Salim sui, nyase ape 
turusu parana, akiti yuiri aintauyumuatiri kuaita miraita asui 
ubatizari ainta. 

24 Nyãse tire prezu kua Juão. 

25 Asui aintauyupurungita kuaita Juao umbuewaita yepe judeu 
irumu sese kua kustumi aintaumuyasuka aramawaa ipupe. 

26 Asui aintausu Juão ipiri aintaumbeu ikupe: 

—lInde rembuewaa kua uikuanawaa neirumu parana Jurdao 
ruaxara, kua rembeuwaa sesewara, ubatizari uiku, asui siya 
miraita uyatiri ipiri. 

27 Asui Juão unyee ainta supe arama: 

—Nemaa aintaupuderi aintauriku kuaita miraita tirame Deus 

uxari ainta supe arama ae. 

?#Penyete pekuawa kua hambeuwaa penye arama, umbaa Kristu 
ixe, maa Deus umunduwaa ixe senunde kiti. 

2 Aete kua nuivu uriku kua nuiva, asui kua nuivu ianama 
suakiwara suuri usendu inyenga uyumusuuri kua nuivu nyenga 
resewara. Kuiri yawete ixe yuiri, suuri ixe. 

OUrikute uyukiriari maa ixe harikute hayumukuaira. 


Deus raira resewara 


31 Aintaara kiti piriwaa kua uriwaa iwate sui, asui kua uriwaa 
mundu sui mundu pura ae upurungita mundu rese, kua uriwaa 
iwaka sui aintaara kiti piriwaa ae panye sui. 

#Upurungita sese kua umaawaa usenduwaa yuiri, maa tiawa 
uruyari kua umbeuwaa. 

Maa kua uruyariwaa umbeuwaa uxari yakuawa supiwa kua Deus. 
““Nyase kua Deus umunduwaa umbeu Deus nyenga, nyase 
tikuaira Deus uzari ikupe Espiritu. 

Kua ipaya ugustari taira, asui uxariana panye maantu ipu upe. 
3 Ape awa uxari ipia taira rese uriku mundu nunkawaa upawa, 
maa awa tiuruyari taira timaa kuri umaa mundu nunkawaa 
upawa, maa Deus ipiaiwa kuri umaa ixupe arama yawewarawate. 


Samaria suiwara 


4 1Asui yaneruixawa ukuawa irumu kuaita farizewita aintaukuawa 
uriku siya umbuewaita ubatizariwaita yuiri Juão sui, 
*Umbaa Jesus ubatizari anyunte umbuewaita aintaubatizari, 
3Asui usu Judeya sui usu arama mukuisawa Galileya kiti. 
#Urikute usu usasawa Samaria piterupi. 
“Asui usika yepe tetama Samaria upewaa sera Sikar kuayentu isui 
kua kampu Jaku uxariwaa kuera taira Juze supe. | 
6Ape Jaku umunyawaa yepe pusu uyuka arama ii; asui Jesus 
usu uwapika pusu ruaki nyãse ikuereana uwata viaji rupi, kuaji 
yandara kurasi. 
7Asui uri kua kunya Samaria suiwara uyuka arama ii. Asui Jesus 
upurandu ae: 

—Remee hau arama ii. 
“Nyase umbuewaita aintausure aintaupiripana aintaumbau arama 
tetama kiti. 
?Asui kua kunya Samariawara unyee ikupe: 

—Maitaa inde judeu repurandu seirumu reu arama ii ixe 
Samariawara? Nyãse kuaita judewita nemaa nungara aintauriku 
Samariawaraita irumu. 

10Asui Jesus usuaxara ae: 

—Rekuawa rame maa kua Deus uxariwaa kua upuranduwaa 
yuiri neirumu, remee hau ii, repurandu maa irumu reu arama ii 
upakawaa. 

"Asui kua kunya unyee ikupe: 

—Seruixawa siru tireriku reyuka arama ii, nyase kua pusu tiipi 
ae, maa suiwarataa kua ii upakawaa rerikuwaa? 
12Maitaa puranga piriwaa inde isui kua Jaku uxariwaa yande arama 
kua pusu uuwaa ape ii panye tairaita panye simbawaita yuiri? 

13 Asui Jesus unyee ikupe: 

—Awa uu kua ii iisi mukuisawa. 
14Maa awa kuri uu kua ii hameewaa ixupe në mairame kuri iisi 
ae, maa kua ii hameewaa ixupe arama uikuwaa kuri ipia upe 
kuaye ii rukena yawe umee aramawaa ixupe mundu nunkawaa 
upawa. 

15 Asui unyee ikupe arama kua kunya: 

—Seruixawa remee ixe arama nya ii tiarama kuri seisi 
mukuïsawa tiarama kuri hayuiri hayuka ii ike. 
16 Asui Jesus unyee ikupe: 

—Resu resenui nemena asui reyuiri kua kiti. 
VAsui kua kunya unyee ikupe: 

—Tihariku semena. Asui Jesus unyee ikupe: 

—Supiwa rembeuwaa, tireriku nemena. 
18Nyãse reriku kuera sinku nemena, asui kua uikuwaa neirumu 
kuiri umbaa nemena ae, supiwa rembeuwaa. 


Yapurandu Deus irumu supiwa 

19 Asui kua kunya unyee ikupe: 

—Seruixawa, hakuawa utitikawaa inde. 
20Yaneramunyaita aintaupurandu kuera Deus irumu sese kua 
iwitera, maa penye pembeu yarikute yapurandu Deus irumu 
Jeruzale kiti. 

31 Asui Jesus unyee ikupe: 

—Kunya, repuderi reruyari senyenga, amu ara kuri tiainta 
upurandu yanepaya irumu sese kua iwitera tiyuiri Jeruzale kiti. 
22Penye pepurandu irumu kua tiwa pekunyeseri, maa yande 
yapurandu irumu kua yakunyeseriwaa, nyase kua salvasao uri 
judewita sui. 
23Amu ara kuri, maa usikana kuiri, aintaupurandu arama 
yanepaya irumu, aintaupurandu kuri irumu supiwa aintapia sui 
nyase yanepaya usikari yawewaita aintaupurandu arama irumu. 

%FRspiritu kua Deus, asui kuaita upuranduwaita irumu aintaurikute 
aintaupurandu aintapia sui supiwa. 
25 Asui kua kunya unyee ikupe: 

—Hakuawate uri kuri kua Mesia aintauserukawaa Kristu, asui 
usika rame kuri umbeu kuri yande arama panye mayewaa rese. 
26 Asui Jesus umbeu izupe kua kunya: 

—lIyete kua rembeuwaa, ixete kua hapurungitawaa neirumu. 
27 Asui aramete umbuewaita aintauyuiri usika, aintaakayemu 
aintaumaa Jesus upurungita irumu kua kunya, maa tiawa 
upurandu ae: 

—Maataa reputari U marantaa repurungita irumu kua kunya? 
28 Asui kua kunya uxari kua ikamuti asui usu tetama kiti asui 
umbeu ainta supe kuaita miraita, 

??Peyuiriana seirumu pemaa arama yepe apigawa umbeuwaa ixe 
arama panye hamunyawaita. Maitaa tisera aete kua Kristu? 
3 Asui aintausu tetama sui aintaumaa arama ipiri. 


Yapuu aramawaa 


31 Asui kuaita umbuewaita aintaupurandu ae umbau arama 
aintaunyee: 

—Rembau inde rembuewaa yande. 

32 Asul unyee ainta supe: 

—Harikute hambau aramawaa tiwa pekunyeseri. 

3 Asui kuaita umbuewaita aintauyupurungita aintapawa, 
aintaunyee: 

—Maitaa yepe ururiana umbau aramawaa? 
34Asui Jesus unyee ainta supe: 

—Hambau aramawaa aete kua hamunya aramawaa kuaye 
uputariwaa yawe kua umunduwaa ixe hambauwaa arama kua 
imuraki. 
35Maitaa tipembeu, kuatru yasi rundere aintauyupiru aintaupuu. 
Maa hambeu penye arama: 

—Pemaa apekatu kiti pemaa arama aintamitima nyase 
tiaruana ae aintaupuu arama ainta. 
36Kua upuusara uriku sikuyara, asui umuatiri iya mundu tiwa 
upawa kiti, asui kua uyutimawaa uyumusuuri kuri irumu kua 
upuusara. 

37 Nyase supiwa kua aintaumbeuwaa, yepe uyutimasara asui amu 
upuusara. 

3sHamundu penye pepuu arama kua tiwa peyutima, amuita 
aintaupuraki asui penye pewike aintamuraki upe. 


229 JUÃO 4 
Siya Samariawaraita uruyari Jesus 


39 Asui siya Samariawaraita nya tetama suiwaraita aintauxari 
aintapia sese sesewara kua kunya umbeuwaa, unyee ainta supe: 
—Umbeu ixe arama panye hamunyawaita. 
10 Asui aintauri kuaita Samaria suiwaraita Jesus ipiri 
aintaupurandu ae uiku arama aintairumu, asui uiku aintairumu 
mukui ara. 
MAsui siyapiri aintauxari aintapia sese inyenga resewara. 
42 Asui aintaunyee ikupe kua kunya: 
—Kuiri tiyaruyari nenyenga resewara, maa kuiri yaruyari 
nyase yasenduana yandepawate asui yakuawate supiwa aete kua 
umukaturuwaa kuaita mundu puraita. 


Jesus uyuiri Galileya kiti 

BAsui mukui ara rire uyuiri aintasui usu Galileya kiti. 
44 Asui Jesus umbeu: 

—Kuaita utitikawaita tipuranga aintaumaa ainta aintarendawa 
upe. 
45 Asui usika irumuana Galileya kiti kuaita Galileya upewaraita 
aintausuanti ae nyase aintaumaa panye umunyawaita Jeruzale 
upe festa upe, nyase aintausu yuiri aintaumaa akiti. 


Umukaturu yepe tuikawa rumuara raira 


46 Asui usu yuiri mukuisawa Kanaa Galileya kiti umuyereuwaa 
ape vinyu ii irumu. Ape yepe tuikawa rumuara raira imasiwaa 
Kafarnaum kiti, 

47 sendu rireana Jesus uri Galileya kiti Judeya sui usu upurandu 
ae umukaturu arama taira nyase umanu putariana uiku. 
48 Ape Jesus unyee ikupe: 
—Tirame pemaa milagri tiperuyari nē kuaira. 
49 Asui kua tuixawa rumuara upurandu Jesus: 
—Seruizawa, reyuiriana tiramere umanu kua seraira. 
50 Asui Jesus unyee ikupe: 

—Resuana, upakate neraira. Asui kua apigawa uruyari Jesus 
nyenga asui usuana. 

51 Asui usuwaa irumu kuaita impregaduita aintauwasemu ae 
aintaunyee ixupe: 

—Upakate neraira. 

52 Asui upurandu ainta maa urataa purangana taira. Asui 
aintaumbeu ikupe: 

—Kuaji yandara rame kurasi irusangana ipira. 

3 Asui kua taina ipaya ukuawa purangana taira Jesus umbeu 
irumute: 

—Upakate neraira. Asui uxari ipia Jesus rese panye suka puraita 
yulri. 
“Yawe Jesus umunya kua milagri mukuisawa uyuiri rire Judeya 
sui Galileya kiti. 


Umukaturu yepe iangaiwarawaa 


5 1Asui yawe rire aintaumunya festa kuaita judewita, asui Jesus 
J usu Jeruzale kiti. 
2? Ape Jeruzale upe yepe lagu miri kuayentu uvelyaita rukena sui 
sera Betesda ebreu nyenga rupi, uriku sinku kupiara. 
3Ape aintauwapika siya imasiwaita sesaimawaita, alejaduita yuiri, 
membekawaita yuiri ipira. 
#Aintausaru uriri kua lagu miri. Nyase yepe anju uwiye amu rame 
uxari arama uriri kua lagu miri, asui awa uwikewaa primeru nya 
lagu upe uriri rire purangana ae imasisawa sui. 
5Ape yepe apigawa imasiwaa urikuana trinta uitu akayu imasi. 
6Asui Jesus umaa ikupe ukuawa sese urikuana siya akayu imasi, 
asui upurandu ae unyee ikupe: 
—Maitaa reputari puranga inde? 
7Asui kua imasiwaa unyee ikupe: 
—Tihariku serumuara uajudari arama ixe hawike lagu miri upe 
uriri rire ae, asui hasu irumu amu uwike serunde. 
Ss Asui Jesus unyee ikupe: 
—Repuamu, repisika nekama resu arama. 
?Asui aramete kua apigawa umaa purangana ae asui upisika 
ikama asui upuamu uwatana. Sauru nya ara. 
WAsui kuaita judewita aintaumbeu ikupe kua Jesus umukaturuwaa: 
—Kuiri sauru ara, tipuranga rerasu nekama. 
1 Asui usuaxara ainta: 
—Kua umukaturuwaa ixe, unyee ixe arama: 
—Repisika nekama resu arama. 
12 Aşul aintaupurandu ae: 
—Awataa kua apigawa umbeuwaa inde arama, repisika 
nekama resu arama? 
Maa kua umukaturuwaa tiukuawa awataa ae, nyãse Jesus 
uyuiriana aintasui, nyase siya miraita akiti. 
#Asui arirewara Jesus usu uwasemu ae templu upe asui unyee ikupe: 
—Remaa purangana inde, kuiri remaa nesui tiarama remunya 
nepuxuwerasawa tiarama puxuwera piri reiku. 

ISAsui kua apigawa usu isui asui umbeu kuaita judewita supe 
arama Jesus kua umukaturuwaa ae. 
16 Asui kuaita judewita aintaumuruanyana Jesus nyase umukaturu 
ae sauru rame. 
Maa Jesus unyee ainta supe: 

—Sepaya upuraki ate kuiri, ixe yuiri hapuraki. 
18 Asui sesewara (arampiri) aintauputari piri aintauyuka ae kuaita 
judewita nyase umuaiwa sauru, asui umbeu yuiri ipayate Deus, 
umbeu yepewasute Deus irumu ae. 


Umbeu maa resewarataa uri 


YAsui Jesus unyee ainta supe: 

—Supiwa hambeu penye arama: 

—Kua taira tiupuderi umunya simutara, anyunte umunya kua 
Umaawaa ipaya umunya, nyase panye kua ipaya umunyawaa 
taira umunya yuiri. 
2Nyãse ipaya ugustari taira asui umukame umaa panye 
umunyawaa, asui umukame yuiri umaa umunyawaa puranga 
piriwaa isui peakayemu arama pemaa. 

2 Nyãse yawe ipaya usupiriwaa yawe umanuwaita umbaka ainta 
yawete yuiri taira umbaka kuaita uputariwaita. 

2Umbaa ipaya umbeu aintapekadu rese maa uxari taira umbeu 
arama aintapekadu, 

3 Aintaurespetari arama kua taira panye ainta maye 
aintaurespetariwaa yawe ipaya. Awa tiurespetari kua taira tiyuiri 
urespetari ipaya kua umunduwaa ae. 

4Supiwa hambeu penye arama: 

—Awa usendu senyenga uxari yuiri ipia sese kua umunduwaa 
ixe uriku mundu nunkawaa upawa, tikuri Deus umbeu ipekadu 
rese, nyãse usasawana manusawa sui upakawaa kiti. 

Supiwa hambeu penye arama: 

—Amu ara kuri, kuiri yuiri usikana sangawa, kuaita 
umanuwaita aintausendu kuri inyenga kua Deus raira, asui kuri 
aintaupaka kuaita usenduwaita ae. 
26Nyase kuaye upakawaa yawe simutara kua ipaya, yawete yuiri 
üxariana upaka simutara kua taira. 

27 Asui uxari ikupe arama ikirimbawasawa umbeu arama 
aintaresewara panye, nyase aete kua unaseriwaa umaa kua ara. 
#Tepeakayemu pesendu, nyãse amu ara kuri panye kuaita iwi 
kuara upewaita aintausendu kuri inyenga asui kuri aintausemu 
isui. 

29 Asui kuri kuaita umunyawaita puranga aintausemu 

kuri aintauwike arama mundu upakawaa kiti, asui kuaita 
umunyawaita puxuwera aintausemu kuri aintaumaa arama 
mundu puxuwerawa kiti. 

3Timaa nungara hamunya serimutara, anyunte hambeu 
aintarese kuaye hasenduwaa yawe. Supiwa hambeu aintarese 
nyase timaa hamunya kuaye haputariwaa yawe anyunte haputari 
hamunya kuaye uputariwaa yawe kua umunduwaa ixe. 

3" Hambeu rame maa seresepawate timaa supiwa kua 
hambeuwaa. 

32 Aikuete yepe umbeuwaa serese asui hakuawa supiwa umbeuwaa 
serese. 

3 Penye pemundu aintaupurandu Juao irumu asui umbeu penye 
arama inyenga supiwa. 

“ATimaa haruyari apigawa umbeuwaa serese, maa hambeu penye 
arama kua hambeuwaa peyumukaturu arama. 

33 Aete yepe turi sendiwaa umuturi puranga, asui peputari 
peyumusuuri kuera kuaira umuturiwaa upe. 

3% Maa aikue yepe puranga piriwaa Juao sui umbeuwaa serese, 
nyase kua muraki sepaya uxariwaa hamunya arama aete kua 
umbeuwaa serese sepaya umunduwaa ixe. 

37 Aete kua sepaya umunduwaa ixe aete kua umbeuwaa serese. Në 
mairame pesendu upurungita tiyuiri pemaa ae. 

38Tiyuiri inyenga uiku pepia upe nyase tipexari pepia sese kua 
umunduwaa. 

3Pemaate aintaumpinimawaa Deus nyenga upe nyase 
pemanduari pewasemu arama mundu nunkawaa upawa ipupe, 
aete kua umbeuwaa serese. 

“Maa tipeputari peyuiri sepiri periku arama mundu nunkawaa 
upawa. 

“Tihareseberi kua purangawaa apigawaita umeewaa ixe arama. 
“Hakuawate tiperiku pepia upe kua Deus ugustarisawa. 
“Hayuiri sepaya rera rese asui tipesuanti ixe, maa uri rame maa 
yepe sera resepawa anyunte maa pesuanti ae. 

“Maitaa maa pepuderi pexari pepia puranga penye 
pereseberiwaita amu umeewaa penye arama purangawaa, maa 
tipesikari kua purangawa uriwaa isui kua Deus yepenyuwaa? 

"5 Tepemanduari hambeu puxi peresewara sepaya supe, aete kua 
Muize pexariwaa pepia sese, aete umbeuwaa puxi perese. 

46 Pexari rame maa pepia Muize rese pexari maa pepia serese 
yuiri nyãse kuxima umpinima serese. 

47Tirame maa peruyari umpinimawaa, maitaa maa peruyari kuri 
senyenga. 


Jesus umusiya pão 


G 1Asui arire Jesus uyasawa lagu ruaxara serawaa Galileya 
aintauserukawaa yuiri Tiberiade. 

2Asui siya miraita aintausu sakakuera aintaumaa resewara 
umukaturu kuaita masiweraita. 

3Asui Jesus uyupiri iwitera rese ape uwapika umbuewaita irumu. 
#Nyase kuayentuana judewita festa serawaa paskua. 

sAsui Jesus usupiri sesa umaa kuaita siyawaita aintauri ipiri asui 
unyee Filipe supe: 

—Mametaa yawasemu pão aintaumbau aramawaa? 

Yawe unyee nyase uputari usaã umanduarisawa, nyãse ukuawate 
mayetaa umunya arama. 
7Asui Filipe unyee ikupe: 

—Duzentu dinyeru tiusika yapiripana arama pão aintaumbau 
arama yepe pedasu aintayaweyawe. 
8Asui yepe umbuewaa Simão Pedru imu sera Andre umbeu Jesus 
supe: 
9—Aikue yepe kurumi uriku sinku pao mukui pira miri, maitaa 
maa ainta, siyawaita miraita supe? 

WAsui Jesus unyee: 

—Pezari aintauwapika kuaita miraita, nyase purangawaa kapi 
ape. Asui aintauwapika kuaji sinku mili pesua aintasiyasawa 
kuaita apigawaita. 

"Asui Jesus upisika nya pao asui umee rire grasa sese upartiri 
ainta supe kuaita uwapikawaita asui pirá yuiri maye aintauputari, 
12 Asui aintaapuana Jesus umbeu umbuewaita supe: 

—Pemuatiri panye simirera tiarama yaiwa ainta. 

BAsui aintaumunya maye umbeuwaa yawe asui aintaumuteresemu 
duzi sextu simirera aintaumbauwaa rire sinku pão. 
14 Asui kuaita miraita aintaumaa irumu kua milagri aintaumbeu: 

—Supiwa aete kua utitikawaa uriwaa kua mundu kiti. 
15Asui Jesus ukuawa irumu aintauputari aintauwafursari 
aintaruixawa arama ae asui usu aintasui iwitera kiti anyuira. 


Uwata parana ara rupi 
16Asui karuka rame umbeuwaita aintauwiye lagu rimbiwa kiti. 
1 Asui aintauwiye igara upe aintauyasawaa arama lagu ruaxara 
kiti Kafarnaum kiti. Asui pitunana umbaare Jesus usika aintapiri. 

18 Ąsui uri aintaruazara iwitu furtiwaa asui gapenu ae. 
1 Asui aintauyapukui rire sinku u seis kilumetru aintaumaa Jesus 


uwata parana arupi uri aintapiri igara kiti, asui aintausikie turusu. 


20 Maa Jesus unyee ainta supe: 

—Txete kua, tepesikie. 
21 Asui suuri aintausuanti ae, asui aramete aintausikana maa kiti 
aintausuwaa igara upe. 


Pão upakawaa kua Jesus 

22 Asui wirande kiti kuaita miraita upitawaita lagu ruaxara 
aintaumaa yepenyu igara uiku garapa kiti aintaukuawate tiJesus 
usu umbuewaita irumu nyase umbuewaita aintausu aintapawate. 
SAsui amu igara usika Tiberiade sui kuayentu isui 
aintaumbauwaa ape pao yaneruikawa umeewaa rire grasa. 
4 Asui kuaita miraita siyawaita aintaumaa irumu tiyamaa Jesus 
ne umbuewaita yuiri, aintauwiye igara upe aintausu arama 
Kafarnaum kiti. 


235 Asui aintauwasemu irumu ae lagu ruaxara kiti aintaunyee ikupe: 


—lInde rembuewaa mairametaa resika kua kiti? 
25 Asui Jesus unyee ainta supe: 

—Supiwa hambeu penye arama timaa pesikari ixe hamunya 
resewara milagri, anyunte pesikari ixe pembau resewara peapu 
kua pao. 

27 Tepepuraki sesewara kua pao ukanyemuwaa maa pepuraki 
sesewara kua tiwa kuri ukanyemu umeewaa penye arama 
kua usemuwaa umaa kua mundu maa yawe yanepaya Deus 
uxariwaa yawe. 

28 Asul aintaunyee ixupe arama: 

—Maataa kuri yamunya, yamunya arama kua Deus muraki? 
2 Asui Jesus usuaxara ainta: 


—Aete kua Deus muraki pexari arama pepia sese kua umunduwaa. 


30 Asui aintaunyee ikupe: 

—Maataa milagri remunya yamaa yaxari arama yanepia 
nerese? Maataa kua remunyawaa? 
3Yaneramunyaita aintauu pão serawaa mana kampu upe maye 
aintaumpinimawaa yawe kuxima, uxariana ainta supe arama pão 
iwaka suiwara. 
32 AĄsui Jesus unyee ainta supe: 

—Supiwa hambeu penye arama umbaa Muize uxariwaa penye 
arama kua pão iwaka suiwara, maa sepaya uxariwaa penye 
arama kua pão supiwa iwaka suiwara. 

3Nyãse Deus pão kua uwiyewaa iwaka sui uxariwaa sikuesawa 
mundu puraita supe arama. 
3Asui aintaunyee ikupe: 

—Yaneruixawa, rexari yande arama kua pão yawewarawate. 
35 Asui Jesus unyee ainta supe: 

—l|yete kua pão upakawaa, awa uri sepiri nunka kuri upurara 
yumasi, asui awa uxari ipia serese nunka kuri iisi. 
3 Maa hambeu penye arama: 

—Pemaa pukusawa ixe tipexari pepia serese. 
37 Aintaruwi kuri sepiri panye kuaita sepaya umeewaita ixe arama, 
asui ne mairame kuri hamburi sesui ainta kuaita uriwaita sepiri. 
38Nyãse tihawiye iwaka sui hamunya arama kuaye haputariwaa 
yawe, maa hamunya arama kuaye uputariwaa yawe kua 
umunduwaa ixe. 
3? Asui kua umunduwaa ixe tiuputari ne yepe haxari uyusupari 
aintasuiwara kuaita uxariwaita ixe arama maa uputari hasupiri 
ainta anyu aramawaa ara upe. 
Maa sepaya uputari muiri kuaita umaawaita taira uxariwaita 
yuiri aintapia sese aintauriku arama mundu nunkawaa upawa 
asui hasupiri kuri ainta anyu aramawaa ara upe. 


Judewita aintaupurungita 


NAsui kuaita judewita aintaupurungita Jesus rese nyase umbeu: 

—Txete kua pao uwiyewaa iwaka sui. 
2Asui aintaunyee: 

—Maitaa tiserá Jesus kua Juze raira? Maitaa tisera 
yakunyeseri ipaya imaya yuiri? Maitaa maa umbeu kuiri, 
hawiye iwaka sui? 

BAsui Jesus unyee ainta supe: 

—Tepepurungita penyepawate. 

4 Tjiawa uri sepiri tirame urasu ixe arama ae kua sepaya 
umunduwaa ixe kua kiti, asuiwana kuri hasupiri ae anyu 
aramawaa ara upe. 

“#Kuaita utitikawaita aintaumpinima, Deus umbue kuri panye 
kuaita miraita, ape panye kuaita usenduwaita uyumbuewaita 
sepaya irumu aintauri kuri sepiri. 

46 Maa tiawa umaa sepaya Deus anyunte kua uriwaa Deus sui 
umaa ae. 

“Supiwa hambeu penye arama: 

—Awa kuri uxari ipia sese uriku kuri mundu nunkawaa upawa. 
^8Txete kua pao upakawaa. 

49Peramunyaita aintauu pão serawaa mana kampu upe, asul f 
aintaumanu. ! 


50Aete kua pão uriwaa iwaka sui aintauu arama kuri ae kuaita 
miraita tiarama kuri aintaumanu. | 
si Jyete kua pão upakawaa uwiyewaa iwaka sui, awa kuri uu | 
kua pão upakate kuri ae yawewarawate, asui serukuera kua pao 
hameewaa ainta supe arama kuaita mundu puraita. 

52 Asui kuaita judewita aintauyupurungita aintapawa, 
aintaunyee:; 

—Maitaa upuderi uxari yau arama sukuera? 

53 Asui Jesus usuaxara ainta, unyee: 

—Supiwa hambeu penye arama tirame peu sukuera kua 
usemuwaa umaa kua ara tirame peu suwi yuiri tikuri periku 
sikuesawa pepia upe. 
s4 Awa uu serukuera uu yuiri seruwi uriku kuri mundu nunkawaa 
upawa asuiwana kuri hasupiri ae anyu aramawaa ara upe. 
55Nyãse timbiu supiwa kua serukuera peu aramawaa supiwa yuiri 
kua seruwi. 

56 Awa uu serukuera uu seruwi yuiri uiku sepia upe asui haiku 
ipia upe yuiri. 

57Ķuaye sepaya upakawaa umunduwaa yawe ixe yawete yu iri 
hapakate ixe sesewara, yawete yuiri kua uuwaa seirumu upakate 
kuri ae. 

58 Aete kua pão uriwaa iwaka sui umbaa yepewasu ae irumu kua 
aintauuwaa kuaita peramunyaita asui aintaumanu, awa kuri uu 
kua pao upakate kuri ae yawewarawate. 

59 Aete kua Jesus umbeuwaa ainta supe umbue irumu ainta 
sinaguga upe Kafarnaum upe. 


Umbuewaita aintauyumutawa 


60 Asui siya kuaita umbuewaita aintausendu irumu kua 
umbeuwaa aintaunyee: 

—Jwasu inyenga, awataa upuderi usendu ae? 
s1iMaa Jesus ukuawa ipia upe aintaupurungita inyenga resewara 
kuaita umbuewaita, unyee ainta supe arama: 

—Maitaa peyumutawa sese kua hambeuwaa? 
62 Asui maitaa kuri penye pemaa rame kua usemuwaa umaa kua 
ara uyupiri rameana maa kiti uikuwaa primeru. 
63 Espiritu kua umbakawaa yande, timaa arama yanerukuera, 
kua senyenga hambeuwaa penye arama aete espiritu aete 
sikuesawa yuiri. 

s4Maa aikuete tiwaita uruyari pepiterupi. Maa Jesus ukuawate 
uyupiru rame kuaita uruyariwaita ukuawate yuiri awataa kua 
uentregari aramawaa ae, 
65 Asui unyee ainta supe: 

—Sesewara hambeu penye arama tiawa uri sepiri tirame sepaya 
uxari uri. 


Siya aintauxari ae 


66 Asui sesewara siya kuaita umbuewaita aintauxari ae, tiana 
aintausu putari sakakuera. 
67 Asui Jesus upurandu kuaita duziwaita, unyee ainta supe arama: 
—Maitaa kuri penye pexari yuiri ixe? 
68 Asui Simão Pedru unyee ikupe; 
—5Seruixawa, awa ipiritaa maa yasu, inde rerikuwaa kua 
inyenga sese kua mundu nunkawaa upawa. 
69 Yaruyariana yakunyeseriana indete kua purangawaa Deus 
suiwara. 
70 Ape Jesus unyee ainta supe arama: 
—Maitaa tiserá haparawaka penye duziwaita? Maa yepe 
pesuiwara Yurupari ae. 
7Upurungita sese kua yepe aintasuiwara kuaita duziwaita 
uentregari aramawaa kuri ae sera Juda kua Simão Iskariute raira. 


Imuita tiaintauruyari 


7 1Yawewaa rire Jesus uwata Galileya upe nyase tiuputari 
uwata Judeya upe nyase kuaita judewita aintauputari 
aintauyuka ae. 

2Asui kuayentuana sangawa kuaita judewita festa sera 
tabernakulu. 

3 Asui kuaita imuita aintaunyee ikupe: 

—Purangate resu kua sui Judeya kiti rembuewaita irumu 
aintaumaa arama kuaita remunyawaita. 

ANyase tiawa upuderi upuraki uyumimisawa upe uputari rame 
aintaukuawa sese uyukuawasawa. Reputari rame remunya kuaita 
remunyawaita rexari aintaukuawa nerese kuaita mundu puraita. 
5Nyãse imuita tiaintauxari aintapia sese. 

6Asui Jesus unyee ainta supe arama: 

— Umbaare serangawa usika, maa perangawa yawewarawate ae. 
?Kuaita mundu puraita tiaintaupuderi aintaipiaiwa aintaumaa 
penye arama, maa ixe arama aintaipiaiwa aintaumaa hambeu 
resewara puxuwera aintaumunyawaita. 

3Penyete pesu pemaa festa kiti, maa ixe tihasu nyãse tire usika 
serangawa puranga. 
"Yawe Jesus unyee ainta supe arama: 

—Asui upita Galileya upe. 


Jesus usu umaa festa 


10Asui imuita aintausu rire festa kiti asui Jesus yuiri usu maa 
tiusu uyukuawawaa upe maa uyumimisawa upe. 
"Asui kuaita judewita aintausikari ae festa upe, aintaunyee: 
—Mametaa ae? 
12 Asui turusu aintaupurungita sese kuaita miraita siyawaita, 
amuita umbeu: 
—Purangawaa ae, amuita aintaumbeu: 
—Tipuranga ae nyase uganani kuaita miraita. 
“Maa tiawa upurungita sese uyukuawasawa upe nyase aintausikie 
judewita sui. 


Judewita aintaumuruanyana Jesus 


Asul festa piterupi Jesus usu templu kiti umbue ainta. 
15Asui kuaita judewita aintaakayemu aintausendu asui aintaunyee: 

—Maitaa ukuawa arama uleri kua tiwa uyumbue? 
16 Asui Jesus usuaxara ainta unyee: 

—Timaa senyenga kua hambuewaa maa inyenga kua 
umunduwaa ixe. 
7 Awa uputari umunya kuaye Deus uputariwaa yawe ukuawa 
kuri maa suiwarataa kua senyenga u Deus suiwara u hapurungita 
ixepawantu. 
18Awa uputari upurungita simutara uputari aintaumee ikupe 
arama purangawaa, maa kua uputariwaa aintaumee ikupe 
purangawaa kua umunduwaa ae aete kua supiwa tiwa uganani. 
19Maitaa tiserá Muize uxari penye arama Deus nyenga 
kuximawara? Maa tiawa pesuiwara uputari uruyari ae. 
Marantaa peputari peyuká ixe. 
20 Asui kuaita miraita siyawaita aintaunyee ikupe arama: 

—Inde reriku demuniu nepia upe. Awataa uputari uyuka inde? 
1 Asui Jesus usuaxara ainta, unyee ainta supe: 

—Yepenyu kua hamunyawaa asui panye penye peakayemu 
pemaa. 
??Muize uxari pesirkunsidari, maa tiuxariwaa penye arama 
ae maa peramunyaita uxariwaa penye arama ae, asui penye 
pesirkunsidari apigawaita sauru rame. 

3 Asui pesirkunsidari rame yepe apigawa sauru rame peruyari 
arama Muize nyenga, marantaa pepiaiwa pemaa ixe arama 
hamukaturu resewara yepe apigawa ipira sauru rame? 

24 Tepembeu amuita rese sesewara kua pemaawaa, maa pembeu 
aintarese nyenga supiwa irumu. 


Aintaumundu aintaumprezu Jesus 


25 Asui yepeyepe Jeruzale suiwaraita aintaunyee: 

—Maitaa tiserá aete kua aintauputariwaa aintauyuka? 
%6 Asuji upurungita uyukuawasawa upe maa timaa nungara 
aintaumbeu ixupe: 

—Maitaa aintaukuawate Kristu ae supiwa kuaita 
serakuenawaita? 
?27Maa yakuawate maa suiwarataa ae, uri rame kuri kua Kristu 
tikuri awa ukuawa maa suiwara ae. 
28 Asui Jesus umbue irumu ainta templu upe unyee ainta supe: 

—Pekunyeserite ixe pekuawate yuiri maa suiwara ixe, 
timaa hayuiri serimutara, supiwate kua umunduwaa ixe maa 
tipekunyeseri ae. 
29Maa hakunyeserite ae nyase hayuiri isui, asui aete umundu ixe. 
30 Asui aintauputari aintaumprezu ae maa tiawa upisika ae nyase 
tire usika sangawa. 
3 Maa siya miraita aintauzari aintapia sese, aintaunyee: 

—Uri rame kuri kua Kristu, maitaa kuri umunya turusu piri 
milagri isui kua apigawa? 
32 Asui kuaita farizewita aintausendu irumu aintauyupurungita 
sese kuaita miraita siyawaita asui kuaita saserdutita ruixawaita 
farizewita yuiri aintaumundu guardaita aintaumprezu arama Jesus. 
3 Asuji Jesus unyee ainta supe: 

—Haikure peirumu kutarantuana asui hasu arama kuri ipiri 
kua umunduwaa ixe. 
34Pesikari kuri ixe maa tikuri pewasemu ixe, tipepuderi pesu 
sepiri haikuwaa kuri akiti. 
35 Asui aintauyupurungita aintapawa kuaita judewita, aintaunyee: 

—Maa kititaa kuri usu tiarama yawasemu ae? Maitaa kuri usu 
sera aintapiri kuaita yaneanamaita uyusaiwaita greguita piterupi 
umbue arama ainta? 
36Mayesawataa umbeuwaa: 

—Pesikari kuri ixe maa tikuri pewasemu ixe? Mayesawataa 
umbeuwaa yuiri: 

—Tipepuderi pesu haikuwaa kuri akiti. 

37 Asui anyu aramawaa purangawaa ara festa upe Jesus upuamu 
umbeu: 

—Awa iisi pexari uri sepiri uu arama. 
38 Awa uxari ipia serese ii upakawaa usemu kuri ipia sui maye 
Deus nyenga umbeuwaa yawe. 
3Yawe unyee sese kua Espiritu umeewaa kuri ainta supe arama 
kuaita uxariwaita aintapia sese, tire uxari ainta supe arama ae 
nyãse tire Jesus uyuiri purangawaa kiti. 
WAsui yepeyepe usenduwaita umbeuwaa aintaunyee: 

—Supiwa aete kua utitikawaa. 
“Amuita umbeu: 

—Kristu ae. Maa amuita aintaupurandu, maitaa Kristu uri 
Galileya sui? 
42Maitaa tiserá aintaumpinimawaa umbeu: 

—Darvi rimiariru kua Kristu, uri tetama sui serawaa Bele Davi 
uikuwaa ape. 
HAsui muku aintaumanduariwaa kuaita miraita Jesus resewara. 
“Asui yepeyepe aintasuiwara aintauputari aintaumprezu ae maa 
tiawa upisika ae. 


Tire guardaita umprezu Jesus 


45 Asui kuaita guardaita aintauyuiri aintapiri kuaita saserdutita 
ruikawaita farizewita yuiri, asui aintaunyee ainta supe: 

—Marantaa tiperuri ae? 
46 Asui kuaita guardaita aintausuaxara ainta aintaunyee: 

— Tire yawasemu yepe apigawa upurungitawaa maye iyawe. 
47 Asui kuaita farizewita aintaunyee ainta supe: 

—Maitaa uganani penye yuiri? 
48Maitaa yepe aintasuiwara kuaita serakuenawaita farizewita 
vuiri uxari ipia sese? 
Maa puxuwerawaita kuaita miraita tiwaita uruyari Muize 
nyenga. 
50Asui Nikudemu yepe aintasuiwara usuwaa kuera umaa Jesus 
piri unyee ainta supe: 
51—Maitaa Muize nyenga uxari yambeu amu rese senundere 
yakuawa kua umunyawaa. 
52 Asui aintaunyee ikupe: 

—Maitaa indete yuiri Galileya suiwara? Remaa puranga 
rekuawa arama tiyamaa yepe utitikawaa uriwaa Galileya sui. 
53 Asui aintauyuiri aintaruka kiti muiri ainta aintayaweyawe. 

Kunya puxuwerawa 


8 1Maa Jesus usu iwitera kiti sera Ulivera. 
?Asui kuemaite usu yuiri templu kiti, asui panye kuaita 
miraita aintausu ipiri, asui uwapika umbue ainta. 
3 Asui kuaita saserdutita farizewita yuiri aintaururi ipiri yepe 
kunya aintauwasemuwaa umunya puxuwera ipira irumu imena 
sui, asui aintauxari upuamu aintapiterupi. 
*Asui aintaunyee ikupe: 

—lInde rembuewaa, aintauwasemu kua kunya umunya 
puxuwera ipira irumu imena sui. 
5Muize nyenga umundu yayuká arama ita irumu kunyaita 
umunyawaita iyawe, maitaa rembeu sese inde? 
Yawe aintaunyee ikupe aintausaa arama ae nyãse aintauputari 
aintaumbeu puxi sese. Maa Jesus uyawika umpinima idedu 
irumu iwi rese. 
7 Aintaupurandu resewara ae yawewarawate asui upuamu unyee 
ainta supe: 

—Mayewaa pesuiwara tiwa uriku ipuxuwerasawa uyupiru 
umburi ita sese. 
8Asui uyawika yuiri umpinima iwi rese. 
9 Asui aintausendu irumu umbeuwaa aintauyumutii turusu aintapia 
upe asui aintausu isui yepeyepesawa rupi, tuyuweita aintauyupiru 
aintausu isui, asui Jesus upita yepenyu kua kunya irumu. 
10Asui Jesus upuamu umaa tiana yamaa ainta anyunte kua kunya 
asui upurandu ae: 

—Maa kitiana kuaita umbeuwaita puxi nerese, maitaa tisera 
yepe ukundenari inde? 
NAsui kua kunya unyee ixupe: 

—Nē yepe seruixawa. Asui Jesus unyee ikupe: 

—lye yuiri tihakundenari inde, resuana kuiri teremunya | 
puzuwera mukuisawa. 


Jesus kua mundu turi 


12 Asui Jesus umbeu ainta supe mukuisawa unyee ainta supe: 
—l|zete kua mundu turi awa uri serakakuera tikuri uwata 
pitunawasuwaa upe maa uriku kuri kua turi upakawaa. 
BAsui kuaita farizewita aintaunyee ikupe: | 
—Rembeute neresepawate ape timaa mapiwa kua rembeuwaa. 
MAsui Jesus usuaxara ainta unyee: 
—Hambeu rame maa seresepawa supiwa maa hambeuwaa 
nyãse hakuawate maa suiwarataa ixe hakuawate yuiri maa kititaa 

hasu, maa penye tipekuawa maa suiwarataa ize tiyuiri pekuawa 
maa kititaa hasu. 
15Penye pembeu amuita rese pemanduarisawantu, maa ixe 
timaarese hambeu. 
leMaa hambeu rame maa amuita rese supiwa maa kua 
hambeuwaa nyãse tiyepenyuwaa ixe maa uajudarite ixe kua 
umunduwaa ixe. 
1 Penyenga rupi aintaumpinima kuera, supiwa aintaumbeuwaa 
kuaita mukui apigawaita upurungitawaita yepewasu. 
'#Hambeu seresewara pawate, asui sepaya kua umunduwaa ixe 
umbeu yuiri serese. 
1 Asui aintaupurandu ae: 

—Mametaa nepaya? Asui Jesus usuaxara alinta, unyee ainta 
supe: 

—Tipekunyeseri ixe tiyuiri pekunyeseri sepaya, pekunyeseri 
rame maa ixe pekunyeseri maa yuiri sepaya. 
20Umbeu ainta supe: 

—Kua umbeuwaa umbue irumu ainta templu upe mame 
aintaumuatiriwaa upe dinyeru, maa tire awa umprezu ae nyase 
tire usika sangawa. 


Jesus umbeu sesewara 


21 Asui Jesus umbeu ainta supe mukuisawa: 

—Hasu kuri pesui asui pesikari kuri ixe, asui pemanu kuri 
pepekadu irumu, tikuri pepuderi pesu maa kiti hasuwaa. 
22 Asui kuaita judewita aintaunyee: 

—Maitaa uputari uyuyuká aepawate? Nyase umbeu: 

—Tipepuderi pesu hasuwaa akiti. 
233 Asui unyee ainta supe: 

—Penyete tiipi suiwaraita ixete iwate suiwara, penyete kua 
mundu puraita ixe timaa kua mundu pura ixe. 
2Hambeu penye arama pemanu kuri pepekadu irumu, tirame 
peruyari ixete Kristu pemanu kuri pepekadu irumu. 
25 Asui aintaunyee ikupe: 

—Awataa inde? Asui Jesus unyee ainta supe: 

—l|Lzete kua hayupiruwaa hambeu penye arama. 
2% Hariku siya hambeu arama penye arama siya yuiri hambeu 
arama perese, maa supiwa kua umunduwaa ixe asui hambeu kua 
mundu upe kua hasenduwaa irumu. 
27 Maa tiaintaukuawa sa umbeu ainta supe arama yanepaya 
Deus rese. 

28 Ape Jesus unyee ainta supe: 

—Pesupiri rame kuri kua usemuwaa umaa kua mundu ape 
kuri pekuawa ixete ae, timaa nungara hamunya serimutara maa 
hapurungita kuaye sepaya umbuewaa yawe ixe. 
29Asui seirumute kua umunduwaa ixe, tiuxari ixenyu nyase 
yawewarawate hamunya kua umusuuriwaa ae. 
301 Jpurungita rire kua inyenga siya miraita aintauxari aintapia sese. 
31Asui Jesus unyee ainta supe kuaita judewita uxariwaita aintapia 
sese: 

— Peiku rame kuri senyenga rese supiwa hambuewaita kuri 
penye. 
32 Asui pekuawa kuri kua supiwa, asui kua supiwa uyurawa kuri 
penye. 
33 Asui aintaunyee ikupe: 

—Abraão rimiariruita yande ne mairame amu ikupe aramawaita 
yande. Maitaa rembeu, uyurawa kuri penye? 
3 Asui Jesus usuaxara ainta unyee: 

—Supiwa hambeu penye arama: 

—Panye kuaita umunyawaita pekadu, pekadu ikupe 
aramawaita ainta. 
3“ Kua yepe apigawa ixupe aramawaa timaa uiku suka upe 
yawewarawate, maa taira uiku yawewarawate. 
36 Asui taira uyurawa rame penye supiwa uyurawawaita penye. 
37 Hakuawate Abraão rimiariruita penye, maa peputari peyuka ixe 
nyase timaa senyenga uiku pepia upe. 
38Hapurungita sese kua hamaawaa sepaya irumu, maa penye 
pemunya kua pemaawaa pepaya irumu. 
39 Asui aintausuaxara Jesus, aintaunyee: 

—Abraao kua yanepaya. Asui Jesus unyee ainta supe: 

—Abraao rimiariruita rame maa penye pemunya maa maye 
Abraão umunyawaa yawe. 
Maa kuiri peputari peyuka ixe, ixe hambeuwaa penye arama kua 
inyenga supiwa hasenduwaa Deus irumu, Abraão tiumunya yawe. 
“Pemunya kuaye pepaya uputariwaa yawe. Asui aintaunyee 
ixupe: 

—Umbaa ipayaimawaita yande, yarikute yepe yanepaya aete 
kua Deus. 
42 Asui Jesus unyee ainta supe: 

—Pepaya rame maa Deus supiwa maa pegustari ixe, nyase 
hayuiri Deus sui asui kuiri haiku ike, timaa hayuiri serimutara 
maa aete umundu ixe. 

#Marantaa tipekuawa kua hambeuwaa? Nyase tipepuderi 
pesendu senyenga. 

44 Yurupari iyaraita penye aete pepaya, asui peputari pemunya 
kuaye uputariwaa yawe, uyukawaa ae kua mundu uyupirungawa 
rame, tiuputari kua supiwa nyase tiyamaa supiwa ipia upe. 
Uganani rame anyunte upurungita inyenga ugananisawa irumu 
nyase ugananiwerawaa ae, nyase aete gananisawa ipaya ae. 
45Hambeuwana penye arama inyenga supiwa ape tipexari pepia 
serese. 

16 Awataa pesuiwara uwasemu serese sepekadu? Hambeu rame 
maa penye arama nyenga supiwa marantaa maa tipexari pepia 
serese? 

47 Awa Deus supe aramawaa ae usendu Deus nyenga, timaa Deus 
supe aramawaita penye sesewara timaa pesendu ixe arama. 

48 Asui kuaita judewita aintausuazara ae, aintaunyee: 

—Maitaa tiserá supiwa yambeu Samaria suiwara inde, reriku 
demuniu nepia upe? 
Asu Jesus unyee: 

—Tihariku demuniu maa harespetari sepaya, asui penye 
tiperespetari ixe. 
5oTihaputari aintaumee ixe arama purangawaa, maa aikue yepe 
uputari umee ixe arama purangawaa aete yuiri umbeu aintarese. 
51 Supiwa hambeu penye arama: 

—Awa uruyari senyenga tikuri umaa manusawa 
yawewarawate. 

52 Asui kuaita judewita aintaunyee ikupe: 

—Kuiri yakuawate reriku demuniu. Kuzima umanu kua 
Abraão, aintaumanu yuiri kuaita utitikawaita, asui inde rembeu, 
awa uruyari senyenga tikuri umaa manusawa yawewarawate. 
53Maitaa puranga piriwaa inde yaneramunya Abraão ambira sui, 
kuaita yuiri utitikawaita kuxima aintaumanu? Awataa remanduari 
inde? 

54 Asui Jesus umbeu: 

—Hamee rame maa purangawaa ixe aramapawate timaa 
arama ae. Sepaya umee ixe arama purangawaa, aete kua 
pembeuwaa peDeuste ae. 

55 Maa penye tipekunyeseri ae, ixe hakunyeseri ae. Hambeu rame 
maa tihakunyeseri ae ugananiwerawaa maa ixe maye peyawe, 
maa hakunyeseri ae asui haruyari inyenga. 

56Peramunya Abraão suuri usaru serangawa, asui umaa ae asui 
suuri ae. 

57 Asui kuaita judewita aintaunyee ikupe: 

— Tire reriku sinkuenta akayu, maitaa remaawana Abraão? 
BA sui Jesus unyee ainta supe: 

—Supiwa hambeu penye arama: 

—lLye haiku Abraão rundere. 
Asui aintaupisika ita aintaumburi arama sese maa Jesus 
uyumimi aintasui, asui usu templu sui. 


Umukaturu yepe sesaimawaa 


G) 1 Asui usuwaa rupi umaa yepe sesaimawaa, unaseriwaa 
sesaimawaate ae. 
?Asui umbuewaita upurandu ae, aintaunyee: 

—lInde rembuewaa, awataa umunya puxi u kua sesaimawaa u 
ipaya imaya yuiri unaseri arama sesaima? 
3Asui Jesus usuaxara ainta, unyee: 

—Timaa umunya puxi tiyuiri ipaya nē imaya yuiri, maa unaseri 
sesaimawaa aintaumaa arama mayetaa Deus ukuawasawa 
umunya ikupe. 
4Yarikute yamunya imuraki kua umunduwaa ixe ara pukusaware 
ae, nyase pitunana kuri ae asui tiawa upuderi upuraki. 
5SIxete kua mundu turi haiku pukusaware kua mundu upe. 
6Umbeu irumuwaa ae utumuna iwi upe asui umunani iwi asui 
uxari ae sesa upe kua sesaimawaa. 
7Asui unyee ikupe arama: 

—Resu remuyasuka lagu miri upe serawaa Silue, yawesawa 
sera umunduwaa ae. Asui usu umuyasuka asui uyuiri urikuana 
sesa. 

8 Asui kuaita sumuaraita kuaita yuiri kuaita ukuawawaita 
upuranduwaa ae aintaunyee: 

—Maitaa tisera aete kua apigawa uwapikawaa upurandu esmula? 
?Yepeyepe umbeu: 

— Aete. Amuita umbeu: 

—Timaa ae maa yawewate ae. Maa aepawate umbeu: 

— kete ae. 

WAsui aintaunyee ikupe: 

—Maitaa rerikuana neresa inde? 
MAsui unyee: 

—Yepe apigawa serawaa Jesus umunani iwi asui uxari seresa 
upe asui unyee ixe arama: 

—Resu remuyasuka lagu miri upe serawaa Silue. Asui hasu 
hamuyasuka asui kuiri purangana seresa. 

12Asui aintaunyee ikupe: 
—Maa kitiana kuiri ae? Asui unyee ainta supe arama: 
—Tihakuawa maa kititaa ae. 


Farizewita aintaupurandu kua sesaimawaa 


BAsui aintaurasu kua sesaimawaa aintapiri kuaita 

farizewita. 

"Sauru rame Jesus umunani iwi upirari arama sesa. 

15Asui kuaita farizewita aintaupurandu ae maitaa umaa arama, 
asui unyee ainta supe: 

—Ukari iwi seresa upe asui kuiri hamaawana. 

16 Asui yepeyepe farizewita aintaunyee: 

—Timaa Deus suiwara kua apigawa nyase tiumukaturu 
sauru. Asui amuita unyee: 

—Maitaa apigawa puxuwerawa upuderi umunya milagri 
iyawewaa. Asui mukui aintaumanduariwaa kuaita farizewita. 
17 Asui aintaupurandu mukuisawa kua sesaimawaa kuera: 

—Maitaa rembeu sese nyase upirari neresa ae? Asul unyee: 

—Utitikawaa ae. 
18Asui kuaita judewita tiaintaukuawa sã sesaimawaa kuera 
kua urikuanawaa sesa kuiri tipukusaware aintaupurandu ipaya 
imaya yuiri. 

12 Asui aintaupurandu ipaya imaya yuiri: 

—Maitaa peraira kua pembeuwaa sesaimawaa usemu umaa 
kua mundu? Maitaa umaa arama kuiri? 

2 Asui ipaya imaya yuiri aintaumbeu ainta supe: 

—Yakuawate yaneraira ae, yakuawate yuiri unaseri umaa kua 
mundu sesaimawaa. 
21Maa tiyakuawa maitaa uriku arama sesa kuiri, tiyuiri yakuawa 
awataa uxari uyupirari sesa, pepurandu ae nyase tuyuweana ae, 
aete kuri umbeu penye arama. 
22Yawe aintaunyee ipaya imaya yuiri nyase aintausikie judewita 
sui, nyãse kuaita judewita aintaumbeu awa umbeu Kristu kua 
Jesus aintaumburi ae sinaguga sui. 

23 Ape ipaya unyee imaya yuiri: 

—Tuyuweana ae pepurandu isui. 

24 Asui aintausenui mukuisawa kua sesaimawaa kuera aintaunyee 
ikupe: 

— Kuiri remee purangawaa Deus supe nyase yakuawate pekaduru 
kua apigawa. 

25 ĄAsui unyee ainta supe: 

—Tihakuawa sã pekaduru ae, anyunte hakuawa sesaimawaa 

kuera ixe asui kuiri hamaa puranga. 
26 Asui aintaunyee ikupe: 

—Maataa umunya inde arama, mayetaa upirari neresa? 
27 ĄAsui usuaxara ainta unyee: 

—Hambeuwana penye maa tipeputari pesendu, marantaa 
peputari pesendu mukuisawa? Maitaa peputari sera umbuewaita 
penye yuiri? 

238 Asui aintauyakawa ae, aintaunyee: 

—lIndete umbuewaa maa yande Muize umbuewaita yande. 
2Yakuawate kuzima Deus upurungita Muize supe, maa aete kua 
tiyakuawa maa suiwarataa ae. 

30 Asui kua apigawa usuaxara ainta, unyee: 

—Sesewara seakayemu hasendu nyase tipekuawa maa 
suiwarataa ae maa uxari hamaa. 

"Yakuawate timaa Deus usendu ainta supe kuaita pekaduruita, 
maa Deus usendu ainta supe kuaita upuranduwaita irumu 
umunyawaita kuaye uputariwaa yawe. 

32Kua mundu uyupiru rire tire yasendu yepe pesua uxariwaa 
uyupirari sesa yepe unaseriwaa umaa kua mundu sesaimawaa. 
3Tirame Deus suiwara kua apigawa timaa upuderi umunya 
nemaa. 

MAsui aintausuaxara ae, aintaunyee: 

—Maitaa reputari rembue yande inde renaseriwaa remaa kua 
mundu nepekadu irumu? Asui aintaumburi ae. 


Jesus uxari sesaimawaa ukuawa sese 


35 Asui Jesus usendu sesewara aintaumburi ae sinaguga sui, asui 
uwasemu ae, Unyee ikupe: 

—Maitaa rexari nepia sese kua unaseriwaa umaa kua mundu? 
3 Asuji usuazara ae, unyee: 

—Awataa ae seruixawa, haxari arama sepia sese? 
37 Asui Jesus unyee ikupe: 

—Remaawana ae, aete kua upurungitawaa neirumu kuiri. 
38 Asui unyee: 

—Haxari sepia, inde seruixawa, asui umee ixupe 
purangawaa. 
3? Asui Jesus unyee: 

—Hayuiri kua mundu kiti hambeu arama aintaresewara, 
aintaumaa arama yuiri kuaita sesaimawaita tiarama kuri 
aintaumaa kuaita umaawaita. 

40 Asui yepeyepe farizewita suakiwaraita usenduwaita ae 
aintaunyee ixupe: 

—Maitaa sesaimawaita yande yuiri? 
“Asui Jesus unyee ainta supe: 

—Sesaimawaita rame maa penye timaa periku pepekadu, maa 
kuiri pembeu, yamaate, ape perikute pepekadu. 


Jesus kua usaruwaa purangawaa 


1Supiwa hambeu penye arama: 

1 0 —Mundawasu kua uyupiriwaa uwike uvelya kurara kiti 
kua tiwa uwike kurara rukena rupi. 
2Maa kua uwikewaa kurara rukena rupi aete kua usaruwaa uvelya. 
3 Asui kua usaruwaa kurara rukena upirari ikupe asui kuaita 
uvelyaita aintausendu inyenga, asui usenui kuaita uvelyaita 
aintarera rupi asui urasu ainta kurara sui. 
4Asui urasu irumu panye iuvelyaita kurara sui usu aintarunde 
asui aintausu sakakuera nyase aintaukunyeseri inyenga. 
“Maa timaa aintausu sakakuera kua tiwa aintaukunyeseri, 
anyunte aintauyawawa isui nyase tiaintaukunyeseri aintanyenga 
kuaita tiwaita aintaukunyeseri. 
6 Jesus umbeu ainta supe kua umbue aramawaa ipupe ainta maa 
tiaintaukuawa mayesawataa ae kua umbeuwaa ainta supe. 
7Asui Jesus umbeu mukuisawa ainta supe, supiwa hambeu penye 
arama: 

—Tyete kua uvelyaita rukena. 
SPanye kuaita uriwaita kuera serundere mundawasuita ainta asui 
kuaita uvelyaita timaa aintausendu ainta supe. 
”Ixete kua ukena, awa kuri uwike seirumu uyumukaturu kuri, 
uwike kuri usemu kuri asui uwasemu kuri umbau aramawaa. 
10Kua mundawasu uri umunda arama uyuká arama yuiri 
umuaiwa arama yuiri, maa ixe hayuiri haxari arama ainta supe 
sikuesawa turusuwaa, 
"Jxete kua usaruwaa purangawaa. Kua usaruwaa purangawaa 
uxari aintauyuká ae iuvelyaita resewara. 
12Kua upurakiwaa timaa usaruwaa uvelya ae timaa iyaraita kuaita 
uvelyaita, umaa irumu uri kua yawarate asui uyawawa uxari 
kuaita uvelyaita asui kua yawarate upisika ainta asui umusai ainta. 
Kua upurakiwaa uyawawa nyãse upurakiwaa ae, timaa arama 
ixupe kuaita uvelyaita. 
14Ixete kua usaruwaa purangawaa, hakunyeseri kuaita seuvelyaita 
asui aintaukunyeserite ixe. 

15Kuaye sepaya ukunyeseriwaa yawe ixe yawete yuiri hakunyeseri 
sepaąya, asui haxari aintauyuká ixe seuvelyaita resewara. 

16HĦariku amuita uvelyaita tiwaita uiku ike kua kurara upe, 
harikute harasu aintayuiri asui aintausendu kuri senyenga. Asui 
kuri yepe bandute ainta yepenyute yuiri kua usaruwaa ainta. 
VUSesewara sepaya ugustari ixe, nyase haxari aintauyuká ixe 
hapaka aramate yuiri ixe. 

18Tiawa uxari hamanu maa serimutara haxari aintauyuká ixe. 
Hapuderi haxari aintauyuká ixe, hapuderi yuiri hapaka ixe. Kuaye 
sepaya uzariwaa hamunya. 


Mukui aintaumanduarisawa 


"Kua umbeuwaa uxari yuiri mukui aintaumanduarisawa 
kuaita judewita. 
2Şiya aintasuiwaraita aintaumbeu: 

—Uriku demuniu, yakangayawa ae, marantaa pesendu ikupe? 
21 Amuita unyee: 

—Tiumbeu kuaye yepe urikuwaa yawe demuniu, maitaa 
demuniu upuderi upirari aintaresa kuaita sesaimawaita? 


Aintaupurapurandu Jesus 


22 Asui aintaumunya aintafesta serawaa dedikasao Jeruzale upe. 
23 Turusu rame parana. Asui Jesus uwata templu upe Salumão 
ikupiara upe. 
24 Asui kuaita judewita aintauyumuatiri suaki, aintaunyee ikupe: 
—Mairametaa kuri rexari yakuawa awataa inde? Kristu rame 
maa inde rembeu yande arama satambika. 
25 Asui Jesus usuaxara ainta, unyee: 
—Hambeuwana penye asui tiperuyari kua hambeuwaa, kua 
hamunyawaa sepaya rera rese aete kua umbeuwaa serese. 
26 Maa tiperuyari ixe nyase timaa seuvelyaita penye. 
7 Seuvelyaita usendu senyenga, hakunyeseri ainta asui aintausu 
serakakuera. 
28Hamee ainta supe arama kua mundu nunkawaa upawa, tikuri 
mairame aintaukanyemu sesui, tiyuiri awa upuderi uyuka ainta 
seipu sui. 
?#Kua sepaya uxariwaa ixe arama ainta kirimbawa piri ae aintasui 
panye, tiawa upuderi uyuka ainta sepaya ipu sui. 
30Yepewasute ixe sepaya irumu. 
31 Asui kuaita judewita aintaupisika yuiri itaita aintaumburi 
arama sese. 


Ui AA AA UA Na MA Am Aa ab Ta a uu AA Aa AA AA AA 


JUAO 10 — 11 250 


32 Asui Jesus unyee ainta supe: 

—Hamukameana pemaa siya sepaya uxariwaita hamunya, 
mayewaa resewarataa aintasuiwara pemburi ita serese? 
33 Asui kuaita judewita aintausuaxara ae, aintaunyee: 

—Timaa yamburi nerese ita sesewara kua remunyawaita 
purangawaita maa repurungita resewara puxi, nyase rembeute 
Deus inde apigawa pukusawa inde. 

34 Asui Jesus umbeu ainta supe: 

—Maitaa tiserá aintaumpinima kuzima penyenga rupi, hambeu 
deuste penye? 
35Tiyapuderi yamutenyuntu Deus nyenga, umbeu rame deus 
kuaita umpinimawaa ixupe Deus nyenga, 

36 Ape marantaa pembeu, repurungita puxi ikupe kua Deus 
umukaturuwaa kua umunduwaa kua mundu kiti nyase umbeu 
ixete Deus raira. 

37Tirame hamunya sepaya umunyawaa tepexari pepia serese. 
383Maa hamunya rame ae tipukusawa peputari pexari pepia 
serese pexari pepia sese kua hamunyawaa pekuawa arama 
sepaya uiku sepia upe haikute yuiri sepaya ipia upe. 

39 Asui aintauputari yuiri aintaupisika ae maa ueskapari 
aintaipu sui. 

4 Asui usu yuiri parana Jurdao ruaxara kiti Juão uyupiruwaa 
ubatizari ape, asui uiku akiti. 

“Asui aintauri siya miraita ipiri, aintaunyee: 

—Supiwate, timaa Juão umunya milagri, maa supiwate 
umbeuwaa panye sese kua. 

42 Asui siya miraita aintauxari aintapia sese akiti. 


Lazaru upuamu manusawa sui 


1Asui imasi yepe apigawa serawaa Lazaru uikuwaa Betania 
1 1 upe aintarendawa upe kua Maria iamu Marta yuiri. 

2?Kua Maria uyusenawaa kuera sakuenawaa yaneruixawa rese 
asui umutikanga ipi iawa irumu, ikiwira kua Lazaru imasiwaa. 
3Asui sendiraita aintaumundu kuekatu Jesus supe, aintaunyee: 

—Yaneruizawa, imasi uiku kua regustariwaa. 

4 Asui Jesus usendu irumu kua kuekatu unyee: 

—Timaa imasi uyuka ae, maa imasi aintaumbeu arama kuri 
purangawaa kua Deus, aintaumbeu arama yuiri purangawaa kua 
Deus raira resewara. 
5Jesus ugustari Marta iamu Maria yuiri Lazaru yuiri. 
6Asui usendu rire imasi uikure mukui ara akiti. 

7 Asui arire umbeu umbuewaita supe: 

—Yasu mukuisawa Judeya kiti. 

#Asui umbuewaita unyee ikupe: | 

—lInde rembuewaa, kuaita judewita kuirintu aintauyuka 
putari inde ita irumu, asui kuiri maitaa reputari reyuiri 
aintapiri? 

?Asui Jesus usuaxara ainta, unyee: 

—Maitaa tisera uriku duzi ura kua yepe ara? Yawata rame ara 
rame tikuri yawari nyãse yamaa kua turi ara ramewara. 
Maa yawata rame pituna rame yawari nyase tiyariku turi. 
“Yawe upurungita, asui unyee ainta supe: 

—Yanerumuara Lazaru ukiri maa harikute hasu hambaka ae. 
12Ąsui kuaita umbuewaita aintaunyee ikupe: 

—Yaneruixawa, ukiri rame uiku purangate kuri ae. 

#Upurungita Lazaru manusawa rese, maa aintaumanduari umbeu 
ukiri upitu. 
14Asui Jesus unyee ainta supe satambika: 

—Umanuana Lazaru. 

SAsui suuri sepia peresewara tiresewara haiku irumu pepuderi 
arama pexari pepia, yasu yamaa ipiri. 

16Asui kua Tume aintauserukawaa Didimu unyee ainta supe 
arama kuaita sumuaraita: 

—Yasuana yamanu arama irumu yande yuiri. 

"Jesus usika irumu akiti aintauxari ukuawa Lazaru urikuana 

kuatru ara aintaumburi rire ae iwi kuara kiti. 

18Betania uiku kuayentu Jeruzale sui, anyunte tres kilumetru 
lapekatusawa. 

"Siya aintasuiwara kuaita judewita aintauri Marta Maria ipiri 
aintauwajudari arama ainta aintakiwira resewara. 

0 Asui Marta ukuawa irumu Jesus uri asui usu suaxara, maa 

Maria uikure uka kiti. Jj 
TAsui Marta unyee Jesus supe: 

—Seruizrawa, aikue ramete maa inde yaneirumu timaa umanu 
sekiwira. 
??Maa hakuawate maantu repurandu Deus irumu Deus uxari inde ji 
arama ae. | 
SAsui Jesus unyee ikupe: 

—Nekiwira upuamu kuri manusawa sui. 
%4 Asui Marta unyee ikupe: 

—Hakuawate upuamu kuri manusawa sui aintaupuamu irumu 
kuri panye anyu aramawaa ara upe. 

25 Asui Jesus usuaxara ae: 

—TĪxete kua hampuamusara ainta manusawa sui, ixete kua 
uxari aramawaa aintaupaka, awa uxari ipia serese upakate kuri 
ae yawewarawate umanu pukusawa ae. 

26 Asui panye kuaita upakawaita uxariwaita ipia serese tikuri 
aintaumanu yawewarawate. Maitaa reruyari kua nyenga? 
27 Asui unyee: 

—Fē seruixawa, haruyari Kristu inde Deus raira inde kua uriwaa 
kua mundu kiti. 

28 Asui umbeu rire kua inyenga usu isui usenui jamu Maria unyee 
ikupe; 

—Kua umbuewaa yande usikana usenui inde. 

29 Asui usendu irumu ae upuamu kutara asui usu ipiri. 

30Nyäse tire Jesus uwike aintarendawa upe maa anyunte uiku 
mame Marta usuantiwaa ae. 

31 Asui kuaita judewita uikuwaita uka upe Maria irumu 
aintawajudari arama ae aintaumaa irumu upuamu kutara usemu 
ukara kiti asui aintausu sakakuera nyase aintaumanduari usu iwi 
kuara kiti uyaxiu arama. 

32 Asui Maria usika Jesus uikuwaa ape asui umaa irumu ae upuri 
uwari iwi kiti ipi ruaki unyee ikupe: 

—Seruixawa, reiku rame maa yaneirumu timaa umanu 
sekiwira. 

33 Asui Jesus umaa irumu uyaziu aintauyaxiu yuiri kuaita 
sumuaraita asui sasiyara ipia turusu, 
34Asui upurandu ainta, unyee: 
—Mametaa peyutima ae? Aintaunyee ikupe: 
—Yaneruixawa, reyuiri remaa. 
35 Asui Jesus uyaxiu. 
36 Asui kuaita judewita aintaunyee: 
—Pemaa maye ugustari ae. 
3 Maa amuita aintaunyee: 

—Maitaa tiserá upuderi umukaturu ae tiarama umanu kua 

upirariwaa sesaimawaa kuera resa? 
38 Asui sasiyara Jesus ipia turusu mukuisawa asui usu iwi kuara 
kiti aintaupikuiwaa kiti aintaumusikindawaa ita turusuwaa irumu 
kua iwi kuara rukena. 
33 Ąsui Jesus unyee: 
—Pemburi isui ita. Asui Marta kua umanuwaa rendira unyee: 
—Seruixawa, inemana ae urikuana kuatru ara. 
40 Asui Jesus unyee ikupe arama: 

—Maitaa tiserá hambeu inde arama reruyari rame remaa kuri 
Deus ukuawasawa purangawaa? 
1 Asui aintauyuka isui kua ita, asui Jesus umaa iwate kiti unyee: 

—Inde sepaya hamee inde arama purangawaa nyase 
resenduana ixe arama. 
2Hakuawate resendu ixe arama yawewarawate, maa yawe hanyee 
aintaresewara kuaita miraita uikuwaita seruaki aintaukuawa 
arama remunduwaa ixe. 
43 Asui umbeuwaa rire ae usasemu kirimbawa, unyee: 

—lInde Lazaru resemu asui. 
44 Asui kua umanuwaa kuera usemu aintaupupekaware ipi ipu 
yuiri panu irumu suwa yuiri aintausikindawa lensu irumu. Asui 
Jesus unyee: 

—Peyurawa ae pexari usu. 
45 Ape siya kuaita judewita uriwaita umaa Maria ipiri aintaumaa 
Jesus umunyawaa asui aintauxari aintapia sese. 
46 Maa yepeyepe aintausu farizewita piri aintaumbeu arama ainta 
supe arama maitaa Jesus umunyawaa. 


Aintausikari aintauyuka Jesus 


47 Asui kuaita saserdutita ruikawaita farizewita yuiri 
aintaumuatiri panye kuaita serakuenawaita aintaunyee: 

—Maataa kuri yamunya nyãse kua apigawa umunya siya milagri? 
48Yaxari rame maa ae aintauxari kuri aintapia sese panye, 
asui aintauri kuri kuaita rumanuita aintaumukanyemu kuri 
yaneretama panye yanemiraita yuiri. 
Maa yepe aintasuiwara serawaa Kaifa saserdutita ruixawa ae 
nyã akayu upe, unyee ainta supe: 

—Timaa nungara pekuawa, 
50Tipekuawa urikute umanu yepe aintasuiwara kuaita miraita 
tiarama kuri aintaukanyemu panye kuaita miraita. 
51Tisimutara unyee ainta supe arama ae, maa saserdutita ruixawa 
ae nya akayu upe utitika umanu arama Jesus aintaresewara 
panye miraita. 
s2Tiaintaresewara anyu kuaita miraita maa umuatiri arama kuri 
yepenyu arama kuri panye kuaita Deus tainaita uyusaiwaita. 
5Asui nya ara rire aintauputari aintauyuka ae. 
54Ape timaa Jesus uwata yuiri uyukuawasawa upe aintapitera 
rupi kuaita judewita, maa usu amu kiti kuayentu kampu sui 
yepe tetama serawaa Efraim, asui uiku aintairumu akiti kuaita 
umbuewaita. 

”Kuayentuana kuaita judewita festa serawaa paskua, ape siya 
miraita usu Jeruzalē kiti paskua rundere aintauyumukaturu arama. 
>? Asui aintausikari Jesus asui aintauyupurungita templu upe, 
aintaunyee: 

—Maitaa pekuawa? Uri será kuri kua kiti umaa arama festa? 
“Ape kuaita saserdutita ruixawaita farizewita yuiri aintaunyee, 
ainta supe kuaita miraita; sa yepe ukuawa mametaa ae aintaumbeu 
arama ainta supe aintaumprezu arama ae. 


Maria uyusena sakuenawaa Jesus rese 


7 ? 'Asui seis ara paskua rundere Jesus usika Betania kiti 
Lazaru uikuwaa akiti kua usupiriwaa manusawa sui. 

*Asui aintaumunya aintaumbau aramawaa Jesus irumu, Marta 
uajudari ainta maa Lazaru uwapika aintapiterupi meza ruaki 
Jesus irumu. 
3Asui Maria upisika meiu litru sakuenawaa serawaa nardu 
sipiwasuwaa ae, asui uyusena ae Jesus ipi rese, asui umutikanga 
ipi iawa irumu, asui aintaupuderi aintausetuna kua sakuenawaa 
panye uka upe. 
“Maa kua Juda Iskariute yepe aintasuiwara kuaita umbuewaita 
kua uentregari aramawaa Jesus suanyanaita supe, unyee: 
?—Marantaa tiyavenderi kua sakuenawaa trezentu dinyeru 
sikuyara asui yamee arama kua dinyeru pirasuawaita supe 
arama? 
‘Yawe unyee tiresewara umanduari pirasuawaita nyãse 
mundawasu resewara ae, aete usaruwaa aintadinyeru asui uyuka 
Ikupe arama panye aintauzariwaa usaru. 
7 Asui Jesus unyee: 

—Pezari kua kunya, yawe umunya ize arama senundere 
aintaumburi ize iwi kuara kiti, 
“Nyase perumuarate kuaita pirasuawaita yawewarawate, maa ixe 
timaa perumuara ixe yawewarawate. 


Aintauputari aintauyuka Lazaru yuiri 


?Asui aintausendu irumu apete Jesus kuaita judewita aintauri 
siya ipiri, maa tisesewara anyu aintauri maa aintauputari yuiri 
aintaumaa Lazaru kua usupiriwaa manusawa sui. 
1Maa kuaita saserdutita ruixawaita aintauputari yuiri 
aintauyuka Lazaru. 

"Nyase sesewara siya judewita aintauxari ainta aintauxari 
arama aintapia Jesus rese. 

Suuri uwike Jeruzale kiti 

12 Asui wirande kiti kuaita miraita siyawaita uriwaita aintaumaa 
festa kiti aintausendu Jesus uri Jeruzale kiti. 
BAsui aintaumunuka kaa asui aintausu suaxara, asui 
aintausasemu kirimbawa aintaunyee: 

—Uzana, purangawaa kua uriwaa yaneruixawa rera rese, kua 
Israelitaita ruikawa. 
4 Asui Jesus uwasemu yepe jumentu miri asui uwapika sese maye 
aintaumpinimawaa yawe kuxima, l 
15Teresikie inde sião rayera, remaa uriana kua neruizawa 
uwapika jumentu miri rese. 
16 Asui umbuewaita tiaintaukuawa mayesawataa ae, maa 
uyuiri rire iwaka kiti kua Jesus asui aintaumanduari kua 
aintaumpinimawaa kuzima sese maitaa yuiri aintaumunya 
ixupe panye. 
VAsui aintaumbeu sese panye kuaita siyawaita umaawalta 
usenui irumu Lazaru iwi kuara sui usupiri ae manusawa sul. 
'8Sesewara kuaita siyawaita aintausu suaxara nyase aintausendu 
sesewara umunya kua milagri. 
YAsui kuaita farizewita aintauyupurungita, aintaunyee: 

—Pemaa, timaa nungara yapuderi yamunya ikupe nyase panye 
kuaita miraita aintausu sakakuera. : 
20 Ape aikue yepeyepe greguita aintapiterupi kuaita usuwaita 
festa kiti aintaumee arama purangawaa. 
NAsui aintausu Filipe ipiri kua Betisaida Galileya suiwara, 
aintaunyee ikupe arama: 

—Yaneanama, yaputari yamaa Jesus. e 
22 Asui Filipe umbeu Andre supe, asui Andre usu Filipe irumu 
aintaumbeu arama Jesus supe arama. 
BAsui Jesus usuaxara ainta, unyee: 

—Usikana sangawa aintaumee arama ixupe arama purangawaa 
turusu kua unaseriwaa umaa kua mundu. 
4Supiwa hambeu penye arama: E 

—Tirame umanu kua awati karusu uwariwaa iwi upe uiku 
yepenyu, maa umanu rame uriku kuri siyapiri iya. 
25 Awa ugustari sikuesawa ukanyemu kuri isui sikuesawa, 
maa awa tiugustari sikuesawa kua mundu upe uwasemu kuri 
sikuesawa mundu tiwa upawa kiti. | ; 
26 Awa upuraki ixe arama urikute usu serakakuera uiku arama 
kuri haikuwaa upe kua upurakiwaa ixe arama, asui sepaya 
urespetari kuri ae. 

Kuiri sasiyara sepia, asui maitaa kuri hambeu? Maitaa hambeu 
inde sepaya remukaturu ixe isui kua ura? Timaa hambeu yawe, 
maa hayuiri hapurara arama. 

Inde sepaya, kuiri rexari purangawaa nerera resewara. Asui 
aintausendu yepe nyenga iwaka sui unyee: 

—Haxariana purangawaa serera resewara asui haxari yuiri 
mukuisawa purangawaa serera resewara. 

2 Asui kuaita miraita apewaraita aintausendu rire kua nyenga, 
aintaunyee: 

—Tiapuana truvao. Asui amuita unyee: 

—Yepe anju upurungita irumu. 

WAsui Jesus umbeu ainta supe: 

—Umbaa uri seresewara kua inyenga maa uri peresewara. 
31 Kuiri usikana sangawa umbeu arama aintapekadu rese 
kuaita mundu puraita, kuiri umburi kuri kua mundu 
ruikawa. 

32 Asui aintausupiri irumu kuri ixe iwi sui hazari kuri aintauri 
sepiri muiri ainta, 

3 Yawe unyee uxari arama aintaukuawa mayetaa kuri umanu. 
3Asui kuaita miraita siyawaita aintaunyee ikupe: 

—Yasendu Muize umbeu yawewarawate kuri uiku kua Kristu, 
asui marantaa rembeu kuiri urikute uxari aintausupiri kua 
unaseriwaa umaa kua mundu? Awataa kua unaseriwaa umaa 
kua mundu? 

35 Asui Jesus unyee ainta supe: 

—Kua turi uiku kutarantuana peirumu, pewata aikue 
pukusaware turi yawaite pitunawasu upisika penye, kua 
uwatawaa pitunawasuwaa upe tiukuawa maa kititaa usu. 
36Pekrari pepia sese kua turi aikue pukusaware ae tairaita arama 
kuri penye. Asui umbeu rire kua nyenga usuana aintasui, asui 
uyumimi aintasui. 


2 


Judewita tiuruyari Deus nyenga 


¥Umunya pukusawa siya milagri aintaumaa arama maa 
tiaintauxari aintapia sese. 
3Yawe aintaumunya; aintaumunya arama umbeuwaa yawe kua 
utitikawaa Izaia, yawe unyee: 

—sSeruizawa awataa uruyari kua yambeuwaa? Awa supetaa 
umukame aintaumaa yaneruixawa iyuwa kirimbawawaa? 
?Sesewara tiaintaupuderi aintauxari aintapia sese nyãse Izaia 
umbeu mukuisawa. 

“Uyari sesaima ainta, uxari santawaa aintapia tiarama 
aintaumaa aintaresa irumu tiarama aintaukuawa aintapia upe 
yawaite aintauyereu sekiti hamukaturu arama ainta. 

“Yawe unyee kua Izaia nyãse umaa ukuawasawa asui umbeu 
sesewara. 

22 Maa siya aintasuiwara kuaita serakuenawaita aintauxari 
aintapia sese, maa tiaintaumbeu aintaresewara farizewita 
resewara yawaite aintaumburi ainta sinaguga sui. 

#Nyase aintaugustari piri apigawaita umeewaa ainta supe arama 
purangawaa isui kua purangawaa Deus umeewaa ainta supe arama. 


Jesus umbue ainta 


44Asui Jesus usasemu unyee: 

—Awa uxari ipia serese tiuxari ipia serese maa uxari ipia sese 
kua umunduwaa ixe. 
4 Asui awa umaa ixe umaa yuiri kua umunduwaa ixe. 
146Hayuiri kua mundu kiti maye kua turi yawe tiarama aintawku 
pitunawasuwaa upe panye kuaita uxariwaita aintapia serese. 
47 Awa usendu kua senyenga tirame uruyari ae tikuri hambeu puxi 
sese, nyãse tihayuiri hambeu arama puxi aintarese kuaita mundu 
puraita, maa hayuiri hamukaturu arama ainta. 
Urikute yepe umbeuwaa sese kua tiwa ureseberi ixe kua tiwa 
usuanti hambeuwaa, kua hambeuwaa umbeu kuri sesewara anyu 
aramawaa ara upe. 
Nyãse tiserimutara hapurungita maa sepaya kua umunduwaa 
ixe umundu ixe mayetaa hapurungita arama senyenga yuiri. 
‘Hakuawate mundu nunkawaa upawa kua umunduwaa. Ape 
kua hambeuwaa hambeute ae kuaye sepaya umunduwaa yawe 
hambeu arama. 


Jesus umuyasuka umbuewaita ipi 


1 3 1Asui festa paskua runde Jesus ukuawa usikana sangawa 
uyuiri arama kua mundu sui ipaya piri, kuaye ugustariwaa 

yawe kuaita iyaraita yawete yuiri ugustari ainta ate anyu 

äramawaa ara upe. 

2Asui aintaumbau irumu Yurupari uwikeana ipia upe kua Juda 

Iskariute kua Simão raira usikari arama uentregari Jesus, 

!Jesus ukuawana ipaya uxariana panye maa ipu upe ukuawate uri 

Deus sui asui uyuiri arama Deus ipiri. 

^Asui Jesus upuamu meza sui asui umusaka isui ipupekawa asui 

Upukuari yepe tualya ikuwa upe. 

“Asui uyusena basia upe asui uyupiru umuyasuka aintaipi kuaita 
umbuewaita asui umutikanga ainta tualya irumu kua upukuariwaa 
ikuwa upe. 

6Asui uri Simão Pedru ipiri, asui Pedru unyee ikupe: 

—Seruixawa, maitaa remuyasuka seipi. 
7Asui Jesus unyee ikupe: 

—Tirekuawa mayesawataa kuiri kua hamunyawaa maa arire 
kuri rekuawa. 
8Asui Pedru unyee ixupe: 

—Nunka kuri remuyasuka seipi. Asui Jesus unyee ikupe: 

—Tirame hamuyasuka neipi tikuri maa reriku seirumu. 

?Asui Simão Pedru unyee ikupe: 

—Seruixawa, tiseipinyu remuyasuka maa remuyasuka seipu 
seakanga yuiri. 

WAsui Jesus unyee ikupe: 

—Awa uyasukana tiana uputari umuyasuka anyunte 
umuyasuka ipi nyase ikiaimawaa panye ipira. Ikiaimawaita penye 
maa timuiri penye. 

V“Nyase ukuawate awataa kua umuentregari aramawaa ae, 
sesewara umbeu timaa ikiaimawaita muiri penye. 


Uxari maitaa yamanduari arama 


12 Asui umuyasuka rire aintaipi umundeu yuiri ipupekawa, 
uwapika yuiri aintairumu meza ruaki unyee ainta supe: 

—Maitaa pekuawate mayesawataa kua hamunyawaa penye 
arama? 
13Peseruka ixe, inde rembuewaa yande, inde yaneruixawa, supiwa 
peseruka ixe nyase ixete ae. 
14Ape hamuyasuka rame peipi ixe peruixawa ixe umbuesara 
penye yawete yuiri perikute pemuyasuka perumuaraita ipi. 
15Nyãse hamukameana pemaa puranga pemunya arama kuri 
kuaye hamunyawaa yawe. 
16Supiwa hambeu penye arama: 

—Umbaa suixawa iara kiti piriwaa kua upurakiwaa ixupe, 
tiyuiri iara kiti piriwaa kua umunduwaa isui kua umunduwaa ae. 
1Pekuawa rame mayesawataa kua hambeuwaa suuri kuri penye 
pemunya rame ae. 

'#Tihambeu peresewara panye, maa hakunyeseri kuaita 
haparawakawaita, maa hambeu ae aintaumunya arama kuaye 
Deus nyenga umbeuwaa yawe, kua umbauwaa seirumu pão 
upuamu seruaxara upiru arama ixe. 

Kuiri hambeu penye arama yawewaa senundere usasawa 
peruyari arama kuri ixete ae mairame kuri pemaa usasawa. 
2Supiwa hambeu penye arama: 

—Awa ureseberi kua hamunduwaa ureseberi kuri ixe, asui awa 
ureseberi ixe ureseberi yuiri kua umunduwaa ixe. 


Umuyukuawa kua uentregariwaa ae 


23 Asui Jesus umbeu rire kua inyenga sasiyara ipia asui unyee: 
—Supiwa hambeu penye arama yepe pesuiwara uentregari kuri 
ixe seruanyanaita supe. 
?? Asui kuaita umbuewaita aintauyumaa nyase tiaintaukuawa awa 
resetaa umbeuwaa. 
SAsui kuayentu uwapika Jesus ruaki yepe umbuewaa kua 
ugustariwaa. 
4 Asui Simão Pedru umukataka iakanga unyee ikupe: 
—Repurandu yasendu awa resetaa umbeu. 
35 Asui kua umbuewaa uwapika kuayentu Jesus ruaki upurandu ae: 
—Seruixawa, awataa ae? 
26 Asui Jesus usuaxara ae, unyee: 
—Aete kua hameewaa ikupe pao hamururuwaa. Asui umururu 
rire kua pão umee ixupe ae kua Juda taira kua Simão Iskariute. 
27 Asui arire kua pão Yurupari uwike ipia upe. Asui Jesus unyee 
ikupe: 
—kKutara remunya kua reputariwaa remunya. 
28Maa tiawa aintasuiwara kuaita uwapikawaita meza ruaki ukuawa 
mayesawataa kua umbeuwaa. 
Amuita umanduari Jesus uputari umbeu Juda supe, resu 
repiripana kua watariwaa festa rupiara u umundu umee arama 
pirasuawaita supe arama, nyase aete usarusara aintadinyeru. 
WAsui upisika rire kua pao usu uka sui. 
NAsui Juda usemu rire uka sui Jesus unyee ainta supe: 
—Kuiriana aintaumee purangawaa sesewara kua unaseriwaa 
umaa kua mundu asui sesewara yuiri aintaumee purangawaa 
Deus supe. 
2 Aintaumee rame purangawaa Deus supe sesewara ape kuri 
Deus uxari aintaumee purangawaa sesewarapawate, kuiri kuri 
umunya ae. 
VSetainaita, kutarantuana haiku peirumu. Maye hambeuwaa 
ninta supe arama kuaita judewita yawete yuiri hambeu penye 
arama kuiri, pesikari kuri ixe maa tikuri pepuderi pesu 
hasuwaa akiti. 

“Haxari penye arama yepe nyenga pisasuwaa, peyugustari 
arama kuri. Kuaye hagustariwaa yawe penye yawete yuiri 
peyugustari kuri. 

35Peyugustari rame puranga aintaukuawa kuri panye kuaita 
miraita hambuewaita penye. 


Pedru uyumimi kuri Jesus resewara 

36 Asui Simão Pedru unyee ikupe: 

—Seruixawa, maa kititaa resu? Asui Jesus usuaxara ae: 

—Tirepuderi resu serakakuera hasuwaa akiti kuiri, maa arire 
kuri resu kuri serakakuera. 
37 Asui Pedru unyee ikupe: 

—Seruixawa, marantaa tihapuderi hasu nerakakuera kuiri? 
Maa hamanu kuri neresewara. 
38 Asui Jesus usuaxara ae unyee: 

—Maitaa kuri remanu seresewara? Supiwa hambeu inde arama, 


musapiri viaji kuri reyumimi seresewara senundere galu unyengari. 


Umusuuri umbuewaita 


1 4 1Asui Jesus unyee, umbuewaita supe: 
—Tepexari sasiyara pepia, pexari pepia Deus rese pexari 

pepia serese yuiri. 
2Siya uka sepaya retama upe. Tirame maa yawe hambeu maa 
penye arama, hasu hamukaturu peiku aramawaa. 
3Asui hasu rame kuri hamukaturu peiku aramawaa hayuiri yuiri 
mukuisawa harasu arama kuri penye seirumu peiku arama kuri 
haikuwaa upe. 
tAsui pekuawate kua pee hasuwaa akiti. 
5Asui Tume unyee ikupe: 

—Seruizawa, tiyakuawa maa kititaa resu, maitaa maa yapuderi 
yakuawa kua pee? 
SAsui Jesus unyee ikupe: 

—/Īxete kua pee, ixete kua supiwa, ixete kua sikuesawa, tiawa 
umaa sepaya piri tirame maa harasu ae. 
7Pekunyeseri rame ixe pekunyeseri yuiri sepaya. Kuiri kuri 
pekunyeseri ae nyase pemaawana ae. 
8Asui Filipe unyee: 

—Seruixawa, remukame yamaa nepaya asui usika yande arama. 
?Asui Jesus unyee ikupe: 

—Filipe, maitaa tire rekunyeseri ixe haiku pukusawa peirumu 
uikupuku? Awa umaa ize umaa yuiri sepaya, marantaa renyee: 

—Remukame yamaa nepaya? 

IOMaitaa tireruyari haiku sepaya ipia upe asui sepaya uiku sepia 
upe? Tiserimutara kua hambeuwaa, maa sepaya uiku sepia upe 
umunya panye kua umunyawaita. 

“"Peruyari ixe haiku sepaya ipia upe asui sepaya uiku sepia upe u 
pexari pepia serese sesewara kuaita hamunyawaita. 

12Supiwa hambeu penye arama: 

—Awa uxari ipia serese umunya kuri kua hamunyawaa, 
umunya kuri turusu piri isui nyase hasu sepaya ipiri. 
BHamunya kuri penye arama panye kua pepuranduwaa serera 
rupi aintaumbeu arama purangawaa sepaya supe taira resewara. 
MPepurandu rame maantu serera rupi hamunya kuri penye 
arama ae. 
15Pegustari rame ixe pemunya kuri kua hambeuwaa. 


Umundu kuri yepe umusuurisawa 

16Hapurandu kuri sepaya irumu asui uxari kuri penye 
arama yepe umusuuri aramawaa uiku arama kuri peirumu 
yawewarawate. 
17Aete kua Espiritu supiwa kua tiwa aintaupuderi aintaureseberi 
kuaita mundu puraita nyase tiaintaumaa ae tiyuiri 
aintaukunyeseri ae, pekunyeseri ae nyase uiku peirumu asui uiku 
kuri pepia upe. 

#Tikuri haxari ipayaima penye, asui hayuiri yuiri pepiri. 
#Kutarantuana aintaumaa ixe kuaita mundu puraita, maa penye 
pemaa kuri ixe nyase hapakate ixe penye pepakate yuiri kuri. 
20Nya ara upe kuri pekuawa haiku sepaya ipia upe asui penye 
peiku sepia upe asui ixe haiku pepia upe. a 
“Awa uriku kua hambeuwaa uruyari kuri ae, aete ugustari ixe, 
asui sepaya ugustari kuri kua ugustariwaa ixe, asui ixe yuiri 
hagustari kuri ae asui haxari kuri ukunyeseri ixe. 

32 Asui kua Juda tiwa Iskariute unyee ikupe: 

—Seruixawa, mayetaa rexari yakunyeseri inde maa tirexari 
aintaukunyeseri inde kuaita mundu puraita? 
23 Asui Jesus usuaxara ae, unyee: 

—Awa ugustari ixe umunya yuiri kua hambeuwaa asui sepaya 
kuri ugustari ae, asui yayuiri kuri ipiri asui yamunya kuri yaiku 
Aramawaa irumu. 

24 Awa tiugustari ixe tikuri umunya kua hambeuwaa, asui kua 
nyenga hasenduwaa timaa senyenga ae maa sepaya nyenga ae 
kua umunduwaa ixe. 

*5Hambeuwana penye arama ae haiku pukusaware peirumu. 

26 Maa aete umusuuriwaa kua Espiritu Santu sepaya umunduwaa 
kuri serera rupi umbue kuri penye asui uxari kuri pemanduari 
panye kua hambeuwaa penye arama. 

”7HĦHaxari timaarese penye haxari penye arama timaaresesawa, 
tihaxari timaarese penye aintayawe kuaita mundu puraita. 
Tepexari sasiyara pepia tepesikie. 

28Pesenduana hambeu penye arama: 

—Hasu pesui asui hayuiri pepiri. Pegustari rame maa ixe 
suuri maa penye nyase hasu sepaya ipiri, nyãse seara kiti piri 
kua sepaya. 

?Hambeu penye arama kuiri senundere usasawa kua pexari 
arama pepia serese usasawa irumu kuri. 

3% Tiana kuri hapurungita peirumu turusu nyase usikana kua 
mundu ruikawa, Timaa nungara uriku seirumu. 

3 Maa hamunya kuaye sepaya umunduwaa yawe ixe, 
aintaukuawa arama kuaita mundu puraita hagustari sepaya. 
Kuiri pepuamu yasuana kua sui. 


Mira supiwa, sakangaita yuiri 

1 5 1Asui Jesus unyee: 

—lIzete kua mirá supiwa, sepaya kua usarusara ae. 
?Panye kuaita sakangaita tiwaita uriku iya umunuka ainta, 
asui panye kua sakanga urikuwaita iya umunuka aintasui 
puxuwerawaita iya arama ainta siyapiri. 
3Ikiaąaimawaita penye irumu kua nyenga hambeuwaa penye arama. 
#Peiku sepia upe asui haiku kuri pepia upe. Tirame sakanga uiku 
mirá rese tiupuderi uriku iya, yawete yuiri penye tirame peiku 
sepia upe. 
"Ikete kua mirá penyete sakangaita. Awa uiku sepia upe haiku 
yuiri ipia upe uriku iya puranga, nyase timaa nungara pepuderi 
pemunya sesui. 
“Awa tiuiku sepia upe aintaumburi kuri ae maye sakanga 
tikangawaa yawe aintaumuatiriwaa aintaumburi arama tata kiti 
usapi aramawaa, 
7Peiku rame sepia upe senyenga uiku rame pepia upe pepurandu 
kuri maantu peputariwaa asui hamunya kuri penye arama ae. 
8Aintaukuawa kuri hambuewaita penye asui periku kuri peiya 
puranga ape kuri aintaumbeu purangawaa sepaya resewara, 
"Kuaye sepaya ugustariwaa yawe ixe yawete yuiri hagustariwaita 
penye, peiku kuri hagustarisawa rese. 

10Pemunya rame kua hambeuwaa peiku kuri hagustarisawa 

rese kuaye hamunyawaa yawe sepaya umbeuwaa asui haiku 
Ugustarisawa rese. 

"Hambeu penye kua hambeuwaa suuri arama kuri ixe peresewara 
suuri arama yuiri penye turusu. 

2Aete kua hamunduwaa peyugustari arama penyepawa kuaye 
hagustariwaa yawe penye. 

Tiawa ugustari amuita isui kua umanuwaa ianamaita resewara. 
l4Seanamaita penye pemunya rame kuaye hambeuwaa yawe. 
'SKuiri tihaseruka penye kuaye upurakiwaita yawe ixe arama 
nyãse kua upurakiwaa tiukuawa maataa suixawa umunya, kuiri 
haseruka penye seanamaita yawe nyãse hazari pekuawa panye 
kua hasenduwaa sepaya irumu. 

I6Timaa peparawaka ixe maa ixe haparawaka penye asui 
hamundu penye periku arama peiya asui uiku arama 
yawewarawate, asui sepaya uxari kuri penye arama maantu 
pepurandu irumu serera rupi. 

Yawe hamundu penye peyugustari arama penyepawa. 

IBPuzi rame aintaumaa penye arama kuaita mundu puraita 
pekuawa kuri puxi aintaumaa ixe senundere puxi aintaumaa penye. 
Mundu iyaraita rame maa penye aintaugustari maa 
aintayaraita kuaita mundu puraita, maa timaa mundu iyaraita 
penye nyãse haparawakawaita penye kua mundu sui, ape puxi 
aintaumaa penye arama kuaita mundu puraita. 

?OPemanduari kua nyenga hambeuwaa penye arama, 

limaa suixawa ara kiti piri kua upurakiwaa ikupe arama. 
Aintaumuruanyana rame ixe aintaumuruanyana yuiri penye, 
nintaumunya rame hambeuwaa yawe aintaumunya kuri yuiri 
pembeuwaa yawe. 

"Aintaumunya kuri penye arama panye kuayewaa serera 
resewara nyãse tiaintaukunyeseri kua umunduwaa ixe. 
#Tirame maa hayuiri hambeu arama ainta supe tiaintauriku 
nintapekadu, maa kuiri tiaintaupuderi aintaumbeu 
Uaintauriku kulpa. 

1 Awa puxi umaa ixe puxi yuiri umaa sepaya. 

MWTirame maa hamunya aintapiterupi kua tiwa yepe upuderi 
umunya timaa aintauriku aintapekadu, maa kuiri aintaumaa ixe 
yepaya yuiri asui puxi aintaumaa ixe sepaya yuiri. 

Yawe ainta aintaumunya arama kuaye aintaumpinimawaa 
yawe kuzima aintanyenga rupi, timaa resewara puxi 
NMntaumaa ixe. 

?6Uri rame kuri kua umusuuriwaa hamunduwaa kuri sepaya sui 
umbeu kuri seresewara kua Espiritu supiwa uriwaa sepaya sui. 
Penye yuiri kuri pembeu seresewara nyase peiku seirumu 
uyupirungawa sui. 


Espiritu Santu muraki 


7 6 1Asui Jesus umbeu yuiri ainta, unyee: 

| —Hambeu penye arama panye kua hambeuwaa tiarama 
pewari sesui. 

Aintaumburi kuri penye sinaguga sui. Asui amu ara kuri kuaita 
uyukawaita penye aintaumanduari kuri aintaumunya puranga 
Deus supe. 

Yawe kuri aintaumunya nyase tiaintaukunyeseri sepaya në ixe 
yuiri. 

*Hambeuwana penye arama kua nyenga pemanduari arama kuri 
sangawa upe kua hambeuwaita penye arama. Tire hambeu penye 
arama hayupiru rame haiku peirumu nyase peirumute ixe. 

“Maa kuiri hasu ipiri kua umunduwaa ixe, asui tiawa pesuiwara 
upurandu ixe. Maa kititaa resu? 

ŝ6Maa sasiyara pepia turusu nyase hambeu resewara penye arama 
kua hambeuwaa. 

’Hambeu penye arama supiwa, harikute hasu pesui, tirame 

hasu pesui tikuri uri pepiri kua umusuuriwaa, maa hasu rame 
hamundu kuri penye arama ae. 

Uri rame kuri uxari kuri aintaukuawa aintauriku aintapekadu 
kuaita mundu puraita, uxari yuiri aintaukuawa sese kua 
purangawaa, uxari yuiri aintaukuawa aintaupurara kuri 
aintapekadu resewara. 

?Uzari aintaukuawa aintapekadu resewara nyãse tiaintauxari 
aintapia serese. 

Uxari aintaukuawa kua purangawaa resewara nyase hasu 
sepaya ipiri asuiwana kuri tikuri pemaa ixe., 

"Ukari aintaukuawa aintaupurara arama kuri nyase hamburiana 
kua mundu ruixawa. 

12Harikure turusu hambeu arama penye arama maa tipepuderi 
pesendu ae kuiri. 

Maa uri rame kuri kua Espiritu supiwa uxari kuri pekuawa panye 
nyenga supiwa, tikuri upurungita simutara, maa umbeu kuri kua 
usenduwaa, asui uxari kuri pekuawa sese kua uriwaa kuri. 
“Umbeu kuri purangawaa serese nyase uriku kuri kua sesuiwara 
asui umbeu kuri penye arama ae. 

IsSPanye sepaya urikuwaa aete harikuwaa yuiri, sesewara hambeu 
penye arama: 

—Uriku arama kuri sesuiwara, asui umbeu kuri penye arama ae. 
\6Watari xinga tiana kuri pemaa ixe, asui xinga pemaawana yuiri 
kuri ixe. 

VAsui yepeyepe umbuewaita aintauyupurungita, aintaunyee: 

—Mayesawataa kua umbeuwaa yande arama? Watari kinga 
tiana kuri pemaa ixe maa asui xinga pemaawana yuiri kuri ixe. 
Umbeute yuiri, hasu sepaya piri. 

'SAsui aintaunyee: 

—Mayesawataa kua inyenga watari xinga? Tiyakuawa 
mayesawataa ae. 

Asui Jesus ukuawa aintauputari aintaupurandu ae asui unyee 
ainta supe: 

—Maitaa peputari pekuawa mayesawataa kua hambeuwaa, 
watari xinga tiana kuri pemaa ixe maa asui xinga pemaawana 
yuiri kuri ixe? 

Supiwa hambeu penye arama: 

—Peyaxiu kuri sasiyara kuri penye, maa suuri kuri kuaita 
mundu puraita. Sasiyara kuri penye asui kua sasiyarasawa 
uyutrukari suuri arama kuri penye. 

MSasiyara kua kunya unaseri irumu imembira nyase usikana 
sangawa, maa unaseri rire imembira tiana umanduari sese kua 
Upurarawaa anyunte suuri umaa kua imembira unaseriwaa umaa 


kua mundu upe. 


##Yawete yuiri penye kuiri sasiyara penye, maa hamaa yuiri kuri 
penye mukuisawa asuiwana kuri suuri pepia, asui tikuri awa 
upuderi uyuka pesui kua suurisawa. 
Nya ara upe kuri nemaa pepurandu seirumu. Supiwa hambeu 
penye arama: 

—Sepaya uxari kuri penye arama maantu pepurandu irumu 
serera rupi. 
“Tire maa nungara pepurandu serera rupi, pepurandu asui 
periku kuri ae suuri arama kuri penye turusu piri. 


Umbeu sesewara usu arama aintasui 
35Hambeuwana penye arama kua hambeuwaa hambue aramawaa 
Ipupe, amu ara kuri tikuri hambeu penye arama hambue aramawaa 
tpe, maa hambeu kuri penye arama uyukuawa sese kua sepaya. 
Nyã ara upe kuri pepurandu kuri serera rupi, maa tihambeu 
penye arama hapurandu kuri sepaya irumu perese. 

27 Nyase sepaya ugustari penye nyase pegustari yuiri ixe pexari 
yuiri pepia serese hayuiri Deus sui. 
28 Hayuiri sepaya sui hawike arama kua mundu kiti, kuiri hasu 
kua mundu sui hasu arama sepaya ipiri. 
29 Asui umbuewaita unyee ikupe: 

—Kuiri repurungita uyukuawa tirembeu yande arama kua 
nyenga rembue aramawaa ipupe. 
s0Kuiri yakuawa rekuawate panye maa rese, tipresizu amu 
upurandu inde. Sesewara yakuawa supiwa reyuiri Deus sui. 
31 Asui Jesus unyee ainta supe: 

—Maitaa pexari pepia serese kuiri? 
32 Amu ara kuri kuiri yuiri peyusãi kuri panye penye perendawa 
kiti asui kuri pexari ixe, maa timaa yepenyuwaa ixe maa 
seirumute sepaya. 
3Hambeuwana penye arama kua nyenga tiarama maa rese peiku 
sepia upe. Pepurara kuri kua mundu upe, maa pexari suuri pepia 
nyase hamuserana kua mundu. 


Kristu upurandu imiraita rese 

1 7 1 Asui Jesus umbeu rire kua inyenga asui umaa iwate kiti unyee: 

—lInde sepaya, usikana serangawa, kuiri remee purangawaa 
neraira rese, umee arama purangawaa nerese kua neraira. 
2?Nyāse rexariana ikupe umundusara umundu arama panye 
mundu puraita uxari arama ainta supe mundu nunkawaa upawa 
panye kuaita remeewaita ixupe. 
3 Aintauriku arama mundu tiwa upawa kuaita ukunyeseriwaita 
inde Deus yepenyuwaa supiwa aintaukunyeseri arama yuiri kua 
Jesus Kristu kua remunduwaa. 
4Hamee inde arama purangawaa hamunya resewara kua 
rexariwaa hamunya. 
Skuiri inde sepaya rembeu purangawaa serese neirumu maye 
remunyawaa yawe ixe arama haiku pukusawa neirumu kua 
mundu rundere. 
6Haxari aintaukuawa nerera kuaita apigawaita rexariwaita ixe 
arama kua mundu upe. Neyaraita ainta asui rexari ixe arama 
ainta, aintauruyariana nenyenga. 
7Kuiri aintaukuawana nesuiwaraita panye kuaita rexariwaita 
ixe arama. 
#Nyase hambeuwana ainta supe kua nenyenga rembeuwaa ixe 
arama asui aintaureseberi ae asui aintaukuawa supiwa hayuiri 
nesui, aintaukuawate remunduwaa ixe. 

SHapurandu aintarese, tihapurandu aintarese kuaita mundu 
puraita, maa aintarese kuaita rexariwaita ixe arama nyase 
neyaraita ainta. 

VNeyaraita panye kuaita seyaraita, asui seyaraita panye kuaita 
neyaraita, asui hambeu purangawaa aintarese. 

"Tiana mundu upewara ixe kuiri, maa aintauikure kua mundu 
upe, asui hasu kuri nepiri. Inde sepaya purangawaa, resaru ainta 
nerera rese kuaita rexariwaita ixe arama yepenyu aramate kuri 
ainta kuaye yepenyuwaa yawe yande. 

1Hasaruana ainta nerera rese haiku pukusaware aintairumu, 
hamukaturuana ainta asui ně yepe uyusupari aintasuiwara 
anyunte kua puxuwerawa umunya arama kuaye Deus nyenga 
umbeuwaa yawe. 

3Maa kuiri hasuana nepiri, asui hambeu panye kua nyenga kua 
mundu upe suuri arama kuri aintapia seresewara. 

"Haxariana ainta supe arama nenyenga, asui kuaita mundu 
puraita puxi aintaumaa ainta nyase tikua mundu iyaraita ainta 
maye tiwa yawe mundu iyara ixe. 

15Tihapurandu inde reyuka arama ainta kua mundu sui maa 
hapurandu inde remukaturu arama ainta isui kua puxuwerawa. 
I6Timaa kua mundu iyaraita ainta kuaye tiwa yawe mundu 
iyara ixe. 

1Rexari ikiaimawaita ainta ipupe kua supiwa, nyase supiwa kua 
nenyenga. 

18Maye remunduwaa yawe ixe kua mundu upe yawete yuiri 
hamundu ainta kua mundu kiti. 

#Aintaresewara haxari ikiaimawaa ixepawate ikiaima arama 
kuri aintayuiri irumu kua supiwa. 

20Tihapurandu aintaresenyu maa hapurandu aintarese yuiri 
kuaita uxariwaita kuri aintapia serese aintanyenga resewara. 
Yepenyu aramate kuri ainta panye, kuaye reikuwaa yawe 
sepia upe inde sepaya haiku yuiri nepia upe yawete yuiri kuri 
aintauiku yanepia upe aintaukuawa arama remunduwaa ixe 
kuaita mundu puraita. 

2Haxariana ainta supe arama kua purangawaa rexariwaa ixe 
arama yepenyu aramate kuri ainta kuaye yepenyuwaa yawe 
yande. 

“Haiku arama aintapia upe reiku yuiri sepia upe yepenyu 
irama kuri ainta puranga, aintaukuawa arama remunduwaa ixe 
nintaukuawa arama yuiri regustari ainta kuaye regustariwaa 
yawe ixe. 

241nde sepaya, haputari aintauiku seirumu haikuwaa akiti kuaita 
rexariwaita ixe arama, aintaumaa arama kuri kua purangawaa 
remeewaa ixe arama regustari resewara ixe kua mundu uyupiru 
rundere. 

25Inde sepaya purangawaa, tiaintaukunyeseri inde kuaita mundu 
puraita maa ixe hakunyeseri inde, kuaita yuiri remeewaita 1x€ 
arama aintaukuawate remunduwaa ixe. 

2%Haxari aintaukunyeseri nerera, asui haxari yuiri 
aintaukunyeseri ae aintauyugustari arama kuaye regustariwaa 


yawe ixe. 
1Asui Jesus umbeu rire kua inyenga usu umbuewaita irumu 
1 8 igarape ruaxara kiti serawaa Sedrum, asui usu kaa kiti 
umbuewaita irumu. 
2Asui kua Juda kua umuentregariwaa suanyanalta supe ae 
ukuawate maa kiti usu nyase siya viaji usu akiti umbuewaita irumu. 
3Asuj Juda urasu kuaita suraraita aintaumunduwaita kuaita 
saserdutita ruixawaita farizewita yuiri urasu yuiri yepeyepe 
guardaita, asui usu Jesus uikuwaa akiti, aintaurasu siya turi 
aintaurasu yuiri aintauyuka aramawaa ipupe. 
4 Asui Jesus ukuawana panye kua uriwaa sese usu alntaruaxara 
unyee ainta supe: 
—Awataa pesikari? 
SAsui aintaunyee ikupe: 
—Yyasikari Jesus kua Nazare suiwara. Asui Jesus unyee anta 
supe: 
—TĪxete kua. Asui kua Juda umuentregariwaa ae aikue 
aintairumu yuiri ae. l = 
6Asui Jesus umbeu irumu ainta supe ixete, aintauyuirı 
aintarakakuera kiti aintauwari iwi kiti. 
7 Asui Jesus upurandu yuiri ainta, unyee: 
—Awataa pesikari? Asui aintausuaxara ae aintaunyee: 
—Yasikari Jesus kua Nazare suiwara. 
8Asui Jesus unyee ainta supe: 
—Hambeuwana penye arama ixete, pesikari rame ixe pexari 
aintausu kuaita apigawaita. 
Vawe umbeu usasawa arama kua nyenga umbeuwaa, ne yepe 
uyusupari sesui aintasuiwara kuaita rexariwaita ixe arama. 
10 Agui Simão Pedru usiki iespada siru sui kua urasuwaa unupa - 
kua saserdutita ruixawa ikupe aramawaa asui umunuka inambi 


Juda Iskariute urasu ainta Jesus ipiri 

katusawa banda sui, sera Malku kua saserdutita ruikawa ikupe 
aramawaa. 

"Maa Jesus unyee Pedru supe: 
—Remuyuiri neespada siru kiti, maitaa tiserá hau kua kupu 
sepaya uxariwaa ixe arama. 


Aintaupisika aintaupukuari Jesus 

VAsui kuaita suraraita aintakapitãoita yuiri kuaita guardaita 
yuiri aintaupisika Jesus aintaupukuari ae. 
HAsui aintauyupiru aintaurasu ae Anaa ipiri nyase Kaifa ratiwa 
ae kua saserdutita ruizawa nya akayu upe. 
“Kaifa unyee ainta supe kuaita judewita: 

—Purangate yepe apigawa umanu aintaresewara kuaita miraita 
panye. 


Pedru uyumimi Jesus resewara 


15 Asui Simão Pedru asui amu yuiri Jesus umbuewaa aintausu 
Jesus rakakuera. Kua saserdutita ruixawa ukunyeseri kua yepe 
Jesus umbuewaa uwikewaa sala piterupi Jesus irumu. 
16Maa Pedru upuamu ukara kiti ukena ruaki. Asui kua yepe Jesus 
umbuewaa kua saserdutita ruixawa ukunyeseriwaa usu ukara kiti 
upurungita irumu kua kunya usaruwaa ukena asui ururi Pedru 
uka kiti. 

VAsui kua kunya usaruwaa ukena upurandu Pedru unyee: 

—Maitaa tiserá inde aintarumuara kuaita umbuewaita kua 
apigawa? Asui unyee: 

—Umbaa ixe. 
18Asui kuaita upurakiwaita guardaita yuiri aintaumunya tata 
nyase irusanga ae, asui aintauyumuaku tata. Asui Pedru uwapika 
aintapiterupi uyumuaku tata yuiri. 


Anaa upurandu Jesus 


12Asui kua saserdutita ruixawa upurandu Jesus aintarese kuaita 
umbuewaita sese yuiri kua umbuewaa. 
æ Asui Jesus unyee ikupe: 

—Hambue uyukuawasawa upe kuaita mundu puraita, 
yawewarawate hambue ainta sinaguga upe templu upe yuiri 
aintauyumuatiriwaa upe kuaita judewita, timaa nungara hambeu 
yumimisawa upe. 

M Marantaa repurandu ixe? Repurandu resendu kuaita usenduwaita 


J 


ixe sese kua hambeuwaa, aintaukuawate sese kua hambeuwaa. 

2U mbeu irumu kua inyenga yepe guarda apewara unupa Jesus 
ipu irumu, unyee: 

—Maitaa yawe renyee ikupe arama kua saserdutita ruixawa? 
BAsui Jesus usuaxara ae, unyee: 

—Hambeu rame puxi rembeu ixe arama, hambeu rame supiwa 
marantaa renupa ixe? 
2 Asui Anaa umundu ae aintaupukuari pukusaware ae Kaifa ipiri 
amu saserdutita ruixawa. 


Pedru uyumimi yuiri Jesus resewara mukui viaji 


25 Apete Simão Pedru uiku uyumuaku tata. Asui aintaunyee ikupe: 
—Maitaa indete aintasuiwara kuaita umbuewaita? Asui 
uyumimi sesewara uUnyee: 
—Umbaa ixe. 
26 Asui yepe saserdutita ruikawa ikupe aramawaa ianama kua 
Pedru umunukawaa inambi upurandu ae: 
—Unyee: 
—Umbaa sera indete hamaawaa irumu kaa kiti? 
27 Asui Pedru uyumimi yuiri sesewara, asui aramete galu unyengari. 


Jesus upuamu Pilatu runde sui 


28 Asui arire aintaurasu Jesus Kaifa ruka sui Pilatu ruka kiti sera 
preturiu. Kuemana ainta. Maa tiaintauwike preturiu kiti yawaite 
aintaumuaiwa aintamanduarisawa, nyase aintauyumukaturu 
aintaumbau arama paskua, 

29 Asui Pilatu usemu aintaruazara uka sui upurungita arama 
aintairumu unyee: 

—Maataa pepurungita puxi sese kua apigawa? 

30 Asui aintaunyee ikupe arama: 

—Tirame maa puxuwerawa ae timaa yaruri inde arama ae. 
31 Asuji Pilatu unyee ainta supe: 

—Pepisika ae penyepawate pembeu ipuxuwerasawa maye Muize 
nyenga umbeuwaa yawe. Asui kuaita judewita aintaunyee ikupe: 

—Tiyapuderi yayuká yepe pesua. 

32 Yawe aintaunyee, aintaumunya arama kuaye Jesus umbeuwaa 
yawe umbeu irumu ainta supe mayetaa kuri umanu arama ae. 


Pilatu upurandu Jesus 
33 Asui Pilatu uwike yuiri preturiu kiti asui usenui Jesus ipiri 


unyee ixupe arama: 
—Maitaa judewita ruixawa inde? 

3Asui Jesus usuaxara ae, unyee: 

—Maitaa nerimutara repurandu u amuita umbeu inde arama 
seresewara? 
35Asui Pilatu unyee: 

—Umbaa judeu ixe, Kuaita nemiraita kuaita saserdutita 
ruixawaita yuiri aintauentregari inde ixe arama. Maataa 
remunyawaa? 

3 Asui Jesus usuaxara ae unyee: 

—Timaa aintaruixawa ixe kua mundu upe, aintaruixawa rame 
maa ixe ike kua mundu upe semiraita aintaumaramunya tiarama 
aintauentregari ixe judewita supe arama. Timaa aintaruikawa 
mundu pura ixe. 

37 Asui Pilatu upurandu ikupe: 

—Supiwa aintaruixawa inde? Asui Jesus usuaxara ae unyee: 

—Indete rembeu aintaruixawa ixe, sesewara hanaseri, 
sesewara yuiri hayuiri kua mundu kiti hambeu arama sesewara 
kua supiwa. Panye kuaita supiwaita aintausendu senyenga. 
38Asui Pilatu upurandu ae: 

—Maataa kua supiwa? Unyee rire yawe usemu ukara kiti 
aintapiri kuaita judewita, asui unyee ainta supe: 

—Tihawasemu puxuwerasawa sese. 
3Aikue pekustumi hayurawa arama penye arama yepe apigawa 
paskua rame; maitaa peputari hayurawa penye arama kua 
judewita ruixawa? 

WAsui aintausasemu yuiri ikupe, aintaunyee: 

—Tiyaputari ae maa yaputari Baraba. Mundawasu kua Baraba. 


Pilatu urari aintaunupa Jesus 


1 E) 'Asui Pilatu upisika Jesus uxari aintaunupa ae. 
2Asui kuaita suraraita aintaumuruda yuu suiwara 
ikurua aramawaa asui aintaumundeu iakanga rese ae, asui 


aintaumundeu ixupe ipupekawa pirangawaa. 


3Asui aintausu ipiri aintaunyee: 
—Purangawaa inde judewita ruixawa, asui aintaunupa ae 


aintaipu irumu. 


Asui Pilatu usemu yuiri uka sui unyee ainta supe: 
—Haxari penye arama ae pekuawa arama tihawasemu 
ipuxuwerasawa sese. 
*Asui Jesus usemu uka sui iakanga resere ikurua yuu suiwara 
ipupekawa pirangawaa yuiri, asui Pilatu unyee ainta supe: 
—|Ikete kua apigawa. . 

6 Asui kuaita saserdutita ruikawaita kuaita yuiri guardaita 
aintaumaa irumu ae aintausasemu, aintaunyee: 

—Renupa uyari kurusa rese, renupa uyari kurusa rese. Asul 
Pilatu unyee ainta supe: 

—Penyete pepisika ae penupa uyari kurusa rese, nyase 
tihawasemu ipuxuwerasawa sese. 

7 Asui kuaita judewita aintausuaxara ae, aintaunyee: 

—Yarikute inyenga kuximawara, asui kua inyenga uxari umanu 
arama ae, nyãse umbeute Deus raira ae. 

8 Asui Pilatu usendu irumu aintaunyee yawe, asui usikie turusu 
xinga. 
9Asui Pilatu uwike yuiri preturiu kiti, unyee, Jesus supe: 

—Maa suiwarataa inde? Maa Jesus tiusuaxara ae. 
10AĄsui Pilatu unyee ikupe: 

—Maitaa tiresuaxara ixe? Maitaa tiserá rekuawa hapuderi 
hayurawa inde, hapuderi yuiri haxari aintauyuká inde kurusa 
rese? 

"Asui Jesus usuaxara ae, unyee: 

—Tirame maa uxari inde arama iwate sui remundu aramawaa 
ixe timaa nungara repuderi remunya ixe arama, sesewara uriku 
turusu piri ipekadu kua uentregariwaa ixe inde arama. 

12 Asuji arire Pilatu uputari uyurawa Jesus, maa kuaita judewita 
aintausasemu: 

—Reyurawa rame kua apigawa timaa Sezar ianama inde, 
nyãse panye kua umbeuwaa aintaruixawa ae umuruanyana 
Sezar. 

13 Asui Pilatu usendu irumu aintanyenga, urasu Jesus ukara kiti, 
asui uwapika serakuenawaa banku rese iwatewaa, kua uwapika 
rendawa sera Pavimentu, asui ebrewita nyenga rupi aintauseruka 
ae Gabata. 

14Asui nya ara aintauyumukaturu paskua runde, kuaji yandara 
kurasi. Asui unyee ainta supe kuaita judewita: 

—l|kete peruixawa. 

15 Asul aintausasemu: 

—Remburi ae, remburi ae, renupa uyari kurusa rese, renupa 
uyari kurusa rese. Asui Pilatu usuaxara ainta: 

—Maitaa hanupa uyari kurusa kua peruixawa kurusa rese? 
Asui kuaita saserdutita ruixawaita aintausuaxara aintaunyee; 

—Tiyariku amu yaneruizawa Sezar sui. 

1éAsui Pilatu uentregari ainta supe arama ae, aintaunupa uyari 
kurusa rese. 

VAsui aintaurasu Jesus, aete urasu ikurusa, aintaurasu ae amu 
kiti serawaa Kalvariu, ebrewita nyenga rupi serawaa Gulguta. 
'8 Ape aintaunupa uyari kurusa rese, asui aintaunupa mukui 
apigawaita kurusa rese Jesus ruaki amu aintauxari suaxara sui 
amu aintauxari amu ibanda sui asui Jesus uyari aintapiterupi. 
Asu Pilatu umpinima yepe nyenga asui uxari ae kurusa rakapi 
rupi, yawe umpinima, Jesus Nazare suiwara judewita ruixawa ae. 
0 Asui siya judewita aintauleri kua umpinimawaa nyase kuayentu 
tetama sui aintaunupa Jesus kurusa rese, umpinima ebrewita 
nyenga rupi, latim rupi yuiri greguita nyenga rupi yuiri. 
7 Asui kuaita saserdutita ruixawaita aintaunyee Pilatu supe arama: 

—Terempinima judewita ruixawa ae, maa rempinima, umbeu 
ixete judewita ruixawa. 
22 Asui Pilatu usuaxara ainta: 

—Hampinimana kua hampinimawaa. 


Aintauyupartiri irupa rese 

SAsui kuaita suraraita aintaunupa rire Jesus uyari kurusa rese 
aintauyupartiri irupa rese aintaupisika arama aintayaweyawe, 
asui kua ipupekawa yuiri kua tiwa uriku uyumuikasawa nyãse 
aintaumunyawaa ae yepenyute sakapira sui supita kiti. 

“Asu aintaukuntari aintapawa, aintaunyee: 

—Purangate tiyamusuruka ae, purangate yaxari sese surti 
yakuawa arama awataa upita irumu. Aintaumunya maye 
aintaumpinimawaa yawe kuxima, aintauyupartiri serupa rese 
asui aintauxari surti sepupekawa rese. Yawe aintaumunya 
kuaita suraraita. | 
*Asui Jesus imaya upuamu kurusa ruaki, kua iamu yuiri kua 
Maria kua Klupa rimiriku asui amu yuiri kua Maria Madalena. 
26 Asui Jesus umaa irumu imaya suaki kua umbuewaa 
ugustariwaa unyee ikupe: 

—Kunya, remaa nembira. 
7Asui unyee umbuewaa supe arama: 

—Remaa kua nemaya. Asui nya ura rire kua umbuewaa urasu 
imaya suka kiti. 


Umanu Jesus 


?S Asui arirewara Jesus ukuawa irumu umbawana panye 
imuraki, umbeu kuaye, aintaumpinimawaa yawe kuzima: 
—Tikangana sepia. 

29 Nikue yepe siru teresemu vinagri. Asui aintaumuyapumi 
yepe espunja vinagri upe aintaupukuari ae mira rakapi rupi 
aintausupiri arama Jesus yuru upe. 
30 Asui Jesus uu rire kua vinagri umbeu: 

—Hambauwana semuraki. Asui uxari iakanga uwari, asui 
ianga usuana ipira sui. 


Surara ukutuka Jesus iarukanga upe 


31 Nya ara aintauyumukaturu arama paskua runde asui timaa 
aintauputari aintauxari aintapira uyari kurusa rese sauru rame, 
nyãse purangawaa kua ara serawaa sauru, asui kuaita judewita 
aintaupurandu Pilatu uxari arama aintaumpena aintaretima 
aintaumuye arama ainta kurusa sui. 

32 Asui kuaita suraraita aintausu aintauyupiru aintaumpena 
setima kua amu asui amu yuiri kuaita aintaunupawaita aintauyari 
kurusa rese Jesus ruaki. 
33 Asui aintausika rame aintaumaa Jesus umanu asui 
tiaintaumpena setima. 
34 Asui yepe aintasuiwara kuaita suraraita ukutuka iarukanga rese 
lansa irumu asui usemu isui tuwi li yuiri. 
35 Asui kua umaawaa ae umbeu sesewara, nyãse supiwa umbeuwaa, 
ukuawate umbeu supiwa peruyari arama kuri yuiri ae. 
36Yawe umunya, umunya arama kuaye Deus nyenga umbeuwaa 
yawe, tikuri aintaumpena yepe ikawera. 
3Deus nyenga umbeu yuiri, aintaumaa kuri kua 
aintaukutukawaa. 

Aintauxari ipira iwi kuara kiti 

38 Asui arire Juze Arimateia suiwara yepe Jesus umbuewaa ae 
yumimisawa upe nyase usikie aintasui kuaita judewita, usu Pilatu 
ipiri upurandu isui umuye arama kurusa sui Jesus ipira. Asui 
Pilatu uxari ixupe ae. Asui usu urasu Jesus ipira. 

39 Asui Nikudemu yuiri kua usuwaa Jesus ipiri pituna rame, urasu 
kuaji sinkuenta kilu umunaniwaa mirra alue irumu. 

40 Asui aintaurasu ipira kuera asui aintaupupeka ae fazenda 
turusuwaa irumu kua sakuenawaa irumu yuiri maye 
aintaumunyawaa yawe kuaita judewita aintaumukaturu irumu 
umanuwaita iwi kuara runde. 

“Ape yepe iwite kuayentu isui kua aintaunupawaa akiti Jesus 
uyari kurusa rese, ape yuiri yepe iwi kuara pisasuwaa tiware 
aintauxari umanuwaa ipupe. 

“Akiti aintauxari Jesus ipira kuera nyãse kuayentu kua iwi 
kuara, asul nya arate aintauyumukaturu paskua runde kuaita 
judewita. 


Jesus upuamu iwi kuara sui 

20 1Asui kuemaite mitu rame Maria Madalena usu iwi kuara 

n A kiti asui umaa aintaumutirikana isui kua ita. 
“Asui uyuiri uyana Simão Pedru piri, ipiri yuiri kua amu Jesus 
umbuewaa ugustariwaa, unyee ainta supe: 

—Aintauyuka yaneruixawa iwi kuara sui tiyakuawa maa 
kititaa aintauxari ae. 
3Asui Pedru usemu ukara kiti irumu kua amu umbuewaa, asui 
aintausu iwi kuara kiti. 
*Asui aintauyana kuaita mukuiwaita, maa kua amu umbuewaa 
uyana Pedru runde asui ae usika primeru iwi kuara kiti. 
>“Asui uyawika umaa iwi kuara kiti asui umaa kua fazenda, maa 
tiuwike iwi kuara kiti. ' 
ŝAsui Simão Pedru usika sakakuera asui uwike iwi kuara kiti, 
asui umaa kua fazenda, 
"Asui umaa kua lensu uikuwaa Jesus iakanga rese uiku amu 
kitiana fazenda sui. 
"Asui kua umbuewaa usikawaa primeru iwi kuara kiti uwike 
yuiri asui umaa supiwa asui uruyari ae. 
"Nyase tire aintaukuawa mayesawataa kua Deus nyenga 
umbeuwaa, urikute upuamu manusawa sui. 
WAsui kuaita umbuewaita aintauyuiri uka kiti. 


Maria Madalena umaa Jesus 


"Maa Maria uikure iwi kuara rukena ruaki, uyaziu uiku. Asui 
uyaxiu irumu uyawika umaa iwi kuara kiti. 
#Asui umaa mukui anjuita murutingawaa aintarupa, aintauwapika 
Jesus ipira uikuwaa kuera akiti, yepe uwapika iakanga sui amu 
uwapika ipi banda sui. 
YAsui aintaupurandu ae: 

—Kunya marantaa reyaxiu? Asui usuaxara ainta, unyee: 

—Aintaurasu seruikawa tihakuawa maa kititaa aintauxari ae. 
MAsui umbeu irumu yawe uyereu umaa Jesus upuamu, maa 
tiukuawa Jesus ae. i 
BAsui Jesus unyee ikupe: 

—Kunya marantaa reyaxiu? Awataa resikari? Asui umaite 
usaruwaa iwi kuara ae, unyee ikupe: 

—Hasikari seruixawa, rerasu rame ae rembeu hasendu 
mametaa rexari ae harasu arama kuri ae. 
16Asui Jesus unyee ikupe: 

—Maria. Asui uyereu unyee ikupe ebrewita nyenga rupli, 
rabuni, yawesawa umbuesara ae. 

17 Asui Jesus unyee ikupe: 

—Terepisika ixe, nyãse tire hasu sepaya ipiri, maa resu 
seanamaita ipiri rembeu ainta supe arama, hasu sepaya ipiri 
pepaya ipiri yuiri, hasu seDeus ipiri peDeus ipiri yuiri. 
18Asui Maria Madalena usu umbeu ainta supe kualita 
umbuewaita: 

—Hamaawana yaneruixawa! Asui umbeu ainta supe arama 
panye umbeuwaa ixupe. 


Umbuewaita umaa ae 


19 Asui karuka rame mitu rame aintausikindawa irumu panye 
ukena mame aintauyumuatiriwaa kuaita umbuewaita nyase 
aintausikie judewita sui, asui Jesus uri upuamu aintapiterupi, 
unyee ainta supe: 

—Timaarese peiku. 
200mbeu irumu ainta supe kua inyenga umukame aintaumaa 
ipu iarukanga yuiri. Asui suuri kuaita umbuewaita nyase 
aintaumaawana aintaruixawa. 

21 Asui Jesus unyee yuiri alinta supe: 

—Timaarese peiku. Kuaye sepaya umunduwaa yawe ixe 
yawete yuiri hamundu penye. 

22 Asuji umbeu rire kua inyenga upeyu aintarese unyee alinta 
supe: 

—Pereseberi kua Espiritu Santu pepia upe. 

23 Awa kuri peperduari isui ipekadu usasawa kuri isui ae, tirame 
peperduari ipekadu uiku kuri sese ipekadu. 


Tume tiuruyari 

24Asui kua Tume aintauserukawaa Didimu yepe aintasuiwara 
kuaita duziwaita tiyamaa aintairumu ae Jesus uri rumu 
aintapiri. 
25 Asui kuaita amuita umbuewaita aintaunyee ikupe: 

—Yamaawana yaneruixawa. Maa usuaxara ainta, unyee alinta 
supe: l Ya 
—Tirame hamaa pregu rapee ipu rese, tirame hazari sededu 
ape, tirame haxari yuiri seipu iarukanga upe tikuri haruyari. 

2 Asui uitu dia rire umbuewaita aintauyumuatiri yuiri uka 
upe, Tume aintairumu, aintausikindawa santa panye ukena, asui 
Jesus uri upuamu aintapiterupi unyee ainta supe arama: 

—Timaarese peliku. 

27 Asui unyee Tume supe: 

—Remaa seipu, rexari nededu ape asui rexari yuiri neipu 
searukanga upe, tereiku tiwa uruyari yawe maa reruyari 
puranga. 

?28Asui Tume usuaxara ae unyee: 

—Seruixawa, seDeus. 

2 Asui Jesus unyee ikupe: 

—Maitaa reruyari remaa resewara ixe? Suuri kuri kuaita 

uruyariwaita tipukusaware aintaumaa ixe. 


Marantaa Juao umpinima kua nyenga 


30 Jesus umunya siya xinga milagrita umbuewaita umaa arama 
tiwaita hampinima kua papera upe. 
31 Maa kuaita hampinimawaita hampinima ainta peruyari arama 
Kristu kua Jesus, Deus raira ae, periku arama kuri mundu tiwa 
upawa peruyari resewara sera rese. 


Seti umbuewaita umaa Jesus 


21 1Asui yawewaa rire Jesus uxari umbuewaita aintaumaa ae 
lagu rimbiwa kiti sera Tiberiade. Yawe uxari aintaumaa ae. 
?Aintauyumuatiri kuaita Simão Pedru, Tume yuiri kua 
aintauserukawaa Didimu, Natanael Kanaa Galileya suiwara, asui 
kuaita Zebedeu rairaita, asui mukui yuiri umbuewaita. 
3Asui Simão Pedru unyee ainta supe: 

—Hasu hapisaitika. Asui aintaunyee ikupe: 

—Yasute yuiri neirumu. Asui aintauwiye igara upe asui ne maa 
nungara aintauwasemu nya pituna. 
#Asui kuema irumu Jesus uiku praya rese maa kuaita umbuewaita 
tiaintaukuawa sa aete ae. 
5Asui Jesus unyee ainta supe arama: 

—Setainaita, maitaa periku pirá? Asui aintaunyee ikupe: 

—Umbaa, tiyariku. 
śAsui unyee ainta supe arama: 

—Pemburi pepisa igara katusawa banda sui asui pewasemu 
kuri. Asui aintaumunya maye umbeuwaa yawe asui 
tiaintaupuderi aintausiki aintapisa siya resewara pirá ipupe. 


it AA AA AA Aa ë AA AA AA TA Aa Aa aa WA MN WI aa 





JUAO 21 278 


7Asui kua Jesus umbuewaa kua ugustariwaa unyee Pedru supe: 
—Aete yaneruixawa. Asui Simão Pedru usendu irumu suixawa 
ae umundeu irupa nyase umusakare ae upuraki arama, asui upuri 
parana kiti. 
8Maa kua amuita umbuewaita aintausu igara rupi aintausiki 
aintapisa pirá irumu nyase kuayentu garapa sui ainta, kuaji sem 
metru iapekatusawa. 
9 Asui aintausika rame simbiwa kiti aintaumaa tata asui pira yuiri 
tata upe asui pao yuiri. 
10 Asuji Jesus unyee ainta supe: 
— Peruri ixe arama yepeyepe pira aintasuiwara kuaita 
peyukáwaita kuirintu. 
11 Asui Simão Pedru uwiye igara kiti usiki arama aintapisa iwi 
ara kiti, aikue sentu sinkuenta tres pirá ipuwasuwaita ipupe, maa 
tiusuruka kua aintapisa. 
12 Asui Jesus unyee ainta supe: 
—Peyuiriana pembau. Maa aintausikie aintaupurandu, awataa 
inde? Nyãse aintaukuawate aintaruixawa ae. 
133Asui Jesus uri upisika pão umee ainta supe arama pira yuiri. 
14Musapirisawana Jesus uxari umbuewaita aintaumaa ae upuamu 


rire manusawa sui. 


Jesus upurandu Simão Pedru 


15 Asui aintaumbau rire Jesus upurandu Simão Pedru unyee ikupe: 


—Simão Juão raira, maitaa regustari ixe turusu piri amuita 
sui? Asul unyee ixupe arama: 

—Ñë seruixawa rekuawate hagustari inde. Asui unyee ikupe 
arama: 

—Resaru kuri seuvelyaita. 
16 Asui upurandu ae mukuisawa: 

—Simao Judo raira maitaa regustari ixe? Asul usuaxara ae: 

—FE€ seruixawa, rekuawate hagustari inde. Asui Jesus unyee 
ixupe arama: 

—Resaru kuri seuvelyaita. 
17 Asui musapirisawa Jesus upurandu ae: 

—Simão Juão raira maitaa regustari ixe? Asui sasiyara Pedru 
ipia nyãse musapiri viaji Jesus upurandu ae: 

—Maitaa regustari ixe? Asui unyee ixupe: 

—Seruizawa, rekuawate panye maa rekuawate yuiri hagustari 
inde, asui Jesus unyee ixupe: 

—Resaru kuri seuvelyaita. 

'#Supiwa hambeu inde arama: 

—Taina ramere inde remundeu nerupa indepawate asui resu 
maa kitintu reputari, maa tuyuwe rameana kuri inde remukame 
kuri neipu asui amu umundeu kuri nerese nerupa, asui urasu kuri 
inde maa kiti tiwa reputari resu. 

Yawe unyee uxari arama ukuawa maye kuri umanu ae uxari 
arama aintaukuawa purangawaa kua Deus. Asui umbeu rire kua 
inyenga unyee ikupe: 

—Reyuiriana serakakuera. 

20 Asui Pedru uyereu umaa uri yuiri sakakuera kua Jesus 
umbuewaa kua ugustariwaa, kua uwapikawaa Jesus ruaki paskua 
upe kua upuranduwaa: 

—Seruizawa awataa kua uentregariwaa inde? 

2 Asui Pedru umaa irumu ae unyee Jesus supe: 

—Kuataa maitaa kuri ae? 

22 A sui Jesus unyee ikupe: 

—Haputari rame upita ate hayuiri yuiri kuri timaa arama inde 
arama ae. Maa inde reyuiriana serakakuera. 
3Asui aintauyupurungita kuaita umbuewaita aintapawa tikuri 
umanu kua umbuewaa. Timaa Jesus umbeu: 

—Tikuri umanu ae, maa umbeu: 

—Haputari rame upita ate hayuiri yuiri kuri timaa arama inde 
arama ae. 


Juao testemunyu 


24 Aete kua umbuewaa umbeuwaa sese kua Kristu umunyawaa 
asui hampinima ae, yakuawate supiwa kua umbeuwaa. 
?#Maa aikuere siyapiri yampinima rame maa ainta hamanduari 
timaa usika panye kua mundu upe panye kua umpinimawaa. 





ATU 
Apustuluita aintamuraki 


Aintaumunyawaita kuaita Jesus Kristu umunduwaita 


"Inde Teufilu, hampinima kuera nya primeru livru upe panye 
1 kua Jesus umunyawaa umbuewaa yuiri. ii 
?Hampinima panye maa sese ate nya ara usuanawaa iwaka kiti 
axari rire umbuewaita uparawakawaita supe umbeuwaa Espiritu 
Santu irumu. 

3Umukame aintaumaa upakate ae upurara rire, kuarenta ara 
uxari aintaumaa ae umukame aintaumaa siya milagri supiwa, 
umbeu ainta supe sese kua yaneruixawa Deus umunduwaa upe. 
4A sui uiku ramere aintairumu umundu ainta tiarama aintauyuirı 
Jeruzalē sui, maa umundu aintausaru kua ipaya umbeuwaa kua 
pesenduwaa seirumute paa. l 
5Nyãse supiwa Judo ubatizari ii irumu, maa timaa stya ara rire 
amu ubatizari kuri penye Espiritu Santu 1rumu. 


Jesus uyuiri iwaka kiti 


6Asui kuaita uyumuatiriwaita irumu aintaupurandu ae: 

—Yaneruixawa, maitaa rexari kuiri israelitaita supe kua 
guvernu? 

7 Asuji umbeu alinta supe: 

—Timaa puranga pekuawa yanepaya rangawa urariwaa 
aepawate. 
sMaa Espiritu Santu uwiye irumu kuri perese periku kuri fi 
kirimbawasawa asui pembeu kuri seresewara panye J eruzale 
kiti, panye Judeya kiti yuiri, panye Samaria kiti yuiri, panye kua 
mundu rimbiwa rupi yuiri. pe. 

ə Asui umbeu rire kua nyenga aintaumaa irumu ae Uyusupiri iwate 
kiti, asui yepe nuvē usikindawa aintaresa sui ae. o 

10 Asuji aintaumaa irumu Jesus uyusupiri iwate kiti mukui apigawa 
uiku aintaruaki murutingawaa aintarupa. 

" Asui aintaumbeu ainta supe: 

— Penye apigawaita Galileyawaraita, marantaa pemaa iwate 
kiti? Kua Jesus usuwaa iwate kiti pepitera sui uyuiri kuri kuaye 
pemaawaa yawe uyusupiri. 

Umbuewaita aintauiku Jeruzalë kiti 


12 Asui aintauyuiri Jeruzale kiti iwitera sui serawaa Ulivera 
iapekatusawa yepe kilumetru Jeruzale sui. 

13 Asui aintausika irumu tetama upe aintauwike yepe ukapi 
iwatewaa kiti, apete aintauyumuatiri kuaita Pedru, Juão, Tiagu, 
Andre, Filipe, Tume, Bartulumeu, Mateu, Tiagu Alfeu raira, asui 
Simão Zelute asui Juda kua Tiagu raira. 

'#Asui yepewasu aintaumanduarisawa aintaupurandu 
aintairumute kunyaita kua Maria Jesus maya, asui imuita yuiri. 


Aintauparawaka Matia 

15Asui nya ara Pedru upuamu aintapiterupi kuaita imuita, 
aintasiyasawa kuaji sentu vinti kuaita uyumuatiriwaita, asul 
umbeu: 
16—Semuita, aintaurikute aintaumunya kua aintaumpinimawaa 
Deus nyenga upe Espiritu Santu umbeuwaa Davi yuru sui Judá 
rese kua urasuwaa kuaita umprezuwaita Jesus. 
1rNyãse yanerumuara yawewaa ae, uajudari yande sese kua 
yapurakiwaa. 
'SAsui kua apigawa upiripana yepe kampu ipuxuwerasawa 
rikuyara upe, asui upuri simutara iwate sui asui usuruka imarika 
asui panye ibuxu usemu isui. 
YAsui aintausendu sesewara panye kuaita Jeruzalewaraita, 
asui aintauseruka aintanyenga rupi Aseldama, yawesawa Tuwi 
Kampu ae. 
20Nyase aintaumpinima Salmu upe: 

—Īyaraimawaa kuri setama, tepexari yepe uiku arupi, asui amu 
kuri upuraki imuraki. 
21 Ape yepe apigawa aintasuiwara kuaita uwatawaita yaneirumu 
yawewarawate Jesus uiku rame yanepiterupi, 
22Uyupiruwaa Juao batizmu rese ate Jesus usu iwaka kiti, 
urikute uiku yanepiterupi umbeu arama sesewara Jesus usemu 
manusawa sui. 


233 Asui aintauyuka mukui apigawaita kua Juze aintauserukawaa 


Barsaba sera rakapira Justu, asui Matia yuiri. 
24 Asui aintaupurandu Deus irumu, aintaumbeu: 

—lInde yaneruixawa, inde rekuawawaa aintapia upe panye 
kuaita apigawaita, remukame yamaa kuiri awataa aintasuiwara 
reparawaka, 


z3uajudari arama yande sese kua yanemuraki remundu 


aramawaa kuri ae nyãse Juda uxariana ae usu arama 
uikuwerawaa kiti kuiri. 


26 Asui aintaumburi surti asui uwari sese kua Matia asui uiku 


aintapiterupi kuaita unziwaita Jesus umunduwaita. 

Espiritu Santu uwiye 
1Asui aintauyumuatiri yepewasu aintapawa yepe ara serawaa 
a Pentekuste. 
2Asui kutara tiapu aintausendu iwaka sui kuaye 
iwitu upeyuwaa yawe asui umuteresemu panye uka 
aintauwapikawaa upe. 
3 Asui aintaumaa tata uwiye uiku aintarese aintayaweyawe. 
4 Asui teresemu muiri ainta Espiritu Santu irumu asui 
aintauyupiru aintaupurungita amuita nyenga rupi kuaye 
Espiritu ukariwaa yawe. 


Aintaupurungita amuita nyenga rupi 

5 Aikuete siya judewita supiwa aintapia aintauiku Jeruzale upe 
uriwaita panye kua mundu sui. 
6 Asuji aintausendu irumu ainta kuaita miraita siyawaita 
asui aintauyumuatiri, asui aintaakayemu aintausendu 
nyase aintausendu aintaupurungita aintanyenga rupi kuaita 
usenduwaita aintayaweyawe. 
7 Asui aintaakayemu asui aintaunyee: 

—Pemaa maitaa timaa sera Galileya suiwaraita kuaita 
upurungitawaita? 
sMaitaa maa yasendu aintaupurungita yanenyenga rupi 
yaneyaweyawe? 
S9Partuita, meduita, elamitaita, kuaita yuiri uyukiriariwaita 
Mezuputania upe, Judeya upe, Kapadusia upe, Puntu upe, Azia 
upe yuiri, 
10Ķuaita uriwaita Frijia sui, Panfilia sui yuiri, Egitu sui, Libia 
sui yuiri kuayentu Sireni sui, panye yuiri kuaita Rumawaraita 
uriwaita umaa yanepiri. o 
"Panye judewita kuaita yuiri aintaumbuewaita Kretaita Arabiaita 
yuiri, mayetaa yasendu aintaupurungita yanenyenga rupi 
yaneyaweyawe sese kua purangawaa Deus umunyawaa? 
12Asui aintaakayemu aintausendu, tiaintaukuawa ainta, asul 
aintauyupurungita aintapawa: 

—Mayesawataa ae? 
133 Amuita aintaukasuari ainta, aintaumbeu: 

—Aintaukau aintauiku. 


Pedru umbue ainta 
14Maa Pedru upuamu aintairumu kuaita unziwaita, upurungita 
kirimbawa umbeu ainta supe: 

—Penye apigawaita Judeyawaraita penye yuiri peikuwaita 
Jeruzale upe pexari hapurungita kuiri, pesendu senyenga 
puranga. 

'Nyase timaa aintaukau kuaita apigawaita kuaye 
pemanduariwaa yawe, nyãse kuematere. 

‘Maa kua usasawa kuiri aete nya umbeuwaa kuera kua utitikawaa 
Juelu: 

Deus umbeu: 

—Anyu aramawaa ara upe kuri hayusena seEspiritu aintarese 
miraita panye, asuiwana kuri aintautitika kuaita perairaita 
perayeraita yuiri, asui kuaita kurumiwasuita aintaumaa kuri 
angaita, asuiwana kuri kuaita tuyuweita aintakerupi kuri ainta. 
'sArame kuri hayusena seEspiritu aintarese kuaita 
upurakiwaita ixe arama apigawaita kunyaita yuiri, asui 
aintautitika kuri. 

#Hamukame kuri aintaumaa tiware aintaumaa iwaka rese, asui 
hamukame kuri aintaumaa tiware aintaumaa kua mundu upe, | 
aintaumaa kuri tuwi, tata yuiri, tatatinga yuiri, 

WAsui pitunawasu kuri kua kurasi, asui uyutrukari kuri tuwi 

yawe kua yasi senundere kua yaneruixawa ara purangawaa 

usika kuri. 

“Asuiwana kuri umukaturu panye kuaita usenuiwaita 

yaneruixawa rera rese. 

Penye apigawaita israelitaita, pesendu kua nyenga: 

—Jesus Nazare suiwara kua apigawa, Deus uzariwaa 
pekuawa sese, aintairumu kuaita milagrita tiwaitare pemaa | 
Deus umunyawaita pepiterupi Jesus ukuawasawa irumu, kuaye 
pekuawawaa yawe. 
3 Asui kua Jesus, aintauxari rire ae suanyanaita supe, kuaye 
Deus ukuawawaa yawe kuxima, kuaye uputariwaa yawe kuxima, 
asui peyuká ae kurusa rese aintaipu irumu kuaita apigawaita 
pukuwerawaita. 

“Maa Deus usupiri ae uyurawa rire ae manusawa ipu sui, nyase 
timaa upuderi uxari manusawa umprezu ae. 
?#Nyase Davi umbeu sesewara: 

—Hamaa seruixawa serunde kiti yawewarawate, nyase uiku 

seruaki sekatusawa sui tiarama hawari. 

26 Ape suuri sepia, seapeku uyumusuuri, asui sepira yuiri upitu 

kuri usaru. 
#Nyase timaa kuri rexari sepia manusawa upe, tiyuiri rexari 
iyuka ipira kua purangawaa. 

BRezariana hakuawa kua pee upakawaa, remuteresemu sepia 
suuriwaa irumu seirumu resewarate inde. 
29Semuita, hapuderi hambeu satambika sese kua yaneramunya 
Davi, kuxima umanu ae asui aintaumburi ae iwi kuara kiti, 
uikure yaneirumu iwi kuara upe ate kuiri. 
3xUtitikawaa ae ape ukuawa kua Deus umbeuwaa kirimbawa 
uxari amu ximiariru uwapika itrunu upe. 
31Asui umaa ae senundere usasawa, asui umbeu sese kua Jesus 
usemuwaa manusawa sui, timaa uiku manusawa upe tiyuiri 
iyuka ipira. 
32Deus usupiri manusawa sui kua Jesus, asui panye yande 
yakuawate sesewara. 
33 Asui Deus usupiri ae uiku arama ikatusawa upe, asui Deus 
uxari ixupe kua Espiritu Santu umbeuwaa, asul uyusena ae kuaye 
pemaawaa yawe pesenduwaa yawe yuiri. 
34Nyăse tire Davi usu iwaka kiti, maa umbeu: 

—SeDeus unyee seruixawa supe: 

—Rewapika sekatusawa upe, 
35 Ate hazari kuri neruanyanaita neipi wirupi. 
36 Ape pexari aintaukuawa supiwa kuaita Israel rimiariruita, 
Deus uxari arama tuixawa Kristu kua Jesus pepregariwaa uyari 
kurusa rese. 


Aintaubatizari tres mili pesua 


37 Asui aintausendu irumu kua umbeuwaa sasiyara aintapia, 
asui aintaupurandu Pedru kuaita amuita apustuluita yuiri: 

—Semuita, maataa kuri yamunya? 

38 Asui Pedru umbeu ainta supe: 

—Pemanduari sasiyara pepekadu asui peyubatizari muiri 
penye, Jesus Kristu rera rese uperduari arama pesui pepekadu, 
ape periku kuri kua Espiritu Santu kua umbeuwaa. 
39Nyäse umbeu penye arama ae, perairaita supe yuiri, ainta 
supe yuiri kuaita apekatuwaraita panye ainta supe yuiri, 
kuaita yaneruixawa Deus usenuiwaita. 

40 Asui siya nyenga irumu umbeu ainta supe: 

—Asui kirimbawa usenui ainta, unyee: 

—Pevumukaturu aintasui kuaita miraita puxuwerawaita 
kuiriwaraita. 

“ Asui kuaita uruyariwaita kua nyenga aintauxari 
aintaubatizari ainta, asui nyã ara aintauwike aintairumu kuaji 
tres mili pesua. 

Puranga aintauiku kuaita uruyariwaita 


42 Asui santa aintauiku sese kua nyenga apustuluita 
umbuewaita, asui aintauyumuatiri aintaumbau pão 
aintaupurandu Deus irumu yuiri. 

BAsui aintaakayemu muiri ainta aintapia upe, asui kuaita 
apustuluita aintaumunya siya milagri, siya tiwaitare yuiri yamaa. 
4 Asui yepewasu panye kuaita uruyariwaita asui aintauxari yuiri 
yepewasu arama aintayara arama. 

45 Asui aintauvenderi aintakupixawa panye maa aintaurikuwaita 
yuiri asui aintaumee ainta supe aintayaweyawe sikuyara kuaye 
watariwaa yawe amuita supe. 

16 Asui yepewasu aintauyumuatiri templu upe muiri ara, asui 
aintaumbau pão aintaruka yaweyawe, asui aintaumbau suuriwaa 
irumu aintapia. 

17 Asui aintaumee purangawaa Deus supe, asui purangawaa 
panye miraita umaa ainta. Asui yaneruixawa uxari aintauwike 
aintairumu muiri kuaita umukaturuwaita. 


Aintaumukaturu yepe alejadu 


3 1Asui karuka rame Pedru Juão yuiri aintausu templu kiti 
aintaupurandu arama Deus irumu. 
2Asui amuita aintaurasu yepe alejaduwaa unaseri, aintauxariwaa 
muiri ara templu rukena upe serawaa Purangawaa upurandu 
arama esmula aintairumu kuaita uwikewaita akiti. 
3Asui umaa irumu Pedru Juão yuiri aintauwike templu kiti 
upurandu aintairumu esmula. 
4Asui Pedru umaa ixupe satambika Juão yuiri, asui umbeu ixupe: 

—Remaa yande arama. 
5Asui umaa ainta supe puranga, usaru aintaumee ikupe esmula. 
ŝMaa Pedru umbeu ixupe: 

—Tihariku prata ně uru maa haxari inde arama kua harikuwaa; 
repuamu rewata sera rese kua Jesus Kristu Nazare suiwara. 
7Asui upisika ae ipu katusawa irumu asui usupiri ae, asui apete 
kirimbawa ipi uyumuapirisawa yuiri. 
8Asui upuri upuamu asui uwike aintairumu templu kiti, asui 
upuri umee purangawaa Deus supe. 
?Asui panye mira aintaumaa ae uwata umee purangawaa Deus 
supe. 
IO Asui aintaukuawa aete ae kua uwapikawaa upurandu esmula 
aintairumu templu rukena upe serawaa Purangawaa, asui 
aintaakayemu aintaumaa maye kua usasawawaa sese. 

Pedru umbeu templu upe 


"Umusuaki irumu Pedru Juão yuiri, panye kuaita miraita 
aintaakayemu aintaumaa, asui aintauyana aintapiri kupiara kiti 
serawaa Salumão. 

12 Asui Pedru umaa irumu ainta, umbeu ainta supe kuaita 
miraita: 

—Penye israelitaita, marantaa peakayemu pemaa sese 
kua? Maitaa pemaa yande nyãse yaxari uwata kua apigawa 
yakuawasawa irumu u yanepurangasawa irumu? 

Kua Abraão Deus, Izaki Deus, Jaku Deus yuiri, aintaDeus yuiri 
kuaita yaneramunyaita uxariana yakuawa purangawaa sese kua 
Taira Jesus, kua pexariwaa suanyanaita supe, kua pemburiwaa 
Pilatu umaa uputariwaa irumu uyurawa ae. 

14Maa pemburiana kua ikiaimawaa ipia, kua purangawaa, asui 
pepurandu uyurawa penye arama yepe uyukáwaa mira. 

15 Asui peyuká kua uyupiruwaa uxari yapaka, asui Deus usupiri ae 
manusawa sui ape yambeu sesewara nyase yamaa ae. 

16 Asui yaxari resewara yanepia sera rese, uxari kirimbawa kua 
apigawa pekunyeseriwaa, yaxari resewara yanepia sese purangate 
kua apigawa pemaawaa upe muiri penye. 

"Kuiri penye semuita, hakuawa pemunya ae tiresewara pekuawa, 
yawete yuiri kuaita umunduwaita penye. 

18 Maa usasawa panye kua Deus umbeuwaa aintayuru sui panye 
kuaita utitikawaita upurara arama kua Kristu kua Deus yara. 
Pemanduari sasiyara pepekadu petrukari pemanduariwaa 
uperduari arama pesui pepekadu. 

0Yaneruikawa uxari arama pepitu kuri puranga umundu arama 
kuri penye arama kua Kristu kua Jesus aintaumbeuwaa sese 
penye arama. 

2 Maa urikute uiku iwaka kiti Deus umunya arama panye kua 
umbeuwaa aintayuru sui kuaita utitikawaita purangawaita. 
22Supiwa Muize umbeuwaa kuera: 

—Yaneruixawa Deus usupiri kuri yepe utitikawaa peimuita 
pitera sui kuaye usupiriwaa yawe ixe, pesendu kuri ixupe panye 
umbeuwaa. 

233 Ape kuri panye kuaita tiwaita usendu ikupe kua utitikawaa 
aintaukanyemu kuri aintapitera sui kuaita miraita. 
24 Asui muiri kuaita utitikawaita kuera ainta, umbeu: 

—Samuel umbeu: 

—Asui muiri kuaita sakakuerawaraita yuiri aintaumbeu sese 
kua ara kuiriwaa. 

25Penyete aintarairaita kuaita utitikawaita kuera, penyete periku 
aramawaita kua Deus umbeuwaa peramunyaita supe umbeu 
irumu Abraão supe: 

—Nerimiariru irumu haabensuari kuri panye kuaita miraita 
kua mundu upe. 
26 Asui Deus usupiri Taira asui uyupiru umundu ae pepiri 
uabensuari arama penye peyereu irumu pepuxuwerasawa sui. 


Aintaumprezu Pedru Juao yuiri 


1Asui aintaupurungitawaa upe aintauiku ainta supe kuaita 
4 miraita aintauri aintapiri kuaita saserdutita asui kua templu 
kapitao yuiri asui kuaita sadusewita yuiri. 
2 Aintaipiaiwa nyãse aintaumbue kuaita miraita Jesus resewara 
yapaka kuri manusawa sui. | 
3 Asui aintaupisika ainta asui aintaumprezu ainta ate wirande kiti 
nyase pitunana ainta. 
4Maa siya kuaita usenduwaita kua nyenga aintauxari aintapia 
sese, asui kuajintu sinku mili aintasiyasawa kuaita apigawaita 
uruyariwaita. 


Serakuenawaita aintaupurandu ainta 


5Asui wirande kiti aintauyumuatiri Jeruzale kiti kuaita 
serakuenawaita kuaita tuyuweita yuiri kuaita umpinimawaita yuiri 
6 Aintairumute kua saserdutita ruixawa serawaa Anasi, asui Kaifa, 
Juao yuiri, Alexandre yuiri kuaita saserdutita ruixawa sumuaraita. 
7Asui aintauzari aintaupuamu aintapiterupi, asui aintaupurandu 
ainta: 

—Awa kirimbawasawa irumutaa awa rera resetaa pemunya 
kua pemunyawaa? 
8Asui teresemu Pedru Espiritu Santu irumu umbeu ainta supe: 

—Penye umunduwaita kuaita miraita, penye yuiri penye 
tuyuweita, 
Pepurandu rame yande kuiri sese kua purangawaa yamunyawaa 
ikupe kua yepe alejadu mayetaa purangana ae kuiri, 
Haxari pekuawa muiri penye panye kuaita israelitaita yuiri, 
purangana ipira upe kua apigawa pemaawaa muiri penye sera 
rese kua Jesus Kristu Nazare suiwara, kua penupawa uyari kurusa 
rese kua Deus usupiriwaa manusawa sui, sera rese purangana ae 
kua pemaawaa. 
"Kua Jesus aete kua ita pemburiwaa pesui penye pemunyawaita 
uka, asui kuiri aintaumunya uka santawaa sese. 

2 Tiyamaa amu umukaturuwaa isui nyase tiyamaa amu rera ike 
iwaka wirupi aintapiterupi kuaita miraita umukaturu aramawaa 
yande. 

3 Asui aintaumaa irumu tiaintausikie Pedru Juao yuiri 
aintaukuawa tiaintauyumbue eskula upe yepewasute ainta 
aintairumu kuaita amu miraita, asui aintaakayemu aintaumaa 
nyase aintaukuawa aintauwata kuera Jesus irumu. 

1 Asui aintaumaa irumu kua apigawa aintaumukaturuwaa 
upuamu aintaruaki timaa nungara aintaupuderi 
aintausuaxara. 

15 Asui aintaumundu aintausu aintasui kuaita serakuenawaita, 
asui aintaupurungita aintapawa. 

16 Aintauyumbeu aintapawa: 

—Mayetaa maa yamunya ainta supe kuaita apigawaita? Nyase 
panye kuaita Jeruzale upewaita aintaukuawa aintaumunya yepe 
milagri asui timaa yapuderi yayumimi sese. 

"7Purangate yamutawa ainta tiarama awa supe aintaumbeu sese 
kua sera yawaite sesewara uyumusai turusu piri aintapiterupi 
kuaita miraita. 

18 Asui aintausenui ainta, asui aintaumundu ainta tiarama 
aintaumbeu tiarama yuiri aintaumbue Jesus rera rese. 

Maa Pedru Juão yuiri aintausuaxara ainta, aintaunyee: 

—Penyete pembeu yasendu, maitaa puranga Deus umaa 
yaruyari rame penyenga inyenga sui? 
20Nyãse timaa yapuderi yapitu yapurungita sese kua yamaawaa 
yasenduwaa yuiri. 

231 Ąsui aintaumutawa ainta mukuisawa asui aintauxari aintausu 
nyãse tiaintaukuawa maye aintauxari arama aintaupurara 
aintaresewara kuaita miraita nyase muiri ainta aintaumee 
purangawaa Deus supe sesewara kua usasawawaa. 

22 Asui kua apigawa aintaumunyawaa sese kua milagri urikuana 
kuarenta akayu. 


Uruyariwaita aintaupurandu Deus 


23 Ąsui aintauyurawa rire ainta aintausu aintapiri kuaita 
aintaimuita asui aintaumbeu ainta supe kua aintaumbeuwaa 
ainta supe kuaita saserdutita ruikawaita kuaita tuyuweita yuiri. 
24 Asui aintausendu irumu ae yepewasu aintaumee purangawaa 
Deus supe, aintaumbeu: 

—Inde yaneruixawa Deus, inde remunyawaa iwaka iwi yuiri 
parana yuiri panye kuaita uikuwaita ipupe yuiri. 

25Indete rembeu Espiritu Santu irumu iyuru sui kua yaneramunya 
Davi kua inde aramawaa: 

—Marantaa aintaipiaiwa kuaita miraita? Marantaa 
aintaumanduari tenyuntu kuaita miraita? 
2 Kuaita serakuenawaita kua mundu upe aintaupuamu suaxara, 
kuaita umunduwaita aintauyumuatiri yaneDeus ruaxara 
suazara yuiri kua uparawakawaa. 
?7Nyase supiwa aintauyumuatiri kua tetama upe suaxara kua 
neraira Jesus purangawaa, panye Erudi panye Punsiu Pilatu yuiri 
aintairumute kuaita tiwaita judeu kuaita israelitaita yuiri. 
28 Aintaumunya arama muiri kua neipu uxariwaa panye kua 
reputariwaa rexari aintaumunya. 
2Kuiri inde yaneruixawa remaa maye aintauputari 
aintaumutawa yande, asui rexari tiarama aintausikie kuaita 
inde aramawaita aintaumbeu arama nenyenga. 
30Resupiri neipu remukaturu arama masiweraita, remunya arama 
yuiri tirewaita yamaa milagrita yuiri sera rese kua Jesus neraira 
purangawaa. 
31 Asui aintaupurandu rire Deus irumu uriri kua uka 
aintauyumuatiriwaa ape, asui teresemu ainta Espiritu Santu 
irumu asui tiaintausikie aintaumbeu Deus nyenga. 


Uruyariwaita aintauiku 
yepewasu 

32 Asui yepewasu aintaumanduariwaa kuaita siyawaita 
uruyariwaita, asui tiawa aintapiterupi umbeu iyarapawate 
panye imaa, maa yepewasu aintayara pawate panye. 
33 Asui kirimbawa kuaita apustuluita aintaumbeu yaneruixawa 
Jesus usemu manusawa sui, asui turusu piri Deus grasa uiku 
aintarese panye. 
34Nyãse në yepe aintapiterupi uwatari ikupe imaa, nyase muiri 
kuaita urikuwaita aintakupixawa aintaruka yuiri aintauvenderi 
ainta, asui aintaurasu sikuyara. 
35 Asui aintauxari ae apustuluita ipi ruaki, asui aintaupartiri 
ainta supe kuaye uwatariwaa yawe ainta supe aintayaweyawe. 


Barnabe umee imaa 


36 Asui Juze apustuluita aintaumuserukawaa Barnabe, 
yawesawa sera suuriwaa raira, levita ae, uriwaa Xipri sui, 
VUvenderi ikupixawa asui urasu sikuyara uxari arama ae 
apustuluita ipi ruaki. 

5 1Maa yepe apigawa serawaa Anania irumute kua ximiriku 
serawaa Safira uvenderi yepe ikupixawa. 

2Asui ukuawa pukusawa kua ximiriku uyumimi ainta supe 
sikuyara suiwara, asui urasu simirera uxari arama ae apustuluita 
ipi ruaki. 

3 Asui Pedru umbeu ixupe: 

—Anania marantaa Yurupari umuteresemu nepia reganani 
arama Espiritu Santu supe reyumimi arama inde arama 
nekupixawa rikuyara suiwara? 
4Maitaa tineyara ae tipukusaware revenderi ae? Asui maitaa 
timaa neyara sikuyara revenderi rire ae? Marantaa reganani 
nepia upe? Tireganani apigawa supe maa Deus supe. 
5Asui Anania usendu irumu kua nyenga uwari iwi upe umanu ae. 
Asui aintausikie muiri kuaita usenduwaita sese. 
6Asui kuaita kurumiwasuita aintaupuamu aintaupupeka ipira 
fazenda irumu, asui aintaurasu aintaumburi iwi kuara kiti ae. 

7 Asui kuajintu musapiri ura rire uri kua Anania rimiriku, timaa 
ukuawa maye kua usasawawaa. 
8Asui Pedru usu ipiri upurandu ae unyee: 

—Rembeu hasendu, maitaa pekampu rikuyara kua peruriwaa 
yande arama? Asui usuaxara ae: 

—H£E€ aete. 

?Asui Pedru unyee ixupe: 

—Marantaa yepewasu peganani pesaã kua yaneruixawa 
Espiritu? Aintaipi kuaita umburiwaita nemena, aintauiku ukara 
kiti aintaurasu kuri yuiri inde. 

10 Asui aramete uwari Pedru ipi ruaki umanu ae. Asui aintauwike 
kuaita kurumiwasuita aintaumaa umanuana ae, asui aintaurasu 
ae aintaumburi iwi kuara kiti imena irumu. 

"Asui aintausikie muiri kuaita ingreja puraita panye kuaita 
usenduwaita yuiri sese maye usasawa. 


Apustuluita aintaumunya milagri 

12 Asui kuaita apustuluita aintaumunya siya tiwaitare yamaa 
siya milagrita yuiri miraita umaa. Asui aintauyumuatiri yepewasu 
kupiara kiti serawaa Salumao. 
BAsui kuaita amuita aintausikie aintauyumuatiri aintairumu maa 
panye kuaita miraita aintaurespetari ainta. 
14 Asui siya miraita aintauxari aintapia Kristu rese, siya apigawaita 
siya kunyaita yuiri. 

Asui aintaurasu kuaita imasiwaita ukara kiti aintakama upe 
tupe rese yuiri aintausaru Pedru ianga usika aintarese yepeyepe 
usasawa upe. 

'6Asui aintauri siya miraita tetama sui Jeruzale ruakintuwaita 
aintaururi kuaita masiwerawaita, kuaita urikuwaita yuiri 
demuniu ikiawaita, asui purangana panye ainta. 


Aintaumprezu apustuluita 


17Asui upuamu aintaruaxara kua saserdutita ruixawa kuaita 
yuiri sadusewita panye sumuaraita, aintaumuasi kirimbawa. 
BAsui aintaupisika kuaita apustuluita asui aintauxari ainta 
kadeya upe. 

Maa pituna rame yepe yaneruixawa anju upirari kadeya rukena 
asui urasu ainta ukara kiti, ape umbeu ainta supe: 

20 — Pesu pepuamu templu upe pembeu arama ainta supe kuaita 
miraita panye kua nyenga upakawaa. 

NAsui aintausendu rire kua umbeuwaa aintausu kuema 
aintaumbue templu upe. Asui usika irumu kua saserdutita 
ruixawa uyumuatiri aintairumu kuaita serakuenawaita kuaita 
israelitaita ruixawaita yuiri asui aintaumundu amuita aintausu 
kadeya kiti aintauyuka arama ainta kadeya sui. 

2 Maa kuaita guardaita aintausika rame kadeya kiti 
tiaintauwasemu ainta, asui aintauyuiri aintaumbeu panye. 

23 Aintaumbeu: 

—Yawasemu uyumusikindawa santa kua kadeya rukena, asui 
kuaita usaruwaita aintausaru puranga ukena, maa yapirari irumu 
ukena ne awa yamaa ape. 

24 Asui usendu irumu aintanyenga usikie usendu kua templu 
kapitao kuaita yuiri saserdutita ruixawa tiaintaukuawa mayetaa 
kuri usu usemu. 

25 Asui amu usika umbeu ainta supe: 

—Kuaita pemburiwaita kadeya upe aintaumbue aintauiku 
miraita templu upe. 

26 Asui kua kapitao kuaita yuiri guardaita aintausu aintapiri 
aintaurasu ainta merupiara nyase aintausikie miraita sui, 
yawaite aintauyuka ainta ita irumu. 

27 Asui aintaurasu rire ainta aintauxari ainta serakuenawaita 
umaa. Asui kua saserdutita ruikawa upurandu ainta, umbeu: 
28—Yambeuwana penye kirimbawa tiarama pembue sera rese, 
maa pemuteresemu panye Jeruzale irumu kua pembuewaa asui 
peputari pexari yanerese suwi kua apigawa. 

29 Asui Pedru usuaxara ainta kuaita yuiri amu apustuluita: 
—Yarikute yaruyari Deus nyenga apigawaita nyenga sui. 

30 Asui aintaDeus kuaita yaneramunyaita usupiri Jesus manusawa 

sui kua peyukawaa kurusa rese. 

31 Maa Deus usupiri ae ikatusawa upe tuikawa arama ae 

umukaturu aramawaa ae, uxari arama sasiyara aintaumanduari 

aintapuzuwerasawa kuaita israelitaita umburi arama aintasui 

aintapekadu. 

32 Asui yande yamaa ae, kua yuiri kua Espiritu Santu Deus 

uxariwaa ainta supe kuaita uruyariwaita ae. 


Gamaliel umbeu umanduarisawa 

33 Asui aintausendu irumu kua nyenga ipiaiwa ainta asui 
aintauputari aintauyuká ainta. 

34 Asui yepe farizeu aintasuiwara kuaita serakuenawaita serawaa 
Gamaliel, umbuewa ae panye kuaita miraita aintaurespetari 

ae usemu upuamu umundu aintauxarire aintausu kuaita 
apigawaita. 

35 Agui unyee ainta supe: 

—Penye israelitaita, pemaa katu pesui pemunyawaa ainta supe 
kuaita apigawaita. 

3 Nyãse kuzima yepe Teuda uputari aintaruixawa ae, asui 
aintauyumuatiri suaki kuaji kuatrusentu apigawaita, maa 
ukanyemu asui panye kuaita usuwaita sakakuera aintauyumusai 
asui nemaa arama ainta. 

37 Asui arire upuamu yepe Juda Galileya suiwara aintaupapari 
irumu aintasiyasawa kuaita miraita panye, asui siya usu 
sakakuera, asui ae yuiri ukanyemu asui aintauyumusai panye 
kuaita usuwaita sakakuera. 

38 Kuiri hambeu penye: 

—Tepepisika kuaita apigawaita, pexarire ainta, nyase 
ukanyemu kuri kua aintaumbuewaa aintaumunyawaa yuiri 
apigawaita suiwara rame ae. 
39Maa Deus suiwara rame ae tikuri pepuderi pemukanyemu ae, 
yawaite maa pemuruanyana Deus. Asui aintaumunya kuaye 
umbeuwaa yawe. 

40 Asui aintausenui kuaita apustuluita asui aintaunupa ainta asui 
aintaumundu tiarama ainta, umbeu sera rese kua Jesus, asui 
aintauxari aintausuu 

MAsui aintausu serakuenawaita sui, suuri ainta aintaupuderi 
arama aintaupurara Jesus rera resewara. 

RAsui muiri ara aintaumbue templu upe uka upe yuiri 
tiaintakuere, aintaumbeu Kristu kua Jesus, 


Aintausikari diakunuita 

6 1Asui nya ara siyapiri miraita aintaumbuewaita ainta, 

asui kuaita greguita aintaupurupurungita aintarese kuaita 
ebrewita nyãse tiaintaumanduari aintarese kuaita viuvaita 
aintapiterupi aintaupartiri irumu aintamaa. 
?Asui kuaita duziwaita aintauyumuatiri panye kuaita 
aintaumbuewaita, aintaumbeu ainta supe: 

—Tipuranga yapitu yambue Deus nyenga yamee arama 

pembau arama. 
3Ape yanemuita, peparawaka pepitera sui seti apigawaita 
aintaurespetariwaita teresemuwaita Espiritu Santu irumu 
ukuawawaita, yaxari arama ainta supe kua muraki. 
“Maa yande yambeu kuri Deus yambue yuiri inyenga. 
5 Asui suuri aintausendu kua nyenga panye kuaita 
aintaumbuewaita, asui aintauparawaka Estevão yepe apigawa 
teresemuwaa Espiritu Santu irumu uruyari kirimbawa, asui 
Filipe, asui Prukuru, asui Nikanuru, asui Timão, asui Parmena 
asui Nikulau yepe aintaumbuewaa Antiukia suiwara. 
6Asui aintaurasu ainta apustuluita ipiri aintaupurandu irumu 
Deus asui aintauxari aintaipu aintarese. 
7 Asui Deus nyenga uyukiriari turusu asui siyapiri kuaita 
aintaumbuewaita Jeruzal upe, asui siya saserdutita yuiri 
aintauxari aintapia sese kua aintauruyariwaa. 


Estevão upuamu 
serakuenawaita umaa 
8Asui Estevão teresemu ae grasa irumu kirimbawasawa irumu 
yuiri umunya siya tiwaitare yamaa siya yuiri milagri. 
?Asui aintaupuamu suaxara yepeyepe aintasinaguga sti serawaa 
Libertu, kuaita Sireni suiwaraita, Alexandria suiwaraita yuiri, 
kuaita yuiri Silisia suiwaraita, Azia suiwaraita yuiri asui 
aintaupurupurungita Estevão supe. 
WMaa tiaintaupuderi suaxara kua umbeuwaa Espiritu Santu 
ukuawasawa irumu. 
"Asui uyumimisawa upe aintaumundu yepeyepe apigawaita 
aintaumbeu: 
—Yasendu umbeu nyenga puxuwerawa Muize rese Deus rese 
yuiri. 

2Asui aintauyumpiaiwa kuaita miraita kuaita tuyuweita 

vuiri umpinimawaita yuiri, asui aintauri aintaupisika ae asui 

aintaurasu ae aintapiri kuaita serakuenawaita. 

BAsui aintauxari yepeyepe gananiwaita aintaumbeu arama: 
—Timaa ikuere umbeu nyenga puxuwerawa sese kua tetama 

purangawaa Muize nyenga rese yuiri. 

'aNyase yasendu umbeu kua Jesus Nazare suiwara umburi kuri 

kua tetama asui utrukari kuri kua kustumi Muize uxariwaa 

yande arama. 

15Asui panye kuaita serakuenawaita uikuwaita ape aintaumaa 

ixupe asui aintaumaa suwa kuaye anju ruwa yawe. 


Estevão umbeuwaa ainta supe 


7 1Asui kua saserdutita ruixawa upurandu ae unyee: 
f —Maitaa yawe sera? 
2Asui Estevão usuaxara ae: 

—Pesendu ixe arama penye semuita penye sepayaita yuiri, 
kua Deus purangawa usu umaa yaneramunya Abraão ipiri uiku 
ramere Mezuputania upe senundere usu uiku Ara kiti. 
3Asui umbeu ixupe: 

— Resu neiwi sui neruka puraita sui yuiri yepe iwi kiti 
hamukamewaa kuri remaa. 
sAsui usu aintaiwi sui kuaita Kaldewita usu uiku Arā kiti. Asui 
umanu rire ipaya Deus urasu ae uiku arama kua iwi upe peiku 
aramawaa kuiri. 
5Maa timaa Deus uxari ixupe iyara iwi nē kuaira maa umbeu 
ixupe uxari arama kuri ae, asui uxari kuri taira supe asui 
ximiariruita supe tipukusaware uriku taira. 
6Asui Deus umbeu ikupe ximiariruita kuri aintauiku amu iwi 
kiti asui aintaumprezu kuri ainta aintauxari kuri aintaupurara 
kuatrusentu akayu. 
7Asui Deus umbeu: 

—Īxe kuri hambeu ainta supe aintapekadu kuaita uxariwaita 
aintaupurara, asuiwana kuri haxari aintausemu aintasui aintauri 
arama aintaumee benditu ixe arama ike. 
8Asui uzari ainta supe kua aintaumunyawaa sirkunsizao, asui Izaki 
usemu umaa ara asui uitu ara rire Abraão usirkunsidari ae, asui Izaki 
raira kua Jaku, asui Jaku rairaita kuaita yaneramunyaita duziwaita. 
?Asui kuaita yaneramunyaita aintaumuasi kua Juze, asui 
aintauvenderi ae ainta supe kuaita Egituwaraita, maa Deus uiku 
irumu. 

WAsui umukaturu ae panye upurarawaa sui, asui uxari puranga 
kua Egitu ruixawa (Farao) umaa ixupe, asui kua aintaruixawa 
uxari aintaguvernaduru panye kuaita miraita panye aintaruixawa 
ruka upe yuiri. 

NAsui yumasi upisika ainta panye Egitu upe panye Kanaa upe, 
asui aintaupurara turusu, asui yaneramunyaita tiaintauwasemu 
aintaumbauwaa arama. 

2Asui Jaku usendu rame aikue trigu Egitu upe uyupiru umundu 
yaneramunyaita akiti. 

BAsui mukuisawa aintausu Egitu kiti Juze uyumuyukuawa 
simutara imuita supe, asui Juze uxari Farao ukunyeseri suka 
puraita, 

14Asui Juze umundu ainta aintausu arama aintausenui ipaya ipiri, 
panye yuiri imuita, setenta sinku aintasiyasawa. 

15Asui Jaku usu Egitu kiti, asui umanu ae akiti, panye 
yaneramunyaita yuiri. l 

16ĄAsui aintaurasu aintapira aintaumburi ainta semiteriu kiti 

Sike upe kua Abraão upiripanawaa prata upe aintairumu kuaita 
Emuru rairaita Sike kiti. 


Muize urasu ainta Egitu sui 

17 Asui Estevão umbeu yuiri: 

—Kuayentuana sangawa kua Deus umbeuwaa Abraão supe, 
aintaumukiriari siya aintaraira Egitu upe. 
18Asui yepe aintaruixawa uiku Egitu upe tiwa ukunyeseri Juze. 
19Asui puxi umpurarakari yanemirasawa asui umundu 
yaneramunyaita aintaumburi kuaita aintarairaita unaseriwaita 
pisasua tiarama sikue ainta. 
20 Asui nya tempute unaseri umaa ara kua Muize asui puranga 
Deus umaa ixupe. Asui musapiri yasi aintaumukiriari ae ipaya 
ruka upe. 
NAsui aintaumuyukuawa irumu ae uwasemu ae kua Farao rayera 
asui umukiriari ae imembira arama. 
22 Asui umbue ae Egituita ukuawasawa rese panye, asui 
kirimbawa ae inyenga irumu umunyawaita irumu yuiri. 
233 Asui urikuana kuarenta akayu umanduari ipia upe usu arama 
umaa imuita ipiri kuaita israelitaita. 
24 A sui umaa amu umunya puxuwera amu supe, asui uajudari ae 
kua upurarawaa, asui uyuka kua Egitu suiwara. 
35Muize umanduari imuita aintaukuawa Deus uputari uyurawa 
ainta ipu irumu maa tiaintaukuawa. 

26 Asui wirande kiti usu umaa aintapiri asui umaa mukui 
apigawaita aintaumaramunya asui umbeu: 
—Penye apigawaita marantaa pemunya puxi nemu irumu 
pawate? 
27 Asui kua umunyawaa puxi imu supe umunyana ae umbeu ikupe: 
— Awataa uxari tuixawa inde rembeu arama yanerese? 
28Maitaa reputari reyuká ixe kuaye reyukáwaa yawe kua Egitu 
suiwara kuese? 
29 Asui usendu irumu kua inyenga Muize uyawawa usu uiku amu 
iwi kiti serawaa Midia. Akiti unaseri umaa ara mukui tairaita. 
30 Asui kuarenta akayu rire uri yepe anju miraitiwa piterupi 
sendiwaa kampu upe iwitera ruaki serawaa Sinai. 
31 Asui Muize umaa irumu ae iakayemu umaa asui umusuaki 
umaa arama asui usendu yaneruixawa Deus inyenga: 
32 —Jyete neramunyaita Deus, ixete Abraão Deus, Izaki Deus 
yuiri, Jaku Deus yuiri, asui Muize uriri usikie, asui timaa 
upuderi umaa akiti. 
3 Asui yaneruikawa Deus umbeu ikupe: 
—Reyuka neipi sui nesapatu, nyase purangawaa kua iwi 
reikuwaa upe. 
3#Hamaawana semiraita aintaupurara Egitu upe, hasendu 
aintaujemeri aintaupurara resewara hawiyeana hayurawa arama 
ainta. Reyuiriana kuiri hamundu arama inde Fgitu kiti. 
35 Asui kua Muize aintaumburiwaa aintaumbeuwaa ikupe: 
—Awataa uxari tuixawa arama inde rembeu arama yanerese? 
Deus umundu ae tuixawa yawe uyurawasara yawe yuiri ipu 
irumu kua anju umaawaa ipiri miraitiwa piterupi. 
36 Asuji urasu ainta umunya rire milagrita tiwaitare yuiri yamaa 
Egitu upe parana turusuwaa Pirangawaa upe yuiri, kampu upe 
yuiri kuarenta akayu. 


Aintausikari idulu Deus sui 


37 Asui kua Muize umbeu ainta supe kuaita israelitaita: 

—Deus kuri usupiri penye arama yepe utitikawaa kuaye 
seyawe pepitera sul. 
38 Aete kua Muize uikuwaa aintapiterupi kuaita uyumuatiriwaita 
kampu upe, uiku suaki kua anju upurungitawaa ixupe iwitera 
rese serawaa Sinai, aintaruakite kuaita yaneramunyaita, asui 
uxari ixupe inyenga upakawaa uxari arama yande arama ae. 
39 Asui kuaita yaneramunyaita tiaintauputari aintauruyari ae, maa 
aintaumburi ae asui aintapia upe aintauyuiri Egitu kiti. 

Aintaumbeu Arão supe: 

—Remunya yande arama yanedeus usu arama yanerunde kiti, 
nyase tiyakuawa maye usasawa kua Muize urasuwaa yande Egitu sui. 
“Asui nya ara aintaumunya vaka membira, asui aintauxari 
idulu supe aintayaraita, asui aintauyumusuuri sesewara kua 
aintaumunyawaa aintaipu irumu. 
42Maa Deus uyereu aintasui asui uxari aintaumanduari 
arama kuaita pukuwerawaita uikuwaita iwaka rese kuaye 
aintaumpinimawaa yawe aintapapera upe kuaita utitikawaita: 

—Penye israelitaita, maitaa pexari ixe arama perimbawa 
peyukáwaita pexariwaita yuiri ixe arama peiku pukusawa 
kampu upe kuarenta akayu. 

43 Asui pesupiri Muluki supe pemuatiriwaa rendawa pesupiri 
yuiri estrela aintadeus Renfa supe, pemunya kuaita idulu pemee 
arama ainta supe purangawaa, ape haxari kuri aintaurasu penye 
Babilunia runde kiti piri. 


Santawaa aintapia 


#Kuaita yaneramunyaita aintauriku aintauyumuatiri 
aramawaa kampu upe aintaukuawa aramawaa Deus rese, kuaye 
kua umbeuwaa Muize supe umundu umunya arama ae kuaye 
umaawaa yawe. 

45 Asui yaneramunyaita aintaurasu kua aintauyumuatiriwaa 
Juzue irumu aintaumburi irumu kuaita miraita aintarendawa sui 
kuaita Deus umburiwaita yaneramunyaita runde kiti, yawe uiku 
ate Davi tempu. 

46 Asui Davi uwasemu purangawaa Deus irumu asui upurandu ae 
uxari arama umunya uiku aramawaa kua Jaku Deus supe. 

47 Asui Salumão umunya ikupe kua uka. 

4## Maa kua puranga piriwaa panye sui timaa uiku uka upe 
aintaumunyawaa aintaipu irumu, kuaye umbeuwaa yawe kua 
utitikawaa: 

49 Jwaka aete setrunu, kua mundu aete seipi banku, yaneruixawa 
umbeu: 

—Mayewataa uka pepuderi pemunya ixe arama, mametaa 
hapituwaa rendawa? 
s0Maitaa tihamunya panye maa seipu irumu? 
51Penye miraita santawaa pekurukawa, uyumusikindawa 
yuiri pepia, uyumusikindawa yuiri peapisa, yawewarawate 
pemuruanyana kua Espiritu santu, pemunya kuaye 
peramunyaita umunyawaa yawe. 

52 Awataa aintasuiwara kuaita utitikawaita timaa peramunyaita 
umuruanyana? Asui aintauyuka kuaita utitikawaita umbeuwaita 
uri arama kua purangawaa senundere uri, asui penye kuiri pexari 
ae suanyanaita supe asui peyuka ae. 

53 Maa penye periku kua inyenga anju uxariwaa penye arama maa 
timaa peruyari ae. 


Aintauyuka Estevão 


54 Asui aintausendu irumu kua inyenga aintaipiaiwa aintapia 
upe, asui aintausuu aintaranya ikupe aintaipiaiwasawa irumu. 
55Maa Estevão teresemu ae Espiritu Santu irumu umaa iwaka kiti 
umaa Deus purangasawa asui umaa Jesus uiku Deus katusawa sui. 
56 Asui umbeu: 

—Hamaa iwaka uyupirari asui kua unaseriwaa umaa kua ara 
upuamu Deus katusawa sui. 

57 Asui aintausasemu kirimbawa asui aintaumusikindawaa 
aintaapisa aintaipu irumu, asui yepewasu aintauyana suaxara 
muiri ainta. 

58 Asui aintausiki ae tetama sui asui aintauyuka ae ita irumu, asui 
kuaita umaawaita ae aintauxari aintapupekawa ipi ruaki yepe 
kurumiwasu serawaa Saulu. 

59 Asui aintauyuka Estevão ita irumu upurandu irumu Deus, 
umbeu: 

—lInde seruixawa Jesus resuanti seespiritu kuiri. 

60 Asui uwari uyurinipia asui usasemu kirimbawa: 

—Seruixawa terexari kua puxuwerawa uiku aintarese. Asui 

umbeu rire kua inyenga umanu. 


Aintaumuruanyana kuaita uruyariwaita 


Q 1Asui kua Saulu puranga umaa aintauyuká Estevão. Asui nya 
ara upe aintauyupiru aintaumuruanyana turusu kuaita ingreja 
puraita Jeruzale upe, asui panye aintaumusai Judeya kiti Samaria 
kiti yuiri, anyunte kuaita apustuluita aintauiku Jeruzale upe. 

2 Asui yepeyepe apigawaita uruyariwaita aintaurasu Estevão ipira 
kuera iwi kuara kiti asui aintauyaxiu turusu. 

3Maa Saulu umuaiwa kuaita ingreja puraita, uwike muiri uka 
usiki apigawaita kunyaita yuiri asui umburi ainta kadeya kiti. 


Filipe umbue Samaria kiti 


4Asui kuaita uyusaiwaita aintauwata aintaumbue kua nyenga. 
“Filipe usu yepe tetama Samaria kiti umbeu Kristu rese. 


299 ATU 8 


6Asui kuaita miraita siyawaita yepewasu aintauruyari Filipe 
umbeuwaa aintausendu irumu ae, aintaumaa irumu yuiri 
milagrita umunyawaita. 

"Nyase kuaita demuniwita ikiawaita aintausasemu kirimbawa 
aintausemu irumu aintasui kuaita urikuwaita ainta, asui 
purangana siya kuaita membekawaita kuaita alejaduita yuiri. 
sAsui suuri kuaita miraita nya tetama upe. 


Simao paye 

2 Apete yepe paye serawaa Simão tetama upe uxari aintausikie 
aintaumaa ae kuaita Samaria upewaita, umanduari puranga piri 
ae aintasui. 
OA intausendu ikupe panye, panye tainaita panye tuyuweita 
yuiri aintaumbeu kua apigawa Deus kirimbawasawa ae, 
aintaumuseruka ae kirimbawasawa turusuwaa. 
NAsui aintausendu ikupe nyase uikupuku uxari aintausikie 
aintaumaa ipayesawa resewara. 
12Maa aintauxari aintapia sese kua inyenga purangawaa Filipe 
umbeuwaa ainta supe, sese maye aintaruixawa arama kuri kua 
Deus sera rese yuiri kua Jesus Kristu, asui aintauxari ubatizari 
ainta kuaita apigawaita kunyaita yuiri. 
13 Asui Simão yuiri uxari ipia asui ubatizari rire usu Filipe irumu 
asui umaa panye kuaita —Tiwaitare umaa panye milagrita yuiri 
umunyawaita. 


Pedru Juão yuiri Samaria upe 


14 Asui kuaita apustuluita Jeruzale upe aintausendu 
aintausuanti Deus inyenga Samaria kiti asui aintaumundu 
aintapiri Pedru Juão yuiri. 
15Asui aintauri aintaupurandu aintarese aintauriku arama kua 
Espiritu Santu. 
16Nyãse umbaare uwiye aintarese, anyunte aintaubatizari ainta 
sera rese kua yaneruixawa Jesus. 

VAsui aintauxari aintaipu aintarese, asui aintauriku kua Espiritu 
Santu. 

18Asui Simão umaa irumu aintauriku kua Espiritu Santu 
apustuluita uxari resewara aintaipu aintarese uputari umee 
dinyeru ainta supe. 

#Umbeu: 

—Pezari ixe arama yuiri kirimbawasawa aintauriku arama 
kuri Espiritu Santu kuaita kuri haxariwaita seipu aintarese. 

20 Maa Pedru umbeu ikupe: 
—Nedinyeru ukanyemu kuri neirumu nyase remanduari 
repuderi repiripana kua Deus uxariwaa sikuyaraimawate. 
2 Tirepuderi reajudari yande sese kua muraki nyase timaa 
purangawaa remanduarisawa Deus umaa. 
22 Ape sasiyara remanduari kua nepuxuwerasawa, asul repurandu 
yaneruixawa irumu uputari rame maa umburi nesui kua 
remanduarisawa nepia upe. 
23Nyase hakuawa irawawaa remanduarisawa, asul 
nepuxuwerasawa umprezure inde. 
24 A sui Simão usuaxara ainta supe, umbeu: 
—Pepurandu serese yaneruixawa irumu tiarama uwari serese 
kua pembeuwaa. 
25 Asui kuaita apustuluita aintaumbue rire sese kua 
aintausenduwaa aintaumaawaa yuiri Jesus irumu aintaumbeu 
rire yuiri yaneruixawa rese aintauyuiri J eruzalē kiti, asui 
aintausuwaa upe aintaumbue kua nyenga purangawaa siya 
tetama mirita supe Samaria kiti. 


Filipe umbue eunuku 


26 Asui yepe yaneruixawa anju umbeu Filipe supe: 
—Resuana kurasi usemuwaa iarukanga kiti pee rupi urasuwaa 


yande Jeruzale sui Gaza kiti kampu upewaa ae. Asui upuamu usu. 


27 Asui yepe eunuku Etiupia suiwara upurakiwaa ikupe kua 
kunya Kandase Etiupia upewaraita ruikawa ae, aete usaruwaa 
panye maa iyaraita sipiwasuwaita, UTI upurandu Deus irumu 
Jeruzale kiti. hgh gu i 
28Uyuiriwaa upe uwapika ikaru upe uleri uiku kua utitikawaa 
Izaia umpinimawaa. 
29 Asui Espiritu umbeu Filipe supe: 
—Remusuaki nya karu asui resu irumu. F- 
30 Asui Filipe uyana ipiri asui usendu uleri uiku kua utitikawaa 
umpinimawaa Izaia, asui upurandu ae: 
—Maitaa rekuawa mayesawa kua releriwaa? 
31 Asui usuaxara ae umbeu: 
—Maitaa maa hapuderi hakuawa mayesawataa ae tirame awa 


umbeu hasendu? Asui usenui Filipe uyupiri arama irumu ikaru kiti. 


32Aete kua uleriwaa Deus nyenga upe: l 

—Aintaurasu ae kuaye uvelya yawe aintaurasuwaa aintauyuká 
aramawaa kiti, asui kuaye uvelya yawe ukiririntu uiku aintaipu 
upe aintaumunuka irumu isui sawa, timaa upirari iyuru. 


>- Fyer 


3 Aintausaisu isui nyenga satambikawaa aintaumuwira kiti irumu 
ae. Awataa upuderi ukuawa kuaita upakawaita arame? Nyãse 
aintaumuyuiri sikuesawa kua mundu sui. 
34Asui kua eunuku umbeu Filipe supe: 

—Hapurandu inde, rembeu hasendu awa resetaa umbeu kua 
utitikawaa, maitaa umbeu sesepawate u amu rese? 
35 Asui Filipe uyupiru umbue ae, umbeu ixupe; mayesawataa kua 
uleriwaa Deus nyenga upe, asui umbeu ikupe Jesus rese. 
3% Asui aintausuwaa upe pee rupi aintausika yepe parana rimbiwa 
upe, asui kua eunuku umbeu: 

—Remaa kua parana marantaa tirepuderi rebatizari ixe kuiri? 
37 Asui Filipe umbeu ikupe: 

—Hapuderi reruyari rame panye nepia upe. Asui usuaxara ae, 
umbeu: 

—Haruyari Deus raira kua Jesus Kristu. 
38 Asui umundu upitu kua ikaru, asui aintauye parana kiti kuaita 
mukuiwaita. Asui Filipe ubatizari kua eunuku. 
3 Asui aintausemu rire parana sui yaneruixawa Espiritu urasu 
Filipe, asui kua eunuku tiana umaa ae, asui usu sapee rupi suuri. 
WAsui aintauwasemu Filipe Azutu kiti, asui uwata umbue kua 
nyenga purangawaa panye tetama mirita kiti ate usika Sezareya kiti. 

Saulu utrukari umanduariwaa 


G 'Maa kua Saulu umutawa ainta kuaita yaneruixawa 
umbuewaita uputari uyuká ainta, asui usu ipiri kua 
saserdutita ruixawa. 
2 Asui upurandu irumu urde ainta supe kuaita usaruwaita 
sinaguga Damasku upe, urasu arama prezu Jeruzale kiti panye 
kuaita uwasemuwaita usuwaita yaneruixawa rapee rupi, muiri 
apigawaita kunyaita yuiri. 
3Asui usuwaa upe uiku pee rupi kuayentu Damasku sui kutara 
yepe turi umuturi sese iwaka sui. 
'Asui uwari iwi upe, asui usendu yepe nyenga umbeu ikupe: 
—Saulu, Saulu, marantaa remuruanyana ixe? 
5Asui Saulu upurandu: 
—Awataa inde seruixawa? Asui umbeu ikupe: 
—l|zete Jesus kua remuruanyanawaa. 
“Maa repuamu resu tetama kiti, akiti kuri aintaumbeu inde arama 
mayetaa kuri remunya aramawaa. 
"Kuaita usuwaita irumu aintaupita aintaupuamu aintaukiririntu 
aintausendu kua nyenga maa timaa nungara aintaumaa. 

8 Asui Saulu upuamu iwi sui upirari sesa maa tiupuderi umaa. —Maitaa tiserá aete kua apigawa umutawawaa ainta kuaita 
Asui aintawajudari ae aintaipu irumu aintaurasu ae Damasku kiti. usenuiwaita Jesus rera rese Jeruzale upe? Asui tisera ae yuiri 
#Asui musapiri ara tiumaa, asui timaa uu ne umbau yuiri. uri kua kiti upukuari arama urasu arama ainta saserdutita 
ruixawaita piri? 
Anania umaa Saulu ipiri 2Maa Saulu umbue kirimbawa piri, asui umukiriri kuaita judewita 
10 Ape Damasku upe yepe aintaumbuewaa serawaa Anania. uikuwaita Damasku upe umbeu resewara Kristu kua Jesus. 

Asui yaneruixawa umbeu ikupe ikerupiwaa upe: 3 Asui Saulu umbue ainta siya ara asui kuaita judewita 
—Anania. Asui usuaxara ae: aintauyumuatiri uyumimisawa upe aintauyuká arama ae. 
—Xukuite ixe, seruixawa. Maa Saulu usendu sesewara. Aintausaru tetama rukena upe ara 

"Asui yaneruikawa umbeu ikupe: rame pituna rame yuiri aintauyuka arama ae. 

—Repuamu resu pee rupi serawaa Satambikawaa Juda ruka Maa kuaita aintaumbuewaita aintaurasu ae pituna rame 
kiti, resikari yepe apigawa serawaa Saulu Tarsu suiwara nyase aintauxari ae sextu upe aintaumuye ae kurara kupe sui. 


upurandu Deus irumu. 


2Umaawana yepe apigawa serawaa Anania uwike uka upe uxari Saulu usu Jeruzale kiti 


ipu sese umaa arama mukuisawa. %&Asui usika irumu Jeruzale kiti uputari uiku aintairumu kuaita 

3Maa Anania usuazara ae umbeu: aintaumbuewaita maa aintausikie isui nyase tiaintauruyari sa 
—Seruikawa hasenduana siya miraita irumu sese nya apigawa, uruyariwaa ae. 

umunya turusu puxi ainta supe kuaita neyaraita Jeruzale upe. 2?Maa Barnabe uxari uwike irumu, asui urasu ae aintapiri kuaita 

“Asui kuiri urikuana urdë aintauxariwaa kuaita saserdutita apustuluita asui umbeu ainta supe maye umaa yaneruixawa pee 

ruixawaita umprezu arama panye kuaita usenuiwaita nerera rese. rupi, asui umbeu ainta supe maye yaneruixawa umbeu ixupe 

15Maa yaneruixawa umbeu ixupe: maye yuiri umbue tiutii Jesus rera rese Damasku upe. 

—Resuana, nyase haparawakawaa ae urasu arama Serera ainta Asuji uiku aintairumu Jeruzal upe uwata uyukuawa 
supe kuaita tiwaita judeu aintaruixawaita supe yuiri, ainta supe aintapiterupi, tiutii umbue yaneruixawa rera rese. | 
yuiri kuaita Israel rimiariruita. © *Umbeu ainta supe: "ia 
16Nyãse hamukame umaa arama muiritaa kuri urikute upurara —Kuaita greguita asui uyusuaxara aintairumu, maa aintauputari 
serera resewara. i aintauyuka ae. 
17 Asui Anania usu uwike uka kiti uxari ipu sese umbeu: ~ Asui imuita Kristu rese aintausendu sesewara asui aintaurasu ae | 

— Semu Saulu, yaneruixawa Jesus kua remaawaa reyuiriwaa Sezareya kiti, asui aintaumundu ae usu Tarsu kiti. 


upe pee rupi umundu ixe remaa arama mukuisawa, teresemu 


arama inde Espiritu Santu irumu. Uyukiriari Kristu ingreja 


18 Asuji aramete uwari sesa sui pirá pirera yawewaa, asui 31 Asui timaarese panye kuaita ingreja puraita panye Judeya 
upuderiana umaa mukuisawa. Asui upuamu asui uxari kiti Galileya kiti panye Samaria kiti yuiri, asui aintauyukiriari 
ubatizari ae. . puranga, aintauwata puranga yaneruixawa umaa, asui kua | 
YAsui umbau rire, kirimbawana uyusaa. i Ispiritu Santu umusuuri ainta, asui siyapiriana kuaita ingreja | 
puraita. | 
£ i 


Saulu umbue Damasku upe 
2 Asui uikure yepeyepe ara Damasku upe aintairumu kuaita 
aintaumbuewaita asui umbue sinaguga upe Jesus rese, umbeu: 
—Deus raira ae. 
21Asui aintaakayemu aintausendu panye kuaita usenduwaita ae, 
aintaunyee: 









' Pedru umukaturu Eneia 


32 Asui Pedru umaa aintapiri panye, asui usu yuiri umaa 

nintapiri kuaita uikuwaita Lida kiti. 

WAkiti uwasemu yepe apigawa serawaa Eneia imembeka ae, 
urikuana uitu akayu uyenu ikama upe. 

34Asui Pedru umbeu ixupe: 

—Fneia, Jesus Kristu umukaturu inde, repuamu remukaturu 
nekama. Asui aramete upuamu. 
35 Asui panye kuaita Lida upewaita panye yuiri Saruna 
upewaita aintaumaa ae, asui aintautrukari aintaumanduariwaa 
yaneruixawa rese. 


Durka upaka manusawa sui 
36 Aikue yepe kunya aintaumbuewaa Jupi upe serawaa Tabita 
yawesawa Durka, umunya turusu purangawaa, uajudari kuaita 


amuita yawewarawate. 
37 Asui nya ara upete masi upisika ae asui umanu, asul 


aintaumuyasuka rire ipira aintauxari ae yepe ukapi iwatewaa kiti. 


38 Asuji Lida uiku kuayentu Jupi sui; kuaita aintaumbuewaita 
aintausendu Pedru resewara asui aintaumundu mukui 
apigawaita aintaumbeu arama ikupe: 

—Reyuiriana yanepiri kutara. 

39 Asui Pedru upuamu usu aintairumu. Asui usika irumu 
aintaurasu ae ukapi iwatewaa kiti. Asui panye kuaita viuvaita 
aintaupuamu suaki aintauyaxiu, asui aintaumukame umaa 
panye rupa Durka umunyawaita uiku ramere aintairumu. 
aoMaa Pedru umusemu ainta panye asui uyurinipia upurandu 
Deus, asui uyereu ipira banda kiti umbeu: 

— Tabita, repuamu. Asui upirari sesa, asui umaa irumu Pedru 
uyusikie uwapika. 
MN Asui upisika ae ipu irumu usupiri ae, asui usenui panye kuaita 
Deus iyaraita, kuaita yuiri viuvaita, asui uxari upakare ae ainta 
supe. S 
42 Asui sesewara usika aintapiri panye Jupi kiti, asui siya miraita 
aintauxari aintapia yaneruikawa rese. 

43 Asui Pedru uiku siya ara Jupi kiti yepe apigawa irumu serawaa 
Simão upurakiwaa suu pirera. 


Kurneliu 
1Ape Sezareya upe yepe apigawa serawaa Kurneliu, 

1 0 aintakapitao ae kuaita suraraita Italia suiwaraita. 
2Umanduari Deus usikie isui yuiri panye aintairumu kuaita suka 
puraita, asui turusu uajudari yuiri pirasuawaita, yawewarawate 
upurandu Deus. jaa 

3 Asui yepe ara karuka rame umaa yepe Deus anju uri ipiri 
umbeu ixupe: 

4—Kurneliu! Asui umaa ixupe usikie, upurandu ae: 
—Maataa reputari seirumu seruixawa? Asui anju umbeu ixupe: 
—Deus umanduari kua repuranduwaa irumu panye yuiri kua 
rewajudariwaa pirasuawaita. 
5Kuiri remundu apigawaita Jupi kiti remundu aintausenui inde 
arama kua Simão sera rakapira Pedru, 
“Uiku Simão ruka upe kua upurakiwaa suu pirera, suka uiku 
parana turusuwaa rimbiwa kiti. 
7Asui uyuiri rire isui kua anju upurungitawaa ikupe usenui 
ipiri mukui upurakiwaita ikupe suka upe yepe surara yuiri 


umanduariwaa Deus uwajudariwaa ae. 


8Asui umbeu rire ainta supe panye, umundu ainta Jupi kiti. 


Pedru kerupi 


?Asui wirande kiti aintausuwaa upe pee rupi kuayentu tetama 
sui Pedru usu uka ipewawaa iarupi upurandu arama Deus, 
yandara rame kurasi. 

WAsui sasi ikupe yumasi umbau putari asui aintaumunya 
pukusawa umbau arama ikerupi ae. 
MAsui umaa uyupirari iwaka, asui uwiye yepe turusuwaa fazenda 


yawewaa aintaupisika kuatru upenasawa rese aintaumuye arama 
iwi kiti ae. 


kua fazenda ipura panye suu, maiwa wira yuiri. 


BAsui usendu yepe nyenga umbeu ixupe: 


—Pedru, repuamu reyuka rembau. 
“Maa Pedru usuaxara: 

—Umbaa seruixawa, nyase umbaa kuerare hambau 
tenyuntuwara tiyuiri ikiawaita. 
BAsui mukuisawa kua nyenga umbeu ikupe: 

—Terembeu tenyuntuwara kua Deus uzariwaa ikiaimawaa. 
le Yawe umunya musapiri viaji asui uyuiri iwaka kiti. 


Kurneliu umundu ainta Pedru ipiri 


VAsui tipukusawa Pedru ukuawa mayesawataa kua ikerupi 
umaawaa, kuaita apigawaita Kurneliu umunduwaita aintaupuamu 
ukara sui aintaupurandu rire mametaa Simao ruka. 

BAsui aintausenui aintaupurandu sa aikue uka upe kua Simão 


sera rakapirawaa Pedru. 


YAsui Pedru umanduari irumu sese kua ikerupiwaa, asui kua 
Espiritu umbeu ikupe: 
—Aikue mukui apigawaita aintausikari inde. 





| 
Ji 
Li 
# 
| 
li 

20Repuamu rewiye resu aintairumu, terexari mukui remanduariwaa 
nyase hamundu ainta. l 
21 Asui Pedru uwiye usu aintapiri kuaita apigawaita, umbeu ainta 
supe: D 

—Txete kua pesikariwaa, maa resewarataa peyuiri? 
22 Asui aintaumbeu ikupe: 

—Kua kapitão serawaa Kurneliu apigawa purangawaa ae, 
umanduari Deus, puranga aintaumbeu sesewara panye kuaita 
judewita, yepe anju purangawaa umu ndu ae usenui arama inde 
suka kiti usendu arama nenyenga. 


Pedru usu aintairumu 


23 Asui Pedru usenui ainta uka kiti uxari aintauiku irumu, asui 
wirande kiti usemu usu aintairumu, asui yepeyepe aintaimuita 
Kristu rese aintausu yuiri aintairumu. | 
24 Asui wirande kiti aintausika Sezareya kiti. Ape Kurneliu usaru 
ainta uyumuatiri imuita ianamaita yuiri. 

25 Asui Pedru uwike irumu uka kiti Kurneliu usu suaxara 
uyurinipia ikupe ipi ruaki umee arama ikupe arama 
purangawaa. 

26Maa Pedru usupiri ae umbeu ikupe: 

—Repuamu nyase apigawate ixe yuiri. o 
27 Asui upurungita ramere uiku irumu ae uwike uka kiti, uwasemu 
aintauyumuatiri siya miraita uka upe. 

28 Asui umbeu ainta supe: l 

—Penyete pekuawa timaa judeu upuderi uyumuatiri 
aintairumu kuaita amu miraita tiyuiri upuderi umusuaki ainta, 
maa Deus umukame hamaa tiarama hamanduari tenyuntu 
amuita tiyuiri ikiawaita ainta. l 
29 Asuji aintausenui irumu ixe hayuiri, timukui hamanduariwaa. 
Asui kuiri hapurandu penye marantaa pesenui ixe? 

30 Asui Kurneliu umbeu ikupe: 

—Urikuana kuatru ara karuka rame kurasi kuiriwaa yawe, 
hapurandu Deus irumu seruka upe, asui hamaa yepe apigawa 
upuamu hamaa irupa umuturi puranga. 

31 Asui umbeu: 

—Kurneliu Deus usendu kua repuranduwaa irumu, asui Deus 
umanduari nya reajudariwaa pirasuawaita, Ta 

:32Ape remundu yepe apigawa Jupi kiti usenui arama Simao sera 
rakapirawaa Pedru uikuwaa suka upe nyã upurakiwaa suu pirera 
serawaa Simão, uikuwaa parana turusuwaa rimbiwa kiti. 








i 


' 

33 Ape kutara hamundu aintausenui inde, asui remunya 
purangawaa ixe arama reyuiri resewara. Ape kuiri yayumuatiri 
Deus umaa ike yaputari yasendu neirumu panye umunduwaa 
rembeu kua yaneruixawa. 

3 Asui Pedru uyupiru umbeu: 

—kuiri hakuawa supiwate timaa Deus uparawaka umaa kuaita 
miraita. 
3; Maa mayewaa aintasuiwara kuaita miraita panye 
aintaumanduari Deus aintaumunya yuiri purangawaa Deus 
usuanti kuri ainta. 
36Deus umundu inyenga aintapiri kuaita Israel rimiariruita uxari 


` irumu aintaukuawa kua nyenga purangawaa uxariwaa timaarese 


vy 


ainta Jesus Kristu irumu. Aete aintaruizawa panye. 
3?Pekuawate kua nyenga aintaumbeuwaa panye Judeya 
kiti, aintauyupiru Galileya kiti sakakuera kua batizmu Juao 
umbuewaa rese. 


 38sPekuawate maye Deus uxari Espiritu Santu sese kua Jesus Nazare 


suiwara uxari ikupe ukuawasawa yuiri, asui uwata umunya 
puranga umukaturu panye kuaita Yurupari upukuariwaita, nyãse 
Deus irumu. 

3Asui yandete yamaa panye umunyawaa aintaretama upe kuaita 


` judewita Jeruzalē kiti yuiri. Asui aintauyuka ae aintauxari uyari 


kurusa rese. 

“Maa Deus usupiri ae musapiri ara rire, asui uxari yamaa ae. 
“Maa tiuxari muiri mira umaa ae, maa uxari yamaa ae yande 
uparawakawaita yambeu arama sesewara, yande yambauwaita 
irumu yauwaita yuiri irumu uyuiri rire upaka manusawa sui. 

2 Asui umundu yambue kuaita miraita yambeu arama ainta 
supe aete kua Deus uxariwaa umbeu arama aintapekadu kuaita 


upakawaita kuaita umanuwaita yuiri. 


43Panye kuaita utitikawaita aintaumbeu sesewara awa uxari ipia 


sera rese uperduari kuri isui ipekadu. 


Espiritu Santu uwiye aintarese 


Pedru upurungita ramere uiku kua nyenga Espiritu Santu 
uwari aintarese muiri kuaita usenduwaita kua nyenga. 
4$ Asui kuaita uruyariwaita sirkunsizao uriwaita Pedru irumu 
aintaakayemu aintaumaa nyase kua Espiritu Santu uwari 


“ aintarese kuaita tiwaita judeu yuiri. 


46Nyãse aintausendu aintaupurungita apekatuwaraita nyenga 
rupi, aintaumee purangawaa Deus supe. Asui Pedru umbeu: 

47—Maitaa yapuderi yasaisu aintasui ii yabatizari arama kuaita 
urikuwaita Espiritu Santu kuaye yaneyawe? 

48 Asui umundu aintaubatizari arama ainta Jesus Kristu 

rera rese. Asui aintaupurandu ae uiku aramare aintairumu 


yepeyepe ara. 


Pedru umbeu sesewara 


1 1 1Asui kuaita apustuluita kuaita aintaimuita Kristu rese yuiri 
Jeruzale kiti aintausendu aintausuanti Deus nyenga kuaita 

tiwaita judeu. 
2 Asui Pedru usuwaa upe Jeruzalë kiti kuaita sirkunsizao puraita 
aintaumbeu ikupe: 
3—Marantaa resu aintapiri kuaita tiwaita sirkunsizão pura asui 
rembau aintairumu? 
4Asui pedru unyee ainta supe, puranga maye usasawa uyupirunga 
sui, Unyee; 
5—Haiku rame kuera Jupi upe hapurandu Deus irumu, asui 
sekerupi ixe asui hamaa uwiye iwaka sui yepe fazenda uyupirari 
kuatru upenasawa irumu asui uri kuayentu seruaki. 
6Asui hamaa puranga ixupe hamaa suu, nyãruwaita yuiri, maiwa 
yuiri, wira yuiri. 
7 Asui hasendu yepe nyenga umbeu ixe arama: 

—Pedru, repuamu, reyuká, rembau. 
8 Asui hasuaxara: 

—Umbaa, seruixawa, nyãse tire hambau kua tenyuntuwara 
tiyuiri ikiawaita. 
?Asui hasendu mukuisawa kua nyenga, umbeu: 

—Teremanduari tenyuntuwaraita kua Deus uxariwaa 
ikiaimawaita. 
Yawe umunya musapiri viaji asui uyuiri iwaka kiti. 
"Asui aramete musapiri apigawaita aintausika ukara kiti 
yaikuwaa upe umunduwaita Sezareya sui aintaumaa arama ixe. 
12Asui kua espiritu umbeu ixe arama hasu arama aintairumu 
tiarama mukui hamanduari, asui aintausu seirumu kuaita yuiri 
semuita Kristu rese asui yawike suka kiti nyã apigawa. 
13 Asui umbeu yande arama maye umaa yepe anju suka upe 
umbeu ixupe: 

—Remundu Jupi kiti aintaururi arama nepiri Simão sera 
rakapirawaa Pedru. 
Ae kuri umbeu inde arama nyenga reyumukaturu aramawaa 
ipupe panye inde neruka puraita yuiri. 

15Asui hayupiru irumu hapurungita ainta supe uwari aintarese kua 
Espiritu Santu kuaye uwariwaa yawe yanerese uyupirungawa upe. 
16Asui hamanduari nya nyenga yaneruixawa umbeuwaa: 
—Supiwa Juão ubatizari ii irumu maa habatizari kuri penye 
Espiritu Santu irumu. 
Ape Deus uxari rame ainta supe kua uxariwaa yande arama 
yaxari irumu yanepia yaneruixawa Jesus rese, maataa maa ixe 
tiarama hamunya kua Deus uputariwaa? 
18Asui aintaukiririntu aintausendu irumu kua inyenga asui 
aintaumee purangawaa Deus supe, aintaumbeu: 
—Ape Deus uxari sasiyara aintaumanduari aintapekadu kuaita 
tiwaita judeu aintauriku arama mundu nunkawaa upawa. 


Aintauruyari Deus nyenga Antiukia kiti 

YAsui kuaita uyusaiwaita aintauyuka resewara Estevão 
aintausu Fenisia kiti Kipri kiti Antiukia kiti yuiri, aintaumbeu kua 
nyenga ainta supenyu kuaita judewita, 
2 Maa yepeyepe aintasuiwara uriwaita Xipri sui Sireni sui yuiri 
aintausu Antiukia Kiti aintaumbeu yuiri greguita supe kua 
nyenga purangawaa yaneruixawa Jesus rese. 
“TAsui yaneruixawa uajudari ainta puranga asui siya miraita 
aintauruyari asui aintauyereu yaneruixawa banda kiti. 
?2Asui aintaresewara usika aintapiri kuaita ingreja puraita 
Jeruzalė kiti asui aintaumundu Barnabe Antiukia kiti. 
?3Asui usika aintapiri suuri ipia umaa irumu Deus grasa asui umbue 
ainta aintauiku arama santa yaneruixawa rese yawewarawate. 
““Nyase apigawa purangawaa ae, teresemu ipia Espiritu Santu 
irumu uruyari kirimbawa asui siya miraita aintauxari aintapia 
yaneruixawa rese. 
> Asui Barnabe usu Tarsu kiti usikari arama Saulu. 
2% Asui uwasemu rire ae urasu ae Antiukia kiti. Asui aintaumbue 
siya miraita ingreja upe yepe akayu. Asui Antiukia upe 
aintauyupiru aintauseruka kristão muiri kuaita uruyariwaita. 


Agabu utitika yumasi rese 
3 Asui nya tempu yepeyepe utitikawaita uri Antiukia kiti 
Jeruzalē sui. 
28 Asui yepe aintasuiwara serawaa Agabu upuamu utitika Espiritu 
irumu umbeu: 
—Turusu kuri yumasi upisika panye kua mundu upe. Asui 
aintaupurara yumasi aintaruikawa pukusawa Klaudiu. 

29 Asui kuaita uruyariwaita aintaumuatiri aintamaa kuaye 
aintaupuderiwaa yawe aintaumundu arama ae ainta supe kuaita 
aintaimuita Kristu rese uikuwaita Judeya upe. 

30 Asui yawe aintaumunya, aintaumundu ae aintapiri kuaita 
ansiaoita Barnabe irumu Saulu irumu yuiri. 


Erudi umuruanyana Tiagu Pedru yuiri 


Nya tempu Erudi umundu aintaumprezu aintauxari 
1 2 aintaupurara yepeyepe ingreja puraita. 
2Asui uyuka espada irumu Tiagu kua Juao imu. 
3Asuj umaa irumu suuri kuaita judewita aintaumaa yawewaa 
umprezu yuiri kua Pedru. Nya ara upe aintaumbau pao 
seewaa. 
4Asui umprezu rire ae umburi ae kadeya kiti asui uzari dezeseis 
surara aintausaru ae, asui uputari urasu miraita umaa arama ae 
paskua rire. l 
5Asui aintausaru Pedru kadeya upe, maa kuaita ingreja puraita 
kirimbawa aintaupurandu sese Deus irumu. 
6Asui nya pituna senundere Erudi uputari uxari miraita umaa 
ae Pedru ukiri mukui suraraita aintapiterupi aintaupukuari ae 
santa mukui kurenti irumu, asui aintausaru ae ukara kiti kuaita 
guardaita. 
7 Asui uri yepe yaneruixawa anju asui yepe turi umuturi kadeya 
upe, asui upisika Pedru iapa rese umbaka ae umbeu ixupe: 
—Repuamu kutara, asui kuaita kurenti uwari ipu sui. 
8Asui kua anju umbeu ixupe: 
—Remundeu nerupa rexari nesapatu neipi rese. Asul umunya 
yawe. Asui kua anju umbeu yuiri ikupe: 
—Rezxari nerese nepupekawa asui reyuiri serakakuera. 


Anju uyurawa Pedru kadeya sui 


9 Asui usemu usu sakakuera, maa tiukuawa supiwa nya 
umunyawaa ikupe kua anju, umanduari ikerupintu, 
10 Asui aintausasawa rire kua primeru guarda asui kua 
mukuisawa guarda yuiri aintausu kadeya rukena kiti feru 
suiwara usu aramawaa sidadi kiti, asui uyupirari simutara asui 
aintauwata pee rupi asui anyunte kua anju uyuiri isui. 
"1 Asui upaka rame puranga kua Pedru umbeu ipia upe: 

—Kuiri hakuawa supiwa seruixawa umundu ianju uyurawa 
arama ixe Erudi ipu sui uyurawa ixe isui kua aintauputariwaa 
aintaumunya ixe arama kuaita judewita. 


311 ATU 12 


12Asui umanduari irumure uiku sese usu Maria ruka kiti kua Juao 
Marku maya, apete siya miraita aintauyumuatiri aintaumbeu 
arama Deus. 
13 Asui usenui irumu ukena upe uri umaa awataa ae kua kriada 
serawaa Rudi. 
"Ukunyeseri irumu Pedru nyenga suuri ipia, asui tiumanduari 
uxari uwike maa uyuiri uyana umbeu ainta supe: 

— Pedru uiku ukara kiti. 
15Asui aintaunyee ikupe: 

—Neakangaiwa reiku inde. Maa kirimbawa umbeu yuiri: 

—Supiwa hambeu aete. Asui aintaumbeu: 

—lLanju ae. 
l6 Vaa Pedru usenui uiku, asui aintaupirari ikupe ukena 
aintaumaa ae asui aintaakayemu aintaumaa. 
"Maa ipu irumu umukiriri ainta, asui umbeu ainta supe maye 
yaneruixawa uyuka ae kadeya sui, asui umbeu yuiri: 

—Pembeu Tiagu supe yanemuita supe yuiri. Asui usu amu kiti. 
18 Asui kuemana ainta aintauyumusikie kuaita suraraita nyase 
tiaintaukuawa maye kua Pedru rese. 
19 Asui Erudi usikari ae, asui tiuwasemu ae asui upurandu kuaita 
suraraita, asui umundu aintaukastigari kuaita suraraita. Asui usu 
Judeya sui Sezareya kiti uikupuku uiku akiti. 

Erudi umanu 

20Frudi ipiaiwa umaa kuaita miraita Tiru upe Sidum upe yuiri, 
maa aintauri ipiri yepewasu aintauwasemu rire purangawaa 
Blastu irumu kua aintaruixawa ajudarisara, asui aintaupurandu 
ae uxari arama timaarese aintauiku, nyase aintamiraita 
aintaupiripana aintaumbau arama aintaruixawa retama sui. 
21 Asui nya ara Erudi umbeuwaa umundeu tuixawa rupa asui 
uwapika tuixawa trunu upe, asui upurungita ainta supe. 
22 Asui kuaita miraita aintausasemu aintaumbeu: 

—Yepe tupana nyenga ae timaa apigawa nyenga ae. 
23 Asui aramete yepe yaneruixawa anju ukastigari ae, nyãse timaa 
umee purangawaa Deus supe, asui tapuru umbau ae, asui umanu. 
2 Maa yaneruixawa nyenga uyukiriari puranga uyusai aintapiri 
kuaita siyawaita. 
25 Asui aintauyuiri Jeruzale sui kuaita Barnabe Saulu yuiri 
aintaumbauwaa rire aintaumunya kua aintaupuranduwaa 
aintaumunya, asui aintaurasu aintairumu yuiri kua Juão 
aintauserukawaa Marku. 

q 'Aikuete utitikawaita umbuewaita yuiri ingreja upe 
1 3 Antiukia kiti, aintarera Barnabe, Simeão serawaa rakapira 
Nijeru, Lusiu Sireni suiwara, Manaem kua serakuenawaa 
aintaruixawa Erudi ikupe aramawaa, asui Saulu yuiri. 
2Asui aintaupurandu irumu yaneruixawa irumu aintauyukuaku 
aintauiku, Espiritu Santu umbeu ainta supe: 

—Pemutirika ixe arama kuiri nya Barnabe Saulu yuiri 
aintaumunya arama kua muraki hasenuiwaa ainta sesewara. 
3Asui aintauyukuaku aintauiku rire aintaupurandu Deus irumu 


aintauxari aintaipu aintarese asui aintaumundu aintausu arama. 


Elima kua paye 
4 Asui Espiritu Santu umundu resewara ainta aintausu Seleusia 
kiti asui aintausu Xipri kiti. E 
5 Asui aintausu rame aintauiku Salamina kiti aintaumbue Deus 


nyenga aintasinaguga upe kuaita judewita, asui Juao uajudari ainta. 


6Asui aintausasawa panye kaapuamu rupi ate Pafu kiti, asui 
aintauwasemu yepe paye judeu utitikawaa ugananiwaa ae, 
serawaa Barjesus. ji 
7Asui uiku irumu kua aintaruixawa ukuawawaa serawaa Serjiu 
Paulu. Asui kua tuixawa usenui ipiri kua Barnabe Saulu yuiri 
uputari usendu kua Deus nyenga. 


sMaa kua paye serawaa yuiri Elima, umuruanyana ainta, uputari 


uganani kua tuixawa tiarama uruyari puranga. WAO 
sMaa kua Saulu serawaa yuiri Paulu teresemu ae Espiritu Santu 
irumu kirimbawa umaa izupe kua paye, umbeu ikupe: 

10—Tnde Yurupari raira, teresemu inde panye gananisawa 
irumu panye puxuwerasawa irumu, indete suanyana panye kua 
purangawaa. Maitaa tinekuere inde remuapara yaneruikawa 
rapee satambikawaa? l 

"Asui kuiri yaneruixawa uxari ipu nerese sesaima arama 

inde yepe tempu. Asui aramete uwari sese nuvi yawewaa 
pitunawasuwaa yuiri, asui uwata usu usikari amu uruwata 
arama ae ipu irumu. 
12 Asui kua tuixawa uruyari umaa irumu kua usasawawaa, asul 
iakayemu usendu kua nyenga yaneruixawa rese. 


Juão Marku uyuiri Jeruzale kiti 
133 Asuj Paulu usu Pafu kiti sumuaraita irumu, asui aintausu 
Perje kiti Panfilia upe, asui Juão uxari aintauyuiri J eruzale kiti 

“Maa aintausasawa Perje aintausu Antiukia kiti Pizidia upe, asui 
sauru rame aintausu aintauwapika sinaguga upe. 
15Aintauleri rire Muize nyenga aintanyenga vuiri kuaita 
utitikawaita kuaita usaruwaita sinaguga aintaumundu kuekatu 
ainta supe arama aintaumbeu: 

—Yanemuita, periku rame yepe nyenga pembue arama kuaita 
miraita, pembeu ae. 


Paulu umbue Antiukia kiti 


'6Asui Paulu upuamu umukiriri ainta ipu irumu unyee: 
—Penye apigawaita israelitaita, penye yuiri amuita usikiewaita 
Deus sui, pesendu senyenga. 
1 AintaDeus kuaita israelitaita uparawaka kuaita yaneramunyaita 
asui uxari siya arama ainta aintauiku ramere Egitu kiti, asui 
urasu ainta Egitu sui iyuwa kirimbawawaa irumu. 
'BAsui Deus uaguentari aintairumu kuaji kuarenta akayu 
kampu upe. 
YAsui umukanyemu rire seti miraita aintaiwi sui Kanaa upe uxari 
ainta supe aintayara arama iwi aintayaweyawe. 
Yawe aintauiku kuaji kuatrusentu sinkuenta akayu. Asui uxari 
ainta supe serakuenawaita ate usika Samuel tempu kua utitikawaa. 
%1 Asui aintaupurandu Deus irumu yepe aintaruixawa arama, asui 
Deus uxari aintaruixawa Saul, Kizi raira ae, Benjami rimiariru ae, 
aintaruixawa ae kuarenta akayu. 
22 Asui Deus umburi ae asui uxari ainta supe aintaruixawa arama | 
Davi, kua umbeuwaa sese: | 
—Hawasemu Davi taira kua Jese yepe apigawa kuaye sepia | 
uputariwaa yawe, umunya kuri kuaye haputariwaa yawe. 
3 Ąsui Davi rimiariruita pitera sui Deus uxari israelitaita supe kua 
| 





umukaturu aramawaa Jesus kuaye umbeuwaa yawe. 

24Asui senundere uri kua Juão umbue kuaita israelitaita sese kua 
batizmu sasiyara resewara aintaumanduari aintapekadu. 

25 Asui Juao umbawa irumu imuraki umbeu: 

—Maitaa pemanduari ixe? Timaa ixe ae. Maa serakakuera uri 
yepe puranga piriwaa sesui timaa puranga ixe hayawika arama 
hayurawa isapatu ipi sui. 
6Semuita, penye Abraão rimiariruita, penye yuiri penye amuita 
pesikiewaita Deus sui, umundu yande arama kua inyenga sese 
kua umukaturu aramawaa yande. 

27 Nyase kuaita miraita Jeruzal£ kiti kuaita yuiri aintaruixawaita 
tiresewara aintaukunyeseri Jesus tiyuiri aintaukuawa mayesawa 

aintanyenga kuaita utitikawaita kua aintauleriwaa muiri sauru, 
aintauxari aintauyuka ae kuaye aintaumbeuwaa yawe kuaita 
utitikawaita. 

28 Tiaintauwasemu sese ipukuwerasawa aintauyuká arama ae, 
maa aintaupurandu Pilatu irumu uxari arama aintauyuká ae. 
29 A sui aintaumunya rire ikupe panye kuaye aintaumpinimawaa 
yawe sese aintaumuye kurusa sui ae asui aintauxari ae iwi 
kuara kiti. 

30Maa Deus usupiri ae manusawa sui. 

31 Asui siya ara uxari aintaumaa ae kuaita uriwaita Galileya sui 
irumu Jeruzalē kiti, aintate kuiri kuaita umbeuwaita sese ainta 
supe kuaita miraita. 

32 Asui kuiri yarasu penye arama kua nyenga purangawaa Deus 
umbeuwaa yaneramunyaita supe. 

3Deus umunya yande arama, yande tairaita, kuaye umbeuwaa 
yawe usupiri resewara Jesus, yawete yuiri umpinima Salmu 
kapitulu mukui upe: 

—Indete seraira, uyi ara haxari renaseri. 
34Asui Deus umbeu sese yakuawa arama supiwa usupiri ae 
manusawa sui tiarama kuri iyuka. Unyee: 

— Hazari kuri inde arama kua puranga piriwaa supiwa 
hambeuwaa Davi supe. 

35 Ape umbeu yuiri amu Salmu upe: 

—Tikuri rexari nepurangawaa iyuka. l 
36Nyäse umanu Davi umunya rire kua Deus umbeuwaa ainta supe 
kuaita imiraita asui aintaumburi ae samunya ambiraita ruaki, 
asui iyuka ae. 

37 Maa tiyuka kua Deus usupiriwaa. $ 
38 Ape semuita, haputari pekuawa kuiri yambeu penye arama sese Ai 
kua upuderiwaa umburi pesui pepekadu. 

39 Asui mayewaa uxari ipia sese uyurawa kuri ae isui kua tiwa 
Muize nyenga upuderi uyurawa a€. 

40 Ape pemaa pesui yawaite upisika penye nya aintaumbeuwaa 
kuaita utitikawaita: 

MPemaa penye, penye pekasuariwaita perikute pesikie pemaa, 
perikute pekanyemu, nyase hamunya pepiterupi kua hamunyawaa 
tiwa kuri peruyari aintaumbeu rame penye arama yawewaa. 


Aintauputari aintausendu piri 
22 Asui aintausemu irumu aintaupurandu ainta aintaumbue 
arama kuri aete yuiri amu sauru rame. 

BAsui aintauyuiri irumu sinaguga sui siya judewita siya yuiri 
judewita umbuewaita aintausu Paulu Barnabe rakakuera, asui 
aintaumbue ainta aintauiku arama santa Deus grasa rese. 


Paulu Barnabe yuiri aintausu tiwaita judeu ipiri 

##Asui amu sauru rame kuajintu panye kuaita sidadi upewaita 
aintauyumuatiri aintausendu arama Deus nyenga. 
45Asui kuaita judewita aintaumaa kuaita miraita siyawaita 
asui aintaumuasi, asui aintaumbeu puxuwera sese kua Paulu 
umbeuwaa, asui aintaukasuari ae. 

16 Asui tiaintautii Paulu Barnabe yuiri aintaumbeu ainta supe: 
—Yarikute yayupiru yambeu penye arama kua Deus nyenga 
maa pemburi pesui ae penyepawate, tipeputari kua mundu tiwa 
upawa, ape kuiri yasu aintapiri kuaita tiwaita judeu. 
?#Nyase yawe yaneruixawa umundu yande, umbeu: 

—Haxyari inde aintaturi arama inde kuaita tiwaita judeu, 
rerasu arama ainta supe nya umukaturu aramawaa ainta panye 
kua mundu upe. 

*8Asui suuri kuaita tiwaita judeu aintausendu irumu kua 
nyenga, asui aintaumbeu purangawaa yaneruixawa nyenga 
rese, asui aintauruyari panye kuaita urikuwaita kuri mundu 
nunkawaa upawa. 

HAsui yaneruixawa nyenga usika aintapiri panye aintaretama 
upe. 

5 Asui kuaita judewita aintaumpiaiwa kuaita kunyaita 
aintaurespetariwaita ukuawawaita Muize nyenga aintayuiri 
kuaita serakuenawaita tetama upe asui aintauyupiru 
aintaumuruanyana Paulu Barnabe yuiri, asui aintaumburi ainta 
aintaretama sui. 
51Maa aintaupiri iwi aintaipi sui aintaruaxara asui aintausu | 
Ikuniu kiti. i 
52 Asui kuaita uruyariwaita suuri ainta turusu teresemu ainta 
Espiritu Santu irumu. 


14 


Paulu Barnabe Ikuniu kiti | 
'Asui Ikuniu upe aintauwike yepewasute judewita | 
sinaguga upe, Paulu Barnabe yuiri, asui kirimbawa i 


aintaumbue, asui siya miraita aintauruyari, siya judewita siya 
greguita yuiri. 

?Maa kuaita judewita tiwaita uruyari aintaumpiaiwa kuaita 
tiwaita judeu puzi arama aintaumaa kuaita yanemuita Kristu rese. 


pi 

3Maa aintauiku akiti uikupuku, tiaintautii aintaumbue 
yaneruixawa rese, asui uxari aintaukuawa supiwa kua nyenga 
igrasa rese urari resewara aintaumunya siya milagri. 

4Maa mukui aintaumanduariwaa kuaita miraita tetama upe, amuita 
uruyari judewita nyenga amuita uruyari apustuluita nyenga. 

5Asui aintaipiaiwa kuaita tiwaita judeu asui judewita yuiri 
aintairumu kuaita serakuenawaita, aintauputari aintaukasuari 
ainta asui aintauputari aintauyuká ainta ita irumu. 

6 Asui aintausendu sesewara asui aintauyawawa Listra kiti 
Derbe kiti yuiri tetama uikuwaita Likaunia upe, aintausu yuiri 
panye tetama kuayentuwaita kiti. 

7 Akiti aintaumbue nya nyenga purangawaa. 


Paulu umukaturu yepe alejadu 

8Apete Listra upe yepe apigawa tiwa upuderi uwata nyase 
unaseri imembeka ae, në yepe viaji uwata. 
9Asui usendu irumu upurungita kua Paulu, asui Paulu umaa ikupe 
asui ukuawa uruyari puranga ipia upe puranga arama ae. 
WAsui inyenga kirimbawawaa irumu umbeu: 

—Repuamu satambika neretima irumu. Asui upuri upuamu 
aramete uwata. 
"Asui kuaita miraita siyawaita aintaumaa irumu kua Paulu 
umunyawaa aramete aintausasemu Likaunia nyenga rupi: 

—Kuaita yanetupanaita aintauwiyeana yanepiri apigawa ipira 
yawe. 
2Asui aintaumanduari Jupiteru kua Barnabe, asui 
aintaumanduari Merkuriu kua Paulu nyãse aete kua 
upurungitawaa turusu. 
BAsui yepe Jupiteru saserduti usemu templu sui uikuwaa tetama 
runde sui, ururi bui ukara kiti putira yuiri, uputari uyuka 
simbawa itupana supe aintairumu kuaita miraita. 
'#Maa kuaita apustuluita Barnabe Paulu yuiri aintausendu irumu 
sesewara aintaumusuruka aintarupa aintauyana aintapitera rupi 
kuaita miraita aintaumbeu ainta supe kirimbawa: 
15— Penye apigawaita, marantaa pemunya yawe? Apigawaita 
yande kuaye peyawe, ape yaruri penye arama kua nyenga 
purangawaa peyereu arama isui kua tenyuntuwara pexari arama 
pepia sese kua Deus upakawaa kua umunyawaa panye maa iwaka 
kiti, panye kua mundu upe yuiri, panye parana upewaita yuiri. 
16Kuxima haxarire panye kuaita miraita aintauwata 
aintayaweyawe aintarapee rupi. 

"Maa uxari umunyawaita umbeu arama sesewara, nyase umunya 
penye arama puranga, uxari amana uwari puranga, uxari yuiri 
iya panye kua iwa umusuuri arama pepia puranga timbiu irumu 
panye purangawaita irumu yuiri. 

18Asui kuajintu tiaintaupuderi aintaumuapatuka kuaita miraita 
irumu kua nyenga tiarama aintauyuka ainta supe nimbawa. 


Aintauputari aintauyuka Paulu 


Maa aintauri kuaita yepeyepe judewita Antiukia sui 
Ikuniu sui yuiri asui aintaumpiaiwa kuaita miraita, asui 
aintauyuká putari Paulu ita irumu, asui aintausiki ae tetama sui 
aintaumanduari umanuana ae. 
20 Asui kuaita umbuewaita aintauyumuatiri suaki aintaumaa ae, 
asui upuamu usu uwike tetama kiti. Asui yepe ara rire usu Derbe 
kiti Barnabe irumu. 
NAsui aintaumbue rire kua nyenga purangawaa aintauxari siya 
aintaumbuewaita uruyariwaita, asui aintauyuiri mukuisawa 
Listra kiti Ikuniu kiti yuiri Antiukia kiti yuiri. 
22 Asui aintaumukirimbawa aintapia kuaita aintaumbuewaita 
aintaumbeu ainta supe aintauruyari arama kirimbawa, asui 
aintaumbeu yuiri ainta supe: 

—Yarikute yapurara yawike arama yaneruikawa Deus 
umunduwaa upe. 
233 Asui aintauxari serakuenawaita ingreja yaweyawe, asui 
aintaumbeu rire Deus aintauyukuaku rame aintauiku aintauxari 
kua aintauruyariwaa yaneruixawa usaru ainta. 
24 Asui aintausasawa Pisidia piterupi aintausuwaa upe Panfilia kiti. 
25 Asui aintaumbue rire kua nyenga Perje kiti aintausu Atalia kiti. 
26 Asui aintausu Antiukia kiti naviu upe akitiwaa aintauxari ainta 
Deus grasa supe aintaupuraki arama ixupe, kuiri aintaumbauwaa 
aintaumunya kua aintaumunduwaa aintaumunya. 
27 Ąsui aintausika rire akiti aintauyumuatiri kuaita ingreja puraita 
asui aintaumbeu ainta supe maye Deus umunya ainta supe, maye 
yuiri uxari aintauruyari ae Kuaita tiwaita judeu. 
æ Asui uikupuku aintauiku aintairumu kuaita umbuewaita. 


Aintauyupurungita sirkunsizão rese 
1 5 1Maa yepeyepe apigawaita uriwaita Judeya sui 
aintaumbue kuaita aintaimuita tiaintaupuderi 
aintauyumukaturu tirame aintauyusirkunsidari ainta kuaye 
Muize Kustumi umbuewa yawe. 

2 Asui Paulu Barnabe yuiri aintauyupurungita nyenga irumu 
aintairumu, asui aintaumundu Paulu Barnabe yuiri aintairumute 
yepeyepe aintasuiwara kuaita amuita aintausu Jeruzalē 
kiti aintaupurandu arama aintausendu kuaita apustuluita 
serakuenawaita yuiri sese kua nyenga. 
3Ape Kuaita ingreja puraita aintaumundu aintausu, asui 
aintausasawa Fenisia piterupi Samaria piterupi yuiri aintaumbeu 
ainta supe aintautrukariana aintapia kuaita tiwaita judewita, ape 
suuri aintausendu ae panye kuaita aintaimuita. 
#Asui aintausika Jeruzale kiti asui puranga aintausuanti ainta 
kuaita ingreja puraita kuaita apustuluita serakuenawaita yuiri, 
asui aintaumbeu aintausendu maye Deus umunya ainta supe. 
“Maa yepeyepe uruyariwaita aintasuiwara kuaita farizewita 
aintaupuamu aintaumbeu: 

—Yarikute yaxari aintausirkunsidari ainta, yarikute yambeu 
ainta supe aintaumunya arama kuaye Muize nyenga umbeuwaa 
yawe. 


Apustuluita aintauyumuatiri 


6Asui aintauyumuatiri kuaita apustuluita kuaita 
serakuenawaita yuiri aintaumpurungita arama sese kua nyenga. 
7Asui aintauyumuatiri rire turusu Pedru upuamu umbeu ainta supe: 
—Semuita pekuawate kuzima Deus uparawaka ixe pepitera 
sui, aintausendu arama seyuru sui kua nyenga purangawa kuaita 
tiwaita judeu aintauxari arama aintapia sese. 
sAsui kua Deus ukuawawaa panye yanepia upe uxari 
aintaukuawa sese uxari resewara ainta supe kua Espiritu Santu 
kuaye uxariwaa yawe yande arama ae. 
Ape yepewasu umaa yande aintairumu asui umuyasuka 
aintaumanduariwaa aintauxari resewara aintapia sese. 
Ape kuiri marantaa pesaa putari Deus pexari resewara 
aintaumunya iwasuwaa kuaita umbuewaita kua tiwa aintaupuderi 
aintaumunya kuaita yaneramunyaita ne yande yuiri? 
"Maa yaruyari umukaturu yande igrasa irumu kua yaneruixawa 
Jesus kuaye umukaturuwaa yawe ainta. 


Tiagu umanduarisawa 


12 Asuji aintaukiriri kuaita siyawaita asui aintausendu 
Barnabe supe Paulu supe yuiri, aintaumbeu ainta supe muiritaa 
aintaumunya milagri tiwaitare yamaa yuiri Deus uxariwaa 
aintaumunya aintapiterupi kuaita tiwaita judeu. 

BAsui aintaupurungita rire Tiagu umbeu ainta supe: 

—Semuita pesendu senyenga. 

Simão umbeuwana penye arama maye Deus uyupiru umaa 
aintapiri kuaita tiwaita judeu usikari arama aintapitera sui 
miraita arama sera rese. 

15Nyāse yawe yuiri aintaumbeu kuaita utitikawaita, yawe 
aintaumpinima: 

16—Yawewaa rakakuera hayuiri kuri mukuisawa hasupiri Davi 
uikuwaa rendawa uwariwaa, simirera irumute kuri hasupiri 
yuiri ae asui hampuamu kuri ae. 

17 Aintausikari arama yaneruixawa muiri kuaita amuita 
apigawaita panye kuaita tiwaita judeu yuiri kuaita 
aintaumuserukawaita serera rese. 

18Yawe umbeu yaneruixawa kua uxariwaa yakuawa yawewaa 
kuximare. 

1 Ape Tiagu unyee: 

—Hamanduari purangate tiarama yamuapatuka ainta kuaita 
utrukariwaita aintapia Deus rese aintapitera sui kuaita tiwaita 
judeu. 

2 Maa yampinima kuri ainta supe tiarama aintaumbau kua 
aintauxariwaa idulu supe, tiarama yuiri aintaumunya puxuwera 
aintapira irumu, tiarama yuiri aintaumbau suu rukuera tiwa 
aintauyuka isui tuwi, tiarama yuiri aintaumbau tuwi. 

2Nyãse kuximare Muize uxari aintaumbue inyenga muiri tetama 
upe, ape aintauleri ae muiri sauru aintasinaguga upe. 


Aintaumundu kuekatu Antiukia kiti 


22 Ąsui kuaita apustuluita kuaita serakuenawaita yuiri panye 
ingreja puraita aintaumanduari puranga aintaumundu yepeyepe 
aintauparawakawaita aintasuiwara aintausu arama Antiukia kiti 
Paulu irumu Barnabe irumu yuiri, asui aintaumundu Juda serawaa 
Barsaba asui Sila yuiri kuaita apigawaita aintaumanduariwaa 
purangawaita aintarese kuaita aintaimuita. 

233 Aintaurasu arama kua aintaumpinimawaa: 

—Kuiri yamundu penye arama kuekatu, yande peimuita 
apustuluita yuiri serakuenawaita yuiri penye yanemuita 
aintasuiwaraita kuaita tiwaita judeu Antiukia upe Siria upe yuiri 
Silisia upe yuiri. 

24 Nyase yasendu yepeyepe yanesuiwara aintauputari 
aintaumuapatuka penye aintanyenga irumu, aintauxari mukui 
pemanduariwaa, tiyamunduwaita ainta. 

25 Asui yayumuatiriwaa upe yamanduari puranga yaparawaka 
yepeyepe apigawaita yamundu arama pepiri ainta aintairumu 
kuaita yagustariwaita Barnabe Paulu yuiri. 

2% Kuaita apigawaita suuri aintaupurara sera resewara kua 
yaneruixawa Jesus Kristu. 

7 Ape yamundu yuiri pepiri Juda Sila yuiri aintaumbeu arama 
penye arama aintayuru irumu kua yampinimawaa papera upe. 
28 Asui kua Espiritu Santu, yande yuiri yamanduari tipuranga 
yaxari nyenga iwasupiriwaa pemunya arama ae isui kua 
yambeuwaa penye arama kuiri. 

2Tiarama pembau kua aintauxariwaa idulu supe, tiarama 
pembau tuwi, tiarama pembau suu tiwa aintauyuka tuwi isui, 
tarama pemunya puxuwera pepira irumu, puranga kuri pemunya 
pemaa rame pesui ainta. Puranga kuri peiku. 


Aintauleri kua aintaumpinimawaa 

30 Asul kuaita aintaumunduwaita aintausu Antiukia kiti, asui 
aintauyumuatiri rire kuaita miraita aintauxari ainta supe kua 
papera. 
3 Asui suuri aintauleri irumu kua papera nyase umusuuri ainta. 
3 Asui kua Juda Sila yuiri umbuewaita aintayuiri, aintaumbue 
siya nyenga irumu asui aintaumukirimbawa ainta. 
33 Asui aintauiku rire aintairumu uikupuku kuaita aintaimuita 
aintauxari aintauyuiri puranga aintapiri kuaita umunduwaita 
ainta. 
34Maa Sila umanduari puranga uikure aintairumu. 
35Maa Paulu Barnabe yuiri aintauikure Antiukia kiti aintaumbue 
ainta kua yaneruixawa nyenga siya yuiri aintairumu amuita. 


Paulu urari Barnabe 


36 Asui yepeyepe ara rire Paulu umbeu Barnabe supe: 

—Yasu yamaa aintapiri kuaita yanemuita aintaretama 
yaweyawe yambuewaa akiti yaneruixawa nyenga yamaa arama 
maye aintauiku. 

37 Asui Barnabe uputari urasu yuiri kua Juão sera rakapirawaa 
Marku. 

383Maa Paulu umanduari tipuranga aintaurasu ae aintairumu 
kua uxariwaa ainta Panfilia kiti kua tiwa usu aintairumu upuraki 
arama. 

39 Asui aintauyusuaxara aintanyenga irumu, asui aintauyumutirika, 
asui Barnabe usu Xipri kiti urasu irumu kua Marku. 

“Maa Paulu uparawaka ixupe kua Sila, asui usuana imuita 
aintaupurandu rire yaneruixawa irumu usaru arama ainta 
igrasa irumu. 
“Asui usu panye Siria kiti panye Silisia kiti umukirimbawa 
kuaita ingreja puraita. 
Paulu urasu Timuteu irumu 

'Asui usu yuiri Derbe kiti Listra kiti yuiri. Apete uwasemu 
7 6 yepe aintaumbuewaa serawaa Timuteu, imembira kua yepe 
kunya uruyariwaa judeu ae maa ipaya gregu. 
2Aintaumbeu sese purangawaa kuaita uruyariwaita Listra kiti 
Ikuniu kiti yuiri. 
3Asui Paulu uputari urasu irumu kua Timuteu, asui usirkunsidari 
ae aintaresewara kuaita judewita uikuwaita ape, nyase panye 
aintaukuawa gregu ipaya. 
4Asui aintausuwaa upe aintaumaa muiri tetama aintaumbeu 
ainta supe kua nyenga aintaumbeuwaa kuaita apustuluita kuaita 
serakuenawaita yuiri Jeruzale kiti. 
sAsui aintauzari kirimbawa aintauruyari panye kuaita ingreja 
puraita, asui muiri ara amuita yuiri aintauxari aintapia Kristu 
rese. 


Paulu ikerupi Truadi kiti 

6 Asui aintausu panye Frijia kiti panye Galasia kiti yuiri nyase 
kua Espiritu Santu usaisure aintaumbue kua nyenga Azia kiti. 
7Asui Mizia ruaxara kiti aintauiku aintauputari aintausu Bitinia 
kiti maa Jesus Espiritu usaisure aintausu akiti. 
8Asui aintausasawa Mizia sui aintauwiye Truadi kiti. 
?Asui nya pituna Paulu umaa yepe apigawa Masedunia 
suiwara ikerupiwaa upe, upuamu suaki upurandu ae umbeu 
ikupe: 

—Reyuiriana Masedunia kiti reajudari arama yande. 
10 Asui umaa rire kua apigawa ikerupiwaa upe aramete kutara 
yaputari yasu yamaa Masedunia kiti nyase yamanduari Deus 
usenuiwana yande yambue arama ainta sese kua nyenga 
purangawaa. 
MAsui yasu Truadi sui naviu upe, yasu satambika Samutrasia kiti, 
asui wirande kiti yasika Neapuli kiti. 
2Asui yasu Filipu kiti yepe Rumawaraita retama ae turusu ae 
panye tetama sui Masedunia upe. Asui yaiku aintairumu yepeyepe 
ara aintaretama upe. 

BAsui sauru upe yasu igarapa kiti yambeu arama Deus 
akiti, asui yasika yapurungita aintairumu kuaita kunyaita 
uyumuatiriwaita yanerunde ape. 
“4 A pete yepe kunya serawaa Lidia Tiatira suiwara ae, 
uvenderiwaa fazenda pirangawaa umanduariana Deus, asui 
Deus uzari suuri ipia usendu arama kua Paulu umbeuwaa ainta 
supe. 
15 Asui yabatizari rire ae panye suka puraita yuiri upurandu 
yande umbeu: 

—Pemanduari rame haruyari puranga yaneruixawa nyenga 
ape haputari pewike seruka kiti peiku arama akiti, asui 
kirimbawa uputari yande yaiku arama suka upe. 


Umburi demuniu yepe kunya sui 


16 Asui yasuwaa upe yambeu Deus yayumuatiriwerawaa upe 
yawasemu yepe kunyamuku urikuwaa yepe demuniu ipia upe 
uganyariwaa turusu suixawaita supe dinyeru utitika resewara 
demuniu ukuawasawa irumu. 

17 Asui uri Paulu rakakuera yanerakakuera yuiri usasemu: 

—Kuaita apigawaita aintaupuraki ikupe kua Deus kirimbawa 
piriwaa panye sui aintaumbeu penye arama sese kua pee 
peyumukaturu aramawaa. 

18 Asui yawe umunya uiku siya ara asui Paulu ikuere usendu ikupe 
asui uyereu ibanda kiti umbeu ikupe kua demuniu: 

—Kuiri hamundu inde sera rese kua Jesus Kristu, resemu isui. 
Asui nya urate usemu isul. 


Aintaumprezu Paulu Sila yuiri 


19Asui suixawaita aintaumaa upituana uganyari ainta supe, 
asui aintaupisika Paulu Sila yuiri aintausiki ainta ukara kiti 
aintaumaa ainta kuaita serakuenawaita, 
20 Asui aintaurasu ainta aintapiri kuaita serakuenawaita 
aintaumbeu ainta supe: 

—Kuaita apigawaita judewita ainta, aintaumuapatuka panye 
yaneretama. 
21 Aintaumbue yepe nyenga tiwa yapuderi yasuanti tiyuiri 
yapuderi yaruyari ae nyãse Rumawaraita yande. 
22 Asui kuaita miraita siyawaita aintauri aintawajudari ainta 
aintauputari aintaunupa ainta, asui kuaita serakuenawaita 
aintaumusuruka aintarupa, asui aintauxari aintaunupa ainta 
mirai irumu. 

23 Asui aintaunupa rire ainta turusu aintaumburi ainta kadeya kiti, 
asui aintaumundu usaru ainta puranga kua usaruwaa prezu. 

24 Asui urasu ainta kadeya piterupi asui upukuari aintaipi mira 
rese nyase kirimbawa aintaumundu usaru kuaita prezuwaita. 

25 Asui pituna piterupi aintaumbeu Deus aintaunyengari yuiri 
ikupe kua Paulu Sila yuiri, asui kuaita amuita prezuwaita 
aintausendu ainta supe arama. 

26 Asui kutara uriri iwi, asui uriri panye kua kadeya asui 
aintauyupirari panye ukena, asui aintauyuyurawa panye kuaita 
aintaupukuariwaita. 


Usaruwaa prezu uxari ipia Kristu rese 


27 Asui umbaka kua usaruwaa prezu, asui umaa uyupirariana 
panye kadeya rukena, asui upisika iespada uputari uyuyuká 
simutara nyase umanduari aintauyawawa panye kuaita prezuwaita. 
28Maa Paulu usasemu tiapu unyee: 

—Teremunya puxuwera inde arama nyãse ike pawate panye 
yande. 

29 Asui usenui aintaururi ikupe yepe turi, asui uyana kadeya kiti 
uriri usikie asui uyawika Paulu runde sui Sila yuiri. 
30 Asui urasu rire ainta kadeya sui umbeu ainta supe: 

—Apigawaita, maataa kuri hamunya hayumukaturu arama ixe? 
31Asui aintausuaxara ae: 

—Rezari nepia yaneruixawa Jesus rese asui umukaturu inde 
panye neruka puraita yuiri. 

32 Asui aintaumbue ae Deus nyenga rese panye kuaita suka 
puraita yuiri. 

3 Asui nya ura ramete pituna rame uajudari ainta, umpusanga 
ainta supe aintaperewa. Asui uxari aintaubatizari ae, panye suka 
puraita yuiri. 

3 Asui urasu ainta suka kiti asui umee aintaumbau arama, asui 
uyumusuuri aintairumu panye suka puraita nyãse aintauxariana 
aintapia Deus rese. 


Aintauyurawa Paulu Sila yuiri 


35 Asui kuemana ainta kuaita serakuenawaita aintaumundu 
kuaita suraraita aintaumbeu arama: 

—Reyuraware kuaita apigawaita. 
36 Asui kua usaruwaa prezu umbeu Paulu supe kua aintaumbeuwaa: 

—Kuaita serakuenawaita aintaumundu kuekatu ixe arama 
hazari arama pesu, ape peyuiriana pesuana puranga. 

37 Maa Paulu umbeu ainta supe: 

—Aintaunupa yande aintaumaawaa upe panye tire aintausendu 
yande arama asui aintaumprezu yande Rumawaraita, ape kuiri 
maitaa aintauputari uyurawa yande uyumimisawa upe? Tipuranga 
yawe, maa pexari aintauri aintauyurawa yande aintapawate. 

38 A sui kuaita suraraita aintaumbeu ae ainta supe kuaita 
serakuenawaita, asui aintausikie aintausendu irumu Rumawaraita 
ainta. 

39 Asui aintauri aintapiri asui aintaupurandu aintauperduari 
arama aintairumu ainta, asui aintauyurawa ainta, asui 
aintaupurandu aintauyuiri arama tetama sul. 

40 A sui aintausu kadeya sui, aintausu aintaumaa ipiri kua Lidia, 
asui aintaumaa rire siya kuaita uruyariwaita aintaumusuuri ainta. 
Asui aintausu aintasui. 


Paulu umbue Tesalunika upe 
1 7 1Asui aintausasawa Anfipuli upe Apulunia upe yuiri, asul 
aintausika Tesalunika kiti, ape kuaita judewita aintauriku 

yepe sinaguga. 
2Asui Paulu uwike kuaye uwikewaa yawe muiri tetama upe asui 
uyusuaxara aintairumu Deus nyenga rese. 
3Umbeu ainta supe: 

—Asui uxari aintaukuawa urikute upurara urikute usemu yuiri 
manusawa sui kua Kristu, yawe umbeu ainta supe: 

— Kua Jesus hambeuwaa penye arama sese, Kristute ae. 
4Asui umuserana yepeyepe aintasuiwara asui aintauyumuatiri 
Paulu irumu Sila irumu yuiri, yawete yuiri siya greguita 
umanduariwaita Deus aintauyumuatiri aintairumu asui siya 
kunyaita purangawaita yuiri. 
5Asui kuaita judewita aintaumusuaki ainta, asui aintaurasu 
aintairumu yepeyepe apigawaita puxuwerawaita asul 
aintaumuatiri kuaita miraita asui aintaumpiaiwa ainta panye 
tetama upe, asui aintausu Jazum ruka kiti aintauputari aintaurasu 
ainta ukara kiti miraita runde. 
6Asui tiaintauwasemu ainta asui aintausiki Jazum yepeyepe 
uruyariwaita yuiri aintaurasu ainta serakuenawaita ipiri, 
aintaumbeu: 

—Kuaita apigawaita umuyereuwaita kua mundu aintausikana 
yanepiri, asui kua Jazum usuanti ainta. 
7 Asui panye kuaita apigawaita aintaumunya puxuwera Sezar supe 
nyase aintaumbeu tuixawa kua Jesus. 

8Asui aintapiaiwa kuaita miraita serakuenawaita yuiri aintausendu 
irumu kua nyenga. 

Maa aintauyurawa Jazum kuaita yuiri amuita aintaupagari 
rireana nyã dinyeru aintaupuranduwaa aintairumu. 


Aintaumbue Bereya upe 

WAsui kutara nya pituna kuaita uruyariwaita aintaumundu 
Paulu Sila yuiri Bereya kiti. Asui aintausika rire akiti aintauwike 
judewita sinaguga upe. 
"1 Asui puranga aintaumanduariwaa kuaita Bereyawaraita aintasui 
kuaita Tesalunikawaraita nyase suuri aintausuanti kua nyenga, 
asui muiri ara aintauleri Deus nyenga aintaukuawa arama supiwa 
kua aintausenduwaa. 
2 Ape siya aintapiterupi aintauxari aintapia sese, siya kunyaita 
gregu purangawaita siya apigawaita yuliri. 
Maa kuaita judewita Tesalunika upe aintausendu irumu Paulu 
umbue Deus nyenga ainta supe kuaita Bereya upewaraita aintausu 
aintapiri aintaumpiaiwa ainta aintaumuapatuka kuaita miraita. 
'#Asui kuaita uruyariwaita aintaumundu Paulu usu kutara parana 
turusuwaa rimbiwa kiti, maa Sila Timuteu yuiri aintauikure 
aintairumu. 
15 Asui kuaita urasuwaita Paulu aintaurasu ae Atena kiti, asui 
umundu ainta aintaumbeu arama Sila Timuteu supe yuiri aintauri 
arama ipiri kutara maye aintaupuderi, asui aintauyuiri. 


Paulu umbue Atena upe 


16Asui sasiyara Paulu ipia usaruwaa upe aintauri ipiri Atena kiti 
nyãse umaa teresemu idulu irumu kua tetama. 
7Asui uyupurungita judewita irumu aintasinaguga upe kuaita 
yuiri tiwaita judeu umanduariwaita Deus aintairumute yuiri 
kuaita uikuwaita ukara kiti muiri ara. 
18 Asui yepeyepe ukuawawaita epikurewita estuikuita yuiri 
aintauyusuaxara irumu, asui yepeyepe unyee: 

—Maataa usikari umbue kua upurungitawaa maya? Amuita 
aintaumbeu: 

—Yakuawa sã umbue apekatuwaraita tupana rese. Yawe ainta 
unyee nyase umbue Jesus rese upaka manusawa sui. 
1 Ape aintaupisika ae asui aintaurasu ae aintauyumuatiriwerawaa 
upe serawaa Areupagu, asui aintaunyee ikupe: 

—Maitaa rexari yakuawa maataa kua nyenga pisasuwaa kua 
rembuewaa? 





ATU 17 326 


?ONyase reruri yande arama nyenga tiwa yakuawa yaputariwaa 
maa yakuawa mayesawa kua rembeuwaa. 
Ii Nyase kuaita Atena upewaraita aintayuiri kuaita uriwaita apekatu 
sui uikuwaita akiti anyunte aintaugustari aintaumbeu nyenga 
pisasuwaa rese, aintaugustari yuiri aintausendu nyenga pisasuwaa. 
2Asui Paulu upuamu aintauyumuatiriwerawaa piterupi umbeu 
ainta supe: 

—Penye apigawaita Atenawaraita, hakuawa kirimbawa 
pemanduari kuaita petupanaita. 
233 Asui hawatawaa upe hamaa peretama upe hamaa kuaita 
pemanduari aramawaita petupanaita, asui hamaa yuiri yepe 
idulu rendawa pempinimawaa sese: 

—lIzupe kua tupana tiwa yakunyeseri. Asui kuiri hambeu penye 
arama sese nya pemanduariwaa tiwa pekunyeseri. 
Kua Deus umunyawaa kua mundu panye kuaita mundu puraita 
yuiri iwaka ruixawa ae kua mundu ruixawa yuiri ae, timaa 
uiku uka (templu) upe aintaumunyawaa aintaipu irumu kuaita 
apigawaita. 
?#Timaa nungara watari ikupe yapuderi arama maa yawajudari ae 
yaneipu irumu, nyase aete uxari yapaka muiri yande uxari yande 
arama yasiki arama yaneanga uxari yande arama panye maa. 
26 Asui yepe sui umunya panye kuaita miraita aintauiku 
arama panye mundu upe asui uxari ainta supe aintarangawa 
aintaretama arama yuiri. 
27 Aintausikari arama Deus aintausaru arama aintauwasemu ae 
aintaumanduarisawa irumu. Maa timaa apekatu uiku yanesui. 
28Nyãse ae uxari yapaka yande uxari yanepira kirimbawasawa, 
uxari yaiku kua mundu upe kuaye aintaumbeuwaa yawe yuiri 
kuaita pesuiwaraita umpinimawaita aintaunyee: 

—Nyase yande yuiri isuiwaraitate yande panye. 
29 Ape Deus suiwaraitate yande timaa yapuderi yamanduari 
yepewasute ae uru irumu u prata irumu u ita irumu kuaita 
aintaumunyawaita aintaipu irumu kuaita apigawaita kuaye 
aintaumanduarisawa uputariwaa yawe. 
30Timaa Deus umanduari aintaumunyawaita puxuwerawa 
tiramere aintaukuawa, maa kuiri umundu panye kuaita apigawaita 
kua mundu upe sasiyara arama aintaumanduari aintapekadu. 
31Nyãse uxari sangawa yepe ara umbeu arama aintaresewara 
panye kuaita mundu puraita, uxari kuri yepe apigawa 
purangawaa umbeu aintarese, asui uxari panye apigawaita 
ukuawa supiwa ae usupiri resewara ae manusawa sui. 

Amuita ukasuari, amuita aintauruyari 


32 Asui aintausendu irumu umbeu yayuiri yapaka manusawa sui 
yepeyepe ukasuari ae, maa kuaita amuita aintaumbeu: 

— Amu viaji yaputari yasendu inde arama yawewaa rese. 
33 Asui Paulu uyuiri aintapitera sui. 
34Maa yepeyepe apigawaita aintauyumuatiri ipiri asui 
aintauruyari inyenga, yepe aintasuiwara serawaa Diuniziu aete 
yepe Areupagu ruixawa, asui yepe kunya yuiri serawaa Damari 
asui amuita yuiri. 


Paulu usu Kurintu kiti 


1 8 1Asui arire Paulu usu Atena sui, Kurintu kiti. 

2Asui uwasemu yepe apigawa serawaa Akila judeu ae Puntu 
suiwara ae irumute kua ximiriku serawaa Prisila, amu kuese 
rupire usika Italia sui nyase aintaruizawa Klaudiu umundu panye 
judewita aintausu arama Ruma sui. Asui Paulu umusuaki ainta. 
3Nyãse aintayuiri upurakiwaita, aintaumunya baraka enseradu 
suiwara, asui uiku aintairumu. 
4Asui muiri sauru uyupurungita aintairumu aintasinaguga upe, 
asui umuserana siya judewita greguita yuiri. 


Umbeu ainta supe Jesus rese 


“Asui Paulu umbue kua nyenga Sila Timuteu aintauri irumu 
Masedunia sui, umbeu ainta supe kuaita judewita Kristu kua Jesus. 
6Asui aintaumuruanyana irumu ae aintaukasuari yuiri ae apete 
umutumu ipupekawa asui umbeu ainta supe: 

—Penyete periku kulpa, ixe tihariku kulpa, kuiri hasu hambue 
kuaita tiwaita judeu. 
7Asui utirika aintaruka sui usu yepe apigawa ipiri serawaa Tisiu 
Justu umanduariwaa kua Deus supiwa, sinaguga ruakintu suka. 
8Asui Krispu kua usaruwaa aintasinaguga uxari ipia 
yaneruixawa rese panye kuaita suka puraita yuiri, asui siya 
Kurintu upewaraita aintauxari aintapia yaneruixawa rese 
aintausendu rire inyenga, asui aintaubatizari ainta. 

”Asui yepe pituna rame yaneruixawa umbeu Paulu supe ikerupiwaa 
upe: 

—Teresikie rembeu ainta supe terekiriri maa rembeu. 

UNyase neirumute ixe, tikuri awa upisika inde uyuká arama inde, 
nyãse hariku siya semiraita aramawaa ike kua tetama upe. 

"Asui uiku aintairumu yepe akayu asui seis yasi yuiri umbue 
ainta Deus nyenga rese. 


au aaa 


e 

Aintaurasu Paulu Galiu ipiri 


12Maa aintaruixawa rame kua Galiu Akaia upe asui panye kuaita 
judewita aintaupisika Paulu asui aintaurasu ae serakuenawaita ipiri. 
BAintaumbeu: 

—Kua apigawa umuserana kuaita apigawaita aintauruyari 
arama Deus amu kiti Deus nyenga kuximawara sui. 
“Asui Paulu uputari irumu umbeu asui kua Galiu umbeu ainta 
supe kuaita judewita: 

— Penye judewita, umunya rame maa puxuwerawa hasendu 
maa penye arama, 
15Maa kuiri peyumaramunya retentu nyenga irumu amu rera rese 
yuiri kua penyenga kuximawara rese yuiri, haxari penyepawate 
pemaa maye pemunya ixupe arama sesewara. 
16 Asui umundu aintauyuiri isui. 
17 Asui muiri ainta aintaupisika Susteni yepe usaruwaa sinaguga 
asui aintaunupa ae ukara kiti, maa timaa arama ixupe arama ae 
kua Galiu. 


Paulu uyuiri Antiukia kiti 

18Maa Paulu uikure aintairumu siya ara yawewaa rire, asui 
umbeu sesewara asui usu Siria kiti, urasu irumu kuaita Prisila 
Akila yuiri. Asui Senkreia upe uxari aintauyapina isui iawa 
nyãse yawe umbeu Deus supe. 
19Asui usika Efezu kiti asui uxari ainta ape, asui uwike sinaguga 
kiti umbue kuaita judewita. 
20 Asui aintauputari uikure aintairumu maa tiuputari. 
23 Maa umbeuwaa irumu sesewara umbeu ainta supe: 

— Deus uputari rame hayuiri mukuisawa pepiri. Asui uwiye 
naviu upe usu arama Efezu sui. 
22 Asui uyari irumu Sezareya upe usemu umaa kuaita ingreja 
puraita asui usuana Antiukia kiti. 
23 Asui uiku rire aintairumu yepeyepe ara usu aintasui usu arama 
umaa ainta panye aintaretama yaweyawe Galasia upe Frijia upe 
yuiri asui umukirimbawa panye uruyariwaita. 


Apulu umbue 
24 Asui yepe apigawa usika Efezu kiti Alexandria suiwara ae serawaa 
Apulu, judeu ae, puranga umbue Deus nyenga rese kirimbawa. 
25 Aintaumbuewaa ae yaneruixawa rapee rese kirimbawa 
umanduari ipia upe, asui umbue ainta satambika Jesus rese, maa 
anyunte ukuawa kua Juão batizmu rese. 

26 Asui uyupiru umbue ainta sinaguga upe tiutii, asui Prisila 
usendu ae Akila yuiri asui aintaurasu ae aintairumu asui 
aintaumbeu ixupe satambika sese kua yaneDeus rapee. 

37 Asui kuaita uruyariwaita aintaumusuuri ae nyãse uputari 
uyasawa Akaia kiti, asui aintaumpinima papera ainta supe 
kuaita uruyariwaita apewaraita aintausuanti arama ae puranga. 
Asui usika rame akiti uajudari ainta puranga kuaita uxariwaita 
aintapia Deus rese igrasa resewara. 

233 Asui kirimbawa umuserana kuaita judewita aintaumaawaa upe 
panye, uxari aintaukuawa Deus nyenga irumu Kristu kua Jesus. 


Paulu usu Efezu kiti 


7 9 1Asui Apulu uiku rame Kurintu upe Paulu usasawa usu 
umaa panye aintaretama apekatuwaita asui usika Efezu kiti, 

ape uwasemu yepeyepe uruyariwaita. 

?Asui upurandu ainta: 

—Maitaa periku kua Espiritu Santu peruyari irumu? Asul 
aintaunyee ikupe; 

—Tiyakuawa sã aikue Espiritu Santu. 
3Asui Paulu upurandu ainta: 

—Awa batizmu irumutaa aintaubatizari penye? Aintaumbeu 
ixupe: 

—Juão batizmu irumu. 

*Asui Paulu umbeu ainta supe: 

—Juão ubatizari ainta sasiyara resewara aintaumanduari 
aintapekadu, asui umbeu ainta supe aintauxari arama aintapia 
sese kua uriwaa sakakuera, aete Jesus. 

#Asui aintausendu irumu kua inyenga aintauxari ubatizari ainta 
sera rese kua Jesus. 

#Asui kua Espiritu Santu uwiye aintarese Paulu uxari irumu ipu 
aintarese, asui aintaupurungita apekatuwaraita nyenga rupi 
aintaumbue yuiri. 

"Duzi aintasiyasawa kuaita apigawaita panye. 


Paulu umbue eskula upe 
8Asui kirimbawa umbue ainta sinaguga upe musapiri yasi, 
uyupurungita aintairumu usenuiwaa upe alntauxari arama 
aintaruixawa arama kua Deus. 
Asui yepeyepe santa aintaumanduariwaa tiaintauruyari inyenga 
aintaumbeu nyenga puxuwerawa sese kua pee aintausenduwaa 
upe panye kuaita uyumuatiriwaita, asui uyuiri aintasui asui urasu 

irumu kuaita umbuewaita asui umbue ainta muiri ara Tiranu 
eskula upe. 

Yawe umunya mukui akayu, ape panye kuaita uikuwaita Azia 
upe aintausendu yaneruixawa nyenga panye kuaita judewita 
panye greguita yuiri. 

"1 Asui Deus umunya siya milagri purangawaita Paulu ipu irumu. 
12AĄsuj aintaurasu Paulu ipira sui ilensu irupa imuraki rupiara 
yuiri aintaupisika arama ae kuaita imasiwaita, asui kua masi 
uxari ainta asui kuaita demuniwita aintausemu aintasui. 

13 Asuji yepeyepe judewita uwatawaita umbeu aintaukuawa 
aintaumburi demuniwita aintauputari yuiri aintaumburi demuniu 
puxuwerawaita aintasui sera rupi kua yaneruixawa Jesus, 
aintaunyee: 

—Hamundu resemu sera rupi kua Jesus Paulu umbuewaa sese. 
'#Seti pesua ainta umunyawaita yawe tairaita ainta kua 
saserdutita ruikawa serawaa Seva, judeu ae, 
5Maa kua demuniu puxuwerawa usuaxara ainta, umbeu: 

—Hakunyeseri Jesus Paulu yuiri, maa penye awataa penye? 

16 Asui kua apigawa urikuwaa kua demuniu puxuwerawa upuri 
aintarese asui umuserana ainta asui kirimbawa unupa ainta, asui 
aintauyawawa uka sui rupaima aintaperewa irumu. 

17 Asui aintausendu aintaresewara panye kuaita Efezu upewaraita, 
panye judewita greguita yuiri, asui aintausikie panye ainta asui 
aintaumuturusu yaneruixawa Jesus rera. 

18ĄAsui siya uxariwaita aintapia sese aintauri aintaumbeu 
aintapuxuwerasawa aintaumunyawaita. 

19 Asui siya kuaita payeita aintaumuatiri aintalivru payesawa 
rupiara asui aintausapi ainta aintaumaawaa upe panye. Asui 
aintaumanduari sinkuenta mili prata aintarikuyara kuaita 
livruita panye. 

20Asui kua yaneruixawa nyenga uyukiriari kirimbawa aintarese. 


Umundu Timuteu Erastu yuiri Masedunia kiti 
21 Asui yawewaa rire kua Espiritu uxari Paulu usikari usu umaa 
aintapiri Masedunia kiti Akaia kiti yuiri usuwaa upe Jeruzale kiti, 
uyupurungita ikupe arama: 
—Hamaa rire kuri aintapiri harikute hasu hamaa aintapiri 
Ruma kiti yuiri. 
22 Asui umundu aintausu Masedunia kiti mukui kuaita 


uajudariwaita ae, Timuteu Erastu yuiri, maa ae uikure aintairumu 


Azia upe. 

Demetriu umpiaiwa kuaita miraita 


23 Asui aramete puxuwera aintauyumaa sesewara kua 
yaneruikawa rapee. 
2Nyãse ape yepe upurakiwaa uru serawaa Demetriu umunya 
idulu uwapikawaa rendawa prata suiwara ixupe kua aintatupana 
Diana, aintauganyari turusu sese kuaita upurakiwaita irumu. 
235 Asui umuatiri ainta ipiri kuaita yuiri amuita upurakiwaita uru, 
asui umbeu ainta supe: 

—Serumuaraita pekuawate yaganyari turusu irumu kua 
yanemuraki. 
26 Asui pesendu pemaa yuiri maye nya Paulu umuserana siya uxari 
aintauwata amu pee rupi panye Efezu upe panye Azia upe yuiri, 
umbeu ainta supe umbaa deus kua yamunyawaita yaneipu irumu. 
?7Kuiri yawaitewaa uri yanemuraki rese nyase aintaumutenyuntu 
kua yanemuraki aintaumutenyuntu yuiri itempu kua yanetupana 
Diana purangawaa, asui aintauputari aintaumburi ipurangasawa 
kua aintaumanduariwaa panye kuaita Azia upewaraita panye kua 
mundu puraita yuiri. 
28 Asui aintapiaiwa ainta aintausendu irumu kua inyenga, asui 
aintausasemu: 

—Purangawaa kua Diana Efezuwaraita tupana. 
2 Asui aintauyumpiaiwa panye aintaretama asui aintauyana panye 
aintauyumuatiriwerawaa kiti, asui aintausiki aintairumu kua Gaiu 
Aristarku yuiri kuaita uriwaita Paulu irumu Masedunia sui. 
30 Asui Paulu uputari uwike aintapiterupi kuaita siyawaita maa 
kuaita umbuewaita tiaintauxari uwike. 
31 Asui yepeyepe Aziawaraita Paulu anamaita aintaumundu 
ixupe kuekatu aintaupurandu ae tiarama uwike aintairumu 
aintauyumuatiriwerawaa upe. 
32 Asui amuita usasemu amu nyenga, asui amuita usasemu amu 
nyenga, asui aintauyumpiaiwa panye ainta, asui siya aintasuiwara 
tiaintaukuawa maa resewarataa aintauyumuatiri. 
3 Asui yepeyepe aintaufursari Alexandre upurungita arama nyase 
kuaita judewita aintaururi ae aintarunde kiti. Asui Alexandre 
uputari umukiriri ainta ipu irumu nyãse uputari upurungita ainta 
supe kuaita miraita. 
3Maa aintaumaa irumu judeu ae aintausasemu muiri ainta mukui 
ura; yawe aintausasemu: 

—Purangawaa kua Diana Efezuwaraita tupana. 
35 Asui kua umpinimawaa aintaretama upe umukiriri kuaita 
siyawaita, asui umbeu ainta supe: 

— Penye apigawaita Efezuwaraita, maitaa tipekuawa yande ii 
Efezuwaraita yasaru itemplu kua Diana purangawaa, yasaru yulri 
Jupiteru imaji (rangawa) uwariwaa iwaka sui? 

36 Ape tirame maa awa upuderi umbeu gananiwaa ae perikute maa 
pekiririntu yawaite pemunya puxuwera pepiaiwasawa Tumu, 
37 Nyase kuaita apigawaita peruriwaita kua kiti tiaintaumunya 
puxi ixupe kua yanetupana tiyuiri aintaumbeu puxi sese. 
38 Ape uputari rame maa umbeu puxi amuita rese kua Demetriu 
kuaita yuiri irumuwaita pexari aintaumbeu ainta supe kuaita 
serakuenawaita yaneruixawa supe yuiri. 
3Maa peputari rame pesendu xinga perikute pesaru pesendu 
aintauyumuatiriwaa upe kuaita serakuenawalta. ii 
40VYawaite aintaumbeu puxi yanerese yamunya puxi yayumualiri 
resewara ike, nyase tiyapuderi yambeu ainta supe maa 
resewarataa yamunya kuaye. 
“m Asui umbeu rire kua nyenga umundu aintauyuiri kuaita 
uyatiriwaita. 
Usu Masedunia kiti Gresia kiti yuiri 

l 1Asui aintaupituana aintaipiaiwa, asui Paulu umundu yepe 
20 usenui ipiri kuaita umbuewaita asui umusuuri rire alinta, 
umbeu sesewara asui usu Masedunia kiti. 
2 Asui usu panye aintaretama kiti umusuuri alinta turusu, asul 
usika Gresia kiti. B 
3Asui uiku aintairumu musapiri yasi. Asui uputari irumu usu 
Siria kiti usendu aintaresewara kuaita judewita aintauputari 
aintauyuká ae uyumimisawa upe, asui umanduari purangate 
uyuiri Masedunia kiti. l 
4Asui usu irumu kua Supatru Bereya suiwara Piru raira ae, asul 
Aristarku yuiri Sekundu yuiri Tesalunika suiwaraita ainta, asui 
Gaiu kua Derbe suiwara asui Timuteu yuiri, asui kuaita Azia 
suiwaraita yuiri Tikiku Trufimu yuiri. l 
5Aintate usuwaa yanerunde, asui aintausaru yande Truadi upe. 
6Asui nya ara rire yambauwaa seewaa yasu Filipu sui, asui sinku 
ara rire yayariana aintarendawa kiti, asui yaiku aintairumu 
yepe semana. 


Paulu uiku Truadi kiti 


7 Asui mitu rame yayumuatiri irumu yapixama arama pão, 
Paulu umbeu ainta supe nyãse uputari usu aintasui wirande kiti, 
asui uikupuku upurungita aintairumu ate pituna piterupi. 

8Ape aikue siya turi uka kiti yayumuatiri akiti iwatewaa sualyu kiti. 
Asui yepe kurumiwasu serawaa Eutiku uwapika janela upe tipusi 
upisika ae ukiri uiku nyãse uikupuku upurungita kua Paulu, asui 
uwari iwate sui iwi kiti, asui aintausu usupiri ae umanuana. 
10 Asui Paulu uwie ipiri, asui uyawika uyumana ae, asui unyee 
ainta supe: 

—Tepexari sasiyara pepia, nyase upakare uiku. 
NAsui uyuiri uyupiri, asui upikama pao uu ae, asui upurungita 
turusu ate kuema ae. Asui usu aintasui. 
12 Asui aintaurasu kua kurumiwasu upakate ae, asui turusu suuri 
ainta, Paulu usika Miletu kiti 
Maa yande yasure yawiye naviu upe yasu arama Asu kiti, 
yawasemu arama akiti Paulu, nyase yawe umbeu yande arama, 
asui uwata pee rupi. 
MAsui yasuanti ae Asu kiti uwiye yaneirumu naviu kiti, asui yasu 
Mitilene kiti. 
15Asui yasu Mitilene sui, asui wirande kiti yasasawa Kiu ruaxara, 
asui wirande kiti yayari Samu kiti, asui amu ara rire yasika 
Miletu kiti. 
16Nyãse Paulu umanduari usasawa Efezu nyase tiuputari uiku 
Azia upe, nyase usu putari kutara Jeruzale kiti umaa arama 
aintairumu Pentekuste ara sa upuderi rame. 


Umbue kuaita serakuenawaita 


17 Asui Miletu upe usenui ipiri kuaita ingreja serakuenawaita 
Efezu upewaita. 
18 AĄsui aintauyumuatiri ipiri unyee ainta supe: 

—Penye pekuawate mayetaa hawata pepiterupi hayupiru 
hayuiri Azia kiti ate kuiri. 
'#Pirasuawaa yawe hapuraki yaneruixawa supe, siya viaji hayaxiu 
perese turusu, hapurara aintaresewara kuaita judewita uputari 
upisika ixe. 
20Pekuawate tihasaisu pesui kua nyenga purangawaa maa hambue 
penye arama aintausenduwaa upe panye, panye uka upe yuiri. 
2 Hambeu sesewara kua Deus uputari sasiyara yamanduari 
yanepekadu sesewara kua uruyarisawa yaneruixawa Jesus rese, 
hambeu ainta supe panye judewita greguita yuiri. 
22 Asui seespiritu upuraki sepia upe hasu arama Jeruzalė kiti, maa 
tihakuawa mayetaa hasasawa akiti. 
23 Maa hakuawate kua Espiritu Santu umbeu ixe arama 
aintarendawa yaweyawe aintaumprezu kuri ixe akiti, hapurara kuri. 

24Maa timaa arama ixe arama hamanu rame, maa haputari 
hambauwaa kua umunduwaa hamunya semuraki yuiri uxariwaa 
hamunya kua yaneruixawa Jesus, hambeu arama sese kua 
inyenga purangawaa Deus purangasawa rese. 
25Kuiri hakuawa tikuri pemaa seruwa, panye penye hambuewaita 
sese kua yaneruixawa Deus miraita. 
26 Asui uyi ara hambeu penye arama tihariku kulpa ukanyemu 
rame kuri yepe pesuiwara Deus sul. 
27Nyãse timaa hasaisu kua hambuewaa penye arama sese kua 
Deus nyenga. A 
28Kuiri pemaa pesui puranga, pesaru puranga kuaita Espiritu 
Santu uxariwaita penye arama pesaru arama, Deus ingrejaita 
kuaita upiripanawaita suwi irumu. | i i 
2Hakuawate hasu rire pesui aintauwike kuri pepiterupi kuaita 
yawarate nyãruwaita timaa kuri aintauxari ueskapari ingreja 
puraita. o r 
30 Asui pepiterupi sui yuiri kuri aintausemu kuaita apigawaita 
aintaumbeu kuri nyenga tenyuntuwaa aintausenul arama 
aintausu arama aintarakakuera kuaita uruyariwaita. 
31 Ape pemaa pesui puranga, pemanduari yawewarawate serese 
mayetaa hambue kuera penye muiri penye ate hayaxiu, musapiri 
akayu hambue penye muiri ara muiri pituna yuri. 
32 Asui kuiri haputari yaneruixawa usaru penye puranga, haputari 
yuiri peiku puranga sesewara kua inyenga purangawaa rese, kua 
uxariwaa peyukiriari puranga Deus rese, uxari yuiri ikupe arama 
penye aintairumu panye kuaita umukaturuwaita. u 
33Tiawa irumu hamuasi prata, uru yuu, ne rupa yuri. 
34Penyete pekuawa mayetaa hapuraki seipu irumu hariku 
arama kua watariwaa ixe arama ainta supe yuiri kuaita 
serumuaraita. i 
35 Ape hamukameana pemaa yarikute yapuraki yapuderi arama 
yawajudari kuaita pirasuawaita, ape pemanduari yaneruixawa 
Jesus umbeuwaa: D 

— Suuri piri kua umeewaa amuita supe arama ISUI kua 
usaruwaa aintaumee ikupe. 


Upurandu Deus aintairumu 


36 Asui umbeu rire panye kua inyenga umunya benditu, 
upurandu Deus irumu aintairumu panye kuaita amuita. 
37 Asui aintauyaxiu turusu, asui aintauyumana ae nyase 
aintaugustari resewara ae, asui aintaubejari Paulu. 

38 Asui sasiyara ainta turusu nyase ainta, umbeu ainta supe: 

—Tikuri pemaa seruwa mukuisawa asui aintausu irumu naviu 
kiti. 

Paulu usika Tiru kiti 

21 1ĄAsui yasu rire aintasui yasu naviu rupi sutinga irumu 
satambika Kuzi kiti, asui yepe ara rire yasu Rudi kiti, asui 
yasu Patara kiti. 
2 Asui yawasemu amu naviu usuwaa Fenisia kiti, asui yawiye 
aintairumu, asui yasu aintairumu 
3Asui yamaa irumu Xipri yayasawa sendawa kiti, yasu arama Siria 
kiti, asui yayari Tiru kiti, nyase aintauputari aintauzari ibagaji akiti. 
4Asui yawasemu kuaita uruyariwaita, ape yaiku aintairumu seti 
ara; asui Espiritu Santu irumu aintaumbeu Paulu supe tiarama 
usu Jeruzalė kiti. 
5SAsui sangawa yasu arama aintasui, asul aintauri yaneirumu 
panye aintarimirikuita aintarairaita yuiri aintarendawa sui, asui 
yamunya benditu praya rese yapurandu arama Deus irumu. 
6Asui yambeu yaneresewara ainta supe, asui yawiye naviu kiti, 
maa amuita aintauyuiri aintaruka kiti. 


Paulu usu Sezareya kiti 


7 Asui yasu rire Tiru sui yayari Pitulumaida kiti, asui 
yamukuema kuaita uruyariwaita asui yaiku aintairumu yepe ara. 
8Asui wirande kiti yayuiri aintasui yasu arama Sezareya kiti; 
asui yawike Filipe ruka upe kua umbuewaa nyenga purangawaa, 
aete aintasuiwara kuaita setiwaita, asui yaiku irumu. 

?Uriku kuatru tayeraita kunyamukuita utitikawaita ainta. 

WAsui yaiku irumu yepeyepe ara, asui uri yepe utitikawaa Judeya 
suiwara serawaa Agabu. 

NAsui uri umaa yanepiri, asui umaa Paulu sinturao, asui 
upukuari ipi ipu yuiri, asui unyee: 

—Yawe unyee kua Espiritu Santu yawe kuri judewita upukuari 
Jeruzale kiti kua sinturão iyara asui aintauxari kuri ae aintaipu 
kiti kuaita tiwaita judeu. 
32Asui yasendu irumu kua inyenga yapurandu ae aintaupurandu 
yuiri ae kuaita amuita tiarama usu Jeruzalē kiti. 

13 Asui Paulu usuaxara ainta: 

—Marantaa peyaxiu, marantaa pemusasiyara sepia? Nyase 
suuri ixe prezu arama ixe, suuri yuiri ixe hamanu rame Jeruzale 
kiti sera resewara kua yaneruixawa Jesus. 

#Asui tiumunya kuaye yambeuwaa yawe, asui tiyapurandu ae, 
asui yambeu ikupe: 

—Remunya kuaye yaneruixawa uputari yawe. 
ISAsui yawe rire yayumukaturu yasu arama Jeruzale kiti. 
16Asui yepeyepe uruyariwaita Sezareya suiwaraita aintausu 
yaneirumu, asui aintaurasu aintairumu yepe uruyariwaa 
tuyuwe serawaa Minasum yakiri arama suka upe pituna rame. 


Paulu usika Jeruzale kiti 


77 Asui kuaita uruyariwaita suuri aintausuanti yande yasika 
irumu Jeruzale kiti. 
18Asui wirande kiti Paulu usu yaneirumu Tiagu ipiri, ape 
aintaumuatiri panye kuaita ingreja serakuenawaita. 

19 Asui umukuema rire ainta, umbeu ainta supe arama panye Deus 
umunyawaita irupi upuraki resewara ikupe. 

20 Asuji aintaumee purangawaa Deus supe aintausendu irumu kua 
inyenga, asui aintaunyee ikupe: .. 

— Inde yaneanama, rekuawate siya mili kuaita uruyariwaita 
aintapiterupi kuaita judewita, asui kirimbawa aintauruyarire kua 
Deus nyenga kuzimawara. 

21 Asui aintausenduana neresewara rembue panye kua judewita 
tiwaita judeu piterupi aintauxari arama Muize nyenga, 
aintausendu neresewara rembeu ainta supe arama tiarama 
aintausirkunsidari aintaraira, tiarama aintaumunya aintakustumi 
Deus nyenga kuximawara rese. 

22Maataa kuri yamunya? Nyãse aintaukuawa kuri resikana. 

23 Ape kuri remunya kuaye yambeu yawe inde arama: 

—Aikue yanepiterupi kuatru apigawa aintarimutara 
aintaumukame yamaa aintaumunya kuaye aintaumbeuwaa 
yawe Deus supe. K 
24Resu aintairumu kuaita apigawaita asui reyumukaturu aintairumu, 
asui repagari aintauyapina arama aintaawa, ape aintaukuawa kuri 
timaa supiwa kua aintaumbeuwaa nerese; maa aintaukuawa arama 
kuri remunyate maye Deus nyenga kuximawara. 
235Maa kuaita tiwaita judeu uruyariwaita yambeuwana ainta 
supe papera upe yamanduari tipuranga aintaumbau sukuera ~ 
aintauxariwaa idulu supe, timaa yuiri aintauu tuwi, timaa yuiri 
aintaumbau sukuera tiwa aintauyuka isui tuwi, timaa yuliri 
aintaumunya tenyuntu aintapira irumu. 

26 Asui Paulu usu aintairumu kuaita apigawaita asui uyumukaturu 
aintairumu, asui uwike templu kiti umbeu arama aintaukuawa 

arama maa ara upe uyupiru umunya kua umukaturu arama uxari 
arama yuiri aintaresewara muiri ainta. 


Aintaumprezu Paulu 


2 Asui kuaji aintaumbauwaa seti ara umukaturu arama ainta, 
aintauri kuaita judewita uriwaita Azia sui aintaumaa Paulu templu 
upe, asui aintaupurungita puxuwera Paulu rese, asui aintaupisika 
ae aintaipu irumu. 

28 A sui aintausasemu: 

—Penye israelitaita peajudari yande nyase kua apigawa 
uwata umbue kua miraita aintaumuruanyana yande, 
aintaumuruanyana Deus nyenga kuximawara, kua 
yanerendawa yuiri, asui urasu greguita templu kiti umuaiwa 
kua yanerendawa purangawaa. 

?Asui aintaumaawana Trufimu kua Efezu suiwara uwata Paulu 
irumu aintarendawa upe, asui aintaumanduari urasu ae irumu 
templu kiti. 

3 Asui aintauyumpiaiwa panye kuaita miraita aintarendawa upe, 
aintapiaiwa aintauyumuatiri, ape aintaupisika Paulu aintausiki 
ae templu sui, asui arire aintaumusikindawaa ukena. 

31 Asui aintauputari aintauyuka ae usendu aintaresewara kua 
kumandanti aintapiaiwa panye kuaita Jeruzale upewaraita. 
32Asui kua kumandanti urasu suraraita aintakapitao yuiri asui 
uyana aintapiterupi, asui aintaupitu aintaunupa Paulu aintaumaa 
irumu kua kumandanti suraraita yuiri. 

33 Asui kua kumandanti umusuaki Paulu, asui upisika ae, asui 
umundu isuraraita aintaupukuari ae mukuf kurenti irumu, asui 
upurandu miraita: 

—Maataa sera kua apiga? Asui maataa umunya penye arama? 
“Maa kuaita miraita aintausasemu kirimbawa, amuita usasemu 
amu nyenga rupi, asui amuita usasemu amu nyenga rupi yuiri, 
asui tiumanduari supiwa maa resewarataa aintauyumpiaiwa, ape 
umundu aintaurasu ae suraraita ruka kiti. 

3 Asui Paulu usika irumu eskada upe aintausuanti aintausupiri 

ae aintaurasu ae kuaita suraraita, nyãse aintauyumpiaiwa kuaita 
miraita siyawaita. | 
Maa kuyaita miraita siyawaita aintausu sakakuera aintausasemu 
aintaunyee: | 

—Peyuká ae. 

V Asui aintaumuwike irumu Paulu suraraita ruka kiti, unyee 
Ikupe arama kua kumandanti: 

—Maitaa rexari hapurungita neirumu? Asui usuaxara ae: 

—Maitaa rekuawa gregu nyenga? 

38 Maitaa tiserá inde kua Egitu suiwara urasuwaa kuatru mili 
apigawaita kampu kiti, kuaita uyumimiwaita aintakise aintamaa 
wirupi aintauyuká arama amuita uyumimisawa upe? 

39Asui Paulu usuaxara ae, unyee: 

—Txe judeu uriwaa Tarsu sui, yepe tetama purangawaa Silisia 
kiti. Kuiri hapurandu inde, rexari hapurungita ainta supe arama 
kuaita miraita. 

40 Asui uxari upurungita, asui upuamu eskada rese, umukiriri 
ainta ipu irumu kuaita miraita asui aintaukiriri, asui upurungita 
aintairumu ebreu nyenga rupi. 


Paulu umbeu sesewara 


22 'Unyee: 
a —Penye semuita sepayaita yuiri kuiri pesendu panye 
penye mayetaa hambeu seresewara. 
2 Asui aintausendu upurungita ainta supe ebreu nyenga rupi 
aintaukiririntu. Asui umbeu ainta supe: 
3—Ixe judeuwaa ixe, hanaseri Tarsu kiti Silisia upe maa 
hayukiriari kua peretama upe, asui kua Gamaliel umbue ixe 
sese kua Deus nyenga kuximawara yaneramunyaita uxariwaa 
yande arama, asui kirimbawa hamanduari hamunya puranga 
Deus supe maye peyawe uyi ara. 
4Hamuruanyana kua pee ate hayuká mira asui hamprezu 
ainta, hamburi ainta kadeya kiti panye apigawaita kunyaita 
yuiri. 
5Aintaupuderi aintaumbeu seresewara kua saserdutita ruikawa 
kuaita yuiri serakuenawaita. Asui aintaumundu ixe arama 
papera aintaumpinimawaa serumuaraita supe Damasku kiti, asui 
hasu akiti hapukuari arama apewaraita harasu ainta Jeruzale 
kiti hampurarakari arama ainta. 
6Asui hasu irumu pee rupi kuayentu Damasku sui, yandara 
rame kurasi, asui kutara yepe turi sendiwaa turusuwaa umuturi 
serese iwaka sui. 
7 Asui hawari iwi rese, asui hasendu yepe nyenga upurungita ixe 
arama: 

—Saulu, Saulu, marantaa remuruanyana ixe? 
8Asui hapurandu ae: 

—Awataa inde seruixawa? Asui usuaxara ixe: 

—Iyete Jesus Nazare suiwara kua remuruanyanawaa. 

?Asui kuaita apigawaita serumuaraita aintaumaa kua turi 
umuturi maa timaa aintausendu kua upurungitawaa ixe 
arama. 

10 Asui hapurandu ae: 

= —ŝseruixawa, maataa kuri hamunya? Asui yaneruixawa unyee 
ixe arama: 

—Repuamu, resu Damasku kiti, nyase akiti kuri aintaumbeu 
inde arama maataa remunya arama. 

“Asui tihapuderi hamaa nyãse kua turi kirimbawa umuturi 
serese, asui aintaupisika seipu rese aintaurasu ixe Damasku 
kiti. 

12 Ape yepe apigawa serawaa Anania, puranga uruyari Deus 
nyenga kuximawara rese, puranga aintaumbeu sese panye 
kuaita judewita apewaraita. 

3 Asui uri sepiri upuamu seruaki, unyee ixe arama: 

—Inde semu Saulu, remaa mukuïsawa. Asui nya urate hamaa 
mukuisawa, asui hamaa ae. 
WAsui unyee ixe arama: 

—kKua yaneramunyaita Deus uxari rekuawa uparawaka inde 
rekuawa arama maitaa uputari neirumu, uxari yuiri remaa kua 
Purangawaa, resendu yuiri inyenga. 

'#Nyase rerikute rembeu sesewara aintausendu arama 

panye kuaita apigawaita, rembeu yuiri sese kua remaawaa 
resenduwaa yuiri. 

‘Kuiri marantaa resarure? Repuamu rexari aintaubatizari inde, 
asui remuyasuka nepuxuwerasawa nesui resenui resewara sera 
rese. 

VAsui hayuiri rire Jeruzalē sui hawike templu upe, asui hamaa 
seruixawa sekerupiwaa upe hambeu irumu Deus. 

18 Asui hamaa kua umbeuwaa ixe arama: 

—Resu kutara Jeruzalē sui nyãse tikuri aintausuanti kua 
nyenga kua rembeuwaa seresewara. 
VAsui hanyee ixupe: 

—serulzawa, aintaukuawa ixe hamprezu ainta, hanupa ainta 
sinaguga upe kuaita uxariwaita aintapia nerese. 

*Asui aintaumburi irumu Estevão ruwi kua umbeuwaa 
Neresewara, ixe yuiri hawapika hamaa haxari aintauyuka ae. 
Asui ixete hasaru aintarupaita kuaita uyukáwaita ae. 

MAsui unyee ixe arama: 

—Resuana, nyãse hamundu kuri inde apekatu kiti aintapiri 
kuaita tiwaita judeu. 

22 Nsui yawe aintausendu ixupe, asui aintausasemu aintaunyee: 

—Petiari kua apigawa kua mundu sui nyase tipuranga pexari 
upaka ae. 
23 Asui kirimbawa aintausasemu, asui aintaumusaka aintarupa 
aintaumburi ainta apekatu kiti, asui aintaumburi iwi iwate kiti. 
24 Nsui kua kumandanti umundu aintaurasu Paulu suraraita 
ruka kiti, asui umundu aintaupurandu ae aintaunupa irumu ae 
aintaukuawa arama maa resewarataa aintaipiaiwa ikupe kua 
miraita. 
25 Asui aintaupukuari rire tupasama irumu Paulu upurandu 
Kapitao irumu kua uikuwaa suaki: 

—Maitaa periku permisão penupa arama yepe Rumawara 
tiramere pepurandu pesendu kuri irumu? 
26 Asui kua kapitao usendu irumu unyee: 

—Usikari kua kumandanti, asui unyee ikupe: 

—Maataa kuri remunya irumu, nyãse kua apigawa 
Rumawara ae? 
27 Asui kua kumandanti usika ipiri asui unyee ikupe: 

—Rembeu hasendu, maitaa Ruma suiwara sera inde? Asui 
Paulu unyee ikupe: 

—E€ Rumawara ixe. 
28 Asui kua kumandanti unyee ikupe: 

—Hapagari turusu sedinyeru irumu Ruma suiwara arama ixe. 
Asui Paulu unyee ixupe: 

—Txe hanaseri hamaa ara Rumawara sui. 
29 Asui aramete aintauyuiri isui kuaita unupawaita ae xikuti 
irumu. Asui kua kumandanti usikie usendu irumu Rumawara kua 
Paulu nyase ae umundu aintaupukuari ae. 
30 Asui wirande kiti uputari ukuawa puranga maa resewarataa 
aintaumbeu puxi sese kuaita judewita, asui uyurawa ae, asui 
umundu aintauyumuatiri panye kuaita saserdutita ruikawaita 
yuiri, serakuenawaita yuiri, asui aintaumundu aintaururi Paulu 
yuiri, asui uxari upuamu aintaumaa ae panye. 


Upuamu serakuenawaita umaa 


23 1Asui kirimbawa umaa aintarese kuaita serakuenawaita, 
asui unyee ainta supe: 


—Semuita, puranga sepia irumu hawata Deus umaa ate uyi ara. 


2 Asui kua saserdutita ruixawa serawaa Anania umundu 
aintaunupa Paulu iyuru upe kuaita upuamuwaita suaki. 

3Asui Paulu unyee ixupe arama: 

—Inde umanuwaa kuera yawewaa murutinga iarupi, inde 
rewapikawaa rembeu serese puxi ipupe kua Deus nyenga 
kuximawara, nyäse inde resaisu kua Deus nyenga kuximawara 
sesewara rexari aintaunupa ixe. 

*Asui kuaita upuamuwaita suaki aintaunyee ikupe: 

—Maitaa repurungita puxi sese kua Deus uxariwaa saserdutita 
rulixąwa? 

Asul Paulu usuaxara ae: 

—Tihakuawa aete saserdutita ruixawa, nyãse aintaumpinima: 

—Terembeu puxi sese kua umunduwaa miraita. 

“Asui Paulu ukuawa irumu pitera rupi sadusewita kuaita 
serakuenawaita, asui pitera rupi farizewita yuiri, asui unyee ainta 
Supe: 

—Semuita, farizeu ixe, farizeu raira ixe, asui kuiri pembeu 
serese sesewara kua yasaruwaa hamaa, sesewara yuiri yapuamu 
manusawa sui. 
7Asui umbeu rire kua inyenga, asui aintaumaramunya kuaita 
farizewita sadusewita irumu, asui mukui aintaumanduarisawa 
kuaita miraita. 

“Nyase kuaita sadusewita aintaumbeu tiyapuamu manusawa 
sui, aintaumbeu yuiri tiyamaa anju nē espiritu yuiri, maa kuaita 
farizewita aintaumanduari aikue ainta. 

”Asui aintausasemu turusu, asui aintaunyee yepeyepe 
Umpinimawaita farizeu suiwaraita, aintaunyee: 

—Tiyawasemu puxuwera sese kua apigawa; yakuawa sera yepe 

anju u yepe espiritu upurungita irumu supiwa. 

MAsui aintaipiaiwa aintaupurungita, asui kua kumandanti 

usikie yawaite umanduari aintaupartiri kua Paulu, asui umundu 
suraraita aintaurasu Paulu miraita pitera sui, aintaurasu arama ae 
suraraita ruka kiti. 


Yaneruixawa umaa Paulu ipiri 


WA N 3 ; 
Asui nya pituna yaneruixawa upuamu suaki unyee ikupe: 

= —Reiku santa, nyase kuaye rembeuwaa yawe seresewara 

Jeruzalē kiti, yawete yuiri rembeu kuri seresewara Ruma kiti. 


Aintauyuka putari Paulu uyumimisawa 


'ZAsui kuemana aintauyumuatiri kuaita judewita asui 
aintaumbeu tikuri aintaumbau tikuri aintauu yuiri senundere 


aintauyuka kua Paulu. 

BAsui siya kuaita uputariwaita uyuka usasawa kuarenta apigawaita. 
14 Asui aintausu aintapiri kuaita saserdutita ruikawa 
serakuenawaita yuiri asui aintaunyee ainta supe: | 

—Yayumbeu nyenga kirimbawa irumu, tikuri yau tiyambau 
yuiri tiramere yayuka kua Paulu. 
15Ķuiri penye aintayuiri kuaita serakuenawaita pepurandu 
kumandanti uxari arama perasu penye arama ae pepurandu 
arama pesendu puranga sese kua inyenga, asul pruntu kuri yande 
yayuká arama ae senundere usika pepiri. l 
is6Maa kua Paulu rendira membira usendu kua aintanyenga asul 
uwike suraraita ruka kiti umbeu Paulu supe arama panye kua 
usenduwaa. 

17 ĄAsui Paulu usenui yepe kapitao unyee ikupe; 

—Rerasu kua kurumiwasu kumandanti ipiri nyase uputari 
umbeu yepe nyenga ixupe arama. E 
18 Asuji upisika ae ipu irumu urasu ae ipiri kua kumandanti, 
upurandu ae: 

—Kua prezu serawaa Paulu usenui ixe upurandu ixe harasu 
arama nepiri kua kurumiwasu, nyase uputari umbeu yepe nyenga 
inde arama. 

19 Asui kua kumandanti upisika ipu asui urasu ae yepenyu asul 
upurandu ae: 

—Maataa reputari rembeu ixe arama? 

20 Asui unyee; l 

—Kuaita judewita aintauputari aintaupurandu inde wirande 
rerasu arama Paulu aintapiri kuaita serakuenawaita, aintauputari 
aintaupurungita irumu puranga piri. 
2'Teremunya kuaye aintauputariwaa yawe, nyase kuarenta 
apigawaita usaruwaa ae nyase aintauyumbeu timaa kuri 
aintaumbau tiyuiri aintauu senundere aintauyuka ae pruntuana 
ainta kuiri aintausaru inde rembeu arama ainta supe arama 


remundu kuri ae. 
22Asui kua kumandanti uxari usu kua kurumiwasu, asui umbeu 


ikupe tiarama umbeu awa supe kua umbeuwaa kumandanti supe. 


23 Asui usenui mukui kapitao umundu arama ainta: 
—Peyumukaturu duzentu surara, asui setenta usu kavalu rese, 
asui duzentu urasuwaita lansa, aintausu arama Sezareya kiti nuvi 
ura pituna rame. 
24Pemukaturu yuiri kavalu Paulu supe arama, perasu arama ae 
puranga ipiri kua guvernaduru Felix. 
25 Asui umpinima ikupe yepe papera yawewaa resewara: 

%— Txe Klaudiu Lizia inde arama inde Felix, inde guvernaduru 
puranga, reiku puranga. 
“Kuaita judewita aintaumprezu kua apigawa asui kuaji 
aintauyuká ae hasu irumu aintapiri aintairumu kuaita suraraita, 
asui hayurawa ae nyãse Rumawara ae. 
2 Asui haputari hakuawa satambika maa resewarataa aintaumbeu 
puxi sese harasu ae aintapiri kuaita serakuenawaita. 
2 Ape hakuawa aintaumbeu puxi sese nyãse tiuruyari Deus 
nyenga kuximawara, maa tiumunya puxi yayuká arama ae u 
yamprezu arama ae. | 
30 Asui hasendu irumu aintauputari aintauyuká ae uyumimisawa 
upe, asui hamundu nepiri ae, asui hambeu ainta supe arama 
umbeuwaita puxi sese, aintaumbeu arama resendu maa 
resewarataa puxi aintaumaa ae. 
| 


Aintaurasu Paulu Sezareya kiti 


31 Asui kuaita suraraita aintaurasu Paulu pituna rame ate 
Antipatride kiti aintaumunya kuaye kumandanti umunduwaa yawe. 
32 Asui wirande kiti kuaita suraraita aintauyuiri usika aintaruka 
kiti, asui aintauxari kuaita usuwaita kavalu rese aintaurasu Paulu. 
3Asui aintausika Sezareya kiti aintauxari kua papera ikupe kua 
guvernaduru, asui aintauxari yuiri ixupe kua Paulu. 
“Asui uleri rire kua papera upurandu usendu mayewaa tetama | 
suitaa uri. Asui ukuawa uri Silisia sui ae. 
HUnyee ikupe arama: 

—Hasendu kuri inde arama aintausika rame kuri kuaita 
umbeuwaita puxi nerese. Asui umundu aintausaru ae puranga 
Erudi suraraita ruka upe. 


Aintaumbeu puxi Paulu rese 


2 4 1Ąsui sinku ara rire uri kua saserdutita ruixawa serawaa 
Anania aintairumu kuaita serakuenawaita asui yepe 

Upurungitasara serawaa Tertuliu, asui aintaumbeu guvernaduru 

supe sesewara kua Paulu. 

*Asui aintausenui rire Paulu, arame Tertuliu uyupiru umbeu puxi 

sese kua Paulu, umbeu: 

—Inde Felix purangawaa inde, rexari timaarese yaiku puranga, 
vekuawa resewara remunya puranga rexari yaiku puranga panye 
yande miraita. | 

Asui suuri yamaa inde sesewara kua remunyawaa yanerendawa 


yaweyawe. 

4Asui tihaputari hapurungita turusu, ape hapurandu inde resendu 
yande arama kuaira nepia purangawaa sul. 

5Nyãse yakuawate puzuwera kua apigawa umuapatuka panye 
kuaita judewita uyumusaiwaita panye kua mundu kiti, asui aete 
kirimbawa aintairumu kuaita nazarenuita. 

sAsui uputari yuiri umuaiwa yanetemplu, asui yapisika ae yambeu 
arama sese kuaye Deus nyenga kuximawara umbeuwaa yawe. 

7 Asui uri yanepiri kua kumandanti Lizia uyuka yaneipu sui ae 
kirimbawasawa irumu. 

sAsui umundu aintauri nepiri kuaita umbeuwaita sesewara, asui 
inde kuri repurandu resendu ae, ape repuderi rekuawa sese panye 
kua yambeuwaa sese puxi. 

sAsui kuaita judewita aintawajudari ae sesewara kua umbeuwaa, 
aintaumbeu supiwa ae. 


Paulu umbeu sesewara 


0Asui kua guvernaduru umukame ipu uxari arama Paulu 
ukuawa arama upuderi upurungita, asui Paulu unyee: 
—Hakuawate siya akayu resaru kuaita miraita, ape suuri 

hambeu seresewara resendu arama. 

"“"Kuaye rekuawate harikuana duzi ara hasu rire Jeruzale kiti 
hamee arama purangawaa Deus supe. 

72 Asui tiaintauwasemu ixe hamuserana amuita, tiyuiri 
hayumpiaiwa miraita irumu, nē sinaguga upe në aintarendawa 
upe yuiri. 

BTiyuiri aintaupuderi aintaumukame remaa supiwa panye kua 
aintaumbeuwaa serese. 

1#Maa hambeu inde arama, hasu kua pee rupi, kua aintaumbeu 
tenyuntuwara ae, hamanduari kua yaneramunyaita aintaDeus, 
haruyari Deus nyenga kuximawara umbeuwaa panye; 
aintaumpinimawaa kuaita aintaumpinimawaita kuaita 
utitikawaita. 

15 Asui aintayawe aintausaru hasaru yuiri Deus usupiri manusawa 
sui kuaita purangawaita puxuwerawaita yuiri. 

16Ape kirimbawa haputari puranga sepia yawewarawate Deus 
umaa apigawaita umaa yuiri. 

17 Asuji siya akayu rire hayuiri haxari prezenti pirasuawaita supe 
semiraita pitera rupi haxari yuiri Deus supe. 

18Asui hamunya irumu ae hayumukaturu rire serimutara 
aintauwasemu ixe yepeyepe judewita Azia upewaita, tiyamaa siya 
miraita tiyuiri aintauyumpiaiwa ainta. 

19 7 | iri 91 | 

Puranga maa aintauri nepiri aintaumbeu arama inde arama 
serese aintauputari rame aintaumbeu puxi serese. 
20 i tajat ; ; ; 

Urekari kuaita apigawaita umbeu inde arama maataa puxi 
“mauwasemu serese hapuamu irumu serakuenawaita umaa. 

Yepenyute hamunya hapuamu irumu aintapiterupi, hasasemu 
kirimbawa: 

—kKuiri pembeu puxi serese sesewara kua yapuamuwaa 
manusawa sui. 


Felix usendu Paulu 


23 = a . =. l LJ A - Pint 
Asui Felix uxari aintausaru aintaumbeu sese nyãse ukuawate 
puranga sese kua pee, unyee ainta supe: 
—Uri irumu kua kumandanti Lizia hasendu kuri penye arama 
panye. 
23 £ + i = j a ar 
Asui kua tuixawa umbeu yepe kapitão supe umprezure kua 
Paulu umunya arama ixupe puranga, tiupuderi usaisu sumuaraita 
uajudari ae. 
ja ; YA UKAA 
Asui yepeyepe ara rire uri kua Felix ximiriku irumu, judeu ae 
serawaa Druzila, asui umundu aintausenui ipiri kua Paulu, asui 
pendu irumu kua yaruyariwaa Kristu Jesus rese. 
Asui umbeu ikupe arama Deus purangasawa rese, mayetaa 
yapuderi tiyaxari yanepia upe puxuwerawa, asui umbeu 
yuiri ixupe arama Deus umbeu kuri aintapekadu panye, asui 
iakayemu kua Felix. Asui umbeu ixupe: 
= —kKuiri resuanare asui mairame kuri hapuderi hasenui yuiri 
inde. 
TR =i ; r ; 
“Asui umanduari Paulu uzari kuri ikupe dinyeru, asui siya viaji 
usenui ae upurungita arama irumu. 
27 = ji mat i ë r ñ ä Li E 
Asui mukui akayu rire Pursiu Festu uiku Felix uikuwaa kuera 
upe, asui uputari resewara puranga aintaumaa ixupe kuaita 
judewita Felix uxarire prezu kua Paulu. 


Paulu upuamu Festu 
umaa arama 


2 5 1Asui uwike rire guvernu arama tetama upe kua Festu, asui 
musapiri ara rire usu Sezareya sui Jeruzalē kiti. 
?Asui kutarantu aintaumbeu ixupe puxi sese kua Paulu panye 
saserdutita ruixawaita yuiri kuaita judewita ruixawa yuiri, asui 
aintaupurandu ae. 
*Aintaupurandu ae umundu arama Paulu Jeruzalē kiti, nyase 
aintauputari aintauyuká ae uyumimisawa upe pee rupi. 

4Maa Festu unyee ainta supe: B B E 
_— Prezu uiku kua Paulu Sezareya kiti, asui kutara kuri ixe yuiri 
hasu akiti. 
sAsui unyee ainta supe: 
—Awa pruntuwaa pesuiwara usu seirumu, asul ape aikue rame 
puxi sese pepurandu kuri ae umbeu kuri sesewara. 
sAsui uiku rire aintairumu uitu u dezi ara anyunte uyuiri sezareya 
kiti, asui wirande kiti usu uwapika serakuenawaita uwapikawera 
upe, asui umundu aintaurasu ixupe kua Paulu. 
7 Asui usika rire anyunte aintaupuamu suaki kuaita 
judewita uriwaita Jeruzale sui, asul turusu aintaumbeu sese 
puxuwera, maa tiaintaupuderi aintaumukame umaa supiwa 
aintaumbeuwaa. 
sMaa Paulu uyumbeu sesewara, unyee: o 
—Tihamunya puxi Deus nyenga kuximawara rese, tiyulri 
hamunya puxi templu supe, tiyuiri hamunya puxuwera Sezar 
supe. ii 
9Asui uputari resewara puranga aintaumaa 1xupe Festu uny 


Paulu supe: py aiaa] 
—Maitaa reputari resu Jeruzale kiti aintaumbeu arama 
neresewara hamaawaa upe? 
10Asui Paulu unyee ikupe: l 
—Kuiri haiku aintaumaa ixe arama kuaita Sezar 
serakuenawaita, aintayuiri aintaurikute aintaumbeu SETESE, 
timaa hamunya puxi ainta supe kuaita judewita, rekuawate. 
“Ape hamunya rame maa puxi, hamunya rame maantu 
puxuwerawa peyuká arama ixe, suuri 1xe hamanu arama. Maa 
tirame maa resewara aintaumbeu seresewara kuaita judewita, 
timaa awa upuderi uzari ixe aintaipu kiti umusuuri arama ainta. 
Haputari haxari Sezar umbeu seresewara. | 
12 Asui upurungita rire aintairumu kuaita serakuenawaita Festu 


usuazara ae: . 
—Reputari resu Sezar ipiri, akiti kuri resu. 


Festu umbeu Agripa 
supe Paulu rese 
3Asui yepeyepe ara rire kua tuikawa Agripa asui Berenise yulri 
aintausu Sezareya kiti aintaumaa arama festa. 
Ujku resewara irumu yepeyepe ara Festu umbeu tuixawa supe 
Paulu resewara, unyee ikupe: 
— Felix uxari prezu yepe apigawa, 

5Asui haiku irumu Jeruzale upe kuaita saserdutita ruixawa 
serakuenawaita yuiri judewita aintaumbeu ixe arama puxi sese, 
asui aintauputari haxari puxuwerawa uiku ae. 
16Asui hambeu ainta supe arama kuaita Ruma suiwaraita tiarama 
aintauxari puxuwerawa yepe tirame umaa kuaita umbeuwaita 
puxi sese uyumbeu arama sesewara. 
VAsui aintauyumuatiri sepiri, asui kutara wirande kiti hasu 
hawapika serakuenawaita uwapikawera upe asui hamundu 
aintaururi kua apigawa. 
18 Asui aintaupuamu kuaita aintaumbeuwaa puxi sese, maa 
tiaintaumbeu puxi sese kuaye hamanduariwaa yawe. 
?Asui aintaumbeu sese puxi sesewara kua aintauruyariwaa 
aintapawa, asui umbeu yuiri yepe apigawa umanuwaa ae serawaa 
Jesus kua Paulu umbeuwaa sese upakate ae. 
20 Asui tiresewara hapuderi hakuawa hapurandu ae hakuawa 
arama supiwa sese hapurandu ae uputari usu Jeruzalē kiti 
aintaumbeu arama sese akiti. 
31 Asui Paulu upurandu ixe haxari arama Sezar umbeu sese, asui 
hamundu aintaumprezure ae ate hamundu ae Sezar ipiri. 
??Asui Agripa umbeu Festu supe: 
—Tre yuiri haputari hasendu ikupe. Asui usuaxara ae: 
—Wirande kuri resendu ixupe. 


Paulu upuamu Agripa umaa 

33 Asui wirande kiti Agripa uri kua Berenise yuiri aintayara 
purangawa irumu, asui aintauwike aintaumuatiriwerawaa kuaita 
kumandanti kuaita yuiri serakuenawaita aintarendawa upe. Asui | 
Festu umundu aintaururi aintapiri Paulu. | 
24 Asui Festu umbeu: 

—lInde tuixawa Agripa, panye penye yuiri penye uyatiriwaita 
yaneirumu pemaa kua apigawa, sesewara panye kuaita judewita 
siyawaita aintauri sepiri Jeruzale kiti ike yuiri kua tendawa, 
aintaumbeu ixe arama tipuranga upaka kua apigawa. 

235 Maa timaa hawasemu puxi sese umanu arama maa ae sesewara, 
ape upurandu sesewara haxari arama Sezar usendu ikupe asui 
haputari hamundu ae. 

% Maa timaa hakuawa mayetaa kuri hampinima seruixawa supe sese, 
asui haruri ae pesendu arama ixupe penye, inde yuiri inde tuixawa 
Agripa asui yasendu rire kuri ae hakuawa hampinima sesewara. 
“Nyãse hamanduari timaa puranga hamundu yepe prezu tirame 
hambeu yuiri maa resewarataa aintaumbeu puxi sese. 

2 6 1Asui Agripa umbeu Paulu supe: 

—Kuiri repuderi rembeu neresewara. Asui Paulu usupiri 
ipu asui umbeu sesewara: 
2 — Kuiri suuri ixe nyase hapuderi hambeu seresewara resendu 
arama inde tuixawa Agripa, hambeu seresewara suaxara kua 
aintaumbeuwaa puxi serese kuaita judewita. 
3Nyase inde rekuawa puranga aintarikusawa kuaita judewita, 
rekuawa yuiri maye aintaupurungita aintanyenga resewara, ape 
hapurandu inde resendu arama ixe arama merupiara. 
4Panye kuaita judewita aintaukuawa maye haiku setaina 
pukusawa aintapiterupi kuaita semiraita asui Jeruzale kiti yuiri. 
“Nyase supiwa kuximare aintaukuawa ixe, asui aintauputari 
aintauzari aintaupuderi aintaumbeu serese farizeu ixe, haruyari 
kua iwasuwaa yaruyari. 
6Asui kuiri hapuamu pemaa pembeu arama serese sesewara 
kua yasaruwaa yamaa Deus umbeuwaa ainta supe kuaita 
yaneramunyaita. 
7Asui kuaita duzi tribu israelitaita suiwara aintausaru kirimbawa 
aintaumaa ae, ape aintaumanduari Deus muiri ara pituna 
yuiri, ape, inde tuixawa sesewara kua yasaruwaa yamaa puxi 
aintaumbeu serese kuaita judewita, 
“Marantaa pemanduari tiyapuderi yaruyari Deus upuderi umbaka 
kuaita umanuwaita? 
?Asui ixe yuiri hamanduari kuera harikute hamunya turusu 
hamuruanyana arama sera kua Jesus Nazare suiwara. 
WAsui yawe hamunya Jeruzale kiti, hamprezu siya uruyariwaita 
nyase yawe aintauxari hamunya kuaita saserdutita ruixawaita, 
asui aintauyuka irumu ainta hambeu aintarese puxi. 
NAsui siya viaji hampurara ainta aintasinaguga upe, asui haputari 
haxari aintaumbeu puxi Deus rese, asui ipiaiwasawa turusuwaa 
irumu hamuruanyana ainta aintarendawa apekatuwaa kiti yuiri. 
12 AĄsui arire hasu Damasku kiti, aintauxari ixe arama mundusawa 
kuaita saserdutita aintaruixawaita asui aintaumundu ixe. 
133 Asui inde seruixawa, yandara rame hasuwaa upe pee rupi 
hamaa yepe turi umuturi kirimbawa piri kurasi sui umuturi 
serese aintarese yuiri kuaita usuwaita seirumu. 
14Asui hawari iwi upe hasendu yepe nyenga ebrewita nyenga rupi, 
umbeu: 

—Saulu, Saulu, marantaa remuruanyana ixe? Iwasu inde arama 
remuruanyana kua saintiwaa. 

Asui hapurandu hasendu arama: 

—Awataa inde seruixawa? Asui seruixawa usuaxara ixe, umbeu: 

—lIzete Jesus kua remuruanyanawaa. 
16Maa kuiri repuamu reiku neipi irumu nyase haxari kuri 
repuraki ixe arama hazari kuri rembeu sesewara kua rekuawa 
serese, rembeu aintarese yuiri kuaita haxariwaita kuri remaa. 
vHayurawa kuri inde aintasui kuaita miraita kuaita tiwaita judeu 
yuiri nyãse hamundu kuri inde aintapiri, 
'8Repirari arama aintaresa aintaumaa arama, asui remuyereu 
ainta pitunawasuwaa sui turi kiti, reyuka arama ainta Yurupari 
sui Deus supe, hamburi arama aintasui aintapuxuwerasawa 
aintauriku arama aintasui purangawaa aintairumu kuaita 
purangawaita hamaa aintauxariwaa resewara aintapia serese. 
Ape, inde tuixawa Agripa, ixe haruyari kua hasenduwaa 
iwaka sui. 
2Maa hayuiri hambue ainta Damasku kiti asui Jeruzale kiti yuiri, 
asui panye Judeya kiti yuiri, asui kuaita yuiri kuaita tiwaita judeu 
hambeu ainta supe sasiyara arama aintaumanduari aintapekaduita 
aintauyereu arama Deus ipiri aintaumunya arama puranga 
yakuawa arama sasiyara aintaumanduari aintapuxuwerasawa. 
?! Yawewaa resewara aintaumprezu ixe yepeyepe judewita haiku 
irumu templu upe aintauputari aintauyuká ixe. 
*Asui ate kuiri Deus uajudari ixe, asui haiku ike hambeu 
sesewara penye arama panye ipuiwaita supe ipuwasuwaita supe 
yuiri, timaa nungara hambeu isui aintanyenga kuaita utitikawaita 
Muize nyenga yuiri sese kua yamaawaa kuri. 
“Kristu urikute upurara asui uyupiru resewara upaka manusawa 
sui umbeu kuri ainta supe kua turi ainta supe panye kuaita 
miraita tiwaita judeu yuiri. 


Festu umbeu akangaiwa Paulu 


“Asui umbeu irumu sese anyunte Festu umbeu nyenga 
kirimbawa irumu: 

—Tirekuawa ara inde Paulu, neakangaiwa inde reyumbue 
resewara turusu. 
> Asui Paulu umbeu ixupe: 

—Timaa seakangaiwa ixe, inde Festu purangawaa, maa 
hambeu nyenga supiwa purangawaa. 
*Nyāse kua tuixawa ukuawa sese panye, ape hambeu ixupe ae 
satambika, hakuawa timaa nungara aintauyumimi isui nyãse 
timaa uyumimiwaa ae. 

27Inde tuixawa Agripa, maitaa reruyari kuaita utitikawaita? 
Hakuawate reruyari ainta. 
28 A sui Agripa umbeu Paulu supe: 

—Maitaa remanduari kutara rexari haruyari Kristu yara arama 
ixe? 
29 Asui Paulu umbeu ixupe: 

—U kutara u merupiara, haputari maa Deus uxari reiku kuaye 
seyawe aintayuiri panye kuaita usenduwaita ixe arama kuiri, 
haputari maa aintauiku kuaye seyawe isui kua kurenti. 


Tiuwasemu puxi sese 


30 Asui kua tuixawa upuamu uiku, ae yuiri kua guvernaduru, 
kua Berenise yuiri asui aintaupuamu yuiri panye kuaita 
uwapikawaita aintairumu. 

“Asui aintauyuiri rire aintasui aintaupurungita aintapawa 
aintaumbeu: 

—Kua apigawa timaa umunya puxi yayuká arama ae, tiyuiri 
yamprezu ae. 

32 Asui Agripa umbeu Festu supe: 

—Tirame maa kua apigawa upurandu yande yaxari ae Sezar 

usendu arama ixupe yapuderi maa yayurawa ae. 


Aintaumundu Paulu 
Italia kiti 


27 1Asui aintaukuawa rire aintauxari yasu Italia kiti anyunte 
aintauxari Paulu ixupe kua kumandanti aintasuiwara 
kuaita tuixawa yaraita serawaa Juliu aintairumu kuaita amuita 
prezuita yuiri. 

?Asui yawiye naviu kiti yepe Adramitinu suiwara usuana uyari 
arama aintaretama yaweyawe Azia kiti, asui yasuwaa parana 
turusuwaa kiti, asui yaneirumute Aristarku uriwaa Tesalunika 
sui Masedunia upe. 

3Asui wirande kiti yasika Sidum kiti, asui kua Juliu umunya 
puranga Paulu supe, uxari usu umaa ianama aintapiri 
aintawajudari arama ae. 

4Asui yasu aintasui yasu sutinga irumu Xipri rumasa kiti nyase 
puxuwera yande arama kua iwitu. 

SAĄsui yayasawa parana turusuwaa Silisia ruaxara Panfilia 
ruaxara yuiri yayari Mirra kiti Lisia upe. 

6Apete kua kumandanti uwasemu yepe naviu Alexandria suiwara 
usuana uiku Italia kiti, asui uxari yawiye ipupe. 


351 ATU 27 


7Asui siya ara yasu merupiara asui yapurara yasika Kinidu 
ruaxara kiti, asui tiyapuderi yasu yanerunde kiti nyase 
kirimbawa iwitu upeyu yanerese, ape yasu tumasawaa kiti 
Kreta sui kuayentu Salmuna sui. 

8Asui iwasu yasasawa simbiwa kiti asui yasika yepe tendawa kiti 
serawaa Bum Purtu kuayentu tetama sui serawaa Lasela. 


Yawaite aintaviaji 

Siya ara aintausasawa ape pukuwerana aintauwata nyase 
kuxima usasawa aintarangawa aintauyukuaku kuaita judewita, 
asui Paulu umbeu ainta supe inyenga supiwa irumu. 

VUmbeu: 

—Serumuaraita, hakuawa yapurara kuri yasuwaa upe, 
ukanyemu kuri naviu, ipuraita yuiri, maa yande yuiri 
yawaitentute yapurara. 

Maa kua kumandanti usendu umbeuwaa kua pilutu naviu 
umundusarawaa naviu upe yuiri Paulu umbeuwaa sui. 

12ĄAsui kua igarapa tipuranga aintauiku arama ape akiti 
paranawasu rame, asui kuaita siyawaita aintaumbeu purangate 
yasu isui parana turusuwaa kiti, aintaumanduari aintaupuderi 
aintausika Fenise kiti aintauiku arama akiti paranawasu rame 
nyãse uiku Kreta upe yamaa ae tumasawaa sui. 

13 Asui iwitu upeyu merupiara tumasawaa sui asui 
aintaumanduari aintauwasemu puranga anyunte aintauyurawa 
aintanaviu, asui aintausu simbiwa kiti kua kaapuamu serawaa 
Kreta. 

“Maa arire uyupiru upeyu kirimbawa kaapuamu ruaxara yepe 
iwitu serawaa Euru Akilao. 

15Asui iwitu upeyu kirimbawa naviu rese asui tiwaguentari 
šuaxara asui anyunte yaxari iwitu urasu ae. 

16 Asui yasasawa yepe kaapuamu miri serawaa Kauda 
tumasawaa kiti isui, asui yapurara yasupiri yepe igara miri 
naviu yara. 

VAsui aintauxari rire igara miri naviu upe aintaupukuari kua 
naviu, asui aintaumuye kua sutinga aintauxari arama kua naviu 
üwiwi nyãse aintausikie yawaite iwitu upeyu ainta praya rese 
serawaa Sirte. 

#Asui kirimbawa iwitu upeyu yande ape wirande kiti 
aintaumburi naviu pura parana kiti. 

YAsui musapiri arana panye yande yamburi panye naviu rupiara 
parana kiti. 

20 Asui yepeyepe ara timaa kurasi umuturi timaa yuiri yamaa 
estrela, asui uwari yanerese turusu trevada, asui yanekuereana 
yaeskapari arama isui. 

23 Asui aintauyukuaku ainta siya ara asui Paulu upuamu uiku 
aintapiterupi umbeu ainta supe: 

—Serumuaraita, pesendu rame ixe arama Kreta upe tirame 
maa pesu isui ape maa timaa yapurara kuiri timaa yuiri 
ukanyemu kua naviu. 
22Maa haputari hamusuuri penye nyãse tiawa kuri ukanyemu 
yanepiterupi yepenyu kuri ukanyemu kua naviu. 
23Nyase uyi pituna yepe Deus anju upuamu seruaki, iyara ixe kua 
Deus hapuraki yuiri ixupe. 

24 Asui umbeu ixe arama: 

—fTeresikie inde Paulu, nyase rerikute repuamu Sezar umaa, 
ape Deus uxari kuri aintaueskapari panye kuaita usuwaita 
neirumu. 

25 Ape, serumuaraita, peyumusuuri, nyãse hakuawa Deus kuri 
umunya kuaye umbeuwaa yawe ixe arama. 
26Maa yarikute yayutuka yepe kaapuamu rese. 


Aintanaviu uyupipika 

237 Asui katurzi ara rire iwitu urasu yande kirimbawa parana 
turusuwaa kiti serawaa Adriatiku, asui kuaji pituna piterupi 
kuaita marinyeruita aintaumanduari kuayentu yande iwi sui. 
28 Asui kuaita marinyeruita aintaumburi aintausaawaa rupiara 
parana kiti, asui aintaukuawa vinti brasa tiipisawa, asui 
kuayentu senunde kiti aintaumburi aintausaawaa rupiara asui 
aintaukuawa kinzi brasa tiipisawa. 
29 Asui aintausikie yawaite aintauyutuka ita rese, asui aintaumburi 
kuatru ankura naviu yakuma (ganti) sui, asui aintaupurandu 
kuemana ae kutara. 
30 Asui kuaita marinyeruita aintauputari aintauyawawa naviu sui, 
asui aintaumuye igara miri naviu sui parana kiti, aintauputari 
aintauxari yamanduari aintaumburi ankura parana kiti naviu 
ganti sul. 
31 Ąsui Paulu umbeu ixupe kua kumandanti, ainta supe yuiri 
kuaita suraraita: 

—Tirame kuri kuaita marinyeruita aintauiku naviu upe tikuri 
pepuderi peeskapari penye. 
32 Ąsui kuaita suraraita aintaumunuka igara miri xama aintauxari 
uwiwi. 

33 Asui kuemaitere Paulu umbeu ainta supe kuaita aintaumbau 
arama panye ainta, unyee: 

—Katurzi arana yasaru gapenu usasawa peyukuaku penye 
timaa nungara pembau. 
34 Ape haputari pembau pekirimbawasawa arama, nyase ne yepe 
awa ukanyemu kuri peakanga sui muiri penye. 
35AĄsui umbeu rire kua nyenga upisika pão asui umee purangawaa 
Deus supe aintaumaawaa upe panye, asui umpena ae asui umbau. 
36 Asuji aintauyumusuuri panye asui aintaumbau yuiri. 
37 Asui yanesiyasawa panye yande duzentu setenta seis pesua. 
38 Asui aintaapu rireana ainta aintaumburi panye trigu parana kiti 
ipuseima xinga arama naviu. 
39 Asui kuemana ae maa timaa aintaukuawa kua iwi, maa 
aintaumaa yepe praya pusu upe, asui aintaumanduari 
aintaupuderi aintauxari naviu uyutuka praya rese. 
Asuji aintausupiri ankura aintauxari naviu usu parana ara rupi, 
asui aintauyurawa yuiri kua lemi asui aintausupiri yepe sutinga 
iganti pura iwitu urasu arama ainta, asui aintausu praya rese. 
“Asui aintauyutuka iwi rese parana pirantawaa uyusasawa upe, 
asui santa naviu ganti uyari maa gapenu upeteka naviu yakuma 
(ganti) rese asui uyupiru uyupirari. 
42 Asui kuaita suraraita aintauputari aintauyuka kuaita prezuita 
yawaite aintauwita aintauyawawa. 
BMaa kua kumandanti uputari umukaturu Paulu usaisu 
aintauyuká ainta, asui umundu aintaupuri parana kiti aintauyupiru 
kuaita ukuawaita uwita aintausu arama maa iwi rese. 
14 Asui kuaita amuita aintaueskapari tabua rese u mirá rese 
aintauwasemuwaa naviu upe. Ape aintaueskapari muiri ainta 
iwi rese. 


Aintaueskapari ainta kaapuamu rese 


2 8 'Asui yaeskapari rire yande aintaumbeu yaiku kaapuamu 
i rese serawaa Malta. 

?Asui kuaita miraita apewaraita aintaumunya yande arama 
turusu purangawaa, asui aintaumundeka tata asui aintausenui 
yande yayumuaku arama tata nyãse amana uwari asui irusanga. 
3Asui Paulu umburi tata kiti umuatiriwaa yepe mamana tata 
tupiara asui yepe buya uyawawa sakuwaa sui, asui usuu uyatiku 
ipu rese. 

AAsui kuaita miraita apewaraita aintaumaa irumu kua buya 
uyatiku ipu rese aintaumbeu aintapawa: 

—Supiwa uyukáwaa mira kua apigawa nyase ueskapari gapenu 
sui maa kuiri umanu kuri ae ipukuwerasawa resewara. 
5Maa umburi isui kua buya tata kiti asui ne maa upurara sesewara. 
6Asui aintausaru ipungawaa ae, asui aintausaru uwari kutara 
umanu ae, asui uikupuku aintausaru maa timaa upurara, asui 
aintautrukari aintaumanduarisawa aintaumbeu: 

—Yepe deuste ae. 


Publiu usuanti Paulu 


7 Ape kuayentu isui kua tendawa aikue amu tendawa iyara kua 
Publiu, asui usuanti yande puranga asui yaiku irumu musapiri ara. 
sAsui ipaya kua Publiu imasi puruka takua yuiri sese turusu, 
asui Paulu umaa ipiri, asui upurandu Deus sese asui uxari ipu 
sese, asui ikatuana ae. 
9Asui usendu kua umunyawaa aintauri yuiri kuaita amuita 
imasiwaita uikuwaita kaapuamu rese, asui umukaturu 
aintayuiri. l l 
WAsui aintauxari yande arama siya prezenti, asui yasu irumu 
aintasui aintauxari yande arama naviu upe panye maantu watari 
yande arama. 


Mukuisawa aintausu naviu upe 

"Asui musapiri yasi rire yawiye amu naviu upe Alexandria 
suiwara, usaruwaa yuiri paranawasu usasawa kaapuamu rese, 
uriku iganti rese sangawa kua Diuskuru. 
12Asui yayari Sirakuza upe, asui yaiku akiti musapiri ara. 
13Asui yasasawa aintarendawa ruakintu yasika Rejiu kiti. Asui 
wirande kiti iwitu uyupiru upeyu tumasawaa sui mukui ara rire 
asui yasika Puteuli kiti. 
"Ape yawasemu yepeyepe yanemuita asui aintaupurandu yande 
yaiku arama aintairumu seti ara. Asui yasu Ruma kiti. 
15Asui kuaita yanemuita apewaraita aintausendu irumu yanerese 
aintauri yaneruaxara ate Prasa Apiu kiti Tres Vendas kiti yuiri. 
Asui Paulu umaa irumu ainta umee purangawaa Deus supe, asul 
uyumusuuri. 


Paulu usika Ruma kiti 
i6Asui yasika Ruma kiti, asui aintauxari Paulu uiku yepenyu 
irumu kua surara usaruwaa ae. l 
17 Asui musapiri ara rire umuatiri kuaita judewita serakuenawaita, 


asui aintauyumuatiri rire umbeu ainta supe: 

—Semuita, timaa hamunya puxi ainta supe kuaita miraita, tiyuiri 
hamuruanyana yaneramunyaita kustumi maa aintaumprezu ixe 
Jeruzale kiti aintauxari ixe aintaipu kuaita Ruma suiwaraita. 

18 Asuji aintaupurandu rire aintausendu irumu aintauputari 
aintauyurawa ixe kuaita Ruma suiwaraita nyase timaa 
aintauwasemu serese hamunyawaita puxi aintauyuká arama ixe. 
1 Asui kirimbawa aintaumuruanyana ixe kuaita judewita, 

asui harikute hapurandu Sezar usendu ixe arama, maa timaa 
nungara haputari hambeu puxi aintarese kuaita semiraita. 

20 yawewaa resewara hasenui penye hamaa arama penye 
hapurungita arama yuiri ixe peirumu nyãse prezu ixe kurenti 
irumu sesewara kua aintausaruwaa israelitaita. 

231 Asui aintaumbeu ikupe: 

—Timaa yariku papera nerese Judeya suiwara, asui 
tiyuiri yepe aintasuiwara kuaita yanemuita uriwaa yanepiri 
aintaumbeu puxi nerese. 
22Maa yaputari yasendu neirumu mayetaa remanduarisawa sese 
kua aintaumbuewaa yakuawawaa sese aintaumbeuwaa puxi 
sese panye kiti. 


Paulu umbue Ruma kiti 


3 Asui aintauxari amu ara aintausendu arama ikupe, asui 
aintauri suka kiti siya miraita, asui umbeu ainta supe yaneruixawa 
Deus umunduwaa upe rese, uyupiru kuemaitere ate pituna, asui 
Muize nyenga irumu aintanyenga irumu yuiri kuaita utitikawaita 
uputari uxari aintaukuawa Jesus rese. 

%“Asui yepeyepe aintaukuawa supiwa kua umbeuwaa maa kuaita 
amuita tiaintauruyari ae. 

35 Asui mukui aintaumanduarisawa anyunte aintauputari aintausu 
isui, asui Paulu umbeu ainta supe kua nyenga: 

—Supiwa kua Espiritu Santu umbeu peramunyaita supe iyuru 
irumu kua utitikawaa Izaia, 

Maa umbeu: 

—Resu aintapiri kuaita miraita rembeu arama ainta supe: 

—Pesendu kuri maa timaa kuri pekuawa mayesawataa ae, 
pemaa kuri maa timaa kuri pekuawa maataa pemaawaa. 

#Nyase santawaa aintapia kuaita miraita, uyumusikindawa 
Aintaapisa, aintausapumi aintaresa, yawaite aintaumaa 
Aintaresa irumu, yawaite aintausendu aintaapisa irumu, 


Wa aintaukuawa aintapia upe, yawaite aintauyereu sepiri 


jamukaturu arama ainta. 

2#Kuiri haxari pekuawa Deus umundu kua salvasao aintapiri 
kuaita tiwaita judeu aintausendu kuri ikupe. 

29 Asui umbeu rire kua inyenga anyunte aintauyuiri isui kuaita 
judewita aintauyupurungita kirimbawa aintapawa. 


Prezu kua Paulu mukui akayu 


30 Asui mukui akayu Paulu uiku suka upe upuranduwaa 
aintairumu, asui usuanti muiri kuaita uriwaita ipiri. 
3Umbue ainta yaneruixawa Deus umunduwaa upe rese, umbue 
yuiri ainta panye sese kua yaneruixawa Jesus Kristu, asui tiawa 
usaisu umbeu. 





RUMAWARAITA 
Paulu umpinima ainta supe kuaita Rumawaraita 


Paulu umbeu Rumawaraita supe imuraki rese 


1 1Įxe Paulu upurakiwaa Jesus Kristu supe, kua Deus hapuraki 
ikupe sepia upe kua nyenga purangawaa Taira rese, serese 
maye hapurandu perese yawewaa usenuiwaa ixe umunduwaa ixe, 
uparawaka ixe hambeu arama kua Deus nyenga purangawaa. 
2?Kua Deus nyenga kuximawara umbeuwaa aintayuru sui 
utitikawaita nyenga purangawaa rese. 

3Sese kua Taira, kua unaseriwaa umaa kua ara Davi rimiariru sui. 
4Asui kirimbawa uxari yakuawa Deus raira ae sese kua Espiritu 
purangawaa asui upuamu manusawa sui aete kua yaneruixawa 
Jesus Kristu. 

5Sesewara uxari yande arama purangawaa uxari yuiri 
umunduwaita yande sera rese yaxari arama aintauruyari ae 
panye kuaita tiwaita judeu. 

6Penye yuiri aintasuiwara kuaita usenuiwaita Jesus Kristu yaraita 
arama ainta. 

7Hampinima penye arama panye Deus ugustariwaita Ruma 
upewaita, penye usenuiwaita iyaraita arama penye, haputari 
uxari purangawaa penye arama, haputari yuiri uxari 
timaaresesawa penye arama yanepaya Deus irumu, kua 
yaneruixawa Jesus Kristu yuiri. 


Paulu uputari umaa Rumawaraita 


sHayupiru hamee purangawaa seDeus supe arama Jesus Kristu 
rupi perese panye nyãse panye kua mundu upewaita aintausendu 
peruyari puranga. 
Nyãse kua Deus hapuraki ikupe sepia sesewara kua inyenga 
purangawa taira rese ukuawate serese maye hapurandu perese 
yawewarawate. 
WHapurandu irumu yawewarawate uxari arama hasu hamaa 
pepiri. 
N"Nyase turusu haputari hamaa penye, haputari haxari penye 
arama purangawaa Espiritu irumu peiku arama santa. 
12Suuri arama kuri yayumaa sesewara kua yaruyariwaa, penye, 
ixe yuiri. 
BSemuita, haputari pekuawa siya viaji haputari hamaa pepiri maa 
tire hapuderi hayuiri hapuu arama pepitera sui yepeyepe kuaye 
hapuuwaa yawe aintapitera sui kuaita amuita tiwaita judeu. 


WAW AA 

'#Nyase harikute hambue panye greguita panye amu miraita 
yuiri, panye ukuawaita, panye tiwaita ukuawaita yuiri. 

15 Ape mayentu hapuderi suuri ixe hambue arama penye arama 
kua nyenga purangawaa penye peiku Ruma upe yuiri. 


Nyenga purangawaa 

16Tihariku tiisawa sesewara kua nyenga purangawaa nyase 
aete Deus kirimbawasawa umukaturu arama panye kuaita 
uruyari ae, uyupiru kuaita judewita asui kuaita greguita. 
yuiri. 
'7Nyase kua nyenga purangawaa uxari yakuawa purangawaa 
kua Deus yaruyari resewara ae kirimbawa, yawe 
aintaumpinima kuera: 

—Upaka kuri kua purangawaa uruyari resewara. 


Puxuwerawaita panye miraita 

'sIpiaiwa Deus umaa iwaka sui panye tiwaita uruyari panye 
aintapuxuwerasawa kuaita apigawaita uputariwaita umuserana 
kua inyenga supiwa aintapuxuwerasawa irumu. 
1Nyāse yawewaa irumu yapuderi yakuawa Deus rese, 
aintaukuawate nyase Deus uxari aintaukuawa ae. 
2Nyãse kua mundu uyupirungawa suiwara aintaukuawa Deus 
rese kua tiwa yamaa, panye ikirimbawasawa tiwa upawa, 
panye yuiri umundusara, uyukuawa yakuawa sese aintairumu 
kuaita umunyawaita. Asui kuaita apigawaita tiaintaupuderi 
aintaumbeu tiwaita ukuawa ainta. 
2 Aintaukuawa pukusawa Deus rese timaa aintaurespetari 
ae Deus yawe, tiyuiri aintaumee ixupe purangawaa, 
maa aintaumutenyuntu aintaumanduarisawa asui 
aintaumupitunawasu aintapia puxuwerawa. 
2 Aintaumbeu ukuawaita ainta ape tiwaita ukuawaita ainta. 
233 Aintauxari ipurangasawa kua Deus tiwa upawa, aintausikari 
arama apigawaita kuaita upawaita sangawa kuera, aintarangawa 
yuiri kuaita wiraita, suuita yuiri, buyaita yuiri. 
24Asui Deus uxari kuaita apigawaita panye ikiawaa supe 
arama, aintaumunya arama kuaye aintapia uputariwaa yawe, 
aintaumunya arama tenyuntu aintapira irumu aintapawa. 
25 Asui aintautrukari kua Deus nyenga supiwa gananisawa irumu, 
aintaumee purangawaa umunyawaita supe, aintaupuraki yuiri 
ainta supe isui kua umunyawaa ainta, kua yameewaa ikupe 
purangawaa yawewarawate, amem. 


reiskapari isui kua Deus umbeuwaa? 

26Sesewara Deus uxari ainta panye puzuwerawa supe, asui kuaita 
kunyaita aintaumunya amu kiti aintapira irumu isui kua Deus 
uxariwaa aintaumunya. 

27 Yawete yuiri kuaita apigawaita aintakuereana aintaumunya 
kunya irumu kuaye Deus uxariwaa yawe, asui yepewasute 
aintauyumaa aintawarixisawa aintapawa kuaita apigawaita 
aintaumunya tenyuntu asui muiri ainta aintaupurara aintapira 
upe, aintapuxuwerasawa resewara. 


Puxuwera aintaumanduarisawa panye 


| 

| 
28 Tiresewara aintauputari aintaumanduari Deus, sesewara 
Deus uxari puxuwera aintaumanduariwaa aintaumunya arama 
tenyuntu. 
29Teresemu ainta panye puxuwerawa irumu, suuri aintaumunya 
aintapuxuwerasawa, umuasiwaita ainta, pukuwera aintapia, 
teresemu ainta umuasisawa irumu, aintauyuka mira, aintauyakawa, 
aintauganani, puxuwera ainta, aintauku ntari puxi amu rese, 
30Gananiwera ainta amu rese, ipiaiwa aintaumaa Deus, 
aintaumusasiyara amuita, purangawaita yawe aintauyusaa, 
aintaumuserana amuita, aintauputari aintauyupiru siya 
puzuwerawa, tiaintauruyari aintapayaita, 
31Tiwaita ukuawaita ainta, tiwaita ukuawa umanduari ainta, 
tiaintaugustari amuita, timaa pirasua aintaumaa amuita. 
32Aintaukuawate Deus umbeuwaa aintaukuawate aintaukanyemu 
kuri isui sesewara kua aintaumunyawaa puxuwerawa, asui 
aintaumunya ae, asui suuri aintaumaa kuaita umunyawaita 
puzuwerawa kuaye aintaumunyawaa yawe. 


Puxuwerawaita panye yepewasu 

2 1Ape inde apigawa tinerimutara rembeu irumu amu rese, 

nyãse rembeu puxi neresepawate ipupe kua rembeu amu rese, 
nyãse remunyate yuiri kua rembeu amu rese. 
?Yakuawate Deus umbeu satambika aintarese kuaita 
umunyawaita puxi. 
3Inde apigawa rembeuwaa aintarese kuaita umunyawaita 
aintapuxuwerasawa remunyate yuiri ae, maitaa remanduari 


AMaitaa remutenyuntu kua Deus purangasawa turusuwaa, 
uaguentari neirumu yuiri, ipia purangawaa yuiri? Maitaa 
tirekuawa Deus purangasawa uputari uxari sasiyara remanduari 
nepuxuwerasawa? 





RUMAWARAITA 2 360 


“Nyase santa resewara nepia timaa sasiyara remanduari 
nepuzuwerasawa remuatiri inde arama ipiaiwasawa kua ara 
ipiaiwasawa Deus uzariwaa kuri aintaumaa umbeu arama 
aintapekadu satambika. 

6Nyäse uxari kuri ainta supe aintayaweyawe sikuyara kuaita 
aintaumunyawaita. 

7Uxari kuri ainta supe arama kua mundu nunkawaa upawa kuaita 
umunyawaita purangawaa yawewarawate, kuaita uputariwaita 
ipurangasawa, kuaita uputariwaa aintausikie aintaumaa, kuaita 
uputariwaita aintapira nunkawaa upawa. 

8Maa ipiaiwasawa irumu umpurarakari ainta kuaita umunyawaita 
kuaye aintauputariwaa yawe kuaita tiwaita uruyari kua nyenga 
supiwa nyase aintauruyari kua pukuwerawa. 

"Asuji aintaupurara kuri asui sasiyara turusu yuiri panye kuaita 
mundu puraita umunyawaita pukuwerawa, aintauyupiru kuaita 
judewita asui greguita yuiri. 

10Maa kuaita umunyawaita puranga aintauriku kuri purangawaa, 
aintausikie kuri aintaumaa ainta, tikuri maa rese aintauiku, 
aintauyupiru kuaita judewita asui kuaita greguita yuiri. 

"Nyāse tiDeus uparawaka umaa kuaita miraita 

12 Ape yawete yuiri panye kuaita umunyawaita 
aintapuxuwerasawa arama tiaintauriku Deus nyenga 
kuximawara yawentu ainta aintaukanyemu kuri, asui panye 
kuaita urikuwaita Deus nyenga kuximawara umunyawaita 
aintapuxuwerasawa anyunte Deus nyenga kuximawara umbeu 
kuri aintarese. 

133Maa tipuranga Deus umaa kuaita usenduwaita retentu kua 
Deus nyenga kuximawara, maa kuaita umunyawaita kuaye 
aintausenduwaa yawe Deus nyenga kuximawara, puranga kuri 
Deus umaa ainta. 

14Asui kuaita tiwaita judeu tiwaita uriku Deus nyenga 
kuximawara aintaumunya irumu aintapia sui kuaye Deus 
uxariwaa yawe Deus nyenga kuximawara aintauxari aintarese 
kua Deus nyenga kuximawara. 

15 Asui aintaumukame yamaa aintapia upe aintaukuawa 

kua mundusawa, asui aintapia umbeu aintaresewara, asui 
aintaumanduarisawa umbeu aintaresewara puranga u umbeu 
aintaresewara puxi. 

16Nyã ara upe kuri Deus umbeu irumu kuri aintaresewara Kristu 
Jesus irumu panye aintaumpinima aintapia upe kuaita miraita, 
kuaye umbeu yawe kua nyenga purangawaa hambuewaa. 

Judewita umunya pukuwerawa yuiri 


17 Ape inde aintaumuseruka judeu, reiku rame Deus nyenga 
kuximawara rese, asui rembeu reiku puranga Deus irumu. 
18Asui rekuawate mayetaa uputari neirumu, asui puranga remaa 
panye kua purangawaa, asui aintaumbue inde sese kua Deus 
nyenga kuximawara. 
1Asui rekuawate indete rerasuwaa kuaita sesaimawaa, asui 
rekuawate indete aintaturi kuaita uikuwaita pitunawasu upe. 

20 Asui indete umbuesara kuaita tiwaita ukuawa, umbuesara 
kuaita tainaita, asui Deus nyenga kuximawara rese reriku 
ukuawasawa panye supiwate yuiri. 

21 Asui inde, rembuewaa amuita, maitaa tisera reyumbue 
indepawate? Asui inde rembeuwaa tiarama yamunda, marantaa 
remunda? 

22? Asui inde rembeuwaa tipuranga yasikari amu kunya 
yanerimiriku sui, maitaa resikari kunya nerimiriku sui? 

Asui puxi remaa kuaita idulu, marantaa remunda aintasui 
aintatemplu upe? 

3Inde rembeuwaa panye puranga Deus nyenga kuximawara rese, 
maitaa remunya puranga Deus supe remunya resewara kua Deus 
nyenga kuximawara usaisuwaa yamunya? 

4Kuaye aintaumpinimawaa yawe: 

—Peresewara aintaumuaiwa Deus rera aintapiterupi kuaita 
tiwaita judeu. 


Kuaita judewita supiwa 

25Nyãse remunya rame kuaye Deus nyenga kuximawara 
uputariwaa yawe puranga kuri inde arama kua sirkunsizao, maa 
tirame remunya kuaye Deus nyenga kuximawara uputariwaa 
yawe retentu kua sirkunsizao. 
26 Asui aintaumunya rame kuaye Deus nyenga kuximawara 
uputariwaa yawe kuaita tiwaita usirkunsidariwaita maitaa tiserá 
yapuderi yamaa ainta kuaye usirkunsidariwaita yawe. 
1 Umunya rame ipia sui kuaye Deus nyenga kuximawara 
uputariwaa yawe kua tiwa usirkunsidari, supiwa kuri umbeu 
neresewara inde rerikuwaa aintaumpinimawaa inde arama 
asui kua sirkunsizão yuiri maa tiremunya kuaye Deus nyenga 
kuximawara uputariwaa yawe. 
38Nyãse timaa judeu supiwa kua urikuwaa anyunte kua 
yamaawaa, tiyuiri sirkunsizao supiwa kua yamunyawaa anyunte 
yanerukuera upe. 

2 Ape judeu supiwa kua ipia sui judeu ae, asui kua sirkunsizão 
supiwa kua yanepia upewaa yamanduarisawa upewaa kua tiwa 
yamunyawantu, kua tiwa apigawa umbeu purangawaa sese maa 
Deus umbeu purangawaa sese. 


Paulu usuaxara ainta 


1Maitaa aintauriku purangawaa amuita sui kuaita judewita? 

Maitaa uajudari ainta kua sirkunsizão? 
2Supite panye maa rese. Yayupiru yambeu, nyase Deus uxari 
judewita supe inyenga. 
3Asui maitaa ainta tirame aintauruyari yepeyepe aintasuiwara? 
Maitaa tiresewara aintauruyari uxari tisupiwa kua Deus? 
4Umbaa. Pexari supiwa kua Deus aintauganani rame maa panye 
apigawaita. Kuaye aintaumpinimawaa yawe kuera: 

—Nenyenga irumu puranga aintaumaa inde, remuserana ainta 
aintaumbeu irumu neresewara. 
5Maitaa kuri yambeu yanepuxuwerasawa uxari rame yakuawa 
purangawaa kua Deus? Maitaa puxi Deus umunya ipiaiwa 
resewara umaa yande? Ixe hapurungita kuaye apigawa yawe. 
6Umbaa. Yawe rame ape maa upuderi umbeu aintaresewara 
kuaita mundu puraita. 
7 Asui haganani rame uxari rame aintaukuawa supiwa kua Deus 
aintaumee arama ixupe arama purangawaa, ape marantaa 
aintaumbeu serese puxuwerawa ixe? 
8Asui marantaa tiyamunya aintayawe yepeyepe ugananiwaita 
yanerese, aintaumbeu: 
—Yasu yamunya yanepuxuwerasawa usemu arama 

purangawaa isui kua yamunya. Puxi kuri Deus umaa ainta. 


Puxuwerawa panye miraita 

9Asui maitaa? Maitaa yariku purangawaa yande judewita 
aintasui kuaita amuita? Umbaa. Nyãse hamukameana aintaumaa 
puxuwerawaita yande panye, yawete yuiri kuaita judewita panye 
greguita yuiri. 
1Kuaye aintaumpinimawaa yawe: 

—Tiyamaa purangawaa, nê yepe. 
"Tiawa ukuawa puranga, tiawa uputari Deus. 
2Uyusupariwaa ainta panye, yepewasute aintauyumutenyuntu, 
tiawa umunya puranga, tiyamaa yepe purangawaa. 
3 Aintakurukawa iwi kuara rukena, aintaapeku irumu 
aintauganani, buya venenu uiku aintayuru upe. 

14Teresemu aintayuru puxuwerawa irumu irawa irumu yuiri. 
Is Aintaipi kutara urasu ainta aintaumburi arama tuwi, 
t6aintaumuaiwa panye maa kiti aintauwata aintaupuraki yuiri. 
17Tiaintaukuawa kua timaaresesawa pee. 

'8Tiaintausikie Deus sui. 


Deus nyenga kuximawara tiumukaturu 


Kuiri pekuawa kua Deus nyenga kuximawara umbeuwaa 
umbeu ainta supe arama panye kuaita iwira kiti aintaukiriri 
arama panye, aintauriku arama kuri puxuwerawa panye kuaita 
mundu puraita Deus umaa. 
2Tiawa puranga umaa uruyari resewara kua Deus nyenga 
kuzimawara, nyase kua Deus nyenga Kuximawara umbeu 
satambika yanepuxuwerasawa rese. 


Puranga yande yaruyari resewara Jesus 

231 Maa kuiri Deus nyenga kuximawara sui Deus uxari yakuawa 
purangawaa ae, asui Deus nyenga kuximawara umbeu sesewara, 
aintayuiri kuaita utitikawaita. 
22Purangawaa Deus umaa ainta supe panye kuaita uxariwaita 
aintapia Jesus Kristu rese. Nyãse tiuparawaka umaa kuaita miraita. 
23 Nyāse aintaumunya aintapuxuwerasawa panye, asui watari 
ainta supe ipurangasawa kua Deus. 
24Asui uxari penye purangawaa irumu kua ipurangasawa irumu 
kua salvasão Kristu Jesus rese. 
25 Asui kua Deus uxariwaa upiripana yande suwi irumu yaruyari 
resewara ae. Yawe umunya uxari arama yakuawa purangawaa kua 
Deus nyãse purangawaa resewara ipia uxari yanepuxuwerasawa 
kuximawara usasawa yanesui. 
26Uputari uxari yakuawa kuiri umee kua purangawaa umee kua 
umpurangasara panye kuaita uruyariwaita Jesus. 
27 Asui maitaa kuri kua yambeuwaa puranga yaneresewara? 
Sikuyaraimawaa ae. Maa resewarataa sikuyaraimawaa ae? 
Maitaa sikuyaraimawaa ae yamunyawaita resewara? Umbaa, 
maa sikuyaraimawaa ae sesewara kua yaruyariwaa. 
28Nyãse yambeu puranga Deus umaa kuaita apigawaita aintauxari 
resewara aintapia sese isui kua panye aintaumunyawaita. 
2Maitaa anyunte judewita Deus kua Deus? Maitaa tisera aintaDeus 
kuaita tiwaita judeu? Fē, aete aintaDeus yuiri kuaita tiwaita judeu. 
30Yepenyute kua Deus. Puranga kuri umaa kuaita 
usirkunsidariwaita aintauxari resewara aintapia sese, asui 

puranga kuri umaa kuaita tiwaita usirkunsidariwaita aintauxari 
resewara aintapia sese. 

31Maitaa yamutenyuntu Deus nyenga kuximawara rumu kua 
yaruyariwaa? Umbaa, anyunte yaxar kirimbawa ae. 


Puranga Abraão uruyari 
'Asui maitaa hambeu sese kua urikuwaa kua yaneramunya 
Abraão? 
2Nyase puranga rame Deus umaa Abraao umunyawaita resewara, 
ape upuderi umbeu purangawaa sesepawate, maa tiDeus ixupe 
arama. 
;Maitaa umbeu kua aintaumpinimawaa? Yawe umbeu: 
— Abraão uxari ipia Deus rese ape purangawaa yawe Deus 
umaa ae. 
aAsui kua upurakiwaa umbaa sikuyaraimawaa kua upurakiwaa 
kua upurakiwaa rikuyara, maa uganyariwaa ae. 
sMaa kua tiwa upuraki maa uxari ipia sese kua umukaturuwaa 
kuaita puxuwerawaita, purangawaa yawe umaa ae uxar 
resewara ipia sese. 
6Yawe Davi umbeu yuiri: l pr 
— Suuri kuri kua apigawa purangawaa Deus umaa ae imuraki sui. 
7Suuri kuri kuaita uperduariwaita aintasui aintapuxuwerasawa, 
aintayuiri kuaita uyumimiwaa isui aintapekadu. l 
8Suuri kuri kua apigawa tiwa yaneruixawa Deus umaa sese ipekadu. 
9Maitaa suuri anyunte kuaita usirkunsidariwaita u aintayulrı 
kuaita tiwaita usirkunsidariwaita? Nyase yambeu: 
—Purangawaa yawe Deus umaa Abraão uruyari resewara ae. 
1Mairametaa purangawaa Deus umaa ae, u usirkunsidari rire 
ae u senundere usirkunsidari ae? Umbaa sakakuera ae, maa 
senundere usirkunsidari ae. 
"Uxari ikupe arama kua sirkunsizao umukame arama purangawaa 
umaa ae uruyari resewara ae senundere usirkunsidari ae. 
Aintapaya arama ae panye kuaita purangawaita umaa aimtauruyari 
resewara ae kuaita tiwaita usirkunsidari. 
?#Aintapaya yuiri ae kuaita usirkunsidariwaita, kuaita urikuwaita 
kua sirkunsizao uruyariwaita kuaye uruyariwaa yawe kuera kua 
yaneramunya Abrado senundere usirkunsidari. ri 
Bkua Deus umbeuwaa Abraão supe ximiariruita supe yuri 
aintayara arama kuri kua mundu, umbaa aintaumunya resewara 
kuaye Deus nyenga kuzimawara umbeuwaa maa umaa resewara 
purangawaa yawe aintauruyari resewara ae. 

“Aintayara kuri kua mundu kuaita umunyawaita kuaye Deus 
nyenga kuximawara umbeuwaa, asui anyunte retentu kuri kua 
yaruyariwaa, asui sikuyaraimawaa yuiri kuri kua umeewaa. 
#Nyase kua Deus nyenga kuximawara irumu yuiri ipiaiwasawa, 
mame tiyamaa Deus nyenga kuximawara ape tiyamunya puxuwera. 
t6eSesewara yarikute yaruyari, umbeuwaa peiku arama puranga 
sese kirimbawa ae ainta supe panye kuaita ximiariruita, umbaa 
anyunte kuaita uikuwaita Deus nyenga kuximawara rese maa 
aintayuiri kuaita uruyariwaita kuaye Abraão uruyariwaa yawe, 
nyase aete yanepaya muiri yande. 

VKuaye aintaumpinimawaa yawe: 

—Hakari aintapaya arama inde kuaita miraita siyawaita 
umaawaa upe kua Deus uxariwaa ipia sese, kua uxariwaa 
aintaupaka kuaita umanuwaita, kua uxariwaa yamaa panye 
kuaita tiwaita yamaa. 

18 Abraão usaru umaa kua tiwa yapuderi yamaa, ukuawa ipia upe 
aintapaya kuri ae kuaita siyawaita miraita kuaye Deus umbeuwaa 
yawe ikupe: 

—Yawe kuri kuaita nerimiariruita. 

Umbaa pitua uruyari umanduari irumu yawaite pituasawa uyuka 
ipira, nyase urikuana sem akayu asui waimiana yuiri kua Sara. 
2Umbaa mukui umanduarisawa Deus umbeuwaa rese uruyari 
resewara ae, maa uyumukirimbawa uxari irumu purangawaa 
Deus supe. 

Kirimbawa umanduari Deus upuderi umunya ikupe kuaye 
umbeuwaa yawe. 

%2 Ape uruyari resewara purangawaa yawe Deus umaa ae. 

#3 Asui tianyunte Abraão resewara aintaumpinima sese puranga 
Deus umaa ixupe. 

"Maa yaneresewara yuiri. Puranga kuri umaa yande arama 
yande yaxari yanepia sese kua usupiriwaa yaneruixawa Jesus 
manusawa sul. 

23 Kua aintauyukawaa yanepuxuwerasawa resewara kua 
Uusupiriwaa manusawa sui puranga resewara umaa yande. 


Timaarese Deus irumu yaruyari resewara 


B, 'Ape purangawaa Deus umaa yande yaxari resewara 
yanepia sese, asui Umaarese yaiku Deus irumu sesewara kua 
yaneruixawa Jesus Kristu. 

“Ipupe yuiri yawike arama purangawaa kiti sese kua yaikuwaa 
kirimbawa sese, asui suuri yasaru yamaa Deus purangasawa. 

3Maa tiirumupawa, maa suuri yande yuiri yapurara irumu, nyase 
yakuawate yapurara rame uxari yaiku kirimbawa xinga. 

+Yaiku rame santa puranga kuri yamanduarisawa, asul puranga 
rame yamanduarisawa yasaru kuri yamaa. 

5Ape yasaru rame yamaa tikuri sasiyara yande, nyāse Deus 
uyusena ugustarisawa yanepia upe irumu kua Espiritu Santu 
uxariwaa yande arama. | 
6Nyase umanu kua Kristu sangawa upe aintaresewara kuaita 
pukuwerawaita pitua ramere yande. 

7Iwasu yepe umanu yepe purangawaa resewara, ape amu rame 
suuri yepe apigawa umanu arama yepe apigawa purangawaa 
resewara. 

sMaa Deus uxari yakuawa ugustari yande umanu resewara kua 
Kristu yaneresewara puxuwerawaita pukusaware yande. 

9Ape umukaturu yande suwi irumu yaeskapari arama Deus 
ipiaiwasawa sui. 

10Nyãse suanyanaita ramere yande umukaturu yande irumu 
umanu resewara kua Taira, ape kuiri umukaturuwaita yande 
umukaturu yande upakawaa resewara. 

"Maa tiaenyu, maa suuri yuiri yande Deus rese sesewara kua 
yaneruixawa Jesus Kristu kua umukaturuwaa yande kuiri. 


Adão rese Kristu rese yuiri 

12 Ape kuaye pekadu uwike kua mundu kiti yepe apigawa 
irumu, asui pekadu resewara manusawa usika yawete yuiri 
kua manusawa uwari aintarese panye kuaita apigawaita nyase 
aintaumunya aintapekadu panye ainta. 
13Pekadu uiku kua mundu upe senundere Deus uxari kua inyenga 
kuzimawara, maa tiumbeu aintapekadu rese mame tiyamaa kua 
Deus nyenga kuzimawara. 
'“#Maa manusawa uiku aintapiterupi Adão uyupiru rame ate 
Muize aramete uiku aintapiterupi yuiri kuaita umunyawaita 
aintapuxuwerasawa tiwa Adão puxuwerasawa yawe. Adão 
rangawa kua uriwaa sakuera. 
15Maa kua prezenti sikuyaraimawaa timaa yawe ae kua 
puxuwerawa. Umanu rame siya yepe apigawa puxuwerasawa 
resewara, siya xinga uriku Deus purangasawa, asui siyawaa supe 
arama kua prezenti uxariwaa ipurangasawa resewara irumu kua 
yepe apigawa serawaa Jesus Kristu. 
16 Asui kua prezenti sikuyaraimawaa timaa ae yawe yepe apigawa 
puxuwerasawa umunyawaa yawe. Nyãse kua gustarisawa uri 

yepe pekadu rakuera uxari tiarama aintaueskapari ainta, maa kua 
prezenti sikuyaraimawaa uriwaa siyawaita aintapekadu rakuera 

uxari purangawaa yawe Deus umaa ainta. 

1Manusawa uiku rame aintapiterupi yepe apigawa 

puxuwerasawa resewara, turusu kuri aintauiku upakawaa kiti 

irumu kua apigawa Jesus Kristu panye kua usuantiwaa kua 
purangawaa kua prezenti sikuyaraimawaa purangawaa. ' 
18Ape kuaye yepe apigawa puxuwerasawa uxari tiarama | 
aintaueskapari panye kuaita apigawaita, yawete yuiri yepe | 
apigawa umunya purangawaa uxari aintaueskapari panye 
apigawa aintaupaka arama kuri. 

Yawete yuiri yepe apigawa tiresewara uruyari uxari 
aintaumunya aintapuxuwerasawa kuaita siyawaita, yawete yuiri 
purangawaa Deus umaa kuaita siyawaita uruyari resewara kua 
yepe apigawa. 

2Asui uriana kua Deus nyenga kuximawara asui umuturusu 
aintapuxuwerasawa, ape rame turusu aintapuxuwerasawa, ape 
yuiri turusu piri isui kua Deus purangasawa. 

^“ Ape yawe pekadu uxari umanu ainta, yawete yuiri 
ipurangasawa uxari puranga Deus umaa ainta aintauriku 
arama mundu nunkawaa upawa sesewara kua yaneruixawa 
Jesus Kristu. 


Ipurangasawa irumu uyurawa yande 

6 'Asui maitaa kuri yambeu? Maitaa yaikure 

# yanepuxuwerasawa rese yariku arama turusu ipurangasawa? 
*Umbaa. Maitaa maa yaikure yanepuxuwerasawa rese yande 
umanuwaitana isui? 
3Maitaa tipekuawa aintaubatizari yande Kristu Jesus rese 
aintaubatizari yande manusawa upe? 
Ape batizmu irumu yayumimiwana Kristu irumu manusawa 
Upe, ape kuaye Kristu upuamuwaa yawe manusawa sui yanepaya 
purangasawa irumu yawete yuiri yawata pisasuwaa upe. 
“Nyase yamanu rame irumu kuaye iyawe yapuamu yuiri kuri 
irumu maye iyawe. 


#Nyase yakuawana yamanduarisawa kuximawara uyari irumu 


kurusa rese umukanyemu arama kua yanepira puxuwerawa 
tarama yaxari yanepuxuwerasawa supe aramawaita yande. 


7Nyase kua umanuwaa ueskapariana ae ipuxuwerasawa sui. 


"Ape yamanu rameana yande Kristu irumu yakuawate yapakate | 
yuiri kuri irumu. 

SNyase yakuawa Kristu usemuana manusawa sui timaa kuri 
umanu mukuisawa yuiri, tikuri manusawa upuderi upisika ae. 
VApe umanu ae yepe viaji, umanu ae pekadu resewara, asui 
upakate ae, upaka ae Deus supe arama. 

"Yawete yuiri penye pemanduari perese pemanu penye 
pepuxuwerasawa sui, maa pepakate penye Deus supe irumu kua 
Jesus Kristu. 

12Tepexari pepuxuwerasawa umundu penye pepira 
ukanyemuwaa upe pemunya arama kuaye uputariwaa yawe. 

13 Ape tiyuiri pexari pepira rakanga umuaiwa penye pemunya 
arama pukuwerawa, maa peyuxari penyepawate Deus supe 
kuaye aintayawe upuamuwaita manusawa sul; asui pexari 
pepira rakanga Deus supe pemunya arama purangawaa. 

14 Ape tikuri pepuxuwerasawa umundu penye nyase timaa 
peiku Deus nyenga kuximawara rese maa peiku ipurangasawa 
rese. 


Deus nyenga kukimawara ipurangasawa yuiri 


15Ąsui maitaa kuri yaiku? Maitaa kuri yamunya 
yanepuxuwerasawa nyase timaa yaiku Deus nyenga 
kuximawara rese maa yaiku ipurangasawa rese? Umbaa. 
16Maitaa tire pekuawa ikupe aramawaita penye kua peputariwaa 
peruyari, u peruyari pepuxuwerasawa pemanu arama penye, u 
peruyari Deus puranga arama kuri umaa penye? 
17Maa hamee purangawaa Deus supe arama nyase kuzima 
pepuxuwerasawa supe aramawaita penye maa kuiri peruyari 
pepia sui pepia upe kua nyenga yambuewaa penye arama. 
18Asui uyurawana penye pepuxuwerasawa sui, kuiri purangawaa 
supe arama penye. 
Kuiri hapurungita kuaye apigawa yawe nyase pituare Penye. 
Nyase kuaye pexariwaa yawe pepira rakanga puxuwerawa supe 
arama ainta pemunya arama turusu pepuxuwerasawa, yawete 
yuiri kuiri pexari pepira rakanga purangawaa supe arama ixupe 
aramawaita penye. 
20Nyase pepuxuwerasawa supe arama irumu ramere penye timaa 
purangawaa uputari upisika penye. 
21 Maataa peganyari aintairumu kuaita pemunyawaita kuera kua 
pemaawaa puxi kuiri? Anyunte uxari pemanu penye. 
22 Asui kuiri uyurawa irumu penye pepuxuwerasawa sui 
Deus supe aramawaitana penye, peganyari pemanduarisawa 
purangawaa, asui arire periku kuri mundu nunkawaa upawa. 

*3Manusawa kua yanepuxuwerasawa rikuyara, maa kua prezenti 
sikuyaraimawaa Deus uxariwaa yande arama aete kua mundu 
tiwa upawa irumu kua Kristu Jesus yaneruixawa. 


Kazamentu rese 


'Semuita, kuiri hakuntari penye arama penye pekuawaita 

kua mundusawa, maitaa tipekuawa kua mundusawa umundu 
kuaita apigawaita aintaupakare ainta. 
“Ape kua mundusawa umbeu sese kua kunya urikuwaa imena, 
urikute uiku imena irumu upaka ramere ae, maa umanu 
rameana isui ae anyunte uyurawa ae isui kua mundusawa 
umbeuwaa sese. 
“Ape warixiwaa yakuawa kua kunya uiku rame amu apigawa 
irumu imena sui upaka ramere kua imena, maa umanu rameana 
imena uyurawa ae mundusawa sui, ape umendari rame 
mukuisawa tikuri warixiwaa ae. 
tApe yawete yuiri semuita, Kristu ipira upe pemanu penye Deus 
nyenga kuximawara sui iyara arama kuri penye kua usemuwaa 
umanuwaita sui, ape kuri yariku arama yaneiya Deus supe. 
"Nyase yaiku ramere kuaye yanepira uputariwaa yawe, asui kua 
Deus nyenga kuximawara umbaka kua yanepira uputari, asui 
anyunte kua yanepira rakanga umunya uxari yamanu yande. 
‘Maa kuiri yaeskapari yande Deus nyenga kuximawara sui, 
yamanuana yande isui kua umprezuwaa yande tiarama yamunya 
maye Deus nyenga kuximawara umunduwaa yawe maa yaiku 
sese kua pisasuwaa espiritu rese. 


Deus nyenga kuximawara umbeu yanepekadu rese 

"Maitaa kuri yambeu? Maitaa puxuwerawa kua Deus nyenga 
kuximawara? Umbaa. Tihakuawa sepekadu tirame maa umbeu 
ixe arama ae kua Deus nyenga kuzimawara, timaa hakuawa 
puxuwerawa yamuasi tirame maa Deus nyenga kuximawara 
umbeu ixe arama: 

—Teremuasi. 
"Maa kua pekadu uwasemu purangawaa sese kua Deus 
nyenga kuximawara umunduwaa, asui uxari hamunya panye 
puxuwerawa, tirame maa yariku Deus nyenga kuximawara 
umanuwaa maa kua pekadu. 
"Kuzima tiramere usika kua Deus nyenga kuximawara hapakate 
ixe, asui usika kua inyenga kuximawara umbaka sepekadu, asui 
hamanu ixe. 


- brui 

0Asui kua Deus nyenga kuximawara umunduwaa umbeu ixe 
arama kua mundu tiwa upawa uxari hakuawa hamanu ixe. 
"“"Nyase kua pekadu uwasemu purangawaa sese kua Deus 
nyenga kuximawara umunduwaa anyunte uganani ixe asui 
uyuká ixe. 
12 Ape purangawaa kua Deus nyenga kuximawara umunduwaa, 
asui kua umbeuwaa purangawaa, satambika umbeu: 
—Purangawaa ae. 
13Maitaa kua purangawaa uxari hamanu ixe? Umbaa. Upuraki 
resewara sepira upe kua pekadu uxari hamanu ixe irumu kua 
purangawaa, asui irumu yuiri kua Deus nyenga kuximawara 
umunduwaa hakuawate puxuwerawa kua pekadu panye sui. 
14Nyāse yakuawate puranga Espiritu uxariwaa kua Deus nyenga 
kuximawara, maa ixe sepira supe arama ixe, pekadu upiripana 
ixe ixupe arama. 
15Nyãse tihakuawa marantaa hamunya kua hamunyawaa. Nyase 
tihamunya kua haputariwaa hamunya, asui hamunya kua tiwa 
hagustari. 
16 Ape hamunya rame kua tiwa haputari hamunya anyunte 
hakuawa purangawaa kua Deus nyenga kuximawara. 
17 Ape timaa ixe kua hamunyawaa kua puxuwerawa maa umunya 
ae kua pekadu uikuware sepira upe. 
18Nyãse hakuawa tiyamaa purangawaa sepira upe, hakuawa 
haputari hamunya purangawaa maa tihapuderi hamunya ae. 
19Nyãse tihamunya kua purangawaa haputariwaa hamunya, maa 
hamunya kua puxuwerawa tiwa haputari hamunya. 
20 Ape hamunya rame kua tiwa haputari hamunya timaa ixe 
hamunya ae, maa umunya ae kua pekadu uikuware sepia upe. 
21 Ape hawasemu yepe mundusawa nyase haputari irumu 
hamunya purangawaa anyunte puxuwerawa uiku sepia upe. 
22Nyãse hayumusuuri sepia upe sesewara kua Deus nyenga 
kuximawara uxariwaa yande arama. 
23 Asui hawasemu yepe mundusawa sepira rakangaita upe 
umunya kera hamanduarisawa mundusawa ruaxara, asui 
umprezu ixe kua pekadu mundusawa uikuware sepira 
rakangaita upe. 
24 Apigawa pirasuawaa ixe. Awataa kuri uyurawa ixe isui kua 
sepira uxariwaa hamanu ixe? 
25Hamee purangawaa Deus supe, Jesus Kristu yaneruixawa 
resewara. Ape kua Deus nyenga kuximawara uxari prezu 
hamanduarisawa, maa pekadu mundusawa umprezu sepira. 

Kristu umukaturu iyaraita 
1Ape kuiri timaa puxi Deus umaa ainta kuaita uikuwaita 
&# Kristu Jesus upe. 
“Nyase kua Espiritu mundusawa upakawaa Kristu Jesus 
rese uyurawana inde isui kua pekadu mundusawa uxariwaa 
yamanu yande. 
“Nyase Deus umunyana kua tiwa upuderi umunya kua Deus 
nyenga kukimawara nyase yanepira umpitua kua inyenga, asui 
Umundu Taira retewaa ipira irumu yanepira pukuwerawa yawe, 
yanepekadu resewara yuiri, asui Deus puxi umaa yanepekadu 
Kristu ipira upe. 
tYamunya arama yanepira upe kua purangawaa uputariwaa 
yamunya kua Deus nyenga kuximawara, yande tiwaita yamunya 
kuaye yanepira uputariwaa yawe, maa yamunya kuaye Espiritu 
uputariwaa yawe. 
"Nyase kuaita umunyawaita kuaye aintapira uputariwaa yawe 
aintaumanduari aintapira resentu, maa kuaita umunyawaita kuaye 
k piritu uputariwaa yawe aintaumanduari kua Espiritu rese. 
Yamanduari rame yanepira rese anyunte uxari yamanu yande, 
maa yamanduari rame kua Espiritu anyunte uxari yapakate 
yande timaarese yuiri yande. 
"Nyase kua umanduari ipira rese Deus ruanyana ae, nyase 
tiumunya kuaye Deus nyenga kuximawara uxariwaa yamunya 
nyase tiupuderi umunya ae. s 
‘Ape kuaita umunyawaita kuaye aintapira uputariwaa yawe 
tiaintaupuderi aintaumusuuri Deus. 
#Uiku rame pepia upe kua Espiritu Deus uxariwaa, tipemunya 
kuaye pepira uputariwaa yawe, maa kuaye Espiritu uputariwaa 
yawe. Awa tiuriku Kristu Espiritu timaa Kristu yara ae. 
Ape Kristu uiku rame pepia upe umanu pepira pepekadu 
| ewar, maa upakate pepia purangawaa resewara. 
Uiku rame pepia upe iEspiritu kua usupiriwaa Jesus manusawa 
sul, ape kuri kua usupiriwaa Kristu Jesus manusawa sui umbaka 
kuri pepira umanuwaa irumu kua Espiritu uikuwaa pepia upe. 


Deus raira 
5 NO On ane ; ; 
Ape semuita yadeveriwaita yande maa tiyanepira supe arama 
K munya arama kuaye uputariwaa yawe. 
Nyäse pemunya rame kuaye pepira uputariwaa yawe pemanu 
kuri penye, maa pemukanyemu rame Espiritu irumu kuaita 


pepira umunyawaita pepakate kuri penye. 

“Nyase panye kuaita Deus Espiritu urasuwaita Deus rairaita ainta. 
15Nyãse tiperiku kua espiritu uxariwaa pesikie arama yuiri, maa 
periku kua Espiritu uxariwaa Deus rairaita penye, asul irumu 
yambeu: 

—Yanepaya, yanepaya. 
16Asui kua Espiritu umbeu yanepia irumu Deus rairaita yande. 
17 Ape tairaita rame yande ixupe aramawaita yande, Deus supe 
aramawaita yande, asui ixupe aramawaita yande Kristu irumu, 
yapurara rame irumu umbeu kuri yanerese puranga irumu yuiri. 


Purarasawa rese 


'#Nyase hakuawa supiwa sikuyaraimawaa kua yapurarawaa 
kuiri isui kua purangasawa yamaa aramawaa kuri. 
1Kirimbawa panye kuaita Deus umunyawaita usaruwaita umaa 
mayetaa kuri aintauiku ipurangasawa rese kuaita tairaita. 

2 Nyãse uxari aintaupurara panye kuaita umunyawaita, maa 
aintaupurara aintauputarisawa resewara, maa sesewara kua 
uxariwaa aintaupurara. 

21 Nyãse usaru uyurawa arama ainta panye kuaita umunyawaita 
isui kua ukanyemuwaa, uyurawa kuri ainta puranga kuaye 
aintayawe kuaita Deus rairaita. l 

22Nyãse yakuawate panye umunyawaita aintaujemeri 
aintaupurara ate kuiri. 
23Maa tiaintanyu kuaita umunyawaita, maa yande yuiri yande 
yariku kua Espiritu kuiri, yepewasute yajemeri yanepia upe yasaru 
irumu usuanti yande taira yawe umukaturu arama yanepira. 

24 mukaturu yande yasaru resewara ae. Tiyasaru yamaa kua 
yamaawaa. Ape maitaa maa yasaru kua yamaawaa. 

25Maa yasaru rame yamaa kua tirewaa yamaa, yasaru uikupuku 
yasaru arama yamaa ae. 


Espiritu Santu upurandu yanerese 

26 Yawete yuiri kua Espiritu uajudari yande pituawaita, nyase 
tiyakuawa yapurandu Deus irumu puranga, maa kua Espiritu 
upurandu yanerese inyenga irumu tiwa yapuderi yakuawa. 
27 Asui kua ukuawawaa yanepia upe ukuawa yuiri 
umanduarisawa kua Espiritu, ape kua Espiritu upurandu 
aintarese kuaita purangawaita kuaye Deus uputariwaa yawe. 
28Nyãse yakuawate Deus umunya purangawaa panye 
umunyawaita irumu ainta supe kuaita ugustariwaita ae, kuaita 
usenuiwaita kuaye Deus uputariwaa yawe. 

#Nyase kuaita ukuawaita sese aintaunaseri rundere ainta, uxari 
aintauiku maye Taira yawe, aintaimu tuyuwewaa ae, ainta supe 
arama kuaita siyawaita imuita. 

0 Asui kuaita uxariwaita ikupe aramawaa usenui yuiri ainta, asui 
kuaita usenuiwaita purangawaa yawe umaa ainta, asui kuaita 
umaawaita purangawaa yawe uxari ainta supe arama ipurangasawa. 


Supiwa Deus ugustari yande 

31 Ape maitaa kuri yambeu sese? Yaneirumu rame Deus awataa 
kuri upuderi umuruanyana yande? 

32 Asui kua tiusaisu yanesui Taira retewaa maa uxari 
yaneresewara ae yande panye, maitaa kuri tiuxari yande arama 
yuiri panye maantu irumu? 

> Awataa kuri umbeu puxi aintarese kuaita Deus uputariwaita? 
Deus kua uxariwaa purangawaa ainta. 

34Awataa umbeu kuri puxi aintarese? Kristu kua umanuwaa, 
aete kua upuamuwaa manusawa sui, asui aete uwapikawaa Deus 
katusawa sui, asui upurandu yuiri yanerese. 

3 Awataa kuri upuderi utiari yande Kristu gustarisawa sui? 
Maitaa purarasawa upuderi utiari yande? U sasiyarasawa, u 
umuruanyanasawa, u yumasi, u tiresewara yariku rupa, u 
yawaitesawa, u espada será? 

Yawe aintaumpinima: 

—Yagustari resewara inde aintauputari aintauyuká yande muiri 
ara. Asui aintaumaa yande uvelya aintauyuká aramawaita yawe. 
3 Asui kirimbawa yamuserana panye kua puxuwerawa irumu kua 
ugustariwaa yande. 
38Nyäse hakuawate timanusawa upuderi utiari yande Deus 
gustarisawa sui, tiyuiri upakasawa në anjuita yuiri, nē 
serakuenawaita yuiri, nē kuiriwaraita yuiri, në kuaita yuiri 
yamaawaita kuri, nē kirimbawawaita yuiri. 

NE iwatesawa yuiri, në tiipisawa yuiri, nē mayewaita kuaita 
umunyawaita upuderi kuri utiari yande isui kua Deus gustarisawa 
tiku kua Kristu Jesus yaneruixawa upe. 


Paulu ugustari kuaita judewita 
9 'Hambeu supiwa Kristu rese, timaa haganani, sepia umbeu 
yuiri hariku Espiritu Santu irumu. 
“Turusu sasiyara ize yawewarawate hapurara sepia upe. 


 Haputari hayuperderi ixe Kristu sui aintaresewara kuaita semuita 


hagustari resewara ainta, kuaita semuita seanamaita ainta. 

4Israelitaita ainta, Deus umbeu ainta supe uxariwaita tairaita 
ainta, aintayara yuiri kua purangasawa, aintayara yuiri kua 
umbeuwaa, aintayara yuiri kua mundusawa, aintayara yuiri kua 
muraki Deus supe, aintayara yuiri kuaita Deus umbeuwaita. 
5Aintayaraita kuaita aintaramunyaita, asui aintasuiwara unaseri 
umaa ara kua Kristu, kua aintaara kiti piriwaa aintasui panye, 
Deus purangawaa yawewarawate, amem. 


Supiwa Deus umbeuwaa 


sTiyapuderi yambeu ugananiwaa kua Deus nyenga, nyãse timaa 
israelitaita supiwa panye kuaita israelitaita. 
7Maa tiAbraão rairaita ainta panye ximiariruita resewara ainta, 
maa unyee: 

—Nerimiariruita kuri kuaita usemu Izaki sui. 
8 Ape timaa Deus rairaita kuaita unaseriwaa umaa kua mundu 
aintapira upe, maa ximiariruita kuaita unaseriwaa irumu kua 
umbeuwaa. 
Yawe Deus umbeu kuzima: 

—Asuiwana hayuiri kuri, asuiwana kuri urikuana imembira 
kua Sara. 
10Maa tisa maa anyu uriku, maa kua Rebeka yuiri uriku 
imembira yepe apigawa irumu kua yanepaya Izaki. 
NAsui tire aintaunaseri aintaumaa kua ara kuaita kurapa 
tiramere aintaumunya purangawaa tiramere aintaumunya 
puxuwerawa, asui Deus uputari uxari aintaukuawa uputari 
ainta senundere aintaunaseri aintaumaa kua ara, tiuputari ainta 
aintaupuraki resewara ixupe maa uputari ainta, uputari resewara. 
12Deus umbeuwana ikupe: 

—Kua imu tainasawa umundu kuri kua imu tuyuwewaa. 
Yawe aintaumpinima: 

—Hagustari hamaa kua Jaku, maa puzi hamaa kua Ezau. 


Purangawaa kua Deus 


“Ape maitaa kuri yambeu? Maitaa pukuwerawa Deus umunya? 
Umbaa. 
1”Nyase umbeu Muize supe: 

—Hawajudari kuri awa haputari hawajudari, pirasua kuri 
hamaa awa haputari pirasua hamaa. 
16 Ape pirasua umaa yande timaa yaputari resewara yamunya 
puranga u yamunya resewara puranga, maa Deus uputarisawa 
pirasua umaa yande. 

1Nyãse Deus umbeu Farao supe: 

—Sesewara haxari tuixawa arama inde hamukame arama 
aintaumaa hakuawasawa nerese, aintaupurungita arama serera 
rese panye mundu upe. 

18 Ape pirasua umaa awa uputari, asui umusanta ipia awa supe 
uputari. 


Yaneruixawa Deus kirimbawawaa 


19Ape rembeu kuri ixe arama: 

—Marantaa umbeure puxi yanerese? Awataa upuderi 
uputariwaa yawe suaxara? 

20 Asui awataa inde, inde apigawa remuseranawaa Deus irumu? 
Maitaa kua umunyawaa upuderi umbeu ikupe kua umunyawaa ae: 

—Marantaa remunya ixe yawe? 

71 Maitaa kua umunyawaa siru tisera upuderi umunya yepe 
puranga, asui amu puxuwerawa irumu kua tuyuka? 

22 AĄsui maitaa kuri yambeu? Deus uputari resewara umukame 
yamaa ipiaiwasawa upuderisawa yuiri usaru uikupuku 
aintairumu kuaita ipiaiwaita umunyawaita aintaukanyemu 
arama. 

3Uxari arama yakuawa maitaa kua ipurangasawa 
umukaturuwaa aintarunde kuaita pirasua umaa ainta supe 
senundere aintaunaseri aintaumaa kua ara. 

2% Aete yande kuaita usenuiwaita, tiaintanyu aintapitera sui kuaita 
judewita maa aintasuiwara yuiri kuaita tiwaita judeu. 

235Kuaye umbeuwaa yawe kua Uzeia rupi: 

—Hasenui kuri semiraita arama kuaita tiwaita kuera semiraita; 

hagustari kuri kua kunya tiwa kuera hagustari. 

26 Ape umbeu ainta supe: 
—Umbaa semiraita penye. Ape umbeu kuri yuiri ainta supe: 
—Tairaita kuri penye kua Deus upakawaa. 

7 Maa Izaia umbeu aintarese kuaita israelitaita: 

—Siyawaita kuaita Israel rairaita, siya ainta kuaye praya 
siyasawa yawe parana turusuwaa rimbiwa upewaa, maa muiriira 
kuaita ueskapari aintasuiwara. 

?#Nyase kirimbawa kutara kuri Deus umunya kua mundu puraita 
supe arama kuaye umbeuwaa yawe. 
2Maye Izaia umbeuwaa yawe: 

—Tirame maa yaneruixawa kua aintaruixawa kuaita siyawaita 
uxari maa yande arama yanerimiariruita kuxima maa yapawa 
kuaye Suduma Gumura yuiri. 

Tiaintauruyari putari kuaita judewita 

30 Ape maitaa maa yambeu? Kuaita tiwaita judeu tiwaita 
uputari puranga ainta, purangawaa Deus umaa ainta aintauruyari 
resewara ae. 
31 Maa kuaita israelitaita uputariwaita purangawaa Deus umaa 
ainta aintaumunya resewara maye Deus nyenga kuximawara 
umbeuwaa, tiaintaupuderi. 
32? Marantaa? Tiaintauputari puranga ainta aintauruyari resewara 
ae maa aintaupuraki resewara. Asui aintautuka aintaipi 
aintauwari sese kua ita uxariwaa aintauwari. 
3 Kuaye aintaumpinimawaa yawe: 

—Haxari Sião upe yepe ita uxariwaa kuri aintauwari, kua ita 
uxari kuri aintauwari, asui kua uxariwaa ipia sese tikuri utiiwaa ae. 


Judewita tiaintausuanti Deus purangasawa 


1 0 "'Semuita, sepia sui haputari ainta, hapurandu Deus irumu 
aintarese umukaturu arama ainta. 

?Nyase hapuderi hambeu aintarese aintauputari Deus kirimbawa 
maa timaa aintaukuawa mayetaa. 
3Tiaintaukuawa mayetaa puranga ainta Deus umaa, asui 
aintauputari puranga ainta aintaukuawasawa irumu, asui timaa 
aintauxari aintapia Deus purangasawa rese. 
4Upawasawa Deus nyenga kuximawara aete Kristu, asui puranga 
arama umaa panye kuaita uruyariwaita ae. 
“Muize umpinima kuera, awa umunya panye purangasawa kua 
Deus nyenga kuximawara umbeuwaa upakate kuri ae sesewara. 
sMaa kua yaruyarisawa purangasawa umbeu: 

—Terepurandu nepia upe, awataa kuri usu iwaka kiti umuye 
arama Kristu? 
7U awataa kuri uwiye tiipi kiti usupiri arama Kristu 
umanuwaita sui? 
Ss Nyase unyee: 

—Kuayentu nesui kua nyenga, apete ae neyuru upe, nepia upe 
yuiri kua uruyarisawa nyenga yambuewaa penye. 
Rembeu rame neyuru irumu neruixawa Jesus, asui reruyari 
rame nepia upe Deus usupiri ae manusawa sui umukaturu kuri 
inde. 
1Nyäse yanepia irumu yaruyari puranga arama umaa yande; 
asui yaneyuru irumu yambeu sese kua salvasão. 
"1Nyãse aintaumpinima: 

—Mayewaa uruyari ae tikuri utii ae. 

"Nyase umbaa uparawaka judewita greguita sui, nyase 
aintaruizawa ae panye ainta, nyase uxari turusu purangawaa 
ainta supe panye kuaita upuranduwaita irumu. 
'3Nyãse panye kuaita upuranduwaita yaneruixawa irumu 
umukaturu kuri ainta. 
MMaitaa maa aintaupuderi aintaupurandu irumu kua tiwa 
aintauruyari? Asui maitaa maa aintaupuderi aintauruyari kua 
tiwa aintausendu sese? Asui maitaa maa aintausendu ae tirame 
awa umbue ainta? 
"Maitaa maa aintaumbue ainta tirame awa umundu ainta? Yawe 
aintaumpinima: 

—Purangawaita aintaipi kuaita umbuewaita nyenga 
purangawaa. 


Israelitaita usendu kuera Deus nyenga 
'eMaa timaa panye aintauruyari kua nyenga purangawaa nyase 
Izaia umbeu kuera: 
—seruizawa, awataa uruyari kua yambuewaa? 
17 Ape, aintauruyari sesewara kua umbuewaa, asui kua umbuewaa 
Kristu nyenga ae. 
'8Maa hapurandu: 

i —Maitaa tiserá aintausendu? Eë aintausenduana, aintausendu 
aintanyenga panye mundu kiti, aintanyenga usikana panye kua 
mundu kiti. 

Hapurandu xinga: 

—Maitaa timaa kuaita israelitaita ukuawa sese? Nyase Muize 
Umbeuana: 

—Haxari kuri pemuasi amu mira, haxari kuri kuaita miraita 
tiwaita ukuawa umpiaiwa penye. 
0 Asui Izaia tiusikie umbeu: 

—Alntauwasemuana ixe kuaita tiwaita kuera uputari ixe, 
hambeuwana aintaukuawa serese kuaita tiwaita kuera uputari 
ukuawa serese. 

“Maa umbeu aintarese kuaita israelitaita: 

—Muiri ara hamukame ainta supe seipu kuaita miraita tiwaita 

uputari uruyari kuaita umuruanyanawerawaita. 


Maitaa kuri kuaita israelitaita 


11 1Ape hapurandu: 


—Maitaa Deus uxari kuaita imiraita? Umbaa, nyase ixe yuiri 


- israelita ixe, Abraão rimiariru ixe, Benjami tribu suiwara ixe. 

2Umbaa Deus uzari kuaita imiraita ukuawa sese aintausemu 
runde aintaumaa ara. Maitaa timaa pekuawa maye 
aintaumpinima umbeu Elia rese mayetaa umbeu puxi Deus supe 
aintarese kuaita israelitaita: 

3—Seruixawa, aintauyuká kuaita remunduwaita utitikawaita, 
aintaumuaiwa aintausapiwaa rendawa upe inde arama, asui 
yepenyu haiku kuiri asui aintauputari aintauyuká ixe. 

4Maa maitaa Deus usuaxara ae? Hamukaturu ixe arama seti mili 
apigawa tiwaita uyurinipia ixupe kua Baal. 

5SYawete yuiri kuiri, aikuete kuaita aintapitera suiwaraita 
uparawakawaita ipurangasawa irumu. 

“Umukaturu rame ipurangasawa irumu, ape timaa umukaturu 
yanemuraki resewara yawaite timaa purangawaa kua ipurangasawa. 
7Ape maitaa kuri yambeu. Tiaintauwasemu kua aintauputariwaa 
kuaita israelitaita, maa aintauwasemu ae kuaita uparawakawaita, 
maa kuaita amuita santawaa aintapia. 

s Yawe aintaumpinima: 

—Deus uxari ainta supe aintaumanduarisawa tenyuntuwara, 
uxaąri ainta supe aintaresa tiarama aintaumaa, uxari ainta supe 
aintaapisa tiarama aintausendu ate kuiri. 

?Asui Davi umbeu: 

—Ukari aintafesta umuyusana ainta, aintauwari arama tiipi kiti 
aintaupurara arama aintapuxuwerasawa resewara. 

Urari pitunawasu aintaresa tiarama aintaumaa, asui uxari 
aintauyawika yawewarawate. 


Tikuri Deus urari israelitaita yawewarawate 

"Asui hapurandu: 

—Maitaa aintautuka aintaipi aintauwari arama? Umbaa. Maa 
aintapuxuwerasawa resewara salvasao usika aintapiri kuaita 
tiwaita judeu uxari arama israelitaita umuasi ainta. 

12 Ape aintauriku rame purangawaa kuaita mundu puraita 
aintaumunya resewara aintapuxuwerasawa kuaita israelitaita, 
aintauriku rame purangawaa kuaita tiwaita judeu aintauyawi 
resewara kuaita israelitaita, ape kuri turusu piri kuri purangawaa 
aintauriku aintauruyari irumu kuri mukuisawa. 

Kuiri hambeu penye arama penye tiwaita judeu. Nyase 
umbuesara tiwaita judeu ixe, ape haputari hambeu puranga sese 
kua hambuewaa. 

14Haxari arama semuita judewita umuasi hapuderi arama maa 
hayurawa yepeyepe aintasuiwara. 

MUpuderi rame umukaturu kuaita mundu puraita umburi 
resewara kuaita israelitaita, ape kuri mukuisawa irumu usuanti 
ainta, upaka kuri ainta manusawa sui. 
16Puranga rame kua aintaukitikawaa aintauyupiruwaa asui 
puranga kuri yuiri panye, puranga mira rapu puranga yuiri 
sakangaita. 
“Umpena rame yepeyepe sakanga isui kua uxari arama inde 
mira ulivera puxuwera aintarendawa upe kuaita sakanga 
purangawaita resiki arama mirá ulivera purangawaa yukise, 
'8Terembeu purangawaa nerese aintasui kuaita sakangaita, ape 
rembeu rame puranga nerese haxari rekuawa timaa inde kua 
upitasuka kua mirá rapu, maa mirá rapu kua upitasukawaa inde. 
#Maitaa kuri rembeu: 

—Umpena yepeyepe sakanga isui uxari arama ixe sendawa 
kuera upe. 
“Eg, tiresewara aintauruyari umpena ainta, maa kirimbawa 
inde reruyari resewara. Kuiri terembeu puranga neresewara maa 
resikie isui. 
3 Nyase tirame Deus umukaturu kuaita sakangaita purangawaita, 
Umaa yuiri kuri umukaturu inde. 
“Kuiri remanduarire Deus purangasawa rese, maye yuiri 
kirimbawa umbeu pekadu rese, kirimbawa umbeu aintapekadu 
kuaita uwariwaita isui maa puranga umaa inde reiku rame santa 
sese, tirame reiku sese umunuka yuiri kuri inde isui. 
33 Aintayuiri umuyari mukuisawa sese tirame aintauiku 
Uresewara aintauruyari sese, nyase Deus upuderi mukuisawa 
umuyari ainta sese ikirimbawasawa irumu. 
“Umunuka rame inde mirá ulivera puxuwerawa sui umuyari 
arama inde mirá ulivera purangawaa rese, yawete yuiri kuri 
Iiwasuimawaa ixupe arama umuyari arama mirá ulivera 
purangawaa rese kuaita sakanga. 


Pirasua kuri Deus umaa panye 


”Semuita haputari pekuawa kua uyumimiwaa yawaite 
pemanduari puranga penye amuita sui, nyãse santare aintapia 
kuaita israelitaita ate aintauxari aintapia sese panye kuaita 
uparawakawaita tiwaita judeu. 

J7 i E j ` i i å ; 
“Ape yawe kuri umukaturu panye kuaita israelitaita kuaye 
aintaumpinimawaa yawe kuzima: 

—Uri kuri sião sui kua uyurawawaa ainta, umburi kuri Jaku 
sui panye ipukuwerasawa. 

27 Aete kua hambeuwaa ainta supe hamburi irumu kuri aintasui 
aintapekadu. 

28Sesewara penye, aintaumuruanyana kua nyenga purangawaa. 
Maa Deus uparawaka resewara ainta, ugustari ainta 
aintaresewara kuaita aintaramunyaita. 

29Nyase umbaa Deus upuderi umuyuiri kuaita uxariwaita 
ainta supe arama, tiyuiri upuderi umburi kuaita 
uparawakawaita. 

30Nyãse yawe timaa peruyari Deus kukima, maa kuiri pirasua 
umaa penye tiresewara aintauruyari. 

31 Yawete yuiri kuiri tiwaita uruyari ainta, pirasua resewara 
umaa penye, pirasua umaa aintayuiri. 

32 Nyase Deus umprezu ainta panye aintapukuwerasawa upe 
pirasua arama umaa ainta panye. 


Puranga Deus ukuawasawa 


3Turusu urikuwaa panye maa kua Deus, yawete yuiri 
umanduarisawa, yawete yuiri ukuawasawa. Tiyapuderi yakuawa 
panye umunyawaita yande arama, tiyuiri yapuderi yakuawa 
panye umunyawaa rupiara. 
34 Ape, awataa ukuawa yaneruixawa umanduarisawa rese? 
Awataa umbue ae? 
35 Awataa uxari Deus supe umuyuiri arama ikupe ae? 
36Nyāse Deus suiwarapawa panye maantu, umunyawaitate ainta 
panye, iyara arama ixupe aramawaita panye. Yamee ixupe 
purangawaa yawewarawate. Amem. 


Yamanduarisawa pisasua 


1 2 1 Ape semuita hapurandu penye, nyase pirasua Deus umaa 
penye, pexari Deus supe pepira kuaye upakawaa yawe, 

purangawaa yawe suuri arama Deus umaa, yawe perikute 

pemanduari ae. 

2Tepemunya aintayawe kuaita mundu puraita, maa petrukari 

pemanduarisawa pisasua yawe pekuawa arama maye uputari 

peirumu puranga suuriwaa kua Deus. 


Siya yanepira rakangaita 
3 Ape hambeu penye arama irumu kua ipurangasawa uxariwaa 
ixe arama tiarama pemanduari peresepawa turusu isui kua 
purangawaa, maa pemanduari satambika perese kuaye Deus 
uxariwaa yawe peruyari peyaweyawe. 


sikuyara kua aintaumunyawaa penye arama puxi, maa pexari 

ANyase kuaye yanepira urikuwaa yawe sakanga, maa tiyepewasu 
aintamuraki aintayaweyawe, 

5SYawete yuiri yande, siya yande maa yepenyute Kristu ipira 

yande, asui sakangaita yande panye amuita irumu. 

6Ape yariku kua Espiritu uxariwaa irumu kuaye uxariwaa yawe 

yande arama ipurangasawa, uxari rame yatitika yarikute yatitika 
kuaye yaruyariwaa yawe. 

7Uxari rame yapuraki yarikute yapuraki ikupe, uxari rame 
yambue yarikute yambue puranga, 

8Uxari rame yambeu aintapekadu yarikute yambeu puranga, 
uxari rame yamee pirasuawaita supe yanemaa yarikute yaxari 
turusu, uxari rame yamundu amuita yarikute yamundu E 
aintaukuawasawa irumu, asui uxari rame pirasua yamaa amuita I| 
yarikute yamunya ae suuri. | 


Yarikute yamunya puranga | 

?Pegustari amuita supiwa, puxi pemaa panye pukuwerawa, 
peiku santa purangawaa rese. 
10Pegustari amuita kuaye peyugustariwaa yawe penyepawate. 
Pesikie peyumaa amuita irumu. 
VTepeyatima pepuraki, pexari Espiritu umuaku penye pepia upe, 
pepuraki yaneruixawa supe. 
12Peyumusuuri sesewara kua pesaruwaa pemaa, pemuturusu 
pepia pepurara irumu, tepekuere pepurandu irumu. 
3Peajudari kuaita uruyariwaita watari rame ainta supe maantu, 
suuri pesuanti mira. 
14Pepurandu aintarese puranga kuaita umuruanyanawaita penye, 
pepurandu aintarese puranga maa tepembeu aintarese puxuwera. 
IsPeyumusuuri aintairumu kuaita suuriwaita, peyaxiu aintairumu 
kuaita uyaxiuwaita. 
16Pexari yepewasu pemanduariwaa peyaweyawe, tepemanduari 
purangawaita penye amuita sui, maa pirasua peyumaa, 
tepemanduari ukuawaita penye amuita sui. 
17Tepemunya puxi sikuyara ikupe kua umunyawaa penye arama 
puxi, pesikari kirimbawa pemunya puranga aintaumaa panye 
kuaita miraita. 
1'8Pepuderi rame perikute tiarama maa rese peiku aintairumu 
kuaita miraita panye. 
19Penye hagustariwaita, tepesikari pemunya ainta supe puzi 


Deus ipiaiwa umaa ainta supe nyãse yawe aintaumpinima: 

—lLzete kuri hapagari ainta supe sikuyara, yawe umbeu 
yaneruixawa. 
20Maa neruanyana upurara rame yumasi remee umbau arama, 
iisi rame remee uu arama, nyāse remunya rame yawe yawesawa 
remuatiri kuri tatapunya sendiwaa iakanga rese. 
2 Terexari puxuwera umuserana inde, maa remuserana 
puxuwerawa purangawaa irumu. 


Yarikute yaruyari yaneruixawaita 

13 1'Panye apigawaita aintaurikute aintauruyari 

aintanyenga kuaita umunduwaita ainta kuaita 
tuixawaita, nyase tiyamaa kuaita umundusara ainta tiwaita 
Deus uxari, asui kuaita umunduwaita penye kuiri Deus uxari 
aintaumundu. 
2Ape awa umuruanyana kuaita umunduwaita yande 
umuruanyana yuiri kua Deus uxariwaa ainta, asui kuaita 
umuruanyanawaita ainta aintaupurara kuri. 
3Kuaita umunyawaita puranga tiaintausikie aintasui kuaita 
umunduwaita ainta, maa kuaita umunyawaita puzi aintausikie. 
Maitaa reputari teresikie inde. Ape remunya puranga asuiwana 
aintaumbeu puranga nerese. 
“Nyase Deus uzari ae puranga arama reiku. Maa remunya rame 
puxi resikie kuri nyase timaa retentu urasu sese espada uyuka 
aramawaa rupiara. Nyase Deus uxari ae uxari arama upurara 
kua umunyawaa puxi. 
“Ape yarikute yaruyari ae, timaa yasikiewaa resewara yapurara, 
maa yanepia umbeu resewara yande arama. 
65esewara yuiri pepagari impustu, nyase Deus uxari ainta 
umundu arama penye ape aintamuraki ae. 
"Pemunya ainta supe puranga aintayaweyawe kuaye 
aintauputariwaa yawe, kua uputariwaa pepagari ae perikute 
pepagari ikupe, kua uputariwaa peirumu impustu pexari 
ixupe impustu, kua uputariwaa pesikie isui perikute pesikie 
isui, kua uputariwaa yawaite pemaa ikupe yawaite kuri 
pemaa ikupe. 


Yarikute yayugustari 
8Tepedeveri amu supe, maa pedeveri kua gustarisawa, nyase, 
kua ugustariwaa imu umunyate kuaye Deus nyenga kuzimawara 
umbeuwaa yawe, 
Yawe umundu yamunya: 

—Teremunya warixi nerimiriku sui, tereyuká mira, teremunda, 
teremuasi, ape rame amu yamunya arama yapuderi yambeu ainta 
yepe nyenga irumu: 

—Perikute pegustari peimuita kuaye peyugustariwaa yawe 
penyepawate. 

Kua ugustariwaa imu tiumunya ikupe puxi, ape uruyari Deus 
nyenga kuzimawara ugustari resewara ae. 


Yamburi yanesui yanepuxuwerasawa 


VHambeu penye arama ukuawaitana kua ara, usikana 
perangawa pepaka arama penye tipusi sui, nyase kuzima 
yayupiru yaruyari apekature yanerunde yayumukaturu arama 
yande maa kuiri kuayentuana yanerunde ae. 
12Pituna usasawana yanesui kuayentuana ara arama yande. 
Ape yamburi yanesui kuaita yamundeuwaa yanerese kuaita 
yamunyawaita pitunawasu upe asui yamundeu yanerese kuaita 
yamunya aramawaa kera Deus mukawa irumu. 

BYarikute yawata aintayawe kuaita uwatawaita ara upe, timaa 
yawata aintayawe kuaita uikuwaita festa pukuwerawa upe, 

timaa yau kawi, tiyuiri warixi yande, timaa yuiri yamunya kuaye 
yanepira uputariwaa yawe, timaa yuiri yamaramunya, timaa 
yuiri yamundari, 

Maa pemundeu perese yaneruixawa Jesus Kristu, tepemunya 
kua puxuwerawa pepira uputariwaa umunya. 


Pituawaita uruyari 


1 4 'Peajudari kua pituawaa uruyari, maa tepeyusuaxara irumu 
penyenga irumu. 

2Yepe umanduari upuderi umbau panye maa, maa kua pituawaa 

uruyari umbau anyunte mitima. 

3Asui kua umbauwaa panye maa tipuranga puxi umaa ixupe kua 

tiwa umbau, asui kua tiwa umbau panye tipuranga umbeu puxi 

sese kua umbauwaa panye nyãse Deus usuanti ae. 

4Awataa inde rembeu arama puxi amu ikupe aramawaa rese? 

Suixawa umaate ae, u upuamu ikupe santa u uwari. Upuamu kuri 

santa nyãse yaneruixawa upuderi uxari upuamu. 

5Yepe umanduari puranga xinga yepe ara amu isui, asui amu 

umanduari yepewasu muiri ara. Yarikute yakuawa mayetaa 

yamanduarisawa yaneyaweyawe yanepia upe. 

6Kua umanduariwaa puranga yepe ara umanduari ae 

yaneruixawa resewara. Asui kua umbauwaa umbaute ae 

yaneruikawa resewara nyãse umee purangawaa Deus supe, asui 
kua tiwa umbau tiumbau ae yaneruixawa resewara, ae yuiri 
umee purangawaa Deus supe. 

7Nyāse tiawa yanesuiwara upaka ae ikupe aramapawate, tiyuiri 
awa yanesuiwara umanu ae ikupe aramapawate. 

sNyãse yapaka rame yande yapaka yande yaneruixawa supe, asui 
yamanu rame yande yamanu yande yaneruixawa supe. Yapaka 
ramere yande u yamanu rameana yande yaneruixawa supe 
aramate yande. 

Nyase yawewaa resewara umanu Kristu asui upakate ae 
mukuisawa, aintaruixawa arama ae kuaita umanuwaita kuaita 
upakawaita yuiri. 

WMarantaa rembeu puxi nemu rese? Marantaa yuiri puxi remaa 
nemu? Nyase yapuamu kuri yepewasu muiri yande Deus umaa 
umbeu arama yanerese. 

"Yawe aintaumpinima: 

—Yaneruixawa umbeu; kuaye hapaka yawe ixe yawete yuiri 
kuri aintaurikute aintaumunya benditu ixe arama panye ainta, 
asui aintaapeku irumu kuri aintaurikute aintaumee Deus supe 
purangawaa panye ainta. 
12Yawete yuiri kuri yarikute yambeu yaneresewara 
yaneyaweyawe Deus supe. 


Uyurawawaita gustarisawa yuiri 

13 Ape yarikute tiyapurungita puxi amuita rese yande, asui 
perikute pepitu pexari pemu uwari. 
"4Hakuawate seruixawa Jesus uxari yuiri hakuawa tiyamaa 
kua tiwa yapuderi yambau, maa ixupe kua tiumbau 
puxuwerawa ae. 
15'Remusasiyara rame nemu irumu kua rembauwaa tiregustari 
ae. Teremunya kua rembauwaa uxari umburi kua nemu nyase 
sesewara umanu Kristu. 
16 Ape tepexari aintaumbeu puxuwera kua pemanduariwaa 
purangawaa. 
7Nyase kua yaneruixawa Deus umunduwaa upe timaa timbiu ae 
tiyuiri yau ae, maa purangawaa ae, uxari timaarese penye, uxari 
suuri penye irumu kua Espiritu Santu. 
18Kua upurakiwaa Kristu supe kuaye umusuuri Deus asui puranga 
yuiri aintaumaa ae kuaita apigawaita. 
Ape yarikute yaputari yamunya puranga tiarama maa rese 
yaiku yandepawa yayukiriari arama yuiri yepewasu yande. 

20Teremuaiwa kua Deus muraki timbiu resewara. Nyase supiwa 
purangawaa panye maantu, maa puzuwerate ikupe kua apigawa 
umbau umuaiwawaa irumu. 

NPurangate tirembau sukuera tiyuiri reu vinyu u remunya kua 
uxariwaa nemu uwari. 

22Reruyari rame, reruyari puranga nepia upe Deus umaa. 
Suuri kuri kua tiwa umanduari puxi sesepawa sesewara kua 
uruyariwaa. 

23Maa umbau rame ae kua mukuiwaa umanduarisawa 
tiumukaturu ae, nyãse timaa umunya kuaye uruyariwaa yawe 
ipia upe, pekadu panye kuaita tiwaita yamunya Deus rese. 


Yamunya Kristu yawe 
1Yande kirimbawawaa yaruyari yarikute yawaguentari 

1 5 aintairumu kuaita pituawaita uruyari, maa timaa 
yayumusuuri arama yande pawantu. 
?Ape yarikute yaneyaweyawe yamusuuri yanemu puranga arama 
uiku uyukiriari arama. 
3Nyase timaa yuiri Kristu uyumusuuri aepawa, maa kuaye 
aintaumpinimawaa yawe: 

—Aintapuxuwerasawa kuaita umuruanyanawaita inde uwari 
serese. 
ANyase panye kua aintaumpinimawaa aintaumpinima ae 
yayumbue aramawaa ipupe, ape yaiku resewara santa suuri 
resewara yuiri yande irumu kua aintaumpinimawaa yariku 
arama kuri kua yasaruwaa. 
5Haputari maa kua Deus urikuwaa pasiensia kua umusuuriwaa 
yuiri uxari yepewasu pemanduari kuaye Kristu Jesus uxariwaa 
yawe. 
6Yepewasu arama penye pepia irumu peyuru irumu yuiri pemee 
purangawaa Deus supe ipaya kua yaneruixawa Jesus Kristu. 
7Ape pesuanti amuita kuaye Kristu usuantiwaa yawe yande 
yamee arama purangawaa Deus supe. 
8Ape hambeu penye arama usirkunsidariwaita ikupe 
aramawaa kua Kristu uxari arama aintaukuawa supiwa Deus, 
aintaukuawa arama supiwa umbeuwaa ainta supe kuaita 
yaneramunyaita. 
#Aintaumee arama purangawaa Deus supe kuaita tiwaita judeu 
nyãse pirasua umaa ainta supe, kuaye aintaumpinimawaa yawe: 

—Ape hamee kuri purangawaa inde arama aintapiterupi kuaita 
tiwaita judeu, hanyengari kuri purangawaa nerera supe. 

VAintaumpinima yuiri: 


—Peyumusuuri penye tiwaita judeu aintairumu kuaita imiraita. 


" Aintaumpinima yuiri: 

—Pemee purangawaa yaneruixawa supe muiri penye tiwaita 
judeu, pemee ixupe purangawaa panye penye miraita. 
12Izaia umbeu yuiri: 

—Uri kuri kua Jese rapu, upuamu kuri aintaruixawa arama ae 
kuaita tiwaita judeu, irumute kuri aintausaru aintaumaa mundu 
nunkawaa upawa kuaita tiwaita judeu. 

#Haputari maa kua Deus usaruwaa umaa umuteresemu penye 
suuriwaa irumu timaaresesawa irumu yuiri peruyari resewara ae, 
periku arama kuri turusu pesaruwaa ikirimbawasawa irumu kua 
Espiritu Santu. 


Marantaa Paulu umpinima 


#Asui, semuita, ixepawate hakuawa perese teresemu penye 
purangawaa irumu, teresemu penye ukuawasawa irumu, 
pekuawate pembue amuita. 

Maa hampinima penye arama yepeyepe nyenga kirimbawa 
piri pemanduari arama aintarese, sesewara kua purangasawa 
uxariwaa ixe arama kua Deus. 

16Upurakisara arama ixe ikupe kua Kristu Jesus aintapiterupi 
kuaita tiwaita judeu sese kua Deus nyenga purangawaa, suuri 
arama kuri usuanti ainta aintauxariwaita ikupe kuaita tiwaita 


judeu Espiritu Santu umukaturu rire ainta. 


17 Ape sese kua Kristu Jesus hapuderi hambeu purangawaa sese 
kua semuraki Deus supe. 
18Anyunte hapuderi hambeu purangawaa sese kua Kristu 
umunyawaa senyenga irumu hamunyawaita irumu yuiri haxari 
arama aintauruyari kuaita tiwaita judeu. 
YAsui Espiritu Santu kirimbawasawa irumu hamunya 
milagri, asui hamunya yuiri kua tiwaita yapuderi yamunya 
yanekirimbawasawa irumu, asui yuiri hambue ainta panye 
kua nyenga purangawaa Kristu rese, panye Jeruzalë upe panye 
aintarendawa yaweyawe ate Iliriku kiti. 
Ape kirimbawa haputari hambue kua nyenga purangawaa tiwa 
upere aintaumbue ainta supe Kristu rese tiarama hambue sese 
kua aintaumbuewaa. 
Maa kuaye aintaumpinimawaa yawe: 

—Aintaumaa kuri kuaita tiwaitare aintaukuawa sese, 
aintaukuawa kuri sese kuaita tiwaitare usendu sesewara. 


ixe yuiri uajudari. 

2Yawewaa resewara tihapuderi hasu hamaa pepiri. 
3Maa kuiri timaa kiti hambue ike. Nyase siya viaji haputari 
hamaa pepiri. 
24Hamanduari hamaa kuri penye hasuwaa upe Espanya kiti, 
asui penye kuri pemundu ixe akiti hayumusuuri rire peirumu 
kutarantu. 
235Maa kuiri hasure Jeruzalē kiti hawajudari arama kuaita 
uruyariwaita. 
26Nyãse kuaita Maseduniawaraita Akaiawaraita yuiri suuri 
aintaumuatiri aintamaa ainta supe kuaita pirasuawaita 
aintapiterupi kuaita uruyariwaita Jeruzale upe. 
??Suuri aintaumunya ae nyase aintaudeveri ainta supe, 
aintauriku rame purangawaa Espiritu rese kuaita tiwaita judeu 
aintairumu kuaita judewita, ape aintaurikute aintawajudari 
yuiri ainta kua mundu yara irumu. 
28 Asui hamee rireana ainta supe kua aintaumuatiriwaa ainta 
supe, ape hamaa kuri pepiri hasuwaa upe Espanya kiti. 
2Nyãse hakuawa hamaa irumu pepiri Kristu kuri uabensuari 
ike turusu. 


Uputari aintaupurandu Deus irumu sese 


30Kuiri hapurandu penye semuita sesewara kua 
yaneruikawa Jesus Kristu, sesewara yuiri kua Espiritu 
gustarisawa pepurandu kirimbawa Deus irumu ixe yuiri 
hapurandu serese, 
3Umukaturu arama ixe aintasui kuaita tiwaita uruyariwaita 
Judeya upe, suuri arama ainta uruyariwaita usuanti kua 
semuraki Jeruzale kiti. 
32Ape, Deus uputari rame hayuiri pepiri suuri hapitu peirumu 
puranga. 
3Haputari Deus uiku peirumu panye penye, kua uxariwaa 
timaarese penye. Amem. 


Febe 
1 6 1Kuiri hambeu penye arama puranga sese kua yanerendira 
AJ Febe kua upurakiwaa ingreja upe Senkreia upe. 
2Pesuanti arama ae puranga yaneruixawa rese kuaye 
uruyariwaita yawe, peajudari ae panye maa rese kuaye 
uputariwaa yawe kuri peirumu, nyase uajudariana siya mira 





RUMAWARAITA 16 388 
Umundu ainta supe kuekatu 

3Kuekatu Prisila supe Akila supe yuiri kuaita uajudariwaita ixe 
Jesus Kristu rese, 
#Yawaite yaneruanyana uyuka ainta seresewara, asui hamee 
ainta supe purangawaa maa timaa ixenyu maa panye yuiri kuaita 
ingreja puraita tiwaita judeu. 
5Kuekatu ainta supe yuiri kuaita ingreja puraita uyumuatiriwaita 
aintaruka upe. Kuekatu ixupe yuiri kua hagustariwaa Epenetu 
kua uyupiruwaa uzari ipia Kristu rese Azia upe. 
“Kuekatu ikupe kua Maria kua upurakiwaa turusu penye arama. 
"Kuekatu Adruniku supe Junias supe yuiri kuaita seanamaita 
aintaumprezuwaita ainta seirumu, kuaita Jesus umunduwaita 
aintaumaa puranga ainta, aintauxariwaita aintapia Kristu rese 
senundere. 
sKuekatu Ampliatu supe kua hagustariwaa seruixawa rese. 
Kuekatu Urbanu supe kua uajudari yande Kristu rese, kuekatu 
ixupe yuiri kua Estaki kua hagustariwaa. 
1Kuekatu Apele supe kua pekuawawaa sese puranga ae Kristu 
rese. Kuekatu ainta supe kuaita Aristubulu ruka puraita. 
"Kuekatu seanama Erudiao supe. Kuekatu ainta supe kuaita 
Narsizu ruka puraita kuaita uikuwaita yaneruixawa rese. 
12Kuekatu ikupe kua Trifena ixupe yuiri kua Trifusa kuaita 
upurakiwaita yaneruixawa supe. Kuekatu yuiri ixupe kua 
Perside kua aintaumanduariwaa sese puranga upuraki yuiri 
turusu yaneruixaąawa supe. 
13Kuekatu Rufu supe kua yaneruixawa uparawakawaa, ikupe 
yuiri kua imaya semaya yawewaa. 
14Kuekatu Asinkritu supe, Flegunte supe yuiri, Ermes supe yuiri, 
Patruba supe yuiri, Ermas supe yuiri, ainta supe yuiri kuaita 
uyumuatiriwaita aintairumu. 
15Kuekatu Filulugu supe julia supe yuiri, kuekatu Nereu supe 
sendira supe yuiri kuekatu Ulimpa supe ainta supe yuiri panye 
kuaita uyumuatiriwaa aintairumu. 
1é6Pesuanti peanamaita, pebejari aintaruwa. Panye kuaita Kristu 
ingrejaita aintaumundu penye arama kuekatu. 


Yamaa yanesui 
'7Hapurandu penye semuita, pemaa pesui kuaita uxariwaita 
puxi peyumaa, kuaita umunyawaita puxuwera pepiterupi, 
aintaumuruanyana kua nyenga peyumbuewaa sese, petirika 
aintasui. 

#Nyase kuaita yawewaa timaa aintaupuraki Kristu supe kua 
yaneruixawa, maa aintaupuraki ainta supe aramapawa, asui 
nyenga suuriwaa irumu aintauganani aintapia upe kuaita tiwaita 
umaa puranga aintasui. 

19Nyãse panye kuaita amuita aintaukuawa perese peruyari 
puranga, ape suuri ixe sesewara, haputari pekuawa penye sese kua 
purangawaa, maa haputari tipekuawa sese panye puxuwerawa. 

2 Asui kua Deus uxariwaa timaarese penye kutara kuri ukamirika 
peipi wira kiti kua Yurupari. Yaneruixawa Jesus purangasawa 
uiku peirumu. 


Sumuaraita umundu kuekatu 


NTimuteu kua uajudariwaa ixe umundu kuekatu penye arama, 
kuaita yuiri Lusiu, Jazum, Suzipatru aintaumundu yuiri kuekatu 
penye arama. 
2ye Tersiu hampinimawaa kua papera hamundu kuekatu penye 
arama yaneruixawa rese. 
23Gaiu umundu penye arama kuekatu, kua usuantiwaa ixe suka 
upe, usuanti yuiri panye kuaita ingreja supe aramawaa. Erastu 
kua usaruwaa dinyeru tetama upe umundu penye arama kuekatu, 
asui ae yuiri yanemu Kuatrusa umundu penye arama kuekatu. 
#Yaneruizawa Jesus Kristu purangasawa uiku peirumu panye 
penye. Amem. 


Uabensuari ainta 


235Kuiri kua upuderiwaa umukirimbawa penye kuaye umbeuwaa 
yawe kua nyenga purangawaa hambuewaa kua umbuewaa Jesus 
Kristu rese, kuaye uxariwaa yawe yakuawa kua aintaumpinimawaa 
kuximare, 
25Maa kuiri uxari yakuawa ae, asui panye kuaita miraita 
aintaukuawa ae aintaumpinimawaa irumu kuaita utitikawaita 
kuaye umunduwaa yawe kua Deus tiwa upawa aintaumunya 
arama kuaye uputariwaa yawe aintauruyari resewara ae panye 
mundu kiti. 
7Ixupe kua Deus yepenyuwaa, kua ukuawawaa panye yamee 
purangawaa Jesus Kristu rese yawewarawate. Amem. 








1 KURINTUWARAITA 


Paulu uyupiru umpinima ainta 
supe kuaita Kurintuwaraita 


Kuekatu 

re Paulu, ae yuiri yanemu Susteni. Kuzima usenui ixe kua 

Deus uxari arama Jesus Kristu umundu ixe. 
?Ainta supe kuaita Deus ingreja puraita Kurintu upewaraita, 
kuaita ikupe aramawaita aintauiku resewara Jesus Kristu ipia 
upe, aintairumu kuaita upuranduwaita yaneruixawa Jesus Kristu 
irumu, aintaruikawa yaneruikawa yuiri. 
“Yanepaya Deus uxari ipurangasawa penye arama uxari 
timaaresesawa yuiri, irumu kua yaneruizawa Jesus Kristu. 


Paulu umee purangawaa aintarese 


^*Hamee perese purangawaa seDeus supe yawewarawate, 
sesewara kua purangawaa Deus uxari penye arama Jesus Kristu 
resewara. 
“Kristu resewara uxari rikuwaa penye, uxari pepurungita 
puranga, uxari ukuawasawa purangawaa pepia upe. 
“Ape kua nyenga purangawaa Kristu rese uiku pepia upe. 
"Sesewara periku panye Espiritu uxariwaa pepia upe pesaru 
pukusawa kua yaneruixawa Jesus Kristu uri. 
sUmukaturu arama penye ate upawa kuri kua ara, tiarama 
kuri umbeu perese pepekadu pepuamu kuri irumu umaa kua 
yaneruixawa Jesus Kristu. 
Deus umunya kuri kuaye umbeuwaa yawe, aete kua usenuiwaa 
penye pegustari arama Taira, kua yaneruixawa Jesus Kristu. 


Uputari yepewasu aintaumanduarisawa 


10Kirimbawa hambeu penye arama penye semuita sera 
rese kua yaneruixawa Jesus Kristu, hambeu penye arama 
tiarama pemanduari amu kiti amuita sui, maa yepenyu arama 
pemanduari, yepenyu arama pepurungita. 
"Nyase kuaita Klue ruka puraita aintaumbeu ixe arama 
peresewara peyuyakawa penye perumuaraita irumu. 
12Nyãse yawe aintaunyee yepeyepe pesuiwara: 


—Paulu yara ixe, amuita umbeu Apulu yara ixe, amuita umbeu 


Sefa yara ike, amuita umbeu Kristu yara ize. 
133Maitaa siya kua Kristu? Maitaa aintaunupa Paulu uyari kurusa 
rese peresewara? Maitaa aintaubatizari penye Paulu rera rese? 

WHamee purangawaa nyase tihabatizari penye, anyunte Krispu, 
Gaiu yuiri, 

IsTjarama në awa umbeu habatizari penye serera rese. 
'sHabatizari Estefanu ruka puraita yuiri, tihamanduari sa 
habatizari amu. 

Nyãse timaa Kristu umundu habatizari arama miraita, maa 
umundu hambue arama kua nyenga purangawaa. Timaa hambue 
ainta hakuawasawa irumu tiarama hamutenyuntu kua Kristu 
umunyawaa yande arama kurusa rese. 


Kristu kurusa rese 


18Nyāse kuaita uyusupariwaita aintaumanduari tenyuntu kua 
yambeuwaa kurusa rese, maa kua nyenga kurusa rese yande 
arama yande umukaturuwaita Deus kirimbawasawa ae. 

YNyase yawe aintaumpinima kuzima: 

—Haxari kuri aintaukuawasawa ukanyemu kuaita 
ukuawaita, haxari kuri aintaukuawa tenyuntuwara 
aintaumanduarisawa. 

20 Mametaa kua ukuawawaa? Mametaa kua umpinimawaa? 
Mametaa kua uputariwaa ukuawa kua ara? Maitaa timaa Deus 
uxari tenyuntuwara kua mundu ukuawasawa? 

NTimaa Deus uxari aintaukuawa ae aintaukuawasawa irumu 
kuaita mundu upewaraita, maa irumu kua inyenga yambuewaa, 
yande tiwaita ukuawa, Deus uputari umukaturu kuaita 
uxariwaita ipia sese. 

2Kuaita judewita aintauputari aintaumaa yamunya milagri, asui 
greguita uputari ukuawa panye ukuawasawa. 

3Maa yambue sese kua Kristu aintaunupawaa kurusa rese, maa 
timaa judewita aintaukuawa mayesawataa kua nyenga, asui 
greguita aintaumanduari tenyuntuwara kua nyenga. 

24 Maa kuaita Deus usenuiwaita aintasuiwara kuaita judewita 
greguita yuiri yambue ainta Kristu rese, Deus kirimbawasawa ae, 
Deus ukuawasawa ae yuiri. 

235 Ape kua Deus akangaiwasawa puranga piri apigawaita 
ukuawasawa sui. Asui Deus pituasawa kirimbawa piri apigawaita 
kirimbawasawa sui. 


Deus usenuiwaita kuaita uruyariwaita 

26Pemaa maye Deus usenuiwana penye, semuita, timaa usenui 

siya ukuawaita apigawaita ukuawasawa irumu, timaa yuiri siya 
kirimbawawaita timaa yuiri siya rikuwaita. 

27 Maa Deus usenuiwana tiwaita ukuawa uxari arama aintaumutii 
arama kuaita ukuawawaita, usenuiwana kuaita pituawaita 
aintaumutii arama kuaita kirimbawawaita. 

Deus uparawaka kuaita pirasuawaita, uparawaka kuaita 
aintaumburiwaa, kuaita tiwaita yamanduariwaa yuiri umukuaira 
arama kuaita yamanduariwaa. 

2#Uparawaka yawewaa tiarama yepe umanduari puranga ae 
ukuawasawa irumu Deus umaa. 


Yariku purangawaa 
Kristu irumu 

30Maa iyaraita arama penye Kristu Jesus rese, uxari yande 
arama Kristu ukuawasawa, uxari yande arama ipurangasawa, 
uxari Deus supe arama yande, uxari Kristu upiripanawaita yande 
umuyuiri arama yande ixupe arama. 
31 Ape kuaye aintaumpinimawaa yawe kuzima: 

—Kua uputari umbeu puranga sesepawa, urikute umbeu 
puranga sese kua yaneruixawa. 


Maitaa Paulu umbue 


2 'Semuita, kuxima hayuiri hamaa pepiri hambue arama 
penye kua nyenga Deus rese. Timaa hayuiri hambue penye 
senyenga rese kuaye ukuawawaa yawe timaa yuiri apigawa 
ukuawasawa irumu. 
2Nyāse yawe hanyee ixe arama: 

—Timaa nungara hasu hasikari hakuawa pepiterupi anyunte 
Jesus Kristu kua aintaunupawaa kurusa rese. 
3Pituawaa ixe haiku rame peirumu, hasikie, hariri. 
4Asui tihambue penye senyenga rese ukuawawaa yawe, maa 
hambue penye Espiritu ukuawasawa kirimbawawaa irumu. 
5STiarama pexari pepia apigawaita ukuawasawa rese, maa Deus 
ukuawasawa kirimbawawaa rese. 


Espiritu Santu rese 


6Yambeu ainta supe aintaukuawasawa puranga kuaita 
ukuawaita puranga, maa timaa kua mundu puraita ukuawasawa 
ae, timaa yuiri serakuenawaita ukuawasawa, nyase panye 
aintaukuawasawa usasawa kuri aintasui panye. 
7Maa yambeu ainta supe kua Deus ukuawasawa uyumimiwaa 
aintasui kuzima, kua purangawa umbeuwaa kua mundu rundere, 
kua ukuawasawa umukaturu arama ipupe yande. 

8Kuaita serakuenawaita mundu upe tiawa aintasuiwara ukuawa 
kua ukuawasawa. Aintaukuawa rame maa ae timaa aintaunupa 
uyari kurusa rese kua yaneruikawa iwaka suiwara. 

Nyase yawe aintaumpinima kuzima: 

—Tire aintaresa umaa, timaa yuiri aintaapisa usendu, timaa 
yuiri uwike aintapia upe kua purangawaa Deus umunyawaa ainta 
supe kuaita ugustariwaita ae. 

Maa Deus uxari yakuawa sesewara Espiritu irumu, 

nyãse Espiritu ukuawate panye ukuawasawa panye Deus 
umanduarisawa turusuwaa yuiri. 

UNyase awataa ukuawa yepe apigawa umanduarisawa. Anyunte 
ukuawa ipia irumu mayesawataa umanduariwaa, yawete yuiri 
tiawa ukuawa mayesawataa Deus umanduarisawa anyunte Deus 
Espiritu. 

12Kuiri timaa uxari yamanduarisawa aintayawe kuaita mundu 
puraita, maa uxariana kua Espiritu Deus suiwara, yakuawa 
arama mayesawataa panye kua purangawaa Deus uxariwaa 
yande arama. 

13 Asui yambeu kua purangawaa kuaye Espiritu umbuewaa yawe. 
Timaa apigawaita umbue yande kua yambeuwaa, maa Espiritu 
umbue yande. Asui yamanduari Espiritu nyenga aintairumu 
kuaita amuita Espiritu nyenga. 

“Maa kua tiwa uriku Espiritu tiupuderi ukuawa mayesawataa 
sese kua Deus Espiritu uxariwaa yande arama nyãse umanduari 
tenyuntuwara ae, timaa ukuawa mayesawataa Deus nyenga 
nyase anyunte Espiritu upuderi uxari yakuawa mayesawataa ae. 
15Kua urikuwaa Espiritu ipia upe upuderi ukuawa puranga 
mayesawataa panye maa rese, maa nē awa ukuawa mayesawataa 
umanduarisawa kua urikuwaa Espiritu. 

I6Awataa kua urikuwaa yaneruixawa umanduarisawa umbue 
arama ae? Ape yande yariku Kristu umanduarisawa. 


Aintaugustarire aintapuxuwerasawa 


3 'Semuita, tihapuderi hambeu penye arama kuaye yambeuwaa 
yawe ainta supe kuaita usenduwaita kirimbawa kua Espiritu, 
maa hambeu penye arama kuaye yambeuwaa yawe ainta supe 
kuaita umunyawaitare kuaye aintapira uputariwaa yawe, kuaye 
tainaita yawe Kristu rese. 

Kuzima hamee peu arama kambi yukise, timaa hamee pembau 
sukuera, nyase tire pepuderi, kuiri yuiri hamanduari tire 
pepuderi nyase pemunyare kuaye pepira uputariwaa yawe. 

3Nyase pemuasire, peyuyakaware, ape yakuawate pemunya 
kuaye pepira uputariwaa yawe aintayawe kuaita apigawaita 
tiwaita uruyari. 
+Yepe umbeu: 

—Paulu yara ixe asui amu umbeu: 

—Apulu yara ixe. Maitaa tisera pemunya kuaye pepira 
uputariwaa yawe? 
sAwataa kua Apulu? Awataa kua Paulu? Anyunte aintate 
umbuewaita penye pexari arama pepia Deus rese kuaye 
umunduwaa yawe yambue. 
6Hayupiru hayutima Deus nyenga, asui Apulu uyusena ii sese, 
maa kua Deus uzari uyukiriari. 
"Timaa arama kua uyutimasara, tiyuiri kua uyusenasara, anyunte 
purangawaa kua Deus uxariwaa uyukiriari. 
#Yepewasute kua uyutimasara irumu kua uyusenasara, asui Deus 
kuri upagari ainta supe sikuyara kua aintaupurakiwaa. 
#Upurakiwaita yande Deus irumu. Penyete Deus kupixawa, 
penyete Deus ruka. 


Yamaa yanesui sese kua yamunya arama 

WHayupiru hazari kua ingreja uikuwaa rendawa kuaye 
upurakiwaa ukuawawaa yawe, kuaye Deus uxari asui amuita 
upuraki serakakuera. Kuiri panye kuaita upurakiwaita aintaurikute 
aintaumaa aintasui yawaite puxuwera aintaupuraki sese. 
1 Nyãse tiawa upuderi uyupiru amu ingreja uikuwaa rendawa 
isui kua Deus uxariwaa kuzima, aete kua Kristu kua ingreja 
uikuwaa rendawa. 
12Ķuiri yepeyepe upuraki sese kua ingreja uikuwaa rendawa uru 
irumu, amu prata irumu, ita purangawaa irumu, mira irumu, kapi 
irumu, kaa irumu yuiri. 
:Yakuawa kuri maye aintaumunya kuaita miraita muiri ainta, 
uri rame Jesus yamaa kuri maye aintaumunya aintauiku ramere 
kua mundu upe, tata irumu yamaa kuri ae, asui tata uxari kuri 
yakuawa maye aintaumunyawaa muiri ainta. 
“Deus kuri upagari kua apigawa tirame ukaiwaa kua umunyawaa 
Kristu rese. 
SUkaiwaa rame kua umunyawaa Kristu rese tikuri Deus upagari 
kua apigawa, maa umukaturu kuri ae kuaye yayuka yawe mira 
tata sui. 
16Maitaa tiserá pekuawa Deus ruka penye? Maitaa tiserá pekuawa 
Deus Espiritu uiku pepia upe? 

17 Awa rame umuaiwa Deus ruka, Deus kuri uxari ukanyemu 
nyãse purangawaa kua Deus ruka, penyete kua Deus ruka. 


Timaa arama apigawaita ukuawasawa 

18€Tepeyuganani penyepawa. Kua pesuiwara umanduari ukuawa 
ae ukuawasawa irumu urikute umburi isui ae ukuawa arama kuri 
puranga Deus irumu. 
SNyase tenyuntuwara Deus umaa aintaukuawasawa kuaita 
mundu puraita, yawe aintaumpinima kuxima: 

—Ukari aintaupurara aintaukuawasawa resewara. 
WAsui aintaumpinima yuiri: 

—Yaneruixawa ukuawate tenyuntu aintaumanduarisawa kuaita 
ukuawaita. 
"1 Ape tepexari yepe umbeu purangawaa aintarese kuaita 
apigawaita. Nyāse peyara panye. 
22Paulu, Apulu yuiri, Sefa yuiri, mundu upewaraita yuiri, 
sikuesawa yuiri, manusawa yuiri, panye kuiriwaraita yuiri, panye 
uriwaita kuri yuiri peyaraita panye ainta, 
2Asui Kristu yaraita penye, asui Deus yara kua Kristu. 


Umbuewaita Deus nyenga 


'Yarikute yaxari panye kuaita apigawaita aintaukuawa arama 
kuri yande upurakiwaita yande Kristu supe, umbuesarawaita 
yande Deus nyenga sese kua tiwa yamaa. 
?Asui kuaita umbuesarawaita aintaurikute aintaumbue puranga, 
satambika. 
3Maa timaa arama ixe arama pembeu rame seresewara, timaa 
arama ixe arama aintaumanduarisawa kuaita mundu puraita 
panye. Timaa yuiri hambeu seresepawate. 
Tihakuawa puxi serese, maa timaa semuraki uxari puranga ixe 
Deus umaa. Aete yaneruixawa ukuawa serese. 
5Ape tepembeu amu resewara senundere yaneruixawa uri. 
Aete umukame kuri yamaa panye aintauyumimiwaa yaneresa 
sui. Uxari kuri yakuawa marantaa aintaumunyawaa kuaye 
aintaumunyawaa yawe, asui Deus kuri umbeu purangawaa ainta 
supe kuaita upurakiwaita aintayaweyawe. 


Umbeu ainta supe arama kirimbawa 


“Semuita, yawe hanyee serese Apulu rese yuiri peresewara 
pekuawa arama peiku arama yuiri sese kua yampinimawaa, 
tiarama yepe pesuiwara umanduari puranga piri yepe amu sui. 

7Awataa umunya inde puranga piri amuita sui? Deus 
umunyawaita panye maa inde arama uxari inde arama panye n 
maa; marantaa remanduari rewasemu ae pekuawasawa irumu? 
8Teresemuana penye, rikuwaita penye, tuikawaitana penye kuiri 
yanesui. Haputari maa tuizawaita penye yawajudari arama penye. 
9Hamanduari Deus uxari yande pirasuawalta piri panye sul 
yande umunduwaita, uxari yande kuaye prezuwaita yawe 
aintauyukawaita. Uxari aintaumaa mayetaa yapurara panye 
kuaita mundu puraita, anjuita yuiri, apigawalta yulri. 
Kristu resewara aintaumanduari tiyakuawa ara, maa ukuawaita 
penye Kristu rese, yande pituawaita, maa kirimbawawaita penye. 
Aintaurespetari penye, maa tiaintaurespetari yande. 

"Kuirire yapurara yumasi, iisi yande, yawentu yande, aintaunupa 
yande, tiyariku yaiku arama. B Ea 

12 Ąsui yapuraki turusu yaneipu irumu. Aintaumbeu irumu 
yanerese puxuwerawa yaaguentari. yip 

33 Aintauganani irumu yanerese yambeu yaneresewara tarama 
ipiaiwa ainta. Kuirire aintaumaa yande kuaita mu ndu puraita 
kuaye tenyuntuwara yawe. Aintaumburi yande aintasui kuaye 


inemawaa yawe. 


Umbeu ainta supe aintapaya yawe 

1Timaa hampinima penye arama hamutii arama penye, _ 
maa hampinima penye arama pekuawa arama puranga, nyase 
setainaita penye, haputariwaita penye. o 
15Perikute siya umbuewaita Kristu rese pepiterupi, maa tisiya 
pepayaita Kristu rese. Pepaya ixe Jesus Kristu rese irumu kua 
nyenga purangawaa. 
16Ape hambeu penye arama: 

—Pemunya kuaye hamunyawaa yawe. ' 
17Sesewara hamundu pepiri Timuteu, seraira hagustariwaa 
yaneruixawa rese, kua uikuwaa santa yaneruixawa irumu, 
hamundu ae uxari arama pekuawa maye haiku Kristu rese, maye 
yuiri hambue aintayaweyawe panye ingreja. 
18Kuyiri aintaumanduari purangawaita ainta kualita yepeyepe, 
aintaumanduari yuiri tihasu pepiri. lp UN 
#Maa Deus uputari rame kutara kuri hasu pepiri, asul tihakuawa 
kuri maye aintaumbeu aintayuru irumu maa hakuawa kuri maitaa 
aintaumanduari kuaita umanduariwaita purangawaita ainta. 
zoNyase kua yaneruizawa Deus umunduwaa upe timaa nyenga ae, 
maa aete kirimbawasawa. 

“| Maitaa peputari? Maitaa peputari hasu pepiri mirai irumu, u 
peputari hasu hamaa penye puranga hagustariwaita yawe? 


Kurintuwaraita aintaumunya puxuwerawa 


R, 1Kuxima hasendu sesewara yepe pesuiwara umunya 
puxuwerawa ipira irumu. Umunya puxuwera piri tiwaita 
judeu sui; tiawa upuderi uiku ipaya rimiriku irumu aintasuiwara 
kuaita tiwaita judeu. 

?Asui pemanduari puranga penye amuita sui. Marantaa 
tisasiyara penye? Marantaa tipetiari pesui kua umunyawaa 
ipuxuwerasawa turusu? 

3Timaa haiku pepiterupi sepira irumu maa hamanduari penye 
sepia upe, ape hambeu penye kuaye hambeuwaa yawe haiku 
rame maa peirumu, hambeu maitaa kuri pemunya arama ixupe 
kua umunyawaa puxuwerawa. 

tYaneruixawa Jesus rera rese hamanduarisawa pemanduarisawa 
irumu kua Jesus yaneruixawa kirimbawasawa rupi, 

5Perikute pexari kua apigawa Yurupari supe umukanyemu arama 
kuri ipira maa umukaturu kuri ipia uri rame kuri kua yaneruizawa. 
STimaa supiwa kua pembeuwaa perese. Tiserá pekuawa kuaira 
kua maniaka ambeka saiwaa ae uxari sai panye aintaukitikawaa. 
7 Ape petiari pesui kua maniaka ambeka kuximawara pisasua 
arama kuri penye, nyāse maniaka ambeka saiwaa usasawana 
pesui. Kuxima aintauyuka yaneresewara yanekurderu Kristu. 
3Ape pexari yau Deus irumu kua seĉwaa purangawaa supiwa, 
timaa irumu kua maniaka ambeka kuximawara uxariwaa 
yamunya panye yanepuxuwerasawa. 

"Kuzima hampinima penye arama sepapera upe tiarama 
peajudari kuaita umunyawaita tenyuntu ipira irumu. 
YTihambeu aintaresewara kuaita tiwaita uruyari umunyawaita 
tenyuntu, tiyuiri umuasiwaita, tiyuiri mundawasuita, tiyuiri 
uruyariwaita idulu yawaite perikute pesu kua mundu sui. 

"Maa hampinima penye arama tiarama peajudari kua ingreja 
supe arama umunyawaa tenyuntu ipira irumu, umuasiwaa 
yuiri, upuranduwaa idulu irumu, upurungitawaa marandua 
puxuwerawa, ukauwaa yuiri, mundawasu yuiri. Tepembau 
irumu kua umunyawaa yawewaa. 

2Tiyambeu aintaresewara kuaita tiwaita yanerumuaraita, maa 
yambeu arama aintaresewara kuaita ingreja supe arama. 

“Nyase Deus kuri umbeu aintarese kuaita tiwaita uruyari 
yaneirumu. Kuiri petiari pesui kua umunyawaa pukuwerawa. 

Maitaa yambeu yanerumuara rese 


Umunya rame puzuwerawa penye arama kua perumuara, 
maitaa kuri pembeu sesewara ainta supe arama kuaita 
serakuenawaita tiwaita uruyari u pembeu sesewara ainta supe 
kuaita Deus umukaturuwaita? 

?Maitaa tiserá pekuawa umukaturuwaita aintaumbeu kuri 
aintapekadu kuaita mundu puraita? Maitaa tisera pepuderi 
pembeu aintapekadu kuaita perumuaraita? 

3 Maitaa tipekuawa yarikute yambeu kuri aintarese kuaita 
anjuita? Ape yapuderi yuiri yakuawa kuaita mundu puraita rese. 
#Peputari rame pembeu amu resewara, marantaa ainta supe ae 
kuaita tiwaita uwajudari yande ingreja upe? 

“Yawe hanyee hamutii kuri penye. Maitaa tisera aikue yepe 
apigawa ukuawawaa pesuiwara upuderi umbeu aintapekadu 
kuaita perumuaraita? 

“Maitaa puranga yepe uruyariwaa umbeu sumuara resewara 
serakuenaita supe tiwaita uruyari? 

'Peputari rame pembeu amu resewara pexari kuri yakuawa 
peyawi. Marantaa tipepurara pepekadu resewara? Marantaa 
tipeaguentari kua pepurarawaa? 

sMaa penye pemunya pukuwerawa perumuaraita supe arama, 
peganani pemunda kua pemunya kuaita peimuita Kristu rupi. 
?Maitaa tiserá pekuawa tikuri Deus uxari aintauwike setama 
kiti kuaita puxuwerawaita? Tepeyuganani penyepawa, tikuri 
Deus uxari uwike setama kiti kuaita umunyawaita puxuwerawa 
aintapira irumu, kuaita upuranduwaa idulu irumu, kuaita 

yuiri warixiwaita aintarimiriku sui, tiyuiri kuaita apigawaita 
umunyawaita puxi amuita apigawaita ipira irumu. 

Tiyuiri mundawasuita, tiyuiri umuasiwaita, tiyuiri ukauwaita, 
tiyuiri upurungitawaita puxi, tiyuiri ugananiwaita, uyuka amuita 
aintayara, tikuri Deus uxari aintauwike Setama kiti. 

"Kuxima yepeyepe pesuiwara aintaumunya aintayawe kuaita 
puxuwerawaita maa yaneruixawa umuyasukana penye, uxari ixupe 
aramawaita penye uxari penye pekaduimawaita yawe yaneruixawa 
Jesus Kristu rera rese, sese yuiri kua yaneDeus Espiritu. 





Yayawawa ikiawasawa sui 
2Hapuderi hamunya panye maa haputari hamunya, maa 
tipanye umunya puranga ixe arama. Hapuderi hamunya panye 
maa haputari hamunya, maa tihaxari upukuari hamanduarisawa 
kua hamunyawaita. 

3Yanerimbiu aete yanemarika supe arama, yanemarika aete 
yanerimbiu riru, maa Deus kuri uxari ukanyemu kua yanerimbiu 
kua yanemarika yuiri. Tiuxari yande arama yanepira yamunya 
arama tenyuntu irumu, maa yaneruixawa ixupe aramawaa kua 
yanepira, asui yanepira ixupe aramawaa kua yaneruixawa. 
“Kuzima Deus usupiri yaneruixawa iwi kuara sui, asui usupiri 
kuri yuiri yande ikirimbawasawa irumu. 
>Maitaa tiserá pekuawa Kristu yara kua yanepira? Ape maitaa 
puranga hayuka Kristu sui iyara haxari arama ae ixupe arama 
kua kunya warixiwaa? Tikuri mairame. 
16Maitaa tire pekuawa kua uikuwaa wariziwaa irumu yepenyute 
aintapira? Nyase yawe aintaumpinima kuzima: 

—Yepenyute kuaita mukuiwaita. 
Maa kua uikuwaa kua yaneruikawa irumu yepenyuwate ae 
Espiritu irumu. 
18Peyawawaa ikiawasawa sui. Panye apigawaita pekadu 
aintaumunya amu kiti aintapira sui, maa kua umunyawaa 
tenyuntu ipira irumu umunya ipekadu ipira supe aramapawate. 
#Maitaa tire pekuawa Espiritu Santu ruka pepira? Deus uxariwaa 
penye arama kua Espiritu asui tipeyara kua pepira. 
2? Nyase sipiwasu irumu upiripana penye kuzima, ape pemee 
purangawaa Deus supe pepira irumu pepia sui yuiri, nyase Deus 
yaraita penye. 


Umbeu ainta supe Kazamentu rese 


1Kuiri hambeu penye arama sesewara kua peputari pekuawa. 

' Purangate apigawaita tiainta uyuka aintarimiriku arama. 
“Maa pexari apigawaita uyuka aintarimiriku arama 
aintayaweyawe, pexari kunyaita aintayaweyawe aintauriku 
aintamena tiarama aintaumunya puxuwerawa aintapira irumu. 
Imena urikute umunya puranga ixupe kua ximiriku. Yawete 
yuiri kua ximiriku urikute umunya imena supe puranga. 
*Nyãse imena iyara kua ipira timaa iyara ae umunya arama 
kuaye uputariwaa yawe, yawete yuiri kua ximiriku iyara kua 
imena ipira, timaa iyara ae umunya arama kuaye uputariwaa 
yawe. 
> Teresaisu nemena, teresaisu nerimiriku. Yepewasu rame peputari 
peiku peyutirika pepurandu arama Deus irumu ape kuri puranga, 
maa tepeiku uikupuku perumuara sui yawaite Yurupari uganani 
penye pemunya arama tenyuntu. 
Yawe haxari pemunya peputari rame, tihamundu pemunya yawe. 

7Haputari aintauiku seyawe panye, maa Deus uxariana ainta supe 
aintaukuawasawa aintayaweyawe, tiyepewasu uxari ainta supe 
arama ae. 

sHambeu ainta supe arama kuaita tiwaita aintauriku ximiriku, 
viuvuita supe yuiri, purangate aintauiku yepenyu seyawe. 

9Maa tirame aintaupuderi aintauiku timaarese kunyaita sui 
purangate aintauyuka aintarimiriku, tiarama aintaugustari 
aintaumaa kuaita kunyaita panye ipuxuwerasawa irumu. 


Urikuita aintarimiriku rese 

WHambeu ainta supe arama kuaita urikuita aintarimiriku, 
timaa ixe kua hambeuwaa maa yaneruixawa umbeuwaa ainta 
supe; kuawaa uriku imena tiupuderi uxari imena. 
NUyari rame imena uiku arama yepenyu timaa uriku imena ae 
amu irumu, u umukaturu yuiri irumu kua imena. Asui kua uriku 
zimiriku tiupuderi uxari kua ximiriku. 
12Ķuiri timaa yaneruikawa umbeuwaa maa ixe hambeuwaa ainta 
supe kuaita amuita, tirame uruyari Deus nyenga kua yanemu 
rimiriku tikuri upuderi uxari isui ae uputari rame uiku irumu - 
kua kunya. 
BTirame uruyari yanerendira imena tiupuderi uxari ae uputari 
rame uiku irumu kua apigawa. 
14Nyãse kua imena tiwa uruyari puranga uiku kua ximiriku 
irumu. Asui kua kunya tiwa uruyari puranga uiku kua imena 
irumu. Tirame maa yawe puxuwerawaita maa kua aintamembira, 
maa Deus supe arama ainta. 
15Maa uxari rame sumuara kua tiwa uruyari, pexari uxari ae. 
Anyunte aintauyurawa yanemu u yanerendira nyase Deus 
usenuiwana tiarama maa rese penye. 
16Inde rerikuwaa nemena, maitaa rekuawa remukaturu kuri 
nemena? Asui inde yuiri rerikuwaa nerimiriku, maitaa rekuawa 
remukaturu kuri nerimiriku? 
17 Anyunte pexari aintauiku aintayaweyawe kuaye Deus uxariwaa 
yawe, kuaye aintauiku yawe Deus usenui irumu ainta. Yawe 
hambeu ainta ingreja yaweyawe. 
18 Aintausirkunsidari rame yepe apigawa senundere Deus usenui 
ae tepexari umukanyemu ae. Kua tiwa usirkunsidari senundere 
Deus usenui ae tepexari uputari aintausirkunsidari ae. 
19Nyãse timaa arama yamunya sirkunsizão, timaa arama tiarama 
yamunya sirkunsizão, maa puranga yamunya kuaye Deus 
uputariwaa yawe. 

2Pexari aintauiku kuaye aintauikuwaa yawe Deus usenuiwaa 
irumu ainta. 

21 Maitaa riku kurumire inde Deus usenui irumu inde? Ape 
teremaa puxi neruixawa, maa repuderi rame resu isui uyurawa 
rame inde purangasawa rupi. 

22 Amu prezu Deus usenuiwaa aete yaneruixawa uyurawawaa, 
yawete yuiri yepe usenuiwaa tiwa prezu aete Kristu umprezu ae. 
?3Kristu upiripana penye sipiwasuwaa irumu ape tepemanduari 
apigawaita supe aramawaita penye. 

“Ape, semuita, peiku kuaye peikuwaa kuera yawe usenuiwaa 
irumu muiri penye yawete peiku Deus irumu. 


Maitaa yaiku arama 


235 Timaa Deus umbeu ixe arama aintarese kuaita 
kunyamukuita tiwaitare umendari, maa hambeu penye arama 
hamanduarisawa pepuderi pesendu ixe arama sesewara kua 
purangasawa yaneruixawa uxariwaa sepia upe. 

%Puxuwerawa kuiri yanerese, ape purangate peikure kuaye 
peikuwaa yawe kuiri. 

2 Maitaa reriku nerimiriku? Teresikari reyuiri isui. Maitaa 
ximirikuimawaa inde? Teresikari nerimiriku arama. 

2 Maa tiremunya pekadu reyuka rame nerimiriku arama, 
tiyuiri umunya ipekadu arama kunya uriku rame imena. Maa 
tiaintaupuderi timaarese ainta kua mundu upe kuaita urikuita 
aintarimiriku kuaita yuiri urikuita aintamena, ape hambeu 
penye arama tiarama pepurara. 

2Hambeu penye arama semuita, kuayentuana yanerunde kua 
ara, ape kuiri kuri pexari aintaumanduari ximirikuimawaa yawe 
kuaita urikuita aintarimiriku. 

3Pexari aintaumanduari uyaxiwimawaa yawe kuaita 
uyaxiuwaita, pexari aintaumanduari sasiyarawaa yawe kuaita 
suuriwaita, pexari aintaumanduari tiwaita aintauriku aintamaa 
yawe kuaita upiripanawaita. 

3Pexari aintaumanduari tiwaita upurakiwaa yawe kuaita 
upurakiwaita kua mundu upe, nyase usasawana kuri kua ara. 
32Haputari timaarese peiku. Kua tiwa uriku ximiriku umanduari 
yaneruixawa yaraita, uputari umusuuri arama yaneruixawa. 

3 Maa kua urikuwaa ximiriku umanduari kua mundu yara rese, 
uputari umusuuri ximiriku, 

3Nyãse mukui umanduarisawa. Asui kua kunya viuva u 
kunyamuku kua tiuriku imena umanduari yaneruixawa yaraita, 

uputari ikupe aramawaa ae ipira irumu umanduarisawa irumu 
yuiri. Maa kua urikuwaa imena umanduari kua mundu yara rese, 
uputari umusuuri imena. 

35 Yawe hanyee penye arama peiku arama puranga, tihaputari 
hapukuari pemanduarisawa, maa haputari hamunya puranga 
peajudari arama yaneruixawa panye pepia sui, yawaite maantu 
umuapatuka penye. 

36Yepe apigawa uriku tayera waimiana ae usasawana sangawa 
umendari arama, puranga uxari umunya maye uputariwaa. 
Urikute umendari, tiumunya pekadu umendari rame. 

3 Maa kua uikuwaa santa umanduarisawa rese, kua tiwa 
uputari umanduari kirimbawa, uputari rame ipia sui 
umukaturu kua tayera imenaimawaa yawe, purangate yawe. 

38 Ape umunya puranga kua uxari tayera umendari, maa kua tiwa 
uxari umendari puranga piri umunya. 

3Kua urikuwaa imena uiku kuri imena irumu upaka ramere 
ae, maa umanu rame isui upuderi usikari imena arama maye 
uputariwaa yawe aintasuiwara kuaita Kristu miraita. 

Maa hamanduari suuri kuri kua viuva uiku rame yepenyu, kua 
Deus Espiritu uxari hambeu hamanduari yawe. 


Aintauxariwaa idulu supe 
8 1Kuiri hambeu sese kua timbiu aintauzariwaa idulu 


supe. Yakuawate yariku yamanduarisawa panye yande. , 


Yamanduarisawa uxari timaarese yande puranga amuita sui, 
maa kua gustarisawa uxari ukiriari yanepia puranga. 

Kua umanduariwaa ukuawapiri tire ukuawa puranga. 

3Deus ukuawate kuaita ugustariwaa ae. 

4Ape hambeu sese kua timbiu aintauxariwaa idulu supe. 
Yakuawate timaa arama kuaita iduluita kua mundu upe. 
Yakuawate tiyamaa deus isuli kua yepenyute Deus. 
5Aintaumanduari aintauriku siya deus iwaka kiti kua mundu 
upe yuiri, ape siya aintadeus aintaumunya aintaipu irumu, 
aintaruixawaita yuiri. 

sMaa yariku yaneDeus yepenyute aete kua yanepaya; 

aete uxari panye maantu asui yapakawate ixupe arama. 
Yariku yaneruixawa yepenyute aete kua Jesus Kristu, kua 
umunyawaa panye maantu, aete uxari upakawate 

yande panye. 

7Maa amuita tire aintaukuawa puranga, kuxima aintauruyari 
kuaita idulu, ape aintaumbaure kua aintauyukáwaa idulu 

supe kuaye aintaumbauwaa yawe kuzima, ape umuaiwa 
nintaumanduarisawa nyase pituawaa ae. 

Vfimaa arama Deus supe kua yambauwaa; tirame yambau ae 
liumuaiwa yande. Yambau rame tiumuaiwa yande. 

Maa pemaa pesui yawaite pembau ae uyurawa resewara penye 
asui pexari aintaumunya puxi kuaita pituawaita uruyari. 

Kua pituawaa uruyari umaa rame repuamu meza ruaki idulu 
ruka upe inde rekuawawaa, umbau kuri aintauyukáwaa idulu 
upe nyase umanduari remunya yawe repuamu reiku meza ruaki. 
MApe neresewara ukanyemu kuri kua pituawaa uruyari kua nemu 
Kristu umanu sesewara. 

2 Ape remunya pekadu ikupe arama kua nemu nyase remuaiwa 
ümanduarisawa pituawaa, remunya pekadu Kristu supe. 

18 Ape sukuera uxari rame semu umunya ipekadu tikuri hambau 
sukuera yawaite haxari semu umunya ipekadu. 


Maitaa uyurawaita umunya arama 


1) 'Maitaa tiserá uyurawa ixe? Maitaa tiserá Kristu umunduwaa 
W” ixe? Maitaa tiserá hamaa yaneruixawa Jesus? Maitaa tisera 
penye haruriwaita Kristu ipiri? 

#Tirame amu ukuawa umunduwaa ixe, penyete pekuawa 

Nnyase hapuraki pepiterupi ape pepuderi pekuawa yaneruixawa 
umundu ixe. 

Yawe hambeu ainta supe kuaita uputariwaita aintaukuawa serese: 
4.—Maitaa tipuranga yambau yau yuiri? 

#Maitaa tiyapuderi yarasu yanerimiriku uruyariwaita yaneirumu 
BU yawe kuaita amuita Kristu umunduwaita, yaneruikawa 
nuita yuiri, Sefa yuiri? 

#Maitaa anyunte Barnabe ixe yuiri tiyapuderi yapitu yapuraki | 
yaganyari arama? ji 
?Maitaa tiserá aintauxari ainta supe arama kuaita suraraita maantu 
Hntausu arama kera kiti? Maitaa tiumbau iya kua uyutimasara? 
Maitaa tisera uu tapira kambi yukise kua usarusara tapira? | 
"N aitaa apigawa nyenga kua hambeuwaa? Maitaa tiserá Deus 
yenga kuximawara umbeu kuaye? 
|Kukima umpinima ipapera upe kua Muize: 
_ —Terepukuari bui yuru kua upurakiwaa. Maitaa Deus umanduari 

Dui rese? 
OMaitaa tisera yaneresewara Deus unyee yawe? Eë, yaneresewara | 
kua aintaumpinima kuzima. Usaru uikupuku kua upurakiwaa 
kupizawa upe kua upuuwaa usaru uyuka iyara arama. ! 

N"Yayutima rame maa pepiterupi kua yamukaturu arama 
pemanduarisawa maitaa maa tipuranga yayuka peirumu kua 
watariwaa yande arama. 

2Perari amuita supe aintaumbuewaa rikuyara; siya xinga 
yapuderi yayuka pesui yambuewaa rikuyara; maa yande 
tiyaputari yayuka yambuewaa rikuyara tiarama yamunya puxi 
ikupe kua nyenga purangawaa Kristu rese. 

3Maitaa tiserá pekuawa kuaita upurakiwaita templu upe 
aintauwasemu aintaumbau arama templu upe? Asui kuaita yuiri 
uyukawaita nimbawa Deus supe, aintaumbau kua aintauyukawaa 
Deus supe? 

“Yawete yuiri kuiri Deus uxari aintauyuka aintaumbau arama 
irumu kua nyenga purangawaa kuaita umbuewaita kua nyenga 
purangawaa. 

15 Maa tihaputari sikuyara kua hambuewaa, tiyuiri hampinima 
haganyari arama seyara arama. Nyase haputari maa hamanu ixe 
tiarama hapuderi hambeu puranga haiku. 

TeTihapuderi hambeu seresewara puranga hambue resewara 

kua nyenga purangawaa, nyãse harikute hambue arama 

ae. Puxuwerawa kuri uri serese tirame hambue kua nyenga 
purangawaa. 

VSuuri rame hambue kua nyenga Deus kuri upagari ixe arama. 
Yatima rame hambue ae Deus kuri umundu hambue arama ae. 

18 ĄAwataa kuri upagari ixe sikuyara? Nyase tihaputari aintairumu 
sikuyara kuaita miraita rikuyara kua hambuewaa, maa haxari 
aintaukuawa kua nyenga purangawaa sikuyaraimawaa irumu, 
asui tihapuderi hapurandu aintairumu seyara arama. 

YTimaa apigawaita aintaumprezu ixe maa ixepawate hayuxari 
ainta supe arama ixe, haganyari arama Yurupari sui muiri 
hapuderi. 

2 Hapurungita irumu İxe aintairumu kuaita judewita, hapurungita 
aintayawe kuaita judewita haganyari arama kuaita judewita. Timaa 
haiku Deus nyenga kuzimawara rese maa hapurungita aintayawe 
kuaita uikuwaita Deus nyenga kuximawara rese haganyari arama 
kuaita uikuwaita Deus nyenga kuzimawara rese. 

MITre haruyariwate Deus nyenga kuximawara, haiku Kristu 
nyenga rese, maa hapurungita irumu ainta supe kualita tiwaita 
uriku Deus nyenga kuximawara, hapurungita aintayawe 
haganyari arama kuaita tiwaita uriku Deus nyenga kuximawara. 
2 Hapurungita rame ainta supe kuaita pituawaita hapurungita 
aintayawe kuaita pituawaita haganyari arama pituawaita. Haxari 

panye miraita umanduari ixe aintarumuara yawe, hawajudari 
ainta puranga panye hakuawasawa irumu haganyari arama 
yepeyepe aintasuiwara. 

23 Hamunya panye kua hamunyawaa sesewara kua nyenga 
purangawaa uabensuari arama puranga ixe irumu. 

4 Maitaa tipekuawa, aintauputari irumu aintauganyari arama 
prezenti aintauyana panye, maa yepenyu uganyari kua prezenti; 
yawete yuiri penye peyana puranga peganyari arama kua prezenti. 
25Panye kuaita uyanawaita aintaumukaturu pruntu aintapira, 
yawe aintaumunya aintauganyari arama yepe kurua mundu 
pura, maa yande yaputari yaganyari arama Deus irumu kua 
kurua tiwa upawa. 

2 Ape tihayana yawe kua tiwa ukuawa maa kiti usu. Timaa 
hamunya yawe kua unupawaa iwitu. 

2? Maa haxari sepira upurara, asui hamuserana ae tiarama 
aintaumuserana ixe kuaita amuita hambue rire. 


Israelitaita rese 

1 _1Semuita, haputari pekuawa aintauiku nuve wirupi 

0 yaneramunyaita aintausasawa parana turusuwaa rupi panye. 
2Aintauyubatizari Muize rese nuv upe, parana turusuwaa upe yuiri. 
3Aintaumbau panye kua timbiu Deus uxariwaa. 
#Aintauu panye kua ii Deus uxariwaa, aintauu kua ii uriwaa ita 
sui Deus uxariwaa uriwaa aintarakakuera, aete Kristu ae kua ita 
uriwaa aintarakakuera. 
5Maa tisuuri Deus umaa siya aintasuiwara, ape uxari aintauyumburi 
kampu kiti. 
6Deus uxari yakuawa aintaresewara yawaite yamuasi puxuwerawa 
aintayawe. 
7Terepurandu idulu irumu aintayawe kuaita yepeyepeita, nyase 
yawe aintaumpinima aintarese kuxima: 

—Kuaita miraita aintaupuamu meza ruaki aintaumbau arama 
aintauu arama yuiri, asui aintaupuamu aintaupurasi. 
STiyapuderi yamunya tenyuntu yanepira irumu aintayawe 
kuaita yepeyepeita ape aintaumanuana ainta vinti tres mili 
aintasiyasawa kuaita uwariwaita aintairumu yepe ara upe. 
Tiyapuderi yasaã yaneruixawa aintayawe kuaita yepeyepeita 
ape aintaukanyemu buya usuu rire ainta. 
10Tiyapuderi yapurungita Deus rese aintayawe kuaita yepeyepe 
kuxima; aintaupurungita ainta asui kua umukanyemusara uxari 
aintaukanyemu arama. 

"Deus uzari aintaupurara tiarama aintaumunya mukuisawa 
aintapekadu, asui aintaumpinima aintaresewara papera upe 
yakuawa arama yande urikuwaita kua purangawaa uriwaa 
anyu aramawaa ara upe. 

2 Ape kua umanduariwaa uiku santa, pexari umaa isui yawaite 
uwari. 

#Tire aintausaa penye pemunya arama puxuwerawa amu kiti 
aintasui kuaita apigawaita panye. Puranga Deus umunya penye 
arama, tikuri uxari aintausaã penye pekirimbawasawa sui, maa 
aintausaã irumu kuri penye uzari kuri pekuawa peyawawaa isui, 
ape kuri pepuderi peaguentari. 


Yayawawa arama idulu sui 

“Penye hagustariwaita, peyawawaa aintasui aintaumbeu 
irumu puranga ainta supe kuaita idulu. 

'SHambeu penye kuaye apigawa ukuawawaa yawe, pemaa maye 
hambeu. 

16 Kua kupu uabensuari arama yande kua yabensuariwaa aete 
yamukame arama yaiku Kristu ruwi rese. Kua pao yampenawaa 
aete yamukame arama yepewasu yaiku Kristu ipira upe. 
17Siyawaita yande maa yepenyu pão yande, yepenyu Kristu ipira 
yande, yawesawa kua yauwaa; yepenyu pao panye yande. 
18Pemaa maye aintaumunya kuaita israelitaita, kuaita 
umbauwaita aintauyukawaa Deus supe yepewasute ainta 
aintausapiwaa rendawa rese. 

'#Mayesawataa kua hambeuwaa? Maitaa purangawaa kua 
aintauyukawaa idulu supe? Maitaa purangawaa kua idulu? 
20Umbaa, anyunte hambeu penye arama: 

—Aintaumee purangawaa demuniwita ainta supe timaa Deus 
supe kuaita tiwaita uruyari. Tihaputari peajudari demuniwita 
aintairumu. 
21Tipepuderi peu yaneruixawa kupu sui demuniwita kupu sui 
yuiri. Tipepuderi pepuamu yaneruixawa meza ruaki demuniwita 
meza ruaki yuiri. 
22Maitaa kuri yaxari Deus umuasi? Maitaa kirimbawa piri 
yande isui? 


Kirimbawa yamunya purangawaa 
23Yapuderi yamunya panye, maa tipanye yamunyawaita umunya 
puranga yande arama. Yapuderi yamunya panye, maa tipanye 
yamunyawaita uxari kuri yakuawasawa uyukiriari puranga. 

2% Tepesikari pemunya puranga penye aramapawate, maa pesikari 
pemunya puranga ainta supe amuita. 

25 Pepuderi pembau panye kua aintauvenderiwaa merkadu upe, 
tepepurandu maa suiwarataa ae. 

26 Nyase yaneruixawa yara kua mundu, panye mundu upewaita 
yuiri. 

27 Uputari rame pembau irumu kua tiwa uruyari, peputari rame 
pemaa ipiri, pepuderi pembau panye uxariwaa penye arama; 
tepepurandu maa suiwarataa. 

28Maa umbeu rame, penye arama aintauyuká ae idulu supe arama, 
tepembau ae yawaite kua umbewaa umanduari peruyari idulu. 
2Perumuara resewara tepembau ae. Marantaa amu umanduari 
umbeu serese Kristu uyurawa resewara ixe yawewaa sui? 
3OHamee rame purangawaa Deus supe hambauwaa rese, 
marantaa yepe umbeu puxi seresewara sesewara kua hameewaa 
sese purangawaa? 

31 Ape rembau rame reu rame yuiri, remunya irumu maantu, 
remunya panye Deus supe remee arama purangawaa ixupe 


aintairumu. 


32 Tepexari aintaumanduari puxi perese kuaita judewita, timaa 
yuiri tiwaita judeu, tiyuiri Deus ingreja puraita. 

3 Ape ixe yuiri haputari hamusuuri ainta panye. Tihamunya 
kuaye haputariwaa yawe, maa hamunya puranga ainta supe 
panye umukaturu arama ainta panye. 


Maitaa kunyaita Kurintuwaraita 
1 1 'Pemunya kuaye hamunyawaa yawe nyase hamunya kuaye 
i Kristu umunyawaa yawe. 

“Semuita, hambeu peresewara purangawaa nyase pemanduari 
ixe yawewarawate, nyãse pemunya kuaye hambuewaa yawe 
penye. 

Maa haputari pekuawa arama apigawaita akanga kua Kristu, 
asui kunyaita akanga aintamena, asui Kristu akanga Deus. 
#Umunya tenyuntu iakanga supe kua apigawa uyumimi iakanga 
upurandu rame Deus irumu utitika irumu Deus nyenga yuiri. 
“Maa kunya tirame uyumimi iakanga upurandu irumu Deus 
utitika yuiri, umunya tenyuntu iakanga supe aintayawe kuaita 
aintaumunuka aintaawa aintasui panye. 

eTirame uyumimi iakanga veu irumu, puranga umunuka isui 
iawa. Utii rame kua kunya umunuka iawa pexari uyumimi 
iakanga veu irumu. 

"Timaa apigawaita uyumimi iakanga nyase Deus yawe ainta, Deus 
purangasawa ainta maa apigawa purangasawa kuaita kunyaita. 
S#Nyase timaa Deus umunya apigawa kunya suiwara, maa umunya 
kunya apigawa suiwara. 

?Nyase yuiri timaa Deus umunya apigawa kunya resewara, maa 
umunya kunya apigawa resewara 

VApe aintauyumimi arama aintaakanga kuaita kunyaita 
aintaresewara kuaita anjuita umaawaita ainta supe. 

VU Ape timaa apigawa uiku kunya sui yawete yuiri kunya tiuiku 
apigawa sui nyase yaneruixawa rese yepewasu ainta. 

12Kuxima Deus umunya kunya apigawa sui, asui apigawaita 
usemu umaa kua ara kunyaita sui, maa Deus suiwara kua panye 
maa. 

'#Penyete pembeu yasendu, maitaa puranga aintaupurandu Deus 
kuaita kunyaita tirame aintauyumimi aintaakanga? 

14Tiserá pekuawasawa uxari pekuawa umutenyuntuwara kua 
apigawa urikuwaa iawa ipukuwaa. 

'#Maa kua kunya suuri umaa iawa ipukuwaa nyase Deus uzari 
ikupe arama iawa ipupekawa yawe. 

16Amu umanduari rame apekatu yanesui tiyapuderi yaxari 
umunya apekatu isui kua yamunyawaa, tiyuiri Deus ingreja uxari 
aintaumunya apekatu yamunyawaa sui. 


Santa Seya rese 


17 Asui tihambeu purangawaa peresewara sesewara kua 
hambeuwaa kuiri, nyase peyumuatiri irumu timaa pemunya 
puranga maa pemunya puxuwerawa. 

'SPemunya puxuwerawa peyumuatiri irumu, hasendu peresewara 
timaa yepewasu pemanduari, asui supiwa kua hasenduwaa. 
#Aintaukuawa supiwa aintaumanduarisawa kuaita yepeyepe 
perumuaraita, nyase tiyepewasu aintaumanduarisawa kuaita 
yepeyepe pesuiwaralta. 

2Peyumuatiri irumu timaa pembau supiwa kua yaneruixawa 
Seya, 

2 Peyumuatiri irumu pembau amuita sui anyunte, yepeyepe 
upurara yumasi, yepeyepe aintaukau uiku. 

22Maitaa penye? Maitaa tipepuderi pembau peruka upe? 
Marantaa pemutenyuntu kua Deus ingreja? Maitaa peputari 
pemutii arama kuaita tiwaita uriku timbiu? Maitaa kuri hambeu 
penye arama? Maitaa hambeu puranga penye arama sesewara 
kua pemunyawaa? Timaa kuri hambeu puranga penye arama. 

233Kua hambeuwaa penye arama aete kua yaneruizawa umbeu 
ixe arama. Nya pituna aintaumprezu runde ae, yaneruikawa 
upisika yepe pao; 
24Uabensuari rire kua pao umpena ae, unyee: 

—Aete sepira kua, ukanyemu kuri peresewara, pembau ae 
pemanduari arama ixe. 
25 Aintaumbau rire Jesus upisika yepe kupu, unyee: 

—Kua kupu aete nyenga pisasua seruwi upe, pemunya kuaye 
pemanduari arama ixe mairame peu ae. 
26 Yawewarawate kuri irumu kua pão kupu yuiri pemukame 
aintaumaa mayetaa umanu kua peruixawa ate mairame uri yuiri. 
2?Umbau rame yaneruixawa pão, uu rame ikupu sui yuiri kua 
tiwa uputari uxari ipekadu uriku ipuxuwerasawa sese nyase 
umutenyuntu kua yaneruixawa ipira suwi yuiri. 
28 Ape pexari aintaumanduari aintapia upe aintayaweyawe 
kuaita miraita aintaumbau arama kua pão aintauu arama kua 
kupu sui yuiri. 
2Umbau rame, uu rame yuiri kua tiwa ukuawa mayesawataa 
ipira aintaumunya ixupe puxi kua umbauwaa uuwaa yuiri. 
3 Ape sesewara pitua siya pesuiwara, aintauriku masi yuiri ainta; 
sesewara umanu pesuiwara yepeyepe. 
31Yambeu rame yanepekadu yandepawate tikuri Deus umbeu 
yanepekadu rese. 
32Yaneruixawa uxari yapurara yanepekadu resewara tiarama 
yakanyemu isui aintairumu panye kuaita mundu puraita. 

33 Ape semuita, peyumuatiri irumu kuri pembau arama, 
perikute pesaru aintauri kuaita perumuaraita. 
34Pexari umbau suka upe kua sasi ikupe yumasi yawaite pemunya 
penye arama puxi peyumuatiri irumu. Hambeu kuri penye maa 
xinga haputari hambeu penye arama hasu irumu hamaa pepiri. 


Espiritu uxariwaita 
1 2 1Kuiri semuita, tihaputari tiwaita ukuawa penye aintarese 
kuaita Espiritu Santu uxariwaita yanepia upe. 
?Pekuawate kuzima tirame pekuawa penye aintauganani 
penye peruyari arama idulu kuaita tiwaita upurungita kuaita 
aintaurasuwaa kuera penye. 
3Ape haputari pekuawa arama timairame upuderi umbeu puzi 
Kristu rese kua urikuwaa Deus Espiritu ipia upe. Tiawa upuderi 
umbeu: 
—Seruizawa Jesus, tirame maa Espiritu Santu uxari umbeu yawe. 

4Siya kuaita Espiritu uxariwaita yande arama, maa yepenyute 
kua Espiritu. 
‘Siya yanemuraki yaneruixawa supe maa yepenyute kua 
yaneruixawa. 
“Siya yapuderi yapuraki ikupe kua Deus maa aete kuri uxari 
yanepia upe yakuawa arama mayetaa yapuraki ikupe muiri 
yande. 
"Urari muraki ainta supe aintayaweyawe irumu kua Espiritu, 
puranga arama aintauiku muiri ainta. 
sUxari yepe upurungita ukuawawaa yawe irumu kua Espiritu, 
uxari yuiri amu ukuawa umbeu nyenga purangawaa irumu kua 
Espiritu. 
9Uxari yuiri amu uxari ipia sese uruyari kirimbawa irumu kua 
Espiritu, uxari yuiri amu umburi masi Espiritu irumu. 
Uxari yepe umunya milagri, uxari amu utitika, uxari amu 
ukuawa espirituita rese. Uxari amu umbeu arama amuita nyenga, 
uxari amu umbeu mayesawataa kua amuita nyenga. 
"Yawe uxari aintaumunya irumu kua Espiritu, aete uxari 
aintaukuawasawa aintayaweyawe kuaye uputariwaa yawe. 


Kristu ipira kua ingreja 

1#Yepenyute kua yanepira maa siya kua yanepira rakangaita, 
maa yanepira panye kuaita yanepira rakangaita yawete yuiri 
Kristu ipira yande panye. 
3Nyāse yepenyu Espiritu irumu yayubatizari, yepenyute Kristu 
ipira yande panye, judewita, tiwaita judeu yuiri, prezuita yuiri, 
tiwaita prezu yuiri uxari yau panye kua Espiritu yepenyu. 
1Timaa yepenyu uriku sakanga kua yanepira maa siyawaa ae. 
“Yaneipi umbeu rame: 

—Timaa ixe neipu ape timaa nepira yara ixe. Timaa ikuere 
yanepira rakanga ae umbeu resewara yawe. 
16Yaneapisa kuara umbeu rame: 

—Timaa ixe nerese ape timaa nepira yara ixe. Timaa ikuere 
nyase yanepira rakanga ae. 
1Yaneresa rame panye yanepira, maitaa maa yapuderi yasendu? 
Yaneapisa kuara rame panye yanepira, maitaa maa yapuderi 
yasetuna yanetii upe? 
18Maa Deus uxari panye yanepira rakangaita panye kuaye 
uputariwaa yawe. 


1Yepenyu rame maa yanepira rakangaita mametaa kua yanepira. 


2Maa siya yanepira rakangaita, maa yepenyute kua yanepira. 

2 Kua yaneresa tiupuderi umbeu ixupe kua yaneipu: 
—Timaarese nesui ixe. Tiyuiri yaneakanga upuderi umbeu 
yaneipi supe: 
—Tihaputari penye. 
2 Maa kua yanepira rakangaita pituawaa ainta tiyapuderi timaarese 
yande aintasui. 
23 Vaa yarespetari kuaita yanepira rakangaita tiwaita puranga. 
Asui kuaita yanepira rakangaita yayumimiwaita yarikute 
yamukaturu ainta puranga yanerupa irumu. 
2Tiyayumimi panye yanepira rakangaita purangawaita, 
maa Deus uxari imuraki iwasuwaita kua yanepira rakanga 
yayumimiwaa miraita sui. 
25 Yepewasu arama yanepira rakangaita uiku, aintauwajudari 
arama aintairumu yepewasu. 
““Upurara rame yepe yanepira rakanga aintaupurara kuri irumu 
panye yanepira rakanga. Puranga rame uiku yepe yanepira 
rakanga suuri kuri irumu panye. 
2 Kuiri Kristu ipira penye, ape ipira rakangaita panye peyaweyawe. 
Deus uyupiru uxari apustuluita aintauwajudari ingreja upe, 
asui uxari kuaita utitikawaita inyenga, asui umbuesaraita, 
asui umunyawaita milagri, asui umburiwaita masi, asui uxari 
yepeyepe uajudari amuita, asui uxari usarusaraita, asui uxari 
yepeyepe aintaumunya panye maa ikupe, asui upurungitawaita 
amu nyenga rupi. 
“?Maitaa Deus uxari apustuluita muiri penye, Maitaa panye 
pekuawa petitikawaa Deus nyenga rese. Maitaa umbuesaraita 
muiri penye. Maitaa muiri penye pemunya milagri. 
30Maitaa uxari panye miraita umburi masi. Maitaa panye 
pepurungita amuita nyenga rupi. Maitaa panye pekuawa 
mayesawataa kuaita amuita nyenga. 
3 Ape, pesikari kirimbawa kua Espiritu Santu uxariwaa penye 
arama, asuiwana hambue penye amu pee rese puranga piri isui. 


Gustarisawa rese 

1 3 'Hapurungita rame ixe aintanyenga rupi panye apigawaita 

anjuita yuiri, tikuri maa arama ixe arama ainta supe 
amuita tirame hagustari ainta, nyase puxi senyenga usika 
aintaapisa kuara upe kuaye sinu kirimbawawaa yawe, feru yawe 
yuiri yanupa irumu ae tirame maa hagustari ainta. 
?Hakuawa rame hatitika puranga Deus nyenga, hakuawa rame 
panye iwasuwaa yakuawa, panye yuiri yamanduarisawa, haxari 

rame sepia Deus rese kirimbawa hamburi arama kuri kua iwitera, 

tenyuntuwara maa ixe tirame hagustari amuita. 

3Haxari rame pirasua supe panye semaa, haputari rame maa 

aintausapi ixe, timaa nungara haganyari tirame hagustari amuita. 
“Kua gustarisawa uxari tiyanepiaiwa yande, uxari yuiri puranga 

yayumaa, tiuxari yamuasi, timaa uxari yamanduari puranga 

yanerese, timaa yuiri uxari yamanduari yakuawa piri amuita sui. 

“Kua gustarisawa tiuxari puxi yasuaxara amuita, tiuputari 

aintaumunya kuaye yaputariwaa yawe, timaa uxari ipiaiwawaa 

yande, tiuputari yamuruanyana yaneruanyanaita. 

“Kua gustarisawa tiuxari suuriwaa yande puxuwerasawa resewara, 

maa uxari suuri yanepia aintaumunya rame puranga. 

"Kua gustarisawa uxari yapurara aintairumu; uxari yaruyari 

panye; uxari yasaru uikupuku; maantu puxuwerawa uri sese 

uaguentari irumu. 

8Kua gustarisawa tikuri upawa; maa kua nyenga aintautitikawaa 

upawa kuri; kua amuita nyenga upawa yuiri kuri; ukuawasawa 

yuiri upawa kuri. 

?Nyase tire puranga yakuawa, tiyuiri puranga yatitika. 

Maa mairame kuri uri kua purangawaa, ape kua tiwa puranga 

upawa kuri. 

"Taina ramere ixe hapurungita kuaye taina yawe, hayusaa kuaye 

taina yawe, hamanduarisawa kuaye taina yawe, asui tuyuwe 

rameana ixe haxari sesui taina ukuawasawa. 

12Nyāse kuiri yamaa pitunawasu upe kuaye yamaawaa waruwa 

upe, maa yamaa kuri suaxara kuayentuana. Kuiri yakuawa kuaira 

maa yakuawa kuri panye kuaye ukuawa yawe serese. 

13 Ąpe yawewarawate kuri aintauiku kuaita musapiri: 
—Uruyarisawa usarusawa yuiri, gustarisawa yuiri, maa puranga 

piri aintasui aete kua gustarisawa. 


Yaputari yambue arama Deus nyenga 


1 4 1Pesikari pegustari amuita supiwa, pepurandu Deus uxari 
penye arama kua Espiritu uxariwaa, pesikari kirimbawa 

petitika arama inyenga. 

?Nyase kua upurungitawaa amu nyenga rupi upurungita Deus 

supe, timaa apigawa supe, nyase tiawa ukuawa kua nyenga, maa 

Espiritu uxari kua umbeu kua tiwa yakuawa. 

3Asui kua utitikawaa Deus nyenga umbue apigawaita aintauiku 

arama santa Deus irumu, aintauxari arama aintapekadu suuri 

arama kuri aintapia. 


413 1 KURINTUWARAITA 14 


#Kua upurungitawaa amu nyenga rupi uyumbue ae pawantu. Maa 
kua umbuesara uajudari kuaita ingreja supe aramawaita. 
5Haputari pepurungita amu nyenga rupi, maa kirimbawa piri 
haputari petitika arama Deus nyenga aintausendu arama panye. 
Kua utitikawaa Deus nyenga puranga piri isui kua upurungitawaa 
amu nyenga rupi tirame awa umbeu ingreja supe arama 
mayesawataa kua umbeuwaa. 

6Kuiri semuita, hayuiri rame pepiri hapurungita rame amu 
nyenga rupi, maitaa hapuderi hawajudari penye puranga? Maitaa 
hapuderi hawajudari penye tirame hambeu penye yepe nyenga 
Deus uxari ixe arama? U yakuawasawa rese, u umbuesawa rese u 
nyenga iwasuwaa rese. 
7Kuaita tiwaita upaka kuaye flauta yawe arpa yawe yuiri, tirame 
aintaupeyu puranga ainta maitaa kuri yapuderi yakuawa kua 
aintaupeyuwaa? 
8Aintaupeyu rame trumbeta pitua usenui arama surara, malttaa 
aintauyumukaturu aintaumunya arama kera? 

Yawete yuiri penye, pepurungita rame penye pitua amu nyenga 
rupi, maitaa kuri aintaupuderi aintaukuawa kua pembeuwaa 
ainta supe, anyunte pepurungita iwitu upe. 

Siya kua mundu puraita nyenga, aintaukuawa mayesawataa 
aintanyenga aintayaweyawe. 

"Maa tirame hakuawa mayesawataa kua aintanyenga 
apekatuwara yawe umaa ixe kua upurungitawaa, asui 
apekatuwara yawe hamaa kua upurungitawaa. 

12Yawete yuiri penye kirimbawa pesikari Espiritu uxariwaa 
penye arama, ape pesikari peajudari kuaita ingreja supe arama 
kirimbawa Deus ukuawasawa uyukiriari aintapia upe. 

13 Ape kua upurungitawaa amu nyenga rupi urikute upurandu 
Deus irumu ukuawa arama mayesawataa kua umbeuwaa ainta 
supe. 
1Hapurandu rame Deus irumu amu nyenga rupi hapurandu kuri 
sepia sui maa tihamanduari sese sepia upe. 
15Asui maitaa kuri hamunya? Hambeu kuri Deus sepia sui, 
hambeu kuri hamanduarisawa irumu yuiri. Hanyengari sepia sui 
hamanduarisawa irumu yuiri. 
16Remee rame purangawaa Deus supe amu nyenga rupi, maitaa 
aintaupuderi aintaumbeu amem neirumu tirame aintaukuawa 
mayesawataa kua nenyenga. 
17Repuderi remee purangawaa, maa tirepuderi reajudari amuita 
tirame aintaukuawa mayesawataa kua nenyenga. 

'#Hamee purangawaa Deus supe nyase hakuawa hapurungita 
amu nyenga rupi turusu piri panye pesui. 

"Maa ingreja upe haputari hambue amuita ape puranga piri 
hambeu sinku nyenga aintanyenga rupi isui dezi mili amu nyenga 
rupi tiwa aintaukuawa. 


Yambeu arama uyukuawa aintausendu 


*Semuita, tepemanduari taina yawe. Tepeiku puxuwerawa rese 
kuaye taina yawe, maa pesikari pemanduarisawa puranga kuaye 
apigawa yawe. 

Kuzima Muize umpinima ipapera upe: 

—Hapurungita kuri ixe ainta supe kuaita miraita aintayuru sui 
kuaita apigawaita upurungitawaita amu nyenga rupi, aintayuru 
sui yuiri kuaita apekatu suiwaraita, maa tikuri aintausendu ixe 
arama, yawe unyee yaneruixawa. 

2 Ape Deus uxari aintaupurungita amu nyenga rupi umukame 
arama tiwaita uruyari umaa arama, timaa uruyari umaa; maa 
kua utitikawaa umunya puranga ainta supe kuaita uruyariwaita 
supe arama, timaa tiwaita uruyari ainta supe arama. 

3 Aintauyumuatiri irumu panye ingreja supe arama 
aintaupurungita rame amu nyenga rupi panye ainta, asui 
aintauwike rame kuaita tiwaita ukuawa, tiwaita uruyari yuiri, 
aintaumanduari tipekuawa ara. 

*Maa petitika rame Deus nyenga puranga muiri penye 
peyaweyawe, uwike rame kua tiwa uruyari, kua yuiri tiware 
ukuawa, pexari sasiyara aintaumanduari aintapekadu; asui panye 
pepurandu ae maitaa uiku; 

“uyumukame panye kua umunyawaa uyumimisawa upe; 
asuiwana kuri uyurinipia umbeu purangawaa Deus supe, umbeu 
kuri peirumu Deus supiwa ae. 


Yamunya arama kultu purangawaa 

%Maitaa yamunya semuita? Peyumuatiri irumu pexari yepe 
uyupiru kansão, amu umbue Deus nyenga, amu umbeu itestemunyu 
ipia sui, amu umbeu ainta amu nyenga rupi, amu umbeu 
mayesawataa kua umbeuwaa. Pexari aintaumunya panye puranga 
arama Deus ukuawasawa uyukiriari aintapia upe panye. 
“ Aintaumbeu rame amu nyenga rupi, pexari anyunte mukuf u 
musapiri umbeu: 

—Maa timaa yepewasu. Asui pexari amu umbeu mayesawataa 
kua aintaumbeuwaa. 


ii iii 

28Tirame awa ukuawa mayesawataa kua aintaumbeuwaa, pezari 
ukiririntu uwapika ingreja upe upurungita ikupe arama aepawa 
ipia sui Deus supe. 

29Peyari mukui u musapiri utitikawaa Deus nyenga rese, pexari 
amuita usendu puranga aintaumbeu arama sese kua aintaumbeuwaa. 
30Deus uxari rame yepe nyenga ikupe kua uwapikawaa peruaki 
pexari ukiririntu kua uyupiruwaa upurungita. 

31Pepuderi petitika Deus nyenga peyaweyawe, aintauyumbue 
arama panye, suuri arama kuri muiri ainta. 

32Asui aintapia kuaita utitikawaita Deus nyenga aintauruyari 
kuaita utitikawaita Deus nyenga, 

3Timaa Deus uxari aintaumunya puxuwerawa ingreja upe, 

maa uxari panye purangawaa tiarama maa rese ainta aintauiku 
ingreja upe panye kuaita umukaturuwaita. 

34Kuaita kunyaita aintaukiririntu aintauwapika ingreja upe, 
tiaintaupuderi aintaumbeu maa aintaurikute aintauruyari 
aintanyenga puranga kuaita serakuenawaita kuaye Deus nyenga 
kuximawara umbeuwaa yawe. 

35 Aintauputari rame aintaukuawa kuaita kunyaita pexari 
aintaupurandu aintamena irumu aintaruka upe, nyase timaa 
puranga kunyaita upurungita ingreja upe. 

36 Maitaa penye peyupiru Deus nyenga? Maitaa Deus nyenga 
usikana pepiri amuita sui? 

3? Kua umanduari utitikawaa ae Deus nyenga, kua umanduariwaa 
uriku puranga kua Espiritu, pexari ukuawa yaneruizawa umundu 
hampinima penye arama kua hampinimawaa. 

3STimaa yasendu ikupe kua tiwa uruyari kua papera. 

39 Ape semuita, pesikari kirimbawa petitika kua Deus nyenga. 
Tepemuserana ainta kuaita aintaupurungitawaita amu nyenga rupi. 
40Maa pemunya puranga panye, pexari aintaupurungita 
aintayaweyawe. 


Kristu upuamu manusawa sui 


1 5 Kuiri semuita, haputari pemanduari kua nyenga 
purangawaa hambeuwaa penye arama kuxima, kua nyenga 

peruyariwaa, kua nyenga peikuwaa sese; 
Irumu kua nyenga umukaturu penye peiku arama santa sese, 
tiarama peruyari retentu ae. 

3Nyāse hambeuwana penye hayupiru, kua haruyariwaa yuiri, 
hambeuwana penye maitaa umanu kua Kristu yanepekadu 
resewara, maye aintaumpinimawaa yawe kuxima; 

*Asui aintaumburi ae iwi kuara kiti, asui upuamu iwi kuara sui 
musapiri ara rire maye aintaumpinimawaa yawe kuxima. 

“Asui kua Sefa umaa ae, asui kuaita duziwaita umaa yuiri ae. 
ŝAsui uxari aintaumaa ae aintauyumuatiri irumu kuaita 
yanemuita kinyentuwaita, kuxima aintaumanu aintasuiwara 
yepeyepe maa kuaji panye aintaupakare ainta. 

”Asui uxari Tiagu umaa ae, asui kuaita umunduwaita panye umaa ae. 
3Asui ixe yuiri uxari hamaa ae anyu aramawaa kuaye usemuwaa 
yawe umaa kua ara sangawa usasawa rire. 

”Ixete kuaira piriwaa aintasui ixe kuaita Kristu apustuluita panye, 
yawaite tiyakuawa umunduwaa ixe, nyãse kuxima hamuruanyana 
kua Deus ingreja. 

VU Deus purangasawa resewara haiku kuaye haikuwaa yawe, 

ape timaarese ixe isui kua ipurangasawa uxariwaa ixe arama. 
Maa hapuraki ixupe kirimbawa piri aintasui panye, timaa ixe 
hapurakiwaa maa kua purangasawa Deus uxariwaa sepia upe 
uxari hapuraki. 

"Ape kuaye yambue Deus nyenga, ixe hambue, ainta aintaumbue 
yuiri, ape pexariana pepia Deus rese. 

“Yambue rame penye Kristu rese uyuiri upaka iwi kuara sui, 
marantaa aintaumbeu yepeyepe pesuiwara tikuri umpuamu iwi 
kuara sui kuaita umanuwaita? 

#Tirame maa Deus umpuamu umanuwaita iwi kuara sui tiyuiri 
maa umpuamu kua Kristu iwi kuara sui. 

"“Tirame maa Kristu upuamu iwi kuara sui retentu maa kua 
yambuewaa, retentu maa peruyari ae. 

#Tirame maa usupiri umanuwaita sui gananiwera maa yande 
Deus rese, umbeuwana mayetaa Deus usupiri Kristu sui, tirame 
maa usupiri ae iwi kuara usupiri kuaita umanuwaita. 

'eTirame maa usupiri umanuwaita iwi kuara sui, timaa yuiri 
usupiri kua Kristu iwi kuara sui. 

"Tirame maa Kristu upuamu iwi kuara sui, retentu maa pexari 
pepia sese, asui pepekadu uikure perese. 

18Asui kuzima aintaukanyemu yuiri maa Deus sui kuaita 
umanuwaita uzariwaita ipia Kristu rese. 

Yande yaxariwaita yanepia Kristu rese, pirasuawaita yande panye 
sui yasaru rame maa purangawaa irumu anyunte kua mundu upe. 


Kristu upuamu panye runde 


“Maa kuzima Kristu uyupiru upuamu iwi kuara sui supiwa, 
aete uyupiruwaa upuamu aintasuiwara kuaita umanuwaita. 

2 Yepe apigawa rupi manusawa uri aintarese panye, asui yuiri 

yepe apigawa rupi aintaupuamu manusawa sui. 

22Nyase Adão resewara yamanu muiri yande. Maa yawete yuiri 

Kristu resewara yapakate kuri yuiri muiri yande. 

23 Maa aintausaru aintarangawa aintayaweyawe. Kristu uyupiru 

upuamu, asui iyaraita upuamu yuiri uri rame kuri kua Kristu. 

2 Mairame kuri umukanyemu panye kirimbawawaita, panye 

umundusaraita, panye upuderiwaita, asui kuri umee yanepaya 

Deus supe panye maa, ape kuri usikana upawasawa. 

25 Kristu kuri aintaruizawa panye ate umburi arama kuri 

suanyanaita panye ipi wira kiti. 

26 Aete manusawa kua yaneruanyana umburiwaa kuri anyu 

aramawaa. 

27Yanepaya uxari Kristu ipi wira kiti panye yawe aintaumbeu: 
— Uzari ipi wira kiti ainta panye, maa timaa suixawa kua 

Kristu, kua uxariwaa ixupe panye. 

28 Aintaruixawa rame kuri ae panye, Taira ruixawa yuiri kuri ae kua 

uxariwaa ixupe panye, yepewasu arama kuri aintaDeus ae panye. 


Maitaa upuamuwaita kuri umanduari 


2Marantaa maa aintaubatizari miraita umanuwaita resewara 
tirame maa usupiri iwi kuara sui ainta? Marantaa maa 
aintaubatizari ainta aintaresewara? 
30 Asui marantaa maa yapurara yawewarawate? 
3 Semuita, yawe hanyee penye arama nyase puranga hambeu 
seresewara perese yuiri, yaneruikawa Jesus Kristu rese. Muiri ara 
hamanu ixe. 
32Maataa maa haganyari Deus irumu hamaramunya resewara suu 
nyaruwaita irumu Efezu upe tirame maa usupiri umanuwaita? Ape 
purangate maa yambau yau yuiri nyase wirande kuri yamanu yande. 
33 Teperari amu uganani penye, peiku rame aintairumu kuaita 
puzuwerawa ipia aintaumuaiwa kuri pemanduarisawa. 
saKuiri pembaka pemanduarisawa purangawaa, tepemunya puxi 
mukuisawa, nyase yepeyepe tire aintaukuawa Deus nyenga, yawe 
hanyee hamutii arama penye. 


Yarikute yanepira purangawaa 
35 Asui amu upurandu kuri: 
—Maitaa kuri usupiri umanuwaita? Maitaa kuri aintapira? 
36Tnde apigawa tiwa ukuawa ara, kua reyutimawaa iwi upe tirame 
ukanyemu tikuri usemu. 

"Kua usemuwaa timaa yawe kua reyutimawaa ikarusu, kua trigu 
karusu u amu mitima karusu. 

"Maa Deus uxari ainta supe aintapira aintausemu arama kuaye 
uputariwaa yawe panye mitima yaweyawe. 

“Nyase tiyepewasu aintarukuera panye; yamaa apigawa rukuera, 
suu rukuera yuiri, pira rukuera yuiri, wira rukuera yuiri. 
*Yamaate yuiri iwaka upewaraita, asui kua mundu upewaraita 
yuiri. Kuaita iwaka upewaraita aintaurikute aintapurangasawa, asui 
kuaita mundu upewaraita aintaurikute yuiri aintapurangasawa. 
“Kua kurasi uriku ipurangasawa, kua yasi uriku ipurangasawa, 
maa timaa yepewasu ainta; kuaita estrelaita aintauriku 
aintapurangasawa yuiri, maa tiyepewasu aintaumuturi 
aintayaweyawe. 

vYawete yuiri kuaita upuamuwaita iwi kuara sui, iyukawaa kuera 


kua yamburiwaa iwi kuara kiti, maa timaa iyuka kua upuamuwaa. 


Yamburi ae puxuwerawa upe, upuamu purangawaa kiti. 
3Pituawaa kua aintaumburi, maa kirimbawawaa kua Deus 
usupiriwaa kuri. 

“Kua mundu pura kua yanepira aintaumburiwaa, maa paraizu 
supe arama kua yanepira upuamuwaa kuri. Yariku rame kua 


yanepira kua mundu yara, yariku yuiri kuri yanepira paraizu yara. 


“Yawe aintaumpinima kuxima: 

—Deus uxari apigawa upakawaa kua uyupiruwaa apigawa 
serawaa Adao, asui kua Adao anyu aramawaa espiritu ae 
uxariwaa upakawaa yande. 

“#Timaa Deus uyupiru uxari Adão supe espiritu, maa uyupiru 
umunya ipira asuiwana uxari ixupe espiritu. | 
?/Yawete yuiri kua primeru apigawa iwi suiwara ae, aete mundu 
pura; maa kua uriwaa sakuera iwaka suiwara ae. 

“#Kuaye yawe kua primeru apigawa yawete yuiri panye iwi 
suiwara; asui yawete yuiri kua iwaka suiwara yawete yuiri panye 
kuaita iwaka upewaraita. 

Kuiri yariku yanepira yawe kua apigawa iwi suiwara Adão, maa 
yariku kuri yanepira yawe kua iwaka suiwara Kristu. 


Utrukari kuri upakawaita 


“Kuiri hambeu penye arama semuita, tikuri yanerukuera 
yaneruwi yuiri upuderi uwike yaneruixawa Deus umunduwaa 
upe, tikuri iyukawaa uwike kuri tiwa iyuka kiti. 

"Kuiri hambeu penye arama yepe nyenga Deus uyumimiwaa. 
Tikuri yamanu yande panye, maa utrukari kuri yande panye. 

s2Kutara, kuaye yasapumi yawe yaneresa utrukari kuri yande 
aintaupeyu rire trumbeta, nyase yasendu kuri trumbeta, asui 
Deus usupiri kuri umanuwaita uzari ainta supe aintapira tiwa 
iyuka, asui utrukari kuri yande. 

5Asui kua ukanyemuwaa urikute uxari sese tiwa ukanyemu. Asui 
kua upawawaa utrukari kuri tiwa upawa. 

“Mairame kua iyukawaa uxari sese kua tiwa iyuka, mairame 
kuri upawawaa uxari sese kua tiwa upawa, usika kuri kua 
aintaumpinimawaa kuxima: 

—Kua manusawa, Deus umukuna ae umuserana resewara ae. 
s5Inde manusawa tirepuderi remuserana yande; inde manusawa 
tirepuderi rekutuka yande. 
56Kua manusawa ukutuka yande yanepekadu irumu, asui kua Deus 
nyenga kuximawara uxari kirimbawa yanepuxuwerasawa yanerese. 
5SMaa yamee purangawaa Deus supe nyãse uxari yamuserana 
sesewara kua yaneruixawa Jesus Kristu. 
583Ape semuita hagustariwaita, peiku santa yaneruixawa irumu 
yawewarawate, pepuraki ikupe puranga muiri ara, nyase 
pekuawate timaa tenyuntuwara kua pepuraki yaneruixawa rese. 


Aintaumuatiri uferta amuita supe 


1 & Kuiri hambeu penye arama sese kua pemuatiriwaa pexari 
Deus umukaturuwaita supe, hambeu penye arama kuaye 

hambeuwaa yawe ingreja Galasia upe. 

?Mitu yaweyawe pemuatiri peyara Deus rese peyaweyawe 

isuiwara kua Deus uxari peganyari, tiarama yapurandu peirumu 

ae hayuiri rame kuri. 

3Asui hayuiri kuri hamundu papera aintairumu kuaita apigawaita 

peparawakawaita aintaurasu arama kua pexariwaa Jeruzalē kiti. 

4Puranga rame kuri hasu aintausu kuri seirumu. 


Paulu viaji rese 

5Kuiri kuri hayuiri hamaa pepiri hayuiri rame Masedunia kiti 
nyase hasasawa kuri Masedunia piterupi. 
“SHamanduari haiku kuri peirumu paranawasu rame pemundu 
arama ixe maa kiti hasu. 
7Nyãse tihaputari hamaa penye kutara hasasawa rame, maa 
haputari haiku peirumu uikupuku Deus uxari rame yawe. 
sHaputari haiku Efezu upe ate usika Pentekuste ara upe. 
?Nyase puranga hapuderi hapuraki ike Deus supe, maa siya 
seruanyanaita. 

Timuteu Apulu yuiri 

Usu rame kuri pepiri kua Timuteu pexari uiku puranga 
peirumu, nyāse upuraki yaneruixawa supe kuaye seyawe. 
"1 Ape tepexari amu timaarese Timuteu sui, maa pexari usu 
arama sapee upe puranga uyuiri arama kuri sepiri nyãse hasaru 
uri aintairumu kuaita yanemuita. 
Kua yanemu Apulu kirimbawa hambeu ae usu arama pepiri 
aintairumu kuaita yanemuita, maa tire uputari usu pepiri, maa 
usu kuri pepiri mairame upuderi. 


Yamaa yanesui yawewarawate 


'#Pemaa pesui yawewarawate; peiku santa sese kua pexariwaa 
epia sese, peiku puranga, pevumukirimbawa. 
E | ga, pey 
“Pemunya panye maantu pemunyawaita pegustarisawa irumu. 


Estefana, Furtunatu Akaiku yuiri 


'“Semuita, pekuawate kuaita Estefana ruka puraita 
aintautrukari aintaumanduarisawa Yurupari sui Azia upe, asui 
kuiri aintauwajudari kuaita uruyariwaita yawewarawate. 
6Hambeu penye arama, pesendu ainta supe puranga kuaita 
apigawaita aintayawe, pesendu ainta supe panye kuaita 
yanemuita upurakiwaita yaneirumu Deus supe. 

"Suuri hamaa aintauri sepiri kuaita Estefana, Furtunatu yuiri, 
Akaiku yuiri, nyase tiseirumu penye kuiri, 
18 Suuri aintauxari hamanduari Deus, suuri yuiri aintauxari 


pemanduari Deus, ape perikute pemaa puranga ainta supe kuaita 


apigawaita aintayawewaita. 


Kuekatu 


Aintaumundu kuekatu penye arama kuaita ingreja Azia upe. 
Aintayuiri aintaumundu kuekatu penye arama yaneruixawa rera 
rupi kuaita Akila, Prisila yuiri irumu kua ingreja umuatiriwaa 
aintaruka upe. 
20Panye yanemuita umundu penye arama kuekatu yuiri. Pesuanti 
ainta puranga, pebejari ainta. 

Txe Paulu hampinima kua kuekatu seipu irumu. 

22 Kua tiwa ugustari yaneruixawa ipekadu utiari ae Deus sui. 
Yaneruixawa uri kuri. 

3 Yaneruixawa Jesus uxari ipurangasawa pepia upe. 
#Hagustarisawa uiku peirumu panye penye Kristu Jesus rese. 

Paulu umpinima mukuisawa ainta 
supe kuaita Kurintuwaraita 


Kuekatu 


Tre Paulu, Jesus Kristu umunduwaa kuaye uputariwaa yawe 
kua Deus, seirumu yuiri yanemu Timuteu. Kuekatu ixupe 
kua Deus ingreja Kurintu upe, ainta supe yuiri panye ixupe 
aramawaita Akaia upe. 
2?Yanepaya Deus uxari ipurangasawa pepia upe, uxari timaarese 
penye, ae yuiri kua yaneruixawa Jesus Kristu. 


Paulu umee purangawaa 

3Yamee purangawaa ixupe kua yaneruixawa Jesus Kristu ipaya 
Deus supe yuiri, kua uyupiruwaa umaa yande arama pirasuawaa 
yawe, kua yaneDeus umusuuriwaa yande. 
4Puxi uri rame yanerese Deus uyumana yande yawewarawate 
yawaite sasiyara yaiku. Ape yapuderi yamusuuri yaneirumu 
kuaita pirasuawaita ipupe kua Deus inyenga umusuuriwaa yande. 
SYapurara rame turusu Kristu irumu, ape kuri suuri yanepia 
Kristu irumu. 
SYapurara rame suuri kuri peiku, umukaturu yuiri kuri penye. 
Suuri rame yande umusuuri yuiri penye pepurara rame 
ipiaiwaimawaa kuaye yapurarawaa yawe. 
"Yakuawate peiku puranga yakuawate pepurara sesewara kuaye 
yaneyawe, ape suuri kuri penye kuaye yaneyawe. 
SSemuita tiyaputari tiwaita pekuawa penye sese kua 
yapurarawaa Azia upe. Kirimbawa aintaumuruanyana yande, 
puxuwera aintaumunya yande arama ate yanekirimbawasawa 
upawa yanesui, tiyakuawa mayetaa yamunya yamanduari 
yamanu arama. 
Yamanduari yanerangawa usikana yamanu arama yande, 
maa yawe Deus uxari yapurara tiarama yaxari yanepia 
yamanduarisawa rese, maa yaxari arama yanepia sese kua Deus 
usupiriwaa umanuwaita. 
1Umukaturu yande aintasui kuaita uputariwaita uyuka yande, 
asuiwana umukaturu kuri vande, asuiwana yasaru umukaturu 
yuiri yande. 
"Penye yuiri peajudari yande pepurandu irumu yanerese Deus, 
aintaumee kuri purangawa Deus supe kuaita siyawaita nyase 
uxari yande arama purangawa kuaye aintaupuranduwaa yawe. 

Supiwa Paulu ipia 

"Nyase suuri yanepia nyase yamunya puranga ike kua mundu 
upe. Yamunya puranga pepiterupi yuiri. Yaiku puranga kuaye 
Deus uputariwaa yawe. Timaa apigawa ukuawasawa irumu, maa 
irumu kua purangasawa Deus uxari yanepia upe. 
#Anyunte yampinima penye arama kua inyenga peleri arama 
ae pekuawa arama yuiri, haputari pekuawa mayesawataa ae 
puranga. 
“Kuaye pekuawa yawe yanerese pembeu kuri yaneresewara 
suuri pemaa yande arama, yawete yuiri kuri yamaa penye 
umbeu irumu kuri yaneresewara uri irumu kua yaneruixawa 
Jesus. 


Uputari umaa kuaita kurintuwaraita 


Yawe hamanduari perese, ape haputari hamaa pepiri periku 
arama yuiri purangawa seirumu. 
‘‘Haputari hamaa pepiri hasu rame Masedunia kiti, asui haputari 
hamaa pepiri hayuiri rame Masedunia sui pemundu arama ixe 
hasu arama Judeya kiti. 
vHaputari irumu hamunya yawe, maitaa mukui 
hamanduarisawa? Maitaa hamanduarisawa aintayawe kuaita 
mundu puraita urikuwaita mukui inyenga? 
'#Timaa mukui hambeu penye arama: 

—Maa supiwa yambeu penye arama kuaye Deus umbeuwaa 
yawe. 
"Nyase kua Deus raira Jesus Kristu yambeuwaa sese 
pepiterupi, yande, Silvanu, Timuteu yuiri, ixe yuiri, timaa 
mukui umanduarisawa kua Kristu maa supiwa umunya kuaye 
umbeuwaa yawe. 
“Deus umunya yande arama panye kuaye umbeuwaa yawe 
kuxima, sesewara yambeu amem umbeuwaa rese, ape yamee 
purangawa Deus supe. 
“! Maa aete Deus uxariwaa santa irumu Kristu ipia upe, aete 
uparawaka umundu arama yande. 
??Aete umusangawa yande ikupe aramawaa uxariana Espiritu 
Santu yanepia upe. 
Ape hambeu penye arama Deus usendu, tire hayuiri Kurintu kiti 
hamukaturu arama peiku sesui. 
**Timaa suixawa yande kua peruyariwaa yamundu arama 
penye, maa yaputari yajudari penye suuri arama peiku, nyase 
kirimbawa peruyari. 

Tiuputari umaa ainta sasiyara 
2 1Hamanduari ixe arama sepia upe, tikuri hamaa pepiri 
sasiyara rame hamanduari penye. 
“Hamusasiyara rame penye awataa kuri upuderi umusuuri ixe? 
Anyunte kuaita hamusasiyarawaita. 
3Hampinima penye arama papera tiarama aintaumusasiyara 
ixe kuaita urikuwaita umusuuri arama ixe hayuiri rame hamaa 
pepiri, nyase kuiri kuri hamanduari puranga penye suuri arama 
kuri penye seirumu kuaye seyawe. 
“Kuzima hampinima penye arama sepia sui sasiyara hapurara 
rame, hayaxiu irumu turusu hampinima penye arama, timaa 
hamusasiyara arama penye, maa pekuawa arama hagustari 
penye turusu. 


Aintauperduari arama kua aintautiari 

> Maa yepe umusasiyara rame ixe timaa umusasiyara ixenyu, 
maa penye yuiri yepeyepe, kuaye hanyee yawaite kirimbawa 
hambeu perese penye. 
6Ape usikana, aintaupuderiana aintauxari upurara kuaita siyawaita. 
7Ape kuiri peperduari peirumu ae pemusuuri ae tiarama 
sasiyarasawa uyuká ae. 
SApe kirimbawa hambeu penye, pexari ukuawa mukuisawa 
pegustari ae. 
?Ape hampinima penye arama hamaa arama maitaa peruyari kua 
hambeuwaa panye penye arama. 
10 Awa peperduari peirumu, haperduari yuiri seirumu ae, haperduari 
rame awantu haperduari seirumu ae peresewara Kristu umaa. 
"Tiarama kuri Yurupari umuserana yande nyãse yakuawa 
mayetaa uganani miraita. 


Uputari umaa Titu 
12 AĄsui hayuiri irumu Truadi kiti hambeu penye arama kua 
inyenga purangawaa Kristu rese, hawasemu turusu kua semuraki. 
13Maa timaarese haiku nyase tihawasemu kua semu Titu akiti, ape 
hambeu seresewara hayuiri aintasui hasu arama Masedunia kiti. 


Kristu irumu yamuserana Yurupari 
“Kuiri hamee purangawaa Deus supe, nyãse Kristu irumu uxari 
yamuserana Yurupari yawewarawate, asui uxari aintaukuawa 
arama yaneyuru sui panye kua inyenga sakuenawaa Kristu rese 
panye aintarendawa upe. 

15Nyãse yandete kua sakuenawaa Kristu rese Deus umaa 10Kua inyenga kuximawara umuturi aintapia upe kuzima, maa 
aintapiterupi kuaita umukaturuwaita aintapiterupi yuiri kuaita kuiri tiumuturi nyãse puranga piri isui kua nyenga pisasuwaa 
ukanyemuwaita. kuiri. 

16Yaxari aintaukuawa umanu kuri ainta Deus sui Kuaita "Purangawaa rame kua nyenga usasawa aintasui, puranga piri 
tiwaita uruyari. Yaxari aintaukuawa upaka kuri ainta kuaita isui kua nyenga tiwa upawa. 


uruyariwaita. Awataa upuderi umunya panye maa kuayewaa? 
"Timaa aintayawe yande kuaita siyawaita uganyariwaita 
aintamaa arama Deus inyenga rese, maa yambue kua Deus 
inyenga supiwa kuaye umunduwaa yawe yande umaa arama kua arama, ape kirimbawa yambeu kua inyenga. 
Deus, yambeu inyenga kuaye Kristu uxariwaa yawe, 'Tiyamunya Muize yawe, uxariwaa yepe veu suwa rese tiarama 
israelitaita umaa kua purangawaa usasawa isuli. 
Umbuewaita Deus inyenga 14Maa santawaa aintaakanga kuaita israelitaita kuximare 
'Maitaa yambeu yuiri mukuisawa yaneresewara puranga? kuiri yuiri; sesaimawaa aintaumanduarisawa aintauleri irumu 
Maitaa yaputari yanemuita aintaumpinima penye arama Deus inyenga kuzimawara, aintaurikure aintaruwa rese kua 
yaneresewara puranga aintayawe kuaita yepeyepeita, maitaa usikindawa aintasui Deus, nyase yepenyu Kristu upuderi umburi 
yaputari aintaumpinima yaneresewara puranga? aintasui ae. 
2Penyete pexari aintaukuawa yaneresewara irumu kua Maa kuiri yuiri sesaimawaa aintaumanduarisawa aintauleri 


purangawaa yampinima pepia upe aintauleri arama ae panye irumu kua Muize umpinimawaa. a 
16Maa mairame yepe uxari ipia yaneruixawa rese umburi isui kua 


Espiritu uyurawa yande 
#Kuiri yasaru yamaa kua purangawaa Deus umbeuwaa yande 





apigawaita. | 
*Pexari aintaukuawa perikute Kristu inyenga pepia upe kuaye umuapatukawaa umanduarisawa Deus sui. | 
yaxariwaa yawe. Timaa yampinima tinta irumu pepia upe, maa 17 Yaneruikawate kua Espiritu, asui uyurawa yande uiku resewara 
Deus Espiritu irumu kua upakawaa. Timaa yampinima ae ita rese, yaneruixawa Espiritu yanepia upe. 


18 Kuiri muiri yande, timaa yayumimi yaneruwa Deus sui, maa 
yamaa yaneruikawa umuturi purangawa kuaye yamaa yawe 
waruwa upe, utrukari yande purangawaa iyawe. Yawe umunya 
yande arama kua yaneruixawa Espiritu. 


maa pepia upe. 
“Kristu resewara yaxariana yanepia Deus rese puranga. 
“Timaa yaxari yanepia yanerese pawantu. Timaa yapuderi 
yamunya ixupe arama puranga yakuawasawa irumu, maa Deus 
uxari yande arama ukuawasawa purangawaa. 
“Urari yakuawa yambue arama inyenga pisasuwaa, 
aintaumpinima irumu, maa Espiritu irumu yambue inyenga A 
pisasuwaa. Kua aintaumpinimawaa kuzima uxari yamanuwaita 
yande, maa kua Espiritu uzari upakawaita yande. 

"Kirimbawa Deus umuturi Muize rese umpinima irumu 
ita rese kua inyenga uxariwaa aintaukuawa aintaukanyemu 
aintapekadu resewara. Tiaintaupuderi aintaumaa Muize ruwa 
nyase kirimbawa umuturi sesewara kua sendiwaa usasawa 
aintasui. 
8Ape kuri kirimbawa piri yanerese uxari irumu yapuraki irumu 
kua Espiritu. 
?Umuturi rame aintarese puranga umbeu irumu aintaukanyemu 
arama ainta, puranga piri kuri umuturi aintarese umukaturu 
arama ainta ipurangasawa irumu. 


Paulu upuraki puranga Deus supe 


1Yawe uxari yapuraki ikupe, pirasua resewara umaa yande 
arama, ape timaa yanekuere yapuraki ixupe. 

2Yamburi yanesui yanepuxuwerasawa, tiyaganani, tiyambue 
apekatu Deus inyenga sui. Yambue kua nyenga supiwa 
aintaukuawa arama yamunya puranga Deus umaa kuaita 
apigawaita panye. 

3Uyumimi rame aintasui kua nyenga purangawaa anyunte 
uyumimi aintasui ae kuaita ukanyemuwaita. 

“Kua mundu ruixawa uxari sesaimawaa aintaumanduarisawa 
kuaita tiwaita uruyari tiarama kua nyenga purangawa Kristu 
rese umuturi aintapia upe; kua Kristu yepewasute Deus irumu. 
“Timaa yambue yaneresepawa, maa yaxari pekuawa yaneruixawa 
kua Jesus Kristu, ape Jesus resewara yawajudari penye. 

“Kua Deus uxariwaa turi umuturi pitunawasuwaa sui inyenga 
irumu, umuturiana yanepia upe yakuawa arama kua purangawaa 
Deus rese Kristu ruwa sui. 


Upurara Kristu resewara 


"Yarikute kua Purangawaa yanepia upe yande tuyuka 
suiwara, aintaukuawa arama kuaita miraita Deus yara kua 
kirimbawasawa timaa yaneyara ae. 

:Aintaumpurarakari yande panye maa rese, maa timaa 
aintaumusasiyara turusu yande. Tiyakuawa mayetaa kuri 
yamunya, maa tiyayuzari. 

?Aintaumuruanyana rame yande maa tikuri Deus uxari yande, 
aintaunupa rame yawari, tikuri yamanu yande. 

1 yYawewarawate aintauputari aintauyuka yande Jesus iyawe, 
aintaukuawa arama panye yamunya puranga yanepira irumu 
upaka resewara kua Jesus. 

"Yawewarawate aintauputari aintauxari yamanu yande 

Jesus resewara aintaumaa arama upakate Jesus yanepira 
ukanyemuwaa upe. 

Ape yapurara, ape yamanu yande, maa penye pepakate penye. 
Yaxariana yanepia Deus rese yawe kua umpinimawaa kuzima, 
yawe umpinima: 

—Haxariana sepia sese ape hambeu sesewara. Yande yuiri 
yaxariana yanepia sese, ape yambeu sesewara. 

“Yakuawate usupiri kuri yande iwi kuara sui Jesus irumu kua 
usupiriwaa kua yaneruixawa Jesus, asui urasu kuri yande ipiri, 
penye yuiri urasu kuri yaneirumu. 

Umunya panye resewara, aintaumbeu arama kuri purangawaa 
Deus supe kuaita siyawaita ipurangasawa usika irumu kuri aintapiri. 


Suuri upurara 

16 Ape timaa sasiyara yanepira. Yanepira ukanyemu yanesui, 
maa Deus utrukari yamanduarisawa pisasua ara yaweyawe. 
“vKutara kuri usasawa yanesui kua yapurarawaa, maa Deus uxari 
yande arama turusu piri isui purangawaa tiwa upawa sesewara 
kua kuairawaa yapurara sesewara. 
18Timaa yaxari yamanduarisawa sese kua yamaawaita kua 
mundu upe, maa yamanduari aintarese kuaita tiwaita yamaa, 
maa yamanduari aintarese kuaita tiwaita yamaa, nyase 
aintaupawa kuri kuaita tiwaita yamaa, nyase aintaupawa kuri 
kuaita yamaawaa, maa tiwaita upawa kuaita tiwaita yamaa. 

Yanepira tiwa upawa 


R 'Yakuawate ukanyemu rame kuri kua yaneruka kua mundu 
# upewaa, Deus kuri uxari yande arama yaneruka tiwa upawa 
iwaka kiti, uxari arama yaneruka tiwa yamunya yaneipu irumu. 
2 Ape sasiyara yaiku yaneruka upe, yaputari yaxari yanerese 
yaneruka iwaka kitiwara. 
3Yariku rame kuri yaneruka iwaka kitiwara, tikuri rupaimawaa 
yande. 
4Yaiku ramere yanepira upe yajemeri, timaa yaputari yaxari 
yanesui ae maa yaputari yamundeu pisasua yanerese upakawaa 
uyumimi arama yanesui kua iyukawaa. 
5Aete kua umukaturu yande yariku arama kuri kua mundu tiwa 
upawa. Uxariana yande arama kua Espiritu yakuawa arama uxari 
kuri yande arama kua purangawaa. 

6Ape suuri yanepia yawewarawate, yakuawate yaiku ramere 
yanepira upe tire yaiku yaneruixawa irumu. 
"Yaikure yasaru yamaa kua yaruyariwaa timaa yasaru yamaa kua 
yamaawaa kuiri. 
sHambeu penye arama, yakuawate yasemu irumu kuri yanepira 
sui yaiku kuri yaneruixawa irumu suka upe, ape suuri yasu 
arama yanepira sui. 
Ape kirimbawa yaputari yamusuuri yaneruixawa yaiku irumu 
kuri irumu, yaputari yamusuuri ae yaiku ramere isui kua 
mundu upe. 
10Yarikute kuri yapuamu Kristu umaa umbeu arama yaneresewara 
yaneyaweyawe, uxari arama kuri yande arama sikuyara kua 
yamunyawaa yaiku ramere yanepira upe, u purangawaa u 
puxuwerawa. 





"Yasikie Deus sui ape kirimbawa yambue kuaita apigawaita. 
Deus ukuawate yamanduarisawa, haputari pekuawa yuiri 
yamanduarisawa. 
12Tiyambeu mukuisawa yaneresewara penye arama, anyunte 
yaputari yaxari pemanduari yande puranga sesewara kua 
yamunyawaa, pekuawa arama pesuaxara ainta kuaita 
umaawaita apigawa ruwa timaa aintaumaa mayetaa aintapia. 
#Tirame maa yakuawa ara Deus resewara tiyakuawa ara; 
yakuawa rame maa ara, peresewara maa yakuawa ara. 
Kristu gustarisawa umundu yande yakuawa yamanu yande 
panye nyase yepe umanu ae yaneresewara panye. 


Pisasua miraita yande 
| 
| 

#Umanu ae aintarese panye tiarama aintaumanduari 
aintaresewarapawa kuaita upakawaita, maa aintaumanduari 
arama sese kua umaawaa aintaresewara, kua upuamu iwi kuara 
sui aintaresewara. 

'6Kuiri kuri tiyamanduari apigawaita kuaye mundu puraita yawe. 
Kuxima yamanduari Kristu kuaye mundu puraita yawe, maa kuiri 
timaa yakuawa ae aintayawe. 

17Pisasua mira kua uikuwaa Kristu ipia upe. Usasawana isui 
umanduarisawa kuximawara, kuiri pisasuana umanduarisawa. 


Kristu umukaturu irumu yande 


18Kuaye umunya yande arama kua Deus, Jesus Kristu resewara 
umukaturu yande irumu, asui uxari yambue arama amuita 
puranga arama kuri irumu ainta. 
Deus uiku Kristu ipia upe umukaturu arama irumu kuaita 
mundu puraita. Timaa uxari aintapekadu uiku aintarese. Asui 
uxari yande arama kua nyenga yambue arama kuaita miraita 
aintaukuawa arama Deus uputari umukaturu irumu ainta. 
20 Ape Kristu umundu yande, Deus usenui kuaita miraita 
yaneyuru sui. Kristu resewara yambeu penye kirimbawa pexari 
arama Deus umukaturu irumu penye. 
21 Yanepaya Deus uxari yanepekadu uiku sese kua tiwa uriku 
pekadu, uxari arama yanerese Deus purangasawa. 


Sangawa usika umukaturu arama yande 
1Yapuraki Kristu irumu ape yambeu penye arama 
kirimbawasawa irumu tiarama retentu pesuanti kua Deus 

purangasawa. 
Yawe unyee Deus: 

—Hasendu inde arama usika irumu nerangawa, hawajudari 
inde nya ara upe, hamukaturu inde. Kuiri ike, kuiri usikana 
nerangawa, kuiri ike usikana nya ara hamukaturu arama inde. 
3Tiyasikindawa aintasui kua pee yasu arama iwaka kiti, yawaite 
aintaumbeu puxi yanerese sese kua yambuewaa. 


Aintaumuruanyana Paulu Kristu resewara 


“Maa upurakisaraita Deus supe yande, ape yawewarawate 
yamunya puranga pemaa arama, timaa ipiaiwa yande, yapurara, 
watari yande arama yanemaa arama, yapurara yanepia upe. 

5 Aintaunupa yande, aintaumprezu yande, aintauyakawa yande, 
yawewarawate yapuraki, yasaru pituna upe, yapurara yumasi. 

ŝTimairame yamunya puxuwerawa yanepira irumu, yakuawa 
yambue puranga, timaa yanepiaiwa yande, puranga yanepia, kua 
Espiritu Santu wajudari yande, yagustari supiwa. 

"Yapurungita supiwa, yariku Deus kirimbawasawa yamunya 
puranga mukui yaneipu irumu yamuruanyana arama Yurupari. 
*Yamunya puranga ainta supe arama kuaita urespetari yande, 
ainta supe yuiri kuaita tiwaita urespetari yande. Yamunya 
puranga aintaumbeu rame puxi yanerese, aintaumbeu rame 
puranga yanerese yuiri. Aintaumaa yande arama kuaye 
aintaumaawaa yawe ugananiwaita, maa supiwa yanenyenga. 
?Aintaumaa yande kuaye tiwa yawe aintaukuawa pukusawa 
yande; yamanu yande maa yapakare yande. Aintaumpurarakari 
yande maa timaa yakanyemu. 

1 Aintaumusasiyara yande maa suuri yanepia yawewarawate, 
pirasua yande maa yaneresewara aintauriku aintamaa 
purangawaa kuaita siyawaita, timaa nungara yariku yande maa 
yarikute panye maa. 


Paulu ugustari ainta 
"Yaputari yambue penye puranga yaneyuru irumu penye 
kurintuwaraita; yagustari penye yanepia sui. 
“Tiyanekuere yagustari penye; penyete tipegustari yande puranga. 
#Ape hambeu penye kuaye hambeuwaa yawe ainta supe kuaita 
tainaita, perikute pegustari yande turusu piri. 


Tepeiku tiwaita uruyari irumu 

“Tepeiku yepewasu tiwaita uruyari irumu. Maitaa yepewasute 
purangawaa irumu kua puxuwerawa? Maitaa yepewasu turi 
irumu kua pitunawasuwaa? 
Maitaa yepewasu Kristu Yurupari irumu? Maitaa yepewasu 
aintaumanduarisawa kuaita uruyariwaita aintairumu kuaita 
tiwaita uruyari? 
leMaitaa yapuderi yaxari kuaita idulu Deus ruka upe? Yandete 
Deus ruka kua upakawaa. Yawe unyee Deus: 

—Haiku kuri aintapia upe haiku kuri aintapiterupi, ixete 
aintaDeus, aintate semiraita. 

"Ape peyuiri aintasui, yawe unyee yaneruixawa: 

—Teperuyari kua ikiawaa aintaumunyawaa, ape kuri hasuanti 
penye; 
'#Pepaya kuri ixe, serairaita kuri penye, serayeraita kuri penye, 
yawe unyee yaneruixawa kua kirimbawawaa panye sui. 

Yaxari ikiaimawaa yamanduarisawa 


7 1Hagustariwaita, Deus umbeu yande arama purangawaa, ape 
yarikute yamburi yanesui panye yanepuxuwerasawa, panye 
yanepira sui panye yanepia sui yuiri; asui yaputari yaiku puranga 
xinga yawewarawate yasikie resewara Deus sui. 


Ugustari kuaita kurintuwaraita 


2?Pesuanti yande pepia sui. Tiyamunya puxuwera amu supe, 
timaa yamuaiwa amu umanduarisawa, timaa yaganani amu supe. 
3Tihaputari hambeu puxi perese, nyase yagustari kuaye 
yambeuwaa yawe kuzima. Yaputari yamanu peirumu yaputari 
yapaka peirumu. 
4Hamanduari puranga perese, hambeu seresewara puranga 
peresewara, timaarese ixe, maa suuri ixe turusu yapurara irumu. 


Suuri usuanti Titu 

“Yayuiri irumu Masedunia kiti timaa yapuderi yapitu yanepira 
irumu, maa aintaumuruanyana yande maa kiti yawata yapurara 
yanepira upe, asui yasikie yanepia upe. 
éMaa Deus umusuuriwaa sasiyarawaita uxari suuri yanepia usika 
resewara yanepiri kua Titu. 
Maa timaa sesewaranyu suuri yande, maa suuri yuiri 
yamanduari penye nyãse peajudari ae, ape suuri yaiku umbeu 
irumu peresewara, turusu peputari pemaa ixe ate peyaxiu, 
peputari peajudari ixe, ape suuri sepia. 
ŝKuxima sasiyara pepia sesewara kua papera hampinimawaa 
penye arama, asui sasiyara ixe yuiri, maa kuiri tisasiyara ixe nyase 
hakuawate sepapera umusasiyara penye maa timaa uikupuku. 
"Maa kuiri suuri sepia timaa sasiyara penye maa sasiyara 
pemanduari pepekadu, nyāse petrukari pemanduarisawa 
pepekadu sui, nyase sasiyara penye kuaye Deus uputariwaa yawe, 
ape timaa pepurara yaneresewara. 
0Sasiyara rame yande kuaye Deus uputariwaa yawe yatrukari 
kuri yamanduarisawa yanepekadu sui Deus rese, asui umukaturu 
kuri yande, ape timaa kuri sasiyara yande. Maa sasiyara rame 
yande kuaye kua mundu uxariwaa yawe yakanyemu kuri. 
UVPemaa purangana pemanduarisawa sasiyara resewara penye 
kuaye Deus uputariwaa yawe, pesikari peyawawaa isui kua 
puxuwerawa, puxi pemaa pepekadu, kirimbawa peputari pemaa 
ixe, peputari peajudari Deus, pesikari pepurara pepekadu 
resewara. Ape yakuawa pesemuana isui kua puxuwerawa. 

#Timaa hampinima penye arama sesewara kua umunyawaa 
puxuwerawa, tiyuiri sesewara kua pepurarawaa puxuwerasawa 
resewara, maa pekuawa arama peajudari yande puranga. 

13 Ape suuri yanepia peresewara, asui Titu resewara yuiri suuri 
yanepia, nyase pexari timaarese ae puranga. 

"Kuxima hambeu puranga peresewara kua Titu supe, asui timaa 
hatii ixe kuiri nyase supiwa kua hambeuwaa ikupe peresewara. 
#Ape ugustari penye puranga umanduari irumu maye peruyari 
Deus nyenga puranga panye umanduari irumu pesikie pesuanti ae. 
loSuuri sepia nyase hapuderi haxari sepia perese. 


Aintauxari arama pirasua ainta supe 


'Semuita, yaputari pekuawa arama sese kua purangasawa 
Deus uxari ainta supe kuaita ingreja supe aramawaita 

Masedunia upe. 
*Nyäse aintaupurara resewara suuri ainta turusu, asui pirasua 
resewara ainta aintaukuawa aintawajudari turusu amuita. 
?Turusu aintauzari ainta supe kuaye aintaupuderi yawe, hambeu 
aintaresewara supiwa, aintapia sui aintauxari ainta supe arama 
puranga aintapawate. 
“Kirimbawasawa rupi aintaupurandu aintawajudari Deus supe 
aramawaita pirasuawaita, aintaumundu ainta supe aintamaa 
arama. 
“Tiaintaumunya kuaye yamanduariwaa yawe, maa aintauyupiru 
aintauyuxari aintapawa yaneruixawa supe, asui yande arama 
yuiri kuaye Deus uputariwaa yawe. 

sAsui yambeu Titu supe umbawa arama pepiterupi yuiri kua 
imuraki purangawaa uyupiruwaa kuera. 
7Kuiri puranga pemunya ainta supe panye, pexariana pepia 
purangawaa Deus rese, pembeu inyenga purangawaa, pekuawa 
puranga, pesikari pepuraki ixupe, pegustari yande yuiri, ape 
perikute pemunya yuiri puranga kua muraki purangawaa. 

#Tihambeu peajudari ainta tirame peputari anyunte haputari 
pexari yakuawa pegustari ainta supiwa. 
?Pekuawate sese kua purangawaa umunya yande arama 
yaneruixawa Jesus Kristu; rikuwaa ae maa yaneresewara uri 
uwata yanepiterupi pirasuawaa yawe riku arama kuri penye. 
WHambeu penye arama yepe nyenga, purangate pemunya panye 
kua peyupiruwaa pemunya yepe akayu kuxima. 
"Kuiri pembawa pemunya ae kutara kuaye suuriwaa yawe 
peyupiru pemunya irumu kua perikuwaa. 

12Suuri rame pemee ainta supe aintamaa arama suuri kuri 
aintausuanti ae, pemee sesewara kua perikuwaa, timaa sesewara 
kua tiwa periku. 
#Tihaputari aintauriku turusu periku arama kuaira, maa 
haputari periku pemaa yepewasu. 
“Maa haputari yepewasu periku pemaa, ape pepuderi pexari 
ainta supe kuaye peputariwaa yawe nyãse kuiri turusu periku 
pemaa, asui amu viaji kuri aintauxari penye arama yepewasu 
kuri penye. 
“Yawe aintaumpinima kuzima: 

—Kua uwasemuwaa turusu tiuriku turusu isui kua uputariwaa, 
asui kua uwasemuwaa kuaira tiwatari ixupe ae. 


Titu uajudari Paulu 


16Hamee purangawaa Deus supe, nyase uxari Titu usaru penye 
puranga ipia sui seyawe. 
“Nyase uputari umunya kua yapuranduwaa irumu, asui uputari 
umaa pepiri ipia sui nyase kirimbawa uputari uajudari. 
'#Yamundu irumu kua yanemu aintaukuawawaa sese panye 
ingreja yaweyawe, nyase puranga umbeu kua nyenga purangawaa. 
Kuaita ingrejaita uparawaka ae usu arama yaneirumu uajudari 
yande yamunya kua muraki purangawaa, aintaumee arama 
purangawaa Deus kuaita miraita, aintaumee arama purangawaa 
Deus supe kuaita miraita, aintaukuawa arama suuri yapuraki. 
20Tiyaputari amu umanduari puxi yanerese sesewara kua prezenti 
purangawaa yazariwaa kuri ainta supe. 
2 Nyase yaputari yamunya purangawaa Deus umaa, apigawaita 
umaa arama yuiri. 
22 Ape yamundu aintairumu yanemu, kuxima yamaa maye 
umunya, ape yakuawa uajudari Deus supiwa, ape kuiri kirimbawa 
uputari uajudari penye nyãse uxari ipia perese turusu. 
”# Asui kua Titu yepewasu seirumu, uajudari ixe hapuraki penye 
arama; asui kua ingreja puraita aintaumundu kuaita yanemuita 
Kristu purangasawa rese yuiri. 
7 Ape pexari ingreja supe aramawaita aintaukuawa pegustari 
ainta, pexari aintaukuawa kuaita apigawaita supiwa kua 
purangawaa yambeuwaa ainta supe sesewara. 


Umpinima maitaa aintauxari arama 
'Kuiri tihampinima penye arama sese kua prezenti yaxariwaa 
” ainta supe arama kuaita Deus supe aramawaita. 

?Nyase hakuawa suuriana penye peajudari arama ainta kuaye 
hambeuwaa yawe ainta supe kuaita Maseduniawaraita. Hambeu 
ainta supe: 

—Suuriana kuaita Akaya upewaraita kuximare yepe akayu, 
ape siya aintasuiwara uputari umunya puranga peyawe. 
3Asui hamundu pepiri yanemuita yawaite tipruntu penye, yawaite 
tisupiwa kua purangawaa yambeu perese. 
*Tiarama Maseduniawaraita usu seirumu, asuiwana kuri yatii 
maa yande u petii maa penye, nyãse tipruntu penye, tiarama 
yamanduari retentuwaa yamanduari puranga perese. 
5Ape hamanduari hamundu pepiri yanemuita serunde, 
aintaumuatiri arama kua prezenti pembeuwaa ainta supe arama, 
pruntu arama ae hasu rame pepiri. Timaa hamundu penye 
kirimbawasawa irumu pemee arama ae maa yaputari pexari ainta 
supe arama ae peiya sui. 


Uyutimawaita umuatiriwaita yuiri 

“Yawe hambeu: 

— Awa uyutima kuaira umuatiri kuri kuaira; awa uyutima siya 
umuatiri kuri siya. 
7Aintaumee arama aintamaa aintayaweyawe kuaye 
aintaumanduarisawa uxariwaa yawe, timaa yatima uxari ae, 
nyase Deus ugustari kuaita suuriwaita uzari aintamaa Deus supe. 
sAsui Deus upuderi uabensuari penye puranga, periku arama kuri 
panye maantu peputari, periku arama kuri siya pemaa arama 
yawewarawate pemee arama ainta supe kuaita pirasuawaita panye. 
?Kuaye aintaumpinimawaa yawe: 

—Umee ainta supe arama panye maa, umee ainta supe arama 


kuaita pirasuawaita, kua umunya purangawaa uiku yawewarawate. 


Kua uxariwaa mitima uyutimasara supe, uxari pão yuiri 
yambau arama, uxari kuri pekupixawa uyukiriari, uxari kuri 
pemuatiri turusu purangawaa sesewara kua purangawaa 
pemunyawaa. 

"Peajudari rame amuita turusu, puranga kuri Deus uabensuari 
penye periku arama turusu, ape kuri yambeu purangawaa Deus 
supe perese. | 

#Trumu kua pexariwaa ainta supe, aintauriku panye kua 
aintauputariwaa, asui yuiri aintaumbeu purangawaa Deus supe 
kuaita siyawaita. 

#Aintaumaa irumu purangawaa pemunyawaa ainta supe 
aintaumbeu kuri purangawaa Deus supe nyase peruyari kua 

nyenga purangawaa Kristu rese, aintaumbeu kuri purangawaa 
Deus supe sesewara kua pexariwaa ainta supe pexariwaa amuita 
supe yuiri. 

MAsui aintaumanduari kuri perese, aintaupurandu kuri perese 
sesewara kua purangasawa Deus uxariwaa pepia upe. 

> Yamee purangawaa Deus supe sesewara kua purangawaa 
uxariwaa yande arama. 


Deus ukuawasawa irumu yamburi Yurupari 


| 1 0 1Kuiri ixe Paulu, hambeu penye arama kirimbawa nyenga 
ipiaiwaimawaa irumu purangawa irumu iyawe kua Kristu. 

Timaa sepiaiwa ixe hamaa irumu penye apekatu rame pesui ixe. 
“Hambeu penye arama kirimbawa hayuiri rame pepiri tiarama 
maa resewara pexari hapurungita penye arama kirimbawa kuaye 
haputariwaa yawe hapurungita kirimbawa ainta supe kuaita 
umanduariwaita yaxari yanepia sese kua mundu. 
*Yaiku ramere kua mundu upe, maa timaa yamunya kera 
aintayawe kuaita mundu puraita. 
*Tiyamunya kera yayukáwaa rupiara irumu aintayawe kuaita 
mundu puraita, maa Deus ukuawasawa irumu yamburi yanesui 
Yurupari yamutenyuntu aintanyenga kuaita yaneruanyanaita. 
“Ape yaxari aintaumanduarisawa ukanyemu yawaite tipepuderi 
pekuawa Deus rese. Yamprezu panye yamanduarisawa yaruyari 
arama Kristu. 
‘Pruntu yande yaxari pepurara pepekadu resewara peruyari 
irumu kuri inyenga puranga penye. 

7Maitaa tipekuawa mayetaa kua pemaawaa. Awataa ukuawa 
Kristu iyara ae pexari ukuawa Kristu yara yande yuiri yawe. 
“Yambeu rame kirimbawa yaneresewara serakuenawaita 
yande tikuri yayumutii nyãse yaneruixawa uxari yasaru penye, 
yambeu penye yasupiri arama penye, tiarama yamukanyemu 
arama penye. 

?Tihaputari pemanduari hamutawa penye sepapera irumu. 
VT Nyase yawe aintaumbeu serese: 

—Kirimbawa umpinima yande arama ipapera upe kuaye ukuawa 
yawe, maa pituawaa ipira, timaa upurungita puranga yasendu. 
"Pezari ukuawa kua mira yayuiri kuri yamunya kuaye 
yampinimawaa yanepapera upe. 
1Tiyepewasu yande aintairumu kuaita amuita umbuewaita 
purangawaa aintaresewara. Aintaumbeu puranga ainta amuita 
sui, ape yakuawa tiwaita ukuawa ainta. 

Maitaa Paulu umbeu 


#Maa tiyambeu yaneresewara panye sui, anyunte yambeu 
kuaye Deus uzari yawe, ape penye yuiri yambue penye. 
14Timaa yaganani yaneresewara. Tiyambeu tiyasika pepiri. Kuzima 
yasika pepiri aintarunde panye yambue arama kua nyenga puranga 
Kristu rese. 
Timaa yaganani sese kua aintaupurakiwaa kuaita apigawaita 
umbuewaita, anyunte yasaru peruyari kirimbawa yambue arama 
siyapiri miraita pepiterupi. 
1'"Yaputari yambue kua nyenga purangawaa kuaita perendawaita 
runde kiti yawaite yambeu yaneresewara yambue resewara 
amuita umbuewaita. 
17 Awa uputari umbue purangawaa sesepawate anyunte pexari 
umbeu purangawaa yaneruixawa rese. 
18Nyäse timaa suuri Deus umaa ikupe kua umbeuwaa purangawaa 
sesepawate, maa suuri Deus umaa ixupe kua yaneruixawa 
umbeuwaa sese puranga. 


Uputari umbeu ixupe 

1 1 'Haputari pesendu ikupe arama, hambeu arama 

seresewara. Kuiri pesendu ixe arama. 
“Nyase puranga hasaru penye Deus rese, nyase penyete hazari 
Kristu supe, kuaye kunya purangawaa yawe Kristu rimiriku 
arama penye; yepenyute imena ae. 
3Ħasikie yawaite Yurupari urasu pemanduarisawa Kristu sui 
kuaye buya ugananiwaa eva yawe kuxima, yawaite tisupiwa 
pemanduari Kristu pepia upe. 
Uri rame yepe apigawa umbue arama penye amu Jesus rese isui 
kua yambuewaa asui pesendu ixupe, marantaa pexari demuniu 
uwike pepia upe? Marantaa peruyari amu nyenga apekatu isui 
kua nyenga purangawaa peruyariwaa kuxima? 
`“Timaa puxuwera piriwaa ixe aintasui kuaita apustuluita 
umbuewaita penye, 
ŝTirame hakuawa hapurungita ixe nyenga purangawaa irumu, 
maa hakuawa ixe nyenga purangawaa irumu, maa hakuawa ixe, 
ape yaxari pekuawa ae yawewarawate. | 


Supiwa upuraki Deus upe arama 


7Maitaa puzi kua hamunyawaa hapurara peresewara | 
pirasuawaa yawe, peiku arama kuri puranga? Nyase tihaputari 
peirumu sikuyara kua nyenga hambuewaa purangawaa Deus rese. 

SHakrari amuita ingreja umee ixe arama hapiripana arama 
haajudari arama penye. 

°Haiku rame peirumu watari rame ixe arama tihapurandu 
peirumu hambau arama nyase aintauxari ixe arama maantu 
haputari kuaita yanemuita Masedunia upewaraita. Timaa haxari 
pepurara seresewara kuiri yuiri tikuri maa hapurandu peirumu. 
10Kristu nyenga supiwa uiku sepia upe, ape hambeu supiwa penye 
arama tikuri haxari aintauyuka kua nyenga seresewara kuaita 
Akaya upewaraita. 

"Marantaa tihaputari peirumu semaa arama? Maitaa tihagustari 
penye? Deus ukuawate hagustari penye. 

12Timaa haputari peirumu kuzima kuiri yuiri kuri timaa haputari 
yawaite aintaumbeu aintaumunya yaneyawe kuaita uputariwaita 
uganyari aintamaa irumu kua aintaumbuewaa. 

3Timaa Kristu umunduwaita ainta supiwa kuaita uputariwaita 
uganyari aintaumbuewaita irumu, upurakiwaita gananiwera 
ainta, ugustariwaita aintamaa arama, aintauputari Kristu 
umunduwaita ainta. 

“Yawe aintaumunya, kua Yurupari yuiri uyereu anju 
murutingawaa yawe. 

vApe yuiri Yurupari miraita aintauputari aintaumuyereu 
upurakiwaita purangawaa yawe. Aintaukanyemu arama sesewara 
kua puzuwerawa aintaumunyawaa. 


Upurara Deus nyenga resewara 


's6Hambeu yuiri, tepexari amu umanduari tihakuawa ara, maa 
pemanduari rame tihakuawa ara haputari pesuanti ike hambeu 
arama kuaira seresewara puranga., 
17"Timaa yaneruixawa umundu hambeu kua hambeuwaa kuiri, 
anyunte hambeu purangawaa seresepawa aintayawe kuaita 
tiwaita ukuawa ara. 
18Siya kua mundu puraita umbeu purangawaa aintaresepawa, ape 
ixe yuiri kuri hambeu pesendu seresewara. 

'#Pemanduari ukuawawaita penye, ape suuri pesendu ainta supe 
kuaita tiwaita ukuawa ara. 

2Peaguentari aintairumu kuaita apigawaita umprezuwaita 
penye, pexari aintauganani penye, tipemundu aintaupagari penye 
puranga, suuri pemaa ainta supe kuaita umanduariwaita puranga 
pesui ainta kuaita unupawaita penye. 

2 Hambeu penye arama, pitua yande yamunya arama maa 
aintayawe. Aintauputari rame aintaumbeu purangawaa 

aintaresewara, hambeu yuiri kuri puranga seresewara tiwa yawe 
ukuawa. 

2Maitaa ebrewita ainta? Ixe yuiri ebreu ixe. Maitaa israelitaita ainta? 
Ixe yuiri. Maitaa Abraão rimiariruita ainta? Ixe yuiri ximiariru. 

233 Maitaa upurakiwaita Kristu supe ainta? Ixe yuiri upurakiwaa 
puranga aintasui; kuiri hambeu seresewara tiwa ukuawa yawe. 
Maa kirimbawa piri aintasui hapuraki; yaneruanyana umprezu 
ixe siya viaji aintaunupa ixe, siya viaji yawaite kuaji hamanu ixe. 
Sinku viaji aintaunupa ixe trinta nuvi viaji xikuti irumu kuaita 
judewita. 

235Musapiri viaji aintaunupa ixe mirai irumu. Yepe viaji 
aintaumburi serese ita. Musapiri viaji yayupipika naviu upe. 
Yepe pituna yepe ara yawiwi paraname mira rese. 

2% Hamunya siya viaji, hasu parana yawaitewaa rupi, asui 
munduwasuita aintauputari aintauyuka ixe, asui semiraita 
uputari uyuka ixe, asui tiwaita judeu uputari uyuka ixe tetama 
turusuwaa upe, kampu upe yuiri, parana turusuwaa upe yuiri, 
asui ingreja supe aramawaita ugananiwaita uputari uyuká ixe. 

27 Kirimbawa hapuraki ate pitua sepira; siya pituna tihapuderi 
hakiri; siya viaji hapurara yumasi, timaa hambau; hapurara seisi; 
siya viaji hayukuaku; siya viaji irusanga ixe arama nyãse kuaira 
hariku semaa. 

"Yawe puxi uri sepiri yawewarawate seruanyanaita resewara, 
asui ipusewaa sepia muiri ara nyãse hayuka sepia aintarese panye 
kuaita ingreja hayupiruwaita. 

2 Awa pitua ae, asui ixe yuiri pitua ixe. Awa uxari uganani amu 
umunya arama puxuwerawa sepiaiwa hamaa ixupe. 

3 Hambeu rame seresewara hambeu yuiri sese kua sepituasawa. 
31 Kua yaneruixawa Jesus ipaya Deus kua purangawaa 
yawewarawate ukuawate timaa haganani. 

32 Asui Damasku upe kua aintaruixawa Areta supe arama uxari 
suraraita usaru Damasku rimbiwa kiti aintaumprezu arama ixe. 
3 Maa kuaita semuita aintaumuye ixe watura upe janela iwatewaa 
sui hayawawa arama isui. 


Usupiri ae iwaka kiti 
1 2 'Timaa arama hambeu seresewara, maa kuiri hambeu maye 
yaneruixawa uxari hamaa ae, uxari yuiri ixe arama inyenga. 
?Hakuawate yepe apigawa Kristu supe arama, katurzi akayu 
rundere aintausupiri ae iwaka kiti. Timaa hakuawa aintausupiri 
ipira upe ae u aintausupiri ae ipira sui, Deus ukuawate. 

*Hakuawate aintausupiri kua apigawa iwate kiti. Maa tihakuawa 
aintausupiri ae ipira upe ae u aintausupiri ae ipira sui, Deus 
ukuawate. 

#Aintausupiri ae paraizu kiti, akiti usendu nyenga purangawaa 
tiwa apigawa upuderi umbeu. 

5Kuiri hambeu puranga sese kua hambeuwaa, timaa hambeu 
puranga seresepawa, anyunte hambeu sepituasawa rese. 
śHaputari rame hambeu puranga serese, timaa hapurungita ixe 
kuaye tiwa yawe ukuawa nyase supiwa kua hambeuwaa. Maa 
tihambeu seresewara yawaite aintaumanduari puranga ixe isui 
kua aintaumaawaa aintausenduwaa yuiri serese. 


Upurara ipira upe 
"Deus uxari Yurupari unupa ixe yuu serukuera upe tiarama kua 


Deus uxariwaa hakuawa uxari hamanduari puranga ixe amuita sui. 


8#Musapiri viaji hapurandu yaneruixawa irumu umburi arama 
sesui kua yuu sepira sui. 
Maa unyee ixe arama: 

—Usikate inde arama sepurangasawa haxariwaa inde arama, 
nyase puranga piri aintaumaa sekirimbawasawa aintarese kuaita 
pituawaita. Ape kuri hambeu purangawaa sepituasawa rese 
hariku arama Kristu kirimbawasawa serese. 

Ape suuri pituawaa ixe Kristu resewara, siya aintauyakawa ixe, 
watari semaa ixe arama, aintaumuruanyana ixe, tiaintauxari 
timaarese ixe. Ape pitua rame ixe kirimbawa ixe. 


Umbeu sesewara 


“Hambeu seresewara kuaye yawe tiwa ukuawa ara, maa 
peresewara hanyee nyase timaa puranga pembeu seresewara 
hanyee. Nyãse timaa aintawira kiti ixe kuaita apustuluita tirame 
maa arama ixe. 
12Supiwa hamunya purangawaa pepiterupi pekuawa arama Jesus 
apustulu ixe aintaresewara kuaita milagri hamunyawaita, timaa 
sekuere hamunya purangawaa kuaita tirewaa pemaa. 
3Timaa hamunya amuita ingreja supe puranga pesui, anyunte 
timaa haxari pepurara seresewara aintayawe, ape peperduari ixe 
peirumu kua puzuwerawa hamunyawaa penye arama. 


Uputari umaa aintapiri 
"Kuiri musapiri viajiana hasu hamaa pepiri. Timaa nungara 
haputari peirumu, timaa tainaita umuatiri aintamaa arama ainta 

supe kuaita aintapaya, maa aintapayaita aintaumuatiri aintamaa 
ainta supe kuaita aintarairaita. 

Suuri hagustari ixe peresewara, suuri yuiri haxari ugustari 
sekirimbawasawa pepia resewara. Maitaa kuaira pegustari ixe 
hagustari resewara penye turusu? 

16Penyete pembeu timaa haxari pepurara seresewara, maa pembeu 
ukuawawaa ixe, ape haganani penye yawe pembeu serese. 

17 Maitaa haganani hamundu resewara pepiri yepeyepe kuaita 
hamunduwaita? 

8Hamundu Titu pepiri, asui hamundu yanemu irumu. Maitaa 
Titu uputari uyuka pesui imaa arama? Maitaa tiserá yepewasu 
yamanduarisawa? Maitaa tiserá umunya kuaye seyawe? 


Uputari aintaumanduari puranga 


1 Maitaa kuximare pemanduari yambeu yaneresewara 
pesendu. Deus ukuawate Kristu resewara yapurungita yande. 
Penye yaputariwaita, yaputari Deus ukuawasawa uyukiriari pepia 
upe, ape yapurungita kirimbawa. 

ONyase hamanduari hayuiri rame pepiri timaa hawasemu penye 
kuaye haputariwaa yawe. Asui penye yuiri tipewasemu ixe kuaye 
peputariwaa yawe nyãse peyuyakaware, pemuasi yuiri puranga 
penye, umaramunyawaitare penye. 

”ĦHayuiri rame kuri pepiri hamanduari timaa kuri sepiaiwa 
Deus uxari haiku peirumu. Hamanduari hayaxiu kuri 
aintaresewara kuaita umunyawaita aintapekadu turusu. Nyãse 
tisasiyara aintaumanduari ikia aintaupurungitawaa sese, timaa 
sasiyara aintaumanduari warixisawa rese yuiri, tiyuiri sasiyara j 
aintaumanduari gananisawa rese. | 





Yamaa maitaa yamanduarisawa 
1 3 'Kuiri musapirisawa hayuiri hamaa pepiri. Mukui u 
musapiri umbeu rame amu resewara yarikute yasendu 
ixupe aintaumaa rame umunya ipuxuwerasawa. 
“Kuaita umunyawaita puxuwera kuzima, aintayuiri amuita, 
kuxima hambeu ainta supe hayuiri rame yuiri tikuri haxari 
ueskapari ainta. Kuiri yuiri haikure pesui hambeu penye arama 
kuaye hambeuwaa yawe kuxima. 
3Pesikari pekuawa supiwa upurungita rame Kristu seyuru sui, 
pepuderi pekuawa arama inyenga kua hambeuwaa nyãse timaa | 
pitua ukuawasawa upuraki pepia upe senyenga irumu maa 
kirimbawa ae. | | 

4Aintaunupa uyari kurusa rese pepia ae, maa upakate ae Deus 
kirimbawasawa irumu. Pituawaita yande Kristu rese, maa 
peresewara yapakate yande irumu kua Deus kirimbawasawa. 
5Pemaa mayetaa pemanduarisawa yawaite tiperuyari supiwa; 
pesaã pemaa penyepawate mayetaa pepia. Maitaa tipekuawa 
Jesus Kristu uiku peiya upe? Maitaa peyawi Kristu rese? 
SsHaputari pekuawa arama pepia upe timaa yayawi Kristu rese. 
"Hapurandu Deus irumu tiarama pemunya pepekadu. Timaa 
yaneresewara yaputari pemunya puranga; puranga arama 
aintaumaa yande, maa yaputari pemunya puranga pepia sui 
supiwa, maa aintaumanduari yayawi. 

STimaa yapuderi yamunya puxi ikupe kua supiwa, maa yamunya 
ixupe panye purangawaa. 

Ape suuri yande pitua yande kirimbawa irumu penye. Anyunte 
yapurandu peirumu peyumukaturu arama puranga. 

Ape hampinima penye arama haiku ramere pesui, tiarama 
hamaa irumu kuri pepiri hambeu kuri kirimbawa penye arama 
pepekadu, kuaye yaneruixawa yawe hambeu hasupiri arama 
penye timaa hamburi arama penye. 


Uputari aintauyumukaturu 

"Semuita, anyu aramawaa hambeu penye arama hasuana pesui 
peyumukaturu, peyumusuuri, pexari yepewasu pemanduarisawa, 
timaarese peiku perumuaraita irumu, ape kuri kua Deus uxariwaa 
peyugustari timaarese yuiri penye uiku kuri peirumu. 
12Pesuanti peanamaita puranga, pebejari ainta. 
3Panye kuaita Deus umukaturuwaita aintaumundu kuekatu 
penye arama. 


Uputari Deus uabensuari ainta 
1Yaputari uiku pepia upe kua ipurangasawa yaneruixawa Jesus 
Kristu, asui yaputari kua Deus gustarisawa, kua Espiritu Santu 
yepewasusawa yuiri uiku peirumu panye penye. 


GALASIAWARAITA 
Paulu umpinima ainta supe kuaita Galasiawaraita 


Kuekatu 


7 Use Paulu Jesus umunduwaa ixe, timaa apigawa umunduwaa 
ixe, maa umunduwaa ixe kua Jesus Kristu yanepaya Deus 
yuiri kua usupiriwaa ae manusawa sui. 

2Ainta kuaita panye uruyariwaita seirumute, ainta supe kuaita 
ingreja Galasia upe. 

3Uxari penye arama ipurangasawa panye penye kua yanepaya 
Deus ae yuiri yaneruixawa Jesus Kristu, uxari yuiri timaarese 
penye. 

4Kua uyuxariwaa simutara yanepekadu resewara uyurawa arama 
yande isui kua mundu puxuwerawa kuaye uputari yawe kua 
yanepaya Deus. 

*Yamee ikupe arama purangawaa yawewarawate, amem. 


Pitua kuaita Galasiawaraita 


SHasikie hamaa nyase kutara pexari kua usenuiwaa penye 
Kristu purangasawa irumu, peyereu arama amu nyenga rese. 
7Tiyamaa amu isui nyenga purangawaa maa, maa aikue kuaita 
uputariwaita utiari penye, aintauputari aintautrukari kua nyenga 
purangawaa Kristu rese. 

#Yande rame u yepe anju uriwaa iwaka sui umbue rame yepe 


nyenga isui kua yambuewaa kuera penye, anyunte puxuwerawa ae. 


?Kuaye hambeu penye arama: 

—Hambeu yuiri penye arama, awa rame umbue penye 
amu nyenga rese isui kua pesenduwaa yaneirumu, anyunte 
puxuwerawa ae. 


Deus suiwara kua nyenga 

'oMaitaa haputari puranga aintaumaa ixe kuaita apigawaita 
u Deus? Maitaa haputari hamusuuri apigawaita? Haputari rame 
maa hamusuuri apigawaita timaa Kristu supe arama ixe. 
"Nyäse haputari pekuawa penye semuita, timaa apigawaita 
nyenga kua nyenga purangawaa hambuewaa penye sese. 
12Nyāse timaa apigawa uxari ixe arama, timaa yuiri apigawaita 
umbue ixe sese, maa Jesus Kristu uxari hakuawa ae. 
3Nyãse pesenduana mayetaa hamunyawaa haiku ramere kua 
judeu nyenga rese, mayetaa kirimbawa hamuruanyana kua Deus 
ingreja haputari hamukanyemu ae. 

“Asui kirimbawa xinga haiku judewita nyenga rese aintasui 
kuaita seyawewaita serumuaraita ipitera rupi, nyase kirimbawa 
haputari hamunya seramunyaita nyenga. 

5Maa Deus uparawaka ixe hanaseri rundere, asui usenui ixe 
ipurangasawa irumu. 

16 Asui uputari umukame hamaa Taira hambue arama sese 
aintapiterupi kuaita tiwaita judewita, asui tihayumbue kuaita 
mundu puraita irumu. 

Timaa hasu Jeruzalē kiti aintapiri kuaita Kristu 
umunduwaita serundere maa hasu Arabia kiti, asui hayuiri 
yuiri Damasku kiti. 


Paulu usu Jeruzale kiti 


18Asui musapiri akayu rire hasu Jeruzale kiti hamaa arama 
kua Sefa, asui haiku irumu kinzi ara. 
#Asui timaa hamaa amuita aintasuiwaraita kuaita Jesus 
umunduwaita anyunte hamaa Tiagu kua yaneruixawa tainasawa. 
20 Deus ukuawa sese kua hampinimawaa penye arama, timaa 
haganani. 
NMAsui arire hasu Siria kiti, Silisia kiti yuiri. 
22 Tire aintaukuawa hamaawana kuaita Kristu ingreja supe 
aramawaita Judeya kiti, 
23 Anyunte aintausendu aintaumbeu: 

—Kua umuruanyana kuera yande kuiri umbue kua 
yaruyariwaa kua uputariwaa umukanyemu kuera. 
4 Asui aintaumee purangawaa Deus supe arama serese. 


Paulu umbue tiwaita judewita 


2 'Asui katurzi akayu rire hasu yuiri Jeruzalė kiti Barnabe 
æ irumu asui Titu yuiri usu yaneirumu. 

2Deus umundu hasu akiti, asui hambeu ainta supe kuaita 
serakuenawaita kua nyenga purangawaa hambuewaa aintapiterupi 
kuaita tiwaita judewita, yawaite aintaumanduari retentu kua 
hambuewaa. 

3Maa timaa aintauputari aintausirkunsidari kua Titu serumuara 
nyase greguwaa ae. 

#Kuaye aintauputari kuaita uruyariwaita gananisawa uwikewaita 
uyumimisawa aintaupukuari arama yande nyenga kuximawara 
upe, nyase Kristu Jesus uyurawa yande isui. 

“Tiyasendu ainta supe arama në kuaira, nyase yaputari kua 
nyenga supiwa uiku santa pepiterupi. 

6Asui kuaita umanduariwaita serakuenawaita ainta, timaa arama 
aintaumbue ixe, timaa arama ixe arama awataa ainta, nyãse 
timaa Deus uparawaka umaa miraita, yawe hanyee aintarese 
kuaita umanduariwaita serakuenawaita ainta. 

“Maa aintaumaa irumu harikute hambue kua nyenga purangawaa 
ainta supe kuaita mundu puraita tiwaita usirkunsidariwaita, asui 
Pedru urikute umbue kuaita usirkunsidariwaita. 

“Nyase kua upurakiwaa kirimbawa Pedru ipia upe umbue arama 
kuaita usirkunsidariwaita, upuraki yuiri sepia upe hambue arama 
kuaita tiwaita judewita. 

?Asui aintaumaa irumu Deus uxari ixe arama ipurangasawa, 
Tiagu supe yuiri, Sefa supe yuiri, Juão supe yuiri kuaita 
uikuwaita santa aintairumu, asui aintaupisika seipu rese Barnabe 
ipu yuiri aintaumukame yepewasu yande, asui aintauxari yasu 
yambue kuaita tiwaita judewita, asui ainta aintausu aintaumbue 
kuaita uyusirkunsidariwaita. 

10Asui yepewasu aintauputari yamanduari kuaita pirasuawaita, 
asui suuri hamanduari ainta. 


Puranga Deus umaa yande yaruyari resewara 

" Asui Sefa usika irumu Antiukia kiti hapuamu suaxara nyase 
timaa umunya puranga. 
12Nyãse umbau tiwaita judewita irumu senundere aintauri 
kuaita yepeyepe aintasuiwara kuaita Tiagu sumuaraita, maa 
aintausika irumu uyuiri aintasui nyase usikie aintasui kuaita 
usirkunsidariwaita. 

13 Asui kuaita amuita judewita mukui aintaumanduarisawa 
irumu, asui ae yuiri kua Barnabe mukui umanduarisawa 
aintayawe. 

“Maa hamaa irumu timaa aintauiku satambika sese kua nyenga 
supiwa umbeuwaa kua nyenga purangawaa, asui hambeu Sefa 
supe aintaumaawaa upe panye: 

—lInde judeu, reiku rame aintayawe kuaita tiwaita judewita, 
timaa aintayawe kuaita judewita. Ape maitaa repuderi remundu 
kuaita tiwaita judewita aintauiku arama kuaye aintayawe kuaita 
judewita? 
>” Judewita isui yasemu yamaa kua ara, timaa tiwaita judewita 
puzuwerawaita yande. 
6Maa yakuawate timaa purangawaa yawe Deus umaa kuaita 
apigawaita aintaumunya resewara kua Deus nyenga kuzimawara 
umbeuwaa, maa yaxari resewara yanepia Kristu Jesus rese. 





GALASIAWARAITA 2 — 3 444 


Yande yuiri yaxariana yanepia Kristu Jesus rese purangawaa 
yawe umaa yande yaruyari resewara Kristu; timaa yamunya 
resewara Deus nyenga kuximawara umbeuwaa, nyãse tiawa 
puranga yawe Deus umaa ae umunya resewara kua Deus nyenga 
kuximawara umbeuwaa. 

1 Asui yaputari irumu puranga Deus umaa yande Kristu resewara, 
anyunte yayumukame puxuwerawaita yande. Maitaa Kristu 
umunya ipekadu yaneirumu? Umbaa, tiumunya. 

1sMaa hasupiri rame yuiri kua hamburiwaa kuera anyunte 
hayumukame puxuwerawa ixe. 

#Nyase umanuwaa ixe isui kua Deus nyenga kuximawara irumu 
kua Deus nyenga kuximawara hapaka arama ixe Deus supe 
arama. Kuxima hamanu ixe Kristu irumu kurusa rese. 

20 Ape timaa upakawaa ixe maa upakawaa Kristu sepira upe, asui 
hapaka ramere ixe sepira upe upaka ixe haxari resewara sepia 
Deus raira rese kua uyuxari seresewara simutara. 

“Timaa hamutenyuntu Deus purangasawa. Nyase puranga rame 
yande Deus umaa Deus nyenga kuximawara resewara ape maa 
retentu maa umanu kua Kristu. 


Paulu upurandu usendu ainta 


2 1Penye Galasiawaraita tiwaita pekuawa. Awataa uganani 
penye? Penye hamukame pemaa Jesus Kristu kua 
aintaumuyariwaa kurusa rese. 

2?Yepenyu haputari hakuawa peirumu. Maitaa periku kua Espiritu 
pemunya resewara Deus nyenga kuximawara umbeuwaa? U 
tiserá periku ae peruyari resewara kua nyenga purangawaa? 
3Maitaa tiwaita ukuawa penye? Peyupiru puranga penye 
Espiritu irumu, maitaa kuiri peputari peyumukaturu 
pekuawasawa irumu. 

#Maitaa tenyuntuwara resewara pepurara turusu, tenyuntuwara 
rame ae. 

5Asui kua uxariwaa penye arama kua Espiritu, kua umunyawaa 
tiwaita yamunya pepiterupi, maitaa umunya ae umunya resewara 
Deus nyenga kuximawara umbeuwaa u yambue resewara kua 
yaruyariwaa? 


Abraao uruyari puranga 


6Yawete yuiri Abraão, uxari ipia Deus rese ape purangawaa 
Deus umaa ae. 
7 Ape pepuderi pekuawa Abraão rairaita kuaita uruyariwaita. 

8Deus nyenga umbeu Deus kuri umaa purangawaa yawe kuaita 
tiwaita judewita aintauxari resewara aintapia sese, asui umbeu 
kuera Abraão supe kua nyenga purangawaa: 

—Neresewara kuri hawabensuari panye kuaita miraita. 

?Ape irumu kua uruyariwaa Abraão uabensuari kuri panye kuaita 
uxariwaita aintapia sese. 

1Puxuwera kuri panye kuaita uxariwaita aintapia sese kua 
aintaumunyawaa Deus nyenga kuximawara rese, nyase 
aintaumpinima: 

—Puzi kuri panye kuaita tiwaita uiku santa sese panye kua 
aintaumpinimawaa livru upe Deus nyenga kuximawara rese, 
umunya arama ainta. 

“Ape yakuawa tiawa puranga Deus umaa ae Deus nyenga 
kuximawara resewara, nyase yawe aintaumpinima: 

—Upakate kuri kua purangawaa Deus umaa ae uxari resewara 
ipia sese. 
2Timaa uruyarisawa resewara kua Deus nyenga kuximawara, 
maa aintaumpinima ae; 

—Upakate kuri Deus nyenga kuximawara resewara kua 
Umunyawaa panye umbeuwaa. 

#Kuzima Kristu uyurawana yande isui kua pukuwerawa Deus 
nyenga kuzimawara umbeuwaa puxuwerawa yawe arama 
yaneresewara ae, nyase kuzima aintaumpinima: 

—Puxuwerawa panye aintaumuyariwaa uyari mirá rese. 
Kristu Jesus uabensuari arama kuaita tiwaita judewita kuaye 
uabensuari yawe kua Abraão, asui yaruyari resewara yariku kua 
Espiritu umbeuwaa. 


Deus umbeuwaa uiku santa 


15Kuiri hambeu penye arama apigawa ukuawasawa irumu, 
penye semuita, tiawa umutenyuntu amu nyenga umbeu rireana 
ae tiyuiri umbeu sesewara. 
16Kua Deus umbeuwaa Abraão supe arama, ximiariru supe 
arama yuiri. Timaa umbeu ximiariruita supe arama siyawaita, 
maa yepenyu: 

—Nerimiariru supe arama, aete kua Kristu. 
1 Yawesawa kua hambeu, kua Deus nyenga kuzimawara uriwaa 
kuatrusentu trinta akayu Deus umbeuwaa rire, timaa upuderi 
umutenyuntu ae tenyuntuwara arama kua umbeuwaa. 
'#Yariku rame purangawaa Deus irumu Deus nyenga kuximawara 
resewara ape timaa yariku ae umbeuwaa resewara, maa yariku 

purangawaa irumu sesewara kua Deus umbeuwaa Abraão supe 
prezenti yawe, 

Ape marantaa kua Deus nyenga kukimawara? Uxari ainta 
supe arama ae aintapuxuwerasawa uiku arama aintarese ate uri 
irumu kua urikuwaa kua umbeuwaa, kuaye aintauxariwaa kuaita 
anjuita irumu kua umusasawa inyenga. 

“Siya kuaita umusasawa inyenga, maa yepenyute kua Deus. 
”Maitaa Deus nyenga kuximawara umuruanyana Deus nyenga? 
Umbaa. Uxari rame yande arama amu inyenga uxari yapaka 
yande, ape purangawaa yawe umaa yande supiwa Deus nyenga 
kuximawara resewara. 

“Maa Deus nyenga uxari yakuawa puxuwerawaita muiri yande 
aintauriku arama umbeuwaa aintauxari resewara aintapia Jesus 
Kristu rese kuaita uruyariwaita. 


Deus nyenga kuximawara umbue yande 


Kuzima yaiku santa Deus nyenga kuximawara rese senundere 
uruyarisawa uri, senundere kua uruyarisawa umukamewaa kuri 
yamaa. 

“Ape Deus nyenga kuximawara umbue yande ate uri rame kua 
Kristu purangawaita umaa yande yaxari resewara yanepia sese. 
“Maa uri rireana kua uruyarisawa tiana Deus nyenga 
kuximawara umbue yande. 
anga ca E ; AA 
Nyase Deus rairaita penye panye pexari resewara pepia Kristu 
Jesus rese. 
“ Nyase muiri penye peyubatizari Kristu rese pemuwikeana 
Kristu upe. 
Je : ; 3 Ee ae can 5 
Ape tiyamaa judeu, në gregu yuiri, nē apigawa supe aramawaa, ne 
yamaa yepe tiwa apigawa supe aramawaa, tiyuiri yamaa apigawa, 
në kunya, nyase yepewasu arama penye panye Kristu Jesus rese. 
“Asui Kristu supe aramawaita penye, Abraão rimiariruita penye 
yuiri, asui penye arama yuiri kua umbeuwaa. 


Maitaa yande Kristu resewara 


4 'Hambeu penye arama, kua urikuwaa taira taina ramere 

| ae yepewasute ae ikupe aramawaa irumu, ae pukusawa 
suixawa panye. 

“Maa aintaumukiriari ae, kuaita umbuewaita ae, usaruwaita ae 

yuiri, ate usika sangawa ipaya umbeuwaa yawe. 

*Yawete yuiri yande tainaita ramere yande yamunyare kuaye 

mundu puraita uputariwaa yawe yamunya. 

Maa usikana sangawa Deus umundu Taira unaseri arama kunya 
sui, uiku Deus nyenga kuximawara rese. 
“Uyurawa arama ainta uikuwaita Deus nyenga kuzimawara rese 
uxari arama yande tairaita arama. 
6Sesewara tairaita penye Deus umundu Taira Espiritu yanepia 
upe umbeu: 

—Yanepaya, yanepaya. 
7 Ape Deus rese timaa amu supe aramawaa inde, maa taira 
inde, asui taira resewara inde Deus kuri uxari inde arama 


panye maa. 
Usasawa judewita kustumi 

8Maa kuzima tire pekuawa Deus pepuraki ainta supe arama 
kuaita peDeus tiwaita Deus ainta. 
Maa kuiri pekuawana Deus, u puranga hambeu, kuiri Deus 
ukuawana penye, maitaa penye? Maitaa peyereu yuiri pesikari 
arama kua mundu pura pituawaa pirasuawaa, kua peputariwaa 
pexari yuiri ikupe aramawaa penye? 
1Remanduarire yepeyepe mundu rangawa, yasi yuiri, kurasi 
yuiri, akayu yuiri. 
nHasikie yawaite retentu hapuraki pepiterupi. 


Paulu upurara aintaresewara 


12Semuita, hapurandu penye peiku arama yuiri haikuwaa 
yawe, nyãse ixe yuiri haiku maye peikuwaa yawe. Tipemunya 
ixe arama puxi. 
BNyase pekuawate hapurara resewara sepira irumu hayupiru 
hambue penye sese kua nyenga purangawaa. 
14 Asui kua semasisawa resewara pemaa, maa timaa puxi pemaa 
ixe, tiyuiri pemutenyuntu ixe sesewara, maa pesuanti ixe kuaye 
Deus anju yawe, kuaye Kristu Jesus yawe yuiri. 
15 Ape marantaa tisuuri penye kuiri? Nyase hapuderi hambeu 
peresewara puranga, pepuderi rame maa peyuka peresa pemee 
arama ixe arama ae. 


16Maitaa pemuruanyana ixe kuiri hambeu resewara penye arama 


nyenga supiwa? 

17 Kuaita apigawaita umusuuriwaa penye timaa supiwa alinta, 
nyãse aintauputari aintautiari penye sesui pemanduari arama 
ainta puranga. 

18Nyãse purangate pesikari pemunya puranga yawewarawate 
yawaite pemunya puranga anyunte haiku rame peirumu. 

Semuita, hapurara yuiri peresewara ate pexari Kristu uiku 
puranga pepia upe. 

”Haputari haiku pepiterupi kuiri, ape, hambeu maa penye arama 
nyenga suuriwaa irumu, nyãse sasiyara ixe peresewara. 


Mukui nyenga 

“'Pembeu hasendu penye uputariwaita yuiri peiku Deus nyenga 
kuximawara rese: 

—Maitaa tiserá pesendu mayetaa umbeu penye arama? 
““Nyase aintaumpinima kuera, Abraão uriku mukui taira. Yepe 
taira ikriada supe arama, asui amu taira ximiriku supe arama. 
“Maa imembira kua ikriada usemu umaa ara Abraão umunya 
resewara kuaye ipira uputari yawe, maa imembira kua ximiriku 
unaseri ae Deus umbeuwaa resewara. 

“Yawesawa kua hambeuwaa, kuaita mukui kunyaita mukui 
nyenga ainta; yepe supiwa, yawesawa Sinai yawe kua iwitera, kua 
uxariwaa prezu yande aete kua kunya Agar. 

"Kua Agar aete kua iwitera serawaa Sinai uikuwaa Arabia upe, 
yawesawa kua Jeruzale nyase umprezu kua kunya imembira irumu. 
““Maa kua Jeruzale iwate suiwara timaa prezu ae, aete yanemaya ae, 
7 Nyase aintaumpinima: 

—Reyumusuuri inde tiwa uriku imembira, inde tiwa remusemu 
nembira, reyumusuuri nyenga tiapuwaa irumu, inde tiwa sasi 
nembira, nyase kua kunya utiariwaa kuera siyapiri imembiraita 
kua urikuwaa imena sui. 

*"Maa penye semuita, tairaita penye umbeuwaa resewara kuaye 
Izaki yawe. 

“Nyāse kuxima kua unaseriwaa apigawa uputari resewara 
umuruanyana kua unaseri kuaye Espiritu uputariwaa yawe, 
yawete yuiri kuiri. 

?OMaitaa umbeu aintaumpinimawaa: 

—Pemburi pesui kua kriada imembira irumu nyase imembira 
kua kriada timaa kuri penye arama ae irumu kua taira ximiriku 
membira. 

3 Ape yawe yuiri yande semuita, timaa imembira yande kua kriada, 
maa imembiraita yande kua ximiriku. 


Kristu uyurawa yande 


5 1Nyãse Kristu uyurawa yande, uyurawaita arama yande, ape 
kuri peiku santa sese; tepexari kuximawara umuyusana penye 
Ikupe aramawaita penye mukuisawa. 

?Asui ixe Paulu hambeu penye arama: 

—Pezari rame aintausirkunsidari penye tikuri maa arama 
penye arama kua Kristu. 
3Hambeu mukuisawa penye arama panye kuaita apigawaita 
uxariwaita aintausirkunsidari ainta aintaurikute aintaumunya 
panye Deus nyenga kuximawara umbeuwaa. 
*Peyumutirika Kristu sui penye peputariwaa purangawaa yawe 
Deus umaa penye pemunya resewara Deus nyenga kuximawara, 
pewariana ipurangasawa sui. 
“Nyase Espiritu irumu yaruyari resewara yasaru purangawaa 
yawe umaa yande. 
SNyase Kristu Jesus rese timaa arama kua sirkunsizao, tiyuiri 
maa arama sirkunsizaoimawaa maa uruyarisawa uajudari yande 
gustarisawa irumu. 
7Pewatana puranga! Asui awataa utiari penye pekuere arama 
peruyari kua nyenga supiwa? 
8Kua pemanduariwaa sese timaa iyara ae kua usenuiwaa penye. 
9Kuaira maniaka ambeka saiwaa uxari sai panye kua kunya 
ukitikawaa. 
10Seruixawa rese hamanduari arama kuri pemanduarisawa 
apekatu hamanduarisawa sui, asui mayewaa kua utiariwaa penye 
ae yuiri upurara ipuxuwerasawa resewara. 
"Ape semuita, hamunya ramere maa kua sirkunsizao, marantaa 
maa aintaumuruanyanare ixe? Ape anyunte tenyuntuwara kua 
nyenga kurusa rese uxariwaa aintauputari aintaumaa. 
12Haputari maa kuaita utiariwaita penye aintauyumunuka aintapawa. 


Gustarisawa umundu uyurawaita 

133Maa penye semuita, usenui penye uyurawaita arama 
penye, ape tepemunya puxi uyurawaita resewara penye, maa 
peyuajudari gustarisawa resewara. 
11Nyãse yapuderi yamunya panye Deus nyenga kuzimawara 
umbeuwaa yamunya rame kua nyenga umbeuwaa: 

—Pegustari perumuara kuaye peyugustari penyepawa. 
15Maa pesuu rame pembau rame penyepawate pemaa pesui 
yawaite pekanyemu. 


Espiritu iya, yanepira iya 


l6Maa hambeu penye arama: 
—Pewata Espiritu irumu ape tikuri pepuderi pemunya kuaye 


pepira uputariwaa yawe. 

“Nyase kua pepira uputari umunya anyunte umuruanyana kua 
Espiritu, asui kua Espiritu uputari umunya anyunte umuruanyana 
kua pepira, nyase aintauyumuruanyana tiarama pemunya kuaye 
peputariwaa yawe. | 
"Maa kua Espiritu umunduwaa rame penye, timaa peiku sese 
kua Deus nyenga kuzimawara. 
"Yakuawate yanepira uputari umunya panye: 

—Uputari umuwarixi, uputari umunya panye ikiawaa, uputari 
ukuawa pukusawate, 
“SUpurandu idulu irumu, uputari payesawa, uputari umuruanyana 
amuita, uputari uyakawa, uputari umundari, uputari ipiaiwa ae, 
uputari umanduari yepenyu sesepawate, uputari utiari amuita, 
uputari uruyari amu kiti, 
”Uputari umuasi, uputari ukau, uputari umunya puxuwera 
turusu, kuaye uputari umunya. Asui hambeu penye arama kuiri 
kuaye hambeuwaa yawe penye arama panye kuaita umunyawaita 
kua puxuwerawa tikuri aintauwike yaneruixawa Deus 
umunduwaa upe. 
“Maa Espiritu iya panye gustarisawa, panye suurisawa, panye 
timaaresesawa, panye pasiensia, uxari timaa ipiaiwa yande, uxari 
yamunya puranga, panye yuiri kua supiwa. 
”#Uxari pirasua yayumaa, uxari yamundu yanepira umunya 
arama puranga. Timaa yamaa Deus nyenga kuximawara 
yawewaita rese. 
*Asui kuaita Kristu Jesus yaraita aintaumuyari aintapira 
kurusa rese irumu panye aintapira uputariwaa umunya 
kirimbawa. 
>Ape yapaka rame yande Espiritu irumu, yarikute yawata 
Espiritu irumu yuiri. 
“SApe kuri timaa yamanduari yande purangawaa amuita sui, 
timaa yayumpiaiwa, timaa yamuasi amuita. 


Yayuajudari 

6 'Semuita, amu uyawi rame umunya puxi perikute peajudari 

ae pepia timaa ipiaiwasawa irumu penye peikuwaa santa. 
Asui pemaa pesui yawaite Yurupari umuruanyana inde 
remunya arama puxi. 
*Peyuajudari perasu kua ipusewaa perasuwaa ape kuri pemunya 
kuaye Kristu uputari yawe. 
*Uyuganani aepawate kua umanduari ukuawawaa ae tipukusawa 
ukuawa ae. 

#Ape pemaa maitaa kuaita pemunyawaita, ape pepuderi pembeu 
peresewara timaa peyuajudari penye. 
5Asui peyaweyawe perikute perasu kua peipusewaa. 


Yapuu kuri kua yayutimawaita 

6Asui kua uyumbue nyenga rese urikute uajudari kua umbuewaa ae. 
"Tepeyuganani nyase timaa Deus uxari yakasuari ae, nyase maa 
rame uyutima kua apigawa aete kuri upuu ae. 
#Nyase kua uyutimawaa kuaye ipira uputariwaa yawe upuu kuri 
kua uzariwaa ukanyemu ipira, maa kua uyutima Espiritu rese 
upuu kuri kua mundu tiwa upawa Espiritu irumu. 
?Ape tiyanekuere yamunya purangawaa nyase sangawa upe kuri 
yapuu tirame yayuxari. 
VApe yamunya purangawaa mairame yapuderi ainta supe panye 
kuaita apigawaita, maa kirimbawa piri yamunya purangawaa 
ainta supe kuaita Deus ruka puraita uruyariwaita. 


Suuri umaa Kristu kurusa 

1 Pemaa maye hampinima penye arama papera letra puwasuwaa, 
hampinima seipu irumu. 
Yawe kuaita uputariwaita uikuwaa puranga pemaa ainta 
aintapira upe, aintauputari aintaumundu pesirkunsidari, kuaye 
aintaumunya tiarama amuita umuruanyana ainta Kristu kurusa 
resewara. 
33 Asui kuaita uxariwaita aintausirkunsidariwaita ainta timaa 
aintaumunya panye Deus nyenga kuximawara umbeuwaa, 
anyunte aintaumbeu puranga aintaresewara pexari resewara 
aintausirkunsidari penye. 
Maa timaa kuaira hapuderi hambeu puranga seresewara 
anyunte hambeu puranga sese kua ikurusa kua yaneruixawa 
Jesus Kristu, irumu umanu sesui kua mundu, asui irumu yuiri 
hamanu ixe kua mundu sui. 
5Timaa arama kua sirkunsizão, timaa arama yuiri kua tiwa 
sirkunsizão, anyunte uputari pisasuana yande. 
16Uxari timaarese ainta pirasua umaa ainta supe arama panye 
kuaita uruyariwaita inyenga panye kuaita israelitaita supiwa Deus 
yaraita. 
VkKuiri kuri terezari puxi aintaumaa ixe nyase hariku sepira rupi 
perewa rangawa hapurara resewara Jesus resewara. 
I#Kuiri yaneruixawa Jesus Kristu purangasawa uiku pepia upe 
penye serumuaraita, amem. 


| 





EFEZUWARAITA 


Paulu umpinima ainta supe kuaita Efezuwaraita 


Yariku purangawaa Jesus resewara 


1 Tre Paulu, Jesus Kristu umunduwaa kuaye Deus uputariwaa 

_ yawe, ainta supe arama kuaita uruyariwaita uikuwaita santa 
Kristu Jesus rese Efezu upe. 

?Yanepaya Deus yaneruikawa Jesus Kristu yuiri aintauxari penye 
arama ipurangasawa itimaaresesawa yuiri. 

3Yabensuari Deus yaneruizawa Jesus Kristu paya nyase 
uabensuari yande panye purangawaa irumu iwaka kiti. 

#Irumu uparawaka yande kua mundu rundere ugustari resewara 
yande, yaiku arama puranga umaa purangawaita yawe. 
“Kuzima uxari tairaita arama yande irumu kua Jesus Kristu 
kuaye uputariwaa yawe. 

“Yamee arama kuri ikupe purangawaa sese kua ipurangasawa 
purangawaa uxariwaa yande arama prezenti irumu kua ugustariwaa. 
"Umukaturu yande suwi irumu, umburi yanesui 
yanepuxuwerasawa kuaye ipurangasawa uxariwaa yawe. 
SIpurangasawa uyusena yanerese turusu ukuawasawa 
purangawaa irumu. 

?Ukari yakuawa uputariwaa yawe uyumimiware aintasui, kuaye 
uputariwaa yawe uxari irumu Kristu yaneresewara. 

VUmuatiri arama ipiri usika rame sangawa panye iwaka kitiwaita 
panye kua mundu puraita yuiri. 

NTIrumu yuiri uxari ikupe aramawaita yande, uparawaka yande 
kuzima kuaye uputariwaa yawe kua umunyawaa panye maa 
kuaye uputariwaa yawe. 

12Yande yayupiruwaita yasaru Kristu uxari yaiku puranga yamee 
ikupe arama purangawaa ipurangasawa resewara. 

BAsui penye yuiri pesenduana asui peruyari rireana kua nyenga 
supiwa, kua nyenga purangawaa uxariwaa umukaturu penye 
Umusangawa penye irumu kua Espiritu Santu umbeuwaa yande 
arama. 

WAete kua uxariwaa yaiku santa, kua yarikuwaa ate mairame 
kuri yawike arupi, yamee kuri purangawaa izupe ipurangasawa 
resewara. 


Paulu upurandu uruyariwaita rese 


“Ape, hasendu rireana peruyari puranga yaneruikawa Jesus 
pegustari yuiri puranga panye uruyariwaita; 

16Timaa sekuere hamee purangawaa perese hamanduari irumu 
penye hambeu rame Deus. 

VYaneruixawa Jesus Kristu ipaya Deus, ipaya kua purangawaa, 
uxari arama pekuawa puranga pepia upe, uxari arama pekuawa 
pepia upe purangawaa ae. 

18Pemaa arama puranga pepia irumu pekuawa arama maa 

kua uputariwaa pesaru kua usenuiwaa penye, pekuawa arama 
yuiri turususawa kua ipurangasawa ainta supe arama kuaita 
uruyariwaita purangawaita. 

Pekuawa arama yuiri iturususawa ikirimbawasawa uxariwaa 
ainta supe arama kuaita uruyariwaita, kuaye umunyawaa yawe 
ikirimbawasawa turusuwaa irumu. 

2Usupiri arama Kristu umanuwaita sui, asui uxari uwapika 
ikatusawa sui iwaka kiti. 

MN Aintaara kiti piriwaa ae panye kuaita guvernuita, panye 
umunduwaita yuiri, panye tuixawaita umunduwaita upe, aintaara 
kiti piriwaa ae yuiri panye aintarera sui kuaita kuiriwaraita, panye 
yanerundewaraita yuiri. 

22 Asui uxari panye maantu ipi wira kiti, asui uxari ingreja 
akanga ae. 

23Ingreja aete ipira ae, asui umuteresemu ae panye kua 
umuteresemusara ainta panye. 


Umukaturu yande ipurangasawa irumu 

2 1Uzari upakawaita penye pemanu pukusawa penye pemunya 

resewara pepuxuwerasawa kuaye peputariwaa yawe. 
2Pewata kuera pepuxuwerasawa upe, pemunya kuaye uputariwaa 
yawe pemunya kua mundu, pewata sakuera kua kirimbawawaa 
uikuwaa ara upe, kua upurakiwaa kuiri aintapia upe kuaita 
tiwaita uruyari. 
#Yawata kuera aintapiterupi yuiri kuaita tiwaita aintauruyari, 
kuaye yanepira uputariwaa yawe, yamunya kuera kuaye 
yamanduarisawa uputariwaa yawe, kuaye yanepira uputariwaa 
yawe yuiri, asui ipiaiwasawa rairaita yande kuaye aintayawe 
kuaita amuita. 
4Maa pirasua Deus umaa yande ugustari resewara yande turusu. 
sUmanuwaita pukusaware yande yanepukuwerasawa resewara 
urari yapaka yande Kristu irumu, nyase ipurangasawa irumu 
umukaturu yande. 
6Asui umbaka yande irumu, asui uxari yawapika iwaka kiti 
Kristu Jesus irumu. 

"Umukame arama kuri aintaumaa ipurangasawa iturususawa 


yawewarawate, pirasua resewara umaa yande Kristu Jesus resewara. 


#Nyase ipurangasawa irumu umukaturu penye peruyari resewara 
ae, timaa pemunyawaa ae maa Deus urari penye arama ae; 
"Timaa pemunyawaa resewara ae, yawaite pembeu puranga 
peresepawate. 

ToNyase umunyawaita yande, umunya yande yaiku resewara 
Kristu Jesus ipia upe yamunya arama ikupe purangawaa kuaye 


Deus uputariwaa yawe yamunya, yawata arama purangawaa upe. 


Judeu uyumusuaki tiwaita judeu irumu Kristu resewara 


" Ape, pemanduari, penye penaseri tiwaita judeu, aintauseruka 
penye tiwaita usirkunsidariwaita kuaita usirkunsidariwaita 
aintapira upe aintaipu irumu. 

Pemanduari, tire periku kuera Kristu, peyumutirikare 
israelitaita sui, tire pekuawa kua Deus umbeuwaa, tire yuiri 
pesaru Deus, tire periku Deus kua mundu upe. 

"Maa kuiri kuayentuana penye Kristu Jesus ruwi resewara, 
penye peikuwaa kuera apekatu isui. 

“Nyase uxari timaarese yande, asui uxari yepewasu yande, asui 
umukurui kua ipiaiwasawa rupita uxariwaa yayumutirika. 
VAsui ipira irumu umbawa Deus nyenga kuximawara umbeuwaa 
yamunya, umunya arama ixupe arama yepe apigawa pisasua 
aintairumu kuaita mukui, asui uxari timaarese ainta. 
'#Umukaturu arama yande mukui Deus irumu yepenyu ipira 
irumu ikurusa rese, asui ipupe umburi yanesui ipiaiwasawa. 
VAsui uri umbue penye timaaresesawa rese penye peikuwaita 
kuera apekatu isui, asui umbue yuiri ainta timaaresesawa rese 
kuaita kuayentuwaita isui. 

'8Asui irumu panye yande mukui yapuderi yamusuaki yanepaya 
Espiritu irumu. 

Asui kuiri timaa apekatu suiwara penye, timaa uwatawaita 
penye, maa iyaraita penye irumu kuaita uruyariwaita, Deus ruka 
puraita penye. 

”Usupiriwaita penye uikuwaa rendawa rese aintauikuwaa sese 
lapustuluita aintayuiri kuaita utitikawaita, Kristu kua peikuwaa 
rendawa, aete kua ita santawaa uka upuamu sese. 

Sese usupiri panye kua uka santawaa upukuari ae, usupiri ae 
templu arama ae, yaneruixawa iyara aramawaa ae. 

“Asui penye yuiri usupiri penye uiku arama kua Deus irumu kua 
Espiritu. 

1Şesewara ixe Paulu prezu ixe Kristu Jesus resewara, 
3 hagustari resewara penye tiwaita judeu. 

?Hamanduari pesenduana uxari ixe arama kua nyenga Deus 
purangasawa rese, peresewara uxari ixe arama ae. 
3Pesenduana uxari hakuawa kua nyenga uyumimiware kuaye 
hampinimawaa yawe penye arama kuaira. 

1 Asui peleri irumu ae pepuderi pekuawa mayetaa hakuawa 
uyumimire Kristu rese. 

5Kua tiwa kuerare uxari aintaukuawa kuaita apigawaita kuaye 
uxariwaa yawe aintaukuawa kuiri Espiritu irumu kuaita 
umunduwaita purangawaita utitikawaita yuiri. 

6Uxari aintaukuawa mayetaa ainta kuaita tiwaita judeu ikupe 
aramawaita ainta, sakangaita ainta kua yepenyute ipira, ainta 
supe yuiri kua Kristu Jesus umbeuwaa irumu kua nyenga 
purangawaa. 
"Urari hambue kua nyenga purangawaa kuaye uxariwaa yawe 1xe 
arama prezenti Deus purangasawa kuaye umunyawaa yawe ixe 
arama ukuawasawa irumu. 

SIrete aintawira kiti panye kuaita uruyariwaita uxari ixe arama 
ipurangasawa hambue arama kua nyenga purangawaa ainta supe 
kuaita tiwaita judeu, sese kua purangawaa yarikuwaa Kristu 
irumu tiwa yapuderi yambawa yakuawa panye. 

SHakari arama panye apigawa ukuawa mayetaa kua Deus 
uyumimiwaa kuera kua umunyawaa panye maantu. 

lingreja uxari arama aintaukuawa kuiri panye Deus 
ukuawasawa kuaita tuixawaita umunduwaita iwaka kiti. 

VU Kuaye umunya uxari irumu Kristu Jesus yaneruixawa kuaye 
uputariwaa yawe yawewarawate. 

Irumu yapuderi yamusuaki ae timaa yasikie yaxari resewara 
yanepia sese. 

13Ape hapurandu penye tiarama yatima penye sesewara kua 
hapurarawaa peresewara, nyãse pepuderi pembeu purangawaa 
peresepawate sesewara. 


Paulu upurandu yuiri aintarese 


"Ape sesewara hamunya benditu ikupe kua yanepaya Deus. 
15Asui panye suka puraita iwaka kiti kua mundu upe yuiri 
aintauriku sera. 
16Uxari arama kirimbawa penye pepia upe irumu kua Espiritu 
kuaye ipurangasawa turusuwaa yawe. 

"Ape pexari Kristu uiku pepia upe pezari resewara pepia sese, 
sapu arama penye santa gustarisawa rese. 

'8Uxari arama pekuawa panye uruyariwaita irumu iturususawa 
panye, panye ilargusawa, panye ipukusawa, panye iwatesawa, 
panye itipisawa. 

1Pekuawa arama mayetaa iturususawa kua Kristu gustarisawa 
turusuwaa ae panye gustarisawa sui, teresemu arama penye 
panye Deus suiwara irumu panye penye, 

#Kuiri kua upurakiwaa ikirimbawasawa irumu yanepia upe 
upuderi uxari yande arama turusu piri isui kua yapuranduwaa 
irumu, isui yuiri kua yamanduarisawa. 

“Yamee ikupe arama purangawaa ingreja upe Kristu Jesus rese 
yawewarawate, amem. 


Yepewasu yaiku uruyarisawa rese 


4 'Ixe aintaumprezu yaneruixawa resewara, hapurandu penye 
pekuawa arama puranga kua mundu upe kuaye uputariwaa 
yawe kua usenuiwaa penye. 

“Peyumukuaira puranga, tepepiaiwa penye, pemuturusu 

pepia perumuaraita irumu, peaguentari perumuaraita irumu 
sustarisawa irumu. 

“Pesikari kirimbawa peiku yepewasu Espiritu rese timaarese 
arama peiku yepewasu. 

“Nyase yepenyu ipira, yepenyu yuiri kua Espiritu, kuaye usenuiwaa 
yawe penye yepenyu yasaruwaa yamaa sese penye usenuiwaita. 

” Yepenyute kua yaneruixawa, yepenyute kua yaruyariwaa, 
yepenyute yuiri kua batizmu. 

“Yepenyute kua Deus, aintapaya ae panye, kua aintaara kiti piriwaa 
panye, upuraki aintairumu panye, uiku aintapia upe panye. 


Uruyariwaita muraki 


"Maa uxari yande arama ipurangasawa yaneyaweyawe kuaye 
iturususawa yawe kua Kristu uxari yande arama sikuyaraimawaa. 
> Nyase yawe unyee: 

—Uyupiri irumu iwate kiti urasu irumu siya prezu, asui umee 
ainta supe arama prezenti ukuawasawa kuaita apigawa. 

?Asui umbeu irumu uyupiri umbeu yuiri uwiyeana iwi wira kiti. 
Kua uwiyewaa aete kua usemuwaa uyupiri iwate kiti panye 
iwaka umaa umuteresemu panye maantu. 

“Asui aete yuiri uxari yepeyepe apustuluita ainta, asui yepeyepe 
utitikawaita ainta, asui yepeyepe aintausenui Yurupari sui ainta, 

asui uxari yepeyepe usaruwaita ainta, asui yepeyepe umbuewaita 
ainta. 

?#Aintaumukaturu arama kuaita uruyariwaita aintaupuraki 
arama ikupe puranga, uyukiriari arama puranga Kristu ipira. 

13 Ate mairame yepewasu yaruyari, yepewasu yakuawa yuiri 
Deus raira rese, tuyuweana yande puranga sese kuaye Kristu 
ukuawasawa turusuwaa yawe. 

“Tiarama yaiku kuaye taina yawe, kuaye iwitu upeyuwaa 

yawe, kuaita uruyariwaita panye mayewaa nyenga, aintauwike 
aintaugananisawa irumu kuaita apigawa, asui aintaukuawasawa 
irumu aintauganani ainta aintaumunya arama puxi. 

15Maa yarikute yasikari yamunya kua supiwa yagustarisawa 
irumu, ape yayukiriari puranga sese kua yaneakanga Kristu. 

16 Asui panye ipira kawera uyuwike puranga uyumuapiriwaa upe, 
asui aintayaweyawe aintauyumuapiri puranga, asui uyukiriari 
puranga kua ipira uyukiriari puranga gustarisawa irumu. 


Yamanduarisawa purangawaa 


7Yawe hambeu penye arama supiwa yaneruixawa rese tiarama 
pewata aintayawe kuaita tiwaita judeu aintaumanduarisawa 
retentuwaa irumu. 
18Pitunawasu aintaumanduariwaa, timaa aintaukuawa kua 
Deus upakawaa aintauiku resewara tiwaita ukuawa yawe santa 
resewara aintapia. 
#Pitunawasu aintaumanduariwaa, asui aintauyuxari 
aintaumunya arama panye aintapuxuwerasawa, aintaugustari 
aintaumunya panye ikiawaa. 
2 Maa penye timaa peyumbue yawewaa rese Kristu irumu. 
21 Supiwa rameana pesendu sesewara, aintaumbue rameana penye 
sese, kua supiwa Jesus rese, 
2Pemusaka pesui pemanduarisawa kuximawara kua peikuwaa 
sese kuxima, iyukawaa ae nyãse uganani penye pemunya 
arama puxi. 
233 Pempisasua pemanduarisawa. 
24 Asui pemundeu perese pemanduarisawa pisasua Deus 
umunyawaa iyawe purangawaa ikiaimawaa supiwa ae. 


Yaxari yanesui pukuwerawa 


?5Sesewara pexari pesui panye gananisawa, pepurungita penye 
peyaweyawe nyenga supiwa irumu perumuaraita supe nyase 
yanerumuaraita ainta. 

2 Nepiaiwa rame inde teremunya puxi nepiaiwasawa irumu, 
rexari usasawa nesui nepiaiwasawa senundere kurasi uwike. 

27 Tepexari Yurupari supe sendawa arama pepia upe. 

28 Tepexari umunda kua mundawasu kuera maa pexari upuraki 
puranga ipu irumu uriku arama kuri ae uajudari arama kuaita 
tiwaita uriku. 

2 Tepexari nyenga pukuwerawa usemu peyuru sui, anyunte 
pexari usemu nyenga purangawaa uxariwaa aintauyukiriari 
kuaye pepurungitawaa yawe, uxari arama purangawaa ainta 
supe aintapia upe kuaita usenduwaita ae. 

30Tepemusasiyara kua Deus Espiritu kua umusangawawaa penye 
ikupe kua ara uri kuri yaneruixawa. 

31Pexari pesui apekatu kiti panye irawawaa, panye 
pepiaiwasawa kutarawaa, panye pepiaiwasawa yuiri, panye 
uyakawasawa yuiri, panye marandua puxuwerawa, asui panye 
puxuwerasawa yuiri. 

32Pemunya penye arama puranga, pirasua peyumaa, peperduari 
peirumu ainta, kuaye Deus uperduariwaa yawe irumu penye 
Kristu resewara. 


Yarikute yamunya puranga 


5 1Ape pemunya kuaye Deus umunyawaa yawe, kuaye tairaita 
ugustariwaita yawe. 

*Pewata gustarisawa upe kuaye Kristu ugustariwaa yawe yande, 
asui uyuxari aepawa yaneresewara kuaye uxariwaa yawe 
sakuenawaa yawe Deus supe arama. 

3Maa panye warixisawa, panye ikiawaa, panye umuasisawa yuiri 
tepembeu ae pepiterupi, kuaye uruyariwaita urikute umunya. 
*Tepembeu nyenga ikiawaa, tiyuiri nyenga retentuwaa, tiyuiri 
nyenga pukasawa rupiwaa, timaa puranga yamunya yawe, maa 
puranga piri yamee purangawaa Deus supe. 

“Ikiawaa yuiri, tiyuiri umuasiwaa uputariwaa idulu, tikuri 
aintauriku aintauiku aramawaa yaneruixawa Kristu Deus yuiri 
umunduwaa upe. 

“Teperari yepe uganani penye nyenga retentuwaa irumu, nyase 
yawewaa resewara Deus ipiaiwasawa uwari aintarese kuaita 
tiwaita uruyari. 

7Ape tepeajudari ainta. 

SKuzima pitunawasu puraita penye, maa kuiri murutingawaa 
upewaraita penye yaneruikawa irumu, ape pewata kuaye turi 
rairaita yawe. 

"Nyase yawasemuana turi iya panye purangawaa rese, panye 
satambikasawa rese, panye supiwa rese yuiri. 
VPerikute pesikari maa irumutaa pemusuuri arama kua 
yaneruixawa. 
"Tepeajudari ainta aintaumunya arama pitunawasu uxariwaa 
aintaumunya puxuwerawa, maa pembeu ainta supe aintapekadu. 
2Nyāse yayumutii yambeu arama kua aintaumunyawaa 
aintauyumimisawa. 
Maa yaxari rame turi umuturi aintarese yamaa ainta, nyase 
murutingana panye kua yamaawaa. 
“Yawe aintaunyee: 

—Repuamu inde rekiriwaa, repuamu umanuwaita pitera sui 
ape kuri Kristu umuturi nerese. 
Ape pemaa pesui puranga mayetaa pewata, tepewata tiwaita 
Ukuawa yawe, maa pewata ukuawaita yawe. 
16Puxuwerana kua mundu ape perikute pemunya puranga 
yawewarawate. 
V'Tepesikari tiwaita ukuawa penye maa pesikari pekuawa maitaa 
yaneruixawa uputariwaa yawe. 
#Tepekau kawi irumu nyase uxari peyumburi, maa 
peyumuteresemu Espiritu irumu. 
#Pepurungita penye pepiterupi salmu irumu kansão Espiritu 
rese irumu yuiri, penyengari puranga yaneruixawa supe panye 
pepia irumu. 
#Yawewarawate pemee purangawaa panye rese sera rupi kua 
yaneruixawa Jesus Kristu yanepaya Deus supe. 
“Peyuxari penye arama pesikie resewara Kristu sui. 


Kunyaita, apigawaita yuiri 

22Penye kunyaita peruyari pemena nyenga kuaye peruyariwaa 
yawe yaneruikawa, 
3Nyase kunya akanga aete imena, kuaye ingreja akanga aete 
Kristu, asui ae yuiri umukaturu ipira. 
SAsul kuaye ingreja uruyariwaa yawe Kristu nyenga yawete 
yuiri kuaita kunyaita aintaurikute aintauruyari aintamena 
nyenga panye. 
35 Penye perikuita perimiriku perikute pegustari perimiriku 
kuaye Kristu ugustariwaa yawe ingreja, asui aepawate uyuxari 
ingreja resewara. 
%Uxari arama ikiaimawaa ae umuyasuka rire ae inyenga irumu 
kuaye umuyasukawaa yawe ii irumu. 

TUputari ikupe arama kua ingreja purangawaa, ikiaimawaa, tiwa 
uxirika ae, tiyamaa pukuwerawa sese, nyase purangawaa ae. 
#Yawete yuiri kuaita urikuita zimiriku aintaurikute aintaugustari 
aintarimiriku kuaye aintaugustariwaa yawe aintapira. Kua 
ugustari ximiriku uyugustari yuiri aepawa. 

29 Nyase tire awa puxi umaa ipira, maa uyupui ae umukaturu ae 
kuaye Kristu umukaturuwaa yawe ingreja ixupe. 

3Nyãse ipira rakangaita yande. 

31 Sesewara apigawa uxari ipaya, imaya yuiri uiku arama irumu 
kua ximiriku, yepenyu arama kuri kuaita mukuiwaita. 

32 Turusu kua nyenga uyumimisawa, maa hambeu sese Kristu ae 
iingreja yuiri. 

3 Ape kuri peyaweyawe perikute pegustari perimiriku kuaye 
peyugustariwaa yawe penyepawa, asui kuaita urikuwaita 
aintamena aintaurikute aintaurespetari aintamena. 


Tainaita, aintapayaita yuiri 

6 Penye tainaita perikute peruyari pepaya nyenga yaneruixawa 

rese, nyãse yawe puranga pemunya. 
?Rerikute resikie remaa nepaya nemaya yuiri, nyase yawe Deus 
uyupiru umbeu yamunya yaiku arama puranga, 
3Puranga arama kuri pesasawa tuyuwe arama yuiri kuri inde 
kua mundu upe. 
“Penye aintapayaita, tepempiaiwa kuaita perairaita, maa 
pemukiriari ainta yaneruixawa nyenga rese kuaye uputariwaa 
yawe. 


Upurakiwaita 


5Asui penye amuita supe aramawaita, peruyari kuaita 
peruixawaita mundu puraita, pesikie resewara aintasui pepia 
supiwa irumu kuaye peruyariwaa yawe Kristu. 
“Tepepuraki aintaumaawaa upentu pemusuuri arama ainta 
kuaita apigawaita, maa pepuraki kuaye Kristu supe aramawaita 
upurakiwaa yawe, pepia sui pemunya kuaye Deus uputariwaa 
yawe. 
7Suuri pepuraki ainta supe kuaye pepurakiwaa yawe 
yaneruixawa supe, timaa kuaye pepurakiwaa yawe apigawaita 
supe. 
8Yakuawate yamunya rame puranga yaneruikawa kuri 
uxari yande arama yuiri purangawaa, kuaita apigawa supe 
aramawaita, aintayuiri kuaita tiwaita apigawa supe aramawaita. 





461 EFEZUWARAITA 6 


?Asui penye aintaruixawaita, yawete yuiri pemunya ainta supe, 
tepemundu kirimbawa ainta, nyãse pekuawate peruixawa 
aintaruixawa yuiri uiku iwaka kiti, timaa uparawaka umaa 
kuaita miraita. 


Pemundeu perese Deus rupa kirimbawawaa 


Ape anyu aramawaa peyumukirimbawa yaneruixawa rese, 
peiku santa ikirimbawasawa rese. 
VPemundeu perese panye Deus rupa kirimbawawaa pepuderi 
arama peiku santa Yurupari gananisawa ruaxara. 
u Nyäse tiyamunya kera apigawa ruaxara, maa aintaruaxara 
kuaita yanga umunduwaita, aintaruaxara kuaita kirimbawawaita, 
aintaruaxara yuiri kuaita umunduwaita kua mundu 
pitunawasuwaa, aintaruaxara yuiri kuaita ianga pukuwerawaita 
iwaka wira kitiwaita. 
'#Sesewara pexari perese panye Deus rupa kirimbawawaa 
pepuderi arama peiku santa kua mundu puxuwerawa upe, asui 
pemuserana rire peiku santa xinga. 
“Ape peiku santa, asui pepukuari pekua upe isinturão supiwa, 
asui pemuyari peputia upe kua kamixa purangasawa. 
15Pemundeu peipi rese kua nyenga purangawaa uxari timaarese 
puranga. 
'6Asui pepisika yawewarawate kua suantisawa nyase uruyarisawa 
ae, pepuderi arama pemuweu panye kuaita Yurupari pukuwerawa 
ruiwa sendiwaa, 
1Pexari peakanga rese kua salvasao xapeu, pepisika kua Espiritu 
espada nyase Deus nyenga ae. 
18 Ape pembeu Deus yawewarawate Espiritu irumu, pembeu 
Deus pepurandu irumu yuiri, asui pesaru tepekuere pepurandu 
aintarese kuaita uruyariwaita panye. 
Pepurandu serese yuiri hakuawa arama hambeu timaa hasikie 
seyuru irumu kua nyenga purangawaa uyumimiwaa kuera 
aintasui. 
#Tiarama hasikie hambeu ainta supe kuaye uputariwaa yawe 
hambeu, ixe umundu hambeu arama aintaupukuari ixe kurenti 
irumu. 


Tikiku 
a Asui kua Tikiku yanemu yaputariwaa, kua upurakiwaa 


timaa ikuere yaneruixawa supe, umbeu kuri pesendu panye 
serese umbeu yuiri maataa hamunyawaa. 





Ka aaa aa aua Aa 

22Sesewara hamundu pepiri ae pekuawa arama mayetaa yande 
umusuuri arama yuiri pepia. 


Uabensuari ainta 
233 Yanepaya Deus, ae yuiri yaneruixawa Jesus Kristu, uxari 
timaarese, uxari yuiri pegustari uruyarisawa irumu. 
Mpurangasawa uiku aintairumu panye kuaita ugustariwaita 
supiwa kua yaneruixawa Jesus Kristu. 





FILIPUWARAITA 


Paulu umpinima ainta supe kuaita Filipuwaraita 


Paulu upurandu purangawaa aintarese 


1 1Ixe Paulu Timuteu yuiri Kristu Jesus supe aramawaita, 
penye arama panye penye uruyariwaita puranga Kristu Jesus 
uikuwaita Filipu upe, ainta supe yuiri kuaita usaruwaita ingreja 
diakunuita yuiri; 

?Yanepaya Deus ae yuiri yaneruixawa Jesus Kristu uxari penye 
arama ipurangasawa, timaaresesawa yuiri. 

3Hamee purangawaa Deus supe perese hamanduari irumu 
penye. 

4Yawewarawate hapurandu perese suuri hapurandu perese. 
>Nyase suuri peajudari ixe sese kua nyenga purangawaa, 
hayupiru rame kuera ate kuiri. 

6Nyãse hakuawate supiwa, kua uyupiruwaa upuraki pepia upe 
umbawa yuiri kuri imuraki uri rame kuri Kristu Jesus. 

"Nyase puranga hamanduari yawe perese panye penye, nyãse 
sepia sui hamaa penye semuita yawe sese kua ipurangasawa, 
aintaumprezu rame yuiri ixe, hambeu irumu yuiri seresewara 
sese yuiri kua nyenga purangawaa supiwa ae. 

S$Nyase Deus ukuawa serese, timaa sekuere haputari hamaa 
penye, nyase hagustari penye kuaye Kristu Jesus uxariwaa 
yawe. 

?Hapurandu yuiri perese gustarisawa uyukiriari pepia upe, 

pekuawa arama pemunya panye purangawaa. 

10Pesikari arama yawewarawate panye purangawaa supiwa arama 
yuiri pepia tiarama kuri puxuwera uiku perese nyã ara Kristu 
Jesus uri rame. 

"Teresemu arama penye purangawaita iya irumu Jesus Kristu 
resewara, pemee arama kuri purangawaa Deus supe. 


Upurara Kristu resewara 


12 Penye semuita; haputari pekuawa panye kua puxuwerawa 
usikawaa serese uajudarite kua Nyenga purangawaa uyumusai 
arama. 

13 Ape aintaukuawate panye kuaita suraraita preturiu upe kualita 
amuita yuiri aintaumprezu ixe Kristu resewara. 
14Asui panye kuaita uruyariwaita kirimbawa piri aintauiku | 
yaneruixawa rese prezu resewara ixe, kuiri timaa aintausikie 
aintaumbeu Deus nyenga. | 

vYepeyepe aintaumbue Kristu rese aintaumuasi resewara ixe, 
aintaumuruanyana resewara ixe yuiri, maa kuaita amuita suuri 
aintapia sui aintaumbue. 

'eKuaita suuriwaita aintaumbue gustarisawa resewara nyãse 
aintaukuawa haikure ike ike hambeu arama sese kua nyenga 
purangawaa. 

"Maa kuaita amuita aintaumbue Kristu rese aintaumuruanyana 
arama ixe, timaa supiwa ainta, nyãse aintaumanduari aintauxari 
hapurara ike prezu ramere ixe. 

18 Ape maitaa. Suuri sepia aintaumbue resewara Kristu rese 
mayentu u aintaumuruanyana arama ixe u supiwa irumu 
aintapia, yawewarawate hayumusuuri, 

'#Nyase kua yawewaa uzari kuri aintauyurawa ixe pepurandu 
resewara serese, Jesus Kristu Espiritu uajudari resewara yuiri ize. 
20 Nyase kirimbawa haputari hasaru yuiri Deus rese tiarama kuri 
hatii ixe, maa haputari timaa hasikie yawewarawate, kuiri yuiri 
haputari hamuturusu Kristu sepira rupi u hapaka rame ixe u 
hamanu rame ixe. 

|Nyase hapaka rame ixe hapaka ixe Kristu supe arama, asui 
hamanu rame ixe anyunte haganyari turusu purangawaa. 
22Uputari rame hapaka ixe sepira upe ape iya puranga kua 
hapurakiwaa ixupe, maa tihakuawa maataa haputari piri kuiri. 
23Mukui hamanduarisawa kirimbawa haputari hasu sepira sui 
haiku arama Kristu irumu, nyase puranga piri ae panye sui. 
“Maa peresewara haputarire haiku sepira upe. 

25 Yawewaa resewara haputarire haiku pepiterupi panye peruyari 
arama perunde kiti piri, suuri arama peruyari. 

?56Pepuderi arama kuri pemee purangawaa Kristu Jesus supe 
arama hayuiri resewara pepiri mukuisawa. 


Yepewasu yamuruanyana Yurupari 

¥ Kuiri pewata puranga kua mundu upe kuaye uputariwaa 
yawe kua nyenga purangawaa Kristu rese, asui hasu rame hamaa 
pepiri u tirame hamaa penye hasendu kuri peresewara peiku 
santa yepenyu pemanduarisawa, kuaye yepenyu pemanduarisawa 
pepurara yepewasu sesewara kua nyenga purangawaa supiwa. 
28 Asui tikuri pesikie aintasui kuaita umuruanyanawaita penye. 
Ape yawewaa irumu pexari aintaukuawa aintaukanyemu kuri, 
maa irumu kua Deus uxari pekuawa umukaturu kuri penye. 
2Nyäãse Kristu resewara uxari pepurara yuiri sesewara yawaite 
maa peruyari retentu. 

3 Nyäse pepurara kuaye pemaawaa kuera yawe hapurara, kuaye 
pesenduwaa yawe yuiri hapurara kuiri. 


Yayugustari arama puranga 

2 ' Kristu uxari rame yayumusuuri, uxari rame yayugustari, 

fa uxari rame yepewasu yariku kua Espiritu, uxari rame puranga 
yayumaa pirasua yuiri yayumaa, 

2Ape, pemusuuri ixe yepewasu resewara pemanduarisawa, 
peyugustari resewara yepewasu, yepewasu arama kuri pepia, 
yepewasu yuiri kuri pemanduarisawa. 
3Tepemunya penye aramapawantu pemanduari resewara 
purangawaita penye aintasui, maa pirasua penye pemanduari 
purangawaita ainta pesui 

1Iepemanduari peyaraita resepawantu, maa pemanduari yuiri 
amuita yaraita rese. 


Kristu umanduarisawa 


5Pesikari kuri pemanduarisawa kuaye Kristu umanduarisawa yawe. 
6Uiku rameana yepewasute Deus irumu timaa umanduari 
sesepawantu yepewasu ae Deus irumu. 
7Asui uxari isui panye ipurangasawa, uiku arama kuaye 
upurakiwaa yawe amu supe arama, asui unaseri ae kuaye mira 
yawentu, asui aintaukuawa ae kuaye apigawa yawe. 
sAsui uyuxariwaa aintawira kiti aepawate, asui uruyari ipaya 
nyenga ate umanu ae, umanu ae kurusa rese. 
?Sesewara Deus usupiri ae aintaara kiti piriwaa, asui uxari sera 
puranga piri panye aintarera sul. 
1 Aintaumunya arama benditu ikupe panye aintausenduwaa 
irumu Jesus rera, panye iwaka kiti, panye kua mundu upe yuiri, 
panye iwi wira kiti yuiri. 
“ Aintaumbeu arama aintaapeku irumu panye aintaruixawa Jesus 
Kristu, aintaumee arama purangawaa yanepaya Deus supe. 


Yamuturi arama puranga kua mundu upe 

?Ape hagustariwaita, peruyari puranga kuaye peruyariwaa 
yawe yawewarawate haiku rame peirumu; maa kuiri kirimbawa 
piri peruyari tirame haiku peirumu; kuiri pexari uyukiriari 
puranga perese kua salvasão pemanduari resewara ae puranga, 
pesikie resewara isui yuiri. 
#Nyase Deus upuraki pepia upe, uxari suuri penye pemunya 
arama kuaye uputariwaa yawe. 

'4Tepepurupurungita penye pemunya irumu panye maantu, 
tiyuiri peyuyakawa. 

isTiarama periku perese puxuwerasawa, supiwa arama penye 
ikiaimawaita arama penye, Deus rairaita penye aintapiterupi 
kuaita miraita puxuwerawaita ugananiwaita, pemuturi arama 
kua mundu upe kuaye turi yawe. 

16Peiku santa sese kua nyenga upakawaa hambeu arama kuri 
purangawaa seresewara nya ara Kristu uri rame, tiarama hambeu 
retentu hayana retentu hapuraki yuiri pepiterupi. 

Maa aintauyuká rame ixe sesewara kua hapurakiwaa pepiterupi 
peruyari arama, suuri kuri ixe peresewara. 

8Yawete yuiri penye, perikute peyumusuuri seirumu. 


Timuteu Epafruditu yuiri 

19Hasaru yaneruixawa Jesus uzari kuri hamundu pepiri 
kutara kua Timuteu suuri arama kuri ixe hasendu irumu kuri 
peresewara. 
20 Nyãse timaa hariku amu isui umanduariwaa penye puranga 
kuaye iyawe. 
a Anyunte aintaumanduari aintayara rese, timaa aintaumanduari 
Kristu Jesus yaraita rese. 
2 Maa pekuawate Timuteu resewara, pekuawate mayetaa 
uajudari ixe puranga sese kua nyenga, purangawaa kuaye taina 
uajudariwaa yawe ipaya. 
23 Haputari kuri hamundu pepiri ae hakuawa irumu kuri maye 
hasasawa. 
2Haxari sepia yaneruixawa rese uxari arama kutara kuri hasu 
hamaa pepiri ixepawate. 
235 Asui hamanduari harikute hamundu pepiri kua semu 
Epafruditu kua upurakiwaa seirumu, upurara yuiri seirumu, kua 
pemunduwaa ixe arama uajudari arama ixe watari ramere ixe 
arama maantu. 
26Nyãse kirimbawa uputari umaa penye panye, asui sasiyara ipia 
pesendu resewara imasi. 
27 Nyase imasi turusu kuaji umanu ae, maa pirasua Deus umaa ae 
ixe yuiri, kuaji umusasiyara ixe, sasiyara rireana ixe. 
28 Ape turusu haputari hamundu penye arama ae kutara 
pemusuuri arama kuri pemaa rame ae mukuisawa, asui ixe 
kuaira xinga kuri hayuka sepia sese. 
29 Ape kuri suuri pesuanti ae yaneruixawa rese, puranga kuri 
pemaa kuaita apigawaita kuaye iyawe. 

3Nyäãse kuaji umanu ae sesewara kua yapurakiwaa Kristu rese, 
asui suuri ipia upurara seresewara, nyase penye timaa pepuderi 
peajudari ixe. 


Yaiku arama suuri 


3 'Asui semuita, peyumusuuri yaneruixawa rese. Timaa yatima 
ike hampinima penye arama yawete yuiri, nyase uajudari 
penye peiku arama santa. 


Umbuesarawaita puxuwerawaita 


*Pemaa pesui kuaita yawara, pemaa pesui kuaita umunyawaita 
puxuwerawa, pemaa pesui kua sirkunsizao retentuwaa. 
?Nyase yandete kua sirkunsizao supiwa, yandete upuranduwaa 
Deus irumu Espiritu irumu, yandete umeewaita purangawaa 
Kristu Jesus supe nyase timaa yaxari yanepia yanepira 
resepawantu. 
Maa ixe hapuderi maa haxari sepia sepira resepawantu. 
Amu umanduari rame upuderi uxari ipia ipira resepawate, ixe 
hapuderipiri isui. 
“Nyase uitu ara hanaseri rire ixe aintausirkunsidari ixe. Israel 
rimiariru ixe, Benjami suiwara ixe, ebreu ixe, ebrewita raira ixe; 
asui Deus nyenga kuximawara resewara farizeu ixe. 
ŝSAsui sepia sui hamuruanyana kua ingreja, nyase Deus nyenga 
kuximawara uxari hakuawa purangawaa ixe, nyãse timaa hariku 
serese puxuwerawa. 
"Maa Kristu resewara haxari ukanyemu sesui panye kua 
hamanduariwaa kuera. 
8Nyãse hayumaa panye kuaye ukanyemuwaa yawe, nyãse 
puranga piri hakuawa arama seruixawa Kristu Jesus, haxari 
aintaukanyemu panye kuaita haganyariwaita hagustari resewara 
ae, asui tenyuntuwara yawe hamaa panye semaa haganyari 
arama Kristu. 
?Haputari haiku ipia upe, nyãse timaa hariku purangawaa 
serese uriwaa Deus nyenga kuximawara sui, anyunte hariku 
purangawaa serese uriwaa Deus sui haruyari resewara ae haxari 
resewara sepia sese. 
WHaputari maa hakuawa ae, haputari yuiri hakuawa 
ikirimbawasawa upuamu resewara manusawa sui, haputari 
hapurara yepewasute irumu, asui haputari haiku iyawe umanu 
irumu ae. 
“Haputari yuiri hapuderi rame hapuamu manusawa sui. 

12Tire hapuderi, tire purangawaa ixe, maa kutara haputari 
purangawaa ixe nyase sesewara Kristu Jesus uputari ixe iyara 
arama. 
BSemuita, timaa hamanduari seresepawa purangawaa ixepawa, 
maa yawe hamunya; timaarese ixe isui kua uikuwaa serakuera 
kiti hasu arama serunde kiti piri ipiri kua uikuware serunde. 
1#Maa hasu serunde kiti ipiri kua sikuyaraimawaa Deus uxariwaa 
yande arama usenui resewara yande irumu kua Kristu Jesus. 
15Purangate yamanduari kuaye hambeuwaa panye yande 
uikuwaita santa, aikue rame ita umanduariwaita amu kiti isui, 
Deus uxari aintaukuawa puranga uyukuawa. 
16Maa yarikute yawata supiwa ipupe kua uxariwaa yakuawa. 


Umuruanyanaita Kristu 

17Semuita, pemunya kuaye yamunyawaa yawe, pemaa ainta 
supe puranga kuaita umunyawaita kuaye aintaumaawaa yawe 
yamunya. 
18Nyäse siya yanepiterupi aintauwata kuaye umuruanyanaita 
Kristu kurusa, hambeuwana penye arama aintaresewara siya 
viaji, hambeu yuiri mukuisawa penye arama kuiri hayaziu 
aintaresewara. 
'#Aintausu ukanyemusawa kiti, aintamarika aete aintaDeus, 
aintaumbeu puranga aintaresepawa aintapuxuwerasawa 
resewara; anyunte aintaumanduari kua mundu rese. 
2 Maa yaneretama uiku iwaka kiti, asui yasaru uwiye iwaka sui 
kua umukaturuwaa yande, yaneruixawa Jesus Kristu. 
nUtrukari kuri yanepira purangawaa yepewasu ipira purangawaa 
iyawe, ikirimbawasawa irumu uxari umuserana ikupe arama 
panye maantu. 


Peyumusuuri 


1Ape, semuita hagustariwaita haputariwaita hamaa, penyete 
pemusuuriwaa ixe, penyete sekurua, peiku kuri santa 
yaneruixawa rese, penye haputariwaita. 

2Hapurandu Evudia, Sintike yuiri yepewasu arama kuri 
aintaumanduari yaneruixawa rese. 
3Asui hapurandu inde yuiri inde reajudariwaa ixe supiwa, reajudari 
kuaita kunyaita upurakiwaita seruaki nyenga purangawaa rese, 
Klementi yuiri, asui panye kuaita amuita uajudariwaita ixe kuaita 
urikuwaita aintarera livru upakawaa upe. 


4 

4Peyumusuuri yaneruixawa rese yawewarawate, asui hambeu 
mukuisawa yuiri peyumusuuri. 

5Pexari panye apigawaita ukuawa maitaa pemunya puranga ainta 
supe panye. 


Kuayentu yaneruikawa yanesui 


“Tepeyuka pepia maa resentu, maa yawewarawate pepurandu 
Deus irumu pembeu Deus pemee ikupe purangawaa, pembeu 
usendu arama panye. 
7Asui Deus timaaresesawa purangawaa panye ukuawasawa 
sui umukaturu kuri pepia panye pemanduarisawa yuiri Kristu 
Jesus rese. 


Yamanduari arama purangawaa 

8Asui anyu aramawaa hambeu penye arama penye semuita, 
pemanduari panye sese kua supiwa, pemanduari panye sese 
kua purangawaa yamaawaa, pemanduari panye sese kua 
purangawaa, pemanduari panye sese kua tiwa ikia, pemanduari 
panye sese kua yagustariwaita, pemanduari panye sese kua 
purangawaa peresewara, aikue rame kua purangawaa, aikue 
rame kua uxariwaa pemee purangawaa, pexari aintaumuteresemu 
pemanduarisawa panye. 
?Asui kua peyumbuewaa seirumu, kua perikuwaa seirumu, kua 
pesenduwaa seirumu, kua pemaawaa seirumu, pemunya kuri 
ainta; ape kuri kua Deus uxariwaa timaarese penye uiku kuri 
peirumu. 


Suuri umaa ainta 


Suuri ixe turusu yaneruixawa rese nyãse pemanduari ixe 
mukuisawa puranga, kuzima pemanduari ixe, maa timaa 
pepuderi peajudari ixe. 

"Yawe hanyee seresepawa maa tipirasua resewara ixe, nyase 
hakuawa timaarese ixe panye mairamentu. 

2Nyāse hakuawate timaarese ixe aintauxari rame ixe aintawira 
kiti, hakuawate timaarese ixe aintaumbeu serese purangawaa, 
nyase hakuawana timaarese ixe mairamentu, seapu rame ixe u 
sasi rame yumäsi, u hariku rame turusu semaa u watari rame ixe 
arama maa. 

#Hapuderi panye maantu irumu kua umukirimbawa ixe. 

Maa pemunyana ixe arama puranga peajudari resewara ixe 
puxuwera irumu hasasawa. 

'#Maa pekuawate penye Filipuwaraita hayupiru rame hambue kua 
nyenga purangawaa hasu irumu Masedunia sui në yepe ingreja 
uajudari ixe kua watariwaa ixe arama anyunte penyepawate 
peajudari ixe. 

16 Asui hasu irumu Tesalunika kiti pemundu ixe arama kua 
watariwaa ixe arama timaa yepe viaji, maa mukui, asui usika ixe 
arama. 

1Timaa haputari resewara semaa arama, maa haputari supiwa 
iya arama penye irumu periku arama kuri pemaa arama. 
'#Harikuana turusu kua pemunduwaa ixe arama, harikuana 
turusu Epafruditu uxari rire ixe arama kua pemunduwaa ixe 
arama, usemu penye arama kuaye sakuenawaa yawe pexariwaa 
yawe Deus supe kuaye uputariwaa yawe, suuri umaa ae. 

YAsui seDeus uxari kuri penye arama panye kua watariwaa penye 
arama, kuaye urikuwaa yawe imaa iwaka kiti Kristu Jesus irumu. 
2Yamee purangawaa yanepaya Deus supe yawewarawate, amem. 


Kuekatu 


“Kuekatu ainta supe arama aintayaweyawe kuaita uruyariwaita 
Kristu Jesus. Asui kuaita uruyariwaita seirumu aintaumundu 
penye arama kuekatu. 
22Panye kuaita uruyariwaita aintaumundu kuekatu penye arama, 
aintayuiri kuaita Sezar ruka puraita. 
3kuiri yaneruixawa Jesus Kristu purangasawa uiku pepia upe 
panye. 


KULUSUWARAITA 
Paulu umpinima ainta supe kuaita Kulusuwaraita 


Umee purangawaa aintarese 


1 1Ixe Paulu, Jesus Kristu umunduwaa ixe kuaye Deus 
uputariwaa yawe, ae yuiri yanemu Timuteu. 

2?Penye arama penye uruyariwaita, yanemuita uikuwaita santa 

Kristu rese Kulusuwaraita, yanepaya Deus uxari penye arama 
ipurangasawa itimaaresesawa yuiri. 

3Yawewarawate yamee purangawaa ikupe kua yaneruixawa Deus 

Jesus Kristu ipaya yapurandu rame perese. 

|Nyase yasendu peresewara peruyari puranga Kristu Jesus 

nyenga, pegustari yuiri puranga panye kuaita uruyariwaita. 

"Sesewara kua pesaruwaa pemaa iwaka kiti, kuxima pesendu 
sesewara nyenga supiwa irumu nyenga purangawaa rese. 

SKua nyenga usikana pepiterupi, kuaye usikawaa yawe panye 

kua mundu kiti, asui uxari iya ae aintapiterupi, uyukiriari yuiri 

puranga, yawete yuiri pepiterupi ae pesendu rire ae pekuawa 

rire supiwa kua Deus purangasawa. 

"Kuaye umbuewaa yawe penye kua Epafra yagustariwaa 

upurakiwaa yaneirumu, upuraki puranga Kristu supe arama 
peresewara. 

8Ae yuiri uxari pekuawa pegustari puranga Espiritu irumu. 


Upurandu aintarese 


Sesewara yande yuiri yasendu rire peresewara, timaa 
yanekuere yapurandu perese; yapurandu uxari arama 
teresemu pepia upe ukuawasawa irumu, pekuawa arama kuaye 
uputariwaa yawe kua Espiritu, uxari arama pekuawa puranga 
pemanduarisawa puranga yuiri. 
10Pewata puranga kua mundu upe kuaye yaneruixawa 
uputariwaa yawe, suuri arama ae, puranga iya arama penye 
pemunyawaita purangawaita irumu, peyukiriari arama Deus 
ukuawasawa rese, 
VPeiku arama kirimbawa panye kirimbawasawa irumu kuaye 
ikirimbawasawa purangawaa uxariwaa yawe, tiarama kuri 
pepiaiwa pepurara, periku arama kuri pasiensia aintairumu 
pepia suuriwaa irumu. 
12Pemee purangawaa yanepaya supe, kua uxariwaa purangawaita 
penye periku arama kuri aintaurikuwaa kuaita uruyariwaita 
murutingawaa upe. 

Purangawa Kristu 

#Nyase uyurawa yande pitunawasuwaa sui, asui umutirika 
yande yaneruixawa Jesus umunduwaa upe kua Taira ugustariwaa. 
"Aete umuyuiri yande ikupe arama, umburi yanesui 
yanepuzuwerasawa. 
#Yepewasute ae ipaya Deus irumu, kua Deus tirewaa yamaa, aete 
aintarundewara panye kuaita umunyawaita. 
16Nyãse Deus umunya panye maa Kristu upe, panye iwaka kiti, 
panye kua mundu upewaraita, panye kuaita yamaawaita, panye 
yuiri kuaita tiwaita yamaa, panye tuixawaita, panye guvernuita 
yuiri, panye kirimbawawaita, panye umunduwaita yuiri. 
Aepawate umunya panye maantu ikupe arama. 
7 Aintarundewara ae panye. Sesewara interure panye maa. 
18 Aete ingreja akanga nyase ipira ae, aete kua uyupiruwaa, aete 
kua uyupiruwaa usemu umanuwaita pitera sui, aintarundewara 
ae panye maa rese. 
#Asui suuri Deus uxari ukuawasawa uiku sese. 
20 Asui Kristu irumu umukaturu irumu panye maantu, panye kua 
mundu upe, panye yuiri iwaka kiti, asui uxari timaarese aintasui 
resewara umburiwaa kurusa rese. 
21 Asui penye peikuwaa kuera apekatu isui, pemuruanyana ae 
pepia upe pemunyawaita puxuwerawaita irumu; 
22 Maa kuiri umukaturu penye irumu ipira apigawa yawewaa 
irumu umanu resewara ae, uxari arama purangawaita penye 
umaa, tiarama periku perese puxuwerawa, tiarama awa upuderi 
umbeu puxi perese umaa. 
23Peiku rame santa sese kua peruyariwaa, tirame peyutiari 
isui kua pesaruwaa pemaa uxari penye arama kua nyenga 
purangawaa pesenduwaa, kua nyenga aintaumbuewaa ainta 
supe panye kuaita iwaka wira kitiwaita. Asui ixe Paulu 
umbuesara ae. 


Paulu muraki 

24 Asui kuiri suuri hapurara peresewara, asui sepira upe 
hapurara kua tiware Kristu upurara ipira resewara, iingreja 
resewara. 
25 Asui upurakiwaa ixe ingreja upe kuaye Deus uputariwaa yawe 
hapuraki ixupe, haxari arama pekuawa puranga panye kua Deus 
nyenga. 
26Kua uyumimiwaa aintasui panye kuaita miraita kuxima, maa 
kuiri ugari aintaukuawa ae kuaita uruyariwaita ae. 

27 Asui Deus uputari pekuawa ipurangasawa iturususawa 
aintapiterupi kuaita tiwaita judeu, yawesawa kua uyumimiwaa 
kuera, Kristu uiku pepiterupi periku arama ipurangasawa. 
?S#Kristu kua yambuewaa sese, yambue ainta supe arama panye 
kuaita apigawaita, yambue ainta panye, panye ukuawasawa 
Irumu, yaxari arama tuyuwe ainta Kristu rese panye kuaita 
apigawaita. 

2 Asui yawewaa resewara hapurara hapuraki ikirimbawasawa 
irumu kua uxariwaa ixe arama turusu. 


Uputari kuaita Kulusuwaraita 


'Haputari pekuawa turusu hapurandu perese penye aintayuiri 
æ= kuaita uikuwaita Laudiseia upe, panye yuiri kuaita tiwaitare 

umaa seruwa. 
Suuri arama kuri aintapia, yepewasu arama kuri aintauiku 
gustarisawa rese, aintauriku arama panye ukuawasawa 
aintaukuawa arama puranga kua nyenga Deus uxariwaa Kristu rese. 
3Uyumimi sese panye kua ukuawasawa puranga. 
“Yawe hambeu penye arama tiarama awa uganani penye 
umanduarisawa gananisawa irumu. 
>Haiku rame apekatu pesui sepira upe haiku peirumu sepia 
irumu, suuri hamaa satambika peiku, santa yuiri peruyari Kristu. 


Uputari aintauyukiriari puranga 
ŝ6Ape kuaye pesuantiwaa yawe yaneruixawa Kristu Jesus, 
yawete yuiri pewata irumu, 
Sapu arama penye sese, peyukiriari arama puranga sese, peiku 
arama santa sese kua peruyariwaa, kuaye yambuewaa yawe 
penye sese, ape pemee ixupe arama purangawaa yawewarawate. 


Ukuawawaita uganani 


SPemaa pesui tiarama awa upisika penye nyenga ukuawasawa 
irumu, nyenga ipuraimawaa irumu yuiri, kuaye apigawaita 
nyenga yawe, kuaye kua mundu uxariwaa yawe aintaumunya 
Kristu sul. 

?Nyase panye Deus ukuawasawa uiku Kristu ipira upe. 

WAsui penye yuiri teresemu penye Kristu irumu, aete aintaakanga 
panye tuixawaita, panye kirimbawawaita yuiri. 

"Sese yuiri peyusirkunsidari irumu kua tiwa yamunya yaneipu 
irumu, pemusaka resewara pesui pepira puxuwerasawa, aete 
Kristu sirkunsizão ae. 

12 Asui aintauyutima penye batizmu upe Jesus Kristu 

irumu, irumu yuiri pepuamu pexari resewara pepia Deus 
kirimbawasawa rese, usupiriwaa ipupe Kristu umanuwaita 
pitera sui. 

BAsui penye yuiri umanuwaita kuera pepuxuwerasawa upe, 
tiresewara peyusirkunsidari pepira upe uxari upaka penye irumu, 
asui umburi yanesui panye yanepuxuwerasawa. 

“Asui utiari yanesui panye kua yadeveriwaa ikupe umunyawaa 
yande arama puxi, asui uyuka yanesui panye ae, umukanyemu ae 
kurusa rese. 

35 Asui umuserana panye demuniwita ruixawaita, panye 
kirimbawawaita yuiri, asui umutenyuntu ainta aintaumaawaa 
upe panye, umuserana ainta kurusa rese. 


Kristu yaneakanga 

16Tepexari aintaumbeu puxi perese timbiu resewara uuwaa 
arama resewara yuiri, u pemanduari resewara kua mundu, yasi 
pisasua yuiri, sauru yuiri. 
'7Nyase anyunte sangawa kuera ae kua uriwaa kuerana, maa 
Kristu yara kua ipira. 
18Tepexari aintaumunya penye arama puxi aintauyumukuaira 
resewara penye arama retentuwaa, tiyuiri aintaumunya 
resewara kultu anjuita supe arama aintaumanduari resewara 
aintakerupi, nyãse aintauyumpurakari tenyuntuwara irumu 
aintaumanduarisawa puxuwerawa irumu. 
'#Nyase timaa aintauiku yaneakanga Kristu rese, kua uyupuiwaa 
panye ipira uyukiriari arama yepewasute panye kuaita saikaita 
uyumuapirisawa upe, uyukiriari arama puranga kuaye Deus 
uxariwaa yawe uyukiriari. 


Yaxari yanesui yanekustumi 


2Pemanu rameana penye Kristu irumu kua mundu sui, 
marantaa peikure kua mundu yaraita yawe? Marantaa 
peruyarire aintaumbeuwaa? 
2# Aintaumbeu: 

—Terepisika neipu irumu kua, tepesaa nya, tepeyuaki nya. 
2 Kuaye aintaumbeu aintarese kuaita ukanyemuwaita kua 
mundu upe, kuaye aintaumbeu apigawa nyenga irumu, apigawa 
umanduarisawa irumu yuiri. 
3Kuaita aintaumunyawaita aintauxari yamanduari ukuawawaita 
ainta, aintauxari yamanduari puranga aintaumanduari Deus, 

aintauyumukuaira aintaumpurarakari aintapira, maa retentuwaa 
ae, anyunte uxari aintaumusuuri aintapira. 


Yamanduari arama Kristu rese 
| 1Pepuamu rameana Kristu irumu pesikari kuri kua iwate 

9 kitiwaraita Kristu uikuwaa kiti, uwapikawaa Deus katusawa upe. 
*Pemanduari sese kua iwate kitiwaraita, tepemanduari sese kua 
mundu puraita. 
3Nyase pemanuana penye, asui upakana penye Kristu irumu 
peyumimiana Deus ipia upe. 
‘Uri rame kuri kua Kristu kua uxariwaa upaka yande, penye yuiri 
kuri peyuiri irumu ipurangasawa upe. Yaxari panye puxuwerawa 
5Ape pexari umanu pesui panye pemanduarisawa kua 
mundu puraita, panye warixisawa, panye ikiawaa, panye 
pepira uputariwaa umunya kirimbawa, panye peputarisawa 
puxuwerawa, panye umuasisawa idulu yawe. 
“Nyase yawewaa resewara uri kuri Deus ipiaiwasawa. 
"Nyase pewata kuera aintapiterupi kuaita yawewaita peiku 
ramere yawewaa rese. 
#Maa kuiri pexari pesui panye pepiaiwasawa, panye pepiaiwasawa 
kutarawaa, panye puxuwerawa yuiri, tepepurungita puxi amuita 
rese, tepembeu nyenga puxuwerawa ikiawaa. 
?Tepeganani perumuaraita nyase pemusakana pesui 
pemanduarisawa kuximawara panye yuiri irumu kua uxariwaa 
kuera pemunya. 
10Nyãse pemundewana perese pemanduarisawa pisasua kua 
Umpisasuawaa ukuawasawa irumu kuaye iyawe kua umunyawaa ae. 
"Sese tiyamaa greguita, tiyuiri judewita, tiyuiri usirkunsidariwaita, 
timaa yuiri tiwa usirkunsidariwaita, tiyamaa kaa puraita, tiyuiri 
uwatawera, tiyuiri apigawa supe aramawaita, tiyuiri yamaa kuaita 
twaita apigawa supe aramawaita, maa Kristu uiku aintapia upe 
panye muiri ainta. 


KA AA AA 


Yamundeu yanerese purangawaa 


1? Ape kuaye Deus uparawakawaita purangawaita uputariwaita 
yawe, pemundeu perese pepia purangawaa pirasua arama pemaa 
amuita, panye purangawaa yuiri, puranga arama pemaa amuita, 
tepepiaiwa penye, pemuturusu pepia pepurara rame. 

#Periku pasiensia amuita irumu, peperduari peirumu ainta puxi 
rame peyumaa. Kuaye yaneruixawa uperduariwaa yawe irumu 
penye, yawete yuiri peperduari peirumu ainta. 

14Asui pexari perese aintaara kiti piri kua gustarisawa nyase 
upukuari yande yepewasu arama yaiku sese. 

15Pexari Kristu timaaresesawa umundu penye pepia upe, nyase 
sesewara usenui penye yepenyu arama ipira penye. Asui pemee 
purangawaa yawewarawate. 

16Pexari Kristu nyenga uiku kirimbawa pepia upe, peyumbue 
peirumu amuita irumu panye ukuawasawa irumu, pemee 
purangawaa Deus supe panye salmu irumu, panye kansão 
Espiritu uxariwaita irumu pepia suuriwaa sui. 

17 Asui panye maantu pemunyawaa u nyenga ae, u 
pemunyawaita peipu irumu, pemunya ae yaneruixawa Jesus 
rera rese, asui ipupe yuiri pemee purangawaa yaneruixawa 
Deus supe arama. 


Familia rese 


18Penye perikuita pemena, peruyari pemenaita nyenga kuaye 
yaneruixawa uputariwaa yawe. 
Penye perikuita perimiriku, pegustari perimiriku, tepeiku 
irumu irawawaa upe. 
20Penye tainaita, peruyari pepayaita nyenga, nyase yawewaa 
irumu pemusuuri yaneruixawa. 
21Penye perikuita perairaita, tepempiaiwa peraira, yawaite 
sasiyara aintapia. 
22Penye upurakiwaita, peruyari aintanyenga panye kuaita 
pepatraoita kua mundu upewaraita, tepepuraki aintaumaawaa 
upentu pemusuuri arama kuaita apigawaita, maa pepuraki pepia 
sui pesikie resewara yaneruixawa sul. 
23 Maantu pemunyawaa, pemunya ae pepia sui yaneruikawa 
umaa, timaa apigawaita umaa arama. 
24Nyãse pekuawate yaneruixawa uxari kuri penye arama periku 
arama pepurakiwaa rikuyara, nyãse pepuraki yaneruixawa 
Kristu supe. 
?25Nyase kua umunyawaa puxuwera uriku kuri sikuyara kua 
umunyawaa puxuwera, nyase timaa uparawaka umaa miraita. 


Yambeu Deus yawewarawate 
4 Penye aintapatrãoita, pemunya ainta supe puranga 
yepewasu, nyãse pekuawate periku yuiri peruixawa iwaka 
kiti. 
2Pembeu Deus yawewarawate, pesaru pepurandu irumu, pemee 
irumu ixupe purangawaa. 

3Pepurandu yanerese yuiri Deus upirari arama yande arama 
ukena yambue arama kua nyenga uyumimiwaa Kristu rese, kua 
nyenga aintaumprezuwaa ixe sesewara. 

4Hambeu arama ae uyukuawa kuaye uputariwaa yawe hambeu. 
5SPewata ukuawawaita yawe aintapiterupi kuaita tiwaita uruyari 
yaneirumu; yawewarawate pemunya puranga. 

éPembeu kua nyenga purangawaa yawewarawate, kuaye 
yamusembikawaa yawe yukira irumu, pekuawa arama maye 
pesuazara aintayaweyawe. 


Tikiku Unezimu yuiri 

7Tikiku umbeu kuri pesendu seresewara, aete yanemu 
yagustariwaa, upurakiwaa tiwa ikuere yawe seirumu 
yaneruixawa rese. 
8sNyãse sesewara hamundu pepiri ae pekuawa arama maye 
hamunya suuri arama kuri pepia. 
?Asui irumu hamundu kua Unezimu pesuiwara ae, aete yanemu 
purangawaa yagustariwaa. Aintaumbeu kuri pesendu panye sese 
kua usasawawaa ike. 


Kuekatu 


10 Asui Aristarku kua aintaumprezuwaa seirumu umundu penye 
arama kuekatu, asui Marku yuiri umundu penye arama kuekatu, 
Barnabe primu ae kua hambeuwaa penye arama sesewara uri 
rame umaa pepiri pesuanti arama ae. 

"Kuekatu penye arama yuiri kua Jesus aintaumuserukawaa 
Justu. Anyunte ainta kuaita usirkunsidariwaita uajudariwaita ixe 
sese kua yaneruixawa Deus umunduwaa upe. Aintate umusuuri 
ixe turusu. 

Epafra umundu penye arama kuekatu, kua upurakiwaa 

Kristu Jesus supe, pesuiwara ae; kirimbawa upurandu perese 
yawewarawate peiku arama santa, pekuawa arama puranga kuaye 
Deus uputariwaa yawe. 

3Hambeu sesewara puranga nyase upuraki turusu peresewara, 
aintaresewara yuiri kuaita Laudiseiawaraita, Ierapuliwaraita 
yuiri. 

Kua umpusangasara yagustariwaa serawaa Luka umundu penye 
arama kuekatu, Dema yuiri kuekatu penye arama ae. 

15Kuekatu yanemuita supe Laudiseiawaraita, asui Ninfa supe 
yuiri, asui panye kuaita ingreja supe aramawaita uyumuatiriwaa 
suka upe kuekatu ainta supe arama. 

"e Asui peleri rire kua papera panye penye, pexari aintauleri yuiri 
ae aintaingreja upe kuaita Laudiseiawaraita, asui yawete yuiri 
peleri aintapapera. 
1" Asui pembeu Arkipu supe upuraki arama puranga, umunya 
arama kua muraki urikuwaa yaneruixawa rese., 

'8Ixe Paulu hampinima kua kuekatu seipu irumu. Haputari 
pemanduari ixe aintaumprezuwaa. Kuiri Deus purangasawa uiku 
peirumu. 


= mee e m 


1 TESALUNIKAWARAITA 


Paulu uyupiru umpinima ainta supe 
kuaita Tesalunikawaraita 


Tesalunikawaraita uiku puranga 

1 Use Paulu, Silvanu yuiri, Timuteu yuiri, penye arama 

penye ingreja supe aramawaita uikuwaita yanepaya 
Deus rese yaneruixawa Jesus Kristu rese yuiri Tesalunika 
upewaraita. Haputari periku ipurangasawa, itimaaresesawa 
yuiri. 
Yawewarawate yamee perese purangawaa Deus supe 
yapurandu irumu perese. 
'Yapurandu rame yanepaya Deus irumu yamanduari mayetaa 
pepuraki uruyarisawa irumu, gustarisawa irumu yuiri, peiku 
yuiri santa pesaru irumu umaa yaneruikawa Jesus Kristu. 
“Nyãse pekuawate penye semuita Deus ugustariwaita 
uparawakana yande. 
#Nyase kua nyenga purangawaa yambeuwaa penye arama, 
usika pepiri timaa nyenga irumu upawantu, maa kirimbawa 
usika uxari pekuawa supiwa ae. Nyase pekuawa maye kuera 
yaiku puranga pepiterupi, yagustari resewara penye. 
6 Asui pemaa resewara perangawa pemunya kuaye yaneyawe 
yaneruixawa iyawe yuiri, nyase suuri pesuanti kua nyenga 
Espiritu Santu irumu pepurara irumu sesewara. 
"Kuiri panye kuaita uruyariwaita Masedunia upe, Akaia upe yuiri 
aintaumaa aintarangawa penye. 
8Nyase pesui aintausendu yaneruikawa nyenga timaa anyunte 
Masedunia upe, nē Akaia upe, maa panye mundu upe 
aintausendu sesewara, peresewara yuiri peruyari puranga Deus, 
ape timaa resewara yambue pirire. 
Nyase aintapawate aintaumbeu yaneresewara maye kuera 
pesuanti yande pepiterupi, maye kuera peyereu Deus 
kiti idulu sui pepuraki arama ikupe kua Deus upakawaa 
supiwa. 
10Pesaru arama pemaa kua Taira uri iwaka sui, kua 
umpuamuwaa manusawa sui, kua Jesus uyurawa yande isui 
kua ipiaiwasawa uriwaa kuri. 


Puranga Paulu uiku aintapiterupi 


2 1Nyãse penyepawate pekuawa, penye semuita, timaa 
&s retentu yaiku kuera pepiterupi. 

“Nyase yapurara rire, aintaumpurarakari rire yande Filipu upe 
kuaye pekuawa yawe yanerese, Deus uxari tiyasikie yambeu kua 
nyenga purangawaa Deus rese yapurara pukusawa. 

“Kua yambeuwaa penye arama timaa yambeu ae yaganani penye 
arama, u yaputari resewara yaganani penye arama, u yamuyusana 
arama penye. 

“Maa kuaye Deus uxariwaa yawe yambeu kua nyenga 
purangawaa, yawete yuiri yambeu, timaa yamusuuri arama 
apigawa, maa yamusuuri arama Deus kua usaã ukuawa yanepia. 
“Supiwa, ne yepe viaji yamusasawa penye arama nyenga, tiyuiri 
yaganani yayuka peirumu yanemaa arama, Deus ukuawate 
yanerese. 

ŝTiyuiri yaputari apigawa umee yande arama purangawaa, tiyuiri 
penye, tiyuiri kuaita amuita. 

"Maa yapuderi maa yayuka peirumu yanemaa arama, nyase 
Kristu umunduwaita yande pepiri, maa purangate yaiku 
pepiterupi yasaru penye kuaye kunya usaru yawe imembiraita. 
“Asui yaputari resewara penye, turusu suuri yanepia irumu 
yambeu penye arama kua nyenga purangawaa Deus rese, 

suuri yuiri yayuxari yandepawate peresewara, nyase turusu 
yagustari penye. 

"Nyase penye semuita, pekuawate maye kuera yapuraki yapurara 
yuiri; yapuraki ara rame, pituna rame yuiri tiarama iwasu yande 
penye arama, asui yambeu penye arama kua nyenga purangawaa 
Deus rese. 

"Penyete pekuawa yanerese, Deus ukuawa yuiri maye kuera 
yaiku pepiterupi penye uruyariwaita, tiawa upuderi umbeu puzi 
yanerese. 

"Nyase pekuawate maye kuera yamunya penye arama, kuaye 
apigawa umunyawaa yawe tairaita supe. 

'*Yamusatambika penye, yamusuuri penye, yambeu penye 
pewata arama puranga kua mundu upe, kuaye Deus uputariwaa 
yawe, kua usenuiwaa penye peiku arama yaneruixawa Deus 
umunduwaa upe purangawaa kiti. 


Puranga aintauiku aintaupurara rame 


“Asui yuiri yamee Deus supe purangawaa yawewarawate 
nyase pesuantiana inyenga pesenduwaa yaneirumu, nyase timaa 
pesuanti ae kuaye pesuantiwaa yawe apigawa nyenga, maa Deus 
nyenga yawe, nyase aete ae, kua upurakiwaa kirimbawa pepia 
upe, penye uruyariwaita. 

Nyase penye semuita, pemaawana perangawa pemunya arama 
kuaye aintaumunyawaa yawe kuaita Deus ingrejaita Kristu 
Jesus rese uikuwaita Judeya upe, nyãse kuaita perumuaraitate 
aintaumpurarakari penye kuaye kuaita Judeya upewaraita 
aintarumuaraitate umpurarakari ainta. 

#Aintauyuka kuera yaneruixawa Jesus kuaita utitikawaita yuiri, 
asui aintaumuruanyana yande, timaa aintaumusuuri Deus, 
aintaumuruanyana yuiri panye apigawaita. 

16 Aintaumuapatuka yande tiarama yambeu tiwaita judeu 

supe kua nyenga umukaturu arama ainta, kuaye aintaumunya 
teresemu arama ainta aintapuxuwerasawa irumu, ape Deus 
ipiaiwasawa usikana aintarese anyu aramawaa upe. 


Paulu uputari umaa ainta 

1 Asui penye yanemuita, yaiku pesui kutarantu yanepira irumu, 
timaa yanepia irumu, asui kirimbawa yaputari yamaa yuiri penye. 
\8Sesewara yaputari yamaa pepiri, ixe Paulu mukui viaji haputari 
hamaa pepiri, maa Yurupari umuapatuka yanerapee. 
Maitaa tiserá penye yanekurua, yanesuurisawa, yasaruwaa 
yamaa, yamukame yaneruixawa Jesus umaa uri rame kuri. 
2Supiwa, penyete yanepurangasawa yanesuuriwaa yuiri. 


Umundu Timuteu aintapiri 

3 1 Ape tiyapuderi timaarese yande pesui, asui suuri yaiku Atena 

P upe yande mukui. 
?Asui yamundu pepiri yanemu Timuteu, kua upurakiwaa Deus 
supe arama sese kua nyenga purangawa Kristu rese, uajudari 
arama penye sese kua nyenga peruyariwaa, umusuuri arama 
yuiri penye. 
3Tiarama awa pesuiwara uxari purarasawa umutawa ae, nyãse 
pekuawa usenui yande yapurara arama. 
Yaiku kuera peirumu yambeu penye arama yapurara kuri, kuiri 
pekuawa yapurarana. 
5Ape tihapuderi hasaru hamundu pepiri hakuawa arama 
mayetaa peiku sese kua peruyariwaa, nyãse hasikie yawaite kua 
gananiwera uganani penye, retentu arama maa kua yapurakiwaa 
pepiterupi. 
6Maa kuiri uyuiri rire usika pesui yanepiri kua Timuteu, ururi 
yande arama nyenga suuriwaa peresewara, peruyari puranga, 
peyugustari puranga yuiri; asui umbeu yuiri pemaa yande kuaye 
yamanduariwaa yawe yamaa penye. 

”Ape semuita, puxi pukusawa yasasawa, yapurara pukusawa, 
suuri yanepia peruyari resewara puranga. 

“Maa kuiri yapakate yande peiku rame santa yaneruixawa irumu. 
”Nyäse peresewara yamee Deus supe turusu purangawaa, nyase 
turusu suuri yande Deus umaa. 

WAsui muiri ara muiri pituna yuiri yapurandu Deus irumu, uxari 
arama yamaa pepiri yawajudari arama penye sese kua watariwaa 
penye arama, uruyarisawa rese. 


Paulu upurandu aintarese 


“Kuiri haputari yanepaya Deus, yaneruixawa Jesus yuiri, 
aintaurasu yande puranga yanerapee upe pepiri. 
“Haputari yaneruixawa uxari uyukiriari puranga peyugustari 
arama turusu peirumu panye penye, yawete yuiri yande peirumu 
penye. 
BuUkari arama pepia uiku santa purangawa rese, tiarama 
periku puxuwerawa perese yanepaya Deus umaa, uri rame 
kuri yaneruixawa Jesus, aintairumu panye kuaita uruyariwaita 
purangawaita. 


Uputari ikiaimawaa aintapia 

4 1Ape semuita, hapurandu penye yaneruixawa Jesus rese, 

peiku arama puranga, pemusuuri arama Deus yuiri, kuaye 
peyumbuewaa yawe yaneirumu, kuaye pemunyawaa yawe, kuiri 
peyumukaturu turusu xinga. 
“Nyase Pekuawate maye yambeu penye arama irumu kua 
yaneruixawa Jesus. 
“Nyase Deus uputari peyuxari penyepawate ikupe, tiarama 
pemuwarixi. 
Pekuawa arama peyaweyawe peyuka arama perimiriku puranga, 
pesikiesawa rupi, pemanduarisawa ikiaimawaa irumu. 
`Tepeyuka perimiriku pemanduarisawa puxuwerawa irumu, 
pemunya arama tenyuntu kuaye aintaumunyawaa yawe kuaita 
tiwaita judeu, tiwaitare ukuawa Deus rese. 
‘Tiarama amu umunya puxi imu supe uganani arama ae, nyase 
Yaneruixawa kuri upagari panye kuaita umunyawaita kua 
puxuwerawa, kuaye yambeuwaa yawe penye arama kuzima, 
7 Nyase timaa Deus usenui yande yaiku arama ikiawaa rese, maa 
yaiku arama ikiaimawaa yanepia irumu. 
"Ape awa umburi kua yambeuwaa, timaa umburi apigawaita, 
maa umburi kua Deus uzariwaa penye arama iEspiritu Santu., 

Uputari aintauyugustari 


Maa timaa hampinima penye arama pegustari arama kuaita 
peimuita, nyase Deus umbue penye peyugustari arama amuita irumu. 
l0Nyāse supiwa pegustari panye kuaita yanemuita, panye 
Maseduniawaraita. Maa yambeu penye arama, pegustari arama 
ainta turusu xinga. 

"Pesikari kuri timaarese penye puranga, pemukaturu peyara, 
pepuraki peipu irumu kuaye yambuewaa yawe penye arama. 
12Puranga arama kuri aintaumaa penye kuaita tiwaitare uruyari, 
tiarama pesaru amuita umee peyara arama. 


Maitaa umanuwaita uruyariwaita 

133 Maa timaa yaputari tiwaita ukuawa penye yanemuita 
aintarese kuaita umanuwaita pesui, yawaite sasiyara penye 
aintayawe kuaita amuita tiwaita uriku kua yasaruwaa yamaa. 
#Nyase yakuawa umanu kuera Jesus, asui upuamu kuera yuiri 
manusawa sui, asui yawete yuiri kuri Deus ururi kuri irumu 
Kristu resewara kuaita umanuwaita uruyariwaita. 
15Nyãse yawete yambeu penye arama yaneruixawa nyenga irumu; 
yande upakawaita kuri uri kuri yaneruixawa, tikuri aintarunde 
kiti yande kuaita umanuwaita. 
\6Nyãse yaneruixawa kuri uwiye iwaka sui inyenga 
kirimbawawaa irumu, aintausendu irumu yuiri kua arkanju 
nyenga, asui aintaupeyu irumu Deus trumbeta, ainta kuri 
uyupiru upuamu, kuaita umanuwaita Kristu rese. 
17 Asui kuri yande uikuwaitare upakawaita, usupiri kuri yande 
aintairumu nuv upe, ara upe, yayumuatiri arama yaneruikawa 
irumu, asui yawewarawate kuri yaiku yaneruixawa irumu. 
18Ape peyumusuuri perumuaraita irumu, kua nyenga irumu. 


Kutara kuri yaneruixawa uri 


G 1Penye semuita, timaa arama hampinima penye arama 
sangawa kua ara. 

2Nyãse uri kuri rame penyete pekuawa yaneruikawa rangawa 
kuaye mundawasu uriwaa yawe pituna. 

3Aintaumbeu rame kuri, timaarese peiku puranga, asui kutara kuri 
umukanyemuwaa usika aintarese, kuaye yepe kunya uriku yawe 
imembira, asui tikuri maa kiti ueskapari ae isui. Yarikute yasaru uri 
4Maa penye semuita, timaa peiku pitunawasuwaa upe 

upisika arama penye kua ara tiwa upe maa rese penye, kuaye 
mundawasu yawe. 

SNyāse panye penye turi rairaita penye, murutingawaa 

upe rairaita penye; nyase timaa pituna yara yande, tiyuiri 
pitunawasuwaa upewaita yande. 

6Ape timaa ukiriwaita yande, aintayawe kuaita amuita, maa 
yasaru puranga yakuawana ara yuiri. 

"Nyase kuaita ukiriwaita aintaukiri pituna rame; asui kuaita 
ukauwaita aintaukau pituna rame. 

8 Ape yande murutingawaa upe yaraita yarikute yakuawa ara, 
yamundeu yanerese yanekamiza uruyarisawa, gustarisawa yuiri, 
asui yaxari yaneakanga rese kua kapasete yasaruwaa yamaa 
umukaturuwaa yande. 

?Nyase timaa Deus uputari yande ipiaiwasawa runde, maa 
uputari umukaturu yande irumu kua yaneruizawa Jesus 
Kristu, 

Kua umanuwaa yaneresewara yaiku arama kuri irumu u 
yapaka rame yande, u yakiri rame yuiri. 

“Ape peyumusuuri perumuaraita irumu, asui pexari uyukiriari 
puranga panye penye kuaye pemunyawaa yawe. 


Maitaa yamunya puranga 

12 Ąsui kuiri yapurandu penye yanemuita, perespetari 
puranga kuaita upurakiwaita pepiterupi, kuaita serakuenawaita 
yaneruixawa rese, kuaita umbeuwaita penye arama. 
13Puranga pemaa ainta, pegustari resewara ainta, aintamuraki 
resewara. Peyumusuuri perumuaraita irumu. 
1Yambeu penye arama penye yanemuita, pepurungita 
aintairumu kuaita tiwaita uruyari puranga, pemusuuri kuaita 
sasiyarawaita, peajudari kuaita pituawaita, pemuturusu pepia 
aintairumu muiri ainta. 
15Tepexari amu umunya ikupe arama puxi kua umunyawaa ikupe 
puxi, pesikari pemunya puranga penye arama panye aintairumu 
kuaita amuita. 
16Peyumusuuri yawewarawate. 
VPepurandu Deus irumu, tepekuere. 
13Pemee ikupe arama purangawaa yawewarawate, nyase yawe 
Deus uputari peirumu Kristu Jesus rese. 
1Tepemuweu Espiritu. 
20Tepemutenyuntu kua aintautitikawaa. 
2 Pesaã pemaa panye maa, asui kua purangawaa pemukaturu 
penye arama ae. 
22Petirika isui panye kua puxuwerawa. 

Kuekatu 


23Asui kua Deus uxariwaa timaarese penye, yaputari uxari 
ixupe arama panye penye, umukaturu kuri panye pepia, panye 
pemanduarisawa, panye pepira yuiri, tarama yuiri periku perese 
puxuwerawa uri rame kuri kua yaneruixawa Jesus Kristu. 
24Supiwa kua usenuiwaa penye, nyãse umunya kuri kuaye 
umbeuwaa yawe. 
235Penye yanemuita, pepurandu yanerese Deus irumu. 
26Pesuanti puranga peimuita, pebejari ainta. 
?7Yaneruixawa rese hambeu penye arama: 

—Pezari arama panye yanemuita uleri kua yampinimawaa. 


28Kuiri yaneruikawa Jesus Kristu purangasawa uiku peirumu panye. 

Paulu umpinima mukuisawa ainta 
supe kuaita Tesalunikawaraita 


Paulu umee purangawa aintarese 


1 1ĮIxe Paulu, Silvanu yuiri, Timuteu yuiri, penye arama penye 
ingreja supe aramawaita Tesalunika upe yanepaya Deus rese, 

yaneruixawa Jesus Kristu rese yuiri. 

?Yanepaya Deus ae yuiri yaneruikawa Jesus Kristu, uxari penye 
arama ipurangasawa, timaaresesawa yuiri. 

3Semuita, yarikute yamee purangawaa Deus supe perese 

yawewarawate, nyase kua uruyarisawa uyukiriari perese 

turusu, asui peyugustari yuiri puranga xinga perumuaraita 
yawewarawate. 

#Ape yambeu purangawaa peresewara Deus ingreja upe, nyase 
santa peiku peruyarisawa rese, pepurara rame, puxi rame pesasawa. 
“Ape yakuawa puranga Deus umunya penye arama, puranga 
arama kuri penye sunde kua yaneruixawa Deus umunduwaa upe, 
kua pepurarawaa sesewara. 

“Purangate Deus uxari aintaupurara kuaita uxariwaita pepurara. 
7Asui penye pepurarawaita, uxari kuri pepitu yaneirumu uri 

rame kuri iwaka sui yaneruixawa Jesus Kristu, aintairumu kuaita 
ianjuita ikirimbawasawa resewara. 

SUri kuri tata sendiwaa irumu umpurarakari arama kuaita tiwaita 
ukuawa Deus, aintayuiri kuaita tiwaita uputari uruyari kua 
nyenga purangawaa yaneruikawa Jesus rese. 

?Aintaupurara kuri sikuyara, aintaukanyemu kuri yawewarawate, 
asui yaneruikawa kuri umburi isui ainta, ikirimbawasawa 
purangawaa sui yuiri. 

Nya ara upe kuri uri kuri ae, uxari arama iyaraita umee ikupe 
purangawaa, aintausikie resewara aintaumaa ae panye kuaita 
uruyariwaita ae, nyase peruyariana kua nyenga yambeuwaa 

penye arama. 

NSesewara tiyanekuere yapurandu perese Deus uxari arama 

purangawaita penye, usenui resewara penye, pembawa 

arama pemunya panye kua purangawaa, pepuraki yuiri ixupe 

ikirimbawasawa irumu peruyari resewara ae. 

'#Nyase peresewara kuri aintaumee purangawaa yaneruixawa 
Jesus rera rese, aintaumee arama kuri purangawaa yuiri perese 
peiku resewara ipia upe, kuaye yaneDeus purangasawa uxariwaa 
yawe, yaneruixawa Jesus Kristu yuiri. 

Yaneruixawa uri kuri 


Kuiri yambeu penye arama sese kua yaneruixawa Jesus 
Kristu uri kuri yayumuatiri arama irumu. 
2Tepexari aintautiari pemanduarisawa; tepexari yuiri 
aintaumutawa penye espiritu irumu, u aintanyenga irumu, u 
aintapapera irumu pemanduari yamunduwaa ae, pemanduari 
usikana yaneruixawa rangawa. 
3Tepexari amu uganani penye, nē kuaira; nyase siya kuri uxari 
kua aintauruyariwaa senundere sangawa usika, uri yuiri kuri kua 
apigawa puxuwerawa aete yuiri kua infernu raira. 
4Kua umuruanyanawaa upuamu aintaruaxara panye Deus, panye 
aintaumanduariwaa aintairumu yuiri, ape usu kuri uwapika 
Deus templu upe, asui umbeu kuri sesepawate Deus ae. 
5Maitaa tipemanduari hambeuwana penye yawewaa rese, haiku 
rame kuera peirumu? 
6Asui pekuawate yuiri awa kirimbawasawa umuapatukare uri, 
anyunte kuri uri sangawa usika rame kuri. 


Uri kuri kua puxuwerawa 

"Nyase kua puxuwerawa upurakiana uyumimisawa kua 
mundu upe, anyunte usaru aintautirika kua umuapatukarewaa 
uyumukameana ae. 
8Asui kuri uyumukame kua puxuwerawa, asui yaneruikawa 
Jesus uyuká kuri ae iwitu irumu usemuwaa iyuru sui, asui 
umukanyemu kuri ae umaa irumu uri. 
?Asui kua puxuwerawa uri kuri Yurupari ukuawasawa irumu, 
panye kirimbawasawa, umunya kuri umukame arama aintaumaa 
tiwaita yamunya, uganani arama ainta. 
10Asui panye gananisawa puxuwerawa irumu kuri uganani 
kuaita ukanyemuwaita, nyãse timaa aintauputari aintaugustari 
kua nyenga supiwa umukaturu aramawaa ainta. 
"Ape yawewaa resewara Deus uxari aintauganani ainta arama 
supiwa kua gananisawa. 
2Tiarama umukaturu ainta panye kuaita tiwaita 
uruyari kua nyenga supiwa, nyãse suuri aintaumunya 
aintapuxuwerasawa. 


Uputari aintauiku santa 


3Nyãse yarikute yamee purangawaa Deus supe perese 
yawewarawate, penye yanemuita, yaneruikawa uputariwaita; 
nyase kuzima Deus uyupiru uparawaka penye umukaturu 

arama penye, Espiritu uxari resewara ixupe arama penye 
peruyari resewara kua supiwa. 

14Nyãse sesewara usenui penye irumu kua nyenga purangawaa 
yambuewaa, periku arama kuri ipurangasawa kua yaneruixawa 
Jesus Kristu. 

15 Ape penye semuita, peiku santa, peruyari puranga kua nyenga 
yambuewaa sese penye, yanenyenga irumu, u yampinimawaa 
irumu yuiri. 

16Kuiri kua yaneruixawa Jesus Kristu, ae yuiri kua yanepaya Deus 
kua ugustariwaa yande uxari yuiri yande arama yayumusuuri 
arama ipupe tiwa upawa, asui ipurangasawa irumu uxari yande 
arama kua yasaruwaa yamaa purangawaa; 

7Umusuuri kuri pepia, uxari santa peiku pemunyawaita 
purangawaita rese, penyenga purangawaa rese yuiri. 


Uputari aintaupurandu sese 


3 1Asui anyu aramawaa yambeu penye arama yanemuita, 
pepurandu yanerese yambeu arama yaneruixawa nyenga, 
aintaumee arama kuri purangawaa sese kuaye pemunyawaa yawe. 
“Uyurawa arama yande aintasui kuaita apigawaita tiwaita 
ukuawa, puxuwerawaita, nyãse timaa panye apigawaita 
uruyari ae. 

3Maa puranga yaneruixawa umunya penye arama, uxari kuri 
peiku santa; umukaturu kuri penye isui kua Yurupari. 

^Asui yande yuiri yaneruixawa uxari yakuawa perese pemunya 
kuaye yamunduwaa yawe pemunya, asui yakuawate pemunya ae 
yawewarawate. 

5SKuiri yaputari yaneruixawa urasu pepia Deus gustarisawa rese, 
sese yuiri kua peiku aramawaa sese yawewarawate Kristu rese. 


Yamunya puranga yawewarawate 

ŝKuiri penye semuita, yamundu penye yaneruixawa Jesus 
Kristu rera rese, petirika isui kua uikuwaa retentuwaa kua tiwa 
umunya kuaye yambeuwaa yawe penye arama. 
"Nyase pekuawate pemunya kuaye yamunyawaa yawe, nyãse nē 
yepe viaji yaiku retentu pepiterupi. 
“Nyase në yepe viaji yambau peirumu yawentu, maa yapurara 
yapuraki muiri ara, muiri pituna yuiri, tiarama iwasu yande 
penye arama. 
Yawe yamunya tisa maa tiresewara yapuderi, maa yaputari 
yamunya kuaye pemaa arama perangawa. 

Nyãse yaiku ramere peirumu, yambeu penye arama tiarama 
pexari umbau peirumu kua tiwa uputari upuraki. 

"Nyāãse yawe yasendu peresewara, yepeyepe pesuiwara aintauiku 
retentu, timaa aintaupuraki, aintauwata aintauwike retentu 
aintaumbeu amu rese. 

1? ĄAsui kuaita yawewaita yambeu ainta supe, yamundu 

ainta yaneruixawa Jesus Kristu rese, aintaupuraki arama, 
aintaukiririntu, aintauriku arama kuri aintayara arama. 

3 Asui penye yanemuita, tepekuere pemunya arama puranga. 
(Wlirame yepe uputari uruyari kua nyenga yampinimawaa kua 
papera, pemuyukuawa ae, pemaantu ikupe uyumutii arama. 
Maa tepemaa ixupe kuaye peruanyana yawe, maa pembeu 
ikupe kuaye pemu yawe. 

leKuiri yaputari kua timaaresesawa ruixawa uxari arama 
timaarese penye yawewarawate mairamentu. Yaneruizawa uiku 
kuri peirumu panye. 

Viye Paulu hampinima penye arama kua kuekatu seipu irumu. 
Yawe hamusangawa panye hampinimawaita, yawe hampinima 
seipu irumu. 

'#Kuiri yaneruixawa Jesus Kristu purangasawa uiku peirumu 
panye penye. 





1 TIMUTEU 


Paulu uyupiru umpinima Timuteu supe 


Paulu umpinima Timuteu supe 


"Tse Paulu Kristu Jesus umunduwaa, nyase umundu resewara 
1 yawe kua Deus umukaturuwaa yande, ae yuiri kua Kristu 
Jesus yasaruwaa yamaa. 
2Inde arama inde Timuteu, supiwa seraira inde sese kua 
yaruyariwaa, yanepaya Deus, yaneruixawa Jesus Kristu yuiri 
aintauxari inde arama aintapurangasawa, pirasua aintaumaa 
penye yuiri, timaarese aintauxari inde yuiri. 
Timuteu umbue Efezu kiti 

3Hasu rame kuera Masedunia kiti, hapurandu inde reiku 
aramare Efezu upe pembeu arama ainta supe arama kuaita 
yepeyepe, tiarama aintaumbue amu kiti isui kua yambuewaa. 
ATiarama aintaumanduari aintaramunyaita nyenga, tiyuiri 
aintaumanduari aintaramunya reraita kuera yawewarawate, 
nyase anyunte uxari aintaupurungita retentu ainta, tiuxari 
aintaumanduari Deus aintapia sui. 
“Yawe kuri rembeu ainta supe aintauyugustari arama aintapia 
ikiaimawaa irumu, aintaumanduarisawa purangawaa irumu 
yuiri, uruyarisawa irumu yuiri supiwa. 
“Nyase yepeyepe uxariana kua purangawaa, asui 
aintauyusupariwaita ainta nyenga tenyuntuwara rese. 
7 Aintauputari umbuewaita ainta sese kua Deus nyenga 
kuzimawara, maa tiaintaukuawa mayetaa kua aintaumbeuwaa, 
tiyuiri aintaukuawa sese kua aintaumbeuwaa. 


Maitaa kua Deus 
nyenga kukimawara 


3Maa yakuawate purangate kua Deus nyenga kuximawara, 
yakuawa rame puranga mayesawataa umbeuwaa. 
Maa yakuawate timaa Muize uxari yande arama kua Deus 
nyenga kuximawara aintaresewara kuaita purangawaita, maa 
aintaresewara kuaita puzuwerawaita, tiwaita uruyari yuiri, 
aintaresewara kuaita tiwaita uputari Deus, puzuwerawaita 
yuiri, aintaresewara yuiri kuaita ikiawaita umanduarisawa, 
upurungitawaita nyenga puxuwerawa yuiri, aintaresewara yuiri 
kuaita uyukáwaita aintapaya, kuaita uyukawaita aintamaya 
yuiri, kuaita uyukáwaita mira yuiri. 

1 Aintaresewara yuiri kuaita warixiwaita, aintayuiri kuaita 
apigawaita warixiwaita aintapawa, aintayuiri kuaita 
umundawaita apigawaita, aintayuiri kuaita ugananiwaita, 
kuaita yuiri ugananiwaita aintaumbeu pukusawa supiwa yawe, 
aintayuiri panye kuaita umuruanyanawaita kua nyenga supiwa, 
VKua nyenga purangawaa uxariwaa serese kua Deus 
yabensuari ae. 


Kirimbawa yaneruixawa 
purangasawa 

Hamee purangawaa ixupe kua yaneruikawa Jesus Kristu, 
nyase uxari ixe arama kirimbawasawa, nyãse hakuawa 
puranga umaa ixe, uparawaka resewara ixe, hapuraki arama 
ixupe. 
13Ixe hambeu kuera puxi sese, ixe hamuruanyana kuera ae, ixe 
hamusasiyara kuera ae. Maa pirasua umaa ixe arama nyase 
yawe kuera hamunya tiramere hakuawa ae, tiramere haruyari 
ae. 
MAsui yaneruixawa purangasawa uyusena serese irumu kua 
uruyarisawa, gustarisawa yuiri Kristu Jesus suiwara. 
5Supiwa kua nyenga, yarikute yaruyari ae panye, Kristu Jesus 
uri kua mundu kiti umukaturu arama kuaita puxuwerawaita, 
asui ixe yuiri puxuwera piri aintasui. 
16Maa sesewara pirasua umaa ixe arama, nyãse ixe puxuwera 
piri aintasui panye Jesus Kristu umukame aintaumaa turusu 
uaguentari seirumu, aintaumaa arama aintarangawa ixe panye 
kuaita uruyariwaita kuri ae, urikuwaita kuri mundu tiwa 
upawa. 
Kuiri yamee ikupe arama purangawaa yawewarawate, yasikie 
arama yamaa izupe kua yaneruixawa tiwa upawa, kua tiwa 
ukanyemu, tiwa yamaa yaneresa irumu, kua Deus yepenyuwaa, 
amem. 


Kera purangawaa 


1 Yawe hamundu inde seraira Timuteu, aintautitika yawe 
Nerese: Rexari kua nyenga uajudari inde, remunya kirimbawa 
kua kera purangawaa resewara. 

V#Reiku santa sese kua reruyariwaa, resikari remanduarisawa 
ikiaimawaa, nyase tiresewara aintauputari ikiaimawaa 
aintaumanduarisawa kuaita amuita, ape aintauxari aintasui 
panye kua aintauruyariwaa yepe. 

20 Asui aintasuiwara aintate kuaita Imeneu, Alexandre yuiri, asui 
haxariana ainta Yurupari supe umpurarakari arama ainta tiarama 


maa aintaupurungita puxi. 

2 1Ape panye sui haputari pepurandu kirimbawa panye apigawa 
rese, pemee yuiri purangawaa aintarese, 

?Pepurandu aintarese kuaita tuikawaita, aintarese yuiri kuaita 

umunduwaita penye, peiku arama puranga, timaarese penye, 

pemanduari arama puranga kua Deus peiku arama supiwa. 

3Nyãse puranga yamunya yawe, nyase umusuuri kua Deus, kua 

umukaturuwaa yande. 

“Uputari umukaturu panye apigawaita, uputari aintaukuawa 

panye kua nyenga supiwa. 

Nyãse anyunte yepenyu Deus, anyunte yepenyu umusasawa 

nyenga Deus supe, miraita supe yuiri, aete kua apigawa Kristu 

Jesus. 

“Kua uyuzari simutara aintaresewara panye, yarikute yambeu 

sesewara sangawa usikana. 

7Sesewara uparawaka ixe umbuesara arama ixe, umundu 

arama ixe yuiri, hambue arama aintauruyari arama supiwa 

kuaita tiwaita judewita, hambeu nyenga supiwa, timaa 

haganani. | 


Yapurandu panye mira rese 


Maitaa yaiku puranga 

8Ape haputari aintaupurandu Deus irumu kuaita apigawaita 
panye, aintarendawa yaweyawe, aintausupiri aintaipu timaa 
ipiaiwasawa irumu, timaa uyakawasawa irumu. 
?Yawete yuiri kuaita kunyaita aintaurikute aintaumundeu 
aintarupa aintarese puranga, kuaye ukuawaita yawe, tiarama 
aintauyupe aintaawa, tiarama aintauyumuse uru irumu, perula 
irumu yuiri, tiyuiri aintausikari aintarupa sipiwasuwaita. 
Maa aintaumundeu aintarese aintaumunyawaita puranga, kuaye 
aintayawe kuaita kunyaita umanduariwaita Deus. 
"Kua kunya, pexari usaru arama usendu ukiririntu uruyari 
arama puranga. 


12Timaa haxari umbue kua kunya, tiyuiri umundu imena, urikute 


ukiririntu uiku. 

'#Nyase Deus uyupiru umunya Adão, asui umunya Eva. $ 
“Timaa Yurupari uganani Adão, maa uganani rire kua kunya, ] 
anyunte uwari ipuxuwerasawa upe. 

5Maa kua kunya umukaturu kuri ae uriku resewara imembira, 
uiku rame santa uruyarisawa rese yuiri, gustarisawa rese yuiri, 
purangasawa rese yuiri, ukuawawaa yawe. 


Kuaita usaruwaita ingreja 

3 1Supiwa kua nyenga, yepe uputari rame usaru ingreja ae, 

uputari yepe muraki purangawaa, 
2 Asul kua usaruwaa ingreja urikute uxari puranga aintaumaa 
ae panye, yepenyute ximiriku, tiwa ukau, tiwa upuka 
tenyuntu, umunyawaa puranga panye, suuriwaa usuanti mira, 
ukuawawaa umbue; 
3 Tiwa ugustari kawi, tiwa ipiaiwa ae, maa ipiaiwaimawaa ae, 
tiwa uyakawa ae, tiwa ugustari turusu dinyeru. 
*Kua ukuawa usaru puranga suka puraita, umukiriari tairaita 
aintauruyari arama puranga, urespetari arama ainta puranga. 
"Nyase tirame ukuawa usaru suka puraita, maitaa maa upuderi 
usaru Deus ingreja? 
Kua pisasua uruyari tiupuderi usaru ingreja, yawaite umanduari 
puranga ae amuita sui, Yurupari uganani kuri ae. 
7Maa kuaita amuita aintaurikute aintaumaa ae puranga, yawaite 
puxi aintaumaa ikupe, yawaite Yurupari umuyusana ae. 
sYawete yuiri kuaita diakunuita, aintaurikute puranga 
aintaumaa ainta, yepenyu aintaumanduarisawa, tiwaita ukau, 
tiwaita umuasi aintamaa arama. 
?Aintaurikute aintaumukaturu aintaumanduarisawa ikiaimawaa 
irumu kua nyenga aintauruyariwaa. 
10Pemaa mayetaa ainta, asui tirame pewasemu puxi aintarese, 
pexari diakunu ainta. 
1Yawete yuiri kuaita aintarimiriku aintaurikute aintauxari 
puranga aintaumaa ainta, tiwaita upurungita puxuwera, tiwaita 
ukauwera ainta, aintaurikute aintaumunya puranga panye 
maantu. 
12Asui kua diakunu yepenyute ximiriku, urikute usaru puranga 
tairaita, panye suka puraita yuiri. 
3Nyāse kuaita purangawaita diakunu ainta, aintauxari puranga 
aintaumaa ainta panye, asui aintauiku santa sese kua uruyarisawa 
Kristu Jesus rese. 


Santawaa kua Deus ingreja 
“Yawe hampinima inde arama, maa kutara kuri haputari 
hamaa nepiri. 

5Maa tiramere hayuiri rekuawana mayetaa rerikute remunya 
Deus ruka puraita supe, nyase aete iingreja kua Deus upakawaa, 
aete kua uzariwaa uiku santa kua nyenga supiwa. 

te Nyase turusuwaa kua nyenga uyumimisawa sese kua 
yaruyariwaa. Kukima Deus umuyukuawa ipira upe, asui kua 
espiritu uxari yakuawa sese, asui kuaita anjuita aintaumaa ae, 
asui aintaumbue sese ainta supe panye kuaita tiwaita judeu, 
asui aintauruyari ae kua mundu kiti, asui aintausuanti ae 
iwaka kiti. 


Aintauxari kuri Deus nyenga 


1Kuiri kua Espiritu umbeu kirimbawa, senundere 

kuri kua mundu upawa, yepeyepe kuri aintauxari kua 
aintauruyariwaa, aintauruyari arama kua gananisawa, 
aintanyenga yuiri kuaita demuniwita. 
“Turusu aintauganani retentu resewara ainta, santawaa 
aintaumanduariwaa. 
3Aintausaisu kuri aintauyuka aintarimiriku, aintausaisu 
aintaumbau kua timbiu Deus umunyawaa yambau arama, 
aintaumee rire sese purangawaa kuaita uruyariwaita, kuaita 
ukuawaita kua nyenga supiwa. 
“Nyase purangawaa panye kua Deus umunyawaa, asui tiyapuderi 
yamuaiwa kua yambauwaa yamee rireana sese purangawaa. 
“Nyase puranga ae Deus nyenga irumu yapurandu resewara sese. 


Yapuraki arama Deus supe puranga 


SRembeu rame yanemuita supe kua nyenga, ape kuri 
upurakiwaa purangawaa inde, Kristu Jesus supe arama, nyase 
reyumuteresemu ipupe kua nyenga reruyariwaa, irumu yuiri kua 
umbuesarawaa reruyariwaa sese. 
7Tereiku aintaramunyaita nyenga rese, tenyuntuwara retentuwaa 
ae. Maa reyumbue reiku arama puranga. 
8Purangate yasikari kirimbawa arama yanepira, maa puranga 
piri yasikari Deus ukuawasawa kirimbawa yanepia upe, nyãse 
uajudari yande kuiri kua mundu upe, uajudari yuiri kuri yande 
senunde kua mundu nunkawaa upawa uriwaa kuri. 

?Supiwa kua nyenga, yarikute yaruyari panye ae. 

10Nyäse sesewara yapuraki, yapurara yuiri, nyase yasaru yamaa 
kua Deus upakawaa, kua umukaturuwaa panye kuaita apigawa 
uruyariwaita. 

"Kuiri rembue ainta aintauruyari arama kua nyenga. 

12 Terexari aintaumutenyuntu inde netainasawa resewara, maa 
rerikute remunya puranga aintaumaa arama aintarangawa, 
remunyawaita panye nenyenga irumu, panye remunyawaita 
irumu, panye gustarisawa irumu, panye uruyarisawa irumu, 
panye ikiaimawaa irumu yuiri. 

133 Ate hasika rame kuri rerikute releri, rerikute rembeu ainta supe, 
rembue aintayuiri. 

14Timaarese reiku isui kua Espiritu uxariwaa inde arama, 
aintauxari irumu kuera aintaipu nerese kuaita serakuenawaita. 
SRemanduari kua hambeuwaa, remunya ae puranga aintaumaa 
arama panye, reyukiriari sese. 

6Remaa nesui puranga, remukaturu puranga kua rembuewaa, 
reiku santa sese, nyase remunya rame kuaye, reyumukaturu 
indepawate, aintayuiri kuaita usenduwaita inde arama. 


Maitaa usaruwaita umaa amuita 


5 VTerembeu kirimbawa ipekadu ikupe kua tuyu, maa rembeu 
ixupe kuaye rembeuwaa yawe nepaya supe, asui kuaita 
kurumiwasuita, remunya ainta supe kuaye nemuita yawe. 

2Asui kuaita kunyaita waimiita, remunya ainta supe kuaye 
nemaya yawe, asui kuaita kunyamukuita, remunya ainta supe 
kuaye nerendiraita yawe, remanduarisawa purangawaa irumu. 


Viuvaita rese 

3Rerespetari puranga kuaita viuvaita pirasuawaita. 
4Maa uriku ramere imembiraita kua viuva, u ximiariruita 
yuiri, rexari aintauyupiru aintauyumbue aintaumunya puranga 
aintarukapuraita supe, asui rexari aintawajudari aintapaya, 
aintamaya yuiri puranga, nyãse suuri Deus umaa yawe. 
sAsui kua viuva supiwa pirasua yepenyu, anyunte umanduari Deus, 
asui upurandu irumu, muiri ara, pituna yuiri upurandu Deus irumu. 
6Maa kua uyumusuuriwaa aepawate, anyunte umanuwaa ae, 
upaka ramere ae. 
"Yawe rembeu ainta, tiarama aintaumunya puxi. 
3 Awa rame tiwajudari kuaita sumuaraita, aintayuiri kuaita suka 
puraita, anyunte uyumimi sesewara kua uruyariwaa, puxuwera 
piri ae isui kua tiwa uruyari. 
STereseruka viuva kua tirewaa uriku sesenta akayu, kua tiwa 
uriku kuera yepenyu imena. 
OA intaurikute aintaukuawa sesewara umunyawaita purangawaita 
resewara, umukiriariwaa imembiraita puranga, suuriwaa 

usuanti miraita, umuyasukawaa aintaipi kuaita uruyariwaita, 
uajudariwaa kuaita upurarawaita, uputariwaa umunya 
purangawaa yawewarawate. 

"Tereseruka viuvaita kuaita kunyamukuitare, nyase pitua rame 
aintaumanduari Kristu rese, anyunte aintaumanduari aintauriku 
arama aintamena; 

2 Asui aintaumunya puxi ainta supe pawate, aintaumutenyuntu 
resewara kua aintaumbeuwaa aintauyupiru. 

“#Nyase anyunte aintauyupiru tiaintaupuraki ainta, aintauwata 
uka yaweyawe, maa timaa anyunte yatima ainta, maa 
aintaumbeu yuiri amuita rese, asui aintaumbeu yuiri nyenga 
puxuwerawa tiwa puranga yambeu. 

145esewara haputari aintauriku aintamena kuaita viuvaita 
pisasuwaitare aintaumukiriari arama aintamembiraita, 
aintaumukaturu arama puranga aintarukapuraita, tiarama 
yaneruanyana umbeu puxi aintarese. 

“Nyase yepeyepe aintauyusupariana ainta, aintausu Yurupari 
rakakuera. 

16Yepe uruyariwaa uriku rame yepe iamu viuva, urikute uajudari 
ae, tiarama iwasu ingreja supe arama ae; ingreja upuderi uajudari 
kuaita viuvaita pirasuawaita. 


Kuaita ansiaoita usaruwaita puranga 


VRezari aintaurespetari ainta supe kuaita ansiaoita usaruwaita 
puranga kua ingreja, kuaita upurarawaa sesewara kua nyenga, 
sesewara yuiri kua umbuesarawaa. 
18Nyãse Deus nyenga umbeu: 

—Terepukuari bui yuru upiru rame inde arama trigu karusu. 
Aintaumpinima yuiri: 

—Kua upurakiwaa uganyari sikuyara kua upurakiwaa. 
Tereruyari aintaumbeu rame puxi sese yepe ansião, tirame 
aintaumbeu sesewara mukuf u musapiri. 

"Maa kuaita aintauiku aintapekadu rese, rembeu ainta supe 
aintapekadu aintausenduwaa upe panye, aintausikie arama yuiri 
kuaita amuita. 

"Kuiri hambeu inde arama Deus usendu, Jesus Kristu usendu 
yuiri, aintausendu yuiri kuaita anjuita uparawakawaita; remunya 
arama ainta supe yepewasu kua hambeuwaa inde arama, tiarama 
reparawaka remaa amuita supe. 

”Teneranyee rexari neipu amuita rese. Tereajudari ainta aintaumunya 
aintapuxuwerasawa; remukaturu ikiaimawaa remanduarisawa. 

23Tereu iipawa, maa reu kuaira vinyu nepia resewara, sesewara 
kua nemasisawa. 

“#Uyukuawana aintapekadu kuaita yepeyepe apigawaita, asui 
kutara aintaupurara sesewara, maa aintapekadu kuaita amuita 
uikupuku xinga kuri uyukuawa ae. 

235Yąwete yuiri uyukuawa aintaumunyawaita purangawaita, 
tirame uyukuawa ainta kuiri, timaa kuri aintaupuderi 
aintauyumimi ainta. 


Upurakiwaita aintapatraoita yuiri 

6 1Rexari aintaurespetari aintaruixawaita panye kuaita 

apigawa supe arama, tiarama aintaumutenyuntu Deus rera, 
yambuewaa yuiri. 
2Asui kuaita urikuwaita aintaruixawa uruyariwaita, tiarama 
puxi aintaumaa ainta supe nyase aintaimuita ainta, maa 
aintaurikute aintaupuraki ainta supe turusu xinga, nyãse 
uruyariwaita aintaugustariwaita kuaita uganyariwaita ipupe kua 
aintaupurakiwaa puranga. Rembue, asui rembeu aintaumunya 
yawe. 


Umbuewaita puxuwerawaita 


3Yepe umbue rame amu kiti, tirame yepewasu inyenga 
yaneruikawa Jesus Kristu nyenga purangawaa, tirame 
yepewasu yuiri kua umbuewaa uxariwaa yamanduari puranga 
Deus, 
“#Anyunte umanduari sesepawate, timaa nungara ukuawa, 
kirimbawa usikari umaramunya aintairumu inyenga irumu, 
uputari yuiri umuserana ainta inyenga resewara, anyunte 
uxari aintaumuasi, puxi aintaumaa yuiri, aintaumbeu tenyuntu 
aintaresepawa, aintaumanduari puxi amuita rese; 
SUxari aintauyuyakawa apigawa tiwaita umanduari irumu, 
kuaita tiwaita uriku nyenga supiwa, aintaumanduari 
aintaupuderi aintauganyari aintamaa arama aintaumanduari 
resewara Deus. 
STurusu kuri yaganyari Deus irumu, yamanduari rame ae suuri. 
"Nyase timaa nungara yaruri kua mundu kiti, tiyuiri maa 
yapuderi yarasu kua mundu sui. 
Maa yariku rame yambau arama, yanerupa arama yuiri yarikute 
yaiku suuri. 
Maa kuaita uputariwaita rikuwaa ainta, aintauwike kuri 
Yurupari irumu, umuyusana ainta aintairumu kuaita 

aintauputariwaa aintaumunya tenyuntu puxuwerawa kua uxari 
aintaukanyemu kuaita apigawaita aintaukanyemu arama. 

To Nyase kua ugustari turusu dinyeru, panye pukuwerawa 

rapu ae; asui yepeyepe aintauyusupariana ainta uruyarisawa 

sui, aintaumuasi resewara dinyeru, asui aintauyumusasiyara 
aintapawa, siya sasisawa irumu. 


Uputari Timuteu umunya puranga 

"Maa inde apigawa Deus yara, reyawawa isui kua yawewaa; 
rewata purangawaa rese, remanduari Deus, reruyari ae, regustari 
ae, reiku santa, tenepiaiwa inde. 
2Remunya kirimbawa kua kera purangawaa, irumu kua 
reruyarisawa. Repisika santa kua mundu tiwa upawa, nyase 
sesewara Deus usenui inde rembeu irumu netestemunyu 
purangawaa aintaumaawaa upe siya kuaita usenduwaita. 
BHambeu inde arama usenduwaa upe kua Deus uzari upakawaa 
panye maantu, usenduwaa upe yuiri kua Kristu Jesus umbeuwaa 
itestemunyu purangawaa Punsiu Pilatu usendu; 
“Hambeu inde arama remukaturu arama ikiaimawaa kua 
nyenga, terexari aintaumbeu puxi sese, ate uri rame kuri 
yaneruixawa Jesus Kristu. 
13 Ape yasaru kuri ae sangawa upe, uxariwaa kua umundusara 
yepenyute purangawaa, kua aintaruixawaita kuaita tuixawaita, 
kua aintaguvernuita kuaita guvernuita. 
16 Aete kua yepenyu tiwa upawa, uikuwaa murutingawaa upe 
tiwa yapuderi yamaa, kua tiware apigawaita umaa, tiyuiri 
aintaupuderi umaa ae. Yaputari yarespetari ae, yaputari yuiri 
yaneruikawa ae yawewarawate. Amem., 


Rikuwaita rese 


vMaa kuaita rikuwaita kua mundu upe, rembeu ainta 
supe arama tiarama aintaumanduari puranga ainta, tiarama 
aintauyuka aintapia aintamaa upawawaa rese, maa aintauxari 
aintapia sese kua Deus uxariwaa yande arama turusu 
purangawaa suuri arama yande. 
18 Aintaumunya arama puranga, riku arama kuri ainta 
aintaumunyawaita puranga irumu, suuri aintauxari arama turusu 
aintamaa pirasuawaita supe. 
1 Aintaumuatiri arama ainta supe arama turusu purangawaa, 
aintauriku arama kuri yepe aintauiku arama santa, aintaupisika 
arama kuri kua mundu tiwa upawa supiwa. 


499 1 TIMUTEU 6 
Umaa arama isui 

2 Asui inde Timuteu, remukaturu puranga kua Deus uzariwaa 
inde arama. Teresendu ainta supe aintaumbeu rame tenyuntu, 
aintauyakawa rame yuiri sese kua nyenga aintaugananiwaa sese 
ukuawa ape, 
2 Nyãse yepeyepe uruyariana kua nyenga, ape aintauyusupariana 
ainta isui kua uruyarisawa. Kuiri Deus purangasawa uiku 
peirumu. 





2 TIMUTEU 
Paulu umpinima mukuisawa Timuteu supe arama 


Umee purangawaa Timuteu rese 


1 Use Paulu, Kristu Jesus umunduwaa ixe Deus uputari 
resewara yawe, kuaye umbeu yawe ainta supe mundu tiwa 
upawa uikuwaa kristu Jesus ipia upe. 

Inde arama inde Timuteu, inde seraira hagustariwaa, yanepaya 
Deus, yaneruizawa Kristu Jesus yuiri, aintauxari inde arama 
aintapurangasawa, pirasua aintaumaa inde, aintauxari timaarese 
inde. 

3Hamee purangawaa Deus supe, kua hapurakiwaa ikupe 
hamanduarisawa purangawaa irumu, kuaye seramunyaita 
umunyawaa yawe; hamee ixupe arama purangawaa hamanduari 
rame inde yawewarawate hambeu rame Deus. 

“#Kirimbawa haputari hamaa inde hamanduari rame neresa 
yukise, haputari hayumusuuri. 

"Nyase hakuawa maitaa reruyari supiwa, kuaye aintauruyariwaa 
yawe aintauyupiru kuaita nearia Luide, kua nemaya yuiri Eunise, 
asui kuiri inde yuiri. 


Uruyari arama puranga 

€Ape hambeu inde arama, rembaka kua Deus uxariwaa inde 
arama nepia upe, haxari resewara seipu nerese. 
7Nyāse timaa Deus uxari yande arama espiritu yasikie arama 
maa, maa uxari yande arama espiritu uxariwaa yande arama 
kirimbawasawa, gustarisawa yuiri ukuawasawa yuiri. 
3 Ape teretii rembeu yaneruikawa resewara, teretii inde 
yuiri seresewara ixe prezuwaa sesewara, asui inde yuiri 
repurara sesewara kua nyenga purangawaa, irumu kua Deus 
kirimbawasawa. 
?Nyase umukaturuana yande, asui usenuiwana yande nyenga 
purangawaa irumu, timaa sesewara kua yamunyawaita, maa 
uputari resewara, sesewara yuiri kua ipurangasawa uxariwaa 
kuera yande arama Kristu Jesus resewara. 
WAsui kuiri umukameana ipurangasawa uri resewara kua Kristu 
Jesus, kua umukaturuwaa yande, kua umukanyemu manusawa, 
kua uzariwaa yamaa sikuesawa mundu tiwa upawa yuiri irumu 
kua nyenga purangawaa. 
"| Nyase sesewara kua nyenga purangawaa uxari hambue ae, 
uzari umunduwaa ixe, uxari umbuesara ixe. 

12 Asui sesewara hapurara. Maa timaa hatii ixe nyase hakuawate 
kua hazari sepia sese, hakuawate yuiri upuderi umukaturu 
serunde kua uxariwaa ixe arama ate nyã ara upe kuri. 
#Resikari rembeu nyenga purangawaa yawewarawate kuaye 
remaawaa yawe nerangawa ixe, irumu kua uruyarisawa, 
gustarisawa yuiri Kristu Jesus rese. 

“Remukaturu kua nyenga supiwa uxariwaa inde arama, irumu 
kua Espiritu Santu uikuwaa yanepia upe. 


Prezu Paulu, aintauxari ae 


15Rekuawate panye kuaita Azia upewaraita aintauxari ixe, 
panye kuaita Fijelo, Ermujenes yuiri. 
'6Haputari pirasua yaneruixawa umaa Uneziferu ruka puraita, 
nyase siya viaji umusuuri ixe, timaa utii ae seresewara prezu 
resewara ixe. 
1 Nyãse usika rame Ruma kiti usikari ixe kirimbawa ate 
uwasemu ixe. 
18Haputari pirasua yaneruixawa umaa ae nya ara upe kuri, nyãse 
rekuawate mayetaa uajudari ixe Efezu upe. 


Yamunya arama kera purangawaa 


1Ape inde seraira reyumukirimbawa ipurangasawa rese kua 

Kristu Jesus. 
2Asui kua resenduwaa seirumu, aintapiterupi siya usenduwaita, 
rembeu ae ainta supe kuaita apigawaita purangawaita, 
ukuawaita, aintaumbue arama amuita yuiri. 
3Repurara inde yuiri seirumu kuaye Kristu Jesus surara 
purangawaa yawe. 
#Nyase timaa yepe surara uyuka ipia kua mundu yara rese surara 
rame ae, nyãse anyunte uputari umusuuri kua umunduwaa ae. 
> Yawete yuiri kua uyanawaa tikuri uyuka kua kurua tirame 
uyana kuaye aintaumbeuwaa yawe. 
6SAete kua uyutimasara upurakiwaa, ae kuri uyupiru uyuka ikupe 
arama mitima iya. 
"Remanduari sese kua hambeuwaa inde arama, nyãse 
yaneruixawa kuri uxari rekuawa panye maantu. 
8sRemanduari Jesus Kristu rese, kua upuamuwaa manusawa sui, 
kua Davi rimiariru, kuaye senyenga purangawaa. 
?Hapurara sesewara kua nyenga purangawaa, aintaupukuari ixe 
kuaye puxuwerawa yawe, maa timaa aintaupukuari kua Deus 
nyenga. 

1Sesewara haaguentari panye aintaresewara kuaita Deus 
uparawakawaita, aintauriku arama yuiri kuri kua salvasão Kristu 
Jesus rese irumu yuiri ipurangasawa tiwa upawa. 

“Supiwa kua nyenga, yamanu rameana irumu, yapaka kuri 
irumu yuiri. 

“Yaaguentari rame, ape kuri serakuena kuri yande irumu, 
yayumimi rame sesewara asui ae yuiri kuri uyumimi 
yaneresewara. 

#Tirame supiwa yande ikupe arama, maa ae kuri supiwa yande 
arama, nyase tiupuderi uyumimi sesewarapawate. 


Retentuwaita rese 


“Rembeu ainta supe kua nyenga. Rembeu ainta supe 
netestemunyu Deus usendu, tiarama aintauyumuserana nyenga 
tenyuntuwara irumu, nyase timaa uajudari ainta, anyunte 
umuaiwa kuaita usenduwaita ae. 

#Resikari reyuxari Deus supe arama kuaye upurakiwaa 
purangawaa yawe, tiwa utii ae, ukuawa umbue puranga kua 
nyenga supiwa. 

16Teresendu ikupe kua aintaumbeuwaa tenyuntu retentuwaa, 
anyunte uxari puxuwera piri aintauiku. 

17 Asui kua aintanyenga umbau kuaye merewa yawe, aintapiterupi 
aintate kuaita Imeneu, Filetu yuiri. 

1'8 Asui aintauyusupari ainta isui kua nyenga supiwa, aintaumbeu 
usasawana kua yapuamu manusawa sui, asui aintaumuaiwa 
yepeyepe uruyarisawa. 

Maa santa uiku kua Deus umbeuwaa uyupiru, yawe umbeu 
yakuawa arama santa ae: 

—Yaneruixawa ukuawate kuaita iyaraita. Umbeu yuiri: 

—?Pexari aintauxari aintapuxuwerasawa panye kuaita 
umbeuwaita aintauruyari yaneruixawa rera rese. 


Yamburi arama puxuwerawa 


%2 Ape turusu uka upe siya siruita, maa timaa aintapawa kuaita 
uru suiwaraita, prata suiwaraita yuiri; maa aikue yuiri kuaita mira 
suiwaraita, tuyuka suiwaraita yuiri, asui amuita purangawaita 
siruita, asui amuita tenyuntuwaraita riru aramawaa. 

% Asui sa yepe mayewaa rame uyumukaturu isui panye 

kua puxuwerawa, ape kuri purangawaa siru aramawaa ae, 
ikiaimawaa, asui suizawa upuderi upurakari ae, asui suuriana ae 
umunya panye maa purangawaa. 

2 Reyawawa isui kua aintauputariwaa aintaumunya puxi kuaita 
kurumiwasuita. Resu sakakuera kua purangawaa, uruyarisawa 
yuiri, gustarisawa yuiri, timaaresesawa yuiri, aintairumu 
panye kuaita upuranduwaita yaneruixawa irumu aintapia 
ikiaimawaa irumu. 

23 Teresendu ainta supe aintaupurandu rame aintausendu 
neirumu nyenga tenyuntuwara, nyãse anyunte aintauxari puxi 
yamanduarisawa. 

ANyase kua upurakiwaa yaneruixawa supe timaa upuderi 
uyakawa, maa timaa ipiaiwa urikute umaa panye ainta; urikute 
ukuawa umbue; urikute umuturusu ipia; 

25Urikute umbeu ainta timaa ipiaiwasawa irumu kuaita 
umuruanyanaita ae, usaru arama Deus uxari sasiyara 
aintaumanduari aintapuxuwerasawa, aintaukuawa arama yuiri 
puranga kua nyenga supiwa; 

26 Aintauyuiri arama aintaumanduari puranga, aintauyurawa 
arama Yurupari uyusana sui, nyase umuyusanawaita ainta, 
aintaumunya arama kuri kuaye uputariwaa yawe. 


Aintaumunya kuri puxuwerawa 


1Maa haputari rekuawa anyu aramawaa kuri ara rundere uri 
# kuri puxuwerawa. 

?Nyãse kuaita apigawaita aintauyugustari kuri aintapawa, 
aintaugustari yuiri kuri aintamaa, aintaumanduari 
kuri purangawaa ainta, puxi kuri aintaumaa amuita, 
aintaumutenyuntu kuri amuita, tikuri aintauruyari aintapaya, 
tikuri suuri aintaumaa kuaita umunyawaita puranga, timaa kuri 
aintauputari aintaumanduari Deus; 
3Tikuri aintaugustari miraita, tikuri aintauputari aintausendu, 
aintaumbeu kuri puxi amuita rese, tikuri aintaumunya kuaye 
aintauputariwaa yawe, aintaumpurarakari panye awantu, 
aintaumuruanyana kuri kuaita purangawaita, 
“Umunyawaita puxi amuita supe, suaxara maya ainta, teresemu 
ainta aintaumanduarisawa irumu, aintaugustari aintauyumusuuri 
aintapawa Deus sui. 
“Aintauputari aintauxari yakuawa aintaumanduari Deus, maa 
timaa aintauxari ukuawasawa uiku aintapia upe. Retirika aintasui 
kuaita yawewaita, 
6Nyãse yawewaa pitera suiwara kuaita uwikewaita amuita ruka 
upe, aintauganani kuaita kunyaita pituawaita puxuwerawaita 
Umunyawaita panye maantu aintapukuwerasawa; 

/Yawewarawate aintauputari aintauyumbue, maa timaa 
aintaupuderi aintaukuawa kua nyenga supiwa. 

8 Aintaumuruanyana kua nyenga supiwa kuaye Jane, Jambre 
yuiri aintaumuruanyanawaa yawe Muize kuzima. Kuaita 
apigawaita aintauriku aintaumanduarisawa iyukawaa, 
tiaintauruyari supiwa; 

Maa tikuri aintausu aintarunde kiti, nyase panye kuri 
aintaukuawa ainta tiresewara aintauruyari ainta, kuaye 
aintaukuawa yawe kuera aintarese kuaita mukuiwaita. 


Timuteu uruyari puranga 


10Kuiri inde reruyariana puranga kua hambuewaa, remaawana 
maitaa hamunyawaa, rekuawana kua haputariwaa hamunya, 
maitaa haruyari yuiri, maitaa hamuturusu sepia, maitaa 
hagustari yuiri, maitaa yuiri santa haiku; 
VU Rekuawate maitaa aintaumuruanyana ixe, maitaa yuiri hapurara, 
rekuawate maitaa hasasawa Antiukia upe, Ikuniu upe yuiri asui 
Listra upe yuiri; siya viaji haaguentari aintaumuruanyana rame ixe. 
Maa yaneruizawa uyurawa ixe aintasui panye. 
'2Nyãse panye kuaita uputariwaita umanduari puranga Kristu 
Jesus rese, aintaumuruanyana kuri ainta. 
#Nyase kuaita apigawaita puxuwerawaita ugananiwaita 
puxuwera piri kuri aintauiku, aintauganani kuri amuita, asui 
amuita kuri uganani ainta. 


Deus nyenga 


14Maa inde reiku santa sese kua reyumbuewaa, rexariwaa nepia 
sese, nyase rekuawa awataa umbue inde. 
15 Asui netainasawa suiwara rekuawa kua aintaumpinimawaa 
'purangawaa, kua uxariwaa rekuawa arama umukaturu inde 
rexari resewara nepia Kristu Jesus rese. 
'6Deus suiwara panye kua nyenga aintaumpinimawaa, puranga 
umbue yande, umbeu yuiri yande arama yanepuxuwerasawa, 
uajudari yuiri yande yaxari arama yanepekadu, umbue yuiri 
yande yawata arama puranga, 
Vpuranga arama kua apigawa Deus yara, ukuawa arama puranga 
umunya panye maa purangawaa. 


Yambeu arama Deus nyenga satambika 


1Hambeu inde arama kirimbawa Deus usendu, usendu yuiri 
kua Kristu Jesus, kua umbeuwaa kuri aintaresewara kuaita 

upakawaita, umanuwaita yuiri, uri resewara, asui yaneruixawa 
Deus umunduwaa upe resewara yuiri: 

2?—Rembue kirimbawa inyenga yawewarawate maa kiti rewata, 
remusatambika ainta, rembeu ainta supe aintapekadu, rembue 
ainta supe nyenga supiwa tiwa nepiaiwa irumu. 

“Nyase amu ara kuri timaa aintauputari kua nyenga supiwa, maa 
aintaumuatiri ainta supe umbuewaita kuaye aintauputarisawa 
pukuwerawa uputari yawe, maye aintausaawaa yawe yusara 
aintaapisa kuara upe. 

#Tikuri aintauputari aintausendu kua nyenga supiwa, maa 
aintauputari kuri aintausendu kua nyenga tiwa supi. 

“Asui inde reiku santa yawewarawate, reaguentari repurara rame, 
resenui mira irumu kua nyenga purangawaa, remunya puranga 
kua nemuraki. 


Ukuawa usikana sangawa 

Maa ixe serangawa usikana aintauyuká arama ixe, serangawa 
usikana hasu arama. 
’Hambauwana hamunya kua kera purangawaa, hambauwana 
hayana, hamukaturuana kua uruyarisawa. 
#Kuiri umukaturu serunde kua kurua purangawaa, uxariwaa kuri 
ixe arama kua yaneruixawa umbeuwaa yanerese satambika nya 
ara upe kuri, maa timaa ixe aramapawantu, maa ainta supe yuiri 
panye kuaita ugustariwaita uri kua mundu kiti mukuisawa. 


——- 


Siya uxari Paulu 
?Resikari reyuiri sepiri kutara. 
TNyase Dema uxari ixe ugustari resewara kua mundu, asui 
Tesalunika kiti; asui Kresenti Galasia kiti, asui Titu Dalmasia kiti. 
“Anyunte Luka serumuarawaa. Resu reyuka Marku, asui reruri 


Aa Aa 


neirumu ae, nyase turusu uajudari ixe semuraki rese. 
12Maa kua Tikiku hamundu ae Efezu kiti. 

13Ąsui reyuiri rame reruri ixe arama sepupekawa haxariwaa Truadi 
upe, Karpu ruka upe, reruri yuiri selivruita, maa panye sui haputari 
reruri ixe arama kuaita suu pirera aintaumpinimawaa sese. 

“Kua Alexandre upurakiwaa kubri, puxuwera umunya ixe arama; 
yaneruixawa kuri upagari ixupe sikuyara kua umunyawaa. 
'“Remaa nesui ae nyãse kirimbawa umuruanyana kua yambuewaa. 
16Asui hayupiru rame hambeu seresewara tiawa uajudari ixe, 
maa aintauxari ixe panye. Haputari Deus tiumburi kunta sese kua 
aintaumunyawaa puxi. 

Maa yaneruixawa uiku seruaki, asui uxari ixe arama 
kirimbawasawa hambeu arama inyenga panye ainta supe kuaita 
tiwaita judeu. Asui uyurawana ixe iyuru sui kua leão. 
8Yaneruixawa uyurawa kuri ixe, panye puxuwerawa sui; asui 
umukaturu ixe urasu kuri ixe yaneruixawa Deus umunduwaa upe, 


iwaka kiti. Yamee ixupe arama purangawaa yawewarawate, amem. 


Kuekatu 

1°Kuekatu Priska supe, Akila supe yuiri; kuekatu yuiri Uneziferu 
ruka puraita supe. 
20Frastu uikure Kurintu upe. Haxariana Trufimu Miletu upe, 
imãsire ae. 
7 Reyuiri sepiri paranawasu rundere. Eubulo umundu kuekatu 
inde arama, yawete yuiri Prodenti, Linu yuiri, Klaudia yuiri, 
panye kuaita yanemuita yuiri. 
22Haputari yaneruixawa uiku nepia irumu. Haputari 
ipurangasawa uiku peirumu. 

TITU 
Paulu umpinima Titu supe 


Paulu umpinima Titu supe 

1 1Ixe Paulu upurakiwaa Deus supe, Jesus Kristu umunduwaa 

ixe haxari arama aintauruyari kuaita Deus uparawakawaita, 
aintaukuawa yuiri kua nyenga supiwa, kuaye Deus uputariwaa 
yawe. 
#Aintausaru arama aintauriku arama kuri mundu tiwa upawa, 
umbeuwaa ainta supe kuximare kua Deus tiwa uganani. 
3Asui sangawa upe uxari yakuawa sese inyenga irumu 
hambue resewara ae, kuaye umunduwaa yawe ixe kua Deus 
umukaturuwaa yande. 
*Hampinima inde arama inde Titu, inde seraira sese kua yaruyariwaa. 
Kuiri yanepaya Deus, Kristu Jesus umukaturuwaa yande yuiri, 
aintauxari inde arama ipurangasawa, itimaaresesawa yuiri. 


Serakuenawaita rese 


SSesewara haxari inde Kreta upe rembawa arama kua 
remunyawaa kua tiware yamunya. Asui rexari serakuena arama 
aintarendawa yaweyawe, maye hambeuwaa yawe inde arama. 
śSRexari serakuena kua apigawa tiwa aintaumbeu puxi sese, kua 
uriku yepenyu ximiriku, kua urikuwaa tairaita aintauruyari, 
tiwa upurungita puxi aintarese, tiyuiri aintaumutenyuntu 
aintapaya nyenga. 
7Nyāse kua usaruwaa Deus yaraita timaa upuderi uxari puxi amuita 
umaa ae, tiupuderi umanduari ukuawapiri aintasui, tiupuderi 
ipiaiwa ae, tiupuderi uu ukau arama, tiupuderi umaramunya, 
tiupuderi usikari uyuka imaa arama gananisawa irumu; 

#Suuri urikute usuanti amuita, urikute ugustari panye 
purangawaa, urikute umundu umanduarisawa, urikute uputari 
uiku ipekaduimawaa ae, urikute ugustari Deus, urikute ukuawa 
umundu ipia; 


?Urikute uiku santa sese kua nyenga supiwa yambuewaa, uriku 


arama kirimbawasawa, umbue arama ainta nyenga supiwa rese, 
ukuawa arama yuiri umuserana kuaita umuruanyanawaita ae. 


Umbuewaita tenyuntuwaa rese 
10Nyãse siya kuaita apigawaita tiwaita uruyari, retentuwaa 
aintaupurungita, aintauganani, aintate kuaita aintasuiwaraita 
kuaita usirkunsidariwaita. 

Kua uyuxariwaa simutara yaneresewara umukaturu arama 


Maitaa panye kuaita uruyariwaita yande panye yanepuxuwerasawa sui, uyusi arama ikupe arama 


"Yarikute yamukiriri ainta, nyãse aintauwata aintautrukari Oyande aintauyumutii arama nyãse timaa aintauwasemu puxi 
aintaumanduarisawa kuaita siyawaita uka puraita, aintaumbue aintaumbeu arama yaneresewara. 

resewara sikuyara irumu kua tiwa aintaupuderi aintaumbue. € 9Asui rembeu ainta supe kuaita upurakiwaita aintauruyari arama || 
vYepe utitikawaa aintapitera sui umbeu: aintapatrao panye maa rese, aintaumusuuri arama aintayuiri, 

—kKretawaraita aintauganani yawewarawate, suu nyaruwaa tiarama aintauyusuazara aintairumu; 

ainta, aintaugustari aintaumbau turusu, 1Terexari aintaumunda, maa rexari aintaumukame supiwa ainta 
"Supiwa kua umbeuwaa, ape rembeu ainta supe nyenga panye maa rese, aintaupuderi arama aintaumunya puranga 

kirimbawa irumu, santa arama aintauiku sese kua yaruyariwaa; sese kua nyenga Deus rese, kua umukaturuwaa yande. Yariku 

"“Tiarama aintaumanduari aintarese kuaita judewita nyenga, purangawaa Kristu irumu 

tiyuiri kua aintaumunduwaa kuaita apigawaita tiwaita uruyari 1 Nyäse Deus purangasawa usikana aintarese umukaturu arama 
kua nyenga supiwa. panye apigawaita; 

1Puranga aintaumaa panye supe kuaita urikuwaita 12Umbue yande yaxari arama yanesui kua puxuwerawa 
aintaumanduarisawa purangawaa, maa kuaita urikuwaita —yamunyawaa kuzima, yaxari yuiri yanesui panye kua 
aintaumanduarisawa puxuwerawa, kuaita tiwaita uruyari puxuwerawa yanepira uputari umunya, ape yaiku arama kua 
yuiri, tawa aintaumaa purangawaa yawe, nyãse iyukana panye mundu upe satambika yamanduarisawa, yamunya arama 
aintaumanduarisawa, panye aintapia yuiri.  purangawaa kuaye Deus uputariwaa yawe. 
16Aintaumbeu aintaukuawate Deus, maa aintaumunyawaita BKuiri yasaru kua purangawaa, yasaru yamaa uri ipurangasawa 
irumu aintauyumimi sesewara, puxi aintaumaa ainta, tiwaita upe kua yaneDeus kirimbawawaa, kua Jesus Kristu 
uruyari ainta, timaa aintaupuderi aintaumunya purangawaa. umukaturuwaa yande. 
2 'Maa inde, rembue purangawaa kua nyenga supiwa. imiraita, iyaraita arama kuaita uputariwaita umunya purangawaa. | 

Š ?Rexari kuaita apigawaita tuyuweita tiarama aintauu 5Rembeu ainta supe arama kuaita hambeuwaita inde arama, | 
aintaukau, rexari tiarama aintaupuka retentu, rexari rembue ainta aintaukuawa arama aintaumunya puranga, rembeu 
aintaumanduari satambika, rexari aintauruyari puranga, rexari  ainta supe aintapekadu kirimbawa. Terexari aintaumutenyuntu inde. 
aintaugustari amuita, rexari aintauiku santa. ] ' 
3Yawete yuiri kuaita kunyaita waimiita, rexari aintauwata puranga Yaruyari arama umunduwaita nyenga 
kua mundu upe, terexari aintaupurungita tenyuntu amu rese, 1Reyari aintaumanduari aintauruyari arama aintanyenga 
terexari vinyu umprezu ainta, rexari aintaumbue kua purangawaa; Ð kuaita umunduwaita ainta, guvernuita yuiri, aintauruyari | 
Rexari aintaumbue kuaita kunyaita pisasua urikuita imena, = arama aintanyenga puranga, suuri arama aintaumunya panye 
aintaugustari arama aintamenaita, aintamembiraita yuiri; muraki purangawaa; | 
5Aintaumbue ainta aintaumanduari arama satambika, aintauiku 2Tiarama aintaumbeu puxi amuita rese; tiarama 
arama supiwa, puranga arama aintausaru aintaruka, puranga aintaumaramunya; tiarama aintapiaiwa, aintaurespetari arama 
arama aintapia, aintauruyari arama aintamena nyenga, tiarama panye apigawaita. | 
aintaumutenyuntu kua Deus nyenga. 3Nyãse kuzima yande yuiri tiwaita ukuawa yande, tiwaita uruyari 
6Yawete yuiri rexari aintaumanduari satambika kuaita yande, uyusupariwaita yande, yanepira umprezuwaa kuera yande 
kurumiwasuita. yamunya arama kuaye uputariwaa yawe, yamusuuri arama ae, 
”Asui inde, remunya puranga aintaumaa aintaumunya arama yaikuwaa kuera panye puxuwerawa rese, yamuasi, yanepiaiwa 
kuaye neyawe, asui rembue supiwa, respeitu irumu; yuiri yande, puxi yayumaa. l 
#Asui repurungita inde nyenga purangawaa irumu tiwa 4Maa usika rameana kuera yanerese ipurangasawa, ugustarisawa 


aintaupuderi aintaumbeu puxi sese ape kuaita umuruanyana yuiri kua Deus umukaturuwaa yande, 

Asui umukaturu yande, maa timaa yamunyawaita 
purangawaita resewara, maa pirasua resewara umaa yande, 
utrukari yamanduarisawa pisasua irumu kua Fspiritu Santu 
umuyasukawaa yande. 

Kua uyusenawaa yanerese turusu sesewara kua Jesus Kristu kua 
umukaturuwaa yande. 

7Umaa arama yande kuaye purangawaita yawe ipurangasawa 
resewara, ikupe aramawaita yande yasaru arama irumu kua 
mundu tiwa upawa. 

"Supiwate kua nyenga, haputari kirimbawa rexari aintaumunya 
arama kuaye hambeuwaa yawe, aintausikari arama kirimbawa 
aintaumunya purangawaa kuaita uxariwaita aintapia Deus rese. 
Puranga yamunya yawe, nyãse uajudari kuaita apigawaita. 
”Teresendu ainta supe kuaita aintaupurungitawaita tenyuntu, 
teresendu aintairumu kuaita upurungitawaita aintaramunyaita 
rese, terexari aintaupurungita tenyuntu, teresikari remaramunya 
Deus nyenga kuximawara rese, nyase kuaita yawewaita timaa 
arama ainta, retentuwaa ainta. 

"Rexari nesui kua apigawa uruyariwaa apekatu Deus nyenga sui, 
tirame uruyari inde, rembeu rireana ae yepe u mukui viaji. 
"Rekuawa tenyuntuwara umanduarisawa kua apigawa, turusu 
umunya ipukuwerasawa, uyuxari simutara ukanyemu arama 
aepawate. 


Kuekatu 


“Hamundu rame kuri nepiri kua Artema u Tikiku, reyuiri kutara 
sepiri Nikupuli upe, nyãse haputari haiku ape paranawasu rame. 
Remundu puranga aintausu, Zena kua umbeusara Deus nyenga | 
kuximawara rese, asui Apulu yuiri; terexari aintausu yawentu. | 
“Asui kuaita yanemiraita rexari aintausikari aintaumunya 
purangawaa ainta supe kuaita watariwaita ainta supe, yawaite 
tiaintauriku aintaiya. 
'“Panye kuaita serumuaraita aintaumundu kuekatu inde 
arama; rexari sekuekatu ainta supe panye kuaita uruyariwaita 
ugustariwaita yande. Deus purangasawa uiku peirumu muiri penye. 


FILEMUM 


Paulu umpinima Filemum supe 

Use Paulu aintaumprezu ixe Kristu Jesus resewara, ae yuiri 
yanemu Timuteu, inde arama inde Filemum yagustariwaa, 
uajudarisara yande; 
Irupe yuiri kua yanerendira Afia, Arkipu yuiri, kua upurarawaa 
yaneirumu, ainta supe yuiri kuaita ingreja supe aramawaita 
neruka upe. 
3Haputari Deus purangasawa, itimaaresesawa yuiri uiku 
peirumu, kua umeewaa yande arama kua yanepaya, yaneruikawa 
Jesus Kristu yuiri. 


Umbeu purangawaa Filemum rese 


4Asui hapurandu irumu Deus hamanduari inde yawewarawate, 
asui hamee purangawaa Deus supe. 
5Nyãse hasendu neresewara regustari puranga, reruyari yuiri 
puranga yaneruixawa Jesus, aintayuiri kuaita panye uruyariwaita. 
6Asui hapurandu Deus irumu uxari arama aintaukuawa panye 
kua purangawaa yanerese yarikuwaa Kristu rese, aintauruyari 
resewara yepewasu neirumu. 
7Nyãse turusu remusuuri ixe neirumu, inde semu regustari 
resewara ainta puranga, nyase neresewara suuri aintapia kuaita 
uruyariwaita. 


Umbeu puranga Unezimu rese 


3 Ape hapuderi rame maa hamundu inde Kristu rese remunya 
arama kua watariwaa, 
Maa haputari hapurandu gustarisawa resewara, nyase ixe Paulu 
tuyuweana ixe, asui prezu ixe Kristu Jesus resewara; 
WHapurandu inde sesewara kua seraira Unezimu, ipayana ixe 
Deus rese, prezu pukusawa ixe. 
"Kuxima timaa uajudari inde, maa kuiri uajudari inde, ixe yuiri. 
2Kuiri hamundu uyuiri nepiri, mukuisawa, yawesawa urasu ixe 
irumu. 
BHaputari uiku seirumu uajudari arama ixe nerikuyara prezu 
ramere ixe, sesewara kua nyenga purangawaa. 
“Timaa nungara haputari hamunya nesui, yawaite hafursari 
inde remunya arama ixe arama puranga, asui timaa remunya ixe 
arama puranga nepia suintu. 
SNyãse hamanduari uikure nesui kutarantu, uyuiri arama uiku 
neirumu yawewarawate. 

Muli nepiri timaa inde aramawaa yawe, maa uri puranga piri 
isui; uri kuaye yanemu yaputariwaa yawe, nyase yawe hamaa ae; 
asui inde yuiri kuri remaa ae nemu yawe, nemu yawe yuiri Kristu 
rese. 

VApe remaa rame ixe nerumuara yawe, resuanti ae kuaye 
resuantiwaa yawe ixe. 

18Asui umunya rame inde arama puxi, u udeveri inde arama, 
haputari remburi ae sekunta upe. 
Ixe Paulu hampinima kua papera seipu irumu; hapagari kuri ae, 
maa timaa hambeu inde arama redeveri ixe panye indepawa. 
%Inde semu, haputari hawasemu neirumu kua purangawaa Kristu 
rese. Haputari remusuuri sepia Kristu rese. | 


Kuekatu 


?! Hakuawate supiwa, reruyari kuri ixe, ape hampinima inde 
arama hakuawa irumu remunya kuri ixe arama turusu xinga isui 
kua hapuranduwaa neirumu. 
22Asui haputari yuiri remukaturu serunde hakiri rendawa, nyãse 
hasaru Deus rese hamaa yuiri nepiri, nyase turusu pepurandu 
Deus serese. 

Kua Epafra, aintaumprezuwaa seirumu Kristu Jesus resewara 
umundu inde arama kuekatu. 

2 Aintaumundu yuiri inde arama kuekatu kuaita uajudariwaita 
ixe, panye Marku, Aristarku yuiri, Dema yuiri, asui Luka yuiri. 
"Kuiri yaneruizawa Jesus Kristu purangasawa uiku pepia upe. 


EBREWITA 


Umpinima ainta supe kuaita Ebrewita 


Deus upurungita yande arama 

1 1Siya viaji Deus upurungita ainta supe kuaita yaneramunyaita, 

aintayuru sui kuaita utitikawaita. 
2Maa kua anyu aramawaa ara upurungita yande arama Taira 
rupi, kua uxariwaa ixupe uriku panye maantu, ipupe umunya 
kuera kua mundu. 
3Umuturi yanerese Deus purangasawa irumu, yepewasute ae Deus 
irumu, inyenga kirimbawa irumu umukaturu panye kua mundu, 
iwaka yuiri. Asui umbawa rire umburi panye yanepekadu, usu 
uwapika ikatusawa sui kua kirimbawawaa iwaka upewaa. 
4Asui uiku puranga piri aintasui kuaita anjuita, nyase ae puranga 
piri sera aintarera sui. 


Kristu rese anjuita rese yuiri 


5Nyãse tiawa supe aintasuiwara kuaita anjuita Deus umbeu: 

—Seraira inde, uyi ara nepaya ixe. Tiyuiri umbeu: 

—lIpaya kuri ixe, asui seraira kuri ae. 
6Asui umbeu yuiri mukuisawa, umundu rame kua Taira 
aintarundewara kua mundu kiti: 

—Pexari panye Deus anjuita umee ikupe arama purangawaa. 
7 Asui umbeu aintarese kuaita ianjuita: 

—Umunya ainta iwitu yawe kuaita ianjuita, asui uxari tata 
sendiwaa yawe kuaita upurakiwaita ixupe. 
8Maa sese kua Taira umbeu: 

—Īnde Deus tiwa upawa kua netrunu. Asui umbeu yuiri: 

—Umundu ainta purangawaa ibatuna irumu, yaneruixawa 
Deus umunduwaa upe ae. 
?Regustari panye purangawaa, puxi remaa panye puxuwerawa, 
ape Deuste kua neDeus uyusena nerese kua azeti umusuuri arama 
inde, aintasui kuaita nerumuaraita. 
WAsui umbeu yuiri: 

—Inde yaneruixawa reyupiru kuera remunya kua mundu, asui 
kua iwaka, remunya ainta neipu irumu. 
"Aintaukanyemu kuri panye, maa inde reiku kuri yawewarawate; 
kuximawara kuri ainta kuaye rupa kuximawara yawe. 
2Remamana kuri ainta kuaye yamamana yawe rupa; asui 
retrukari kuri ainta kuaye yatrukari yawe yanerupa; maa inde 
interuwate kuri inde, maa inde tikuri tuyuwe inde. 

#Nyase awa supe aintasuiwara kuaita anjuita Deus umbeu: 
—Rewapika sekatusawa upe ate mairame kuri hamburi kuaita 

neruanyanaita neipi wira kiti. 

Maitaa timaa espirituita kuaita upurakiwaita panye kuaita 

anjuita, umunduwaita ainta aintawajudari arama kuaita 

urikuwaita kuri mundu tiwa upawa? 


Yamaa yanesui yaruyari arama puranga 

2 'Ape yarikute yaruyari puranga kua nyenga supiwa 

yasenduwaa, yawaite yayusupari yande isui. 
“Asui supiwa rame kua nyenga umbeuwaa anjuita yuru sui, uxari 
rame aintaupurara panye kuaita umunyawaita puxi, tiwaita 
uruyari yuiri, 
“Ape, maitaa kuri yaeskapari yande tirame yaruyari kua 
turusuwaa salvasão? Yaneruixawa uyupiru umbeu ainta supe ae, 
asui kuaita usenduwaita ae, aintaumbeu yande arama ae. 
*Asui Deus uxari yakuawa aintairumu umunya resewara kuaita 
tiwaitare yamaa, tiwaita yamunya yuiri, siya milagri yuiri, 
uxari resewara yuiri yande arama kua Espiritu Santu, kuaye 
uputariwaa yawe. 


Upurandu yanerese purangawaa 


`Asui timaa Deus uxari kuaita anjuita aintaumunduwaita ainta, 
ipupe kua mundu uriwaa kuri, kua mundu yambeuwaa sese. 
“Nyase yepe umbeu kuera: 

—Awataa kua apigawa remanduari arama ae? Awataa kua 
usemu umaa kua mundu remanduari arama sese? 
Kuiri rexariana uiku pitua xinga aintasui kuaita anjuita, asui 
rexarlana sese ipurangasawa, yawaitesawa yuiri. 
3Asui panye maantu rexariana panye ipi wira kiti. Asui uxari 
irumu umundu panye maantu tiyamaa maa kua tiwa umundu. 
Maa timaare umundu panye maa. 
?Asui yamaa kua Jesus, uikuwaa kuaira pitua xinga anjuita 
sui, Deus uxari sese ipurangasawa, yawaitesawa yuiri upurara 
resewara manusawa; upuderi arama usaã kua Deus purangasawa 
irumu kua manusawa aintaresewara panye kuaita apigawaita. 
10Puranga umunya uxari irumu purangawaa ae, upurara resewara 
kua uxariwaa ainta supe kua salvasão, urasu irumu siya tairaita 
ipurangasawa kiti, kua umunyawaa panye maa ixupe aramate. 
"Nyãse kua umukaturuwaa ainta, kuaita yuiri umukaturuwaita 
yepenyu suiwarate ainta. Sesewara timaa utii useruka imuita ainta; 

“Umbeu: 

—Hambeu kuri semuita supe nerera rese, asui hanyengari kuri 
purangawaa nerese aintapiterupi kuaita uyumuatiriwaita; 
“Umbeu yuiri; haxari kuri sepia sese. Umbeu yuiri: 

—Aete ixe kua, aintairumu kuaita tairaita Deus uxariwaita ixe 
arama. 
4Nyāse kuaita tairaita yepewasu aintauriku aintapira rukuera, tuwi 
yuiri; asui yawete yuiri uxari sese ipira kuaye aintayawe, asui umanu 
resewara ae upuderi umburi kua Yurupari manusawa ruixawa. 

15 Asuji uyurawa panye kuaita manusawa umprezuwaita alinta, 
aintausikie resewara isul. 

leNyase yakuawate timaa uputari uajudari kuaita anjuita, maa 
uputari uajudari kuaita Abraão rimiariruita. 

17 Ape urikute uiku yepewasu aintairumu kuaita imuita panye 
rese, upuderi arama saserdutita ruixawa ae aintaresewara, Deus 
irumu umaa arama pirasua ainta supiwa, uperduari arama 
aintapekadu panye kuaita miraita. 

18NŅNyãse kuzima ae yuiri upurara, Yurupari uputari yuiri uganani 
ae umunya arama puxi; ape kuiri upuderi uajudari kuaita 
Yurupari uputariwaita uganani aintaumunya arama puxi. 


Yamaa yanesui yawaite tiyaruyari 

3 | Ape penye semuita purangawaita, penye usenuiwaita, 

| yepewasu pemanduari sese kua Jesus, kua umunduwaa, kua 
saserdutita ruikawa sese kua yaruyariwaa; 
2Kua umunyawaa puranga ikupe kua umunduwaa ae, kuaye 
Muize umunyawaa yawe purangawaa panye Deus ruka upe. 
3Maa kua Jesus yarikute yamee ikupe turusu piri purangawaa isui 
kua Muize, kuaye purangawaa yawe uka sui kua umunyawaa ae. 
4Nyase panye uka yaweyawe uriku kua umunyawaa ae, maa Deus 
kua umunyawaa panye maa. 
5Asui kua Muize umunya puranga panye Deus ruka upe kuaye 
upurakiwaa yawe, umbeu arama sesewara kua aintaumbeuwaa 
kuri sakakuera, 
“Nyase Deus raira kua Kristu, ape umunya puranga Deus ruka 
upe. Yande yuiri suka yaiku rame santa sese kua yaruyariwaa, 
kua yasaruwaa yamaa uxariwaa suuri yande. 

7 Ape kuaye umbeuwaa yawe kua Espiritu Santu: 

—Uyi ara pesendu rame kua inyenga, 
8Tepemusanta pepia kuaye tiwa yawe aintauruyari kuera ainta, 
puxi rame aintausasawa kampu upe, 

?Akiti kuera peramunyaita ambira usaa ixe hamunya arama ainta 
supe puranga hakuawasawa irumu. 

Asui kuarenta akayu aintaumaa kuaita hamunyawaita. 
Sesewara sepiaiwa aintairumu kuaita miraita. Asui hambeu: 

—Kuaita miraita puxi aintapia yawewarawate, tiyuiri 
aintaukuawa kua serapee. 

"Asui kirimbawa hambeu sepiaiwasawa irumu: 

—Tikuri aintauwike hapitu rendawa upe. 
2Pemaa pesui penye semuita, tiarama puxi yepe ipia pesuiwara, 
yawaite tiresewara peruyari peyereu penye isui kua Deus 
upakawaa. 

Maa muiri ara, perikute pembeu penye arama peiku 

pukusawa kua mundu upe, tiarama santa ipia yepe pesuiwara 
ipuxuwerasawa uganani resewara ae. 

"Nyäse yepewasute yaiku Kristu rese, yaiku rame santa ate anyu 
aramawaa sese kua yaxariwaa yanepia sese. 

“Umbeu rame: 

—Kuiri pesendu kua inyenga, tepemusanta pepia kuaye 
aintaumunyawaa yawe kuera kuaita tiwaita uruyari. 

'SAwataa kuaita usenduwaita kuera kuaita tiwaita uruyari ae? 
Maitaa tiserá kuaita panye kuaita Muize urasuwaita Egitu sui? 
Awa supetaa ipiaiwa umaa kuarenta akayu. Maitaa tiserá kuaita 
umunyawaita kuera aintapuxuwerasawa, kuaita ukanyemuwaita 
kampu upe? 

18 Awa supetaa umbeu kirimbawa: 

—Tikuri aintauwike upitu rendawa upe. Maitaa tiserá ainta 
supe umbeu yawe kuaita tiwaita uruyari ae? 

Ape yakuawa tikuera aintaupuderi aintauwike tiresewara 
aintauruyari. 


Yapitu rendawa 

4 'Ape yarikute yasikie, yawaite yepe pesuiwara uyawi, umbeu 

ramere yande arama yawike arama Deus yapitu rendawa upe. 
“Nyase kua nyenga purangawaa usikana yanerese kuaye usikawaa 
yawe aintarese, maa timaa uajudari ainta nyãse tiaintauruyari ae 
kuaita usenduwaita ae, 
"Nyase yande uruyariwaita yawike upitu rendawa upe, kuaye 
umbeuwaa yawe: 

—Kirimbawa hambeu sepiaiwasawa irumu, tikuri aintauwike 

hapitu rendawa upe, umbawana umunya panye kuaita 
umunyawaita senundere umunya kua mundu. 

1Asui yawe kuera umbeu sese kua setisa ara: 

—Asui setisa ara rese Deus upitu panye imuraki sui. 
5Asui arame yuiri umbeu mukuisawa: 

—Tikuri aintauwike hapitu rendawa upe. 
6Ape watarire yepeyepe aintasuiwara aintauwike, asui kuaita 
usenduwaita kua nyenga purangawaa tiaintauwike tiresewara 
aintauruyari. 
7Asui uikupuku yaweana uxari yuiri sangawa inyenga irumu kua 
Davi, yawe umbeu kuera: 

— Uyi ara pesendu rame inyenga tepemusanta pepia. 
sApe Juzue uxari rame maa aintaupitu arama, timaa umbeu 
sakuera sese amu ara kuri. 
9Asui aikue yepe aintaupitu rendawa aintarunde kuaita Deus miraita. 
10Nyäse awa rame uwike Deus upitu rendawa upe, upitu yuiri 
imuraki sui, kuaye Deus upituwaa yawe imuraki sui. 
"Ape kirimbawa yarikute yasikari yawike upitu rendawa upe, 
tiarama yepe uwari tiresewara uruyari, kuaye aintayawe kuera. 
12Nyãse kua Deus nyenga upakawaa ae, kirimbawa ae, saimbepiri 
ae isui kua espada urikuwaa mukui ruaxara saimbewaa, upuderi 
uwike yanepia upe, utiari arama yanepia sui kua yamanduarisawa. 
Utiari yuiri yanemuapirisawa isui kua kawera puraita, upuderi 
ukuawa panye yamanduarisawa, panye yuiri yanepia upewaraitare. 
3Tiaintaupuderi aintauyumimi isui kuaita umunyawaita, nyase 
kua umbeuwaa kuri yanerese uyukuawa umaa ainta panye kua 
yambeuwaa, panye yamunyawaita. 
#Nyase kua Deus raira Jesus aete kua saserdutita ruixawa 
uwikewaa iwaka kiti; ape yarikute yaiku santa sese kua 
yaruyariwaa. 
Is Nyase kua saserdutita ruixawa ukuawate mayetaa 
yanepituasawa rese; kuzima Yurupari uputari uganani yuiri ae, 
kuaye yaneyawe, maa ae timaa umunya puxi. 
16 Ape tiyasikie, yarikute yamusuaki itrunu purangawaa, pirasua 
arama umaa yande, yawasemu arama ipurangasawa uajudari 
arama yande mairamentu yasikari ae. 


Puranga piri Kristu kuximawara sui 
5 "Nyase panye kuaita saserdutita ruixawa 
aintauparawakawaita ainta apigawa suiwara, aintaupurandu 
arama aintarese kuaita apigawaita Deus irumu, aintauxari 
arama ikupe prezenti, asui aintauyuká nimbawa aintauxariwaita 
aintapuxuwerasawa resewara; 








EBREWITA 5 —6 518 


Upuderi uajudari ainta puranga kuaita tiwaita ukuawa, 
uyusupariwaita yuiri, nyase ae yuiri pituawaa ae. 
3Asui sesewara urikute uxari Deus supe nimbawa uyukawaa 
aintapukuwerasawa resewara kuaita miraita, ipukuwerasawa 
resewara yuiri. 
#Asui tiawa uputari ikupe arama kua muraki yawaitewaa, tirame 
Deus uparawaka ae, kuaye uparawakawaa yawe kua Arao. 
> Yawete yuiri kua Kristu, timaa umbeu purangawaa sesepawa 
saserdutita ruikawa arama ae, maa uparawaka ae kua umbeuwaa 
ikupe: 

—Seraira inde, kua ara upe nepaya ixe. 
“Kuaye umbeuwaa yawe yuiri: 

—lIndete yepe saserduti yawewarawate, kuaye iyawe kua 
Melkizedeki. 
7Asui kua Jesus uiku ramere kua mundu upe, kirimbawa 
upurandu irumu kua upuderiwaa umukaturu ae manusawa sui, 
kirimbawa usenui ikupe uyaxiuwaa rupi, asui usendu ikupe 
Umanduari resewara puranga. 
3Asui Taira rame ae, ukuawa uruyari inyenga sesewara kua 
upurarawaa, 
?Asui puranga resewara ae, uyupiru ainta supe kua salvasao tiwa 
upawa, kuaita uruyariwaita ae. 
Ape Deus uparawaka ae, saserdutita ruixawa arama ae, kuaye 
Melkizedeki yawe. 


Pitua ebrewita uruyari 

"Siya yapuderi yambeu sese penye arama, iwasu ae yambeu 
mayesawataa ae, nyãse uyusikindawana peapisa kuara. 
12Nyãse kuzimawaraitana penye, ape perikute umbuesaraitana 
penye, maa peputari yuiri yambue penye sese kua nyenga 
iwasuimawaa Deus rese, peputari yayupui penye leiti irumu, 
timaa timbiu irumu. 
13Nyãse kua uuwaa leiti, timaa ukuawa kua nyenga uxariwaa 
purangawaa yande, nyãse taina ae. 
“Maa tuyuweita supe aramawaa kua timbiu, ainta supe 
aramawaa ae kuaita ukuawaita mayesawataa isui kua 
purangawaa, puxuwerawa yuiri. 


Yayukiriari arama Deus nyenga rese 
1Ape puranga yasasawana isui kua nyenga iwasuimawaa 
Kristu rese, tuyuwe aramana yande sese, tiarama 

yayumbue mukuisawa sasiyara arama yamanduari 
yanepekadu uxariwaa yakanyemu, sese yuiri kua uruyarisawa 
Deus rese. 

2Umbuesawa batizmu rese, yaxari yuiri yaneipu amuita rese, 
sese kua yapuamuwaa manusawa sui, sese yuiri umbeuwaa 
rupiara yanepekadu anyu aramawaa. 

3Yawe yamunya kuri, Deus uxari rame. 


Yawaite tirame yaruyari 

4Nyãse tiaintaupuderi aintaumanduari sasiyara 
aintapuxuwerasawa mukuisawa kuaita ukuawaitana, kuaita 
usaãwaita purangawaa kua uriwaa iwaka sui, kuaita urikuita 
Espiritu Santu. 
“Kuaita usaawaita purangawaa kua Deus nyenga, ikirimbawasawa 
yuiri kua mundu uriwaa kuri; 
6Aintauwari rame inyenga sui timaa aintaupuderi sasiyara 
aintaumanduari aintapuxuwerasawa, nyãse ainta supe aramate 
aintaunupa uyari kurusa rese kua Deus raira mukuisawa, 
aintauxari yuiri puxi aintaumaa ixupe panye. 
"Nyase Deus uabensuari kua iwi usiki rire kua amana uwariwaa 
sese siya viaji, asui umusemu mitima purangawaa ainta supe 
arama kuaita upurakiwaita. 
ŝMaa umusemu rame yuu, kukuna yuiri, retentuwaa maa ae; 
anyunte yapuderi yambeu puxi sese, asui anyu aramawaa yasapi 
maa ae. 


Salvasão purangawaa 


?Maa penye yagustariwaita, yambeu pukusawa penye arama 
kirimbawa, yakuawate perikuana kua puranga piri sese kua 
salvasao 
10Nyãse timaa puxi kua Deus sesarai arama isui kua pepurakiwaa, 
isui yuiri kua pegustarisawa, pemukamewaa aintaumaa sera 
rese, peajudari resewara kuera kuaita uruyariwaita, kuiri yuiri 
peajudari ainta. 

"Asui yaputari peyaweyawe pemukame aintaumaa kirimbawa 
peputari pemunya purangawaa, peiku kuri santa sese kua 
pesaruwaa ate anyu aramawaa. 

Tiarama yatima peiku, pemaa arama perangawa ainta, 
pemunya arama kuaye aintayawe kuaita urikuwaita kua 
purangawaa, aintauruyari resewara aintaumuturusu resewara 
aintapia. 


| 
| 
| 

Kua Deus umbeuwaa tiutrukari 


#Asui Deus umbeu rame Abraão supe kua umbeuwaa, timaa 
uwasemu amu puranga piri isui umbeu arama maa sese nyenga 
kirimbawa piri, ape umbeu sesepawate. 

#Unyee ikupe: 

—Supiwa, haabensuari kuri inde, hamusiya kuri nerimiariruita. 
15Asui kua Abraão umuturusu rire kua ipia, usaru, asui urikuana 
kua Deus umbeuwaa ixupe. 
16Nyäse kuaita apigawaita aintaumbeu nyenga kirimbawawaa 
sese kua puranga piri aintasui, asui aintaumbeu resewara kua 
nyenga kirimbawa aintaupituana aintaumbeu sese. 

1 Ape Deus umbeu nyenga kirimbawa sesepawa, uputari rame 
umukame kuaita urikuwaita kuri kua umbeuwaa, aintaumaa 
tiutrukari umanduarisawa. 

18Timaa Deus upuderi uganani aintarese kuaita mukuiwaita 
tiwaita utrukari, umusuuri arama yande, kirimbawa yande 
uputariwaita umukaturu yande, yariku arama kuri kua 
yasaruwaa yanerunde kitirewaa. 

Kua yasaruwaa uxari ipuse yanepia santa, uxari yamaa 
yanerunde kiti, iwaka kiti, 

20 Jesus usu akiti yanerunde, yaneresewara Deus uxari rire 
saserdutita ruixawa ae yawewarawate kuaye Melkizedeki yawe. 


Melkizedeki rese 


|Nyase kua Melkizedeki, Salem ruizawa ae, saserduti ae Deus 
kirimbawawaa irumu, usu usuanti kua Abraão uyuiriwaa upe 
uyuka rire kuaita tuixawaita, asui uabensuari ae. 
2*Asui Abraão utiari Melkizedeki supe dizimu panye iyaraita 
suiwara. Yawesawa sera kua Melkizedeki, purangawaa ruixawa 
ae, asui Salem ruikawa ae yuiri, tuikawa yuiri ae ukariwaa 
timaarese ainta; 
3ipayaimawaa ae, imayaimawaa ae, tiyuiri uriku samunyaita, 
tiyuiri uriku uyupirungawa, tiyuiri upawasawa, nyase kuaye Deus 
raira yawe ae, saserduti ae yawewarawate. 


Puranga piri Kristu upurandu yanerese 


“#Pemaa maye puranga ae, kua yaneramunya Abraão uxariwaa 
kuera ikupe dizimu panye iyaraita suiwara. 
5Asui kuaita Levi rimiariruita suiwara saserdutita ainta, Deus 
nyenga kuzimawara umundu ainta aintauyuka arama miraita sui 
panye dizimu, aintate kuaita aintaimuita, Abraão rimiariruita yuiri. 

“Maa kua apigawa tiwa uriku samunyaita aintairumu upisika 
Abraao sui dizimu, asui uabensuari ae kua urikuwaa kua Deus 
umbeuwaa. 

7Yakuawate kua puranga piriwaa uabensuari ae kua puxuwera 
piriwaa isui. 

8Ike kua mundu upe kuaita apigawaita ukanyemuwaita kuri 
aintauyuka dizimu, maa ike yepe uyuka ae, aintaumbeuwaa sese 
upakate ae. 

Yapuderi yambeu Levi rese kua uyukawaa dizimu, ae yuiri uxari 
dizimu samunya resewara kua Abraão. 

10Nyāse tire unaseri umaa kua mundu Melkizedeki usuanti rame 
samunya Abraão. 


Yawewarawate upurandu yanerese 


" Aintaupuderi rame puranga ainta saserduti resewara 
aintarese kuaita Levi rimiariruita, nyãse arame aintaurikuana 
kua Deus nyenga kuximawara, ape marantaa maa upuamu amu 
saserduti iyawe kua Melkizedeki timaa iyawe kua Arao. 
12Nyãse aintautrukari rame saserduti aintaurikute aintautrukari 
yuiri kua mundusawa. 
3Nyãse kua aintaumbeuwaa sese kua nyenga, amu kiti 
imirasawa, tire yepe aintasuiwara kuaita upurakiwaita usapiwaa 
rendawa rese. 

'“Yakuawate Juda mira suiwara kua yaneruixawa, tikuera Muize 
uxari saserdutita kuaita Juda suiwaraita. 

15 Asui puranga piri yapuderi yakuawa, upuamu rame amu 
saserduti iyawe kua Melkizedeki; 

t6Uxari ae saserduti irumu kua kirimbawasawa upakawaa tiwa 
upawa, timaa irumu kua Deus nyenga kuximawara mundu pura. 
17 Nyase yawe umbeu sesewara: 

—Saserduti inde yawewarawate kuaye Melkizedeki yawe. 

18 Asui umbawa kua Deus nyenga kuximawara umunduwaa, nyase 
pitua ae, tenyuntu ae. 

"#Nyase kua Deus nyenga kuximawara në yepe viaji umukaturu 
maantu. Asui uxari yande arama amu yasaru aramawaa yamaa 
puranga piriwaa, asui ipupe yamusuaki Deus. 


Yepenyu Kristu upurandu yanerese 


20Nyase saserduti ae Deus umbeu resewara nyenga 
kirimbawawaa, maa kuaita saserdutita timaa saserduti ainta, 
umbeu resewara nyenga kirimbawa. 

"Maa umbeu nyenga kirimbawawaa irumu ixupe, yawe unyee: 
—Yaneruixawa umbeu kuera nyenga kirimbawa, asui tikuri 
utrukari umanduarisawa, saserduti inde yawewarawate. 
22 Asui Jesus kua uxariwaa santa kua nyenga puranga piriwaa. 
23Siya kuera kuaita saserdutita, nyase timaa manusawa uxari 
saserdutita ainta yawewarawate. 
“Maa kua Jesus saserduti ae, yawewarawate, nyase tiwa upawa ae. 
235 Ape sesewara yuiri upuderi umukaturu yepe viaji panye kuaita 
uriwaita Deus ipiri Kristu irumu, asui upakate ae yawewarawate 
upurandu arama aintarese, 
2% Nyase yaputari yepe saserdutita ruixawa iyawewaa, purangawaa, 
tiwa uriku ipuxuwerasawa sese, uriku umanduarisawa ikiaimawaa, 
uyumutirika aepawate puxuwerawaita sui, kua uikuwaa iwate piri 
panye iwaka sui. 
27Timaa resewara umunya aintayawe kuaita amuita saserdutita 
ruixawaita, uyuká arama nimbawa ara yaweyawe ipekadu resewara, 
aintapekadu resewara yuiri kuaita miraita; nyase umunyana ae 
anyu aramawaa uyuxari rame aepawate pekadu resewara. 
28Nyãse kua Deus nyenga kuzimawara uxari saserdutita 
ruixawaita kuaita apigawaita pituawaita, maa kua nyenga 
kirimbawawaa uriwaa Deus nyenga kuximawara rakuera uxari 
saserduti Taira kua uxariwaa puranga ae yawewarawate. 


Puranga piri pisasua kuximawara sui 
8 1Yawesawa kua yambeuwaa penye arama, yarikute yepe 
saserduti ruixawa uwapikawaa ikatusawa upe itrunu sui kua 
yaneruixawa kirimbawawaa iwaka kiti. 
2Upuraki ipupe kua templu supiwa, kua tiwa apigawa umunya, 
maa Deus umunya ae. 
3Nyāãse panye kuaita saserdutita ruixawaita aintaurikute 
aintauxari Deus supe arama mira uxariwaita ixupe, uferta, 
nimbawa uyukáwaa yuiri; ape kua saserdutita ruixawa urikute 
uxari yuiri maantu Deus supe. 
‘Kua uiku rame mundu upe timaa arama saserduti ae, nyase 
aikuete kuaita saserdutita uxariwaita Deus supe arama uferta, 
kuaye Deus nyenga kuximawara umbeuwaa yawe, 
5Aintaupuraki sangawa kuera ikupe kua Deus ruka iwaka 
kitiwara. Muize umunya rame kua Deus ruka kua mundu 
upewara Deus umbeu ixupe: 
—Remaa nesui yawaite timaa remunya ae kuaye hamukamewaa 
yawe remaa iwitera rese. 

“Maa kuiri kua Kristu uriku imuraki puranga piriwaa isui kua 
kuximawara, kuaye purangawaa yawe kua nyenga upurakiwaa 
isui kua nyenga kuximawara, nyãse kua nyenga pisasua uiku sese 
kua nyenga Deus umbeuwaa puranga piriwaa. 

"Puranga rame maa kua nyenga kuera umbeuwaa, timaa maa 
resewara umbeu yuiri mukuisawa kua umbeuwaa. 

3Nyãse umbeu irumu ainta supe kirimbawa inyenga yaneruikawa 
umbeu: 

—Uri kuri amu ara, hambeu kuri israelitaita ruka puraita supe, 
yepe nyenga pisasua Juda ruka puraita supe yuiri, 

?Yepe nyenga tiwa iyawe kua hambeuwaa aintaramunyaita supe 
harasu rame ainta seipu irumu harasu arama ainta Egitu sui, 
nyase timaa aintauiku santa sese kua hambeuwaa, ape timaa 
hasendu ainta supe, yawe unyee kua yaneruixawa. 

Yawe unyee yaneruixawa: 

—Kuaye kua hambeuwaa israelitaita ruka puraita supe; nya ara 
upe kuri haxari kuri aintarese hamanduarisawa, hampinima kuri 
senyenga aintapia upe, ape kuri aintaDeus ize, asui semiraita kuri 
ainta. 

"Asui tikuri aintaumbue aintarumuara, tiyuiri kuri aintaumbue 
aintaimuita, tikuri aintaumbeu: 

—Rerikute rekuawa yaneruixawa; nyase panye kuri 
aintaukuawa ixe, panye ipuiwaita, panye ipuwasuwaita. 

Nyase pirasua kuri hamaa ainta aintapuxuwerasawa resewara, 
asui tikuri hamanduari mukuisawa aintapekadu. 

3Umbeu rame sese kua nyenga pisasuwaa, anyunte 
umutuyuweana kua uyupiruwaa kuera umbeu. Asui kua 
kuximawara, umutuyuweanawaa kuera usasawana. 


Pitua kua nyenga kuximawara 


1Asui kua uyupiruwaa kuera umbeu uxari aintaumanduari 
Deus, uzari yuiri aintaumunya suka arama kua mundu upe. 
“Asui aintaumunya Deus ruka, asui aintaumunya yepe sala 
turusuwaa, serawaa purangawaa, uikuwaa ape kua turi uikuwaa 
rendawa, asui yepe meza yuiri uyenu rendawa kua pão. 

3Asui senunde kiti kua veu, uiku yepe sala kua Deus ruka serawaa 
puranga purangawaa. 

1Apete kua aintausapiwaa rendawa uru suiwara aintausapi 
arama insensu, asui kua kaxa Deus umbeuwaa uikuwaa rendawa 
aintapupekawa uru irumu, asui kaxa upe yepe siru uru suiwara 
ipura serawaa mana, asui kaxa upe yuiri kua Arão mirai 

umpisasuawaa, asui kaxa upe yuiri kuaita itaita Deus umpinima 
sese kua nyenga umbeuwaa. 

“Asui kaza tampa iarupi kuaita kerubim aintausuanti kua 
aintauyusenawaa nimbawa ruwi, aintausaruwaa ipupe pirasua 
arama Deus umaa ainta kuaita miraita. Kuiri timaa yapuderi 
yambeu penye arama aintarese aintayaweyawe. 

6 Asui aintaumunya rire panye kua, panye kuaita saserdutita 
aintauwike yawewarawate Deus ruka purangawaa upe, 
aintaumunya arama aintamuraki purangawaa. 

"Maa yepe viajinyu kua saserdutita ruixawa uwike akayu 
yaweyawe ipupe kua sala puranga purangawaa, asui urasu 
irumu nimbawa ruwi uxari arama Deus supe ae, ipuxuwerasawa 
resewara, aintapuxuwerasawa resewara yuiri kuaita miraita, 
aintaumunyawaa tipukusaware aintaukuawa ainta. 

8 Asuji irumute kua Espiritu Santu uxari aintaukuawa tire 
aintarapee uyupirari aintauwike arama ipupe kua sala puranga 
purangawaa, aikue pukusaware kua sala purangawaa. 

Kua yawesawa kua mundu kuiriwara. Asui kua yawewaa 

uxari yakuawa aintauxari Deus supe uferta, nimbawa 
aintausapiwaita yuiri, maa timaa aintaupuderi aintaumukaturu 
aintaumanduarisawa kualita umanduariwaita ae. 

1Nyãse anyunte aintaumbeu timbiu rese, uu aramawaa rese 
yuiri, aintaumbeu yuiri maitaa yamuyasuka yanepira, kua nyenga 
anyunte umbeu mayetaa yanepira rese, asui usasawa kuri kua 
umbeuwaa utrukari rameana kuri ae. 


Yepe viajite upurara yaneresewara 


"Maa Kristu uri rame kuera kuaye saserdutita ruixawa 
yawe sese kua purangawaa umunyawaa ipupe kua Deus ruka 
turusupiriwaa, puranga piriwaa, kua tiwa yamunya yaneipu 
irumu, tiwa kua mundu pura ae. 
12 ĄAsui uwike ipupe kua sala puranga purangawaa anyu 
aramawaa, timaa urasu irumu nimbawa ruwi, maa suwi irumu 
pawate uyurawa arama yande anyu aramawaa. 
13 Aintaumukaturu rame maa kuaita puxuwerawaita aintauyusena 
resewara aintarese nimbawa ruwi, aintaumukukui resewara yuiri 
aintarese nimbawa sinza kuera; 
“Puranga piri kuri suwi kua Kristu, kua uyuxariwaa simutara 
Deus supe ikiaimawaa yawe Espiritu irumu, umuyasuka kuri 
yamanduarisawa isui kuaita uxariwaa umanu yande, yapuraki 
arama ixupe kua Deus upakawaa. 

15 Ape aete kua umusasawa kua umbeuwaa pisasua aintauriku 
arama kuri kua uxariwaa ainta supe tiwa upawa kua umbeuwaa, 
nyase umanu yepe uyurawa arama ainta aintapuxuwerasawa sui 
kua aintaumunyawaa umbeuwaa kuximawara rese. 
16Aikue rame yepe umbeuwaa timaa arama ae tiramere yakuawa 
supiwa umanu ae. 
17Nyãse anyunte kirimbawana umbeuwaa kuera umanu rire ae, 
nyãse timaa arama ae upaka ramere kua umbeuwaa ae. 
18 Ape kua uyupiruwaa umbeu tikuerare santa ae senundere 
aintaumburi tuwi; 
1 Asui Muize umbeu rire panye kua Deus umbeuwaa ainta supe 
kuaita miraita panye, asui upisika nimbawa ruwi ii irumu, upisika 
yuiri uvelya rawa pirangawaa, asui upisika yuiri isupu, asui uyusena 
livru rese panye miraita rese yuiri. 
20 Asui unyee: 

—Kua tuwi aete uxariwaa santa kua Deus umbeuwaa penye arama. 
1 Asui yawete yuiri uyusena tuwi panye Deus ruka rese, aintarese 
yuiri panye kuaita siruita ipupe aintaupuraki Deus supe. 
22Nyãse Deus nyenga kuximawara rese kuaji panye maantu 
aintaumukaturu tuwi irumu, asui tirame aintaumburi tuwi, 
tiyuiri umburi aintasui aintapuxuwerasawa. 


Tiwa upawa Kristu umunyawaa 


23 Ape aintaurikute aintaumukaturu ainta yawewaa irumu 
kuaita iwaka upewaraita rangawa, maa kuaita iwaka upewaraita 
puranga aintairumu kua puranga piriwaa aintasul. 
24Maa timaa Kristu uwike Deus ruka upe kua aintaumunyawaa 
aintaipu irumu, maa uwike iwaka kiti uiku arama yaneresewara 
Deus runde kiti. 
235Timaa uwike uxari arama maa aepawate siya viaji, aintayawe 
kuaita saserdutita ruixawa uwike muiri akayu ipupe kua sala 
puranga purangawaa tuwi irumu tiwa iyara; 
26Nyãse kuaye rame maa ae, ape maa urikute upurara siya viaji 
uyupirungawa suiwara. Maa kuiri uri yepe viajite sangawa upe, 
umburi arama aintapekadu uyuxari resewara aepawate. 

27 Asui yawete aintaurikute aintaumanu arama ainta yepe viajite 
kuaita apigawa, asui arirewara umbeu aintapekadu. 

28Yawete yuiri kua Kristu uxari rire aepawate yepe viaji anyu 
aramawaa umburi arama aintapekadu kuaita siyawaita, uri kuri 
mukuisawa timaa umburi arama aintapekadu, maa umukaturu 
arama ainta kuaita usaruwaita ae umukaturu arama ainta. 

Yepe viajite uxari suwi 

1 0 1Nyãse kua Deus nyenga kuximawara sangawa kuerate 

ae kua purangawaa uriwaa kuri, nyase timaa umukame 
kua puranga piriwaa, timairame upuderi umukaturu kuaita 
uxariwaita Deus supe kuaita aintauxariwaita ixupe panye akayu 
yaweyawe, yawewarawate, 
Upuderi rame maa umukaturu ainta, ape timaa aintaupitu 
kuaita aintauxariwaita ixupe aintapekadu resewara, kuaita 
umanduariwaita ae; umuyasuka rame maa aintasui aintapekadu, 
timaa aintapekadu uiku aintarese. 
3Nyāse kuaita uxariwaita aintapekadu resewara, aintauxari 
aintaumanduari aintapuxuwerasawa muiri akayu; 
4Nyãse timaa nimbawa ruwi upuderi umburi yanepekadu. 
“Kristu uri irumu kua mundu kiti unyee: 

—Timaa resikari seirumu haxariwaita prezenti, nimbawa yuiri, 
maa remunyana ixe arama sepira; 

“Timaa yasapiwaita yazariwaita yuiri yanepekadu resewara 
umusuuri inde. 
7Asui hambeu ikupe: 

—Xukui ixe, hayuiri hamunya arama kuaye reputariwaa yawe 
inde Deus, kuaye aintaumpinimawaa yawe serese livru upe. 
8sAsui umbeu rire kuaita sakuerawaraita: 

—Timaa reputari seirumu, timaa reputari kuaita haxariwaita 
prezenti, nimbawa yuiri, yasapiwaita pekadu resewara, nyase 
timaa aintaumusuuri inde kuaita aintaumunyawaita Deus nyenga 
kuximawara rese. 

?Asui umbeu yuiri: 

—Xukui ixe, hayuiri hamunya arama kuaye reputariwaa yawe 
inde Deus. Asui remburi kua kuximawara remusanta arama kua 
pisasua. 
10Kuiri yande purangawaita nyãse Deus uputari umunya yawe 
Jesus Kristu uxari resewara ipirá yepe viaji anyu aramawaa. 
N"Nyase panye kuaita saserdutita aintaupuraki muiri ara, aintauxari 
yuiri kua aintauxariwaita, kua tiwa upuderi umusasawa aintasui 
aintapekadu; 

Maa Kristu uyuxariwaa rireana yepe viajinyu, yepenyute uxariwaa 
aintapekadu resewara, asui kuiri uwapika Deus katusawa upe; 
BAsui usaru aintauxari ikupe ipi rendawa panye kuaita 
umuruanyanawaita ae. 

'“Nyase irumu kua yepenyuwaa uxariwaa pekadu resewara 
umukaturu arama panye kuaita iyaraita. 

5AĄsui kua Espiritu Santu umbeu yuiri yande arama sesewara, 
umbeu rireana; 
t6Yaneruixawa unyee: 

—Aete kua hambeuwaa ainta supe, hamunya kuri ainta supe 
ae; nya ara upe kuri haxari kuri ainta supe senyenga aintapia upe, 
hampinima kuri senyenga aintaumanduarisawa upe. 

17 Asui umbeu xinga yuiri: 

—Timaa kuri hamanduari yuiri aintapuxuwerasawa, panye 
aintaumunyawaita puxi. 
18Ape umburi rame yanesui yanepuxuwerasawa, tikuri yaxari 
mukuisawa ixupe yaxariwaita yanepekadu resewara. 


Yapuderi yapurandu Deus irumu 


Ape semuita, yapuderi yawike Deus ruka purangawaa upe, 
tiwaita usikie yawe, suwi irumu kua Jesus; 
#Yawike arama ipupe kua pee pisasua upakawaa, uyupirariwaa 
yanerunde veu irumu, yawesawa ipira irumu. 
“Yariku yepe saserduti kirimbawawaa Deus ruka upe. 
22 Ape yarikute yamusuaki ae yanepia supiwa irumu, yaruyari 
resewara puranga, ikiaimawaa yanepia panye puxuwerawa sul, 
ikiaimawaa yuiri yanepira ii ikiaimawaa irumu. 
3 Ape yarikute yaiku santa sese kua yasaruwaa, tiarama mukui 
yamanduarisawa, nyase kua umbeuwaa yande arama ae umunya 
kuaye umbeuwaa yawe. 
24 Ape yarikute yuiri yamanduari puranga amuita irumu, 
yayugustari arama puranga, yamunya arama yuiri puranga. 
25 Ape tiyapuderi timaarese yande isui kua yayumuatiriwaa upe 
kuaye aintayawe kuaita yepeyepe, maa yarikute yambeu ainta 
supe kirimbawa kuaye kutarawaa yawe usika sangawa kua 
mundu. 


Umpurarakari pukuwerawaita 


“6Nyase yaputari rame yaiku yanepekadu rese yakuawa rireana 
kua nyenga supiwa, tikuri umburi yanesui yanepekadu; 
# Anyunte usaru yande kua yawaitewaa yapurarawaa kuri, kua 
ipiaiwasawa turusuwaa uxariwaa kuri aintaukanyemu kuaita 
Umuruanyanawaita ae. 
8 Tikuri pirasua aintaumaa umanu kua tiwa uruyari Muize 
nyenga, aintaumbeu rire sesewara kuaita mukui u musapiri. 
”Muiritaa pemanduari turusu kuri upurara kua apigawa upiruwaa 
Deus raira rese? Kua apigawa umbeuwaa puxi sese kua Kristu ruwi 

Deus umbeuwaa uzariwaa yepe ikupe aramawaa ae, kua apigawa 
umpiaiwawaa kua Espiritu purangawaa. 
30 Ya kuawate kua umbeusara, umbeuwaa: 

—l|Lye kuri hamunya ainta supe kuaye aintaumunyawaa yawe; 
ixe kuri hapagari ainta sikuyara kua aintaumunyawaa puxi. Asui 
umbeu yuiri: 

—Aintaruixawa kuri umbeu aintaresewara kuaita imiraita. 
31Puxuwera kuri yasasawa umpurarakari rame yande ipu irumu 
kua Deus upakawaa. 


Tepemburi uruyarisawa 


32Pemanduari maye kuera pepurara, maitaa yuiri 
aintaumuruanyana penye umuturi rire pepia upe kua nyenga. 
33 Amu rame aintaukasuari penye, aintaumpurarakari yuiri 
penye aintaumaawaa upe panye, asui amu rame pepurara yuiri 
aintairumu kuaita aintaumpurarakariwaita. 
34Nyãse pirasua pemaa kuaita aintaumprezuwaita, nyase pexari 
suuri aintapia aintaumuaiwa rame pemaa, nyãse perikute pemaa 
puranga piri isui tiwa ukanyemu. 
35 Ape tepemburi kua uruyarisawa purangawaa, nyase ipupe kuri 
periku turusu purangawaa. 
36Nyase watari penye arama pasiensia pemunya arama kuaye 
Deus uputariwaa yawe, periku arama kuri kua umbeuwaa. 
37 Nyase watarire kuairantu senunde sangawa uri arama kutara 
kua uriwaa kuri; 
38 Maa kua ixe aramawaa purangawaa uiku kuri uruyari resewara, 
maa uyuiri rame sakuera kiti timaa umusuuri sepia. 
39 Maa tiaintasuiwara yande kuaita uyuiriwaita aintarakuera 
kiti aintaukanyemu arama, maa aintasuiwara yande kuaita 
urikuwaita kua uruyarisawa umukaturuwaa aintapia. 


Uruyarisawa rese 


1 1Uruyarisawa kua yakuawawaa supiwa sese kua yasaruwaa 
1 yamaa, kua yakuawawaa santa sese kua tiwa yamaa. 
2Nyase puranga Deus umaa kuaita yaneramunyaita aintauruyari 
resewara. 

3Nyase uruyarisawa irumu yapuderi yakuawa Deus umunya kua 
mundu inyenga irumu, umunya kua yamaawaa irumu kua tiwa 
yamaa. Uruyariwaita ambira 

4Asui uruyari resewara kua Abel uxari Deus supe nimbawa 
uyukawaa ixupe puranga piriwaa Kaim yaraita sui, asui ipupe 

puranga Deus umaa ixupe, asui Deus umbeu ixupe usuanti kua 
uxariwaa ixupe, asui umanu ae, maa upurungitare ae yande 
arama uruyari resewara. 

>Nyase Deus urasu Enuki panye ipira irumu, tiumanu uruyari 
resewara; asui tiaintauwasemu ae, nyase Deus urasu ae. Nyase 
senundere urasu ae Deus umbeu ikupe umusuuri ae. 
“Tiyapuderi yamusuuri Deus tirame yaruyari ae. Nyase awa 
uputari umusuaki Deus urikute ukuawa ipia upe upakawaa ae, 
uxari yuiri purangawaa ainta supe kuaita uputariwaita ae. 
"Nyase uruyari resewara kua Nue, Deus umbeu ixupe sese kua 
uriwaa kuri tiware aintaumaa; asui uruyari ae, umunya yepe 
batelao umukaturu arama suka puraita, ipupe yuiri uxari panye 
kua mundu ukuawa aintaukanyemu, asui ipupe yuiri uriku ae kua 
purangawaa uruyari resewara. 


Aintaramunyaita 


SUruyari resewara kua Abraão uruyari Deus umbeuwaa ikupe 
usu arama amu tetama kiti uxariwaa kuri ikupe arama, asui usu 
tiramere ukuawa maa kiti usu. 

?Asui uruyari resewara uiku kua tetama uxariwaa ikupe kuaye 
amuita retama yawe, uiku suka upe enseradu suiwara irumu kua 
Izaki, Jaku yuiri, kuaita urikuwaita irumu kua umbeuwaa; 
VuUsaru umaa kua tetama uikuwaa santa, Deus kua umusangawa 
ae, umunyawaa yuiri ae. 

"Uruyari resewara kua Sara uxari ikupe arama ikirimbawasawa 
uriku arama imembira waimi rameana ae, nyase ukuawate 
umunya kuaye umbeuwaa yawe kua umbeuwaa ixupe ae. 

12 Ape yepe apigawa pituana ituyuwesawa isui aintausemu siya 
kuaita ximiariruita, aintasiyasawa kuaye kuaita estrelaita uikuwaa 
iwaka rese, aintasiyasawa kuaye praya yawe uikuwaa parana 
turusuwaa rimbiwa upe tiwaita yapuderi yakuawa aintasiyasawa. 
3Panye umanuwaita ainta uruyarisawa rese senundere aintauriku 
kua umbeuwaa ainta supe, maa aintaumaa ae apekatu suintu, 
asui aintaumukuema ae, aintaukuawa yuiri apekatu suiwara 
ainta ipupe kua mundu. 

“Nyase kuaita miraita umbeuwaita aintayawe, aintauxari 
yakuawa aintausikari yepe aintaretama arama. 

“Nyase aintaumanduari rame maa kua aintaretama aintauriwaa 
asui, aintaupuderi maa aintauyuiri akiti mukuisawa. 

tAsui yuiri aintausikari aintaretama arama puranga piriwaa 
kua iwaka kitiwara, ape timaa Deus utii aintaukuawa 

arama aintaDeus ae, nyase umukaturuana aintarunde yepe 
aintarendawa arama. 
17 Asui uruyari resewara kua Abraão Deus uputari irumu usaa 
umaa ae uxari ixupe arama Izaki, asui kua urikuwaa kua Deus 
umbeuwaa suuriana ae, uyuká arama taira yepenyu 
8Kua umbeuwaa ixupe: 

—lIzaki aintasuiwara kuri kuaita nerimiariruita; 
19Nyãse umanduari kirimbawa kua Deus upuderi usupiri 
ae manusawa sui, asui umuyuiri ixupe arama ae yawesawa 
manusawa sui. 
20 Asui uruyari resewara kua Izaki upurandu Deus uabensuari 
Jaku, Ezau yuiri sese kua tiware aintaumaa. 
231 Asui uruyari resewara kua Jaku umanu irumu ae upurandu 
Deus uabensuari arama ainta kuaita Juze rairaita, asui umunya 
benditu Deus supe ibatuna rakapira rese. 
22 Asui uruyari resewara kua Juze kuayentu isui manusawa 
umbeu ainta supe kuaita israelitaita maitaa kuri aintausemu 
Egitu sui, umbeu yuiri maitaa kuri uputari aintaumunya 
ikawera supe. 

Muize 

23 Asui aintauruyari resewara kua Muize paya, imaya yuiri, asui 
unaseri rire ae aintauyumimi ae musapiri yasi, nyãse aintaumaa 
kua taina puranga ae, nyase timaa yuiri aintausikie isui kua 
tuixawa umbeuwaa. 
24 Asui uruyari resewara kua Muize kurumiwasuana ae, usaisu 
aintauseruka ae imembira ae kua Farao rayera; 
25Uputari puxi aintaumaa ikupe aintairumu kuaita Deus miraita 
isui kua pekadu umusuuriwaa ae kutara. 
26 Nyase puranga piriwaa umaa kua upurarawaa Kristu resewara 
isui kua Egituwaraita aintamaa, nyase usaru umaa kua 
purangawaa. 
27 Asui uruyari resewara uxari kua Egitu, tiusikie ipiaiwasawa sui 
kua aintaruixawa, nyãse uiku santa kuaye umaawaa yawe kua 
tiware yamaa. 
28 Uruyari resewara umunya kua paskua, asui uyusena kua 
tuwi tiarama kua uyukásara uyuká kuaita israelitaita rairaita 
tuyuwewaita. 
29 Asui aintauruyari resewara kuaita miraita, aintausasawa kua 
parana turusuwaa serawaa pirangawaa, kuaye iwi santawaa 
yawewaa rese yawe. 

Kuaita israelitaita 
3 Asui aintauruyari resewara kuaita miraita uwariana Jeriku 

kuraraita ita suiwara aintauyatimana rire ikupe rupi seti ara. 
31 AĄsui uruyari resewara kua Raabi kua warixiwaa timaa 
ukanyemu aintairumu kuaita tiwaita aintauruyari, nyāse suuri 
usuanti kuaita israelitaita umunduwaita umaa aintarunde. 
3 Asui maa xingate hambeu? Nyase kua ara tiusika hambeu 
aintarese panye kuaita Gideão, Baraki yuiri, Sansão yuiri, 
Jefite yuiri, Davi yuiri, Samuel yuiri, aintayuiri kuaita 
utitikawaita. 
33 Asui aintauruyari resewara aintaupisika amuita tuixawaita 
retama, aintaumunya yuiri puranga, aintauriku yuiri kua Deus 
umbeuwaa ainta supe, aintausikindawa yuiri leão yuru. 
34 Aintaumuweu yuiri tata sendiwaa, aintaueskapari yuiri espada 
sui, kirimbawa ainta aintapituasawa sui, asui kirimbawa yuiri 
aintaumunya kera, aintauxari aintauyawawa kuaita suraraita 
apekatu suiwaraita. 
3sUmbaka umanuwaita ainta supe kuaita kunyaita. Asui 
aintaumpurarakari kuaita yepeyepeita nyase timaa 
aintauyuxari ainta supe, nyase aintauputari aintauriku kua 
mundu puranga piriwaa. 
36 Asul kuaita amuita aintaukasuari ainta, asui aintaunupa 
ainta kikuti irumu, asui amuita aintaupukuari kurenti irumu, 
aintaumprezu ainta. 
37 Aintauyuka ainta ita irumu, aintausaa ainta, asui 
aintaumunuka kuaita amuita seruti irumu aintapiterupi, 
aintauyuka yuiri ainta espada irumu, aintauwata pirasua yawe 
kua mundu upe, anyunte aintarupa uvelya pirera, kabra pirera 
yuiri, watari ainta supe panye maantu, aintaupurara, puxi 
aintaumunya ainta supe. 
38 Aintauwata kampu rupi, iwitera rese yuiri, iwi kuara upe 
yuiri; timaa puranga kua mundu supe aramawaita ainta kuaita 
yawewaita. 
3 Asui panye ainta puranga Deus umaa ainta aintauruyari 
resewara puranga, maa timaa aintauriku kua umbeuwaa. 
WNyase Deus umukaturu yanerunde yepe puranga piriwaa 
yawaite umukaturu yanesui ainta. 


Yapurara arama Kristu upurarawaa yawe 
1 2 'Ape yariku rameana yaneruaki kuaita siyawaita 
umaawaita yande arama, yarikute yaxari yanesui panye 

ipusewaa, panye yanepuxuwerasawa yuiri uikuwaa yanerese, ape 
yarikute yayana tiyanekuere ipiri kua yanerunde kitiwaa. 
?Yarikute yamaa sese kua Jesus, kua uyupiruwaa uruyari, 
umukaturu yuiri kua yaruyariwaa, kua uaguentariwaa upurara 
kurusa rese sesewara kua suuriwaa umaawaa senundere, timaa 
arama ixupe kua aintaumutii ae, asui kuiri uwapika ikatusawa 
upe kua Deus trunu kiti. 

3 Ape perikute pemanduari kua uaguentariwaa turusu 
aintaumuruanyana rame ae turusu kuaita puxuwerawaita, 
tiarama pekuere penye, tiarama yuiri pitua peruyari. 


Yamuruanyana yanepukuwerasawa 


ATire pemburi peruwi pemuruanyana resewara pepekadu. 
5Maitaa timaarese penye isui kua umbeuwaa penye arama kuaye 
tairaita yawe? Nyase yawe unyee: 

—lInde seraira, teremaa puxi neruixawa supe uxari rame 
repurara nepuxuwerasawa resewara, terexari ae umpurarakari 
rame inde. 
sNyase yaneruixawa umpurarakari panye kuaita ugustariwaita, 
asui unupa panye kuaita tairaita usuantiwaita. 
7Perikute peaguentari umpurarakari rame penye, nyase Deus 
umunya yande arama kuaye taira yawe. Nyase awataa kua taina 
tiwa ipaya umpurarakari ae ipukuwerasawa resewara? 

#Tirame umpurarakari penye pepuxuwerasawa resewara kuaye 
umpurarakariwaa yawe penye panye, ape maa ipayaimawaita 
penye, asui timaa tairaita penye. 

SNyase yarikute yanepaya kua mundu upewaraita 
umpurarakariwaita yande yanepukuwerasawa resewara, asui 
yawaite yamaa ainta supe. Ape turusu piri yaruyari inyenga kua 
espiritu paya yapaka kuri yande irumu. 

10Nyäse kuaita yanepayaita kua mundu puraita 
aintaumpurarakari yande kuairantu kuaye aintauputariwaa yawe, 
maa kua Deus umpurarakari yande yaiku arama puranga, yariku 
arama yamanduarisawa purangawaa kuaye iyawe. 

"Maa umpurarakari rame yande sasi yasaa ae, timaa umusuuri 
yande, maa arireana uxari tiyanepiaiwa yande, uxari yuiri 
purangawaa yamanduarisawa yande umpurarakariwaita. 

12 Ape pemusanta peipu pituawaita, pemukirimbawa perinipia 
membekawaita; 

13Pemusatambika peipi rapee tiarama kuri uyereu uyumuapiriwaa 
upe kua alejadu, maa puranga arama kuri ae. 

Yaruyari arama puranga 

14Pesikari timaarese peiku puranga aintairumu panye kuaita 
apigawaita, pesikari yuiri pemanduariwaa ikiaimawaa, nyase 
ikiawaa irumu tikuri pemaa yaneruixawa. 
15Pemaa pesui yawaite yepe pesuiwara tiuriku Deus purangasawa, 
yawaite usemu pesui sapu irawawaa utiari arama penye, umukia 
arama kuaita siyawaita. 
16Pemaa pesui yawaite ikiawaa umanduarisawa kua yepe, 
yawaite tiumanduari Deus kuaye kua Ezau yawe, kua uxariwaa 
ituyuwesawa kua itainasawa supe umbau yepe viaji rikuyara. 
1Nyāãse pekuawate yawe rire uputari rame ikupe arama kua 
purangawaa tiaintauxari ikupe ae, nyãse tiupuderi utrukari 
umanduarisawa, asui uyaxiu, uputari resewara utrukari 
umanduarisawa. 


Jesus kua umusasawasara 

'#Nyase tipemusuaki kua yapuderi yapisika yaneipu irumu, 
kua tata sendiwaa, kua pitunawasuwaa, kua sasiyarasawa, kua 
trevada yuiri, 
Tiyuiri pemusuaki trumbeta tiapusawa, tiyuiri kuaita 
upurungitawaita kirimbawa, asui kuaita usenduwaita ainta supe 
aintauputari aintaupitu aintaupurungita. 
20Nyase tiaintaupuderi aintawaguentari suaxara kua nyenga 
umbeuwaa ainta supe, yawe unyee: 

—Awa upisika kua iwitera rese aintauyuka ae ita irumu, ate 
suu yuiri. 
2 Nyase turusu yawaite kua aintaumaawaa, asui Muize umbeu: 

—Hasikie, hariri yuiri. 
22 Maa pesikana ipiri kua iwitera serawaa siao, setama yuiri kua 
Deus upakawaa, Jeruzalē kiti kua iwaka kitiwara, aintapiri yuiri 
kuaita anjuita siyawaita, ipiri yuiri panye kuaita uyumuatiriwaita 
Deus yaraita ainta. 
23Pesikana ipiri iingreja kiti kuaita primeruwaita kuaita 
urikuita aintarera iwaka kiti, Deus ipiri yuiri kua umbeuwaa 
aintaresewara panye, aintaespiritu ipiri yuiri kuaita apigawaita 
purangawaita umukaturuwaita, 
piri yuiri kua Jesus kua umusasawasara kua umbeuwaa 
pisasua, pemusuaki suwi umburiwaa umbeu yande arama 
puranga piri Abel ruwi sui. 
#Pemaa pesui yawaite tiperuyari kua upurungitawaa penye 
arama. Nyase tirame aintaueskapari ainta tiwaita usendu kua 

upurungitawaa ainta supe kuzima kua mundu upe, tiyuiri kuri 
yaeskapari yande tirame yaruyari kua upurungitawaa yande 
arama iwaka sui. 
26Inyenga irumu umuriri kuera kua mundu, maa kuiri umbeu 
yande arama: 

—Amu ara kuri hamuriri yuiri kuri kua mundu, timaa kua 
mundunyu, maa iwaka yuiri. 
27 Umbeu rame kuera yepe viajite kuri hamuriri kua mundu, 
asui ipupete uxari yakuawa umburi kuri kua umuririwaita 
aintasuiwara kuaita umunyawaita, aintauiku arama santa kuaita 
tiwaita upuderi umuriri. 
28 Ape yarikute yaxari suuri yanepia, nyase yarikute yaneretama 
tiwa upuderi umuriri; ape yarikute yamee Deus supe purangawaa 
kuaye uputariwaa yawe yamanduari resewara ae puranga, yasikie 
resewara yuiri isui. 
29Nyãse tata sendiwaa kua yaneDeus. 


Maitaa yamunya purangawaa 
1 2 1Yawewarawate perikute pegustari kuaita peimuita. 
?Perikute pesuanti puranga kuaita uriwaita pepiri, nyãse 

aintaumunya resewara yawe kuaita yepeyepe aintausuanti kuera 
kuaita anjuita tirame aintaukuawa anjuita ainta. 
3Pemanduari kuaita prezuwaita kuaye prezuwaa yawe maa penye 
aintairumu; pemanduari yuiri kuaita aintaumunyawaita ainta 
supe puxi kuaye aintaumunyawaa yawe maa penye arama puxi. 
4Perikute perespetari puranga kua kazamentu, timaa ikiawaa 
kua aintaumunyawaa kuaita umendariwaita, nyãse Deus kuri 
umbeu aintaresewara kuaita umunya tenyuntu aintapira irumu, 
aintaresewara yuiri kuaita uxariwaita aintarimiriku. 
5STepemuasi penye, asui peiku suuri irumu kua perikuwaa, nyase 
umbeu kuera: 

—Tikuri haxari penye, tiyuiri kuri hamburi penye. 
6Ape tiyasikie yambeu: 

—Seruixawa kua uajudariwaa ixe, tikuri hasikie. Maitaa kuri 
apigawa upuderi umunya ixe arama? 


Interute kua Jesus 
7Perikute pemanduari kuaita serakuenawaita kuaita 
umbuewaita penye Deus nyenga rese; pemanduari mayetaa 
aintausu kua mundu sui, asui perikute peruyari puranga kuaye 
aintayawe. 

“Kua Jesus Kristu interute ae, kuaye uikuwaa yawe kuese, kuiri 

yuiri, yawete yuiri kuri uiku yawewarawate. 

?Tepekari aintautiari penye kuaita umbuewaita amu kiti 

inyenga irumu, maa puranga yamukirimbawa yanepia Deus 
purangasawa irumu, timaa timbiu irumu, nyase tiwajudari kuaita 
umanduariwaita ae. 

'ONyase yande uruyariwaita yarikute yepe yasapi rendawa, 
tiaintaupuderi aintaumbau isuiwara kuaita upurakiwaitare Deus 

ruka upe inyenga kuzimawara upe. 

"Aintausapi aintapira ukara kiti kuaita nimbawaita 

aintauxariwaita Deus supe, asui kua saserdutita ruikawa urasu 
aintaruwi Deus ruka kiti sala puranga purangawaa kiti, uxari 

arama Deus supe ae aintapukuwerasawa resewara. 

12Yawete yuiri kua Jesus upurara ukara kiti umukaturu arama 

kuaita miraita suwi irumu. 

13Ape yasu ipiri ukara kiti yaxari arama puxi aintaumaa yande 
sesewara. 

“Nyase timaa yasikari yaneretama tiwa upawa ike, maa yaputari 

kua yariku aramawaa kuri. i 
Ape ipupe kua Jesus yarikute yamee purangawaa Deus supe | 
yawewarawate, nyase yawe aintaumunya aintayuru irumu kuaita 
umeewaita purangawaa sera rese. 

'SPerikute pemanduari pemunya arama puranga yuiri, perikute 
peyuajudari yuiri, nyase suuri Deus umaa kuaita umunyawaita 

yawe. 

"Peruyari aintanyenga kuaita usaruwaita penye, pesendu 

ainta supe, nyãse aintausaru penye; asuiwana aintaumbeu 
aintaresewara mayetaa aintausaru penye. Ape pexari suuri | 
aintausaru penye yawaite yatima aintausaru penye, nyase pexari | 
rame sasiyara aintausaru penye tikuri periku purangawaa, | 
kirimbawa yanepia Deus purangasawa irumu, timaa timbiu irumu, 
nyase tiwajudari kuaita umanduariwaita ae. 


Yaiku arama santa 


'#Pepurandu yanerese, nyase yakuawate yariku 
yamanduarisawa ikiaimawaa, yaputari yaiku puranga panye 
maa rese. 

Yawe haputari pemunya kirimbawa hapuderi arama kuri 
hayuiri pepiri kutara xinga. 

#Kuiri haputari kua Deus uxariwaa timaarese yande, kua 
usupiriwaa yaneruixawa Jesus manusawa pitera sui, kua usaruwaa 

purangawaa kuaita iuvelyaita, kua uxariwaa suwi sesewara kua 
Deus umbeuwaa tiwa upawa, 

2 Haputari umukaturu penye panye purangawaa irumu pemunya 
arama kuaye uputariwaa yawe, pemunya arama kua suuriwaa 
Jesus Kristu, yamee ikupe yawewarawate, amem. 

22 Asui penye semuita, haputari peaguentari irumu kua nyenga 
hampinimawaa penye arama, nyase kuaira hampinima penye 
arama. 

23Hambeu pesendu aintauyurawana kua yanemu Timuteu, asui 
usu rame kutara pepiri irumute kuri hasu hamaa pepiri. 
#Hamundu kuekatu ainta supe panye usaruwaita penye, panye 
uruyariwaita Kuaita Italia upewaraita aintaumundu arama 
kuekatu. 

25 Kuiri Deus purangasawa uiku peirumu panye. 


TIAGU 


Tiagu umpinimawaa 


Suuri yapurara 

| Use Tiagu upurakiwaa Deus supe arama, ikupe yuiri kua 

yaneruixawa Jesus Kristu, kuekatu penye arama penye duzi 
tribu aintaumusaiwaita yanesui apekatu kiti. 
“Semuita, puxuwerawa uri rame pepiri peiku kuri suuri, 
*Nyāse pekuawate pepurara rame sesewara kua peruyariwaa 
peiku kuri santa inyenga rese. 
*Ape perikute peiku puranga peiku resewara santa inyenga rese, 
periku arama pemanduarisawa purangawaa supiwa, tiarama maa 
watari penye arama. 


Yapurandu irumu yakuawasawa arama 


>Tirame yepe pesuiwara ukuawa, urikute upurandu Deus irumu 
kua uxariwaa ainta supe panye kua aintaupuranduwaa irumu, 
timaa usaisu aintasui ae, asui uxari kuri ikupe ae. 
ŝUrikute upurandu uruyarisawa irumu, timaa mukui 
umanduarisawa, nyãse kua mukui umanduarisawa kuaye parana 
turusuwaa gapenusawa yawe ae, iwitu upeyuwaa yawe ae. 
"Kua apigawa tiupuderi umanduari yaneruixawa uxari ikupe 
maantu; 
#Nyase mukui umanduarisawa, yawewarawate utiari 
umanduarisawa. 


Ukanyemuwaita panye 

“Kua yanemu pirasuawaa urikute uyumusuuri sese kua urikuwaa 
purangawaa. 
WAsui kua rikuwaa urikute uyumusuuri aintaumaa resewara ae 
yepewasute pirasuawaa irumu, nyase upawa kuri ae kuaye kapi 
putira yawe. 
"Nyāse kurasi usemu irumu umuturi saku, asui uxirika kua 
kapī, asui uwari iputira, asui ipurangasawa ukanyemu. Yawete 
yuiri ukanyemu kuri kua rikuwaa uputari rame turusu imaa 
arama. 


Maa suiwarataa pekadu 
#Suuriwaa kuri kua apigawa uaguentariwaa puxi uri rame sese, 
nyase uiku rame santa puxi uri rame sese uriku kuri kua kurua 
upakawaa Deus uxariwaa kuri ainta supe kuaita ugustariwaita ae. 

#Yurupari uputari rame uganani yepe umunya arama puxi, 
tiupuderi umbeu: 

—Deus uganani ixe hamunya arama puxi. Nyase tiawa upuderi 
uganani Deus umunya arama puxi, tiyuiri uganani amu umunya 
arama puxi. 

“Nyãse muiri kuaita miraita Yurupari uputari uganani ainta 
aintaumunya arama puxi aintauputari irumu aintaumunya kuaye 
aintapira uputariwaa yawe. 

15ĄAĄsui aintauputari resewara aintaumunya kuaye aintapira 
uputariwaa yawe, anyunte aintaumunya aintapuxuwerasawa, asui 
aintaumunya rireana aintapuxuwerasawa, anyunte manusawa 
uwari aintarese. 


Maa suiwarataa panye purangawaa 

16Tepeyuganani penyepawate penye semuita hagustariwaita. 
'7Iwaka suiwara panye kua purangawaa uxariwaa yande arama 
kua yanepaya uikuwaa murutingawaa upe, kua tiwa upuderi 
utrukari umanduarisawa në kuaira. 
'SInyenga supiwa irumu uxari tairaita yande uputari 
resewara yawe, yayupiru arama yaruyari aintasuiwara kuaita 
umunyawaita. 


Maitaa yamanduari Deus puranga 


19 Ape penye semuita hagustariwaita, haputari pekuawa 
puranga kua nyenga. Aintausendu arama kutara panye kuaita 
apigawaita, tiaintaupurungita arama kutara, tiaintapiaiwa 
kutara yuiri. 

20 Nyase ipiaiwa kuaita apigawaita tiuxari aintaumunya kuaye 
Deus uputariwaa yawe. 

21 Ape pezari pesui panye ikiawaa, panye puxuwerawa yuiri 
peyukiriariwaa sese, tiarama pepiaiwa pesuanti kua nyenga 
upuderiwaa umukaturu penye uyukiriari resewara pepia upe. 
2 Pemunya kuaye inyenga umbeuwaa yawe, yawaite maa 
peruyari retentuwaa, yawaite peyuganani penyepawate. 

233 Nyase kua usenduwaa retentu kua nyenga tiwa umunya ae, 
iyawe ae kua umaawaa suwa waruwa upe; 

2 Nyãse uyumaa aepawa, asui usu isui asui anyunte sesarai isui 
kua umaawaa. 

25Suuri kuri kua apigawa umanduari kua nyenga purangawaa 
uyurawawaa yande, kua uikuwaa sese santa, kua tiwa usendu 
retentu, maa umunya ae kirimbawa. 

>“ Yepe umanduari rame umanduari Deus, asui timaa upukuari 
iapeku uyuganani aepawate, retentu umanduari Deus. 
“Yaputari rame yamunya puranga yanepia ikiaimawaa 

irumu umaa kua yanepaya Deus, yarikute yamanduari kuaita 
ipayaimawaita, viuvaita yuiri aintaupurara rame yumasi, 
yarikute yamukaturu yuiri yanepia ikiaimawaa kua mundu sui. 


Tepeparawaka pemaa miraita 
2 'Semulta, tepeparawaka pemaa miraita penye peruyariwaita | 
kua yaneruixawa Jesus Kristu, kua yaneruixawa purangawaa i 
werawerawaa. 
“Nyase uwike rame peyatiriwaa upe yepe urikuwaa idedu rese 
anelu uru suiwara irupa sipiwasu yuiri, asui uwike yuiri yepe | 
pirasua irupa puxuwerawa irumu, 
“Asui puranga pemanduari kua urikuwaa irupa purangawaa, asui 
pembeu ixupe: 
—Rewapika ike puranga; asui pembeu ixupe kua pirasuawaa: | 
—Repuamu ape u rewapika ike seipi rendawa wirupi; | 
*Pemunya rame yawe, maitaa tiserá peparawaka pemaa kuaita 
mira ita pembeute yuiri aintarese pemanduarisawa puxuwerawa 
irumu. 
*Pesendu penye semuita hagustariwaita, Maitaa tiserá Deus 
uparawaka kuaita pirasuawaita kua mundu upe aintauriku 
arama turusu kua uruyarisawa, aintauriku arama yuiri kuri kua 
yaneruixawa Deus umunduwaa upe ae, kua umbeuwaa ainta 
supe kuaita ugustariwaita ae. 
Maa penye puxi pemaa kua pirasuawaa. Maitaa tiserá | 
aintaumpurarakari penye kuaita rikuita? Maitaa tiserá aintaurasu 
penye serakuenawaita ipiri? 
”Maitaa tiserá aintaumbeu puxi sese kua sera purangawaa 
aintaukuawa perese. 
"Pemunya puranga pemunya rame kua nyenga umunduwaa 
pemunya, yawe aintaumpinima: 
—Perikute pegustari perumuaraita kuaye peyugustariwaa 
yawe penyepawate. 
?Maa pemunya pekadu peparawaka rame pemaa kuaita 
miraita, asui Deus nyenga kuximawara uxari yakuawa 
puxuwerawaita penye. 
Awa uruyari panye kua Deus nyenga kuximawara, maa 
uyawi yepenyute nyenga anyunte umpena aepawate sese 
panye. 

"Nyãse kua umbeuwaa terexari nerimiriku, umbeu yuiri 
tereyuka mira. Asui tirame rexari nerimiriku, maa reyuka mira 
anyunte remunya puxi Deus nyenga kuximawara rese. 

12 Ape pepurungita puranga, pemunya yuiri puranga aintayawe 
kuaita umbeuwaita kuri aintaresewara ipupe kua nyenga 
uyurawawaa yande. 

13Nyãse tikuri pirasua umaa ixupe umbeu rame sesewara kua 
tiwa pirasua umaa amuita supe. Pirasua resewara umaa yande 
umburi yanesui kua puxuwerawa umbeuwaa yaneresewara. 


Yamunya puranga yaruyari rame 

14Semuita, timaa arama ixupe kua yepe umbeuwaa uruyari 
puranga, tirame umunya puranga. Maitaa kuri umukaturu ae kua 
uruyarisawa yawe? 
15Aikue rame nemu u nerendira tirame uriku irupa u timbiu yuiri, 
16 Asui yepe pesuiwara umbeu ainta supe arama: 

—Pesuana puranga, pemundeu perupa saku arama pepira, 
pembau peapu. Maa timaa uxari ainta supe kua watariwaa 
aintapira supe, ape maitaa kuri uajudari kua umbeuwaa? 
'"Yawete yuiri kua uruyarisawa umanuwaa ae uiku rame 
yepenyu tirame uriku yamunyawaita purangawaa. 
18Maa yepe umbeu kuri: 

—lInde reruyariwaa, asui ixe hariku hamunyawaita 
purangawaita; remukame hamaa reruyariwaa tirameana remunya 
maantu puranga, asui hamukame kuri remaa hamunyawaita 
purangawaa irumu kua haruyariwaa. 

#Maitaa reruyari yepenyute kua Deus? Ape remunya puranga, 
nyase kuaita demuniwita aintauruyari yepenyu ae, asul 
aintauriri. 

201nde apigawa retentuwaa, maitaa reputari hamukame remaa 
retentuwaa kua uruyarisawa, tirame uriku remunyawaita 
purangawaita. 

21 Maitaa tiserá puranga umaa ixupe kua yaneramunya Abraão 
umunya resewara puranga, uxari irumu usapi rendawa upe kua 
taira Izaki? 

2 Remaa kuiri, kua uruyarisawa upuraki yepewasu umunyawaita 
purangawaa irumu, asui usikana kua uruyarisawa umunyawaita 
purangawaa resewara. 

233 Asui umunya kuaye aintaumpinima umbeuwaa yawe: 

—Abraão uruyari Deus asui sesewara purangawaa Deus umaa 
ikupe. Asui aintauseruka ae Deus sumuara ae. 


541 TIAGU 2—3 


24 Ape pekuawate purangawaa Deus umaa apigawa umunyawaita 
purangawaita resewara timaa uruyari resewarantu maa. 

25 Asui yawete yuiri kua warixiwaa Raabi, maitaa tisera 
purangawaa Deus umaa ae umunyawaita purangawaa resewara, 
usuanti irumu kuaita aintaumunduwaita umaa aintarunde, asui 
Umundu ainta aintauyuiri amu pee rupi. 

25 Nyase kuaye yanepira yawe umanu ae tirame uriku espiritu, 
yawete yuiri kua uruyarisawa tirame uriku yamunyawaita 
purangawaa, Umanu ae. 


Yaneapeku puxuwerawa 


3 'Semuita, tepexari siya kuaita umbuesaraita pesuiwaraita, 
| nyase pekuawate Deus kuri umbeu kirimbawa piri 
yaneresewara yande umbuesaraita aintasui kuaita amuita. 
“Nyase panye yande siya viaji yayawi, ape aikue rame yepe tiwa 
uyawi inyenga irumu, kua apigawa purangawaa ae, ukuawa yuiri 
upukuari panye ipira. 

3Yapukuari rame kavaluita yuru aintaumunya arama kuaye 
yaputariwaa yawe, yapuderi yuiri yamundu panye aintapira. 
4Pemaa yuiri kuaita naviwita ipuwasuwaita ainta, asui iwitu 
kirimbawawaa upeyu ainta, maa kua pilutu urasu ae maa kiti 
uputari usu kua lemi kuairawaa irumu. 

> Yawete yuiri kuaira kua yaneapeku, umbeu nyenga 
turusuwaa. Pemaa maitaa kua tata kuairawaa upuderi usapi 
turusuwaa. 

6Asui tata kua yaneapeku. Kua yaneapeku uiku yanepira 
rakanga piterupi kuaye mundu puxuwerawa yawe, umuaiwa 
panye yanepira, umundeka panye kua yanepira uputariwaa 
umunya, kua infernu umundeka yaneapeku. 

7Kuaita miraita aintaupuderi aintaumunyaruima panye suu, panye 
wirá, panye maiwaita, parana puraita yuiri. Aintaumunyaruima 
siyawaita. 

#Tiawa aintasuiwara kuaita apigawaita upuderi umunyaruima 
kua iapeku, tiupuderi timaarese ae, teresemu ae venenu irumu. 
?>Yaneapeku irumu yamee purangawaa yaneruixawa supe, 
yanepaya supe yuiri, irumute yuiri yambeu puxi aintarese 
kuaita apigawaita kuaita Deus umunyawaita iyawe. 

VYepenyu yaneyuru sui yamusemu nyenga purangawaa, nyenga 
puxuwerawa yuiri. Semuita tipuranga yamunya yawe. 

"Maitaa yepe ii rukena upuderi umusemu ii purangawaa, 
irawawaa yuiri? 

Semuita, maitaa kukura upuderi umusemu iya patawa? Maitaa 
fava upuderi umusemu iya kukura? Yawete yuiri kua ii rukena 
sembikawaa, tiupuderi umusemu ii sečwaa. 


Yakuawasawa iwaka suiwara 

“Awa ukuawa pepiterupi, urikute umukame yamaa 
umunyawaita purangawaita ukuawasawa tiwa ipiaiwasawa 
irumu. 
“Maa periku rame pemuasisawa irawawaa pepia upe, peputari 
rame peyumusuuri penyepawate, tepembeu purangawaa 
peresewara, tepeganani sese kua nyenga supiwa. 
'S“Nyase kua pemanduarisawa yawewaa timaa iwaka suiwara ae, 
maa kua mundu upewara ae, mira suiwara ae, Yurupari suiwara ae. 
'oKuaita umuasiwaita aintapia upe, kuaita uputariwaita 
uyumusuuri aintapawa, aintauriku yuiri kuri puxuwerawa 
aintapia upe, aintaumunya panye pukuwerawa. 
"Maa kua ukuawasawa iwaka suiwara uxari ikiaimawaa 
yamanduarisawa, uxari timaarese yande, uxari timaa ipiaiwa 
yande, uxari yasendu ainta supe puranga, uxari pirasua yamaa 
amuita supe, uxari yamunya purangawaa, timaa uxari mukui 
yamanduarisawa, timaa uxari retentuwaita yande. 
'#Ainta supe arama kua iya puranga aintauyutima timaarese. 


Awataa uxari yamaramunya 


4 1 Awataa uxari pemaramunya arama? Awataa uxari 
peyuyakawa arama? Maitaa tiserá kuaita peputariwaita 
pemunya kirimbawa kuaita umaramunyawaita pepira upe? 
?Pemuasi, maa timaa nungara periku, asui peyuka mira. 
Pemuasi, maa tipewasemu penye arama, ape pemaramunya 
pemunya yuiri kera. Timaa nungara periku nyãse tipepurandu. 
3Pepuranduana irumu maa tiuxari penye arama, nyãse puxi 
pepurandu irumu, anyunte peputari peyumusuuri penyepawantu 
irumu kua umeewaa penye arama. 
“Penye tiwaita supi penye. Maitaa tisera Deus ruanyana kuaita 
uputariwaita kua mundu sumuaraita ainta? Ape mayewaa uputari 
kua mundu sumuara ae anyunte umuruanyana Deus. 
“Maitaa pemanduari retentuwaa umbeu kua aintaumpinimawaa 
kuera: 

—Kirimbawa umuasi yande kua Espiritu uxariwaa yanepia upe. 
6Maa uxari yande arama turusu ipurangasawa, ape umbeu 
aintaumpinimawaa upe: 

—Deus upuamu aintaruaxara kuaita umanduariwaita 

purangawaita ainta, maa uxari ainta supe ipurangasawa kuaita 

tiwaita umanduari purangawaa ainta. 

7 Ape peyuxari Deus supe arama. Pemuruanyana kua Yurupari, 

ape kuri uyawawa pesui. 

3Pemusuaki Deus, ape kuri umusuaki penye. Pemuyasuka peipu 

penye puxuwerawaita, asui pemuyasuka yuiri pepia penye 

mukuiwaita pemanduarisawa. 

?Peyumusasiyara, pejemeri, peyaxiu. Pemburi pesui kua 

upukásawa peyaxiu arama, pexari umusasiyara penye kua 

umusuuriwaa penye. 

UPeyumukuaira penyepawate Deus umaa, asui usupiri kuri penye. 


Tepembeu puxi 
"Semuita, tepembeu puxi amuita rese. Kua umbeuwaa puxi 
sumuara rese umbeu puxi sese kua Deus nyenga kuximawara. 


Maa rembeu rame puxi sese kua Deus nyenga kuximawara 


tiremunya puranga sese, maa rembeu puxi sese. 

2Yepenyute kua uxariwaa yande arama Deus nyenga 
kuximawara, aete kua umbeuwaa yaneresewara, aete kua 
upuderiwaa umukaturu yande, upuderi yuiri uxari yakanyemu. 


Tiyakuawa maitaa yanerunde 

133Pemaa penye pembeuwaita: 

—Kuiri u wirande yasu arama amu tetama kiti, yaiku arama 
yepe akayu yaganyari arama yanemaa arama. 
14Tipekuawa maitaa kuri pesasawa wirande. Awataa penye. 
Penyete kuaye serenu yawe uyariwaa kutara asui ukanyemu. 
15Maa perikute pembeu: 

—Yaneruizawa uputari rame yapaka rame yande, asul 
yamunya kuri ae. 
16Asui kuiri anyunte pembeu sese kua peputariwaa pemunya 
pemanduari resewara pekuawa penye panye. Puzi panye kua 
pembeuwaa yawe. 
17 Awa ukuawa umunya purangawaa, asui tiumunya ae, umunya 
pekadu. 


Ugananiwaita aintauyuka aintamaa arama 


5 1Kuiri penye rikuita, peyaxiu, pesasemu sesewara kua 
pepurarawaa kuri. 
2Pemaa iyukana, asui trasa umbawana perupaita. 

3Peyaraita uru suiwaraita, prata yuiri ferujuana ainta, asui aintaferuju 
umbeu peresewara, asui umbau kuri perukuera kuaye tata usapiwaa 
yawe. Pemuatiriana pemaa anyu aramawaa ara runde. 

1Pemaa, kua aintaupurakiwaa rikuyara pesaisu aintasui kuaita 
upuuwaita pekupixawa upe usenuiwana kirimbawa, asui kua 
aintaruikawa kuaita siyawaita usenduana aintausenui kuaita 
upuuwaita. 

*Puranga peiku kua mundu upe pemaa irumu, peyumusuuri, 
peyumukira kua mundu purangasawa irumu. 

“Perariana tiarama ueskapari kua apigawa purangawaa, asui 
peyuka ae, maa tiumuruanyana penye. 


Yaaguentari puranga 

Ape penye semuita, periku pasiensia ate yaneruixawa uri. 
Pemaa kua upurakiwaa kupixawa upe usaru uikupuku imitima 
lya ate amana uwari. 
"Ape penye peaguentari yuiri. Asui pemukirimbawa pepia nyase 
kuayentuana yaneruikawa rangawa uri arama. 
?Semuita, tepembeu amu resewara tiarama kuri umbeu 
peresewara, nyase kua umbeu yaneresewara uikuana ukena ruaki. 
10Semuita, pemaa perangawa maye kuera aintaupurara, maye 
kuera yuiri aintauwaguentari kuaita utitikawaita umbeuwaita 
yaneruikawa rera rese. 
"Suuriwaita yaseruka kuaita uikuwaita kuera santa. Pesenduana 
maye kuera uiku santa kua Jú, pekuawate maye kuera 
yaneruizawa uxari ikupe turusu purangawaa anyu aramawaa; 
pekuawate purangawaa yaneruixawa pirasua umaa yande arama. 


Tepembeu nyenga kirimbawa 


12Ape semuita, tepembeu kirimbawa nyenga iwaka rese, 
mundu rese yuiri, tiyuiri maa resentu; pembeu rame ëë, perikute 
pemunya kuaye pembeuwaa yawe, yawete yuiri pembeu rame 
umbaa, yawaite puxi aintaumbeu perese. 
“Upurara rame yepe pesuiwara, urikute upurandu Deus irumu. 
Suuri rame yepe urikute unyengari purangawaa. 
"“Imăsi rame yepe pesuiwara, urikute usenui kuaita ingreja 
serakuenawaita, aintaupurandu arama sese, asui aintauxari azeti 
iakanga rese yaneruixawa rera rupi. 
15 Asui aintaupurandu resewara uruyarisawa irumu umukaturu 
kuri kua imasiwaa, asui yaneruixawa usupiri kuri ae masi sui, 
umunya rame ipuxuwerasawa umburi kuri isui ae. 

16 Ape pembeu pepekadu perumuaraita ainta supe, pepurandu 
perumuaraita rese, umukaturu arama kuri penye masi sui. 

Deus kuri usendu ixupe kua purangawaa upuranduwaa irumu 
kirimbawa. 

7 Asui kua Elia apigawa ae kuaye yaneyawe, asui upurandu Deus 
irumu kirimbawa tiarama amana uwari, asui musapiri akayu seis 
yasi yuiri timaa amana uwari iwi rese, 

18 Asui upurandu mukuisawa Deus irumu, asui amana uwari 
iwaka sui, asui usini panye mitima iwi sui. 

1Semujita, yepe pesuiwara uyusupari rame ae isui kua nyenga 
supiwa, asui amu umuyuiri ae, 

0Pekuawate kua umuyuiriwaa kua uyusupariwaa sapee 
puxuwerawa sui, umukaturu kuri ae manusawa sui, asui uyumimi 
ipuxuwerasawa siyawaita. 





1 PEDRU 


Pedru uyupiru umpinima 


Umee purangawaa aintarese 


1 1Ixe Pedru, Jesus Kristu umunduwaa, kuekatu penye arama 
penye uparawakawaita aintaumusaiwaita apekatu yanesui 
Puntu kiti, Galasia kiti yuiri, Kapadusia kiti yuiri, Azia kiti yuiri 
Bitinia kiti yuiri. 

Uparawakawaita penye, kuaye yanepaya Deus uputariwaa yawe 
kuera, umukaturu penye Espiritu irumu peruyari arama Jesus 
Kristu, uyusena penye suwi irumu uxari xinga penye arama 
ipurangasawa, itimaaresesawa yuiri. 

3Yamee purangawaa Deus supe kua yaneruixawa Jesus Kristu 
paya Turusu pirasua umaa yande arama, ape utrukari yanepia 
pisasuwaa yariku arama kua yasaruwaa upakawaa, upuamu 
resewara Jesus Kristu umanuwaita pitera sui. 

#Yariku arama yuiri kua yariku aramawaa tiwa iyuka, tiwa ikia 
tiwa uxirika yuiri, kua umukaturuwaa perunde iwaka kiti. 
"Penye Deus umukaturuwaita ikirimbawasawa irumu peruyari 
resewara ae, senunde kua umukaturuwaa umukamewaa kuri 
pemaa anyu aramawaa ara upe. 

“Ape peyumusuuri periku pukusaware pepurara kutarantu kua 
uriwaa pepiri. 

"Pemee arama purangawaa ikupe, pesikie yuiri pemaa ikupe 
ipupe kua peruyarisawa perikuwaa puranga piriwaa uru sui 
aintaumukaturuwaa tata irumu, uri rame kuri kua Jesus 
Kristu. 

3Pegustari ae tiramere pemaa ae, peruyari ae tiramere pemaa 
ae, asui peyumusuuri turusu irumu kua suuriwaa tiwa yapuderi 
yambeu nyenga irumu, 

?Ape peruyari resewara puranga umukaturu kuri penye. 

1 Asui kuaita utitikawaita umbeuwaita kuera sese kua 
ipurangasawa perikuwaa, asui kirimbawa aintausikari 
aintaukuawa sese kua salvasão. 

"Aintauputari kuera aintaukuawa sese kua sangawa yuiri 
umbeuwaa ainta supe kua Kristu Espiritu uikuwaa aintapia upe, 
aintautitika rame kuera sese kua Kristu upurarawaa kuri, sese 
yuiri kua purangawaa urikuwaa kuri. 

12 Aintaukuawa kuera timaa aintaupuraki ainta supe arama, maa 
aintaupuraki penye arama kua aintaumbeuwaa penye arama 
kuaita umbuewaita penye sese kua nyenga purangawaa, irumu 

kua Espiritu Santu iwaka suiwara; asui kuaita anjuita aintauputari 
yuiri aintaukuawa mayesawataa kua nyenga. 


Yaputari purangawaita yande 


3 Ape pepukuari puranga pemanduarisawa, pemanduari 
satambika, pesaru puranga kua ipurangasawa umeewaa kuri 
penye arama uri rame kuri kua Jesus Kristu. | 
“Kuaye tainaita uruyariwaita yawe, tepemunya kuaye pepira 
uputariwaa yawe kuera tipukusaware pekuawa. | 
15Maa kuaye purangawaa yawe kua usenuiwaa penye, yawete i 
yuiri perikute pesikari puranga penye yawewarawate. 
16Nyãse aintaumpinima kuera: 

—Perikute pesikari purangawaita penye nyase purangawaa | 
ixe. 

17 Pekuawa rame pepaya kua umbeuwaa yanerese 
yaneyaweyawe kuaye yamunyawaa yawe, kua tiwa uparawaka 
umaa mira, ape perikute pesikie isui peiku pukusawa kua 
mundu upe. 

18Pekuawate uyurawa penye isui kua pekustumi aintauxari penye 
arama kuaita peramunyaita, timaa ipupe kua uru, prata yuiri 
ukanyemuwaa, 

Maa uyurawa penye suwi purangawaa irumu, kuaye kurderu 
purangawaa, ikiaimawaa yawe; Kristu ruwi ae. 

20 Ara rundere ukuawa sese, maa kuesentuana umuyukuawa ae 
peresewara. 

21 Asui ipupe pexari pepia Deus rese, usupiriwaa ae umanuwaita 
pitera sui, umeete ixupe purangawaa, ape pexari pepia rese 
pepuderi yuiri pesaru pemaa ae. 


Yayugustari arama supiwa 

22Pemukaturu pepia puranga peruyari resewara kua nyenga 
supiwa, kua uxariwaa pegustari supiwa kuaita peanamaita, ape 
peyugustari supiwa pepia sui. 
233Pisasuana penye ipupe kua ikarusu tiwa ukanyemu, timaa 
irumu kua ukanyemuwaa, irumu kua Deus nyenga upakawaa 
yawewarawate. 
24Nyãse kapi yawe panye kuaita mundu puraita, asui panye 
aintapurangasawa kuaye kapi putira yawe. Asui uzirika kua kapi, 
asui uwari iputira, 
35 Maa tiwa upawa kua yaneruixawa nyenga. Aete kua nyenga 
purangawaa aintaumbuewaa sese penye. 

Deus miraita yande 

2 1Ape pexari pesui panye pukuwerawa, panye gananisawa 

yuiri, panye retentuwaa, panye umuasisawa yuiri, panye 
marandua puxuwerawa yuiri. 
?Pesikari kirimbawa kua kambi yukise supiwa Espiritu rese kuaye 
taina pisasua usikariwaa yawe uu arama, uxari arama peyukiriari 
puranga ipupe, umukaturu arama kuri penye. 
3Pesaã rameana purangawaa kua yaneruixawa. 
#Peyuiriana ipiri kua ita upakawaa aintausaisuwaa kuaita 
apigawaita, maa Deus uparawakawaa ae, purangawaa ae. 
“Asul penye kuaye itaita upakawaita yawe, ape pesikari 
peyusupiri penyepawate Espiritu ruka arama, saserdutita arama 
kuri penye purangawaita, pexari arama kuri Deus supe kua 
pexariwaita purangawaita, ipupe kua Jesus Kristu. 
“Nyase yawe aintaumpinima: 

—Kuiri haxari yepe ita Sião upe, yepe ita santawaa uka uiku 
aramawaa sese haparawakawaa purangawaa, asui awa rame 
uxari ipia sese tikuri uyumutii ae. 

7 Ape sipiwasuwaa penye arama ae penye peruyariwaita, maa 
ainta supe kuaita tiwaita uruyari, aete kua ita aintaumburiwaa 
kuaita umunyawaita uka, kuiri ita santa ae, uka uiku aramawaa 
Sese. 

SAsui kua ita uxari aintauwari sese, asui kua ita uxari yuiri 
aintapiaiwa ainta, tiresewara aintauruyari kua nyenga 
aintauwari nyãse yawe kuera Deus ukuawa aintarese. 

Maa penye imiraita penye uparawakawaita, isaserdutita penye 
kua peruizawa, imiraita penye purangawaita pemanduarisawa, 
Deus miraita penye ixupe aramawaita pembeu arama kuri 
umunyawaita purangawaita resewara, kua usenuiwaa penye 
pitunawasuwaa sui umuturiwaa purangawaa kiti. 

Kuzima tiwa miraita penye, maa kuiri Deus miraita penye, 
kuxima tipirasua umaa penye, maa kuiri pirasua umaa penye. 


Yamunya puranga panye supe 

"Penye hagustariwaita, penye aintaumusaiwaita apekatu 
kiti, hapurandu penye tiarama pemunya kua pepira uputariwaa 
umunya kua umunyawaa kera pemanduarisawa ruaxara. 
12Pemunya puranga aintapiterupi kuaita tiwaita judeu, asui 
aintaumbeu rame peresewara pemunya puxi, aintaumaa arama 
kuri kuaita pemunyawaita purangawaa, aintaumee arama kuri 
purangawaa Deus supe umbeu irumu kuri peresewara. 

BYaneruikawa resewara peruyari kuaita umunduwaita penye kua 
mundu puraita, panye ixupe kua aintaruixawa kirimbawa piriwaa 
aintasui, 

'WPanye yuiri ainta supe kuaita guvernaduruita umunduwaita 
aintaumpurarakari arama ainta kuaita umunyawaita puxuwera, 
aintaumbeu arama kuri aintaresewara puranga kuaita 
umunyawaita puranga. 

Is;Nyase Deus uputari pemukiriri ainta kuaita apigawaita tiwaita 
ukuawa, pemunya resewara puranga. 

16Peiku kuaye apigawa uyurawawaa yawe, tepemunya puxuwera 
uyurawa resewara penye, maa peiku kuaye upurakiwaita yawe 
Deus supe arama. 

17Perespetari panye kuaita miraita, pegustari kuaita 
peanamaita, pesikie Deus sui, perespetari kua peruikawa kua 
mundu pura. 


Upurakiwaita 

18Penye upurakiwaita, peruyari kuaita pepatraoita pesikie 
resewara aintasui, maa tiaintantu kuaita umunyawaita penye 
arama puranga tiwaita ipiaiwa, maa yawete yuiri kuaita 
umunyawaita penye arama puxi. 
Suuri Deus umaa ikupe kua uaguentari umanduari resewara 
Deus aintaumpurarakari rame ae sesewara kua tiwa umunya. 
20Maitaa periku purangawaa peaguentari rame aintaumpurarakari 
irumu penye sesewara kua pemunyawaa puxi. Maa peaguentari 
rame aintaumpurarakari irumu penye sesewara kua purangawaa 
pemunyawaa, ape kuri suuri Deus umaa penye arama. 
21 Nyase sesewara usenui penye, nyase upurara peresewara 
kua Kristu, ape uxari pemaa arama perangawa ae, pesu arama 
sakuera sapee rupi. 
22Tiumunya pekadu, tiyuiri aintauwasemu gananisawa iyuru sui. 
233 Aintaumunya irumu ixupe puxi tiumuyuiri ainta supe 
puxuwerawa, asui aintaumpurarakari irumu ae, asui tiuputari 
umpurarakari ainta sikuyara, maa uxari ipia sese kua 
umbeuwaa aintaresewara supiwa. 
24 Aepawate urasu yanepuzuwerasawa ipira upe mira rese, 
umanu arama yande yanepuxuwerasawa sui, yapaka arama 
irumu kua purangawaa Purangana penye aintaresewara kuaita 
iperewaita. 
25 Nyase uyusupariwaita kuera penye kuaye uvelyaita yawe, maa 
kuiri peyuiriana ipiri kua usaruwaa penye, kua umaawaa pepia. 

Kunyaita apigawaita yuiri 

3 1Yawete yuiri penye perikuita pemena, peruyari pemenaita 
nyenga, tirame yepeyepe aintasuiwara uruyari kua nyenga 

pexari aintauruyari arama ae pekiriri resewara pemunya puranga 

penye aintarimirikuita, 

#Aintaumaa irumu pesikie Deus sui, aintaumaa yuiri perikusawa 

purangawaa. 

3Penye perikuita pemenaita tepeyumukaturu penyepawa irumu 

kua yamaawaa, peawa peyupewa irumu yuiri, uru suiwaraita 

yuiri, perupa siyawaita irumu yuiri. 

4Maa pemukaturu pepia upe kua Espiritu tiwa ukanyemu, kua 

uxariwaa tipepiaiwa penye, kua uxariwaa timaarese penye, 

nyāse sipiwasuwaa yawe Deus umaa ae. 

"Nyase yawe kuera yuiri aintauyumukaturu kuaita kunyaita 

purangawaita, kuaita usaruwaita kuera umaa Deus, asui 

aintauruyari yuiri aintamena nyenga puranga. 

“Kua Sara uruyari kuera Abraão nyenga, useruka ae suikawa. 

Asui kuiri penyete zimiariruita pemunya resewara puranga, 

tiresewara pexari maantu umutawa penye. 

7Penye perikuita perimirikuita, peiku ukuawawaita yawe 

aintairumu kuaita perimirikuita, perespetari puranga kuaita 

perimirikuita, nyase pitua xinga ainta pesui, nyase yepewasu 

periku kua ipurangasawa upakawaa, tiarama kuri maa 

umuapatuka penye pepurandu Deus irumu. 


Yagustari yanerumuaraita 
#Asui kuiri pexari yepewasu pemanduarisawa, puranga 

peyumaa, pegustari perumuaraita, pirasua peyumaa, 
tepemanduari purangawaita penye amuita sui. 
?“Tepemunya ainta supe puxi aintaumunya rame penye arama puxi u 
aintaumbeu rame perese puxi, maa pepurandu aintarese purangawaa, 
nyase sesewara usenuiwana penye periku arama kuri purangawaa. 
10Nyãse awa uputari uiku suuri umaa arama siya ara puranga, 
urikute tiuxari usemu iyuru sui nyenga puxuwerawa, tiyuiri 
uganani iyuru irumu; 
"nUrikute uyereu panye puxuwerawa sui umunya arama puranga, 
urikute usikari timaaresesawa, usu arama sakakuera. 
#Nyase yaneruixawa umaa ainta supe sesa irumu kuaita 
purangawaita, upirari yuiri iapisa kuara aintaupurandu rame 
irumu Maa yaneruixawa umuyereu aintasui suwa kuaita 
umunyawaita puxi. 

Yapurara arama Kristu yawe 
13 Ape awa kuri umunya penye arama puxi pesikari rame 

kirimbawa pemunya kua purangawaa. 
"4Maa suuri kuri penye pepurara rame pemunyawaita purangawaita 
resewara Tepesikie aintasui, tepexari aintaumutawa penye. 
15Perikute pekuawa pepia upe peruixawa kua Kristu 
Yawewarawate perikute pemukaturu pepia upe, pekuawa arama 
pesuaxara kuaita upuranduwaita penye mayesawataa kua 
pesaruwaa perikuwaa. 
16Perikute pesuaxara ae timaa ipiaiwasawa irumu pesikie | 
resewara pemaa ae, pemanduarisawa ikiaimawaa irumu, | 
aintauyumutii arama kuri kuaita ukasuariwaita perese sesewara Í 
kua purangawaa pemunyawaa Kristu resewara. | 
Deus uputari rame pepurara, ape puranga piri pepurara 
sesewara kua purangawaa pemunyawaa isui kua puxuwerawa 
pemunyawaa. 
18Nyãse umanu kua Kristu yepe viajinyu pekadu resewara, kua 
purangawaa umanu ae aintaresewara kuaita puxuwerawaita, 
urasu arama yande Deus ipiri, umanu ae ipira upe, maa upakate 
ae iespiritu irumu. 
19Asui iespiritu irumu usu umbue kuaita espirituita prezuwaita, 
20Kuaita tiwaita kuera aintauruyari Deus uriku rame kuera 
pasiensia usaru pukusawa arame Nue umunya irumu batelao, 
umukaturu arama parana sui kuaita yepeyepeita mira, uituwaita. 
"Kuiri umukaturu penye yawete yuiri kua batizmu, maa timaa 
umuyasuka yanepira sui yanekiasawa, maa yaputari resewara 
yamanduarisawa ikiaimawaa Deus umaa, Jesus Kristu upuamu 
resewara iwi kuara sui. 
2Kuxima usu iwaka kiti, asui kuiri uwapika Deus katusawa | 
upe, asui umundu kuaita anjuita, kuaita kirimbawawaita, 
umunduwaita yuiri. 


Yamanu pekadu supe arama | 
4 1Kristu upurarana ipira upe, ape pexari yepewasu 
pemanduari irumu, nyāse awa upurara ipira upe uxariana 
ipuxuwerasawa. 
?Tiarama kuri pemunya kuaye pepira uputariwaa yawe peiku 
ramere kua mundu upe, maa pemunya kuaye Deus uputariwaa | 
yawe. 
3Usikana penye arama kua pemunyawaa kuera kuaye 
aintauputariwaa yawe kuaita tiwaita judeu, nyase kuxima 

peyuxari, pemunya kuaye pepira uputariwaa yawe, pekau, 
pemunya puxuwera turusu, pekau turusu, peiku kuera idulu rese 
kua tenyuntuwara. 

“Asui aintausikie aintaumaa penye tiresewara peajudari ainta 
kuiri sese kua tenyuntuwara, ape aintaukasuari penye. 

“Maa aintaumbeu kuri aintaresewara ikupe kua umbeusara 
aintaresewara kuaita upakawaita, umanuwaita yuiri. 

6Nyãse sesewara kuera umbeu kua nyenga purangawaa ainta 
supe yuiri kuaita umanuwaita, upaka arama kuri aintairumu kua 
espiritu kuaye upakawaa yawe Deus umbeu rameana aintarese 
kuaye apigawaita yawe aintapira upewaitare. 


Yawajudari arama uruyariwaita 


"Kuayentuana senunde upawa arama panye maa, ape pemaa 
pesui puranga, pekuawa ara pepurandu arama Deus irumu 
puranga. 
8Ape turusu perikute peyugustari, nyase kua gustarisawa 
uyumimi siya pukuwerawa. 

?Peyusuanti puranga yepewasu, tepesaisu aintauri. 

'oPeyuajudari puranga kuaye Deus uxariwaa yawe penye arama 
peyaweyawe, kuaye upurakiwaita ukuawawaita yawe sese kua 
Deus purangasawa turusuwaa. 

nYepe umbue rame urikute umbue kuaye umbuesara Deus 
nyenga, yepe upuraki rame urikute upuraki kuaye upurakisara 
yawe kirimbawasawa irumu Deus uzariwaa ikupe, pemee 

arama kuri purangawaa Deus supe aintairumu panye kuaita 
pemunyawaita irumu kua Jesus Kristu. Yamee ikupe purangawaa 
kua umundusara yuiri yawewarawate. Amem. 


Yapurara Kristu resewara 

#Hagustariwaita, tepesikie pemaa kua tata sendiwaa uriwaa 
pepiri usaa arama penye, tepemanduari pepurara amu kiti 
aintasui kuaita amuita. 
#Maa peyumusuuri pepurara rame kristu irumu, suuri arama 
yuiri kuri penye turusu uyukuawa irumu kuri kua ipurangasawa. 
"Suuri kuri penye aintaumpurarakari rame penye Kristu rera 
resewara, nyāse uiku perese kua Deus Espiritu purangawaa. 
15Tepexari yepe pesuiwara upurara maye uyukásara mira yawe, u 
mundawasu yawe, u umunya puxi yawe, u umuserana amu yawe. 
16Maa yepe upurara rame uruyari resewara ae, tikuri utii ae, maa 
urikute umee purangawaa Deus supe sera resewara. 

17Nyāãse usikana sangawa uyupiru arama umbeu aintaresewara 
kuaita Deus ruka puraita, asui uyupiru rame yanerese, maitaa 
kuri aintausasawa kuaita tiwaita uruyari kua Deus nyenga 
purangawaa? 

18Ape iwasu rame umukaturu kua apigawa purangawaa, maa kititaa 
aintausu kuaita tiwaita umanduari Deus, pukuwerawaita ainta? 
#Ape aintaurikute aintaumunya puranga panye kuaita 
upurarawaita kuaye Deus uputariwaa yawe, aintaurikute yuiri 
aintauxari aintapia sese kua umunyawaa panye maantu, kua 
supiwa ae. 


Usaruwaita ingreja 

5 1Ixe usarusara kuaye peyawe, ixe hamaa yuiri Kristu upurara, 

# ixe yuiri hariku aramawaa kua purangawaa uriwaa kuri, ape 
hambeu ainta supe kuaita usaruwaita ingreja pepiterupi: 
2—Pesaru kuaita Deus yaraita pepiterupi, tepesaru ainta 
yatimasawa upe, maa pesaru ainta suurisawa rupi, kuaye Deus 
uputariwaa yawe, tepesikari peyuka aintairumu sikuyara pesaru 
resewara ainta, pesaru ainta pepia suuriwaa irumu; 
3Tepemundu kuaita pesaruwaita, maa pemunya puranga 
aintaumaa arama aintarangawa penye kuaita pesaruwaita. 
#Asui uri rame kuri kua usarusara kirimbawawaa uxari kuri 
penye arama kua kurua purangawaa tiwa uxirika. 


Yamaa arama yanesui puranga 


“Yawete yuiri penye kurumiwasuita, perikute peyuxari 
penyepawate ainta supe kuaita tuyuwewaita, perikute peyuxari 
penyepawate penye arama, asui perikute peyumukuaira 
penyepawate, nyase Deus upuamu aintaruaxara kuaita 
umanduariwaita puranga aintarese, maa uxari ainta supe 
ipurangasawa kuaita tiwaita umanduari purangawaita ainta. 
ŝ6Peyumukuaira penyepawate Deus ipu kirimbawawaa wira kiti, 
usupiri arama kuri penye sangawa upe. 

TPexari Deus rese panye kua umutawawaa penye, nyase 
umanduari penye. 

#Pekuawa ara, pemaa pesui puranga, nyase kua peruanyana 
Yurupari uyatimana peruaki kuaye leão usasemuwaa yawe, 
usikari yepe umbau arama ae. 

?Peiku santa suaxara peruyari resewara kirimbawa, nyase 
pekuawate panye kuaita perumuaraita kua mundu upe 
aintaupurara yepewasute kuaye peyawe. 

10 Ape pepurara rire kuri kutarantu, asui kua Deus purangawaa 


usenuiwaa penye Kristu purangasawa tiwa upawa kiti umukaturu 


kuri penye, asui umusanta kuri penye, umukirimbawa kuri 
penye, umusupita kuri penye yuiri. 

"Tuixawa ae yawewarawate. Amem. 

Irumu kua Silvanu yanemu purangawaa hamanduari 
hampinima penye arama kuaira, asui hambeu penye arama Deus 
purangasawa supiwa ae, ape peiku santa sese. 

3Umundu penye arama kuekatu kua kunya uikuwaa Babilunia 
upe, kua Deus uparawakawaa yuiri ae, yawete yuiri kua seraira 
Marku. 

“Peyusuanti puranga, peyubejari gustarisawa irumu. Haputari 
timaarese peiku panye penye peikuwaa Kristu upe. 


2 PEDRU 


Pedru umpinima mukuisawa 


Yayukiriari Kristu rese 

1 |Tye Simão Pedru, upurakiwaa ixupe kua Jesus Kristu 

| umunduwaa yuiri. Penye arama perikuwaita kua uruyarisawa 
kuaye yaneyawe sese kua ipurangasawa kua yaneDeus kua 
umukaturuwaa yande Jesus Kristu yuiri. 
*Haputari uxari penye arama turusu piri ipurangasawa, 
timaaresesawa yuiri, pekuawa resewara kua Deus yaneruixawa 
Jesus yuiri. 
3Ukuawasawa purangawaa irumu uxari yande arama panye maa 
yaiku arama puranga, yamanduari arama yuiri ae, yakuawa 
resewara kua usenuiwaa yande ipurangasawa rese, ukuawasawa 
rese yujiri. 
A#Nyase aintairumu uxari yande arama kuaita purangawaita 
umbeuwaita yande arama turusuwaa, umukaturu arama kuri 
penye aintairumu isui kua iyukawaa uikuwaa kua mundu upe 
sesewara kua yanepira uputari yamunya, periku arama irumu 
ukuawasawa purangawaa. 
>“ Asui sesewara perikute pesikari kirimbawa pexari 
uruyarisawa rese kua pemirasawa, asui pemirasawa rese 
pexari pekuawasawa; 
ŝAsui pekuawasawa rese pexari kua pemuserana arama pepira, 
asıu umuseranasawa rese pexari pepasiensia, asui pepasiensia 
rese pexari pemanduarisawa Deus rese; 
7Asui pemanduarisawa Deus rese pexari pegustari 
perumuaraita, asui pegustari perumuaraita rese pexari 
ugustarisawa. 
S#Nyase periku rame ainta pepia upe, aintauyukiriari rame 
aintawajudari penye tiarama pitua penye, tiarama iyaimawaa 
penye ukuawasawa rese kua yaneruixawa Jesus Kristu. 
?Nyãse kua tiwa uriku ainta anyunte sesaimawaa ae, tiumaa 
apekatu, tiumanduari maye kuera Jesus umuyasuka isui ipekadu 
kuximawara. 
Ape serumuaraita pesikari pekuawa kirimbawa xinga Deus 
usenuiwaita penye, uparawakawaita penye, ape pemunya rame 
kuaye tikuri peyawi. 
T Ape turusu kuri aintaupirari penye arama pewike arama 
ape yaneruixawa Jesus umunduwaa upe tiwa upawa, kua 
umukaturuwaa yande. 








2PEDRU1—2 556 
Aintaumanduari arama kua nyenga 

12 Ape yawewarawate kuri haputari haxari pemanduari sese, 
pekuawa pukusawate ae, peiku rame santa sese kua nyenga 
supiwa perikuanawaa. 
3Hamanduari puranga haiku ramere sepira upe, hambaka penye 
irumu kua nyenga haxariwaa ipupe pemanduari ae. 
'“Nyase hakuawa kuayentuana serunde serangawa hasemu arama 
sepira sui kuaye yaneruixawa Jesus uxariwaa yawe hakuawa. 
15Mayentu kuri hapuderi haputari haxari pemanduari kua nyenga 
mairamentu kuri hasu rireana kuri pesui. 


Purangawaa Deus nyenga panye sui 


16Nyäse timaa yambeu penye arama nyenga ukuawawaa yawe 
yamunyawantu yande pawantu yambeu rame penye arama uri 
yaneruixawa Jesus Kristu ukuawasawa rese yuiri, maa yaneresa 
irumu yamaa kuera ipurangasawa. 
V7Nyase yanepaya Deus umee irumu ikupe irespeitu, 
ipurangasawa yuiri, asui inyenga irumu umbeu ixupe 
purangawaa iwaka sui, kuaye unyee: 

—Aete seraira haputariwaa, suuri hamaa ixupe. 
18Nyãse yasendu kua nyenga uriwaa iwaka sui, yaiku rame irumu 
iwitera purangawaa rese. 
1Asui kuiri uxari xinga yakuawa supiwa kua nyenga 
aintautitikawaa sese. Puranga pesendu ixupe kua nyenga 
kuaye yamaawaa yawe turi umuturiwaa pitunawasu sui 
ate murutingana ae, usemu yuiri kuri pepia upe estrela 
kuemaitewara. 
20Perikute pekuawa panye sui tiyapuderi yakuawa yakuawasawa 
irumu kua aintautitikawaa aintaumpinimawaa; 
2 Nyãse timaa kuera aintautitika aintaukuawasawa irumu kuaita 
apigawaita, maa kua Espiritu Santu upuraki aintapia upe, asui 
aintaumbeu kua Deus uxariwaa aintaumbeu. 


Umbuewaita gananiwerawaita 

1Nyãse aintaupuamu kuera miraita piterupi kuaita 
2 utitikawaita gananiwerawaita, asui yawete yuiri kuri 
aintaupuamu pepiterupi kuaita umbuewaita gananiwerawaita, 
uyumimisawa upe kuri aintaumbue kua nyenga uxariwaa 
yakanyemu, aintauyumimi yuiri sesewara kua yaneruixawa 
upiripanawaa ainta, aintauyuganani aintapawa aintaukanyemu 
arama kutara. 

?Asui siya kuri aintausu aintarakakuera aintaumunya arama 
kuaye aintauputariwaa yawe, asui aintaresewara kuri aintaumbeu 
puxi sese kua pee supiwa. 

3 Asui aintauputari resewara turusu aintamaa arama 

aintauganani penye nyenga gananisawa irumu, kuximare kutara 
tiaintaumukaturu ainta, asui kua uxariwaa aintaukanyemu tiukiri. 
“Nyase tirame Deus umukaturu kuaita anjuita aintaumunya rame 
puxi, maa umburi ainta infernu kiti, pitunawasuwaa kiti umbeu 
arama kuri aintaresewara; 

>Tiyuiri umukaturu kua mundu kuzima, maa umukaturu 

kua Nue, kua umbeuwaa kua nyenga purangawaa kuaita 

seti sumuaraita yuiri, uxari rame kuera uyapumi kua mundu 
teresemuwaa aintairumu kuaita tiwaita umanduari Deus; 

STiyuiri Deus umukaturu kuaita tetamaita Suduma, Gumura 
yuiri, maa uxari aintaukai ate upita sinza ainta, uxari 
aintaukanyemu panye, asui uxari aintaumaa aintarangawa ainta 
kuaita tiwaita uputari umanduari Deus; 

7Maa umukaturu rame kuera kua apigawa Lo kua umaawaa 
purangawaa yawe, kua sasiyarawaa ipia aintaumunya resewara 
kuaye aintauputariwaa yawe kuaita puxuwerawaita, 

SNyase uiku rame kuera aintapiterupi kua apigawa purangawaa, 
sasiyara umanduarisawa purangawaa muiri ara umaa rame 
usendu rame yuiri maye aintaumunya panye puxuwerawa. 

?Ape yakuawa yaneruixawa ukuawa umukaturu kuaita 
umanduariwaita ae puxuwerawa uri rame aintarese, ukuawa yuiri 
umpurarakari kuaita puxuwerawaita anyu aramawaa ara upe, 
WkKuaita aintaumunyawaa yawe kuaye aintapira uputariwaa 
yawe aintaumunya kua puxuwerawa, kuaita umbeuwaita 

puxi panye guvernu rese. Tiaintausikie aintaumunya kuaye 
aintauputariwaa yawe, tiaintausikie aintaumbeu puxi 
serakuenawaita rese. 

"Maa kuaita anjuita kirimbawa xinga ainta aintasui, tiaintaumbeu 
nyenga puxuwerawa aintarese yaneruixawa usendu. 

"Maa ainta kuaye suu yawe tiwaita ukuawa yawe ainta, 
aintausemu aintaumaa kua mundu aintaupisika ainta aintauyuká 
arama ainta, aintaumbeu sese kua tiwa aintaukuawa, 
aintaukanyemu kuri aintairumu kuaye aintaukanyemuwaa yawe. 
3 Aintaupurara puxuwerawa resewara kua puxuwerawa 
aintaumunyawaa. Suuri aintapia nyãse puranga aintauiku 
aintapuzuwerasawa upe muiri ara. Ikiawaita ainta, pukuwerawaita 
ainta, aintauyumusuuri aintaumbau rame peirumu. 

1“Teresemu aintaresa warixisawa irumu, tiaintakuere aintaumunya 

aintapekadu arama. Aintauganani aintaumanduarisawa 

kuaita tiwaita uiku santa. Anyunte aintaukuawa aintapia upe 

aintaumuasi turusu. Puxuwerawa rairaita ainta. 

135 Aintauxari kua pee supiwa, asui aintauyusupari ainta, asui 

aintausu sapee rupi kua Beur raira kua Balaão, kua ugustariwaa 

uyuka imaa arama umunya resewara puxi; 

16 Asui Deus uxari yepe burru tiwa upurungita umbeu ikupe 

ipuxuwerasawa apigawa nyenga irumu, asui umpitu umunya 

puxuwerawa kua utitikawaa. 

vKuaye ii rukena tikangawaa yawe ainta, kuaye serenu yawe 

iwitu upeyuwaita. Umukaturu aintarunde kua pitunawasuwaa 

turusuwaa; 

18 Nyase nyenga tiapuwaa irumu aintaumbeu tiresewara 

aintaukuawa rese, asui aintauputari aintauganani ipupe kua 

aintapira uputariwaa umunya kirimbawa, kuaita apigawaita 

yawaite aintauyawawa aintasui kuaita uikuwaita pukuwerawa rese. 

#Aintaumbeu ainta supe aintauyurawa kuri ainta, maa 

kua umukanyemusara umprezu pukusawa ainta, nyase kua 

uperderiwaa umprezu ae kua umuserawa ae. 

2 Nyãse aintauyawawa rireana isui kua umukanyemusara 

kua mundu upewara aintaukuawa resewara kua yaneruikawa 

Jesus Kristu kua umukaturuwaa yande, asui aintauyupukuari 

mukuisawa aintarese kua umukanyemuwaa ainta, asui 

umuserana ainta, asui puzuwera piri aintauiku isui kua 

aintauikuwaa kuera. 

NMPuranga maa tikuera aintaukuawa sese kua pee purangawaa 

isui aintaukuawa ae, asui aintauyereu isui kua nyenga 

purangawaa aintaumbeuwaa ainta supe. 

2 Aintaumunya kuaye kua nyenga supiwa umbeuwaa yawe: 
—Kua yawara uyereu umbau kua uwenawaa, asui kua tayasu 

aintaumuyasukawaa uyuiri mukuisawa uyenu lama ikiawaa upe. 


Jesus mukuisawa kuri uri 

Kuiri mukuisawa hampinima penye arama papera penye 

haputariwaita, asui aintairumu aintayaweyawe hambaka kua 
pemanduarisawa supiwa irumu kua kuekatu. 
2Pemanduari arama kua aintautitikawaa sese kuaita utitikawaita 
purangawaita, pemanduari arama yuiri kua yaneruixawa 
umbeuwaa kua umukaturuwaa yande, kua aintaumbuewaa penye 
arama kuaita umunduwaita pepiri. 


559 2 PEDRU 3 


3Asui panye sui haputari pekuawa anyu aramawaa ara upe 
aintauri kuaita ukasuariwaita, aintaumunya kuri kuaye aintapira 
uputariwaa yawe; 

#Aintaumbeu kuri: 

—Mametaa kua uriwaa umbeuwaa sese? Nyãse aintaumanu 
rire kuaita yaneramunyaita interure uiku kua ara kuaye uikuwaa 
yawe uyupirungawa upe. 
5Aintauputari aintauiku timaarese isui kua nyenga supiwa. 
Kuxima Deus umunya iwaka inyenga irumu, iwi yuiri, asui uxari 
usemu iwi parana sui parana irumu, 
ŝAsui aintairumu yuiri usu ipipe kua mundu kuzima parana upe, 
asui ukanyemu ae. 
7Maa ipupe yuiri kua nyenga umukaturu kua iwaka iwi yuiri 
kuiriwara tata runde, umukaturu ainta sunde kua mundu 
anyu aramawaa, aintaukanyemu arama ainta kuaita tiwaita 
umanduari Deus. 

STepeiku maa rese isui kua nyenga, penye haputariwaita: 

—Yaneruixawa umaa yepe ara kuaye umaawaa yawe mili 
akayu, asui umaa mili akayu kuaye umaawaa yawe yepe ara. 
Nyãse kua yaneruixawa timaa uikupuku usaru umunya 
arama kua umbeuwaa, kuaye aintaumanduariwaa yawe kuaita 
yepeyepe sese kua uiku pukusawa, maa uriku pasiensia peirumu, 
nyāse tiuputari yepe ukanyemu isui, maa uputari sasiyara 
aintaumanduari aintapekadu panye ainta. 
10Maa nyã ara upe kuri Yaneruixawa uri kuri kuaye mundawasu 
uriwaa yawe, asui kua iwaka upawa kuri tiapu, asui kuaita iwaka 
upewaraita aintautiku kuri tata irumu, asui usapi kuri panye 
mundu, panye aintaumunyawaita yuiri kua mundu upe. 

"1 Asui yawe kuri aintaupawa panye, ape maitaa kuri perikute 
peiku puranga pemanduari arama yuiri Deus. 

12 Ape pesaru ae pemuranye kua ara Deus yara, nyase sesewara 
kuri umundeka kua iwaka upawa arama, asui kuaita iwaka 
upewaraita aintautiku kuri tata irumu. 

Maa kuaye umbeuwaa yawe yande arama yasaru iwaka 
pisasuwaa, mundu pisasuwaa yuiri, akiti kuri uiku panye kua 
purangawaa. 


Yarikute yasaru yamaa Jesus 
Ape haputariwaita, pesaru rame pemaa ainta, perikute 
pesikari kirimbawa uwasemu penye pemanduarisawa ikiaimawaa 
purangawaa irumu kua timaaresesawa yuiri. 

“Asui perikute pekuawa yaneruixawa umukaturu penye 

uriku resewara pasiensia, kuaye yanemu Paulu yagustariwaa 
umpinimawaa yawe yuiri penye arama ipupe kua ukuawasawa 
Deus uxari ikupe. 

16Umbeu sese kua yawewaa panye ipaperaita upe. Ape aikue 
yepeyepe inyenga iwasuwaita yakuawa arama mayesawataa 
ipupe, asui kuaita tiwaita ukuawa, mukuiwaita umanduarisawa 
yuiri aintaumuapara ae kuaye aintaumuaparawaa yawe amuita 
umpinimawaita, asui uxari aintaukanyemu. 

17 Ape penye hagustariwaita, pekuawana senundere, pemaa 
pesui yawaite aintaurasu penye aintairumu puxuwerawa rese 
kuaita apigawaita puxuwerawaita, yawaite ukanyemu pesui kua 
uxariwaa peiku santa. 

18Maa peyukiriari sese kua ipurangasawa, sese yuiri kua 
ukuawasawa yaneruixawa Jesus Kristu rese, kua umukaturuwaa 
yande. Yamee ixupe arama purangawaa kuiri, kua ara tiwa 
upawa upe yuiri. 


1 JUAO 
Juao uyupiru umpinima 
Nyenga upakawaa 
1 1Kua uikuwaa ara rundere, kua yasenduwaa, kua yamaawaa 
yaneresa irumu, kua yamaawaa ixupe, kua yapisika yaneipu 


irumu, sese kua nyenga upakawaa. 
“Asui umuyukuawa kua upakawaa, asui yamaa ae, asui yambeu 


sesewara, asui yambeu penye arama kua upakawaa tiwa upawa, i 


kua uikuwaa kuera yanepaya irumu, asui umuyukuawa yande 
arama ae. 

?Asui yambeu penye arama yuiri kua yamaawaa, yasenduwaa 
yuiri, periku arama kuri yaneirumu kua yepewasuwaa uxari 
yamanduari, asui kua yepewasuwaa uxari yamanduari yarikuwaa 
yariku ae yanepaya irumu, taira Jesus Kristu irumu yuiri. 

tAsui yawe yampinima penye arama suuri arama kuri yande 
puranga. 


Turi kua Deus 


"Kua nyenga yasenduwaa irumu aete kua nyenga yambeuwaa 
penye arama: 

—Īuri kua Deus, tiyamaa pitunawasuwaa sese, në kuaira. 
“Yambeu rame yariku kua yepewasuwaa uxari yamanduari 
irumu, maa yawata pukusawa pitunawasuwaa upe, yaganani 
nyase tiyamunya kua supiwa. 
7Asui yawata rame murutingawaa upe kuaye uikuwaa yawe 
murutingawaa upe, yariku kua yepewasuwaa uxari yamanduari 
yanerumuaraita aintairumu, asui suwi kua taira Jesus umuyasuka 
yanesui panye yanepukuwerasawa, 
3Yambeu rame tiyariku yanepekadu yayuganani yandepawate, 
asui tiyamaa nyenga supiwa yanepia upe. 

?Yambeu rame yanepekadu, puranga umunya yande arama kuaye 
umbeuwaa yawe, asui umburi kuri yanesui yanepekadu, asui 
umuyasuka yanesui panye yanepekadu. 

VYambeu rame tiyamunya yanepekadu, yambeu ugananiwaa ae, 
asui timaa inyenga uiku yanepia upe. 


Jesus upurandu yanerese 
yanepaya irumu 


2 'Setainaita, yawe hampinima penye arama tiarama pemunya 
pepekadu, maa yepe umunya rame ipekadu yarikute yepe 

upuranduwaa yanerese yanepaya irumu, aete Jesus Kristu kua 
purangawaa. 
?Asui aete kua upurarawaa yanepekadu resewara, maa timaa 
yanepekadu resewarapawantu maa aintapekadu resewara yuiri 
panye kuaita mundu puraita. 
3Yamunya rame kuaye umbeuwaa yawe, asui ipupe yapuderi 
yakuawa yakuawana ae. 
Kua umbeuwaa: 

—Hakuawate ae; maa timaa uruyari kua umbeuwaa, 
gananiwera ae, timaa uriku kua nyenga supiwa ipia upe. 
“Kua uruyariwaa kua inyenga supiwa ugustari Deus ipia upe. 
Ipupe yapuderi yakuawa yaiku ipia upe. 
Kua umbeuwaa uiku ipia upe urikute uwata yuiri kuaye Jesus 
uwatawaa yawe. 


Umpinima yepe nyenga pisasuwaa 

7Hagustariwaita, timaa hampinima penye arama nyenga 
pisasuwaa, maa kua kuximawara perikuwaa uyupirungawa 
suiwara, kua nyenga kuximawara aete kua nyenga pesenduwaa 
kuera. 
Maa hampinima penye arama yepe nyenga pisasuwaa, supiwa 
ae sese perese yuiri, nyãse pitunawasuwaa usasawana, asui 
umuturiana kua turi supiwa. 
Kua umbeuwaa uiku turi upe, maa puxire umaa imu, uikure 
pitunawasuwaa upe. 
Kua ugustariwaa imu uiku turi upe, tiyamaa sese 
umuapatukasawa. 
“Maa kua puxi umaa imu, uiku pitunawasuwaa upe, uwata yuiri 
pitunawasuwaa upe, tiukuawa maa kiti usu nyãse pitunawasuwaa 
usikindawa sesa. 


Yamuserana kua puxuwerawa 

12Setainaita, hampinima penye arama nyãse umburiana pesui 
pepekadu sera resewara. 
3Hampinima penye arama penye aintapayaita nyãse pekuawana 
ae kua uikuwaa ara rundere. Hampinima penye arama penye 
kurumiwasuita nyase pemuserana kua puxuwerawa. 
14Setainaita, hampinimana penye arama nyãse pekuawana 
kua yanepaya. Hampinimana penye arama penye aintapayaita 
nyãse pekuawana kua uikuwaa ara rundere. Hampinimana 
penye arama penye kurumiwasuita nyāse kirimbawawaita 

penye, nyase Deus nyenga uiku pepia upe, asui pemuseranana 
kua puxuwerawa. 


Tepegustari kua mundu 


'“Tepegustari kua mundu, tiyuiri kua mundu yaraita. Awa 
ugustari kua mundu, tiugustari yanepaya ipia upe. 
16Panye kua mundu upewaa, yanepira uputariwaa umunya, 
yaneresa uputari umuasi yuiri, panye kua yaputariwaa yamunya 
kirimbawa kua mundu upe yuiri, timaa yanepaya suiwara ae, 
maa kua mundu upewara ae. 
17 Asui kua mundu upawa kuri, panye yuiri kua uxariwaa 
kirimbawa yaputari yamunya, maa kua umunyawaa kuaye Deus 
uputariwaa yawe uiku kuri yawewarawate. 


Kristu ruanyanaita 


isSetainaita, kuiri peikuana anyu aramawaa upe, pekuawate 
uri kuri kua Kristu ruanyana, kuiri aintauriana siya Kristu 
ruanyanaita, ape yakuawate yaiku anyu aramawaa upe. 
#Aintausemu yanesui nyãse timaa yanesuiwaraita ainta, 
yanesuiwaraita rame ainta aintauiku yaneirumu, maa aintausemu 
yanesui yakuawa arama timaa yanesuiwaraita ainta panye. 
2 Maa uxariana perese ukuawasawa kua purangawaa, ape 
pekuawana panye. 
2 Timaa hampinima penye arama tiresewara pekuawa kua nyenga 
supiwa, maa hampinima penye arama pekuawa resewara ae, 
pekuawa timaa gananisawa usemu nyenga supiwa sui. 
22 Awataa kua ugananiwaa? Aete kua umbeuwaa timaa Kristu kua 
Jesus. Kua Kristu ruanyana uyumimi Kristu ipaya yuiri. 
33 Kua uyumimi Deus raira timaa uriku yanepaya Deus, maa kua 
umbeuwaa Deus raira resewara urikute yanepaya Deus. 
24Pexari uiku pepia upe kua pesenduwaa uyupirungawa 
suiwara, UIku rame pepia upe kua pesenduwaa uyupirungawa 
suiwara ape peiku yuiri kuri Deus raira ipia upe, yanepaya Deus 
ipia upe yuiri. 
3 Aete kua mundu tiwa upawa kua umbeuwaa yande arama. 
25 Yawe hampinima penye arama aintaresewara kuaita 
usikariwaita uganani penye. 


Espiritu Santu ukuawasawa 


7 Maa uiku pepia upe kua ukuawasawa uxariwaa penye arama, 
timaa watari penye arama amu umbue penye, nyase ukuawasawa 

umbue penye arama panye rese, supiwa ukuawasawa timaa 
sananiwera ae, ape peiku ipia upe kuaye ukuawasawa umbuewaa 
yawe penye. 

28 Asui kuiri penye setainaita, peiku ipia upe suuri arama kuri 
yande yamaa ikupe uri rame kuri, tiarama kuri yayuiri isui yatii 
resewara yamaa ae uri rame kuri. 

29Pekuawa rame purangawaa ae, pepuderi yuiri kuri pekuawa 
aintaunaseri panye Deus sui kuaita umunyawaita puranga. 


Deus rairaita yande 


3 'Pemaa maye Deus ugustari yande uxari arama Deus 
rairaita yande, yandete Deus rairaita yande. Sesewara 
tiaintaukuawa yande kuaita mundu puraita, nyase tikuera 
aintaukuawa ae. 

2?Hagustariwaita, kuiri Deus rairaita yande, maa tire yakuawa 
maitaa kuri yande, maa yakuawate uri rame kuri yaiku kuri 
kuaye iyawe, nyase yamaa kuri maitaa ae. 

3Asui awa uriku kua usaruwaa umaa urikute umukaturu 
umanduarisawa kuaye purangawaa yawe kua Jesus. 

#Awa umunya puzi tiumukaturu Deus nyenga kukimawara, 
nyase pukuwerawa panye kua tiyamunya kuaye Deus nyenga 
kuximawara umunduwaa yawe. 

5SPekuawate uri kuera urasu arama yanesui yanepuxuwerasawa, 
tiyamaa puxuwerawa sese. 

“Awa uiku ipia upe tiupuderi umunya ipekadu, kua uikuwaa 
ipekadu rese timaa umaa ae, tiyuiri ukuawa ae. 


Yurupari suiwaraita 

7 Şerairaita, tepexari amu uganani penye. Kua umunyawaa 
puranga purangawaa ae kuaye purangawaa yawe Jesus. 
SYurupari suiwara kua umunyawaa ipekadu, nyase kua 
Yurupari umunya puxi uyupirungawa suiwara. Sesewara 
uri kua Deus raira umukanyemu arama kuaita Yurupari 
umunyawaita. 
Kua unaseriwaa Deus sui tiupuderi umunya ipekadu, nyase 
Deus ukuawasawa uiku ipia upe, asui tiupuderi umunya ipekadu 
nyase unaseriana ae Deus sui. 
10Asui sesewara yapuderi yakuawa awataa kuaita Deus rairaita, 
yapuderi yuiri yakuawa awataa kuaita Yurupari rairaita, awa 
tiumunya puranga timaa Deus suiwara ae, ae yuiri kua tiwa 
ugustari sumuara timaa Deus suiwara ae. 

1Nyãse aete kua nyenga pesenduwaa uyupirungawa suiwara, 
umbeu yayugustari arama. 
12Tepemunya kuaye Kaim yawe kua Yurupari suiwara, asui uyuka 
itainasawa. Marantaa uyuka ae? Nyase puxuwerawaita kuaita 
umunyawaita, asui purangawaita itainasawa umunyawaita. 
3Semuita, tepesikie pemaa puxi rame aintaumaa penye arama 
kuaita mundu puraita. 
"Yakuawate yasasawana manusawa sui upaka arama yande 
nyãse yagustari kuaita yaneanamaita. Awa tiugustari ianamaita 
uikure manusawa upe. 
5Uyukáwaa mira kua puxi umaa sumuara, nyase pekuawate 
timaa yepe uyukáwaa mira uriku ipia upe kua mundu tiwa upawa. 
16Nyãse irumu yakuawa kua gustarisawa, nyase umanu Kristu 
yaneresewara, asui yarikute yamanu yande aintaresewara kuaita 
yaneanamaita. 
Maa awa uriku kua mundu yara asui umaa sumuara timaa 
nungara uriku, maa usaisu isui ae, maitaa upuderi uiku ipia upe 
kua gustarisawa Deus suiwara? 
18Setainaita, timaa puranga yagustari nyenga irumu yaneyuru 
irumu yuiri, maa yarikute yagustari yamunyawaita irumu supiwa. 
SIpupe yuiri yakuawa supiwa yande, yapuderi yuiri yaxari 
timaarese yanepia senunde. 
20Mairamentu yanepia umbeu puxi yanerese kirimbawa piri Deus 
yanepia sui, asui ukuawate panye maantu. 
7 Hagustariwaita, tirame yanepia umbeu yanerese puxi, suuri 
kuri yamusuaki Deus. 
22 Asui maantu yapurandu irumu uxari yande arama ae, nyase 
yamunya kua umbeuwaa, yamunya yuiri kua umusuuri aramawaa ae. 
3 Aete kua umbeuwaa yande arama yaxari arama yanepia sese 
kua taira Jesus Kristu, yayugustari arama yuiri kuaye umbeuwaa 
yawe yande arama. 
24AUikute Deus ipia upe kua umunyawaa kua umbeuwaa, asui 
Deus uiku yuiri ipia upe. Asui ipupe yakuawa uiku yanepia upe 
irumu kua Espiritu uxariwaa yande arama. 


Utitikawaita gananiwerawaita 
4 'Hagustariwaita, teperuyari panye kuaita espirituita, maa 
pesaa pemaa ainta kuaita espirituita Deus suiwaraita ainta U 
timaa, nyase siya utitikawaita gananiwerawaita aintauwata kua 
mundu upe. 

Ipupe pepuderi pekuawa kua espiritu Deus suiwara, Deus 
suiwara panye kua espiritu umbeuwaa Jesus Kristu uri ipira upe. 
:Timaa Deus suiwara kua espiritu tiwa umbeu Jesus resewara. 
Aete iespiritu kua Kristu ruanyana kua pesenduwaa sese uri kuri, 
asui kuiri uikuana kua mundu upe. 

“Setainaita, Deus suiwaraita penye, pemuserana kuaita 
utitikawaita gananiwerawaita, nyãse kirimbawa piri kua uikuwaa 
pepia upe isui kua uikuwaa kua mundu upe. 

“Mundu suiwaraita ainta, asui aintaumbeu kua mundu suiwarawaa, 
asui kuaita mundu upewaraita aintausendu ainta supe. 

“Deus suiwaraita yande. Asui awa ukuawa Deus usendu yande 
arama, asui awa tiukuawa Deus timaa usendu yande arama. Asui 
irumu yakuawa kua espiritu supiwa, irumu yuiri yakuawa kua 
espiritu gananiwerawaa. 


Gustarisawa kua Deus 

"Hagustariwaita, puranga yayugustari, nyase Deus suiwara 
kua gustarisawa, asui kua ugustariwaa unaseri Deus sui, ukuawa 
yuiri Deus. 
s#Kua tiwa ugustari timaa ukuawa Deus, nyase gustarisawa kua 
Deus. 
"Ipupe umuyukuawa yanepiterupi kua gustarisawa Deus suiwara 
umundu resewara Taira yepenyuwaa kua mundu upe yapaka 
arama yande irumu. 
0 Asui sese yamaa gustarisawa timaa yagustari resewara Deus, 
maa ugustari resewara yande, ape umundu Taira upurara arama 
yanepekadu resewara. 
"Hagustariwaita, Deus ugustari rame yande turusu, yarikute 
yayugustari yuiri. 
#Tire awa umaa Deus. Yayugustari rame Deus uiku yanepia upe, 
asui ugustarisawa uyukiriari yanepia upe. 
“Sese yapuderi yakuawa yaiku ipia upe, asui uiku yuiri yanepia 
upe uxari resewara yande arama iEspiritu. 
#Asui yamaawana, yambeuwana yuiri yanepaya Deus umundu 
Taira kua mundu kiti umukaturu arama mundu puraita. 
“Awa umbeu Jesus resewara Deus raira ae, Deus uiku ipia upe, 
uiku yuiri Deus ipia upe. 
16Ape yakuawate yaxari yuiri yanepia sese kua gustarisawa 
Deus umeewaa yande arama. Gustarisawa kua Deus, asui kua 
uikuwaa gustarisawa rese uiku Deus ipia upe, asui Deus uiku 
yuiri ipia upe. 

17Asui kua gustarisawa uyukiriari puranga yanerese, suuri arama 
yamanduari kua anyu aramawaa ara, nyase yaiku kua mundu 
upe kuaye uikuwaa yawe. 

'8Tiyamaa sikiesawa gustarisawa rese, maa kua gustarisawa 
purangawaa umburi isui panye sikiesawa. Nyase 
umpurarakarisawa kua sikiesawa, asui kua uiku sikiesawa upe 
timaa puranga uyukiriari gustarisawa rese. 

Yagustari nyase uyupiru ugustari yande. 

20Yepe umbeu rame: 

—Hagustari Deus; asui puxi umaa sumuara, gananiwera ae, 
nyase kua tiwa ugustari kua umaawaa tiupuderi ugustari Deus 
kua tiwa umaa. 

1 Aete kua Deus umbeuwaa yande arama: 
—Kkua ugustari Deus urikute ugustari sumuara yuiri. 


Uruyarisawa umuserana kua mundu 


5 1Panye kuaita uruyariwaita Kristu kua Jesus Deus rairaita 
ainta, panye kuaita ugustariwaita ipaya, aintaugustari yuiri 
Taira. 

2 Ape yakuawa yagustari Deus rairaita yagustari rame Deus, 
yamunya rame yuiri kuaita umbeuwaa. 

3Nyäāse yawesawa kua ugustarisawa kua Deus yamunya arama 
kua umbeuwaa, kuaita umbeuwaa timaa iwasu yamunya ainta. 
#Panye kuaita unaseriwaita Deus sui aintaumuserana kua mundu, 
asui kua uruyarisawa aete kua uxariwaa yamuserana kua mundu. 


*Awataa kua umuserana kua mundu? Aete kua uruyariwaa Deus | 


raira kua Jesus. 


Musapiri umbeu Kristu rese 


śsJesus Kristu kua uriwaa ii irumu, tuwi irumu yuiri, timaa uri 
ii irumupawantu, maa uri ii irumu, tuwi irumu yuiri. Asui kua 
Espiritu aete kua umbeuwaa sesewara, nyase supiwa kua Espiritu. 
7Ape musapiri kuaita umbeuwaita sesewara. 
“Kua Espiritu, ii, tuwi yuiri, asui yepewasute aintaumbeu kuaita 
musapiriwaita. 
”Yaruyari rame kua aintaumbeuwaa kuaita apigawaita, 
kirimbawa piri kua Deus umbeuwaa, aete kua Deus umbeuwaa 
Taira resewara. 
Kua uruyariwaa Deus raira urikute ipia upe kua umbeuwaa. 
Kua tiwa uruyari Deus, umbeu gananiwera kua Deus, nyase timaa 
uruyari kua Deus umbeuwaa Taira resewara. 

"Aete umbeuwaa, Deus uzariana yande arama kua sikuesawa 
tiwa upawa, asui Taira upe kua sikuesawa. 

12Kua urikuwaa Taira urikute kua sikuesawa, maa kua tiwa uriku 
Deus raira tiuriku kua sikuesawa. 


Usendu yande arama yapurandu rame irumu 


“Yawe hampinima penye arama penye uruyariwaita Deus raira 


rera rese, pekuawa arama perikute kua sikuesawa tiwa upawa. 
“Yapurandu rame maantu irumu kuaye uputariwaa yawe usendu 
kuri yande arama, ape suuri yaxari yanepia sese. 

SYakuawa rame usendu yande arama yapurandu rame 

irumu maantu, ape yakuawa uxari kuri yande arama kuaita 
yapuranduwaita irumu. 

16Yepe umaa rame sumuara umunya ipekadu tiwa uxari umanu, 
upurandu kuri Deus irumu sese, asui usendu kuri ae, asui uxari 
kuri ixupe sikuesawa kuaita umunyawaita aintapuxuwerasawa 
tiwa uxari aintaumanu. Aikuete pekadu uxariwaa yamanu, timaa 
hambeu penye arama pepurandu arama sese. 

1Pekadu panye kua yamunyawaa puxi, maa aikue kua pekadu 
tiwa uxari yamanu. 

8Yakuawate kua unaseriwaa Deus sui timaa uiku ipekadu rese, 
maa kua usemuwaa umaa kua mundu Deus sui umukaturu ae, 
asui kua puxuwerawa tiupuderi upisika ae. 

vYakuawate Deus suiwaraita yande, yakuawate yuiri panye kua 
mundu uiku Yurupari upe. 


Supiwa Deus kua Kristu 
2 Asui yakuawate uriana kua Deus raira, asui uxariana yande 


arama ukuawasawa yakuawa arama kua supiwa, asui yaiku Taira 


Jesus Kristu ipia upe kua supiwa. Aete kua Deus supiwa, aete kua 


sikuesawa tiwa upawa. 
21 ŞSerairaita, pemaa pesui kuaita iduluita tiarama peruyari ainta. 


2 JUAO 


Juão umpinima mukuisawa 


Juao umpinima kuekatu ainta supe 

Uke serakuenawaa kuekatu ikupe kua kunya Deus 
uparawakawaa, ainta supe kuaita imembiraita yuiri, kuaita 
hagustariwaita, maa timaa izenyu hagustari ainta, maa 
aintayuiri panye kuaita ukuawawaita kua nyenga supiwa; 
“Sesewara kua nyenga supiwa uikuwaa yanepia upe, uiku yuiri 
kuri yaneirumu yawewarawate. 
“Supiwa upe gustarisawa upe yuiri kuri yanepaya Deus uzari 
yande arama ipurangasawa, pirasua yuiri umaa yande arama, 
uxari yuiri timaarese yande, ae yuiri kua Jesus Kristu yanepaya 
Deus raira. 


Yayugustari arama 

*Suuri ixe turusu hawasemu rame yepeyepe kuaita nembiraita 
aintauiku sese kua nyenga supiwa kuaye yanepaya Deus 
umbeuwaa yawe yande arama. 
“Maa inde kunya hambeu inde timaa hampinima resewara 
nyenga pisasuwaa, maa kua nyenga yarikuwaa uyupirungawa 
suiwara, yayugustari arama. 
“Yawesawa kua gustarisawa, yamunya arama kuaye umbeuwaa 
yawe, aete kua umbeuwaa pesenduwaa uyupirungawa suiwara 
peiku arama sese kua gustarisawa. 


Maitaa kuaita ugananiwaita 


7Nyãse siya gananiwerawaita aintauwata kua mundu upe, aete 
kuaita apigawaita umbeuwaita timaa Jesus Kristu uri ipira upe; 
kua yawewaa gananiwera ae, Kristu ruanyana ae. 
#Pemaa pesui tiarama ukanyemu pesui kua yapurakiwaa 
resewara, maa periku arama kuri sikuyara panye. 
"Awa umanduari amu kiti, tiyuiri uiku sese kua Kristu nyenga 
tiuriku Deus, asui kua uikuwaa Kristu nyenga rese urikute 
yanepaya Deus Taira yuiri. 
VYepe uri rame pepiri tirame ururi kua nyenga, tepesuanti ae 
peruka upe, tepemukuema ae. 
"Nyase kua umukuemawaa ae uajudari ae umunyawaita 
puxuwerawaita rese. 
“Harikure turusu hampinima arama penye arama, tihaputari 
hampinima penye arama tinta irumu papera upe, maa 

hamanduari hasu hamaa pepiri yakuntari arama puranga 
yayumusuuri arama turusu. 

3 Aintaumundu inde arama kuekatu kuaita imembiraita kua 
neamu, Deus uparawakawaa. 

3 JUAO 
Juao umpinima musapirisawa 


Umpinima kuekatu Gaiu supe 


1Ixe serakuenawaa kuekatu inde arama inde hagustariwaa 
Gaiu, kua hagustariwaa supiwa. 
“Hagustariwaa, haputari kirimbawa puranga arama reiku, 
puranga arama inde nepira upe yuiri, kuaye purangawaa yawe 
uiku kua nepia, 
“Nyase suuri ixe turusu aintauri rame kuaita yepeyepe 
uruyariwaita, asui aintaumbeu neresewara mayetaa reiku supiwa, 
nyase reiku sese kua nyenga supiwa. 
“Nyase timaa nungara upuderi umusuuri ixe isui kua 
hasenduwaa setainaita resewara aintauiku sese kua nyenga 
supiwa. 


Gaiu umunya puranga aintaumaa 

"Hagustariwaa, remunya puranga reajudari rame kuaita 
uruyariwaita, reajudari aintayuiri kuaita apekatu suiwaraita. 
“Aintaumbeuwana neresewara ingreja upe maye regustari ainta. 
Remunya kuri puranga remundu arama ainta aintausu arama 
puranga kuaye upurakiwaa yawe Deus supe. 
"Nyase sesewara kua Sera aintausemuana, asui timaa nungara 
aintauyuka aintairumu kuaita tiwaita judeu. 
#Ape yarikute yawajudari kuaita apigawaita, yapuraki arama 
yepewasu aintairumu sese kua nyenga supiwa. 


Diutrefe Demetriu yuiri 

“Hampinimana ainta supe kuaira kuaita ingreja puraita, maa 
kua Diutrefe ugustariwaa uiku aintaara kiti ae aintapiterupi, 
tiuputari usuanti yande. 
WAsui hasu rame kuri haxari kuri umanduari kua umunyawaa, 
kua yuiri kua umbeuwaa yanerese puzi. Asui tiusika itupe kua 
umunyawaa, uputari piri tiusuanti kuaita yanerumuaraita, asui 
usaisu aintausuanti ainta kuaita uputariwaita, asui umburi ainta 
ingreja sui. 
" Hagustariwaa, teremaa nerangawa kua puxuwerawa, 
maa remaa nerangawa kua purangawaa. Deus suiwara kua 
umunyawaa puranga; kua umunya puzi timaa umaa Deus. 
#Asui panye ainta aintaumbeu sesewara puranga kua Demetriu, 
ae yuiri kua supiwa umbeu yuiri puranga sesewara, asui yande 

yuiri yambeu puranga sesewara, asui rekuawate supiwa kua 
yambeuwaa. 

“Harikute turusu hampinima arama inde arama, maa tihaputari 
hampinima tinta sawa yuiri irumu ae, 

MNyase kutara kuri hamanduari hamaa inde, ape kuri yakuntari 
puranga. 

“Haputari timaarese inde. Kuaita yanerumuaraita aintaumundu 
inde arama kuekatu; kuekatu ainta supe kuaita yaneanamaita 
aintayaweyawe. 


JUDA 


Juda umpinimawaa 


Yaiku arama santa uruyarisawa rese 


ke Juda upurakiwaa Jesus Kristu supe, ixe Tiagu imu, 
kuekatu penye arama penye Deus usenuiwaita, ugustariwaita, 
umukaturuwaita Jesus Kristu ipia upe. 
2Pirasua xinga kuri umaa penye arama, uxari xinga kuri penye 
arama timaaresesawa, gustarisawa yuiri. 
3Hagustariwaita, hamanduari rame hampinima penye arama 
sese kua salvasão yarikuwaa yepewasu, asui hawasemu sepia 
upe harikute hampinima penye arama, hapurandu arama penye 


pemaramunya arama aintairumu sesewara kua uruyarisawa 


uxariwaa ainta supe anyu aramawaa kuaita uruyariwaita. 

4Nyãse aintauwikeana uyumimisawa upe pepiterupi yepeyepe 
kuaita tiwaita umanduari Deus, kuaita aintaumpinimawaita sese 
kuxima aintaukanyemu kuri, asui aintaumutenyuntu kua Deus 
purangasawa aintaumunya arama kuaye aintauputariwaa yawe, 
asui aintauyumimi sesewara kua yepenyuwaa yaneruikawa 
Jesus Kristu. 


Deus umpurarakari puxuwerawaita 


5Asui kuiri haputari haxari pemanduari ae, aintaumbeu rame 
penye sese panye, umukaturu kuera kuaita miraita Egitu sui, asui 
arire uxari aintaukanyemu kuaita tiwaita uruyari. 
6 Asui kuaita anjuita tiwaita uiku interu, maa aintauxari 
aintauiku rendawa, umukaturu pitunawasuwaa upe, upukuari 
ainta kurenti tiwa upawa irumu senunde kua ara turusuwaa 
umbeu arama aintaresewara. 
7Yawete yuiri Suduma, Gumura yuiri, aintayuiri kuaita tetamaita 
aintaruakiwaita aintauyuxariwaa aintapawa warixisawa supe, 
aintaumunya arama tenyuntu aintapira irumu aintairumu kuaita 
tiwaita mira ainta, asui kuiri aintaupurara tata tiwa upawa upe, 
pemaa arama pesui. 
eYawete yuiri kuaita apigawaita ikerupiwaita, aintaumunya 
puxi aintapira upe, tiaintauruyari guvernu, aintaumbeu puxi 
serakuenawaita rese yuiri. 
Maa kua arkanju serawaa Migel umaramunya rame Yurupari 
irumu sesewara kua Muize ipira kuera, timaa umbeu ixupe 
kirimbawa, maa umbeu: 

—Yaneruizawa kuri umbeu neresewara. 

“Maa kuaita apigawaita aintaumbeu puxi sese panye kua 
tiwa aintaukuawa, panye sese kua aintaukuawa yuiri, asui 
aintauyumuaiwa kuri ipupe kua aintaumunyawaa kuaye suu yawe. 
"Puxuwera kuri aintarese, nyãse aintauwata Kaim rapee rupi, 
asui aintaumuasi resewara aintaumunya puxi kuaye Balaao yawe 
asui aintaumanu tiresewara aintauruyari kuaye Kure yawe. 
"Kuaita apigawaita kuaye itaita tiipiimawaa yawe pepiterupi 
peyumuatiri rame pembau peyugustari resewara, tiaintausikie 
aintauyumuatiri aintaumbau arama, anyunte aintauyumaa 
aintapawate, kuaye nuve yawe tiwa uriku ii iwitu upeyuwaa, 
kuaye mirá iyaimawaa ainta sangawa upe, mukui viaji umanu 
ainta, tiaintauriku aintarapu. 

"Kuaye parana turusuwaa gapenusawa yawaitewaa yawe 

ainta, aintaumburi aintasui aintatiesawa kua aintaumunyawaa 
tenyuntu, kuaye estrela uyusupariwaa yawe ainta, umukaturu 


à 


aintarunde kua pitunawasuwaa yawewarawate. 


“Aintarese utitika kuera kua Enuki kua Adão rimiariru, unyee: 
—Xukui uri aintairumu kua yaneruixawa kuaita siyawaita 


purangawaita, | 


“Uri arama umbeu aintaresewara panye, umbeu arama 
aintapuxuwerasawa kuaita tiwaita umanduari ae 
aintaumunyawaita tiresewara aintaumanduari ae, umbeu 
arama yuiri kua puxuwerawa aintaumbeuwaa sese kuaita 
puxuwerawaita tiwaita umanduari ae. 

'""Uyakawawaita ainta, sasiyarawaita ainta, umunyawaita ainta 
kuaye aintapira uputariwaa yawe, umuseranawaita ainta turusu, 
aintaumusasawa ainta supe nyenga kuaita amuita aintauriku 
arama kuri purangawaa aintapawate. 


Yaiku arama gustarisawa rese 


"Maa penye hagustariwaita, perikute pemanduari kua 
aintautitikawaa sese kuaita yaneruixawa Jesus Kristu 
umunduwaita. 

'#Yawe kuera aintaumbeu penye arama: 

—Anyu aramawaa upe kuri aintauri kuri kuaita ukasuariwaita 
aintaumunya puxi kuaye aintapira uputariwaa yawe. 

Aete kuaita uxariwaita aintautirika aintasui, kua mundu yaraita 
ainta, tiaintauriku kua Espiritu. 

“Maa penye hagustariwaita, peyukiriari puranga sese kua 
uruyarisawa purangawaa, pepurandu Deus irumu kua Espiritu 
Santu. 

2 Peiku puranga sese kua gustarisawa Deus suiwara, pesaru 
pirasua umaa penye arama kua yaneruizawa Jesus Kristu periku 
arama kuri kua mundu tiwa upawa. E 
22Pirasua pemaa ainta supe arama kuaita yepeyepe mukuiwaita 
umanduarisawa; 
233Pemukaturu ainta peyuka resewara ainta tata sui, asul 

kuaita yepeyepe pirasua pemaa ainta supe pesikie resewara 
aintasui, puxi pemaa aintarupa aintaumukiawaa ipupe kua 
aintaumunyawaa aintapira irumu. 


Yamee purangawaa yaneruixawa supe 


Kuiri kua upuderiwaa umukaturu penye tiarama pewari, kua 
uxariwaa peiku ikiaimawaa suuri umaa kua purangawaa, 
235Yąmee ikupe arama purangawaa kua Deus yepenyuwaa 
kua umukaturuwaa yande ipupe kua yaneruizawa Jesus 
Kristu, aete yaneruikawa, aete yaneruikawa purangawaa, aete 
kua umunduwaa yande kuxima mundu rundere kuiri yuiri, 
yawewarawate yuiri, amem. 





APUKALIPISI 


Kua Jesus Kristu umukamewaa Juao umaa 


Sese kua umpinimawaa 


1 1 Jesus Kristu uxariwaa ukuawa sese kua Deus uxariwaa 
umukame iyaraita umaa aintauriwaa kuri aintapiri kutara, 
uxari ukuawa ae umundu resewara Juao ipiri yepe ianju. 

Umbeu sese panye umaawaa, umbeu sese kua Deus nyenga Jesus 
Kristu rese yuiri. 

?Suuri kuri kuaita uleriwaita kua inyenga sese kua uriwaa kuri, 
suuri kuri yuiri kuaita usenduwaita kua inyenga, aintayuiri kuaita 
uruyariwaita panye hampinimawaa, nyãse kuayentuana sangawa 
yanerunde. 


Umpinima ainta supe seti ingrejaita 

“Ixe Juão hampinima penye arama muiri penye setiwaita 
ingreja Azia upe; umundu penye arama purangasawa 
Umaaresesawa yuiri kua uikuwaa kuiri, kuximare yuiri, kua 
uikuwaa kuri yuiri, aintayuiri kuaita setiwaita espiritu uikuwaita 
itrunu runde kiti aintaumundu penye arama yuiri purangasawa 
timaaresesawa yuiri. 
“Ae yuiri Jesus Kristu, kua umbeusara supiwa, kua uyupiruwaa 
upaka manusawa sui, kua umunduwaa muiri kuaita tuixawaita 
mundu upe. Kua ugustariwaa yande nyãse suwi irumu uyurawa 
yande yanepekadu sui. 
“Urari imiraita yande, uxari isaserdutita yande kua ipaya Deus 
supe, yamee kuri ixupe purangawaa yawewarawate, amem. 
”Panye kuri aintaumaa uri kuri nuvi upe, aintaumaa kuri yuiri 
aintaresa irumu ae panye, aintayuiri kuaita ukutukawaita kuera 
ae aintaumaa kuri ae, asuiwana kuri panye kuaita miraita kua 
mundu upe aintauyaxiu kuri sesewara. Supiwa hambeu, amem. 
#Yaneruikawa Deus umbeu: 

—lLzete kua Alfa ixete yuiri Umega, ixete yuiri kua kuiriwaa, 
ixete kua haikuwaa kuxima, ixete kuri kua uriwaa, ixete kua 
kirimbawawaa panye sui. 


Juao umaa Jesus 


"Ixe Juão pemu hapurara peirumu yaneruixawa Deus 
umunduwaa upe, Jesus uxari tiipiaiwa ixe hapurara, haiku 
kaapuamu rese serawaa Patimu, sesewara kua Deus nyenga, 
sesewara yuiri kua hambeuwaa Jesus rese. 

WAsui kua Espiritu upisika ixe ukuawasawa irumu yaneruixawa 
ara upe, asui hasendu serakuera sui yepe nyenga tiapuwaa kuaye 
trumbeta yawe. 

"Umbeu ixe arama: 

—Rempinima livru upe kua remaawaa, asui remundu ae 
aintapiri kuaita ingrejaita supe; Efezu kiti, Esmirna kiti yuiri, 
Pergamu kiti yuiri, Tiatira kiti yuiri, Sardi kiti yuiri, Filadelfia 
kiti yuiri asui Laudiseia kiti yuiri. 
12Asui hayereu hamaa awataa kua upurungitawaa seirumu, asui | 
hayereu hamaa seti turi uwapikawaa rendawa uru suiwara. 
BAsui aintapiterupi kuaita turi rendawa hamaa yepe yawewaa 
kua unaseri umaa kua ara, asui irupa ipukuwaa, asui iputia upe 
yepe sinturao uru suiwara. 
14Asui iakanga iawa yuiri murutingawaa ainta kuaye uvelya 
rawa yawe, kuaye parana tiesawa yawe, asui sesa kuaye tata 
yawe. 
15AĄsui ipi kuaye brunze sendiwaa yawe, kuaye brunze 
yawe aintaumukaturu tata irumu, asui tiapu inyenga kuaye 
turusuwaa ii yawe. 
16Uriku ipu katusawa upe seti estrela, asui yepe espada usemu 
iyuru sui saimbewaa mukui ruaxara. Asui suwa umuturi 
kirimbawa kuaye kurasi umuturiwaa yawe. 

17 Asui hamaa irumu ae hawari ipi ruaki kuaye umanuwaa yawe. 
Maa uxari serese ipu katusawa, asui umbeu: 

—Teresikie, nyase ixete kua uyupirungawa, ixete yuiri kua 
anyu aramawaa. 
t8Īxete kua upakawaa, kuzima hamanu ixe, kuiri hapaka ixe 
yawewarawate, hariku manusawa xavi, infernu xavi yuiri. 
19Kuiri rempinima kua remaawaa, panye kuaita kuiriwaita panye 
yuiri kuaita uriwaita kuri sakakuera kuaita kuiriwaita. 
20 Asui kuaita tiwaita rekuawa sese, kuaita seti estrela yemaawaa 
seipu katusawa upe, aintayuiri kuaita setiwaita turi uwapikawaa 
rendawa uru suiwara, aete kuaita seti estrela ainta anjuita 
kuaita setiwaita ingreja, asui kuaita seti turi uwapikawaa 
rendawa aete kuaita seti ingreja. 


Umpinima ingreja supe Efezu kiti 
2 1Asui rempinima ixupe kua ingreja anju Efezu kiti: 
a —Yawe umbeu kua upisikawaa ipu katusawa upe kuaita seli 
estrela, kua uwatawaa aintapiterupi kuaita seti turi uwapikawaa 
rendawa uru suiwara. 

“Hakuawa aintarese kuaita remunyawaita, nemuraki yuiri, 
hakuawa yuiri maye tinepiaiwa repurara, tirepuderi reaguentari 
aintairumu kuaita apigawaita puxuwerawaita, asui resaã rekuawa 
kuaita umbeuwaita Jesus umunduwaita ainta maa umbaa 
umunduwaita ainta, asui rekuawate gananiweraita ainta. 
"Hakuawate tinepiaiwa repurara, asui reaguentari serera rese, 
asui timaa nekuere inde. 
Maa yepe nyenga hambeu nerese: 

—limaa regustari ixe kuiri kuaye regustariwaa yawe ixe 
kuxima reyupiru. 
"Ape remanduari kuiri kua rewariwaa isui, asui sasiyara remanduari 
nepuxuwerasawa asui remunya kuaye reyupiru remunya. Tirame 
yawe remunya hayuiri kuri nepiri hayuka neturi uwapikawaa 
rendawa sendawa sui, tirame sasiyara remanduari nepukuwerasawa. 
“Maa yepe reriku purangawaa, puxi remaa aintaumunyawaita 
kuaita nikulaitaita, ixe yuiri puxi hamaa ainta. 
"Kua urikuwaa iapisa kuara usendu mayetaa Espiritu umbeu ainta 
supe kuaita ingrejaita. Kua umuseranawaa haxari kuri umbau iya 
kua mirá upakawaa upuamu Deus paraizu upe. 


Umpinima ingreja supe Esmirna kiti 

8Asui kuiri rempinima ixupe kua ingreja uikuwaa Esmirna kiti: 

—Yawe umbeu kua uyupirungawa kua anyu aramawaa yuiri, 
kua umanuwaa kuera asui uyuiri upaka ae. 
?"Hakuawate maye repurara, hakuawate yuiri pirasua inde, maa 
riku inde, hakuawate yuiri mayetaa aintaumbeu puxi nerese 
kuaita umbeuwaita judewita aintamaa timaa judewita ainta, 
anyunte Yurupari sinaguga ainta. 
VTeresikie sesewara kua repurarawaa kuri. Kua Yurupari kuri 
umburi yepeyepe pesuiwara kadeya kiti uputari usaã penye 
pexari arama kua peruyariwaa, asui pepurara kuri akiti dezi ara; 
kuiri reiku santa ate remanu inde, ape kuri haxari inde arama 
kua kurua upakawaa. 
"Kua urikuwaa iapisa kuara usendu mayetaa Espiritu umbeu 
ainta supe kuaita ingrejaita. Kua umuseranawaa tikuri upurara 
mukuisawa manusawa. 


Umpinima ingreja supe Pergamu kiti 
12Ąsui kuiri rempinima ixupe kua ingreja anju uikuwaa 
Pergamu kiti: 
—Yawe umbeu kua urikuwaa espada mukui ruaxara saimbewaa. 

BHakuawate reiku Yurupari uikuwaa upe, hakuawa reiku 
santa serera rese, timaa reyumimi sese kua reruyariwaa, 

tiyuiri reyumimi seresewara aintauyuká rame nepiterupi kua 
tiwa ikuere umbeu serese serawaa Antipa, Yurupari uikuwaa 
rendawa upe. 

14Maa aikuete yepeyepe puxuwera nerese, nyase rerikute 
yepeyepe neruaki aintaumbue Balaão nyenga rese, kua umbue 
Balaki umuyusana kuaita israelitaita aintaumbau arama sukuera 
aintauxariwaa idulu supe aintaumunya arama yuiri puxuwera 
aintapira irumu. 

15Aikuete yuiri neruaki kuaita yepeyepe aintaugustari kua 
aintaumbuewaa kuaita nikulaitaita. 

16Kuiri sasiyara remanduari nepuxuwerasawa. Tirame sasiyara 
remanduari nepuxuwerasawa ape kuri hayuiri nepiri hamunya 
kera aintaruaxara irumu kua espada usemuwaa seyuru sui. 
Kua urikuwaa iapisa kuara usendu mayetaa Espiritu umbeu 
ainta supe kuaita ingrejaita, asui ikupe kua umuseranawaa hazari 
kuri kua timbiu uyumimiwaa, haxari yuiri kuri ikupe yepe ita 
kuairawaa murutingawaa, apete kuri yepe sera pisasua sese kua 
ita kuairawaa, tiwa awa ukuawa kua sera anyunte kua urikuwaa 
kua ita kuairawaa ukuawa ae. 


Umpinima ingreja supe Tiatira kiti 

18 Asui rempinima izupe kua ingreja anju uikuwaa Tiatira kiti: 

— Yawe umbeu kua Deus raira kua urikuwaa sesa kuaye tata 
yawe, asui ipi kuaye brunze sendiwaa yawe: 
1?—Hakuawate kuaita remunyawaita, hakuawate regustari 
puranga, reruyari puranga yuiri, repuraki puranga yuiri, 
hakuawate yuiri tinepiaiwa repurara, asui hakuawate repuraki 
turusu piri isui reyupiruwaa. 
2 Maa hakuawa nerese yepe puxuwerawa, nyase rexari timaarese 
kua kunya serawaa Jezabel, kua umbeuwaa utitikawaa ae, asui 
umbue ainta aintaumunya arama puxi, maa uganani yuiri ainta 
kuaita seyaraita aintaumunya arama tenyuntu aintapira irumu, 
aintaumbau arama yuiri sukuera aintauxariwaa idulu supe. 
2 Hasaruana sasiyara umanduari ipekadu, maa timaa uputari 
sasiyara umanduari ipukuwerasawa. 
2Remaa, haxari kuri imasi ae, asui kuaita umunyawaita 
aintapuxuwerasawa irumu, haxari kuri aintaupurara turusu 
tirame sasiyara aintaumanduari kua puxuwerawa uxariwaa 
aintaumunya. 

23 Hayuká kuri kuaita imembiraita, asuiwana kuri panye 

kuaita ingreja aintaukuawa kuri ixete kua ukuawa panye 
aintaumanduarisawa aintapia upe yuiri, asui haxari kuri 
peyaweyawe sikuyara kua pemunyawaa. 

24Kuiri hambeu penye arama penye amuita Tiatira upewaita, 
penye tiwaita peiku inyenga rese, tiyuiri pekuawa kuaita 
aintaumbeuwaa Yurupari tiipisawa. Tikuri haxari pepurara 
mukuisawa. 

25Maa haputari anyunte pemukaturu santa kua perikuwaa ate 
hayuiri yuiri mukuisawa. 

25 Kua umuseranawaa haxari kuri umundu kuaita miraita kua 
umunyawaa semuraki ate upawa. 

27 Asui umundu kuri ainta ibatuna feru suiwara irumu, umukurui 
kuri ainta kuaye yamukuruiwaa yawe kamuti. 

23 Kuaye sepaya uxariwaa yawe yuiri ixe arama, yawete yuiri kuri 
hazari penye arama kua estrela kuemaitewara. 


29Kua urikuwaa iapisa kuara usendu mayetaa kua Espiritu umbeu 


ainta supe kuaita ingreja. 


Umpinima ingreja supe Sardi kiti 

TAsui rempinima ikupe kua ingreja anju uikuwaa Sardi kiti: 
3 —Yawe umbeu kua urikuwaa kuaita seti Deus espiritu 
aintayuiri kuaita seti estrela: 

—Hakuawate kuaita nemuraki, hakuawate inde kuaye 
upakawaa yawe maa umanuwaa inde. 
2Repaka, asui remukirimbawa kuaita umanu putariwaita, 
nyãse hawasemu tipurangawaa kuaita remunyawaita seDeus 
umaa. 
3 Ape remanduari kua rerikuwaa kua resenduwaa yuiri, asui 
reruyari ae, asui sasiyara remanduari nepuxuwerasawa. Ape 
tirame repaka hayuiri kuri kuaye mundawasu uriwaa yawe, ape 
kuri tirekuawa maa urataa hayuiri nepiri. 
4Maa rerikure yepeyepe Sardi upewaita tiwaita umukia 
aintarupa, aintayuiri aintauwata seirumu aintarupa 
murutingawaa upe nyãse purangawaita ainta. 
“Asui yawete yuiri kua umuseranawaa umundeu kuri irupa 
murutingawaa, asui timaa kuri hamukanyemu sera livru 
upakawaa sui, maa kuri hambeu sera resewara kupaa supe ainta 
supe yuiri kuaita ianjuita. 
6Kua urikuwaa iapisa kuara usendu mayetaa Espiritu umbeu 
ainta supe kuaita ingreja. 

Umpinima ingreja supe Filadelfia kiti 

7Asui rempinima ixupe kua ingreja anju uikuwaa Filadelfia kiti: 

—Yawe umbeu kua purangawaa, kua supiwa, kua urikuwaa 
Davi xavi, kua upirariwaa asui tiawa umusikindawa sakakuera, 
kua umusikindawa asui tiawa upirari sakakuera: 
8—Hakuawate kuaita remunyawaita. Haxari nerunde yepe ukena 
uyupirari, asui tiawa upuderi umusikindawa ae. Hakuawa pitua 
inde maa reruyarite senyenga, tiyuiri reyumimi serera rese. 
?Hazari kuri kuaita yepeyepe Yurupari sinaguga upewaita 
umbeuwaita judeu ainta tipukusawa judeu ainta maa 
aintauganani, haxari kuri aintauyawika neipi ruaki 
aintaukuawa arama hagustari inde. 
10Nyãse reruyari puranga senyenga, tinepiaiwa repurara 
sesewara, ixe yuiri kuri hamukaturu inde isui kua puxuwerawa 
uriwaa kuri aintarese panye kua mundu upe hasaã arama 
mayetaa aintaumanduariwaa panye kuaita mundu puraita. 
"Kutara hayuiri. Ape remukaturu santa kua rerikuwaa tiarama 
kuri awa uyuka nesui kua nekurua. 
12 Asui kua umuseranawaa haxari kuri uiku ae seDeus ruka 
upe, asui tikuri usemu isui, hampinima kuri sese seDeus rera, 
seDeus retama rera yuiri kua Jeruzalë pisasua uwiyewaa 
iwaka sui uriwaa Deus sui, asui hampinima yuiri sese serera 
pisasuwaa. 
3Kua urikuwaa iapisa kuara usendu mayetaa Espiritu umbeu 
ainta supe kuaita ingreja. 


Umpinima ingreja supe Laudiseia kiti 
14Asui rempinima ikupe kua ingreja anju uikuwaa Laudiseia kiti: 

—Yawe umbeu kua Amem, kua umbeusara tiwa ikuere 
supiwate, kua uyupiruwaa panye Deus umunyawaita: 
13—Hakuawate kuaita remunyawaita, timaa irusanga inde, tiyuiri 
saku inde. Haputari maa irusanga inde u saku inde. 
16Ape, nyãse xingantu saku inde, nē irusanga inde nê yuiri saku 
inde ape hawena kuri inde seyuru sui. 

VU Nyase rembeu: 

—Rikuwaa ixe, turusu hawasemu seyara, timaa nungara 
haputari. Maa timaa rekuawa sasiyara inde, repurara, pirasua 
inde, sesaima inde, rupaima inde. 
18Hambeu inde arama repiripana seirumu kua uru 
aintaumukaturuwaa tata upe rikuwaa arama inde, repiripana 
nerupa murutingawaa remundeu arama ae reyumimi arama kua 

uxariwaa retii inde, asui repiripana seirumu sesa pusanga rexari 
arama neresa upe remaa arama. 

#Hambeu ainta supe aintapekadu hampurarakari yuiri 

ainta kuaita hagustariwaita. Ape remunya puranga sasiyara 
remanduari nepuxuwerasawa. 

2Pemaa, hapuamu ukena upe hasenui, asui awa usendu senyenga 
asui upirari sukena, hawike kuri suka kiti, hambau kuri irumu 
asui umbau yuiri kuri seirumu. 

"Asui kua umuseranawaa haxari kuri uwapika seruaki 
hawapikawera upe, kuaye hamuseranawaa yawe asui hawapika 
sepaya ruaki itrunu upe. 

2 Kua urikuwaa iapisa kuara usendu mayetaa Espiritu umbeu 
ainta supe kuaita ingreja. 


Umaa Deus trunu 


4 1Asui yawewaa rire hamaa, asui hamaa yepe ukena uyupirari 
iwaka kiti. Asui kua inyenga hayupiru hasendu upurungita ae 
ixe arama kuaye trumbeta yawe, umbeu ixe arama: 

—Reyupiri sepiri hamukame arama remaa kuaita uriwaa kuri. 
2Asui kutara Espiritu upisika ixe ukuawasawa irumu, asui hamaa 
yepe trunu uikuwaa iwaka upe, asui yepe uwapika trunu upe. 

3 Asui kua uwapikawaa sese hamaa ae kuaye ita yawe serawaa 
jaspe, kuaye ita yawe serawaa sarduniu, asui itrunu ruaki hamaa 
yepe waimi mirapara kuaye ita yawe serawaa esmeralda. 

#Asui itrunu ruaki hamaa yuiri vinti kuatru trunu, asui 
aintauwapika sese vinti kuatru serakuenawaita murutingawaa 
aintarupa, asui aintaakanga rese kurua uru suiwara. 

“Asu! trunu sui usemu truvao werawaa, nyenga yuiri, truvão yuiri, 
asui trunu ruaki hamaa seti turi aete Deus espirituita ainta setiwaita. 
sAsui trunu runde kiti yepe kuaye parana vidru kristalu yawe. 
Asui trunu piterupi, uyatimana yuiri ae, apete kuatru upakawaita 
teresemu aintapira aintaresa irumu. 

7 Asui kua primeru upakawaa kuaye leão yawe ae, asui kua 

amu kuaye vaka membira yawe ae, asui amu uriku suwa kuaye 
apigawa ruwa yawe, asui kua amu kuaye wirawasu yawe ae 
uwewe irumu. 

8Asui kuaita kuatru upakawaita aintayaweyawe aintauriku 

seis aintapepu asui teresemu aintapira aintaresa irumu panye 
aintapira rese panye aintapira upe yuiri, asui muiri ara pituna 
yuiri aintaumbeu: 

—Tiaintakuere ainta, aintaumbeu: 

—Purangawaa, purangawaa, purangawaa inde yaneruikawa 
Deus, inde kirimbawawaa panye sui, indete kua reikuwaa 
kuera, indete kua reikuwaa kuiri, indete yuiri kua reikuwaa 
kuri. 

?Asui kuaita upakawaita aintaumee rame purangawaa ikupe 
respeitu yuiri, grasa ikupe yuiri kua uwapikawaa itrunu upe kua 
upakawaa yawewarawate, 

WAsui kuaita vinti kuatru serakuenawaita aintauyawika kuri 
senunde sui kua uwapikawaa trunu upe, asui aintaumee ikupe 
purangawaa kua upakawaa yawewarawate, asui aintauxari 
aintakurua itrunu runde, asui aintaumbeu: 

"—Purangawaa inde yaneruixawa, yaneDeus, yamee inde arama 
purangawaa, respeitu yuiri, kirimbawasawa yuiri nyãse inde 
remunyawaa panye maa, asui reputari resewara yawe aintaupaka 
ainta, remunya ainta panye. 


Umaa livru umusikindawa santa 


5 'Asui hamaa ipu katusawa upe yepe livru kua uikuwaa itrunu 
upe, asui aintaumpinimawaa panye mukui ruaxara yuiri asui 
aintausikindawa ae santa seti selu irumu. 

2Asui hamaa yepe anju kirimbawa, asui usasemu kirimbawa: 

—Awataa upuderi upirari kua livru? Awataa upuderi uyurawa 
isui kua selu? 

3 Asui tiawa upuderi upirari ae iwaka kiti, tiyuiri kua mundu 
kiti, tiyuiri iwi wira kiti, tiyuiri awa upuderi umaa ixupe kua 
livru. 

4Asui hayaxiu turusu nyãse tiawa aintauwasemu upuderi arama 
maa upirari kua livru, tiyuiri awa upuderi umaa ixupe. 

5Maa yepe aintasuiwara kuaita serakuenawaita umbeu ixe 
arama: 

—Tereyaziu, nyãse kua leão Juda suiwara, kua Davi rapu, 
umuserana upuderi arama upirari kua livru panye selu yuiri. 
“Asui trunu ruaki aintapiterupi kuaita kuatru upakawaita, 
aintapiterupi yuiri kuaita serakuenawaita hamaa upuamu yepe 
kurderu kuaye aintauyukáwaa yawe, uriku seti iaka, uriku yuiri 
seti sesa, aete ainta kuaita seti Deus espirituita umunduwaita 
panye kua mundu kiti. 

7 Asui uri ipiri kua uwapikawaa trunu upe asui upisika ipu 
katusawa sui kua livru. 

8Asui upisika irumu kua livru kuaita kuatru upakawaita 
aintayuiri kuaita vinti kuatru serakuenawaita aintauyawika 

senunde sui kua kurderu, asui aintayaweyawe aintauriku yepe 
arpa asui yepe siru uru suiwara teresemu ainta insensu irumu, 
aete ainta kua aintaupuranduwaa Deus kuaita uruyariwaita. 
?Asui aintaunyengari yepe kansão pisasua, aintaumbeu: 

—Purangawaa inde, repuderi repisika kua livru repirari 
iselu yuiri, nyase aintauyuka inde asui neruwi irumu 
repiripana kuaita apigawaita Deus supe, aintasuiwara 
panye aintamirasawa, aintasuiwara panye nyenga 
aintaupurungitawaa kua mundu kiti, aintasuiwara yuiri panye 
miraita kua mundu upe, 
10 Asui rexari ainta yaneruikawa Deus umunduwaa upe, asui 
rexari Deus saserdutita ainta, asui tuixawa kuri ainta kua 
mundu upe. 
“Asui hamaa hasendu yuiri trunu ruaki aintaruaki yuiri kuaita 
upakawaita kuaita serakuenawaita yuiri aintaumbeu kuaita 
siyawaita anjuita, siya ainta tiawa upuderi upapari muiritaa 
aintasiyasawa. 
Aintaumbeu nyenga tiapuwaa irumu: 

—Purangawaa kua kurderu kua aintauyukáwaa, 
yamee ixupe panye umundusawa, panye rikusawa, panye 
ukuawasawa yuiri, panye kirimbawasawa yuiri, panye 
purangawaa yuiri. 
BAsui hasendu panye umunyawaita iwaka upewaita, mundu 
upewaita yuiri, panye iwi wira upewaita yuiri, panye parana 
turusuwaa upewaita yuiri aintaumbeu: 

—Yamee ixupe panye purangawaa panye respeitu, 
panye purangasawa, panye kirimbawasawa yuiri ixupe 
kua uwapikawaa trunu upe, ixupe yuiri kua kurderu, 
yawewarawate. 
“#Asui kuaita kuatru upakawaita aintausuaxara: 

—Amem; asui aintayuiri kuaita serakuenawaita aintauyawika 
senunde sui asui aintaumee ikupe purangawaa. 


Kristu upirari kuaita selu 


GA 1Asui hamaa kua kurderu upirari yepe selu, asui hasendu 
yepe aintasuiwara kuaita kuatru upakawaita umbeu kuaye 
truvão nyenga yawe, umbeu: 

—Reyuiriana. 
?Asui hamaa uri yepe kavalu murutinga, asui kua uwapikawaa 
sese urasu mirapara kera rupiara, asui aintaumee ixupe yepe 
kurua, asui usu umuserana arama, asui umuserana. 

Mukuisawa selu 


3Asui upirari irumu kua mukuisawa selu hasendu kua mukuisawa 
upakawaa umbeu: 

—Reyuiriana. 
4Asui amu kavalu yuiri usemu, piranga ae, asui kua uwapikawaa 
sese upuderi uyuka timaaresesawa aintasui kuaita mundu 
puraita aintauyuyuká arama, asui aintauxari ixupe yepe espada 
ipukuwaa. 


Musapirisawa selu 


Ss Asui upirari irumu kua musapirisawa selu hasendu kua 
musapirisawa upakawaa umbeu: 

—Reyuiriana. Asui hamaa amu kavalu, pixuna ae, asui kua 
uwapikawaa sese uriku ipu upe yepe balansa. 
6Asui hasendu yepe nyenga yawewaa aintapiterupi kuaita kuatru 
upakawaita umbeu: 

—Yepe litru trigu rikuyara yepe denariu, asui musapiri litru 
sevada rikuyara yepe denariu, maa tepemunya yawe azeti supe, 
tiyuiri vinyu supe. 


Kuatrusa selu 


7 Asui kua kurderu upirari irumu kua kuatrusa selu, hasendu 
kua kuatrusa upakawaa umbeu: 

—Reyuiriana. 
8Asui hamaa amu kavalu, itawa ae, asui kua uwapikawaa sese 
serawaa Manusawa, asui infernu usu sakakuera, asui aintauxari 
ainta supe kirimbawasawa aintauyuká arama kuatrusa parti 
aintasuiwara kuaita mundu puraita, aintauyuká ainta espada 
irumu, yumasi irumu yuiri, masi irumu yuiri, asui suu nyaruwaita 
irumu yuiri kua mundu puraita. 


Sinkusa selu 


?Asui upirari irumu sinkusa selu hamaa aintausapiwaa rendawa 
wirupi aintaanga kuaita aintauyukawaita Deus nyenga resewara, 
sesewara yuiri kua aintaumbeuwaa sese. 

WAsui aintausasemu kirimbawa, aintaumbeu: 

—lInde Yaneruixawa Kirimbawawaa, purangawaa Inde supiwa 
vuiri! Mairametaa rembeu arama aintarese reyuka arama 
yaneruwi rikuyara kuaita mundu puraita sui? 

"“ Asui aintauxari ainta supe aintayaweyawe aintarupa 
murutingawaa, asui aintaumbeu ainta supe aintaupitu xinga 

aramare kuairantu ate aintauyuká aramare kuri yuiri kuaita 
aintarumuaraita aintaimuita uruyariwaita aintayawe. 


Seisa selu 


uAsui hamaa kua kurderu upirari kua sextu selu, asui uriri 
kirimbawa kua iwi. Asui pixuna kua kurasi kuaye fazenda pixuna 
yawe, asui piranga kua yasi kuaye tuwi yawe. 
BAsui kuaita estrelaita aintauwari iwaka sui iwi kiti, aintauwari 
kuaye mirá figera iya yakira uwariwaa yawe iwitu upeyu irumu 
ae kirimbawa. 
“#Asui kua iwaka upawa kuaye yamamana yawe papera. Asui 
panye iwitera panye kaapuamu yuiri utirika ainta aintarendawa 
sui. 
15Ąsui panye kuaita tuixawaita kua mundu upe, panye kuaita 
ipuwasuwaita, panye kuaita kumandantita, panye kuaita rikuita, 
panye yuiri kuaita kirimbawaita, panye yuiri rikuita kurumi 
asui kuaita patraoimawaita yuiri aintausu aintauyumimi iwitera 
piterupi ita kuara piterupi yuiri. 
16 Asui aintaumbeu ainta supe kuaita iwitera ita supe yuiri: 
—Pewari yanerese peyumimi yande suwa sui kua uwapikawaa 
trunu upe, peyumimi yande isui ipiaiwasawa kua kurderu. 
17Nyāse usikana kua ara turusu aintaipiaiwasawa, asui awataa 
maa upuderi upuamu suaxara. 


Kuaita umusangawaita selu irumu 


7 1Asui arire hamaa kuatru anju aintaupuamu kuatru mundu 
f arukanga upe, aintaupisika panye kuatru iwitu tiarama 
aintaupeyu kua mundu kiti, yawaite aintaupeyu parana rese u 
mirá rese yuiri. 

?Asui hamaa yuiri amu anju uyupiri kurasi usemuwaa sui uriku 
Deus upakawaa selu, asui kirimbawa usasemu ainta supe kuaita 
kuatru anjuita umuaiwawaita panye iwi parana yuiri. 

3Umbeu: 

—Teremuaiware kua iwi parana turusuwaa yuiri mira yuiri ate 
yamusangawa selu irumu aintaruwa rese panye kuaita yaneDeus 
supe aramawaita. 
1#Asui hasendu aintaumbeu ixe arama aintasiyasawa kuaita 
aintaumusangawaita selu irumu, sentu kuarenta kuatru mili 
aintasiyasawa panye kuaita Israel rairaita suiwara. 
sAintaumusangawa ainta selu irumu duzi mili aintasuiwara 
kuaita Judá suiwaraita, asui duzi mili yuiri aintasuiwara kuaita 

Ruben suiwaraita, asui duzi mili aintasuiwara kuaita Gadi 
suiwaraita. 

6Asui duzi mili yuiri aintasuiwara kuaita Azer suiwaraita, asui 
duzi mili aintasuiwara kuaita Naftali suiwaraita, asui duzi mili 
aintasuiwara kuaita Manase suiwaraita, 

? Asui duzi mili aintasuiwara kuaita Simeão suiwaraita, asui 

duzi mili aintasuiwara kuaita Levi suiwaraita, asui duzi mili 
aintasuiwara kuaita Izakar suiwaraita. 

sAsui duzi mili aintasuiwara kuaita Zebulum suiwaraita, asui duzi 
mili aintasuiwara kuaita Juze suiwaraita, asui aintaumusangawa 
selu irumu duzi mili aintasuiwara kuaita Benjami suiwaraita. 


Siya umukaturuwaita 

?Asui arire hamaa, asui hamaa siyawaa mira tiawa upuderi 
upapari muiri aintasiyasawa, aintasuiwara panye mira kua mundu 
upe, panye kuaita upurungitawaita aintayaweyawe, aintaupuamu 
umaa trunu runde sui kua kurderu yuiri, murutingawaa aintarupa, 
asui aintauriku aintaipu upe kuruwai rua rawa. 
WAsui aintaumbeu nyenga tiapuwaa irumu: 

—kKua salvasão iyara ae kua yaneDeus uwapikawaa itrunu upe, 
iyara yuiri kua kurderu. 
“Asui panye kuaita anjuita upuamu trunu ruaki aintaruaki 
yuiri kuaita serakuenawaita kuaita kuatru upakawaita yuiri, 
asui aintauyawika trunu runde sui, asui aintaumee purangawaa 
Deus supe, 
12: Aintaumbeu: 

—Amem. Iyara panye purangawaa, panye purangasawa, 
panye ukuawasawa, panye purangasawa purangawaa, panye 
yawaitesawa, panye umundusawa, panye kirimbawasawa yuiri, 
iyaraita ainta kua yaneDeus yawewarawate, amem. 
BAsui yepe aintasuiwara kuaita serakuenawaita umbeu: 

—Awataa ainta? Asui maa suiwarataa ainta, urikuwaita 
aintarupa murutinga? 
#Asui hambeu ikupe: 

—Seruixawa, inde rekuawa. Asui umbeu ixe arama: 

—Aintausemu isui kua turusuwaa aintaupurara, 
aintaumuyasuka aintarupa aintauxari murutingawaa ae suwi upe 
kua kurderu. 
15Ape aintauiku Deus trunu runde sui, asui aintaupuraki ikupe 
templu upe muiri ara muiri pituna yuiri, asui kua uwapikawaa 
trunu upe umukaturu kuri ainta suka upe. 

16Timaa kuri sasi ainta supe yumasi, timaa kuri aintaisi ainta, 
timaa kuri kurasi umuturi aintarese kirimbawa, timaa yuiri 
aintaupurara sakuwaa. 

17Nyase kua kurderu uikuwaa ipiterupi kua trunu usaru kuri 
ainta, urasu kuri ainta ii rukena upakawaa ipiri, asui Deus kuri 
uyusi panye aintaresa yukise. 


Setisa selu seti trumbetaita yuiri 


8 1Asui kua kurderu upirari irumu kua setisa selu 
aintaukiririntu panye iwaka upe meia ura. 

2 Asui hamaa kuaita setiwaita anju upuamuwaita Deus umaa, asui 
aintauxari ainta supe seti trumbeta. 

3Asui uri yuiri amu anju upuamu aintausapiwaa rendawa ruaki 
uriku ipu upe yepe insensu riru uru suiwara, asui aintauxari ixupe 
turusu insensu umunani ae irumu kua aintaupuranduwaa Deus 
irumu kuaita uruyariwaita. Asui uxari ainta Deus supe sese kua 
aintausapiwaa rendawa uru suiwara uikuwaa trunu runde sui. 
4Asui kua insensu tatatinga aintaurasao irumu kuaita 
uruyariwaita upuamu usu Deus runde kiti ipu sui kua anju. 

“Asui kua anju upisika kua insensu riru, asui umuteresemu ae tata 
irumu uyukawaa aintausapiwaa rendawa sui, asui umburi ae iwi 
kiti, asui truvão, asui nyenga, asui truvo wera, asui uriri iwi. 
sAsui kuaita setiwaita anju urikuwaita seti trumbeta 
aintauyumukaturu aintaupeyu arama. 


Primeru trumbeta 
7Asui kua primeru anju upeyu itrumbeta, asui itaita uwari tata 
tuwi irumu iwi rese. Asui usapi musapirisawa parti iwi, mirá 
yuiri panye kapi yuiri. 


Mukuisa trumbeta 


8Asui kua mukuisawa anju upeyu itrumbeta, asui yepe iwitera 
sendiwaa yawe ae aintaumburi ae parana turusuwaa kiti, asui 
musapirisawa parti parana turusuwaa uyereu tuwi aramawaa. 
?Asui aintaumanu musapirisawa parti kuaita parana turusuwaa 
puraita, asui aintaukanyemu musapirisawa parti aintaigaraita. 


Musapirisawa trumbeta 
10 Asui kua musapirisawa anju upeyu itrumbeta, asui uwari 
iwaka sui yepe estrela turusuwaa sendiwaa turi yawe, uwari 
musapirisawa parti parana upe ii rukena upe yuiri. 

“Asui kua estrela serawaa Abisintu, asui umuirawa musapirisawa 
parti ji, asui siya apigawaita umanu sesewara kua parana irawawaa. 


Kuatrusa trumbeta 

"2 AĄsui kua kuatrusa anju upeyu itrumbeta, asui umukanyemu 
musapirisawa parti kurasi yasi estrela yuiri, asui pitunawasu 
ainta musapirisawa parti, asui tiaintaumuturi musapirisawa parti 
ara tiyuiri aintaumuturi musapirisawa parti pituna. 
3Asui hamaa yepe wirawasu uwewe iwaka rese asui usasemu 
kirimbawa: 

—Puxuwera, puxuwera, puxuwera kuri aintarese kuaita 
uikuwaita kua mundu upe sesewara kuaita musapiri trumbeta 
aintaupeyuwaa kuri kutara kuaita musapiri anjuita. 


Sinkusa trumbeta 


Q 1Asui kua sinkusa anju upeyu itrumbeta, asui hamaa yepe 
estrela uwari iwaka sui kua mundu kiti, asui aintaumee ikupe 
ixavi kua tiipiwaa rukena. 

?Asui upirari sukena kua tiipiwaa asui tatatinga usemu sukena sui 
maye tata turusuwaa tatatinga yawe, asui tatatinga usemu sukena 
sui umusikindawa kurasi iwitu yuiri. 

3Asui tatatinga sui aintausemu kuaita tukuraita kua mundu kiti 
asui yawaite ainta kuaye lakraya yawe. 

tAsui aintaumbeu ainta supe arama kuaita tukuraita tiarama 
aintaumbau kapi kua mundu kiti tiyuiri panye mitima tiyuiri 
mira, maa anyunte aintauputari aintaumuaiwa kuaita apigawaita 
tiwaita uriku Deus selu aintaruwa rese. 

SAnyunte aintaupuderi aintaumpurarakari ainta sinku yasi, 
tiaintaupuderi aintauyuká ainta, asui aintaumpurarakari ainta 
kuaye lakraya upiiwaa yawe ainta sainti irumu. 

“Asui nya ara upe kuri aintauputari kuri aintaumanu kuaita 
apigawaita maa tikuri aintauwasemu manusawa, kirimbawa 
kuri aintauputari aintaumanu maa kua manusawa uyawawa 
kuri aintasui. 

7Asui kuaita tukuraita kuaye kavalu yawe ainta 
aintaumukaturuwaita kera rupiara, asui aintaakanga rese kuaita 
kurua uru suiwara, asui aintaruwa apigawa ruwa yawe. 

3 Asui aintaawa kunya awa yawe, asui aintaranya kuaye leão 
ranya yawe. 

?Asui aintauriku kamixa feru suiwara yawe, asui yasendu aintapepu 
tiapu maye yasendu karu kavalu usikiwaa uyana arama kera kiti. 





APUKALIPISI 5 590 


WAsui aintaruwaya kuaye lakraya yawe, asui aintauriku 
aintarainti yuiri aintaumpurarakari arama kuaita apigawaita 
sinku yasi. 

" Asui aintaruixawa kua anju tiipiwaa suiwara, serawaa 
Abadum ebreu nyenga rupi, asui gregu nyenga rupi serawaa 
Apulium. 

12Kuiri usasawana kua primeru pukuwerawa. Maa yawe rire kuri 
uri mukui yuiri puxuwerawa. 


Seisa trumbeta 


:Asui kua seisa anju upeyu itrumbeta, asui hasendu nyenga 
uriwaa kuatru arukanga sui aintausapiwaa rendawa uru suiwara 
uikuwaa Deus runde kiti. 

"4Umbeu ixupe kua seisa anju urikuwaa kua trumbeta: 

—Reyurawa kuaita kuatru anju aintaupukuariwaita simbiwa 
kiti kua paranawasu serawaa Eufrati. 
15Asui uyurawa kuaita kuatru anju pruntuwaita aintausaru 
nya ura, ara yuiri, yasi yuiri, akayu yuiri aintauyuká arama 
musapirisawa parti aintasuiwara kuaita apigawaita panye. 
is Asui aintasiyasawa kuaita kavalu kera rupiara vinti mili viaji 
dezi mili, yawe hasendu aintaumbeu. 

17 Asui sekerupi hamaa kuaita kavalu, kuaita uwapikawaita 
kavalu rese aintauriku aintakamixa feru suiwara tata yawewaa 
pirangawaa itawawaa. Asui aintaakanga kuaye leão akanga 
yawe, asui aintayuru sui usemu tata, tatatinga enxufre yuiri. 
18 Asui aintairumu kuaita musapiri usemuwaa aintayuru sui 
umanu musapirisawa parti aintasuiwara kuaita apigawaita, 
irumu kua tata, tatatinga yuiri asui enxufre irumu yuiri. 

19 Asui aintakirimbawasawa kuaita kavalu uiku aintayuru upe, 
aintaruwaya upe yuiri, nyāse buya yawe aintaruwaya, asui 
aintaakanga irumu aintaumuaiwa arama. 

2 Asui kuaita amuita apigawaita tiwaita umanu sesewara kua 
puxuwerawa tisasiyara aintaumanduari aintaumunyawaita 
puxi aintaipu irumu, tiaintakuere aintaumee purangawaa 
demuniwita supe idulu supe yuiri, kuaita aintaumunya 

uru irumu, prata irumu, kubri irumu, ita irumu, asui mirá 
irumu yuiri, kuaita tiwaita umaa, tiyuiri aintausendu, tiyuiri 
aintauwata. 

NAsui tisasiyara aintaumanduari aintauyuka mira, tisasiyara 
aintaumanduari payesawa, tiyuiri warixisawa, tiyuiri sasiyara 
aintaumanduari aintaumundasawa. 

Kua livru kuairawaa 
1 0 'Asui hamaa yepe anju kirimbawa uwiye iwaka sui, 
nuve upupeka ae, asui kua waimi mirapara uiku iakanga 
arupi, asui suwa kuaye kurasi yawe ae, asui setisa maye tata 
sendiwaa yawe. 
2 Asui ipu upe upisika yepe livru kuairawaa uyupirariwaa. Asui 
ipi katusawa irumu upiru parana turusuwaa arupi, asui ipi 
kanyutu banda irumu upiru iwi rese. 
3Asui usasemu kirimbawa kuaye leão usasemu yawe, asui 
usasemu irumu tiapuana kuaita seti truvão. 
Tiapu irumu kuaita seti truvão asui haputari hampinima ae, asui 
hasendu yepe nyenga iwaka sui umbeu: 
—Reyumimi sese kua aintaumbeuwaa kuaita seti truvao, 
terempinima ae, 
“Asui kua anju hamaawaa upuamu parana arupi iwi rese yuiri 
usupiri ipu katusawa banda iwate kiti. 
“Asui umbeu nyenga kirimbawa sese kua upakawaa 
yawewarawate, kua umunyawaa panye iwaka puraita, panye kua 
mundu puraita yuiri, asui panye parana puraita yuiri: 
—Tiarama usaru uikupuku. 
7Maa umunya arama kuri kua Deus uyumimiwaa kuaye umbeu 
yawe ainta supe arama kuaita ikupe arama utitikawaita, nya ara 
upe kuri upeyu itrumbeta kua setisa anju. 
8 Asui kua nyenga hasendu iwaka sui upurungita yuiri ixe arama 
mukuisawa, umbeu: 
— Resu repisika kua livru uyupirariwaa ipu upe kua anju 
upuamu parana arupi iwi rese yuiri. 
"Ape hasu ipiri kua anju asui hambeu ikupe arama uxari arama 
ixe arama kua livru kuairawaa. Asui unyee ixe arama: 
—Repisika ae rembau ae, nyãse supiwa irawa kuri ae nemarika 
upe maa kuri seĉwaa ae neyuru upe kuaye ira yawe. 
WAsui hapisika kua livru kuairawaa ipu sui kua anju asui 
hambau ae, asui seewaa ae maye ira yawe seyuru upe maa 
hamukuna rame ae irawa ae semarika upe. 
" Asui aintaumbeu ixe arama: 
—Rerikutere retitika aintarese siya miraita, siya kuaita 
upurungitawaita siya nyenga, siya tuikawaita yuiri. 


Uputari umediri kua templu 
7 1 1Asui aintaumee ixe arama yepe pindaiwa kuaye mirai 
yawe, asui aintaunyee ixe arama: 

—Repuamu resu remediri Deus templu, asui kua aintausapiwaa 
rendawa yuiri, asui kuaita yuiri umeewaita ikupe arama 
purangawaa templu upe. 

Maa kua kupiara templu rukena kiti teremediri nyase aintauxari 
ae ainta supe arama kuaita tiwaita judeu ainta kuri aintaupiru 
kua tetama purangawaa kuarenta duis yasi. 


Mukui umbeuwaita 


3Asui haxari kuri kuaita mukui umbeuwaita seresewara 
aintautitika aintaumundeu irumu aintarese aintarupa saku 
suiwara, aintautitika mili duzentu sesenta ara. 
4Aete mukui mira ulivera ainta, asui mukui turi uwapikawaa 
rendawa upuamu kua mundu ruixawa runde kiti. 
*Asui yepe uputari rame umunya ainta supe puxi anyunte tata 
usemu aintayuru sui usapi arama kuaita aintaruanyanaita, 
supiwa kuri aintaumanu kuaita uputariwaita umuaiwa ainta. 
sAsui aintaukuawasawa irumu aintaupuderi 
aintaumusikindawaa iwaka tiarama amana uwari aintautitika 
irumu, asui aintaukuawasawa irumu aintaupuderi 
aintaumuyereu parana tuwi aramawaa, aintaupuderi yuiri 
aintaumuaiwa kua mundu panye puxuwerawa irumu maantu 
aintauputari. 
7Asui aintaumbauwaa rire aintaumbeu seresewara usemu kuri 
tiipiwaa sui kua suu umunya arama kera aintaruaxara, asui 
umuserana ainta asui uyuká ainta. 
ŝAsui aintapira kuera aintauxari kuri ainta ukara kiti kua 
tetama turusuwaa kua aintaumuseruka Suduma yawe Egitu 
yuiri, kua tetama aintaunupa akiti yuiri yaneruixawa kurusa 
rese. 
?Asui musapiri ara meiu yuiri kuaita apigawaita aintaumaa 
aintapira kuera, panye mundu puraita, panye kuaita miraita, 
kuaita upurungitawaita aintanyenga rupi aintaumaa panye 
ainta, asui tiaintauxari aintauyutima aintapira kuera iwi kuara 
kiti. 
10 Asui kuaita mundu puraita suuri ainta aintaresewara, asui 
aintauyumusuuri asui aintaumee prezenti amuita supe arama 
aintaresewara kuaita mukui utitikawaita aintaumpurarakariwaa 
ainta kua mundu upewaraita. 
NAsui musapiri ara meiu rire Deus upeyu aintapia kiti kua 
espiritu upakawaa, asui aintaupuamu aintauiku asui aintausikie 
aintaumaa turusu kuaita umaawaita ainta. 

#Asui kuaita mukuiwaita aintausendu yepe nyenga kirimbawa 
iwaka sui, umbeu ainta supe: 

—Peyupiri sepiri, asui aintauyupiri iwaka kiti nuve upe 
aintaumaawaa upe panye kuaita aintaruanyanaita. 
#Asui kirimbawa uriri iwi aramete uwari dezisa parti aintaretama, 
asui umanu seti mili miraita uriri irumu kua iwi, asui kuaita amuita 
aintausikie turusu, asui aintaumee purangawaa Deus supe iwaka kiti. 
"Asui usasawana kua mukuisawa aintaupurarawaa, maa kuri 
kutara uri kua musapirisawa aintaupurarawaa arama. 


Setisa trumbeta 

15Asui setisa anju upeyu itrumbeta, asui yepeyepe nyenga 
tiapuwaa iwaka kiti, umbeu: 

—Kuiri kua mundu guvernaduru aete yaneruizawa Deus Kristu 
yuiri, asui yaneruikawa kuri ae yawewarawate. 
16Asui kuaita vinti kuatru serakuenawaita uwapikawaita 
aintatrunu upe Deus runde kiti, aintauyawika aintauyumimi 
aintaruwa, asui aintaumee purangawaa Deus supe. 

1 Aintaunyee ikupe: 

—Yamee inde arama purangawaa inde yaneruixawa Deus, 
inde kirimbawawaa panye sui, inde reikuwaa kuiri kuxima yuiri, 
nyase kirimbawa reiku asui kuiri aintaruixawa inde. 
85upiwa kuaita miraita aintapiaiwa ainta, asui nepiaiwasawa 
usikana, asui nerangawa usikana yuiri rembeu arama 
aintaresewara kuaita umanuwaita, rexari arama yuiri ainta 
supe turusu purangawaa kuaita neyaraita, ainta supe yuiri 
kuaita utitikawaita uruyariwaita yuiri, ainta supe panye kuaita 
aintausikiewaita nerera sui, panye ipuiwaitare ipuwasuwaita 
yuiri, asui nerangawa usikana remukanyemu arama kuaita 
umukanyemuwaita kua mundu. 

1 Asui aintaupirari Deus templu iwaka kiti, asui hamaa templu 
upe kua kaxa Deus umbeuwaa, asui truvão wera, asui hasendu 
nyenga, asui hasendu yuiri tiapu truvao, asui uriri iwi kirimbawa, 
asui uwari itaita. 


Kunya dragão yuiri 
1 2 'Asui hamaa yepe sangawa iwaka kiti, aete yepe kunya 
Ga umundeu sese kua kurasi, asui ipi wira kiti kua yasi, asui 
iakanga rese yepe kurua duzi estrela irumu. 
2Hamaa ipurua ae, usasemu sasi irumu nyãse upurara unaseri 
arama isui imembira. 


Benam P e aa ui EA 

3Asui hamaa amu sangawa iwaka kiti, hamaa yepe dragao 
turusuwaa pirangawaa ae, uriku seti iakanga asui dezi iakaita, 
asui uriku seti kurua. 

4#Asui suwaya irumu usiki musapirisawa parti aintasuiwara 
kuaita estrelaita uikuwaita iwaka upe, asui umburi ainta kua 
mundu kiti. Asui kua dragao uiku senunde kiti kua kunya unaseri 
imembira isui umbau arama ae unaseri irumu ae. 

5Asui unaseri imembira asui apigawa ae aintaruixawa arama 
kuri ae kuaita miraita panye ibatuna feru suiwara irumu, asui 
aintausupiri imembira Deus trunu kiti. 

sAsui kua kunya uyawawa kampu kiti, akiti Deus umukaturu 
senunde uiku arama aintauyupui ae akiti mili duzentu sesenta ara. 


Aintaumuserana kua dragão 


7 Asui aintaumunya kera iwaka kiti. Kua Migel umunya kera 
suaxara kua dragão aintairumu kuaita ianjuita, asui kua dragão 
umunya kera aintairumu kuaita ianjuita yuiri. 
sMaa aintaumuserana ainta, asui tiaintauriku aintauiku 
aramawaa iwaka kiti. 

?Asui aintaumburi kua dragão turusuwaa, buya kuximawara 

ae serawaa Yurupari, satanas yuiri, aete kua ugananiwaa panye 
kuaita mundu puraita; aintaumburi ae kua mundu kiti aintairumu 
kuaita ianjuita. 

WAsui hasendu yepe nyenga tiapu iwaka sui, umbeu: 

—Kuiri usikana salvasão, asui ikirimbawasawa yuiri, 
yaneruixawa Deus umunduwaa upe, usikana sangawa Kristu 
umundu arama ainta, nyase aintaumburi kua umbeuwaa 
aintarese puxi kuaita yaneanamaita muiri ara pituna yuiri uiku 
yaneDeus runde kiti. 

UV Asui aintaumuserana ae sesewara kua kurderu ruwi, sesewara 
yuiri kua testemunyu aintaumbeuwaa, asui tiaintauyugustari 
aintapawa ate manusawa usika aintarese. 

2Ape kuri peyumusuuri penye iwaka penye yuiri iwaka upewaita. 


Dragao umuruanyana kua kunya 
BAsui kua dragão umaa irumu aintaumburi ae kua mundu 
kiti, anyunte umuruanyana kua kunya unaseriwaa imembira 
apigawa ae. 
WAsui aintauxari ikupe arama ipepu arama kua kunya kua 
wirawasu turusuwaa ipepu uwewe arama buya sui setama kiti 
kampu aintauyupui arama ae akiti musapiri akayu meiu yuiri. 


Pe S S a O S 

“Asui kua buya utumuna ii iyuru sui kuaye parana yawe 
sakakuera kua kunya, uputari parana uyuka arama ae. 

‘Maa kua iwi uajudari kua kunya, nyãse kua iwi upirari iyuru 
umukuna kua ii utumunawaa iyuru sui kua dragão. 

VAsui kua dragão ipiaiwa ae suaxara kua kunya, asui usu umunya 
kera aintaruaxara kuaita ximiariruita kuaita uruyariwaita Deus 
umbeuwaa kuaita umbeuwaita testemunyu Jesus rese. 

18Asui usu upuamu parana turusuwaa praya rese. 


Yepe suu usemu parana turusuwaa sui 


1 3 'Asui hamaa yepe suu usemu parana turusuwaa sui, uriku 
dezi iaka, asui seti iakanga, asui muiri iaka rese uriku 

kurua, asui iakanga rese aintarera puxuwerawaita. 
?Asui kuaye yawarate yawe kua suu, asui ipi kuaye ursu ipi 
yawe, asui iyuru leão yuru yawe. Asui kua dragão uxari ixupe 
ikirimbawasawa, itrunu yuiri, asui umundusara yuiri. 
3Asui hamaa perewa yepe iakanga rese sasiwaa ae, maa 
ukaiiwana kua perewa sasiwaa, asui panye kua mundu puraita 
aintausu sakakuera kua suu nyase aintausikie aintaumaa ae. 
#Asul aintaumee ikupe purangawaa kua dragão nyãse uxari 
ixupe umundusara kua suu, asui yuiri aintaumee purangawaa 
ixupe kua suu, aintaumbeu: 

—Awataa yepewasu irumu kua suu? Awataa upuderi umunya 
kera suaxara? 
`Asui aintauxari ikupe arama kua suu yepe yuru upurungita 
arama ae nyenga tenyuntuwara puxuwerawa, asui aintauxari 
ixupe umundusara umundu arama kuarenta duis yasi. 
ŝAsui upirari iyuru umbeu arama tenyuntu Deus rese, 
umutenyuntu sera, itemplu yuiri, aintayuiri kuaita uikuwaita 
iwaka upe. 
7 Asui aintauzari yuiri umunya kera aintaruazara kuaita 
uruyariwaita umuserana arama ainta. Asui aintauxari ixupe 
arama umundusara umundu arama panye miraita, panye 
kuaita upurungita aintanyenga rupi, aintayaweyawe panye kua 
mundu upe. 
8ĄAsui panye kua mundu puraita aintaumee kuri ikupe 
purangawaa kuaita tiwaita uriku aintarera livru upakawaa upe 
kua kurderu umanuwaa kuzimare mundu uyupiru rame. 
?Awa uriku iapisa kuara urikute usendu. 
10 Awa urasu prezu amu umprezu yuiri kuri ae, awa uyuká mira 
espada irumu, espada irumu kuri aintauyuká ae. Ape yapuderi 

yakuawa tiaintapiaiwa irumu aintaupurara kuaita uruyariwaita 
kirimbawa yuiri aintauruyari. 


Amu suu usemu iwi sui 


" Asui hamaa yepe suu usemu iwi sui. Mukui ruaxara iaka 
kuaye kurderu iaka yawe, maa upurungita ae dragão yawe, 
2Umunya panye maa ukuawasawa irumu umaawaa upe kua suu 
uyupiru usemu. Asui uxari panye kua mundu puraita aintaumee 
purangawaa ixupe arama kua suu uyupiruwaa kua perewa 
ukaiiwaa isui kua sasiwaa. 

BAsui umunya yuiri sangawa, uxari tata uwari iwaka sui kua 
mundu kiti aintaumaa arama kuaita apigawaita. 

“Asui uganani kuaita mundu puraita sangawa irumu umunyawaa 
senunde kiti kua suu, asui umbeu ainta supe kuaita mundu 
puraita aintaumunya arama sangawa ixupe kua suu, kua suu 
aintaumperewawaa espada irumu maa upakate ae. 

15 Asui aintauxari uxari upakate kua suu rangawa upurungita 
arama kua suu, asui kua sangawa kuera uyuká arama panye 
kuaita tiwaita umee purangawaa sangawa kuera supe. 

16 Asui uxari yuiri aintaumusangawa ainta aintaruwa rese 

u aintaipu katusawa rese panye kuaita ipuiwaitare panye 
ipuwasuwaita yuiri, panye rikuita yuiri panye pirasuawaita, 
panye patrãoimawaita, panye rikuita kurumi. 

Tiarama awa upuderi upiripana tiarama uvenderi yuiri, tirame 
uriku sangawa kua suu rera u sera siyasawa. 

18Ike aikue ukuawasawa. Awa uriku ukuawasawa upuderi 
ukuawa isiyasawa kua suu, nyase apigawa siyasawa ae. Ape 
isiyasawa seisentu sesenta seis, 


Kurderu umukaturuwaita irumu 


1 4 'Asui hamaa kua kurderu uiku iwitera rese serawaa Sião 

“F aintairumu kuaita sentu kuarenta kuatru mili miraita uriku 
sera aintaumpinimawaa ipaya rera yuiri aintaruwa rese. 

2Asui hasendu yepe nyenga iwaka sui kuaye paranawasu 

yawe, kuaye truvão kirimbawa yawe, asui hasendu ae kuaye 
yasenduwaa yawe kuaita umuapuwaita aintaumuapu arpa irumu. 
3 Asui aintaunyengari yepe kansao pisasuwaa Deus trunu 

runde kiti, aintarunde kiti yuiri kuaita kuatru upakawaita, 
serakuenawaita yuiri. Asui tiawa upuderi ukuawa kua kansao 
anyunte kuaita sentu kuarenta kuatru mili upiripanawaita kua 
mundu sui aintaupuderi aintaukuawa ae. 

4Aintate kuaita tiwaita warixi kunya irumu, nyase tiwaita warixi 
ainta. Aintausu sakakuera kua kurderu maa kitintu usu, aintate 
kuaita uyupiruwaa umukaturu aintapitera rupi sui kuaita miraita 
Deus supe kurderu supe yuiri. 

“Tiyawasemu gananisawa aintayuru upe, nyase ikiaimawaita 
ainta. 


Primeru anju umbeu 

sAsui hamaa yepe anju uwewe ara piterupi, uriku yepe nyenga 
purangawaa tiwa upawa umbue arama ae ainta supe kuaita 
mundu puraita, panye aintamirasawa yaweyawe aintanyenga 
rupi, panye mundu puraita supe arama. 

7 Asui umbeu nyenga kirimbawa irumu: 

—Pesikie Deus sui, pemee ikupe arama purangawaa, nyaāse 
usikana sangawa umbeu arama aintaresewara panye, pemee 
ixupe arama purangawaa kua umunyawaa panye iwaka, panye 
iwi, panye parana turusuwaa, panye ii rukenaita yuiri. 


Mukuisawa anju 


#Asui arire kua mukuisawa anju umbeu: 

—Uwariana, uwariana Babilunia kua tetama turusuwaa, 
uxariwaa panye kuaita miraita aintauu arama irumu vinyu 
ipiaiwasawa warixisawa yuiri. 


Musapirisawa anju umbeu 


?Asui kua musapirisawa anju umbeu nyenga kirimbawa irumu: 
—Awa umee purangawaa ixupe arama kua suu, sangawa 
kuera supe yuiri kua uxari aintaumusangawa ae suwa rese ipu 

rese yuiri, 

uu yuiri kuri kua vinyu Deus ipiaiwasawa uyusena ikupe tiwa 
umunani ipiaiwasawa ikupu upe, aintaumpurarakari ae tata kiti 
enxufre kiti yuiri aintarunde kiti kuaita ianjuita purangawaita, 
senunde kiti yuiri kua kurderu. 

“"Asui tatatinga kua tata umpurarakariwaa ainta uyupiri 
yawewarawate, tiaintaupuderi aintaupitu ara rame pituna 
rame yuiri kuaita aintaumee purangawaa suu supe arama 
sangawa kuera supe yuiri, aintayuiri kuaita urikuwaita sera 
rangawa. 

12 Ape yakuawa timaa aintapiaiwa aintaupurara kuaita 
uruyariwaita, kuaita uruyariwaa kua Deus umbeuwaa, kuaita 
uxariwaita aintapia Jesus rese. 

Kuatrusa anju umbeu 
BAsui hasendu yepe nyenga iwaka sui, umbeu: 
—Rempinima:; 


—Kuiri kuri suuri kuri kuaita umanuwaita yaneruixawa irumu. 


Asui kua Espiritu umbeu: 
—Supiwa suuri kuri ainta nyase aintaupitu kuri aintamuraki 
sui, nyase aintaumunyawaita usu kuri aintarakakuera. 


Upuu kua mundu 

“Asui hamaa yepe nuvë murutingawaa, asui yepe uwapika 
nuvê upe kuaye kua unaseriwaa umaa kua mundu, asui uriku 
yepe kurua uru suiwara iakanga rese asui ipu upe uriku yepe 
fuise saimbewaa. 
#Asui amu anju usemu templu sui usasemu kirimbawa ixupe kua 
uwapikawaa nuvē upe, umbeu: 

—Reyuka nefuise repuu arama, nyãse usikana sangawa repuu 
arama nyase aintaukaiwana kuaita repuu aramawaita. 
16Asui kua uwapikawaa nuvē rese umusasawa ifuise kua mundu 
rese, asui upuuwana kua mundu. 


Umuatiri mundu puraita iya 


17 Asui amu anju usemu templu sui uikuwaa iwaka kiti, ae yuiri 
uriku ifuise saimbewaa ipu upe. 
18 Asui amu anju usemu aintausapiwaa rendawa sui, tata ruixawa 
kua anju, asui umbeu nyenga kirimbawa irumu ixupe kua 
urikuwaa ifuise saimbewaa, unyee: 

—Repisika nefuise saimbewaa, remuatiri videra iya kua mundu 
upe nyase tiaruana iya. 
#Asui kua anju umusasawa ifuise mundu rese, asui upuu iya 
videra upe kua mundu, asui umburi ae upe kua aintaupiruwaa 
rendawa uva turusuwaa ae, Deus ipiaiwasawa ae. 
2 Asui kua aintaupiruwaa rendawa uva turusuwaa aintaupiru 
ae apekatu tetama sui, asui tuwi usemu isui iapekatusawa 
kuaji trezentu vinti mili metru iturususawa, asui itipisawa ate 
kavalu iyuru rese. 


Kuaita seti puxuwerawaita 
1 5 1Asui hamaa amu sangawa turusuwaa iwaka kiti, 
hasikie hamaa, kuaita seti anjuita aintauriku 
puxuwerawa kuaita setiwaita umbawa aramana aintairumu 
Deus ipiaiwasawa. 

Kristu yaraita unyengari ikupe 

2Asui hamaa yepe parana turusuwaa vidru yawewaa 
umunaniwaa tata irumu, asui kuaita umuseranawaita kua suu, 
sangawa kuera yuiri, sera isiyasawa yuiri, aintaupuamu parana 
turusuwaa vidru yawewaa kiti, aintauriku Deus arpa. 
3Asui aintaunyengari Muize kansão, kua Deus supe aramawaa, 
asui ikansão yuiri kua kurderu, aintaunyee; 

—Purangawaita kuaita remunyawaita yasikie yamaa ainta, 
inde yaneruixawa Deus, inde kirimbawa panye sui, purangawaa 
supiwa yuiri kua nerapee, inde aintaruixawa kuaita miraita. 
“Awataa tiusikie nerera sui? Awa tiumee purangawaa nerera rese 
inde yaneruixawa? Nyase yepenyute inde kua purangawaa, panye 
kuaita miraita aintauri kuri aintaumee inde arama purangawaa, 
nyãse aintaumaawana rembeuwana aintarese supiwa. Deus 
umundu kuaita puxuwerawaita 
“Asu yawewaa rire hamaa upirari iwaka upe templu Deus nyenga 
uikuwaa ape. 

“Asui aintausemu templu sui kuaita anjuita seti uriku kuaita 
seti puxuwerawaita, purangawaa aintarupa werawerawaa, asui 
aintaputia upe aintasinturão uru suiwara. 

7Asui yepe aintasuiwara kuaita kuatru upakawaita uxari ainta 
supe arama kuaita seti anju seti kupu uru suiwara teresemu 
ainta ipiaiwasawa kua Deus upakawaa yawewarawate. 

8Asui kua templu teresemu ae tatatinga irumu isui kua Deus 
purangasawa umundusawa yuiri, asui tiawa upuderi uwike 
templu upe senunde aintaupawa kuaita seti pukuwerawa 
aintauriku kuaita seti anjuita. 


Primeru puxuwerawa 

1 6 1Asui hasendu yepe nyenga kirimbawa templu sui umbeu 

WJ ainta supe kuaita seti anjuita: 

—Pesuana, peyusena mundu kiti kuaita seti kupu teresemuwaa 
Deus ipiaiwasawa irumu. 
?Asui usemu kua primeru anju uyusena ikupu pura kua mundu 
kiti, asui kuaita apigawaita urikuwaita suu rangawa, umeewaa 
purangawaa ikupe kua sangawa kuera yuiri, asui iyuka panye 
aintapira rupi inema ainta merewa puxuwerawa irumu. 


Mukuisawa pukuwerawa 


3Asui kua mukuisawa anju uyusena ikupu pura parana 
turusuwaa upe, asui parana turusuwaa umuyereu apigawa 

umanuwaa ruwi yawe, asui umanu panye parana turusuwaa 
puraita. 


Musapirisawa puxuwerawa 
#Asui kua musapirisawa anju uyusena ipuku pura muiri parana 


upe panye ii rukena kiti yuiri, asui panye parana uyereu tuwi arama. 


“Asui hasendu kua parana anju umbeu: 

—Puranga remunya aintausasawa yawe, inde purangawaa, 
inde kuiriwaa, inde reikuwaa kuximare. 
“Nyase aintaumburiana aintaruwi kuaita uruyariwaita 
utitikawaita yuiri, asui kuiri aintauu kua tuwi, puranga yawe. 
7Asul hasendu yepe umbeu aintausapiwaa rendawa sui: 

—-£Ee, inde yaneruixawa Deus inde kirimbawawaa panye sui, 
supiwa purangawaa rembeu aintarese. 


Kuatrusa pukuwerawa 


#Asui kua kuatrusa anju uyusena ikupu pura kurasi rese, asui 
usapi kuaita apigawaita tata irumu. 
?Asui sakuwaa usapi ainta, asui aintaumbeu puxi Deus 
rera rese kua umunduwaa kua puxuwerawa, asui tisasiyara 
aintaumanduari aintapuxuwerasawa aintaumee arama 
purangawaa Deus supe. 


Sinkusa puxuwerawa 


Asui kua sinkusa anju uyusena ikupu pura suu trunu upe, 
asui pitunawasu suu umunduwaa upe, asui kuaita apigawaita 
aintausuu aintaapeku sesewara kua aintaupurarawaa. 

"Asui aintaumbeu puxi sese kua Deus iwaka upewaa sesewara 
kua aintaupurarawaa aintamerewa resewara yuiri, asui tisasiyara 
aintaumanduari panye aintaumunyawaita. 


Seisa puxuwerawa 


#Asui kua seisa anju uyusena ikupu pura paranawasu upe 
serawaa Eufrati, asui tikanga panye parana umukaturu arama 
aintarunde aintarapee kuaita aintaruixawa uriwaita kurasi 
usemuwaa sui. 
3Asui hamaa musapiri espiritu ikiawaita yui yawewaa 
usemuwaa aintayuru sui kua dragão, suu yuiri, utitikawaa 
gananiwerawaa yuiri. 

“Nyase demuniwita kuaita espiritu, aintaumunya sangawa, 
asui aintausu aintapiri kuaita tuixawaita panye mundu kiti 

aintaumuatiri ainta kera runde aintaumunya arama ara 
turusuwaa upe kua Deus kirimbawawaa panye sui, 

“Hayuiri kuri kuaye mundawasu uriwaa yawe. Suuri kuri kua 
upakawaa usaru, kua umukaturuwaa irupa tiarama yawentu ae, 
tiarama kuri aintaumaa utiisawa ae. 

wAsui aintaumuatiri ainta yepe tendawa upe serawaa Armajedum 
ebreu nyenga rupi. 


Setisa puxuwerawa 


VAsui kua setisa anju uyusena ikupu pura iwitu upe, asui 
hasendu yepe nyenga kirimbawa templu sui trunu ruaxara sui 
yuiri, umbeu: 

—Hambauwana. 

'#Asui truvao wera, asui hasendu nyenga kirimbawa, asui 

tiapu truvao, asui uriri turusu kua iwi, tire aintaumaa uriri iwi 
kirimbawa yawe. 

19 Ąsui kua tetama turusuwaa uyusãi musapiri parti, asui uwari 
aintaretama kuaita miraita, asui Deus umanduari uxari uu arama 
ipiaiwasawa kirimbawa ikupu sui kua Babilunia turusuwaa. 
WAsui aintauyawawa panye kuaita kaapuamu, asui tiawa 
uwasemu kuaita iwiteraita. 

IAsul itaita uwari, ipusewaita ainta panye aintayaweyawe kuaita 
itaita, asui kuaita apigawaita aintaupurungita puxi Deus rese 
sesewara kua puxuwerawa turusuwaa, nyãse turusuwaa kua 
puxuwerawa. 


Kua warixiwaa 


1 7 1Asui yepe anju aintasuiwara kuaita setiwaita urikuwaa seti 
kupu uri sepiri umbeu ixe arama: 

—Reyuiri haxari remaa kuri mayetaa upurara kua warixiwaa 
uwapikawaa panye parana upe. 
“Kua warixiwaa irumu kuaita tuixawaita mundu upewaita, 
asui kuaita miraita mundu puraita aintaukau iwarixisawa 
puxuwerawa irumu. 
3Asui kua anju urasu ixe Espiritu ukuawasawa irumu yepe kampu 
kiti, akiti hamaa yepe kunya uwapika yepe suu pirangawaa 
rese, asui teresemu kua suu sera puxuwerawa irumu, uriku seti 
iakanga asui uriku dezi iakaita. 
“Asui isaya kua kunya piranga pixunawaa asui piranga 
murutingawaa yuiri, siya sese ipurangasawa uru suiwara, ita 
purangawaa, perula yuiri, asui ipu upe uriku yepe kupu uru 

suiwara teresemu ae ipukuwerasawa irumu iwarizisawa ikiasawa 
irumu yuiri. 
5Asui suwa upe aintaumpinima sera umbeu arama sesewara: 

—Babilunia turusuwaa, warixiwaa maya ae, mundu puraita 
puxuwerasawa maya ae. 

“Asui hamaa ukau kua kunya aintaruwi irumu kuaita 
uruyariwaita, aintaruwi irumu kuaita aintaumbeu testemunyu 
Jesus rese, asui hasikie hamaa irumu ae, 

7Maa kua anju umbeu ixe arama: 

—Marantaa resikie remaa? Hambeu kuri inde arama 
mayesawataa kua kunya, mayesawataa kua suu yuiri uwapikawaa 
sese urikuwaa seti iakanga asui dezi iakaita yuiri. 
8Kua suu remaawaa, uikuwaa kuera, tiwa yamaa kuiri, usemuwaa 
kuri tiipiwaa sui usu arama kuri ukanyemu ae. Asui panye kuaita 
mundu puraita tiwaita aintauriku aintarera livru upakawaa 
upe mundu uyupirungawa rame aintausikie aintaumaa kua suu 
uikuwaa kuera, kua tiwa aintaumaa kuiri, maa uri kuri. 
?Aintaupuderi aintaukuawa ae kuaita ukuawawaita; seti iwitera 
aintate kuaita seti akanga, asui kua kunya uwapika aintarese. 
Asui seti tuizawaita aintayuiri. 

0 Asui sinku aintasuiwara aintauwari, asui yepe uiku kuiri asui 
amu uri kuri aintaruixawa arama ae kutarantu. 

" Asui kua suu uikuwaa kuera tiwa yamaa kuiri, aete yuiri yepe 
aintasuiwara kuaita setiwaita maa uitusa ae, usu ukanyemu 
arama. 

12Asui kuaita dezi iakaita remaawaa dezi tuixawaita, ainta tire 
aintauriku aintarendawa tuixawa arama ainta maa kua suu 
uxari kuri ainta supe umundusara tuixawa yawe irumu kua suu 
kutarantu yepe ura. 

:Yepenyu aintaumanduarisawa, asui aintauxari suu supe 
aintaukuawasawa umundusara yuiri. 

14Aintaumunya kuri kera suaxara kua kurderu, asui kua 
kurderu umuserana kuri ainta, nyãse aete aintaruixawa kuaita 
aintaruikawaita, aete yuiri aintaruixawa kuaita tuixawaita, 
asui aintaumuserana kuri yuiri irumu kuaita uparawakawaita 
uikuwaa santa irumu. 

HAsui unyee ixe arama: 

—Kua parana remaawaa uwapikawaa ape kua kunya 
warixiwaa aete kuaita miraita siyawaita, panye kuaita 
aintarendawa yaweyawe, panye kuaita upurungitawaa panye 
nyenga rupi. 

16Asui kua dezi iakaita remaawaa asui kua suu yuiri, puxi kuri 
aintaumaa kua kunya warixiwaa, asui aintauyuka isui panye 
imaa yawentu arama kuri ae, asui aintaumbau kuri sukuera 
asuiwana kuri aintausapi ae tata upe. 

'"Nyase Deus uxari aintaumunya aintapia sui kuaye uputari 
yawe aintaumunya, yepewasu arama aintaumanduari aintauzari 
suu supe panye kua umundusara aintauriku ate Deus umbawa 
umunya kuaye uputariwaa yawe. 

#Asui kua kunya remaawaa aete kua tetama turusuwaa 
umunduwaa ainta panye kuaita tuixawaita kua mundu kiti. 


Uwari kuri kua Babilunia 
1 8 'Asul yawe rire hamaa yepe anju uwiye iwaka sui, turusu 
uriku umundusara, asui murutinga umuturi panye kua 
mundu ipurangasawa irumu. 
2Asui usasemu nyenga kirimbawa irumu, umbeu: 

—Uwariana, uwariana Babilunia kua tetama turusuwaa, kuiri 
demuniwita uikuwaa arama ae, aintauyumimi arama kuaita 
demuniwita ikiawaita, aintauyumimi arama panye kuaita wira 
puxuwerawaita. 
3AĄsui panye kuaita miraita aintauu vinyu kunya warixisawa 
puxuwerawa irumu, asui panye kuaita tuixawaita kua mundu 
puraita aintauyumuwarixi irumu, asui kuaita unegusiariwaita 
riku aintauiku sesewara kua kunya turusuwaa uriku imaa. 

“#Asui hasendu yepe nyenga iwaka sui, unyee: 

—Peyuiriana isui penye semiraita, yawaite pemunya 
pepuxuwerasawa yawe kua kunya, yawaite pepurara yawe kua 
kunya. 

*Nyase ipuxuwerasawa usikana ate iwaka kiti, asui Deus 
umanduari ipuxuwerasawa rese. 

“Perari ikupe arama kuaye umunyawaa yawe penye arama, 
pepagari ikupe mukuisawa kuaita umunyawaita, asui pemunani 
uu arama mukuisawa kirimbawa ipupe kua kupu uxari ipupe 
peu arama. 

"Yawe uyumanduari puranga sese, uiku rikuwaa ae asui yawete 
pexari upurara pemusasiyara kuri ae, nyase uyumbeu: 

—Haiku kunya ruixawa yawe, timaa viuva ixe, tiyuiri hayaxiu 
“Ape puxuwerawa uri kuri sese yepe ara, panye manusawa, panye 
yaxiusawa, panye yumãsi yuiri, asui ukai kuri ae tata upe nyase 
yaneruizawa Deus kirimbawa umbeu sese. 

Ugustariwaita Babilunia aintauyaxiu 


?Asui aintaumaa irumu kuri tatatinga kua tata usapiwaa kua 
kunya; aintauyaxiu kuri sasiyara kuri panye kuaita tuixawaita 
kua mundu kiti, kuaita warixiwaita irumu uikuwaita riku yuiri. 
WAsui apekatu aintaupuamu umaa nyase aintausikie aintaumaa 
upurara, aintaunyee: 

—Puxuwera resasawa, puxuwera resasawa, inde Babilunia 
tetama turusuwaa, inde tetama kirimbawa maa kutarantu 

` repurara yepe ura. 
"Asui kuaita unegusiariwaita kua mundu upe aintauyaxiu 
sesewara sasiyara ainta nyãse tikuri awa upiripana iyaraita. 
12Panye uru, panye prata, panye ita sendiwaa, panye perula, 
panye linyu finuwaa, panye fazenda piranga pixunawaa, panye 
seda, panye fazenda piranga murutingawaa, panye yuiri mira 
sakuenawaa, panye aintaumunyawaita elefanti ranya irumu, 
panye aintaumunyawaita mirá suiwara sipiwasuwaa, panye 
brunze, panye feru, panye ita purangawaa. 
33Panye kanela, panye umusee arama timbiu, panye insensu, 
panye pumada, panye umanuwaita rupiara, panye vinyu, panye 
azeti, panye trigu putira uwi, panye trigu yuiri, panye vaka, bui 
yuiri, panye uvelya, panye kavalu, panye karu yuiri, panye riku 
kurumi, asui panye mira angaita yuiri. 
4Kuxima ukanyemu pesui kua mira iya pepia uputariwaa, 
aintaukanyemu panye purangawaa nemaa panye 
nepurangasawa yuiri ukanyemu, tikuri awa uwasemu 
mukuisawa ainta. 
15 AĄsui kuaita unegusiariwaita irumu rikuwaa arama ainta, 
aintaupuamu aintaumaa apekatu isui aintausikie resewara 
aintaumaa upurara, aintauyaxiu sasiyara ainta. 
16 Aintaumbeu: 

—Puzuwera usasawa, puzuwera usasawa kua tetama 
turusuwaa, umundeuwaa irupa linyu finuwaa, piranga 
pizunawaa yuiri, piranga murutingawaa yuiri, umuyariwaa sese 
uru, ita sendiwaa, asui peruka yuiri. 

"Ape kutara ukanyemu panye iyara, yepe urate. Asui panye 
kuaita naviu pilutu, panye yuiri kuaita aintauwata parana rupi, 
panye kuaita marinyeruita, panye aintayuiri kuaita upurakiwaita 
naviu upe, aintaupuamu aintaumaa apekatu suintu. 

18 Asui aintaumaa irumu tatatinga kua tata usapiwaa ae, 
aintausasemu kirimbawa: 

—Maataa tetama turusuwaa ae kuaye kua tetama turusuwaa. 

YAsui aintaumburi iwi puera aintaakanga rese, aintauyaxiu, 
sasiyara ainta, asui aintausasemu aintaumbeu: 

—Puxuwera usasawa, puxuwera usasawa kua tetama 
turusuwaa rikuwaa aramawaita ainta akiti kuaita urikuwaita 
aintanaviu usuwaita parana turusuwaa kiti uputari resewara 
turusu imaa, asui kutara ukanyemu panye, yepe urate. 
20Peyumusuuri penye iwaka penye yuiri penye uruyariwaita, 
penye yuiri penye Jesus umunduwaita, penye yuiri penye 
utitikawaita, nyase Deus uxari upurara sesewara kua 
umunyawaita penye arama. 


Uwari Babilunia anyu aramawaa 

21 Asui yepe anju kirimbawa usupiri yepe ita turusuwaa 
aintaumukuruiwaa rupiara yawe, asui umburi parana turusuwaa 
kiti asui umbeu: 

—Yawete yuiri kuri kirimbawa aintaumburi kua tetama 
turusuwaa Babilunia, asui tikuri awa uwasemu ae. 
22 Asui tikuri yasendu inyenga kuaita aintaumuapuwaita arpa, 
tiyuiri unyengariwaita, tiyuiri aintaupeyuwaa rupiara, timaa 
yuiri trumbeta, tiyuiri yawasemu umunyawaita ape, tiyuiri 
yasendu aintaumukuruiwaa rupiara ape. 
23Timaa kuri turi umuturi ape, asui timaa kuri yasendu ape 
aintanyenga kuaita nuivu nuiva yuiri, nyase kuaita neyaraita 
rikuwaita negusiantita kirimbawa kuera aintauiku kua mundu 
upe, nyase kuaita miraita panye reganani ainta nepayesawa 
irumu. 
24 Asui yawasemu sese aintaruwi kuaita utitikawaita uruyariwaita 
yuiri, asui aintaruwi panye kuaita aintauyukawaita kua mundu 
upe. 


Aintaumee purangawaa iwaka kiti 
1 9 1Asui yawewaa rire hasendu yepe nyenga tiapu kuaye 
miraita siyawaita yawe iwaka kiti aintaumbeu: 

—Aleluya, yaneDeus yara panye salvasão, panye purangawaa, 
panye kirimbawasawa yuiri. 
2Nyãse supiwa umbeu aintarese satambika, umbeuwana sese kua 
warixiwaa turusuwaa kua umuaiwasara kuaita mundu puraita 
iwarixisawa irumu, uxari upurara ixupe arama Deus yaraita ruwi 
rikuyara umburiwaa. 
3Asui mukuisawa aintaumbeu: 

—Aleluya, tatatinga kua tata usapiwaa ae uyupiri yawewarawate. 

*Asui kuaita vinti kuatru serakuenawaita, kuaita kuatru 
upakawaita yuiri aintauyawika iwi rese asui aintaumee 
purangawaa Deus supe kua uikuwaa itrunu upe. Aintaumbeu: 

—Amem, aleluya. 

"Asui yepe nyenga usemu trunu sui, umbeu: 

—Pemee purangawaa Deus supe muiri penye ikupe 
aramawaita, panye penye pesikiewaita isui panye ipuiwaita panye 
ipuwasuwaita yuiri. 

“Asui hasendu amu nyenga kuaye siyawaa miraita yawe, kuaye 
ii turusuwaa yawe yuiri, kuaye truvão kirimbawa yawe yuiri, 
umbeu: 

—Aleluya, yaneruixawa Deus kirimbawawaa panye sui 
umundu. 

"Kuiri yayumusuuri turusu, yamee ikupe purangawaa, nyase 
usikana sangawa ikazamentu kua kurderu, asui kua ximiriku 
aramawaa uputariwaa uyumukaturuana senunde. 

“Nyase uzari umundeu irupa linyu finuwaa purangawaa 
murutingawaa werawerawaa ikiaimawaa, irupa purangawaa aete 
aintaumunyawaita purangawaa kuaita uruyariwaita. 

?Asui kua anju umbeu ixe arama: 

—Rempinima: 

—Suuri kuri kuaita usenuiwaita aintaumbau arama irumu 
upe ikazamentu kua kurderu; asui umbeu yuiri Deus nyenga ae 
supiwa. 

WAsui hayawika ipi ruaki hamee arama maa ixupe purangawaa, 
maa umbeu ixe arama: 

—Teremunya yawe nyase ixete ikupe aramawaa kuaye neyawe 
aintayawe yuiri kuaita nemuita uikuwaita Jesus umbeuwaa rese 
santa: 

—Remunya benditu Deus supe arama. Nyase kua umbeuwaa 
Jesus resewara aete kua espiritu uxariwaa aintautitika. 


Kristu umuserana kua suu 


“Asui hamaa iwaka uyupirari, asui hamaa yepe kavalu 
murutinga. Asui kua uwapikawaa sese serawaa Retewaa Supiwa 
yuiri, satambika umbeu aintarese umunya kera yuiri. 

'2Asui sesa kuaye tata yawe; asui iakanga rese siya kurua, asui 
uriku sese aintaumpinima sera, tiawa ukuawa sera anyunte 
aepawate. 

13 Asui sese irupa aintaumuyapumiwaa tuwi upe, asui sera Deus 
Nyenga. 

'#Asui kuaita isuraraita iwaka upewaita aintausu sakakuera 
aintauwapika kavalu murutingawaa rese, aintaumundeu 
aintarupa linyu finuwaa purangawaa murutinga ikiaimawaa. 
15Asui yepe espada saimbewaa usemu iyuru sui umperewa 
aramawaa kuaita miraita; asui aepawate aintaruixawa ae umundu 
kuri ainta kirimbawa ibatuna feru suiwara irumu, asui aepawate 
upiru kua aintaupiruwaa rendawa uva ipiaiwa turusuwaa kua 
Deus kirimbawawaa panye sui. 
16Asui irupa rese iwera rese yuiri uriku sera: 

—Aintaruixawa Ruixawa Ae, Tuixawaita Ruixawa Ae. 
17Asui hamaa yepe anju upuamu kurasi upe, asui nyenga tiapuwaa 
irumu usenui panye kuaita wira uwewewaita ara piterupi, umbeu: 

— Peyuiriana, peyumuatiri pembau kua Deus uxariwaa pembau 
arama. 
18Pembau arama tuizawaita rukuera, kumandantita rukuera 
yuiri, kirimbawawaita rukuera yuiri, kavalu rukuera yuiri, 
aintarukuera yuiri kuaita uwapikawaa kavalu rese, aintarukuera 
panye kuaita patraoimawaita, panye rikuita kurumi yuiri, asui 
panye kuaita ipuiwaita yuiri ipuwasuwaita yuiri. 
19 Asui hamaa kua suu, asui panye yuiri tuixawaita kua mundu 
upe aintauyumuatiri aintasurara aintairumu yuiri aintaumunya 
arama kera suaxara kua uwapikawaa kavalu rese isuraraita yulri. 
20 Asui aintaumprezu kua suu irumute yuiri kua utitikawaa 
gananiwera kua ugananiwaa ainta sangawa irumu kuaita 
urikuwaita kua suu rangawa kuaita yuiri kuaita umeewaita 
purangawaa suu rangawa supe, asui umburi aintaupakasawa 
upe tata lagu kiti usapiwaa enxufre irumu. 
27 Asui kuaita amuita aintaukanyemu iespada irumu usemuwaa 
iyuru sui kua uwapikawaa kavalu rese. Asui kuaita wiraita 
aintaapu aintarukuera irumu. 


Prezu Yurupari 

a fà 'Asui hamaa yepe anju uwiye iwaka sui, uriku ipu upe 
20 ixavi kua tiipiwaa, asui yepe kurenti yuiri. 
2 Asui upisika kua dragão, kua buya kuximawara, aete kua 
Yurupari, satanas yuiri, asui umprezu ae mili akayu. 
3Asui umburi ae tiipiwaa kiti, asui umusikindawa santa selu irumu 
tarama mukuisawa uganani kuaita miraita ate mili akayu upawa. 
Asui arirewara aintaurikute aintauyurawa ae kutarantu. 
4Asui hamaa yuiri yepeyepe trunu, asui aintauwapika aintatrunu 
upe kuaita umbeuwaita kuri aintarese amuita. Asui hamaa 

kuaita aintaumunukawaita aintasui aintaakanga aintaumbeu 
resewara testemunyu Jesus rese, Deus nyenga rese yuiri, panye 
kuaita tiwaita aintaumee purangawaa ixupe kua suu, tiyuiri 
sangawa supe, kuaita tiwaita uriku suu rangawa aintaruwa rese 
tiyuiri aintaipu rese yuiri; asui aintaupakawaita ainta Kristu 
irumu, asui tuixawa ainta Kristu irumu mili akayu. 

*Asui kuaita amuita umanuwaita timaa aintaupaka ate mili akayu 
upawa. Aete Deus uyupiru umbaka ainta. 

‘Suuri kuri purangawaa yuiri kuaita upakawaita Deus 
uyupiruwaa umbaka ainta, umbaa kuri aintaumanu mukuisawa 
ainta, maa saserdutita kuri ainta Deus supe Kristu supe yuiri, asui 
tuixawaita kuri aintairumu mili akayu. 


Uyurawa Yurupari kutarantu 


7Asui mili akayu upawa rire kuri aintauyurawa kuri kua 
Yurupari isui kua kadeya. 
“Asui usemu uganani panye kuaita miraita, panye kua mundu 
kiti panye Gugi, Magugi yuiri umuatiri kuri ainta kera runde. 
Aintasiyasawa kuaye praya yawe parana turusuwaa upe. 
?Asui aintauri panye mundu kiti, asui aintausu aintauiku 
aintaumuyatimana aintaretama kuaita uruyariwaita kua tetama 
ugustariwaa, maa tata uwari iwaka sui usapi ainta panye. 
Asui kua Yurupari ugananiwaa ainta aintaumburi ae tata lagu 
kiti ukaiwaa enxufre irumu uiku ape kua suu kua utitikawaa 
gananiwera yuiri, akiti kuri aintaupurara muiri ara pituna yuiri 
yawewarawate. 


Deus umbeuwaa aintarese 


“Asui hamaa yepe trunu murutingawaa turusuwaa asui kua 
uwapikawaa trunu upe, aintauyawawa isui panye mundu iwaka 
yuiri; asui timaa kiti aintauwasemu aintauikuwaa rendawa. 
MAsui hamaa kuaita umanuwaita panye ipuwasuwaita panye 
ipuiwaita aintaupuamu trunu runde kiti. Asui upirari livruita. 
Asui upirari amu livru yuiri, kua livru upakawaa. Asui umbeu 
aintarese kuaita umanuwaita kuaye aintaumunyawaita yawe, 
kuaye umpinima yawe livruita upe. 

BAsui parana turusuwaa umusemu kuaita umanuwaita paraname. 
Asui manusawa, infernu yuiri aintaumusemu umanuwaita. Asui 
umbeu aintarese aintayaweyawe aintaumunyawaa yawe. 

MAsui umburi manusawa, infernu yuiri tata lagu kiti. Mukuisawa 
manusawa aete kua tata lagu. 

15Tirame uwasemu aintarera livru upakawaa upe anyunte umburi 
ainta tata lagu kiti. 


Iwaka pisasua, mundu pisasua 


A 'Asui hamaa iwaka pisasua, mundu pisasua yuiri 
21 nyase usasawana kua iwaka kuzimawara kua mundu 
kuximawara yuiri, asui tiyamaa parana turusuwaa. 
2Asui hamaa kua tetama purangawaa Jeruzale pisasua uwiye 
iwaka sui Deus sui kuaye nuiva uyumukaturuwaa imena runde 
kua uputariwaa. 
3Asui hasendu yepe nyenga tiapu trunu sui, umbeu: 
—Deus uikuwaa upe apigawaita irumu ae. Deus uiku kuri 
aintairumu; Deus miraita ainta; Deus kuri uiku kuri aintairumu. 
4Asui uyusi aintaresa yukise panye, tikuri yamaa manusawa, 
tikuri aintauyaxiu manusawa resewara, tikuri yuiri sasiyara ainta, 
tiyuiri kuri aintaupurara sasi nyãse usasawana panye kukimawara. 
5Asui kua uwapikawaa itrunu upe umbeu: 
—Hamunya pisasua panye. Asui umbeu ixe arama: 
—Rempinima nyãse supiwa kua hambeuwaa hamunya kuri 
kuaye hambeuwaa yawe. 
6Asui umbeu ixe arama: 
—Hamunyana panye. Ixete kua Alfa, Umega yuiri, ixete kua 
uyupirungawa, ixete kua anyu aramawaa. Awa lisi hamee kuri ixupe 
arama sikuyaraimawaa uu arama ii rukena sui kua ii upakawaa. 
7Kua umuseranawaa uriku kuri kuaita, asui iDeus kuri ixe, asui 
seraira kuri ae. l 
sMaa kuaita usikiewaita, kuaita tiwaita uruyari, kuaita i 
puxuwerawaita yamaa, kuaita uyukáwaita mira yuiri, kuaita 
warixiwaita, kuaita payeita yuiri, kuaita upuranduwaita idulu 
irumu yuiri, asui panye gananiwerawaita yuiri aintausu aintauiku 
tata upe ukaiwaa enxufre irumu, aete manusawa mukuisawa. 


Jeruzale pisasua 

°Asui uri sepiri yepe anju aintasuiwara kuaita setiwaita 
urikuwaita seti kupu teresemu puxuwerawa irumu, asui umbeu 
ixe arama: {Ui 

—Reyuiriana, hamukame kuri remaa kua nuiva, kurderu 
rimiriku. S 
10 Asui urasu ixe Espiritu ukuawasawa irumu yepe iwitera 
iwatewaa kiti, asui umukame hamaa kua tetama purangawaa, 
Jeruzale, kua uwiyewaa iwaka sui Deus sui. 

“Asui uriku Deus purangasawa. Asui werawerawaa kuaye ita 
sendiwaa yawe, kuaye ita jaspe sendiwaa. 
12Turusu iwatewaa ikurara; 

—Uriku duzi ukena, asui ukena ruaki duzi anju, asui ukena 
rese uxari aintarera kuaita aintasuiwaraita kuaita Israel rairaita 
duziwaita. 

#Asui hamaa musapiri ukena kurasi usemuwaa banda sui; 
musapiri yuiri kurasi arukanga banda kiti; musapiri yuiri 
kurasi arukanga banda ruaxara kiti; asui musapiri yuiri kurasi 
uwikewaa banda kiti. 

MAsui kua tetama kurara uriku duzi ipitasukawa, asui aintarese 
aintarera aintayaweyawe kuaita duziwaita umunduwaita kua 
kurderu. 

HAsui kua upurungitawaa seirumu uriku yepe mirai uru suiwara 
umediriwaa rupiara umediri arama kua tetama, sukenaita yuiri, 
asui ikurara yuiri. 

'*Asui kua tetama yepewasu panye ipukusawa, panye ilargusawa 
yuiri. Asui umediri kua tetama mirai uru suiwara irumu duzi mili 
estadius ae. Yepewasu ipukusawa ilargusawa iwatesawa yuiri. 
“Umediri yuiri kua ikurara sentu kuarenta kuatru kuvadu 
apigawa rangawa anju rangawa yuiri. 

'SIkurara ita jaspe suiwara ae, asui kua tetama urupawa ae kuaye 
vidru sendiwaa yawe. 

"Tetama kurara ipitasukawa uyumpurangawaa ita sendiwaa 
irumu. Asui kua primeru ipitasukawa ita jaspe ae; asui kua 
mukuisawa ipitasukawa ita safira ae; asui kua musapirisawa ita 
kalsedunia ae; asui kua kuatrusa ipitasukawa ita esmeralda ae: 
“?Asui kua sinkusa ipitasukawa ita sarduniu ae; asui 

seisa ipitasukawa ita sardia ae; asui setisa ipitasukawa 

ita krizulitu ae; asui uitusa ipitasukawa ita berilu ae; asui 
nuvisa ipitasukawa ita tupaziu ae; asui dezisa ipitasukawa 

ita krizuprazu ae; asui unzisa ipitasukawa ita jasintu ae; asui 
duzisa ipitasukawa ita ametista ae. 

* Asui duzi ukena duzi perula ainta. Aintayaweyawe ukena perula 
ainta. Tetama rukara urupawa kuaye vidru sendiwaa yawe. 
??Tihamaa templu kua tetama upe, nyãse itemplu aete kua 
yaneruixawa Deus kirimbawawaa panye sui, aete yuiri kua 
kurderu. 

“Kua tetama timaa arama kurasi tiyuiri yasi umuturi arama ae 
ape, nyase yaneruixawa purangasawa umuturiwaa ae, asui ituri 
aete kua kurderu. 

24 Asui kuaita miraita aintauwata umuturiwaa upe, asui kuaita 
tuixawaita kua mundu upe aintaurasu ixupe aintapurangasawa. 
25 Asui tikuri aintausikindawa ukena ape ara rame nyase tiyamaa 
pituna ape. 

26 Asui aintaurasu kuri ikupe aintapurangasawa kuaita miraita 
aintausikie resewara aintaumaa ae. 

27Timaa kuri puxuwerawa uwike akiti, tiyuiri kua umunyawaa 
puxi gananisawa yuiri, maa anyunte aintauwike kuaita 
umpinimawaita aintarera kurderu livru upakawaa upe. 


Jeruzalė pisasua 


2 1Asui umukame hamaa kua parana ii upakawaa umuturi 
2 werawerawaa kuaye kristalu yawe usemuwaa itrunu sui 
kua Deus kurderu yuiri. 

2 Asui tetama rukara piterupi, asui parana rimbiwa upe suaxara 
kiti yuiri upuamu mira upakawaa uriku iya duzi; asui umburi 
iya muiri yasi, asui kuaita sawa aintapusanga kuaita miraita. 
3Timaa kuri yamaa ape puxuwerawaita. Maa kuri ape itrunu 
kua Deus kua kurderu yuiri. Asui kuaita iyaraita aintaumee kuri 
ixupe purangawaa. 

4Aintaumaa kuri suwa, asui aintaruwa rese sera. 

5Asui tikuri pituna ape, asui timaa arama ainta supe turi, tiyuiri 
maa arama kurasi umuturi nyase yaneruizawa Deus umuturi kuri 
aintarese, asui tuixawaita kuri ainta yawewarawate. 


Supiwa kua nyenga 

6Asui umbeu ixe arama: 

—Supiwa kua hambeuwaa yapuderi yaxari yanepia aintarese. 
Yaneruixawa aintaDeus kuaita espiritu uxariwaita aintautitika 
kuaita utitikawaita, umunduana ianju umukame arama ixupe 
aramawaita umaa kua usasawa kuri kutara. 
7Hayuiri kuri kutara. Suuri kuri kua uruyariwaa kua nyenga 
utitikawaa kua livru. 


Umbeu anyu aramawaa 


Txe Judo aete kua usenduwaa umaawaa yuiri panye kua. Asui 
hasendu irumu hamaa irumu yuiri kua umukamewaa hamaa kua 
anju, asui hayawika ipi ruaki hamee arama maa ikupe purangawaa. 
?Asui umbeu ixe arama: 

—Teremunya yawe, nyãse ixe yuiri ixupe aramawaa kuaye 
neyawe aintayawe yuiri kuaita nemuita, kuaita utitikawaita yuiri, 

aintayawe yuiri kuaita uruyariwaita kua livru nyenga. Remee 
Deus supe purangawaa. 
WAsui umbeu ixe arama: 

—Teresikindawa selu irumu kua utitikawaita nyenga kua livru 
nyase kuayentuana sangawa. 
"Pexari kua puxuwerawa umunya puxuwera, pexari ikiawaa 
aintapia kuaita ikiawaita, pexari kua purangawaa umunya xinga 
puranga, asui kua ikiaimawaa ipia pexari usikari uyumukaturu. 
“Hayuiri kuri kutara, haruri kuri seirumu sikuyara kua 
aintamuraki aintayaweyawe. 
“3Ixete kua Alfa, Umega yuiri; ixete uyupirungawa, upawasawa 
yuiri; ixete kua uyupiruwaa, anyu aramawaa yuiri. 
Suuri kuri kuaita umuyasukawaita aintarupa aintayara arama 
kua mirá upakawaa aintauwike arama ukena rupi tetama kiti. 
15Asui isui aintauiku kuri kuaita yawara, kuaita payeita yuiri, 
kuaita wariziwaita yuiri, kuaita uyukawaita mira yuiri, kuaita 
aintaupuranduwaita idulu irumu yuiri, panye kuaita yuiri kuaita 
Ugustariwaita marandua aintauganani arama. 
le ye Jesus, hamunduana seanju umbeu arama kua nyenga ainta 
supe kuaita ingreja puraita: 

—l|yete sapu kua Davi, ximiariru ixe; ixete kua estrela 
kuemaitewara sendiwaa. 
VAsui kua Espiritu, kua nuiva yuiri aintaumbeu: 

—Reyuiri. Asui awa usenduwaa umbeu: 

—Reyuiri! Asui awa iisi rame inde reuri, awa uputari ikupe kua 
ii upakawaa sikuyaraimawaa, uri uyuka ae. 


Teretrukari Deus nyenga 


'#Asui panye kuaita usenduwaita kua utitikawaa kua livru 
hambeu ainta supe: 

—Awa rame uputari umpinima umusasawa kua nyenga Deus 
uxari kuri upurara kuaye umpinimawaa yawe kua livru upe. 
Awa rame uyuka inyenga sui kua utitikawaa sese kua livru, 
Deus kuri uyuka isui iparti kua mirá upakawaa kua tetama 
purangawaa yuiri, uyuka yuiri isui panye kua umpinimawaa sese 
kua livru. 
2Kua umbeuwaa supiwa kua nyenga, umbeu: 

—Supiwa, kutara kuri hayuiri. Amem. Reyuiri inde 
yaneruixawa Jesus. 

21 Ipurangasawa kua yaneruixawa Jesus uiku peirumu muiri 
penye. 





